
PAA  MIN  MODERS  GRAV, 

da  hun  nylig  var  jordet. 

Juni  1800. 


Det  er  forbi! 

Jorden  ruger  paa  dit  Bryst  i  Gravens  Giemme. 

De  ile  hver  til  Sit,  som  fulgte  dig; 

Kun  Kirkeklokken  lyder  sørgelig, 

Og  døver  lydende  min  brudte  Stemme. 

Det  er  forbi! 

Kulde  sover  i  dit  før  saa  varme  Hierte, 

Som  slog  for  mig  med  ømme  Moderslag. 

O,  evig  mindes  jeg  den  skumle  Dag, 

Da  skiælvende  det  brast  i  Dødens  Smerte! 

Du  var  mig  huld! 

Faa  kun  elske  mig  paa  denne  mørke  Klode; 
Du  elskte  mig  —  og  reves  fra  min  Favn, 
Nu  staaer  jeg  bleg  ved  Mindet  om  mit  Savn> 
Jeg  seer  dig  aldrig,  aldrig  meer,  du  Gode! 

Paa  haarden  Fiæl 

Koldt  og  blegt  dit  elskte  Legem  hviler. 

O,  Moder!  end  i  Døden  var  du  blid. 

Du  salig  laae  som  Himlens  Engel  hvid, 

Jeg  seer  dig  end  paa  Baaren,  hvor  du  smiler! 

Oelilenschlåger.    X.  1 


LYBISKE  DIGTE   OG  BOMANCER. 

Jeg  trykker  end 

Hede  Kys  paa  dine  kolde  Arme, 

Som  sank  i  Dødens  Kamp  saa  kraftesløse  ned. 

O,  de  har  baaret  mig  i  Barndoms  Kraftløshed, 

Og  favnet  mig  med  Moderømheds  Varme! 

Jeg  stirrer  end 

Modløs  paa  dit  lukte,  brustne  Øie. 

Det  smiler  aldrig  til  din  Yndling  meer, 

Det  nedsank  koldt  og  mørkt,  som  Gravens  Leer. 

For  aldrig  meer  at  straale  til  det  Høie. 

Det  er  forbi! 

Klokken  tier.     Jorden  ei  dig  savner. 

O,  sov  da  sødt!     Den  Siæl,  du  skienkte  mig, 

Skal  varmt  og  veemodsfuldt  erindre  dig, 

Indtil  forklaret  hisset  jeg  dig  favner. 


AFSKEDSSANG 

til  Digteren  Jens  Baggesen. 

September  1800. 


Den,  som  med  Snillets  hvasse  Pile. 
Nedfældte  Dumhed,  Fordom,  Svig, 
Den,  som  fik  Øiet  til  at  smile, 
Naar  det  med  Taarer  hæved  sig. 
Den,  som  gød  Smag  og  ædel  Varme 
Og  Følelse  i  Alles  Bryst, 
Han  trykkes  bør  i  Broderarme, 
Før  han  forlader  Danmarks  Kyst. 


AFSKEDSSANG  TIL  BAGGESEN. 

Og  derfor,  danske  Barde!  lyder 
Vor  Sang  til  dig  om  breden  Bord; 
Og  derfor,  ædle  Barde!  gyder 
Hvert  Hierte  sig  i  velmeent  Chor. 
Vor  Røst  er  svag,  den  ikke  stiger, 
Som  din,  til  Pindi  høie  Field; 
Det  veemodsfulde  Hierte  siger 
Dig  kun  et  inderligt  Farvel. 

Tak  for  hver  Sang  i  svundne  Dage, 
Naar  Festen  her  bød  fulde  Maall 
Tidt  skal  vi  dem  med  Fryd  gientage. 
Og  drikke  deres  Digters  Skaal; 
Og  hvergang  vdre  Stemmer  hæve 
Sig  høit  for  dig  paa  danske  Strand, 
Gijd  anende  dit  Hierte  bæve 
Ved  Mindet  om  sit  Fødeland. 

Thi  skiøndt  du  nu  vil  fra  os  drage, 
Vi  vente  dig  dog  vist  igien; 
Her  svandt  jo  dine  bedste  Dage, 
Din  sorgfri,  muntre  Ungdom  hen.  ^ 
Husk:  ingensteds  er  Roser  røde, 
Og  ingensteds  er  Torne  smaae. 
Og  ingensteds  er  Duun  saa  bløde. 
Som  de,  vor  Barndom  hviilte  paa. 

Men  lyder  du  den  Høies  Slemme, 

Og  er  det  Skiebnens  mørke  Bud, 

At  fremmed  Land  dit  Støv  skal  giemme. 

Da  smiil  til  Danmark  ned  fra  Gud! 

LYRISKE  DIGTE  OG  ROMANCER. 

En  Taare  skal  hvert  Øie  væde, 
Og  Hver  skal  hviske  mod  din  Grav: 
>Gud  glæde  dig  for  hver  en  Glæde, 
»Din  sieldne  Sang  de  Danske  gav!« 


AD  SUNDET  EN  TRUENDE  FLAADE  GIK. 

Romance  af  Ånden  April  1801,  en  dramatisk  Situation. 


Ad  Sundet  en  truende  Flaade  gik. 
For  Kiøbenhavn  at  bekrige, 
Carl  Gustav  smiilte  med  stolten  Blik: 
> Snart  eier  jeg  Danmarks  Rige!« 

Men  Fredrik  den  Tredie  rolig  sad 
Midt  i  sin  elskede  Rede; 
Og  hver  en  Borger  i  Axelstad 
Trak  Sværdet  taus  af  sin  Skede. 

»Du  arme,  stolte,  ærgierrige  Mand! 
»Ved  Gud,  du  er  at  beklage; 
»Dræber  du  Freden  i  vort  Land, 
»Vor  Tak  dig  neppe  vil  smage.« 

Men  frem  han  stævner  med  vredelig  Hu, 
Og  tænkte,  vi  skulde  blegne. 
Da  hvinede  Sværdet  med  Dødens  Gru  — 
Endnu  er  vi  vore  egne. 


DEN  BOLDE  LARS  BAGGE.  ^ 

DEN  BOLDE  LARS  BAGGE. 

November  1801. 


Kling,  Harpe!  om  den  bolde  Mand, 

Med  Orgellyd  og  Klokkeklang. 

Hvo  sieldent  Høimod  vise  kan, 

Ham  lønner  ei  Guld,  ham  lønner  Sang. 

O,  Held  mig,  Held,  at  jeg  siunge  kan! 

Min  Sang  skal  prise  den  Dannemand. 

Paa  Havet  hørtes  Stormens  Glam, 
Den  rusked  over  Skov  og  By'r, 
Og  jog,  som  Ulven  Bondens  Lam, 
Igiennem  Luften  tunge.  SkyV. 
Den  knuste  Skoven  med  Kæmpekast, 
Og  Isen  paa  Søer  og  Floder  brast. 

Høit  sprudled  Skum  mod  Siællands  0, 
Hvid  fraaded  Norges  Klippefod; 
Ved  Liimfiord  breder  sig  en  Sø, 
Fuld  voxer  Eiderstrømmens  Flod. 
Paa  hver  en  Strand  og  i  hver  en  Vig 
Opsvulme  de  Vover  med  hæse  Skrig. 

Hvad  tumler  hist  paa  skumrigt  Hav? 
Det  er  et  Skib,  som  skal  forgaae. 
Halv  opslugt  af  den  vaade  Grav, 
Det  lader  hid  mod  Stranden  staae. 
Syv  Mennesker  blege,  med  sidste  Mod, 
Vil  kæmpe  sig  giennem  den  vrede  Flod. 


LYBISKE  DIGTE  OG  BOMAKCEB. 

Med  Hyl  sig  hen  Orcanen  svang, 
Om  Skibet  hviinte  Storm  fra  Sky. 
Op  Skipperen  fra  Dækket  sprang, 
Forfærdet  ved  de  stærke  Gny. 
»Barmhiertige  Himmel!  du  os  befrie. 
»Hvo  redder  os  Arme?     Det  er  forbi!« 

Med  opbragt  Vælde  Bølgen  drev, 

I  Hvirvelvinde  Blæsten  kom, 

Med  tunge  Drøn  Orcanen  rev 

De  tykke,  stærke  Master  om. 

Brat  nærmed  sig  Dødens  Øieblik, 

Mens  endnu  paa  Dækket  de  Pumper  gik. 

Skibstømmer,  trindt  af  Skum  ombruust, 
Henvælter  vildsomt  overalt. 
Den  ene  Planke  sønderknuust 
Og  løsnet,  som  den  anden,  faldt. 
Snart  nærmer  i  Dyngerne  Døden  sig. 
Barmhiertige  Himmel!  forbarme  dig. 

Hist  stod  paa  Strandens  sikkre  Bred 

En  Sværm  af  Gabere,  store,  smaae; 

Og  alle  skreg,  og  Hænder  vred. 

Men  redde  prøved  ingen  paa. 

Med  skiælvende  Brødre  den  Skipper  bleg 

Om  Redning  giennem  Orcanen  skreg. 

Naar  priser  du  den  Mand,  saa  bold, 
Med  Orgellyd  og  Klokkeklang? 
Den  Helt,  som  trodsed  Stormens  Vold? 
O,  nævn  ham  dog,  min  raske  Sang! 


DEN  BOLDE  LABS  BAQGE. 

Snart  brister  det  knagende  Vrag  itu. 
Du  klække  Befrier!  saa  viis  dig  nu. 

Rask  skynder  sig  til  Stranden  der 
Fra  Axelstad  en  Borger  huld; 
Sin  Haand  han  løfter  høit  i  Vær, 
I  den  en  vægtig  Pung  med  Guld: 
»Halvhundred  Ducater  jeg  skienker  den, 
»Som  vover  at  redde  de  arme  Mænd.* 

Hvo  er  den  Bolde?  han,  som  gav? 
Siig  det,  min  Sang!  og  siig  det  snelt. 
Ved  Himlens  Gud,  den  Mand  var  brav, 
Dog  var  det  ei  endnu  min  Helt. 
O,  kiække  Befrier!  saa  viis  dig  snart. 
End  har  dem  i  Svælgene  Døden  spart. 

Og  altid  høiere  Stormen  gialdt. 

Og  altid  stærkere  Strømmen  brød. 

Og  altid  dybere  Modet  faldt. 

»O,  Redningsmand!  o,  see  vor  Nød.« 

Med  vildtfortvivlede  Krampetag 

De  Blege  sig  knuge  til  brustne  Vrag. 

»Ha,  Hurra!«  raabte  den  Borger,  »her! 
»Frisk  Mod!  hvo  vil  fortiene  dem?« 
Hver  hørte  ham,  dog  taug  Enhver, 
Af  Tusind  Ingen  sig  voved  frem. 
Forgieves  strakte  med  skiælvende  Bryst 
De  Synkende  Hænder  mod  Danerkyst. 

Da  kom  en  Søgut  slet  og  ret, 
Med  beget  Kofte,  hærdet  Haand, 

Hans  Mine  diærv,  hans  Gang  var  let, 
I  Øiet  lued  Heltens  Aand. 
Han  hørte  til  Mængden  den  Riges  Ord, 
Og  mærked,  hisset  den  Nød  var  stor. 

Og  dristig  flux  i  Herrens  Navn 
I  lette  Fiskerbaad  han  sprang, 
Og  trodsed  Storm  og  Bølgefavn, 
Og  Baaden  hen  mod  Vraget  tvang. 
Han  voved  sit  Liv,  men  for  hines  Nød 
Han  agted  ikke  sin  egen  Død. 

Og  muntert  kæmped  han  sig  frem 
Igiennem  Skum  og  Storm  og  Flod, 
Og  snarlig  kom  han  uskadt  hiem. 
Og  Alle  frelst  paa  Stranden  stod. 
Og  neppe  var  Baaden  i  Sikkerhed, 
Saa  brister  alt  Vraget  i  Dybet  ned. 

Hvo  er  vor  Helt  i  Stormens  Hviin? 
Saa  syng,  saa  syng,  min  bolde  Sang! 
Sit  Liv  i  Vove  satte  hiin. 
Dog  var  det  vel  for  Guldets  Klang? 
Thi  bød  ei  Rigmanden  Pengene  frem, 
Saa  havde  vel  Gutten  ei  reddet  dem? 

>Min  Ven!  tag,  hvad  du  har  fortient,« 
Udbrød  den  Rige  fro  paa  Stand. 
Var  det  ei  godt  og  ærligt  meent? 
Ved  Gud,  det  var  en  Dannemand. 
Men  høiere  monne  dog  Hiertet  slaae 
I  Gutten  med  begede  Kofte  paa. 


FBEIAS  ROK. 

>For  Guld  jeg  sælger  ei  mit  Liv, 
»Jeg  fattig  er,  dog  har  jeg  Brød. 
»De  Stakler  dine  Penge  giv, 
»Som  misted  Alt,  som  er  i  Nød!« 
Saa  talte  han  med  et  hierteligt  Blik, 
Og  vendte  den  Rige  sin  Ryg,  og  gik. 

Kling,  Harpe!  om  den  bolde  Mand 

Med  Orgellyd  og  Klokkeklang. 

Hvo  saadant  Høimod  vise  kan, 

Ham  lønner  ei  Guld,  ham  lønner  Sang. 

O,  Held  mig.  Held,  at  jeg  siunge  kan, 

Udødelig  siunge  den  Dannemand! 


FREIAS  ROK. 


rsaar  Natten  udruller  sit  sorte  Slør, 
Naar  Dagen  døer, 

Naar  Himlen,  berøvet  sin  blanke  Lue, 
Ruger  ned  som  høitidelig  Kirkebue: 
Da  fremluer,  Freia!  din  Rok  saa  blid, 
Ved  Kiærligheds  stille  Midnatstid, 
Sødtstraalende,  bævende,  hvid. 

Og  mens  den  tindrer  med  venlig  Ild, 
Du,  deilig,  mild. 

Med  runde  Fingre  den  Silke  spinder, 
Som  du  om  Rosenkiæderne  binder, 

Hvormed  du,  yndig  og  elskovsvarm, 

Med  din  fulde,  sneehvide  Arm 

Slynger  Yngling  og  Pige  Barm  til  Barm. 

Og  da  nu  hver  voxen  Svend  og  Mø 

Vil  heller  døe, 

End  vandre  fiernet  fra  Elskovsflokken, 

End  mangle  Roser  og  Traad  af  Rokken, 

Saa  sukker  til  dig  det  hele  Nord, 

Og  du  bønhører  hvert  kiærligt  Ord,  — 

Derfor  er  din  funklende  Rok  saa  stor. 


SIØLUND. 


I  første  Tider, 
Da  Aser  droge 
Hid  fra  Østen, 
Hvor  Solen  opstaaer, 
Morgenrødens 
Klare  Hiem; 
Da  vandred  Gefion, 
Hvidarmet, 
Fuldbarmet, 
Smal  i  Midie, 
Rank  som  Vidie, 
Den  skiønne  Disa, 
Om  paa  Fastland 
I  Maaneskin. 


SIØLUND. 

Egn  hun  søgte 
Fuld  af  Træer, 
Egn  hun  søgte 
Fuld  af  Korn-Ax, 
Egn  hun  søgte 
Fuld  af  Kilder, 
Hvor  grønne  Hytter 
Mildt  omfavned 
Stærke  Kæmper, 
Skiønne  Møer. 

See,  da  treen  hun 
Blid  for  Gylfe, 
Fastlands-Konge, 
Og  bad  om  Egnen 
Med  Rosensmiil. 

Gylfes  Øie 
Nedsank  brændende 
I  den  fulde 
Unge  Barm; 
Da  smiilte  Blikket, 
Da  blussed  Kinden, 
Da  sagde  Læben 
Gierne:     Ja I 

Og  hun  spændte 
Sine  Øxne, 
Kridnehvide, 
For  Guldploven. 
Hvor  ellers  Jern  sad. 

Sad  nu  Karfunkelsteen, 

Jetteslebet, 

Og  hun  lagde 

Hvide  Hænder, 

Silkebløde, 

Fast  om  Grebet. 

Ploven  furede 

Dybt  i  Grunden; 

Vældigt  Øxnene 

Pløied  Egnen 

Ud  i  Ægirs 

Sølvblaa  Skiød. 

Og  Ranas  Døttre 

Hopped  dandsende 

Rundt  om  Øen. 

Og  Freia  plantede 

Sine  Roser 

I  dens  Lunde. 

Og  gamle  Nøkker 

Søgte  eenlige 

Vaade  Boliger 

I  dens  Bække. 

Og  smukke  Alfer 

Smutted  spøgende 

I  dens  Høie; 

Nu  de  lege 

Ved  Midnatstide 

I  Bøgeskoven. 

.  Heltes  Hiem, 
Du  gamle  Siølund, 


BIABKBMAAL. 

Hyggeligt  udsøgt 
Iblandt  Nordens 
Bedste  Egne! 
Tag  min  Sang. 

Hil  dig,  Gefion, 
Bedste  Disa 
Iblandt  Diser! 
Siølunds  unge 
Skiald  dig  priser. 

Naar  Odin  vinker, 
Naar  Sværdet  blinker, 
Er  Helten  glad; 
I  røde  Strømme 
Med  Liig,  som  svømme 
I  Birtingsbad, 
Paa  Lynets  Vinger 
Han  iler  kold, 
Naar  Skøgul  svinger 
Sit  røde  Skiold. 

Hans  Vaaben  runge; 
Den  blanke  Tunge 
Han  svinger  stærk. 

Til  Valhal  rider, 
Naar  Sværdet  bider 
I  Pandsersærk, 
Den  raske  Kæmper, 
Hvis  Mandemod 
Ei  Skrækken  dæmper 
Blandt  Liig  og  Blod. 

Paa  Markens  Flade 
I  hærdjBt  Plade 
Med  Kobberhielm, 
Som  Blodgudinden, 
Hen  giennem  Vinden 
Den  smalle  Ælm 
Med  Staal  paa  Spidse 
Han  kaster  let. 
For  frem  at  ridse 
Den  røde  Tvæt. 

Odin  med  Flammer, 
Thor  med  sin  Hammer, 
Med  Kølle  Tyr, 
Og  Kampens  Piger 
Til  Jorden  stiger, 
Naar  Vaaben  gnyer. 
Naar  Luren  tuder 
Som  hungrig  Biørn, 
Da  lokkes  Guder 
Til  Kampens  Børn. 

Hvad  er  vel  Livet? 
Et  Pust  i  Sivet, 


HØITIDSSANG.  1 5 

Som  synker  ned; 
Et  Spil  af  Kræfter, 
Som  higer  efter 
En  Evighed. 
Til  Evigheden, 
Saa  morgenrød, 
Gaaer  Vei  herneden 
Kun  giennem  Død. 

Blandt  Miød  og  Piger, 
Du  danske  Kriger! 
Blandt  Blod  og  Liig 
Du  rask  dig  svinge, 
Til  Nomens  Vinge 
Bortvifter  dig. 
Med  Sværd  fra  Bælte 
Med  Egekrands 
Sig  sømmer  Helte 
Den  sidste  Dands. 


HØITIDSSANG 

for  Kronprindsens  Livcorps  i  Anledning  af 

den  2den  April  1802. 


Unge  Piger!  unge  Q vinder! 
Iler  til  de  Dødes  Have, 
Plukker  Glemmigei,  og  vinder 
Krandse  om  de  store  Grave. 

Tab  jert  Løv,  I  Egeskove! 

Spred  det,  Storm!  paa  Danmarks  Hav, 

Pryd,  Natur!  den  stolte  Vove, 

Som  blev  Danerheltens  Grav. 

Ingen  Graad  i  sorgfuldt  Øie 

Følge  Kampens  blege  Sønner. 

Held  dem.  Held  dem!  hist  den  Høie 

Tapperhed  og  Mod  belønner. 

O,  hvor  skiønt,  hvor  stort  at  værge 

For  din  Ære,  Fædreland! 

Den  skal  staae,  som  Jordens  Bierge, 

Mens  der  er  en  Dannemand. 

Oldtids  Kæmpehøie  siunke, 
Danmarks  Daad  blev  glemt  paa  Jorden; 
Dag!  som  en  electrisk  Funke 
Rystede  du  atter  Norden. 
Oldtids  Aand  og  Oldtids  Ære 
Skienkles  atter  os  ved  dig. 
Derfor,  store  Dag!  du  være 
Evig  uforglemmelig. 


TIL  CARL  FREDERIK  DICHMAN. 


Der  staaer  en  Blomst  paa  Livets  Vei, 
I  Græsset  skiult,  dog  let  at  finde, 
Taknemligheds  Forgietmigei, 
En  lille  himmelblaa  Kiærminde. 


TIL  CARL  FBEDEBIK  DICHMAN. 

Min  Dichmani  denne  Blomst  saa  skiøn 
Jeg  plukked,  mens  paa  dig  jeg  tænkte. 
Modtag  den  som  en  ringe  Løn 
For  alt  det  Meget,  du  mig  skienkte. 

Erindring!  rul  dit  Maleri 
Op  for  mit  Syn  i  Morgenrøde, 
Og  lad  den  friske  Phantasie 
Paa  dine  blege  Farver  bøde. 

Det  ruller  lyst  og  broget  frem, 
Min  Aand  sig  skynder  glad  tilbage. 
Hil  dig,  min  Barndoms  første  Hiemf 
Hil  jer,  min  Ungdoms  fagre  Dage! 

See  Drengen  hist  i  Floras  Arm: 
En  Blomst,  en  Sommerfugl  hans  Glæde; 
Hvert  Indtryk  aabne  maa  hans  Barm, 
Det  er  ham  let,  at  lee  og  græde. 

Rundt  om  Naturen  straaler  bold; 
End  kiender  han  ei  Jordens  Smerte, 
Dog  føler  dybt  han;  thi  Apoil! 
Du  aander  Flammer  i  hans  Hierte. 

Naturen  virker  i  hans  Bryst, 
Og  tænder  Phantasiens  Luer. 
Han  lytter,  studser,  drømmer  Lyst, 
Og  higer  efter  hvad  han  skuer. 

I  Morgenland  med  Fee  og  Dverg 
Han  vover  sig  i  Tryllekampe. 
Han  gyser  for  Magnetens  Bierg, 
Og  ønsker  sig  Aladdins  Lampe. 

Oehlenschlågor.   X.  ^ 


17 


18  LYRISKE  DIGTE  OG  ROMANCER. 

Og,  Klippeborg,  du  Edens  0, 
Hvis  steile  Fieide  Bølgen  tæmme! 
Naar  jeg  dig  mindes  i  din  Sø, 
Da  tykkes  mig,  som  jeg  var  hiemme. 

Og,  Robinson!  hvor  ofte  har 
Jeg  ønsket  mig  din  Hytte,  Kilde! 
Du  Konge  dog  paa  Øen  var. 
Og  redded  Fredag  fra  de  Vilde. 

Selv  Reineke,  som  Ondskab  drev. 
Stod  ei  paa  Hylden  i  et  Hiørne: 
Jeg  fandt  det  ret,  at  være  Ræv 
Imellem  lutter  Ulve,  Biørne. 

Og  siden,  da  det  unge  Sind 
Blev  rørt  af  skiønne  Pigers  Smile, 
Da  slugte  jeg  de  hundred  Bind 
Om  Maanskin,  Suk  og  Amors  Pile. 

Tom  Jones  var  min  kiære  Ven; 
Som  han,  begræd  jeg  tabte  Lykke, 
Og  glædte  mig,  da  han  igien 
I  Arm  Sophia  kunde  trykke. 

Saa  var  min  Barndoms  Tidsfordriv; 
Jeg  kiendte  Verden  ei,  men  kiendte 
De  Følelser,  som  gav  den  Liv. 
Med  Længsel  høit  mit  Hierte  brændte. 

Da,  Dichman!  tog  du  mig  ved  Haand^ 
Du  vilde  luttre  denne  Lue, 
Og  undrende  du  lod  min  Aand 
Den  virkelige  Verden  skue. 


TIL  CABL  FREDERIK  DICHMAN. 

De  gamle  Sagn  du  mig  oplod, 
Den  store  Bog  om  svundne  Tider, 
Med  Ild  og  Kamp,  med  Røg  og  Blod, 
Med  Dyd  og  Last  paa  alle  Sider. 

Du  fulgte  mig  fra  Pol  til  Pol, 

Fra  brede  Niil,  hvor  Trældom  stønned, 

Til  fierde  Christians  Kampestol 

I  Skoven,  hvor  han  Flid  belønned. 

Du  viste  mig,  at  Tapperhed 
Besiælet  kiender  ingen  Fare, 
Da  Perserflokken  styrted  ned 
For  den  spartanske  lille  Skare. 

At  Had  til  Svig,  og  Mandemod 
Den  bedstudtænkte  Marter  taaler, 
Saae  jeg  i  Romeren,  som  stod 
Med  Øiet  vendt  mod  Solens  Straaler. 

At  Venskab,  trods  hvert  isnet  Bryst^ 
Dog  skienker  Jorden  Himmelvarme, 
Det  følte  dybt  min  Aand  med  Lyst, 
Naar  Henrik  græd  i  Sullys  Arme. 

At  Kiærlighedens  Magt  er  stor, 
At  Hadets  Fnysen  ei  den  rammer. 
Det  blev  jeg  vaer,  da  Signe  foer 
I  Sky  paa  Kiærlighedens  Flammer. 

At  Troskab  har  sit  Minde  sat, 

At  List  i  Mørket  ei  den  dæmper, 

Saae  jeg,  da  Hrolf  den  store  Nat 

Til  Valhal  gik  med  sine  Kæmper. 

2* 

Jeg  Dyd  i  Fængslet  seire  saae, 
Fordi  ei  Frygt  dens  Mod  bevæger; 
Mild  Socrates  paa  Leiet  laae, 
Og  tømte  rolig  Dødens  Bæger. 

Jeg  skued  Huss  med  frodig  Taal; 
De  tvang  ham  ikke  til  at  grue, 
Frimodig  steg  han  paa  sit  Baal, 
Og  saae  til  Himlen  i  sin  Lue. 

Til  Diævelskab  blev  Fromhed  vendt, 
Uskyldighed  blev  piint  paa  Risten, 
Fornuften  blev  paa  Baalet  brændt, 
Og  Bøddelen  sig  kaldte  Christen. 

Og  trindtom  bølged  røde  Bad, 
Blodblokken  bugned  under  Byrden; 
Jeg  saae  din  Myrden,  store  Stad! 
Den  sidste,  gyselige  Myrden. 

Da  skiælved  jeg,  og  raabte  kold: 
»Bring  mig  igien  til  Feers  Rige! 
»Der  er  vel  ogsaa  Hex  og  Trold, 
»Men  de  er  ikke  virkelige.« 

Da  smiilte  du.     Af  Taagedunst 
Sig  atter  reiste  klare  Glæder: 
Det  skiønne  Florents,  rigt  paa  Kunst; 
Flodblomsterne  blev  Hansestæder. 

Mangt  Land,  af  Fredens  Oliegreen 
Beskygget,  hæved  sig  blandt  flere, 
En  Stad  især,  det  var  Athen: 
»Ak,«  sukked  du,  »den  er  ei  mere!« 


GULDHOBNENE. 

Da  blussed  svulmende  min  Aand 
I  Veemod  ved  de  Stores  Minde; 
I  Lyren  famlede  min  Haand, 
Da  kaldte  jeg  min  Sanggudinde. 

Og  gierne  ledte  du  min  Fod, 
Den  vilde  Sang  du  hørte  gierne, 
Og  nedslog  ei  din  Yndlings  Mod, 
Men  viste  Maalet  i  det  Fierne. 

I  Fald  til  dette  Maal  jeg  naaer, 
Da  skyldes  dig,  at  det  er  funden; 
Du  ledte  mig  i  Taagens  Åar 
Fra  Ørken  hen  i  Digterlunden. 

Der  staaer  en  Blomst  paa  denne  Vei, 
I  Græsset  skiult,  dog  let  at  finde; 
Jeg  plukte  den,  forsmaa  den  ei! 
Det  er  en  lille  blaa  Kiærminde. 

Forsommeren  1802. 


De  higer,  og  søger 
I  gamle  Bøger, 
I  oplukte  Høie 
Med  speidende  Øie, 
Paa  Sværd  og  Skiolde 
I  muldne  Volde, 
Paa  Runestene 
Blandt  smuldnede  Bene. 


22  LYRISKE  DIGTE  OG  ROMANCER. 

Oldtids  Bedrifter 
Anede  trylle; 

Men  i  Mulm  de  sig  hylle, 
De  gamle  Skrifter. 
Blikket  stirrer, 
Sig  Tanken  forvirrer. 
I  Taage  de  famle. 

»I,  gamle,  gamle 
»Hensvundne  Dage, 
»Da  det  straalte  i  Norden, 
>Da  Himlen  var  paa  Jorden, 
»Giv  et  Glimt  tilbage!« 

Skyen  suser, 
Natten  bruser, 
Gravhøjen  sukker, 
Rosen  sig  lukker. 
De  øvre  Regioner 
Toner. 

De  sig  møde,  de  sig  møde, 
De  forklarede  Høie, 
Kampfarvede,  røde. 
Med  Stierneglans  i  Øie. 

»I,  som  raver  i  Blinde, 
»Skal  finde 

»Et  ældgammelt  Minde,. 
»Der  skal  komme,  og  svinde. 
»Dels  gyldne  Sider 
»Skal  Præget  bære, 
»Af  de  ældste  Tider. . 


GULDHOBNENE. 

»Af  det  kan  I  lære. 
»Med  andagtsfuld  Ære 
»I  vor  Gave  belønne! 
»Det  skiønneste  Skiønne, 
»En  Mø 

»Skal  Helligdommen  finde,  c 
Saa  synge  de,  og  svinde. 
Lufttonerne  døe. 

Hrymfaxe,  den  sorte, 
Puster,  og  dukker, 
Og  i  Havet  sig  begraver. 
Morgenens  Porte 
Delling  oplukker, 
Og  Skinfaxe  traver 
I  straalende  Lue 
Paa  Himlens  Bue. 

Og  Fuglene  synge. 
Duggperler  bade 
Blomsterblade, 
Som  Vindene  gynge. 
Og  med  svævende  Fied 
En  Mø  hendandser 
Til  Marken  afsted. 
Violer  hende  krandser. 
Hendes  Rosenkind  brænder 
Hun  har  Liliehænder. 
Let  som  en  Hind, 
Med  muntert  Sind 
Hun  svæver,  og  smiler; 
Og  som  hun  iler, 

Og  paa  Elskov  grubler  — 

Hun  snubler, 

Og  stirrer,  og  skuer 

Gyldne  Luer, 

Og  rødmer,  og  bæver. 

Og  zittrende  hæver 

Med  undrende  Aand 

Af  sorten  Muld 

Med  sneehvide  Haand 

Det  røde  Guld. 

En  sagte  Torden 
Dundrer. 
Hele  Norden 
Undrer. 

Og  hen  de  stimle 
I  store  Vrimle, 
Og  grave,  og  søge. 
Skatten  at  forøge. 
Men  intet  Guld! 
Deres  Haab  har  bedraget; 
De  see  kun  det  Muld, 
Hvoraf  de  er  taget. 

Et  Sekel  svinder. 

Over  Klippetinder 
Det  atter  bruser. 
Stormenes  Sluser 
Bryde  med  Vælde 
Over  Norges  Fieide 


GULDHOBNENE. 

Til  Danmarks  Dale. 
I  Skyernes  Sale 
De  forklarede  Gamle 
Sig  atter  samle. 

»For  de  sieldne  Faa, 
>Som  vor  Gave  forstaae; 
>Som  ei  Jordlænker  binde, 
»Men  hvis  Siæle  sig  hæve 
»Til  det  Eviges  Tinde; 
»Som  ane  det  Høie, 
>I  Naturens  Øie; 
>Som  tilbedende  bæve 
»For  Guddommens  Straaler 
»I  Sole,  i  Violer, 
»I  det  Mindste,  i  det  Største; 
»Som  brændende  tørste 
»Efter  Livets  Liv; 
»Som  —  o,  store  Aand 
»For  de  svundne  Tider! 
»See  dit  Guddomsblik 
»Paa  Helligdommens  Sider: 
»For  dem  lyder  atter  vort  Bliv. 
»Naturens  Søn, 
»Ukiendt  i  Løn, 
»Men  som  sine  Fædre 
»Kraftig  og  stor, 
»Dyrkende  sin  Jord, 
»Ham  vil  vi  hædre: 
»Han  skal  atter  finde.« 
Saa  synge  de,  og  svinde. 


26 


26  LYRISKE  DIGTE  OG  ROMANCEB. 

Hrymfaxe,  den  sorte, 
Puster  og  dukker, 
Og  i  Havet  sig  begraver. 
Morgenens  Porte 
Delling  oplukker. 
Og  Skinfaxe  traver 
I  straalende  Lue 
Paa  Himlens  Bue. 

Ved  lune  Skov 
Øxnene  trække 
Den  tunge  Plov 
Over  sorten  Dække. 

Da  i^tandser  Ploven, 
Og  en  Gysen  farer 
Igiennem  Skoven. 
Fugleskarer 
Pludselig  tier. 
Hellig  Tavshed 
Alt  indvier. 

Da  klinger  i  Muld 
Det  gamle  Guld. 

Tvende  Glimt  fra  Oldtidsdage 
Funkler  i  de  nye  Tider. 
Selsomt  vendte  de  tilhage,   . 
Gaadefyldt  paa  røde  Sider. 

Mystisk  Helligdom  omsvæver 
Deres  gamle  Tegn  og  Mærker 

Guddomsglorien  ombæver 
Evighedens  Underværker. 

Hædrer  dem,  thi  Skiebnen  skalter! 
Snart  maåskee  de  er  forsvunden. 
Jesu  Blod  paa  Herrens  Alter 
Fylde  dem,  som  Blod  i  Lunden! 

Men  I  see  kun  Guldets  Lue, 
Ikke  det  ærværdigt  Høie; 
Sætte  dem  som  Pragt  til  Skue 
For  et  mat,  nysgierrigt  Øie. 

Himlen  sortner,  Storme  brage; 
Visse  Time!  du  er  kommen. 
Hvad  de  gav,  de  tog  tilbage, 
Evig  bortsvandt  Helligdommen. 

Engene  grønnes,  og  Skovenes  Kroner 
Nylig  fremsprungne  Smaragder  bedække, 
Ætheren  lunes,  og  Sangeren  toner 
I  den  beknoppede,  svulmende  Hække. 
Vinteren  bort  til  de  livløse  Poler 
Flygter  med  Natten,  og  Kulden  og  Taagen 
Flora  paa  Leiet  af  friske  Violer 
Opslaaer  sit  Øie,  sødtsmilende,  vaagen. 

Harpe,  som  hang  paa  de  riimfrosne  Grene, 
Hy]let  i  Snee,  og  i  rugende  Mørke, 
Stum  og  forladt,  medens  Boreas  ene 
Hyled  eo  Liigsang  i  Vinterens  Ørke, 
Harpe!  din  lis  har  Apollo  bortsmeltet, 
Da  han  i  Østen  steg  frem  i  sin  Lue. 
Straalende  hænger  du  nu  under  Teltet 
Med  den  blaahvælvede,  udstrakte  Bue. 

Kom  og  lad  Flora,  den  unge  Gudinde, 
Stemme  dig  med  sine  sneehvide  Hænder. 
Herligt  bepurpres  den  kneisende  Tinde 
Hist  af  den  hvirvlende  Kugle,  som  brænder. 
Hen  paa  det  bølgende  Græs  vil  jeg  stirre. 
Som  i  den  mørkeblaa  Vove  sig  taber. 
Lærkernes  Slag  vil  jeg  høre,  som  dirre, 
Slaae  dine  Strænge,  og  prise  min  Skaber. 

Straale,  som  brænder  i  smægtende  Øie 
Paa  den  uskyldige,  elskende  Pige, 
Straale,  du  Skiønhedens  høieste  Høie! 
Ind  i  mit  bævende  Hierte  du  stige. 
Elskende  To,  som  i  Skyggerne  vanke, 
Indsmiil  mig  Saligheds  reneste  Lue; 
Da  skal  min  brændende,  hellige  Tanke 
Tonende  hvirvle  mod  Himmelens  Bue. 

Da  skal  de  smilende  unge  Hyrdinder 
Nærme  sig  mig  under  skyggende  Grene 
Glade  ved  Bækken,  som  perlende  rinder 
Over  de  hvide,  sølvspraglede  Stene; 

Svævende  de  om  min  Harpe  skal  dandse, 
Som  deres  Sfciønhed  at  tolke  kun  stræber. 
Da  skal  jeg  prydes  med  blomstrende  Krandse, 
Da  skal  jeg  kysses  af  blomstrende  Læber. 

Selve  de  sølvlokte  Gubber  skal  høre 
Gierne  min  Sang  fra  den  mosgroede  Hytte. 
Blidt  skal  de  staae  i  de  aabnede  Døre, 
Og  til  veemodige  Tonefald  lytte. 
I  deres  gamle  uskyldige  Siæle 
Foraarets  Fryd  jeg  med  Kraft  skal  indsiunge, 
Til  de,  fremkaldte  af  venlige  Fiæle, 
Nyde  et  Foraar,  evindelig  unge. 

Hyrden  min  Sang  skal  gientage,  og  smile, 
Naar  han  om  Aftnen  med  bøgende  Vrimmel 
Skynder  sig  hiem  til  en  qvægende  Hvile, 
Stirrende  hen  paa  den  glødende  Himmel. 
Tidt  paa  sit  Rør  skal  han  stræbe  at  ligne 
Strængenes  Toner,  som  bævende  vige. 
Da  skal  han  føle  Naturen,  og  signe 
Skiønhedens  Gud,  og  omfavne  sin  Pige. 

Ak,  men  hvad  haaber  jeg,  mægtig  henrevet. 

Salig  indlullet  i  hellige  Drømme, 

Blussende,  freidig,  af  Indtrykket  drevet. 

Mens  mine  Tanker  i  Anelser  svømme? 

Kan  vel  en  Spurv,  skiøndt  den  saligt  sig  fryder, 

Tolke  sin  Salighed,  som  Philomele? 

Kan  vel  min  Sang,  skiøndt  i  Vaaren  den  lyder. 

Male,  Natur!  dit  fortryllende  Hele? 

Ak,  der  var  Een!     Skiøndt  fortæret  af  Smerte, 
Skienkte  ham  Gud  en  udødelig  Flamme, 
Og  for  Naturen  det  aabneste  Hierte; 
Han  kunde  tolke,  hvad  Andre  kun  stamme. 
Rungsted!  din  lange  og  frugtbare  Fure 
Grønnes,  som  forhen,  og  spirer,  og  pranger. 
Mens  ved  de  gamle  og  gothiske  Mure 
Gravmuldet  længst  har  omfavnet  din  Sanger. 

Hellige  Ewald!  i  Danemarks  Skove 
Føler  min  Siæl  at  forklaret  du  svæver. 
Bølgende  over  den  krusede  Vove, 
Luttret  din  Aand  giennem  Roserne  bæver. 
Lad  den  opgløde  de  frostige  Strænge, 
Gyd  i  mit  Bryst  dine  hellige  Luer, 
Da  skal  mit  Hierte  i  Harpen  sig  trænge, 
Da  skal  jeg  tolke,  hvad  nu  kun  jeg  skuer. 


BIERGTROLDEN. 


k!>ee  Nordlys  lue 
Med  røde  Flammer 
Paa  sorten  Bue! 
Hør  Storme  brage, 
Og  Granestammer 
Bugnende  knage! 


BIEBOTBOLDEK. 

Niords  Sønner  sig  hæve. 
Sneefunker,  Stierner 
Bleglyse  bæve; 
Og  Intel  værner 
For  Stormens  Vælde 
Paa  Norges  Fieide. 

Svanhild  den  hvide, 
Fortvivlet,  ene, 
Ved  Midnatstide 
Blandt  Krat  og  Grene 
Vildfaret  vanker 
I  Nattens  Taage 
Med  bange  Tanker, 
Hvor  Åander  vaage. 

Brat  Stormen  standser, 
Ei  Granerne  brage; 
Men  Stenene  knage. 
Og  Fieldets  Pandser 
Hvinende  brister 
Og  grim  og  bister 
Af  mørken  Hule 
En  Fin  sig  hæver, 
Saa  det  natlige  Thule 
Sukkende  bæver. 

»Hvo  tør  sig  vove 
>I  mørke  Nætter 
»Til  sorte  Skove, 
»Hvor  høie  Jetter, 

»Naar  Hanen  galer, 
>I  Mørket  suse, 
»Som  naar  uhyre  Hvaler 
»Under  lishavet  bruse; 
»Naar  Urner  bæve 
»I  Dødningstunden; 
»Naar  Aander  sig  hæve; 
»Naar  Ulve  i  Lunden 
»Offerne  sluge; 
»Naar  gamle  Drager 
»I  Mulmet  ruge; 
»Naar  Samvittighed  nager; 
»Naar  Uskyldige  græde; 
»Naar  Morderen  haster, 
»Og  Natten  sit  Klæde 
»Over Bloddampen  kaster?« 

Med  blodrødt  Øie 
I  skumle  Pande 
Han  speider  nøie 
Blandt  Granevrimlen; 
Overalt  han  skuer. 
Kun  ei  til  Himlen 
Hvor  Nordlyset  luer. 

Med  lumske  Blikke 
Han  frem  sig  skyder 
Af  Klippens  Bugter 
Med  lodne  Fod. 
»Mig  lyster  at  drikke,« 
Saa  Stemmen  lyder; 
»Jeg  lugter,  jeg  lugter 
»Menneskeblod.« 

Og  til  den  zittrende 
Mø  han  haster. 
Hans  Øie  knittrende 
Vredeligt  kaster 
Et  Blik  paa  den  Hulde; 
Men  strax  det  mildes, 
Ved  hendes  Tække 
Det  brat  forvildes, 
Og  Vellystluer 
Af  Søvn  sig  vække. 
De  brænde  fulde  — 
Og  Svanhild  gruer. 

»Frygt  ei,  du  Bolde!« 
Saa  sledsk  han  taler; 
»Over  alle  Trolde 
»Jeg  strengt  befaler. 
xFølg  med  i  min  Hule, 
xHvor  hundred  Dverge 
»Smedde  Armbaand  gule 
»Og  Jetteværge! 
» Hvor  Guld  hiin  røde 
»I  Fieldets  Aarer 
»Dig  straaler  i  Møde, 
»Glem  dine  Taarer!« 

»O,  stærke  Jette! 
»Hvis  Kraft  du  eier, 
»Da  viis  din  Vælde 
»I  Dydens  Seier, 
»Og  dræb  min  Smerte, 

»Og  bring  mig  Arme 
>Til  Haralds  Hierte; 
»Dæmp  Nattens  Harme. 
»Os  Mulm  adskilled. 
»Som  jeg  den  Bolde 
»Nu  gaaer  forvildet 
»Blandt  Mørkets  Trolde.« 

»Jeg  eier  Skatte, 
»Det  skal  du  sande. 
»I  Guld  vil  jeg  fatte 
»Din  Haralds  Pande; 
»Deraf  vi  ville 
»Vort  Fæstensøl  drikke, 
»Alt  efter  gamle 
»  Biergtrolde-Skikke. « 

Ung  Svanhild  blegner, 
Og  skiælver  saare; 
Til  Jorden  hun  segner 
Med  tunge  Taare. 
Med  nedrig  Skulen 
Og  grinende  Læber 
Han  ned  i  Hulen 
Den  Blege  slæber. 

Hun  zittrer,  vakler. 
Og  Angsten  stiger. 
I  mørke  Gange 
Det  selsomt  toner; 
Hun  hører  Sange 

Af  Kæmpekoner. 
Og  see,  med  Fakler 
Ti  skiønne  Piger 
Sig  nærme  blide, 
Guldlokte,  hvide; 
Hver  yndigt  smiler, 
Bort  Mørket  iler. 

Og  stolt  sig  løfter 
De  høie  Sale. 
I  Klippekløfter 
Rubiner  prale, 
Stærkt  Guldet  glimter 
I  Fieldets  Side, 
Mildt  Sølvet  skimter 
I  Marmor  hvide. 

Og  Lyset  flammer. 
Og  Mørket  viger. 
Og  i  et  Kammer 
Tre  Ellepiger 
En  Klædning  væver, 
Saa  rig  og  prægtig, 
Af  Guld  saa  vægtig. 
Men  Svanhild  bæver. 

»See«,  raaber  Jetten, 
»Dit  Bryllupsklæde ! 
»Glem  ham  paa  Sletten! 
»Hvor  kan  du  græde? 

»Snart  er  den  færdig. 
»Kom,  lad  os  ile! 
»Du  er  mig  værdig; 
»Følg  med  til  Hvile! 
xHvor  Roserne  dufte, 
»Hvor  Harperne  lyde, 
»Hvor  Vindene  lufte, 
»Der  skal  du  pryde 
»Det  stolte  Leie. 
»Mit  Hierte  raser, 
>Jeg  vil  dig  eie 
»Trods  alle  Aser.« 

Hvad  Vælde  bruser? 
Hvad  rædsomt  Bulder? 
See,  Lynild  suser, 
Hør,  Torden  ruller! 
Og  Stormen  skriger. 
Og  hylende  viger; 
Bort  Natten  iler. 
Og  Solen  smiler. 

Fra  Himlens  Bue 
Ved  Hlidskialfs  Lue, 
Saae  Asa-Odin 
Den  Banges  Taare. 
Han  greb  sit  Scepter, 
Og  ynktes  saare. 
Og  raabte:     »Auka-Thor! 
»Tag  din  Hammer, 
»Dræb  Nattens  Mørke 
»Med  Dagens  Flammer, 

»Nedstyrt  din  Fiende, 
»Og  køl  min  Harme, 
»Frels  ham  og  hende 
»I  Guddoms- Arme. r 

Og  Thor  adlyder. 
Ha,  blegn,  Uhyre! 
Med  sine  Bukke 
Han  Skyen  bryder; 
Og  Tømmerne  styre 
Mod  Uskylds  Sukke. 

Da  seer  han  Harald 
Blandt  Granestammer 
At  søge  Svanhild 
Med  Elskovs  Jammer. 
Hans  Hierte  bæver, 
Hans  Øie  flammer, 
Hans  Røst  sig  hæver: 
*Hvor  er  du,  Svanhild? 
»O,  svar  mig,  Svanhild! 
»Forgieves  raaber, 
»Forgieves  haaber 
»Midnattens  Vandrer.« 

»Der  er  min  Hammer; 
»Red  selv  din  Pige! 
»Naar  vist  den  rammer, 
»Maa  Livet  vige. 
>Gaa  ned  i  Hulen, 
»Hvor  Steen  sig  hvælve, 
»I  Røverkulen. 

»Men  ei  du  skiælve! 
»Naar  Hiertet  bæver, 
»Og  frygtsomt  bruser, 
>Miølner  sig  hæver, 
»Og  Panden  knuser. 
»Hammeren  kræver 
»Med  roligt  Mod 
»At  farves  i  Troldenes 
»Hierteblod.« 

»Takl«  raaber  Harald; 
»Min  Harm  jeg  kølner.« 
Og  rask  han  griber 
Den  store  Miølner, 
Og  rolig  iler 
Hen  til  de  Steder, 
Hvor  Trolden  hviler 
Og  Svanhild  græder. 

I  mørke  Gange 
Med  fæle  Toner 
Han  hører  Sange 
Af  Jettekoner. 
Og  uforfærdet 
Han  skuer  Trolde, 
Som  slaae  med  Sværdet 
Paa  Flinteskiolde, 
Hvoraf  udspringe 
Saa  store  Gnister, 
At  stundom  Hulen 
Sit  Mørke  mister. 
Ham  Væggen  trænger 

Saa  skarp  og  snever. 
Fieldstykker,  som  hænger 
I  Loftet,  bæver. 
Og  Blod  hiin  røde 
Af  uhevnede  Døde 
Fra  Sprækkerne  rinde, 
Og  Lyn  ham  blinde. 
Og  Drager  i  Tidsler 
Forbi  ham  hvisler. 

Men  rolig  Harald 
Med  Gudens  Hammer 
Til  Maalet  haster; 
Han  veed,  den  rammer. 

Og  Lynet  luer 
Med  blodige  Flammer, 
Og  i  et  Kammer, 
Hvor  Mørket  svinder. 
Han  rolig  skuer 
Tre  Jetteqvinder. 
Uden  Been  i  Ryggen 
De  krummede  bæve^ 
Paa  Jernstole 
De  spole  og  væve 
Med  mavre  Arme 
En  Bryllupskiole 
Af  Mennesketarme. 

Men  rolig  Harald 
Med  Gudens  Hammer 
Til  Maalet  haster; 
Han  veed,  den  rammer. 

Og  Hundeglammen 
Bedøver  Sangen. 
Han  gaaer  paa  Hammen 
Af  Midgaardsslangen. 
Sig  Lyset  taber, 
Faklerne  blaane, 
Fenris  gaber  — 

Jetterne  daane. 

Men  rolig  Harald 
Med  Gudens  Hammer 
Til  Maalet  haster; 
Han  veed,  den  rammer. 

Og  vist  den  rammer. 

I  Klippens  Rifter, 
Hvor  Natten  aldrig 
Med  Dagen  skifter, 
See  Jetten  bløde! 

Men  see  paa  Fieldet 
I  Morgenrøde 
Ved  Sølvervældet 
De  Elskte  smile, 
Og  armindslynget 
Og  favnopklynget 
Til  Biælkehuset 
I  Dalen  ile! 

De  Nætter  ruge  saa  lange  og  sorte, 
S^^stiernen  glimter  saa  mat. 
Ud  stormer  Vinden  fra  Himmelens  Porte, 
Fælt  knager  Granen  i  kolde  Nat. 
I  Offerlundene  Blæsten  tuder 
Om  mosgroede  Støtter  af  Valhals  Guder. 
>Vor  Tid  er  forbi; 
»Snart  synke  vi.« 

•Den  rasler,  og  styrter,  den  blodige  Steen, 
Og  knuser  omliggende  Offerbeen. 

Den  gothiske  Steenmasse  kneiser 
Bruunrødlig  skummel  i  Maaneglands. 
I  mørkeblaa  Luft  sit  Spiir  den  reiser, 
Om  Muren  Dødninge  rangler  i  Dands. 
Fra  lange  Blyvindve  en  Straale  iler 
Til  Alterets  Grucifix,  og  smiler: 
»Du  seirer  vist, 
»Du  hvide  Christ! 

»Snart  skal  den  vilde  nordlige  Zone 
»Neie  sig  for  din  Tornekrone.« 

Olaf  Tryggesøn  lander  i  Norge, 

Brat  synger  han  Messer  paa  hviden  Strand, 

Fra  skumle  sydlige  Borge 

Bringer  han  Munke  til  Klippeland. 

Alt  mere  den  christne  Tro  sig  udbreder; 

Men  mægtige  Hakon  Bønderne  leder. 

For  gamle  Tro 

I  Fædrebo 

De  møder  Olaf  med  tapper  Ære  — 

Men  Konningen  splitter  de  samlede  Hære. 

Høit  galer  Hanen  ved  Midnatstide; 

Jarl  Hakon  slagter  sin  Søn. 

Han  drager  den  rygende  Kniv  af  hans  Side, 

Og  synker  i  Lunden,  og  giør  en  Bøn. 

»Christel  forstyr  ei  de  slraalende  Aser, 

»Tag  dette  Offer,  mit  Hierte  raser, 

»Og  giv  os  Held, 

»Forlad  vort  Field.« 

Men  Uglen  flagrer  paa  Nornens  Bryst, 

Og  tuder  med  dæmpet  varslende  Røst. 

Korsbannerne  vildt  i  Ætheren  vælte. 

De  lyne,  de  lyne  afsted. 

Høit  opflammer  Luren  de  christne  Helte, 

Hvor  Olaf  stævner,  er  Lykken  med. 

Foran  ham  bæres  Verdens  Befrier, 

Rundtom  lyde  Psalmer  og  Litanier; 

Med  korsdannet  Sværd 

Han  fører  sin  Hær. 

Foran  ham  ile  de  seirende  Rygter. 

Forladte  Hakon  fnyser,  og  flygter. 

Afsted  paa  den  vrinskende  Ganger  han  traver. 
Den  standser  ved  Gaulaa,  med  Skum  bedækt. 
»Blev  alle  Normænd  end  feige  Slaver, 
»Jeg  skiænder  dog  ei  min  ældgamle  Slægt.« 


HAKON  JABLS  DØD. 

Med  Taarer  sin  sidste  Ven  han  dræber, 

I  Gangerens  Blod  han  sin  Kiortel  klæber. 

>Nu  troer  du  mig  død, 

>At  mit  Blod  her  flød. 

»Men,  Olaf!  bi;  der  er  Kæmper  i  Nord, 

»Og  paa  min  Side  stride  Tyr  og  Thor.* 

Saa  knittrende  vrede  hans  Øine  skide; 

Han  iler  til  grantakte  Field, 

Og  skiuler  sig  i  en  skummel  Hule 

Med  Thormod  Karker,  sin  frigivne  Træl. 

En  rygende  Fyrrespaan  Hulen  oplyser. 

Der  sidde  de  tause.  Trællen  gyser. 

Den  Ene  troer 

Ei  den  Andens  Ord. 

Fælt  stirrer  Trællen  paa  Jarlen  hvid; 

Dog  slumrer  han  ind  ved  Midnatstid. 

Da  hvisler  det  sagte  i  Hulens  Mørke, 
Og  Asa-Hermod  for  Hakon  staaer. 
»Guderne  sætte  Lid  til  din  Styrke, 
»Giv  Olaf  Christen  sit  Banesaar! 
»Guldtaarer  den  yndige  Freia  græder. 
»Ha,  skal  en  sydlig  korsfæstet  Misdæder 
»Forstyrre  os  her? 
»Gaa,  sving  dit  Sværd, 
»Med  Olafs  Blod  vore  Altre  bestænk! 
»Da  skal  du  sidde  paa  Valhals  Bænk.* 

Saa  taler  den  røde  Skygge,  og  svinder; 
Men  Trællen  vaagner  forfærdet  op: 


43 


44 


LYEISKE  DIGTE   OG  ROMANCER. 

»Jesus  stod  for  mig  med  smilende  Kinder, 
vOg  pegede  paa  din  blodige  Krop.« 
»Ha,  usle  Træl!  frygt  Tordnerens  Torden. 
^Hvi  bliver  du  bleg  og  sort  som  Jorden? 
»Formaster  du  dig 
»At  forraade  mig?« 

>Nei!«  gyste  Trællen  med  frygtende  Sind; 
Og  udmattet  slumrede  Jarlen  ind. 

Men  underlig  fælt  han  smiler  i  Drømme, 

Og  Karker  ræddes  ved  dette  Syn. 

>Hvi  saae  jeg  ham  nylig  i  Blod  at  svømme? 

»Hvi  trækker  han  saa  med  det  høire  Bryn? 

»Han  er  dog  en  Røver,  som  Norge  skiænder. 

»Velan,  i  hans  Blod  jeg  toer  mine  Hænder. 

»Til  Olaf  jeg  gaaer, 

»Og  en  Guldkiæde  faaer.« 

Saa  hvisker  han  bleg  i  den  sorte  Grube, 

Og  zittrer  —  og  udskærer  Jarlens  Strube. 

Høit  Lurene  skralde  fra  nærmeste  Fieide. 

»Her  er  han!  her  flygted  han  hen!« 

Som  Fossen  med  brusende,  knusende  Vælde 

Indbryder  Kong  Olaf  med  sine  Mænd. 

Brat  Hakons  Træl  Hellebarderne  dræbe. 

Og  Olaf  skuer  med  smilende  Læbe 

Tæt  ved  sin  Fod 

Hakon  Jarl  i  Blod. 

»Den  ypperste  Hedning  faldt,  jeg  er  hevnet. 

»Ved  hans  Død  er  Vankundigheds  Forhæng  revnet. 

Det  ruller  i  Horizontens  Himmel, 

Og  sagtelig  skiælver  Hav  og  Jord. 

De  gamle  Guders  brogede  Vrimmel 

Forsvinder,  og  kommer  ei  meer  til  Nord. 

I  Stedet  for  Lundens  ærværdige  Minder 

Man  idel  Kirker  og  Klostere  fmder. 

Kun  hist  og  her 

Man  fiern  og  nær 

En  Høi  og  en  opreist  Kampesteen  skuer, 

Som  minder  om  Oldtidens  slukte  Luer. 

Mens  Vintersneen  fyger 
Saa  gnistrende  og  hvid, 
Og  medens  Stormen  stryger 
Ad  Marken  hid  og  did, 
I  Bondens  tætte  Bolig 
Ved  lune  Arnested 
De  leire  sig  fortrolig, 
Og  fryde  sig  derved. 

Og  gamle  Hans  fortæller 
Ved  Ovnens  muntre  Fyr. 
Hvad  hører  man  vel  heller. 
End  slige  Eventyr? 
»Mén,  Fader!  er  det  Sanden, 
»Og  er  der  Skatte  til. 

>Som  gives  En  og  Anden, 
»Naar  Underjordisk  vil?« 

»Ja,  Søn!  naar  Hanen  galer, 
>Da  skal  man  hente  den; 
»Men  hvis  et  Ord  du  taler, 
»Forsvinder  den  igien.« 
Hensiunken  dybt  i  Tanker 
Enhver  forundrer  sig. 
Da  det  paa  Døren  banker; 
Den  aabnes  pludselig. 

Og  med  en  Spade  triner 
En  Yngling  ind  saa  hvid; 
Saa  mørke  er  hans  Miner, 
Dog  er  han  huld  og  blid. 
Hans  Lokker  vildt  sig  slynger, 
Thi  Stormen  slyngte  dem. 
Hans  Blikke  Sorg  nedtynger, 
Han  triner  langsomt  frem. 

»Det  er  saa  koldt  derude, 
»Jeg  er  saa  stiv  af  Kuld. 
»Ha,  hører  I  det  tude 
»Hen  over  frosne  Muld? 
»Ak,  Kræfterne  var  svage, 
»Og  Jorden  var  saa  haard. 
»Der  er  kun  lidt  tilbage; 
»Hielp,  at  min  Skat  jeg  faaer!« 

Saa  blodig  bleg  han  raver, 
Saa  stivt  man  paa  ham  seer. 

»Er  du  en  Skattegraver?« 
Han  nikker  mildt  og  leer, 
Og  springer  om  fornøiet, 
Men  standser  strax  igien, 
Og  visker  Graad  af  Øiet, 
Og  stirrer .  længe  hen. 

Og  viser  dem  sin  Spade, 
Og  raaber:   »Følger  med!« 
Og  Alle  følge  glade 
Forventende  afsted. 
Og  hurtig  hen  han  iler, 
Mens  Midnatsklokken  slaaer, 
Did,  hvor  de  Døde  hviler 
Paa  tause  Kirkegaard. 

Saa  svagt  i  Nattetaagen 
Hans  Lygte  brænder  kun. 
Han  aabner  Kirkelaagen 
I  skumle  Midnatsstund. 
Af  Skræk  og  Kulde  gyser 
Hans  Følge,  og  gaaer  ind 
Didhen,  hvor  Graven  lyser 
Af  Lygtens  matte  Skin. 

De  nærme  sig  —  men  grue, 
Og  standse  alle  her, 
Da  de  med  Rædsel  skue 
Ved  Lys,  hvad  Skatten  er. 
Den  matte  Straale  viste 
Saa  bleg  ved  deres  Fod 

En  halv  opgravet  Kiste, 
Heel  overstænkt  med  Blod. 

»See!«  raabte  nu  med  Varme 
Den  blege  Yngling,  »see! 
»Her  favner  Gravens  Arme 
»Min  Skat,  mit  Kiæreste. 
»I  fire  lange  Timer 
>Jeg  har  arbeidet  her. 
»Jeg  bløder.  Klokken  kimer, 
^ Elisa!  din  jeg  er.« 

>0,  Gud  i  Himmerige! 
'Det  er  den  unge  Mand, 
»Som  tabte  med  sin  Pige 
*Sit  Vid  og  sin  Forstand. 
vUdsluppen  af  sit  Giemme 
»Han  ilet  er  herhen,« 
Udbrød  med  bange  Stemme 
De  blege  Bondemænd. 

»See,  hvor  han  fast  sig  klynger 
»Til  Kistens  kolde  Fiæl; 
»Hør,  Dødninguhret  synger. 
»O,  Naade  med  hans  Siæl! 
»See,  hvor  den  Arme  bæver, 
»Kom,  hielper  ham  i  Nød!« 
De  ham  fra  Kisten  hæver, 
Han  smiilte,  og  var  død. 

Mildt  boltre  sig  de  lune  Sommervinde, 
Fra  klare  Sapphirhvælving  Maanen  straaler 
Igiennem  duftopfyldte,  svale  Linde 
Til  Engens  lukte  Lilier  og  Violer. 
Rødt  gløder  gyldne  Spiir  fra  Borgens  Tinde 
I  Flodens  fulde,  sortblaae  Jaspisskaaler. 
Kong  Didrik  langsomt  paa  sin  Ganger  rider 
I  stille,  underlige  Midnatstider. 

Og  som  han  kommer  ind,  hvor  Skovens  Grene 
Saa  tæt  og  dæmrende  en  Lund  indhegner. 
Hvor  der  er  mørkt  og  skummelt,  tyst  og  ene, 
Hvor  blegere  den  blege  Straale  blegner. 
Da  hører  han  det  rasle  mellem  Stene, 
For  brede  Bug  det  høie  Straa  nedsegner: 
En  saaret  Løve  brølende  forfølger 
En  Lindorm,  som  sig  giennem  Græsset  bølger. 

Dybt  Løven  slaaer  med  convulsivisk  Vælde 
Sin  Klo  i  Ormen,  for  sit  Saar  at  hevne; 
Da  vender  den  sig  hurtig,  og  vil  fælde 
Sin  Fiende  i  det  rædselsfulde  Stævne. 
Det  tykke  Hoved,  mosbegroet  af  Ælde, 
Den  gule  Bug,  som  vil  af  Edder  revne, 
Den  lange  Braad,  de  Øine  blodigrøde, 
Alt  dirrer  Løven  frygteligt  i  Møde. 

Da  raaber  den,  bestedt  i  stor  Ulempe: 
»Red  mig  fra  den,  som  vil  mig  Livet  røve, 

Oehlenschiager.    X.  ^ 

»Kom  mig  til  Hielp,  du  staalbeklædte  Kæmpe, 
>Som  fører  i  dit  Skiold  en  gylden  Løve! 
»Som  den,  jeg  staaer  i  Brand,   o  kom  at  dæmpe; 
»Lad  Ormens  Pandeskal  dit  Glavind  prøve. 
»Da  skal  jeg  altid  vandre  ved  din  Side, 
»I  Liv  og  Død  du  trygt  paa  mig  kan  lide.r 

Og  Kongen  drager  brat  sit  Sværd  hiin  brede; 
Tæt  under  glatte  Skæl  han  vender  Odden. 
Hans  Øie  gnistrer  frygteligt  med  Vrede, 
Han  borer  Staalet  lige  ind  til  Klodden. 
Da  rangler  Ormens  Ledemod  saa  lede, 
Den  skeler  hvæsende,  og  viser  Braadden; 
Og  Kongen  bliver  bleg  og  heel  forfærdet, 
Han  ryster  som  et  Løv,  og  taber  Sværdet. 

Da  slynger  Ormen  sliimbeklædte  Hale 

Heel  smidig  rundt  omkring  sin  Fiendes  Lemmer, 

Og  kryber  taus  med  ham  til  Biergets  Sale, 

Hvor  Nattens  Mulm  de  fæle  Syner  giemmer. 

Paa  Veien  stygge  Basilisker  gale. 

Sit  Hoved  Ormen  haardt  mod  Fieldet  stemmer; 

Da  revner  det,  de  faste  Stene  gunge. 

Og  Hesten  vrinsker  under  Ormens  Tunge. 

»Børnlille!  kom,  I  elleve  Unger  mine! 
»Her  er  en  ringe  Brad.     I  Morgen  mere!« 
Saa  spyer  hun  Hesten  ud.     De  Unger  grine, 
Og  graadig  deres  Bytte  de  fortære. 
»I  Morgen  skal  I  Manden  faae.«     De  hvine. 
»For  denne  Gang  I  skal  fornøiet  være.« 
De  lyde  Moderen,  men  fælt  de  tude. 
Og  knytte  sig  til  Hvile  i  en  Knude. 

Kong  Didrik  ganger  bleg  og  heel  bedrøvet 

Omkring  i  Biergets  tækkelige  Hule. 

»Ak,  var  mit  gode  Sværd  mig  ei  berøvet, 

»Da  friede  jeg  mig  let  af  denne  Kule. 

»Da  dræbte  jeg  de  Orme  ufortøvet, 

»Og  klemte  dem  med  Skioldets  stærke  Bule, 

»Og  favned  atter  hierteligt  i  Morgen 

»Min  Fæstemø,  min  Fylla,  hist  paa  Borgen.« 

Og  see,  ved  Maanens  hvide  Midnatslue, 
Som  falder  i  en  Ridse  giennem  Bierget, 
Et  rustent  Sværd  han  ved  sin  Fod  kan  skue. 
Hvormed  en  Kæmpe  fordum  sig  har  værget. 
»Nu  ingen  Fare  meer  mit  Mod  skal  kue, 
»Thi  Skiebnen  har  sig  ei  mod  mig  forsværget.« 
Saa  raaber  han,  og  seer  paa  Sværdet  nøie, 
Og  bittre  Taarer  brister  af  hans  Øie. 

Det  bedste  Sværd,  berømt  i  alle  Lande, 

Den  stærke  Adelring  han  har  i  Hænde, 

Der  farvede  med  Blod  saamangen  Pande, 

Og  giorde  paa  saamange  Helte  Ende; 

Kong  Sigfreds  Sværd,  den  Helt,  hvem  alle  Strande 

Blandt  Kæmper  monne  første  Rang  tilkiende, 

Og  Didriks  Ven,  i  mange  Aar  forsvunden, 

Og  nu  ved  dette  Mærke  atter  funden. 

>Saa  skulde  du  din  lyse  Bane  ende 
»I  dette  Mørke,  mellem  grumme  Trolde! 
»Dit  kiække  Hierte  brast  i  stor  Elende 
»Da  under  disse  mulmbeklædte  Volde! 

»Saa  let  kan  Lykken  sig  i  Livet  vende. 
»Jeg  slaaer  saa  længe,  som  dit  Sværd   kan  holde. 
»Du  var  min  Ven,  din  Død  jeg  vist  skal  hevne; 
»Hvor  der  er  Mod,  der  mangler  ikke  Evne. 

»Afsted!  afsted!  hvi  vil  jeg  længer  tøve 
»I  denne  Hule  mellem  Skræk  og  Jammer?« 
Han  Sværdet  slaaer  mod  Flinten,  for  at  prøve, 
Om  det  er  stærkt  —  og  Bierget  staaer  i  Flammer. 
De  største  Klippestykker  kan  han  kløve. 
Da  vaagner  op  den  mindste  Orm,  og  stammer: 
»Hvis  du  vor  Moder  vækker  af  sin  Hvile, 
»Da  vil  du  neppe  ad  din  Skiebne  smile.« 

Men  Kongen  svarer:   »Dybt  mit  Glavind  bider, 
»Dets  dødelige  Saar  kan  ei  forbindes. 
»I  straffes  skal  ved  disse  Midnatstider, 
»De  store  Led  i  eget  Blod  skal  findes. 
»Det  Onde  med  det  Gode  altid  strider, 
»Og  vinder,  til  det  evig  overvindes. 
»I  vog  saamangen  Helt  i  disse  Sale, 
»Det  kan  kun  eders  Hierteblod  betale.« 

»Vaagn,  Moder!  vaagn,  og  slug  den  slemme  Fange.« 

Hun  vaagnede,  og  vilde  Fangen  sluge; 

Men  da  hun  skued  Sværdet,  blev  hun  bange. 

Og  gav  sig  til  at  skiælve  og  at  ruge. 

»Det  Guld  og  Sølv,  som  er  i  Fieldets  Gange, 

»Det  maa  du  bringe  frit  herfra  og  bruge. 

»Kast  Adelring  kun  ned  i  Biergets  Rifter! 

»Et  evigt  Venskab  her  med  dig  jeg  stifter.« 

>Jeg  kaster  ei  mit  Sværd,  dets  Egge  bider, 
>Dets  dødelige  Saar  kan  ei  forbindes. 
>Du  dræbes  skal  ved  disse  Nattetider, 
»Din  store  Krop  i  eget  Blod  skal  findes. 
»Det  Onde  med  det  Gode  altid  strider, 
»Og  vinder,  til  det  evig  overvindes. 
»Du  vog  Kong  Sigfred  her  i  disse  Sale, 
»Det  skal  du  med  dit  Hierteblod  betale.« 

»Kast  Adelring  dybt  hen  i  Kildevældet! 
»Blandt  Venner  ei  man  bruger  skarpe  Sværde. 
»Din  Fylla  sidder  fængslet  her  i  Fieldet; 
»Luk  hende  ud!     I  er  hinanden  værde. 
»Et  Nøgleknippe,  rustent  og  forældet, 
»Er  skiult  heroppe  ved  mit  Hovedgierde. 
»Kom,  buk  dig,  tag  det,  end  din  Elsktes  Jammer, 
»Bring  Fylla  af  det  fugtigmørke  Kammer!« 

»Min  elskte  Pige  nager  ingen  Kummer; 
»Mit  Hierte  siger,  hun  er  ei  i  Fare. 
»Hist  paa  sin  Faders  Borg  i  rolig  Slummer 
»Hun  vogtes  af  Guds  hellige  Engleskare. 
»Ei  mindste  Myg  om  hendes  Leie  summer. 
»Du  lokker  mig  f orgieves  i  din  Snare. 
»Mit  Sværd  skal  i  dit  seige  Blod  sig  klæbe, 
»Dø,  Slange!  med  den  sidste  Løgn  paa  Læbe.« 

Brat  Ormen  og  de  fæle  Øgleunger 
Saa  gispende  i  Græsset  ned  maae  bide. 
En  ængstlig  Klynken  dybt  i  Hallen  runger. 
Han  vader  om  i  Slangeblod  hiin  hvide. 

Forgieves  han  i  Biergets  Side  stiunger, 
De  Kampestene  viger  ei  tilside. 
Han  kan  ei  bryde  giennem  sorte  Lukke, 
Snart  maa  han  ned  i  spraglet  Edder  dukke. 

Da  hører  han  fra  Fieldets  ydre  Side 
En  vældig  Skraben,  og  en  Stemme  raabe: 
>Fat  Mod,  Kong  Didrik!  du  skal  ikke  lide; 
»Her  smuldrer  Stenen  skiør,  her  kan  vi  baabe. 
»Hug  med  dit  Sværd!  jeg  vil  i  Fieldet  slide 
»Med  mine  Kløer,  saa  kæmpe  vi  tilhobe. 
»Den  haardeste  Natur  tilbageviger, 
»Bestormet  af  en  Løve  og  en  Kriger.« 

Og  Løven  grov,  og  Kongen  vældigt  stødte 
Med  skarpen  Adelring,  saa  Fieldet  rysted; 
Thi  Ormene  alt  meer  og  mere  blødte, 
Den  fæle  Flod  steg  Helten  op  til  Brystet. 
Snart  begge  Kæmperne  hinanden  mødte. 
At  blive  længer  der  dem  ikke  lysted, 
De  vandred  begge  trætte  ned  i  Dalen 
ril  Morgenrøden  og  til  Nattergalen. 

Ved  klaren  Aa,  som  mellem  Blomster  dandser, 
Ved  Bondehytten  sig  Kong  Didrik  sætter. 
Sit  blanke,  haarde,  blodbestænkte  Pandser 
Han  i  den  lyse  Morgenbølge  tvætter. 
Saa  sødt  hendysser  Fuglesang  hans  Sandser, 
Og  Miød  og  Brød  den  matte  Kæmpe  mætter. 
Til  fieme  Borg  saa  længselfuld  han  smiler. 
Mens  Løven  i  hans  Skiød  sit  Hoved  hviler. 

»Ak,  herligt  synger  du,  du  muntre  Sanger! 

»Og  venligt,  Kilde!  dine  Bølger  vige, 

»Og  yndigt,  Rose!  du  i  Busken  pranger, 

»Dog  sørger  jeg,  thi  her  er  ei  min  Pige. 

»O,  havde  jeg  kun  dig,  min  rappe  Ganger! 

»Da  paa  din  stærke  Ryg  jeg  skulde  stige, 

»Og  ile  did;  da  vaktes  af  sin  Slummer 

»Hun  med  et  Kys,  og  glemt  var  al  min  Kummer.« 

Det  hørte  Løven  i  hans  Skiød,  og  smiilte: 
»Jeg  kan  med  dig,  saa  godt  som  Hesten,  vanke; 
»Kom  sæt  dig  paa  min  Ryg!*     Derpaa  den  iilte, 
Mens  Kongen  holdt  sig  ved  den  tykke  Manke. 
Over  Bierg,  over  Dal  de  foer,  og  ei  de  hviilte; 
Slig  Ganger  ei  behøver  Kræfter  sanke. 
Forfærdet  Fylla  saae  sin  Beiler  trave 
Paa  sieldne  Skimmel  over  Borgens  Grave. 

Men  siden  klapped  hendes  Liliehænder 
Det  ædle  Dyr,  hun  fored  det  hver  Morgen. 
Taknemligt  Løvens  høie  Hierte  brænder, 
Den  blev  sin  hele  Levetid  paa  Borgen. 
I  Troskab  nu  sin  Hiertensfryd  den  kiender; 
Den  glemmer  Stolthed,  Frihed,  selve  Sorgen 
At  skilles  fra  sin  Skov  og  fra  sin  Mage, 
Den  tiener  Kongen  alle  sine  Dage. 

ELLEHØIEN. 


Paa  hede  Dag  den  svale  Aften  fulgte; 
Der  glimted  Purpur  bag  de  sorte  Grene, 
Den  dunkle  Landevei  var  heel  beskygget. 

Jeg  langsomt  red,  og  grubled  henrykt  ene, 
Mens  tætte  Skov  de  røde  Roser  dulgte, 
Hvor  Nattergalen  skiult  sin  Rede'  bygged. 

Da  kom  jeg  til  en  Bakke,  som  beskygged 

Med  sine  venliggrønne  Lindekroner 

For  stærke  Vindpust  og  for  lumre  Varme. 

Sødt  tryllet  hen  af  Somrens  Aftentoner, 
Jeg  sank  i  Græssets  blomsterklædte  Arme, 
Og  lytted  smilende,  og  slumred  ind. 

Da  vaagned  jeg  igien,  thi  Høien  bæved. 
En  guldhaarfager  Mø  med  Rosenkind 
Sig  svævende  og  rank  af  Høien  hæved. 

Da  blev  jeg  ræd,  med  Slag  saa  selsomt  vilde 
Mit  Hierte  mod  det  blanke  Pandser  slog. 
Jeg  vilde  tale,  men  jeg  kunde  ikke. 

Og  see,  en  anden  Mø  steg  op,  og  tog 
En  Haandfuld  Vand  af  klaren  Sølverkilde, 
Og  stirred  hen  paa  mig  med  kiælne  Blikke. 

Hun  stænkte  mig:  »Hvad  giør  du  her  saa  silde? 

>Der  skal  dig  intet  Onde  vederfares. 

»Frygt  ei,  du  smukke  staalbeklædte  Kæmpe!« 

>Nei,«  sang  den  Anden  med  sin  søde  Stemme, 
»Men  Underværker  skal  dig  aabenbares, 
»Som  i  dit  Liv  du  aldrig  meer  vil  glemme.« 

Sin  Rislen  monne  Sølverkilden  dæmpe, 
For  Lyden  af  den  skiønne  Sang  at  høre; 
Der  rasled  ei  et  Blad  i  sagte  Vinde. 

Naturen  overalt  var  lutter  Øre, 

Bag  Nattens  Trylleslør  kun  smiilte  Glæde, 

Alt  lytted  til  den  hulde  Sangerinde. 

Klart  blinkte  Søens  blaa  henspændte  Klæde, 
Hvor  Fisken  svam  og  legte  med  sin  Finne; 
Og  atter  aabned  sig  den  lukte  Rose. 

Den  rødmed  giennem  Nattens  Sølvertaare; 
Og  Lilien,  som  klæder  Dødens  Baare, 
Den  smiilte  hist  i  dybe  Taagemose. 

Skiønt  sang  hun,  men  jeg  skiælved  dog  saa  saare, 
Thi  noget  Rædsomt  lød  i  hendes  Stemme, 
Som  ei  man  tolke  kan,  men  kun  fornemme. 

»Følg,«  sang  hun,  »følg  os  ind  i  dunkle  Field, 
»Hvor  mosbeklædte  Væg  for  Stormen  luner; 
»Følg,«  sang  hun,  2>følg  os  i  den  aabne  Bolig! 

»Der  skal  jeg  lære  dig  at  kaste  Runer. 
»Men  to  dig  først  i  dette  Kildevæld! 
»Saa  bliver  du  med  Alferne  fortrolig. 

»De  Blomster,  som  du  her  paa  Høien  skuer, 
»De  spragles  meget  skiønnere  derinde, 
»Som  Græs  Smaragderne  i  Bierget  funkler.« 

»Følg  ,med,«  gientog  den  anden  Sangerinde. 
»Rubinen  der  langt  meer  end  Rosen  luer, 
»Sapphirens  Blaa  Kiærminderne  fordunkler.« 

Da  stirred  jeg  til  Himlens  hvalte  Buer, 

Og  greb  om  Korset  paa  mit  Sværd,  og  tænkte: 

»Saa  høit  et  Loft  dog  ikke  der  du  skuer.« 

Min  lange  Taushed  Ellepigen  krænkte. 
»Kom,  Ungersvend!  hvi  bliver  du  tilbage?« 
Hun  smiiite  rædsomt  med  sin  Rosenlæbe. 


:> 


Du  dræbe  skal  den  stærke  Edderdrage, 
>0g  faae  det  røde  Guld,  hvorpaa  hun  ruger; 
»Du  lære  skal  den  stærke  Biørn  at  dræbe. 


»Men  strax  dit  Hierteblod  jeg  varmt  udsuger, 
»Hvis  du  ei  villig  mig  i  Hulen  følger. 
»Min  Mening  jeg  dig  længer  ei  fordølger.« 

Da  blev  jeg  mod  i  Hu,  de  matte  Arme, 
Som  vilde  hevnende  mit  Glavind  svinge, 
Sank  langsomt  ned  ved  hendes  Trylletale. 

Hun  nærmed  sig,  for  Døden  mig  at  bringe. 

Da  rysted  Morgenhanen  med  sin  Vinge, 

Den  gol  —  og  hun  forsvandt  i  Biergets  Sale. 


JURABIEBGET. 

Og  bleg  jeg  svang  mig  paa  min  bange  Fole, 
Og  iilte  fra  de  fæle  Rædselssteder, 
Mens  Solen  slukkede  de  mindre  Sole. 

Vogt,  unge  Kæmpe!  dig  for  slige  Høie; 
Den  lumske  Død  der  Blomsterne  beklæder, 
Og  Trolden  suger  Blodet  af  dit  Øie. 

I  Juras  skiønne  Egne, 
Ved  Biergets  Kæmpefod, 
Der  viser  man  en  Klippe, 
Den  er  besprængt  med  Blod. 

En  Yngling  og  en  Pige 
Til  Kirken  aarle  gik, 
Og  knælte  for  Guds  Alter 
Med  helligt  Andagtsblik. 

Ærværdig  Fader  knytted 
Det  evigfaste  Baand. 
»Guds  Fred  med  eder  være!« 
Saa  gik  de  Haand  i  Haand. 

»Hør  Nattergalens  Toner 
»Hist  fra  det  ranke  Field, 
»Hvor  tæt  Violer  voxe 
»Ved  klare  Kildevæld. 

»Der  svæve  milde  Lufte, 
»Der  trippe  muntre  Faar, 
»Der  bølge  søde  Dufte, 
»Hvor  Nattergalen  slaaer. 

»Og  Hyrder  og  Hyrdinder 
>Saa  glade  dandse  om. 
»En  Blomsterkrands  jeg  binder 
»Dig  der,  min  Elskte!  kom!« 

Saa  gik  han  med  sin  Pige 
Op  ad  det  steile  Field. 
Hvor  tæt  Violer  voxte, 
Ved  klare  Kildevæld. 

Og  Biergets  Hyrder  smiilte, 
Og  sukked:     »Hun  er  skiøn!« 
Og  Biergets  Piger  rødmed 
Taus  til  Naturens  Søn. 

Saa  gik  de  mellem  Blomster, 
Og  hørte  Skovens  Lyd, 
Og  favnede  hinanden, 
Og  bævede  af  Fryd. 

Men  da  de  kom,  hvor  Fieldet 
Nedludede  saa  brat, 
Hvor  skumfuldt  Kildevældet 
Faldt  ned  i  Dybets  Nat, 

Da  blegnede  den  Skiønne, 
De  spæde  Fødder  gled; 

Hen  ad  det  vaade  Grønne 
Hun  sank,  og  styrted  ned. 

Og  som  et  Midnatsgienfærd 
Ved  Afgrundsbredden  stod 
Den  unge  Mand,  og  svimled 
Ned  i  sin  Elsktes  Blod. 

Da  hæved  Philomele 
En  sielden  Veemodssang, 
Da  risled  Kildens  Vover 
I  større  Bølgegang. 

Dem  Dødens  Engel  vinkte 
Paa  Livets  bedste  Dag. 
Lyksalig  den,  som  blegner 
I  Elskovs  Favnetag! 

I  Juras  skiønne  Egne, 
Ved  Biergets  Kæmpefod, 
Der  viser  man  en  Klippe, 
Den  er  besprængt  med  Blod. 


VALRAVNEN. 


De  gule  Silkeseil,  som  Vinden  fylder, 
Hiemlede  bugnende  den  lette  Snekke. 
Mens  Aftensolen  ranke  Mast  forgylder. 
Fru  Sigrid  sidder  paa  det  høie  Dække. 

Da  bovner  Havet  brat  med  sorte  Bylder, 
Da  pibler  Vandet  ind  ad  dyben  Sprække. 
Den  vilde  Valravn  høit  i  Masten  synger, 
Mens  dybt  han  Skibet  ned  mod  Grunden   tynger. 

Fru  Sigrid  skuer  Ravnen  i  det  Høie, 
Da  blegner  hendes  røde  Rosenmund, 
Da  trænger  Taaren  frem  i  hendes  Øie, 
Thi  Skibet  truer  med  at  gaae  til  Grund. 
»O,  Valravn!  hvis  mit  Ønske  du  vil  føie, 
»Da  skal  du  faae  af  Guld  vel  femten  Pund: 
»Tæm  Stormen,   bring  mig  paa  den  sikkre  Jord, 
»Leed  Skibet  varligt  i  sin  stille  Fiord.« 

»Med  Guld  og  Sølv  man  ei  belønner  Helte; 
>Af  Guld,  Fru  Sigrid,  har  jeg  meer,  end  du. 
»For  Guld  en  Bølge  bort  jeg  vil  ei  vælte; 
»Dog  rører  mig  din  ængstelige  Hu. 
»Giv  mig  den  Skat,  du  skiuler  bag  dit  Bælte! 
»Da  skal  jeg  tæmme  Søens  Storm  og  Gru, 
»Da  skal  jeg  dybt  nedstyrte  brat  i  Pølen 
»Den  Havmand,  som  har  klynget  sig  til  Kiølen.< 

»Hvad  skiult  jeg  under  Purpurbæltet  giemmer, 
»Det,  vilde  Valravn!  maa  du  gierne  faae. 
»For  ringe  Løn  den  større  du  forglemmer; 
»Det  er  til  Stegerset  de  Nøgler  smaae. 
»I  Fald  du  Havets  vilde  Magter  hemmer, 
»Du  gierne  der  din  Føde  hente  maa.« 
Det  blanke  Knippe  hun  paa  Dækket  kaster. 
Og  Ravnen  flagrer  bort  fra  gyldne  Master. 

Med  stærktudspændte,  tykke,  uldne  Vinger 
Han  med  den  frygtelige  Havmand  kæmper. 
Den  fraadbedækte  Bølge  let  han  tvinger, 
De  vilde  Storme  med  sit  Blik  han  dæmper. 
Med  Varselskrig  han  sig  i  Skyen  svinger; 
Og  sagte  Vind  sig  efter  Snekken  lemper. 
Alt  mere  taber  sig  den  stærke  Torden; 
Fru  Sigrid  seiler  langsomt  ind  i  Fiorden. 

I  Lunden  sidder  hun  engang  i  Qvæld 

Ved  klaren  Sø;  der  svømmer  langsomt  Karpen. 

Bestandig  risle  sagte  Kildevæld. 

Hun  tænker  paa  sit  Norge  og  paa  Sarpen. 

»I  Danmark  fandt  jeg  dog  mit  bedste  Held.« 

Sin  Elskov  sødt  hun  synge  vil  ved  Harpen. 

Da  rører  det  sig  under  hendes  Bryst, 

I  rædsom  Grublen  svinder  hendes  Lyst. 

»Ak,  grumme  Ravn!  nu  veed  jeg,  hvad  du  vilde.« 

Hun  synker  ned,  at  gaae  formaaer  hun  ei. 

Det  er  saa  dæmrende,  det  er  saa  silde, 

Mat  blinker  Stiernen  fra  sin  Melkevei. 

»Ak,  grumme  Ravn!  nu  veed  jeg,  hvad  du  vilde.« 

At  tale  meer  den  Blege  mægter  ei. 

Sig  Æspen  over  hendes  Tinding  hvælver; 

Som  hun,  den  sveder  koldt,  og  ængstlig  skiælver. 

Fem  Maaneder  forgaae,  saa  bringer  hun 
Et  Barn  til  Verden  under  bitter  Klage. 
De  døbe  det  i  mørke  Midnatsstund, 
Fordi  at  Trolden  Intet  skal  opdage. 

Det  er  en  Søn,   som  Rosen  rød  og  rund; 
Men  Sigrids  Hierte  tunge  Sorger  nage. 
I  skiulte,  dybe  Grotte  døbes  han 
Med  Kildens  isnende,  krystalne  Vand. 

Han  voxer  til,  og  i  det  hele  Rige 
Er  ingen  Dreng  saa  deilig  og  saa  yndig. 
Han  er  saa  munter  og  saa  flink  tillige; 
Hans  Blik  er  brændende,  hans  Tale  fyndig. 
Han  tænker  kun  paa  Kampe  og  paa  Krige, 
Den  stolte  Ganger  kan  han  tæmme  myndig. 
Men  Dronning  Sigrid  græmmer  sig  dog  saare; 
Hvergang  hun  seer  ham,  svømmer  hun  i  Taare. 

En  Aften  sidder  hun  i  Fruerstue; 

Kong  Alf,  sin  ædle  Husbond,  har  hun  mistet. 

Med  Taarer  stirrer  hun  i  Solens  Lue; 

Det  arme  Hierte  har  kun  Sorger  fristet. 

Da  hører  hun  en  Lyd,  og  hun  maa  grue: 

Den  vilde  Valravn  har  sig  sagte  listet 

Ad  aabne  Vindve  ind.     Paa  Egebord 

Den  sætter  sig,  og  synger  disse  Ord: 

»Rige  Fugl  kommer  susende, 
»Kommer  brusende 
»Over  Bierge  og  Dale. 
»Seer  du  vel,  du  fattig  Fugl! 
»Hvor  mine  Fiære  de  prale? 

»Fattig  Fugl  kommer  hinkende, 
»Kommer  linkende 
»Over  Ager  og  Enge. 
»Seer  du  vel,  du  rige  Fugl! 
»Hvor  mine  Fiære  de  hænge? 

Husker  du, 
»O  Dronning!  nu, 
»Da  du  paa  Bølgerne  hinked? 
»Da  var  du  den  fattig  Fugl, 
»Da  ad  den  rige  du  vinked. 


>Valravn  kommer  susende, 
"  »Kommer  brusende 
»Over  Bierge  og  Dale. 
»Dronning  rig! 
»Naar  vil  du  mig 
»Nu  med  dit  Foster  betale?« 

Da  svimled  Dronning  Sigrid  langsomt  hen, 
Den  hulde  Qvinde  blegner,  som  en  Lilie. 
»Fly,«  sukker  hun,  »du  Mørkets  fæle  Ven! 
»Min  Bøn  skal  kæmpe  mod  din  onde  Villie.« 
Hun  korser  sig  —  da  flygter  den  igien; 
Men  spottende  den  dandser  først  paa  Tilie, 
Og  synger:     »Ingen  Bøn  mig  slaaer  imod; 
»Jeg  slukke  vil  min  Tørst  i  christent  Blod.* 

Ung  Harald  axler  sit  Skarlagenskind. 

»Min  Moders  bittre  Kummer  maa  jeg  vide.« 

Saa  triner  han  i  Høieloftet  ind. 

»Kiær  Moder  min!  du  sige  mig  din  Qvide. 

»Hvi  er  du  bleg,  min  Moder!  som  et  Liin? 

»Betro  din  Søn  ved  stille  Midnatstid e, 

»Hvad  der  saa  længe  naget  har  dit  Hierte. 

»En  meddeelt  Smerte  er  en  mindre  Smerte.« 

Ochlenschlåger.    X.  o 

Da  sukker  Sigrid  efter  lange  Bøn: 
^0,  Harald!  der  er  Skabninger  hernede, 
»Som  drive  deres  Ondskab  skiult  i  Løn, 
iSom  Herren  skabte  i  sin  grumme  Vrede. 
»Her  svæver  om  en  grusom  Trold,  min  Søn! 
»Fra  hvem  at  frelses  vist  Enhver  maa  bede. 
»Hans  blodigrøde  Øie  rædsomt  skuler. 
»Hver  Aften  kommer  han  af  sine  Huler. 

»I  fordums  Dage  var  han  høi  og  stor 

»Og  voxen,  som  en  diærv  og  tapper  Kæmpe; 

»Men  Jesu  rene  Lære  i  vort  Nord 

»Har  lær^  de  onde  Aanders  Stolthed  dæmpe. 

»Nu  er  han  kun  en  Ravn,  ei  nær  slaa  stor, 

»Dog  stor  nok  til  at  øve  sin  Ulempe. 

»Vee  den,  som  falder  i  hans  grumme  Hænder! c 

»Ja,«  svared  Harald,  »jeg  hans  Rygte  kiender.« 

Da  Dronning  Sigrid  tunge  Taare  fælder. 
Hvad  der  er  hændet,  hun  ham  siger  nu. 
Ung  Harald  roligt  til  sit  Sværd  sig  helder, 
Og  hører  hende  uden  mindste  Gru. 
»Ak,  Harald!  Qval  og  Kummer  mig  forælder. 
»Nu  veed  du  AJt,  og  du  er  rolig,  du?« 
Da  hæved  Sønnen  rask  det  blanke  Øie, 
Og  talte,  mens  han  stirred  i  det  Høie. 

»En  Somm'ernat,  min  Moder!  i  en  Lund 
»Jeg  mellem  svale,  høie  Blomster  laae. 
*  Mildt  dyssedes  jeg  ind  i  sagte  Blund, 
kMens  Nattergalen  yndigt  monne  slaae. 

>Da  aabnedes  for  mig  i  samme  Stund 
»Lidt  efter  lidt  det  høie  Himmelblaa. 
>En  Engel  sank  mig  smilende  i  Møde, 
^Forunderlig  omstraalt  af  Morgenrøde. 

^Han  viste  mig  en  Kiæde,  som  sig  rækked 

»Fra  Himlen  ud;  den  klang  som  Fryd  og  Klage. 

»Halvsynlig  den  sig  rundt  om  Jorden  strækked, 

-»I  mange  Bugter  vendte  den  tilbage. 

>Med  Blodstænk  var  den  ofte  heel  bedækket; 

>Paa  mange  Steder  Leddene  var  svage. 

>Af  blandet  Malm  den  slyngte  sig  om  Muldet: 

> Først  Guld,  saa  Sølv,  saa  Jern,  saa  alter  Guldet. 

>Da  raabte  Englen  med  sin  klare  Stemme: 
>>Du  Skiebnens  Kiæde  seer,  som  hænger  ned. 
>>Den  sluttet  er,  dens  Løb  kan  Intet  hemme; 
>»Alt  ordnes  ved  en  streng  Nødvendighed.«« 
>Han  svandt,  men  aldrig  jeg  min  Drøm  skal  glemme. 
>Jeg  saae  mig  som  et  ringe,  blodigt  Led. 
»Jeg  frygter  ei,  jeg  gaaer,  naar  Skiebnen  kalder. 
»Ei,  uden  Gud,  en  Spurv  til  Jorden  falder.« 


Det  hviner  giennem  Nattens  sorte  Sky, 
De  grumsethvide  Bølger  slaae  paa  Land. 
De  stærke  Vinde  kaste  høit  med  Gny 
En  skotlandsk  Snekke  paa  det  hvide  Sand. 
Til  Kongeborgen  alle  strax  de  tye, 
En  deilig  Mø  og  tretten  diærve  Mand. 
Minona,  Kongens  Datter,  Skotlands  Lyst, 
Har  Stormen  drevet  til  den  danske  Kyst. 

De  hugge  Biælker  i  den  dunkle  Lund. 
Minona  gaaer  med  Harald  Arm  i  Arm, 
Sødt  aander  hendes  røde  Purpurmund, 
Det  ranke  Liv  omslynger  han  saa  varm. 
Det  er  i  Vaar  en  deilig  Aftenstund, 
De  synke  begge  tause  Barm  til  Barm. 
Da  synger  Nattergalen  saa  veemodig, 
Og  IVIaanen  hæver  sig  saa  stor,  saa  blodig. 

Nu  tæt  de  føie  stærke  Biælker  fast; 
Alt  vugges  Snekken  af  den  milde  Strøm. 
Nu  hæve  de  paa  Dækket  ranke  Mast, 
Minona  favner  Harald  elskovsøm, 
Hans  unge  kiække  Hierte  slaaer  saa.  fast.  , 
Hun  seiler  bort.     Som  vækket  af  en  Drøm, 
Han  sfaaer  og  skuer  med  sit  vaade  Øie 
Den  glatte  Kiøl  de  klare  Bølger  pløie. 

Et  Aar  forgaaer.  Fru  Sigrids  Sorg  forsvinder, 
Den  vilde  Valravns  Magt  ei  meer  hun  frygter. 
En  sagte  Rødme  livner  hendes  Kinder, 
Og  Taaren  fra  det  blide  Øie  flygter. 
I  Styrke  Harald  meer  og  mere  vinder. 
»Din  Magt,  o  Ravn!  bestaaer  i  løse  Rygter. 
»Din  matte  Klo  min  Søn  vist  aldrig  slaaer; 
»Du  har  nu  truet  ham  i  tyve  Aar.« 

Ung  Harald  vanker  om  saa  længselfuld. 
Han  ganger  for  sin  Moder  ind  at  stande. 
»Minona  er  saa  elskelig,  saa  huld; 
»Hun  vinker  mig  til  Skotlands  fierne  Lande. 

>Giv  mig  et  Skib  med  Kæmper  og  med  Guld, 
>0g  lad  mig  pløie  Havets  salte  Vande! 
>Jeg  kommer  mere  glad  end  jeg  drog  ud, 
»Og  bringer  dig  en  Datter,  mig  en  Brud.« 

Fru  Sigrid  gaaer  saa  tankefuld  i  Sind, 
De  tunge  Fied  ved  Stierneglimt  sig  flytte. 
Saa  triner  hun  i  Skovens  Mørke  ind. 
Og  aabner  gamle  Brunos  lave  Hytte. 
Der  sidder  han  med  Haanden  under  Kind, 
I  Klæder,  som  for  Kulden  kun  beskytte, 
Med  Bibelen  i  sine  matte  Hænder. 
Den  lille  Lampe  svagt  i  Natten  brænder- 

»Hil  være  dig,  ærværdig  gamle  Mand! 
»Din  Dronning  kommer  hid  ved  Midnatstide. 
»Ung  Harald  drage  vil  til  fierne  Land; 
»Hans  sande  Skiebne  længes  jeg  at  vide. 
»Du  læser  Stiernerne.     See  der,  om  han 
»Skal  smædeligt,  ynkværdigt  Døden  lide. 
»Forjag  hans  ømme  Moders  sidste  Smerte! 
»Da  skal  hun  takke  dig  med  lettet  Hierte.« 

Den  Gamle  reiser  sig  af  lune  Vraa; 
Med  blottet  Hoved,  foldet  fromme  Hænder 
Han  træder  ud,  og  stirrer  i  det  Blaa, 
Hvis  røde  Tegn  hans  gamle  Øie  kiender. 
»Sædvanligt«,  siger  han,  »de  Stierner  staae; 
»En  eneste  med  selsom  Ild  kun  brænder. 
»Vær  trøstig!  thi  jeg  seer,  at  Harald  kan 
»Paa  Havet  dræbes  ei,  og  ei  paa  Land.« 

Da  funkler,  som  en  Stierne  i  det  Høie, 
Ved  Eremitens  trøstelige  Ord 
Af  Glæde  Dronning  Sigrids  skiønne  Øie. 
»Nu  jeg  min  Søn  til  Havet  kiæk  betroer, 
>Nu  maa  han  gierne  salte  Bølger  pløie. 
»Han  dræbes  ei  paa  Hav,  og  ei  paa  Jord. 
»Han  sidde  skal  paa  Thingets  høie  Steen, 
»Naar  Graven  længst  har  smuldnet  mine  Been.« 

Det  røde  Silkeflag  fra  Masten  kneiser, 
Den  lange  Drage  hvisler  under  0. 
Nu  høit  i  Raa  de  hvide  Seil  man  heiser, 
Den  stolte  Byrde  vugger  paa  sin  Sø. 
Ung  Harald  ganger,  Aftnen  før  han  reiser, 
I  Lunden  ud,  hvor  først  han  saae  sin  Mø. 
Alt  synes  ham  saa  seent,  han  ønsker:   »Gid 
»Jeg  havde  Vinger,  for  at  flyve  did!« 

Da  hvisle  Buskene  i  Nattens  Vinde, 

Da  lyde  fierne,  svage  Hundeglam. 

De  blege  Lygtemænd  i  Mosen  svinde. 

Og  Snogen  nærmer  sig  saa  mild  og  tam. 

Da  træder  hurtig  frem  en  gammel  Q vinde, 

Paa  Ryggen  bærer  hun  en  Fiæderham. 

Mildt  smile  hendes  runkne,  gule  Kinder, 

Hun  lægger  Hammen  ved  hans  Fod,  og  svinder. 

Ung  Harald  undrer  sig,  dog  ei  han  bæver; 
Kun  selsomt  higende  hans  Hierte  slaaer. 
Den  store  Fiæderham  fra  Jord  han  hæver. 
Af  brogetskiønne  Fiære  den  bestaaer. 


VALBAVNEN. 

At  klæde  sig  deri,  hans  Ønske  kræver; 
Den  underlige  Drift  han  ei  modstaaer. 
Han  flyve  kan,  han  bæver  sig,  men  længe 
Han  svæver  kun  ad  lave,  flade  Enge. 

>Hvi  tøver  jeg?  hvad  holder  mig  tilbage? 
»Jeg  er  i  Skotland,  inden  Morgen  gryer.« 
Saa  stiger  han  i  Luften,  som  en  Drage, 
Og  suser  under  Himlens  høie  Sky'r. 
Hans  Vinger  over  Havet  Flugten  tage, 
Bort  svinde  Skove,  Lunde,  Borge,  By'r. 
Han  seer  sig  ene  under  Himlen  flyde, 
Dybt  under  ham  de  sorte  Bølger  bryde. 

Da  klapprer  det  i  Luften,  og  han  skuer 
Den  gyselige  Ravn  at  nærme  sig. 
Dens  Øine  flamme,  som  to  røde  Luer. 
»Ei!  Harald!  skal  engang  jeg  flnde  dig!« 
For  første  Gang  ung  Haralds  Hierte  gruer, 
Den  skiønne  Yngling  blegner,  som  et  Liig. 
Af  rædsom  Angest  svulmer  høit  hans  Bryst, 
Han  hæver  sørgeligt  sin  hulde  Røst: 

»Jeg  seer,  det  nytter  ei,  mod  Skiebnen  stride. 
»Jeg  er  dit  Rov,  Gud  styrke  mig  i  Nøden! 
»Men  førend  du  mig  grum  vil  sønderslide, 
>Und  mig  en  salig  Stund  i  Morgenrøden! 
»Minona  er  min  Brud;  lad  mig  nedglide 
»Til  hendes  Buur,  og  henrykt  glemme  Døden 
»I  Elskovs  Favn!  Da  skal  jeg  sikkert  komme 
»Til  dig  igien,  naar  korte  Frist  er  omme.« 

Fast  holde  Ravnens  Klø'r  ham  i  det  Høie; 
Den  stirrer  paa  ham  med  begierligt  Mod. 
>Skiøndt  gierne  slrax  min  Lyst  jeg  vilde  føie, 
»Skal  jeg  dog  vise  dig,  at  jeg  er  god.« 
Saa  hug  den  ud  ung  Haralds  høire  Øie; 
Saa  drak  den  Hælvten  af  hans  Hierteblod. 
»Nu  har  jeg  mærket  dig,  nu  kan  du  vende 
»Til  Jorden  ned;  nu  er  du  god  at  kiende.« 

Ung  Harald  synker  langsomt  ned  med  Taare 

Fra  Skyen  i  den  lavere  Natur. 

Han  hviler  sig  paa  sorte  Dødningbaare, 

Som  staaer  ved  Kirkens  høie  røde  Muur. 

Tung  er  hans  Gang,  men  —  o,  han  elsker  saaro, 

Han  raver  lil  Minonas  Jomfrubuur. 

Han  skiælver  bleg  ved  Døren,  thi  hans  Mod 

Har  Trolden  drukket  med  hans  Hierteblod. 

»Minona!  kom,  før  Haralds  Hierte  brister, 
»Endnu  det  banker  blødende  for  dig. 
»Paa  Jorden  du  din  elskte  Harald  mister, 
»Du  seer  ham  atter  udi  Himmerig. 
»Minona!  kom,  o  kom!  mit  Hierte  brister; 
»Lad  mig  dog  een  Gang  først  omfavne  dig!« 
Saa  synger  han  med  Elskovs  sidste  Lyst, 
Mens  Døden  raller  i  hans  kolde  Bryst. 

Da  kommer  hun.     »O,  Naade  i  det  Høie! 
»Min  Haralds  blege  Gienfærd  for  mig  staaer. 
»Der  rinder  Blod  og  Taarer  af  hans  Øie, 
»Rødt  klæbe  sig  hans  lange  gule  Haar.« 


VALR  AVNEN.  73 

>Minona!  konj,  betragt  mig  ganske  nøie. 
»Jeg  er  et  Gienfærd  ei,  mit  Hierte  slaaer 
»Med  Krampetræk  af  Elskov  og  af  Smerte. 
»Kom,  læg  din  varme  Haand  paa  Haralds  Hierte!« 

Da  standse  brat  Minonas  Taarer  stride, 

Da  falmer  hendes  Purpurlæbe  blaa, 

Da  blive  Kindens  røde  Roser  hvide, 

Da  bliver  Issens  sorte  Lokker  graae. 

AU,  hvad  han  leed,  og  hvad  han  end  skal  lide. 

Fortæller  han,  mens  Favn  mod  Favn  de  slaae. 

For  sidste  Gang  i  Elskovs  søde  Lyst 

De  smelte  sammen,  klynget  Bryst  mod  Bryst. 

»Lev  vel,  Minona!     Nu  jeg  frygter  ikke. 

»Hist  aabner  Faderen  sit  Himmerig. 

»Giv  mig  et  Kys,  og  smiil  med  dine  Blikke, 

»Og  glem,  at  Harald  var  ulykkelig! 

»Da  skal  jeg  Dødens  Kalk  frimodig  drikke. 

»Lev  vel,  Minona!  Himlen  signe  dig!« 

Saa  favnede  han  bleg  sin  elskte  Mø, 

Og  svang  sig  høit  hen  over  salten  Sø. 

Vildt  hendes  Øie  stirrer  —  han  er  svunden! 
Hun  staaer  tilbage  paa  det  kolde  Muld. 
Da  blusser  hun,  da  synker  hun  i  Lunden, 
Da  beder  hun  til  Himlen  andagtsfuld: 
»Du,  som  ved  Daaben  er  med  mig  forbunden, 
»Du,  som  paa  Jorden  var  saa  god  og  huld, 
»Du,  som  lod  Petrus  gaae  paa  Havets  Bølge, 
»Lad  mig  i  Luften  høit  min  Harald  følge!« 

Da  vifte  Buskene  i  Morgenvinde, 
Da  lyder  Nattergalens  fierne  Sang, 
Da  rødmer  Solen  mildt  fra  Fieldets  Tinde, 
Da  dufter  Blomsten  fra  den  grønne  Vang. 
Og  langsomt  triner  frem  en  ung  Hyrdinde, 
Paa  Armen  bærer  hun  en  Fiæderham. 
Sørgmodigt  smile  hendes  Rosenkinder, 
Hun  lægger  den  paa  Græsset,  og  forsvinder. 

Og  flux  Minona  sig  i  Hammen  klæder, 
Høit  svinger  hun  sig  med  behiertet  Aand. 
Ei  længer  hendes  Øie  modløst  græder. 
Hun  flagrer  hen  i  sieldne  Klædebon. 
De  Fugle,  som  hun  seer  paa  høie  Steder, 
Dem  dræber  hun  med  Saxen  i  sin  Haand. 
Med  Kæmpekraft  hun  sine  Vinger  slaaer; 
Men  dog  den  vilde  Ravn  hun  ikke  naaer. 

Da  hører  hun,  i  lave  Luft  det  klynker; 
Hun  lytter  med  et  rovbegierligt  Mod. 
Med  Ørnens  Flugt  hun  ned  paa  Stranden  synker, 
Den  er  besprængt  med  Haralds  Hierteblod. 
Hun  blusser  smilende,  ei  hun  sig  ynker. 
Hans  høire  Haand  hun  skuer  ved  sin  Fod, 
Det  Eneste,  som  Ravnen  lod  tilbage, 
Hans  Troskabspant  i  Elskovs  hulde  Dage. 

Hun  giemmer  Haanden  paa  sit  blotte  Bryst, 
Saa  rædsomt  hendes  blege  Læber  lee. 
Hver  Fugl,  hun  møder  i  sin  vilde  Lyst, 
Den  klipper  hendes  skarpe  Sax  i  tre. 

Da  hæver  Ravnen  sig  til  sidste  Dyst  — 
Hun  klipper,  som  hun  klippede  i  Snee : 
Den  lodne  Krop  maa  søge  dybt  sin  Grav 
Paa  tusind  Steder  i  det  vilde  Hav. 

De  sorte  Bølger  bruse  ikke  længer, 

De  skylle  maanbestraalt  paa  runde  Stene. 

Veemodigt  Strandens  Piil  med  Løvet  hænger, 

Det  hvisler  underligt  i  Lundens  Grene. 

I  Nattens  Blaa  sig  Stiernen  mat  fremfrænger, 

En  sølvklar  Sky  ved  Maanen*  flyder  ene. 

Det  er  Minona  døende,  som  svæver, 

Hun  synker  ei,  hun  sig  til  Himlen  hæver. 


75 


ROSMER  HAVMAND. 


Ivonning  Uller  er  sig  i  Hu  saa  mod. 
Mens  langsomt  Maanen  gaaer  op  i  Blod; 
Hans  Harpe  lyder  i  Lunden: 
»Elina,  min  Brud,  er  forsvunden. 

»Min  Ro  er  borte,  fortærende  vild 
>I  Hiertet  stormer  kun  Længslens  Ild. 
»Jeg  vil  tumle,  som  Blodet  i  Barmen, 
»Giennem  Skummet  paa  Bøigekarmen.« 

De  reise  paa  Dækket  den  gyldne  Mast: 
»Nu  ville  vi  Alle  staae  Last  og  Brast. 

>Kun  Havets  fraadende  Bølge 
»Kan  Hiertesorgen  fordølge.« 

Af  Ungersvende  Snekken  er  fuld, 
I  Vinden  vifter  dem  Haarets  Guld; 
Men  Dødninger  ligner  den  Skare 
Paa  skumleste  Nagelfare. 

De  Ungersvende  saa  gierne  vil  døe, 
Thi  hver  har  mistet  sin  Fæstemø: 
Hun  drukned  paa  kantrede  Snekke, 
Hendes  Liig  nu  Voverne  dække. 

De  Svende  styre  mod  Klippen  med  Lyst: 
»Lad  Stenen  nu  knuse  Plankernes  Bryst!« 
I  Havet  Mandskabet  synker, 
Men  ingen  af  Heltene  klynker. 

Med  senefuld  Arm  de  Bølgen  slaae, 
Og  siunge,  forinden  de  plat  forgaae: 
»Nu,  Karle!  vi  sidste  Gang  svømme, 
»Saa  svandt  de  livsalige  Drømme. 

»Skiøn  Freia  negted  os  Glæden  i  Liv; 
»Saa  stig  da  du  giennem  salten  Siv, 
»Fru  Ran,  tanghaarede  Qvinde! 
»Lad  os  dybt  vore  Kiærester  finde.« 

Saa  raabe  de  vildt  i  vilden  Sky 
Mellem  Steen  og  Klipper  og  Bølgegny. 
Nu  synke  de  trodsige  Svende, 
Og  Svanesangen  har  Ende. 

Men  Uller  var  sig  en  christen  Mand, 
Han  bad  ved  Korset  paa  Skibets  Rand: 
»Elina,  mig  tag  til  din  Himmel!« 
Og  sank  i  Bølgernes  Vrimmel. 


Giennem  dybe,  klare  Blaa 
Synker  Kongen  ned  paa  Sandet. 
Nattens  blanke  Stierner  smaae 
Kan  han  skimte  giennem  Vandet. 
Paa  en  Eng  af  Blomster  fuld 
Sidder  han  paa  grønne  Tue. 
Havet  hæver  sig  saa  huld, 
Som  en  sølvblaa  Himmelbue. 
Men  et  selsomt  Trylleflor 
Slører  dog  den  hele  Scene, 
Dækker  Himmel,  Hav  og  Jord, 
Alting,  kun  ei  ham  alene. 
I  den  milde  Sommerdag 
Staaer  Naturen  klar  og  rolig. 
Hist  et  guld  ud  hamret  Tag 
Hvælver  om  en  stille  Bolig. 
Uller  sagte  gaaer  derind; 
Søde  Toner  kan  han  høre, 
Rosen  livnes  paa  hans  Kind, 
Sangen  er  bekiendt  hans  Øre. 
Døren  svævende  gaaer  op; 
Med  uskyldig  Englemine, 
Som  en  svulmet  Rosenknop, 
Smiler  for  hans  Blik  Eline. 

Taus  hun  synker  til  hans  Bryst, 
Taus  henile  de  i  Dalen; 
Deres  Hierters  høie  Lyst 
Tolkes  kun  af  Nattergalen. 
Ved  den  skyggefulde  Hæk, 
Som  bortvifter  hede  Straaler, 
Sætte  de  sig  ved  en  Bæk 
Mellem  duftende  Violer. 
Om  den  Skiønnes  Marmorarm 
Slutter  fine  Silkesømme, 
I  den  fulde  Svanebarm 
Ruller  Issens  gyldne  Strømme. 
Med  den  friske  Rosenmund 
Hun  sin  Skiebne  ham  fortæller. 
Taus  tilhører  stille  Lund, 
Almen  lyttende  sig  helder. 


»En  Sommeraften,  klar  og  huld, 
»Da  sad  jeg  ved  den  svale  Strand. 
»I  Silke  vandt  jeg  pruden  Guld, 
»Mildt  kruste  sig  det  stille  Vand. 

»Da  dreied  i  det  Sølverblaa 
»Sig  Voven  pludselig  saa  rund. 
»Vidt  bredte  sig  de  Kredse  smaae, 
»Det  vifted  stærkt  fra  Strand  og  Lund. 

»Da  skilte  Vandet  sig  til  Bund, 
»Som  fordums  Tid  det  røde  Hav; 
»En  Kæmpe  fra  den  mørke  Grund 
»Steg  langsomt  af  sin  vaade  Grav. 

»Da  hæved  Stormen  sig  saa  vild, 
»Da  sortned  Himlens  Hvælving  brat; 
»Kun  Stiernen  med  sin  Purpurild 
>Nedlued  i  den  sorte  Nat. 

»Jeg  skued  ham,  den  fæle  Mand, 
»Eet  Øie  kun  i  Panden  stod; 
>Han  nærmed  sig  paa  hviden  Sand, 
'Hans  Øie  var  saa  rødt  som  Blod. 

»Sin  stærke  Arm  han  om  mig  svang, 
»Saa  sprang  han  i  den  salte  Sø. 
»Tæt  luktes  høie  Bølgegang, 
»Jeg  troede  sikkerligt  at  døe. 

»Da,  Elskte!  blandte  sig  for  dig 
»Min  Taare  med  det  salte  Hav. 
»Gud  Fader  udi  Himmerig! 
»Lovpriset  vær;  du  tog,  du  gav. 

»Den  stærke  Havmand,  som  et  Lyn, 
»Stak  ned  i  Dybet  paa  en  Hval. 
»Jeg  studsed  ved  det  sieldne  Syn. 
»Han  bragte  mig  til  denne  Sal. 

»Et  Aar  jeg  er  paa  Havsens  Bund, 
»Og  Rosmer  trykker  hver  en  Nat 
»Eet  isnet  Kys  kun  paa  min  Mund, 
»Og  sporger:  »»Har  du  mig  forladt?«« 

»Og  skiøndt  han  er  saa  blid  og  mild, 
»Saa  svarer  jeg  dog  altid:  Nei! 
*Da  slukker  sig  hans  Øies  Ild, 
>Han  sukker  dybt,  og  gaaer  sin  Vei. 

»Da  hører  jeg  ham  Harpen  slaae. 
»Snart  lyder  den,  som  Kildevæld, 
»Snart,  som  naar  dybe  Elve  gaae 
»Om  Natten  i  det  hule  Field.« 


Kong  Uller  smiler  glad. 
Af  Fryd  Elina  skiælver. 
Da  skilles  Havet  ad, 
Der  sig  som  Luften  hvælver. 

En  Sky,  saa  sort  og  stor. 
Vandbuen  giennembrød. 
Sin  Arm  Elina  snoer 
Om  Uller  i  sin  Nød. 

»See,  Skyen  vælter  frem, 
»Fly,  Elskte!  vær  ei  seen; 
»Thi  kommer  Rosmer  hiem, 
»Han  steger  dig  paa  Teen.« 

Fra  Græsset  Uller  sprang, 
Han  paa  sit  Glavind  slog: 
»Det  er  ei  første  Gang, 
»At  jeg  en  Kæmpe  vog.« 

»Ak,  var  din  Arm  en  Storm, 
»Og  var  dit  Sværd  et  Field, 
»Den  høie  Rosmer  Kong 
»Du  slogst  dog  ei  ihiel.« 

Ved  skiøn  Elinas  Ord 
Kong  Uller  undres  saare. 

En  Skræk  ham  giennemfoer 
Ved  hendes  bange  Taare. 

»Nei,  nei!  du  skal  ei  døe; 
»Kom,  jeg  dig  skiule  maa.c 
Den  bange  Fæstemø 
Ham  glemmer  i  en  Vraa. 

Da  svulmer  Hiertet  ham, 
Sin  Harm  han  ei  kan  dæmpe. 
Han  siger:   »Det  er  Skam, 
»At  vige  for  en  Kæmpe.« 

Da  kommer  Rosmer  ind, 
Hans  Fodtrin  ryster  Jord, 
Hans  Aandedræt  er  Vind, 
En  Torden  er  hans  Ord. 

En  Kratskov  er  hans  Skiæg, 
Hans  Skiold  et  Klippelag, 
Hans  Kølle  er  en  Eeg, 
Hans  Hielm  et  gammelt  Vrag. 

Da  tier  Uller  stil, 

Hans  Kinder  blier  saa  hvide; 

Han  lytter  sagte  til. 

Ham  lyster  ei  at  stride. 

»Hvo  monne  til  dig  komme, 
»Mens  jeg  var  høit  paa  Strand? 
»Jeg  lugter  paa  min  Tomme, 
»Her  er  en  christen  Mand. c 

Oehlenschlåger.    X.  6 

>Der  fløi  en  Fugl  herind 
»Med  Dødmands  Been  i  Munde, 
s  Jeg  smed  det  ud  igien, 
>Det  snareste  jeg  kunde.« 

Hun  klapper  ham  saa  snild, 
Hun  sætter  Mad  paa  Bord. 
Den  Havmand  blier  saa  mild 
Ved  skiøn  Elinas  Ord. 

Hun  synger  ham  en  Sang, 
Hun  reder  af  hans  Haar 
Det  fæle  Gruus  og  Tang, 
Hun  det  i  Lokker  slaaer. 

Da  bliver  Rosmer  fro, 
Da  det  er  jævnt  og  glat. 
Saa  lysteligt  han  loe, 
At  Muren  revned  brat. 

»Og  hør  nu,  Rosmer  kiære! 
»Negt  ei  min  ringe  Bøn: 
»Du  ikke  grumt  fortære 
»Min  Moders  ældste  Søn! 

»Ham  Havet  drev  herned, 
»Han  sidder  i  en  Vraa. 
»Han  er  i  Nød  bested, 
»Han  tør  ei  for  dig  gaae.« 

»Elina!  ei  du  græde! 
»Er  Rosmer  da  saa  slem? 
»Jeg  skal  ham  ikke  æde. 
»Lad  ham  kun  komme  frem!« 

Da  fatter  Uller  Mod, 

Han  triner  af  sit  Læ. 

Han  staaer  ved  Rosmers  Fod, 

Han  sætter  ham  paa  Knæ. 

»Est  du  Elinas  Broder? 
»Da  mig  velkommen  vær! 
»Est  du  af  samme  Moder? 
»Da  est  du  Rosmer  kiær. 

»Vær  freidig  kun  i  Sind! 
»Est  du  den  ældste  Søn?« 
Han  klapper  ham  paa  Kind, 
Den  bliver  guul  og  grøn. 

Han  sætter  ham  paa  Kappe. 
»Min  Haand  er  altfor  stor 
»Til  kiælende  at  klappe 
»Saa  spædt  et  lille  Noer.« 

Da  blussed  Uller  rød, 
Han  drog  sit  Sværd  i  Harm. 
xNu  skal  du  faae  din  Død!« 
Det  foer  i  Rosmers  Barm. 

Han  rører  ei  en  Mine; 
Han  sidder  ganske  tryg. 
»Luk  Vinduet,  Eline! 
»Nu  stak  der  mig  en  Myg.« 

Derpaa  hun  følger     ham 
Mildtsmilende  til  Senge. 
Det  er  en  sølvklar  Dam 
Imellem  Blomsterenge. 

Ned  i  sin  vaade  Vugge 
Han  stiger  uden  Harm. 
De  Elskte  see  ham  dukke, 
Og  synke  Barm  til  Barm. 


Et  Aar  forgaaer  paa  Havets  Bunde 

I  Elskovs  Lyst, 
I  altid  grønne  Myrtelunde, 

Bryst  imod  Bryst. 

Da  sukker  Uller  tidt  af  Længsel 

Ved  Aaens  Bred : 
»Ak,  hvad  er  i  et  evigt  Fængsel 

»Selv  Kiærlighed?« 

Den  vaade  Muur,  vel  hundred  Favne, 

Adskiller  dem 
Fra  hver  en  Fryd,  de  tungt  maae  savne. 

Fra  elskte  Hi  em. 

»O,  du  som  skienkte  mig  min  Pige 

»Saa  huld  igien, 
»Skienk  mig  mit  stolte  Kongerige, 

»Skienk  mig  min  Ven! 

»Lad  ikke  her  vort  Liv  hendaane 

»I  Dæmringsskiær. 
»Du  røde  Sol,  du  hvide  Maane, 

»Ak,  var  I  her!« 


BOSMEB  HAVMAND. 

Elina  ganger  snild  at  stande 

For  Rosmer  ind. 
»Stærkt  higer  op  til  hine  Lande 

»Min  Broders  Sind. 

>Sin  Længsel  kan  han  ei  fordølge. 

>Du  stærke  Mand! 
»Bring  ham  igennem  Havets  Bølge 

»Paa  tørre  Sand. 

»Giv  ham  en  jernbeslageri  Kiste, 

»Opfyldt  med  Guld. 
»For  al  den  Godhed,  du  ham  viste, 

»Jeg  blier  dig  huld.« 

»Ak,  dersom  du  mig  huld  vil  blive, 

»Bestandig  huld, 
»Jeg  gierne  vil  din  Broder  give 

»Frihed  og  Guld.« 

Elina  med  saa  megen  Liste 

Tog  Guldet  ud; 
Saa  lagde  hun  sig  selv  i  Kiste, 

Den  skiønne  Brud. 

Høi  Rosmer  farer  alt  med  Lempe, 

Han  er  saa  tryg; 
Han  løfter  op  den  unge  Kæmpe 

Paa  bred  en  Ryg. 

Den  tunge  Kiste  let  han  tager 

I  stærken  Mund; 
Derpaa  han  med  sin  Byrde  drager 

Fra  Havsens  Bund. 

>Nu  har  jeg  bragt  dig  op  paa  Landet 

»Til   Solen  rød. 
»Nævn  aldrig,  hvad  du  saae  i  Vandet 

»Det  blev  din  Død.« 

Saa  sprang  han  atter  ud  i  Havet, 

Det  stod  i  Sky; 
Af  Bølgerne  han  blev  begravet 

I  Morgengry. 

Men  da  han  ikke  fandt  Eline, 

Da  blev  han  bleg. 
Da  malte  Kummer  hver  en  Mine, 

Og  høit  han  skreg. 

Dybt  hørtes  han  i  Havet  larme 

Med  Arm  og  Been. 
Tilsidst  han  blev  af  Qval  og  Harme 

Til  Flintesteen. 

Lumsk  dukker  nu  hans  haarde  Pande; 

Nu  er  hans  Lyst, 
At  lade  Havets  Snekker  strande 

Imod  sit  Bryst. 

De  Elskte  ile  froe  til  Lunden. 
Bag  Bøgen  hvalt 


OLDINGEN  VED  WERTHEES  GRAV. 

De  sætte  sig.     En  Drøm  forsvunden 
Dem  tykkes  alt. 

Aftenrøden 

Farver  din  Grav. 

De  gamle  Linde 

Omhvælve  den. 

Violerne 

Bølfije  i  dens  høie  Græs. 

Du  slumrer 
Den  roligste  Slummer: 
Dødens. 

Skyggerne  voxe, 
Aftenrøden  svinder; 
Kun  et  blegguult  Skiær 
Tegner,  hvor  den  svandt. 
Skoven  sortner. 
Hist  kommer  en  Flok 
Karle  og  Piger 
Fra  Marken. 
De  standse  deres  Sang, 
Og  Pigerne 
Pege  hid  til  Graven 
Med  skiælvende  Hænder, 

Og  gaae  en  Omvei 

Af  Frygt  for  Selvmorderen, 

Som  spøger  i  Skoven. 

Werther ! 
De  frygte  dig, 
Som  hviler  saa  roligt 
Mellem  Blomsterne. 

Dig  gav  Skiebnen  et  Hierte, 
Som  følte 
Natur  og  Gud. 
Det  gav  den  Faa. 
Dig  gav  Skiebnen  det  Held^ 
At  finde  et  Hierte, 
Som  følte  med  dit. 
Det  gav  den  Færre. 
Du  var  lykkelig; 
Thi  du  nød 
Kiærligheds  Fryd, 
Men  jordiske  Sammenstød 
Hindred  eders  Siæle 
I  at  forenes, 
Uforstyrret 

I  Guddoms-Harmonie 
Her. 

Da  kastede  du  din  Jorddragt 
I  Graven, 
Og  ventede  hende 
Hisset, 

Og  fandt  hende. 
Nu  frydes  I. 


DIGTEREN  I  LEIRELUKDEN.  89 

Alderens  Snee 
Dækker  min  Isse. 
Mit  Hierte  døer 
Langsomt. 

Min  Vaar  svandt  hen 
Unydt ; 

Thi  jeg  fandt  Ingen  paa  min  Vei, 
Som  følte  med  mig. 
Jeg  nød  ikke 
Kiærligheds  Fryd. 
Mig  venter  Ingen 
Hisset, 

Jeg  forlader  Ingen 
Her. 

Naar  mit  Hierte  er  brustet, 
Og  Menneskesværmen 
Trænger  sig  forbi  min  Marmorkiste 
I  Capellet, 
Vil  de  sige: 
Han  var  lykkelig! 
Ak,  hvo  var  lykkeligst: 
Du  eller  jeg? 


DIGTEREN  I  LEIRELUNDEN. 


-L  hantasie!  hvi  river  du  mig 
Til  skiønne  Erindringer  hen? 

Gierne,  gierne  fulgte  jeg  dig, 

Men  maa  vende  tilbage  igien 

Til  den  kolde  Tid,  da  din  skiønne  Lue 

Hvirvler  ei  længer  mod  Himlens  Bue. 

Hvi  aflokker,  Harpe!  din  Sølverklang, 
Som  bæver  i  Aftnen  saa  huld, 
Den  modløse  Sanger  endnu  en  Sang, 
Mens  Solen  gaaer  ned  i  sit  Guld? 
Ak!  bedre,  du  taus  paa  Egen  hænger, 
Dine  venlige  Toner  elskes  ei  længer. 

Der  var  en  Tid  —  ak,  længst  den  svandt t 
Dens  Minder  dybt  i  mit  Hierte  gløde. 
Da  agtedes  Minnisang  ei  for  Tant, 
Det  var  Jordens  barnlige  Morgenrøde; 
Naar  Skialden  sang  med  begeistret  Røst, 
Da  blussede  hvert  nærværende  Bryst. 

Kongen  var  stolt  af  at  være  hans  Ven, 

Skiøndt  han  afslog  Glimmer  og  Rang. 

De  skiønneste  Piger  stimlede  hen 

Og  kyssed  ham,  naar  han  sang. 

Der  sad  han  henrykt;  hans  skiønne  Vinding 

Var  denKrands,  de  vandt  om  hans  lokkede  Tinding. 

Harald  og  Frode!     I  muldne  i  Leer, 
Eders  skiønne  Tider  forsvunde! 
Sangen  besiæler  ei  Kæmper  meer 
Om  det  herlige  Tafelrunde. 
See  Ruinerne,  hvor  veemodigt  de  gløde 
I  den  sidste,  glimtende  Aftenrøde. 

Kom,  Harpe!  Solen  udslukkes  brat, 
Dens  sidste  Straaler  kun  virke; 
Kom,  vi  vil  slutte  os  inde  i  Nat 
I  Roskildes  gamle  Kirke. 
Der  vil  jeg  ved  din  dæmpede  Klang 
I  Choret  synge  min  Svanesang. 

Min  Røst  skal  mane  Skyggerne  frem 

Fra  Jordens  fugtige  Volde; 

Fra  Gravens  gamle  ærværdige  Hiem 

Skal  de  stige  med  Harnisk  og  Skiolde, 

Og  de  blege  Piger  i  Maaneskin 

Skal  atter  smile  med  blussende  Kind. 


Saa  har  jeg  dog  siunget  en  eneste  Slund 
Paa  en  Tid,  det  var  værd  at  siunge. 
Farvel,  du  gamle,  dunkle  Lund! 
Under  Hvælvingen  nu  min  Harpe  skal  runge. 
Mellem  Ridder  og  Hustru  og  Svend  og  Mø 
Vil  jeg  synge  og  blusse  og  blegne  og  døe. 


SKØITELØBEREN. 


Fra  Træet  Rimens  Blade 
Faldt  ned  for  sagte  Vind; 
Over  den  glatte  Flade 
Sig  spredte  Maanens  Skin. 
Den  ranke  Yngling  rendte 

Paa  tynde,  glatte  Jern, 

Saae  paa  det  Lys,  som  brændte 

I  Borgen  hist,  saa  fiern. 

> Endnu  hun  sidder  oppe; 
»See,  Straalen  glimter  mild 
»Giennem  de  hvide  Toppe 
>Til  Isens  Maane-Ud. 
»Endnu  hun  ikke  sover  — 
»Ak,  tænker  hun  paa  mig? c 
Hen  ad  de  frosne  Vover 
Han  henrykt  skyder  sig. 

Sødtblussende  han  svæver 

Ud  paa  den  glatte  Vei. 

Det  Lys,  som  hisset  bæver, 

Hans  Øie  slipper  ei. 

Hans  Barm  det  giennemflammer, 

Han  føler  ei  til  Kuld. 

»Nu  fletter  hun  i  sit  Kammer 

»De  Lokkers  lyse  Guld.« 

Ak,  mens  hans  Hierte  luer. 
Da  pønser  lumske  Død: 
De  brast,  de  tynde  Buer, 
Han  sank  i  Havels  Skiød. 
Medynksom  Bølgen  hæver 
Det  blege  Hoved  op. 
Lyset  saa  roligt  bæver 
Endnu  fra  Skovens  Top. 

*0,  Emma!  hører  du  ikke 


WIEDEWELT. 

»Mit  Dødssuk  i  Nattens  Vind?< 
Med  matte,  brustne  Blikke 
Han  stirrer  i  Lysets  Skin. 
Derpaa  han  langsomt  dukker, 
Over  Issen  Bølgen  slaaer. 
Sig  Lyset  i  Borgen  slukker, 
En  Sky  for  Maanen  staaer. 

Natten  blinker, 

Stiernehæren  vinker, 

Eensom  krummer  sig  den  grønne  Strand. 

Duggen  ene 

Ned  ad  Pilens  Grene 

Falder  i  det  stille,  sølvblaa  Vand. 

Bølgen  bølger 

Rislende,  og  følger 

Sagte  Zephir,  perleklar  og  skiøn. 

Lyset  lyser 

Natlighvidt,  og  gyser 

Fra  sin  Sky  til  Kummers  blege  Søn 

Krum  af  Alder, 

Tungt  hans  Taare  falder 

I  det  dybe,  ubekiendte  Blaa. 

Sagte  flytter 


94  LYRISKE  DIGTE   OG   ROMANCER. 

Han  sin  Fod,  og  støtter 

Sig  til  Staven.     Issen  er  saa  graa. 

Modgang  frister 

Hiertet,  Hiertet  brister, 

Døden  slukker  Øiets  stærke  Ild. 

Svagt  anspænder 

Han  de  matte  Hænder, 

Strækker  dem  mod  Himlen,  rolig,  mild. 

> Ingen  Klage! 

»Talt  er  mine  Dage; 

»Jeg  vil  ikke  længer  dvæle  her. 

»Hellig  Længsel 

»Bryder  Kummers  Fængsel, 

»Vinker  mig  til  Nattens  Sølverskiær. 

»Dybt  jeg  skued  — 

»Høit  Naturen  lued 

»I  min  Siæl  med  alt  sit  Trylleri. 

»Sødt  bevæget 

»Jeg  i  Stenen  præged 

»Stærke  Træk  af  Livets  Harmonie. 

»Haarde  Stene! 

»Mine  skiøre  Bene 

»Smuldne  snart  dybt  under  Bølgens  Leer; 

»I  skal  stande, 

»Helligt  skal  I  sande, 

»At  jeg  var,  naar  jeg  er  ikke  meer.« 

Vældig  Længsel 

Bryder  Sorgens  Fængsel; 


WIEDEWELT. 

Gamle  Gubbe  kan  ei  meer  mddstaae. 

> Længslers  Bolig! 

> Rolig  og  fortrolig 

>Favn  mig  med  dit  mørke  Himmelblås.« 

Basken  vifter 

Maanen  Farve  skifter, 

Dybt  nedbøiet  nærmer  Musen  sig, 

Mat  af  Blikke. 

>Søn!  forlad  mig  ikke; 

»Jeg  er  barnløs,  naar  jeg  mister  dig.« 

Gubben  famler, 

Sidste  Kraft  han  samler. 

Sukker  henrykt  sin  Gudindes  Navn. 

»Elskelige! 

»Ei  af  denne  Verden  er  vort  Rige. 

»Jeg  gaaer  hen,  hvor  der  er  intet  Savn.« 

Taus  hun  sukker. 

Bølgen  mildt  sig  lukker 

Om  den  gamle  Tindings  sølvgraae  Haar. 

Hun  forsvinder, 

Dagen  bleg  oprinder, 

Hist  paa  Frihedsstøtten  Lærken  slaaer. 

Troskab  græder, 

I  de  hvide  Marmorklæder, 

Kold  og  bleg,  den  ranke,  hulde  Mø; 

Haand  paa  Brystet, 

Aldrig,  aldrig  trøstet, 

Stirrer  hun  hen  paa  den  sorte  Sø. 

EVENTYRET  I  DEN  FREMMEDE  STAD. 


Og  som  jeg  nu  hen  ad  Gaden  gik 
I  den  fremmede  Stad, 
Da  faldt  paa  en  Mø  mit  dristige  Blik; 
Hun  i  Vinduet  sad. 

Jeg  stod,  og  glemte  at  vandre  hiem, 
Saa  elskovsvarm. 

Over  smekkre  Midie  bølgede  frem 
Den  fulde  Barm. 

Hendes  Øine  var  store,  hendes  Hænder  var  smaae^ 
Hun  var  saa  rank. 

Bort  skulde  jeg  gaae,  men  jeg  kunde  ei  gaae. 
Hendes  Øie  sank. 

Hver  Dag  jeg  hen  forbi  Vinduet  gik 
I  den  fremmede  Stad ; 
Hun  skienkte  mig  altid  et  venligt  Blik,. 
Før  vi  skiltes  ad. 

Min  Githar  under  Vinduet  klang, 
Var  Natten  smuk; 
Hun  lønned  altid  min  Elskovssang 
Med  et  sagte  Suk. 

En  Midnat  smelted  den  Huldes  Aand, 
Da  Githren  lød; 

Hun  rakte  mig  kiærligt  sin  Liliehaand^ 
Den  var  saa  blød. 


EVENTYBET  I  DEN  FREMMEDE  STAD. 

En  Rose  jeg  trykte  i  sneehvide  Hud 
Med  brændende  Mund. 
Hun  smiille,  og  saae  saa  venlig  ud, 
Saa  bortsvandt  hun. 

Tungsindig  tidt  forbi  speilklare  Sø 
Jeg  tog  min  Vei, 

UJdendt  med  Hver,  selv  den  elskede  Mø 
Jeg  kiendte  ei. 

Jeg  gik  i  Nætter  og  Dage  tre 

I  den  fremmede  Stad; 

Men  ei  længer  jeg  fik  den  Elskte  at  see, 

Skiøndt  jeg  sang  og  bad. 

Den  tredie  Dag  derhen  jeg  gik 
Med  tunge  Skridt; 

Da  standsed  i  Vindvet  mit  matte  Blik 
Paa  noget  Hvidt. 

O,  da  hæved  sig  atter  saa  glad,  saa  glad 
Mit  Hierte  trangt; 

Men,  ak!  det  var  ikke  min  Mø,  der  sad, 
Med  et  Klæde  langt. 

Jeg  gik  i  Nætter  og  Dage  tre 

I  den  fremmede  Stad; 

Men  ei  længer  jeg  fik  den  Elskte  at  see, 

Skiøndt  jeg  sang  og  bad. 

Den  tredie  Nat  derfra  jeg  gik, 
Og  vilde  bort; 

Oehlenschlåger.    X  7 

Da  standsed  i  Porlen  mit  matte  Blik 
Paa  noget  Sort. 

Jeg  hylled  mig  ind  i  min  lange  Talar 
Med  forvirret  Sands. 
En  Liigkiste  ud  af  Paladset  man  bar 
Med  en  Jomfrukrands. 

Jeg  sneg  mig  bagefter  i  Fakkelskin 
Med  den  Sørgerad. 
I  en  Kirke  de  satte  Kisten  ind, 
Og  skiltes  ad. 

Taus  skiulte  jeg  mig  i  et  Pulpitur, 

Saa  kold  og  bleg; 

Giennem  Blyvindvet  saae  jeg,  i  sorte  Natur 

Blodmaanen  steg. 

Da  vilde  jeg  rave  til  Kisten  hen, 
Som  for  Altret  stod; 
Men  jeg  hørte  Noget  at  rasle  igien. 
lis  blev  mit  Blod. 

Og  grandt  jeg  en  Yngling  ved  Kisten  saae. 
Bleg  som  en  Aand. 

Den  duftende  Krands  han  stirrede  paa, 
Med  en  Dolk  i  Haand. 

>Dig  har  jeg  nu  givet  til  Døden  hen, 
»Troløse  Mø! 

>I  Morgen  din  ukiendte,  fremmede  Ven 
«Skal  ogsaa  døe.« 

Da  sneg  jeg  mig  bag  ham  med  harmfuld  Aand, 
Med  Hevnens  Lyst, 

Og  vristed  ham  Dolken  af  skiælvende  Haand; 
Den  fandt  hans  Bryst. 

Rødt  strømmed  hans  Blod  som  en  skummende  Elv 

Over  Kisten  lang. 

Da  tonede  Orglet  af  sig  selv 

En  Sørgeklang. 

Jeg  raved  til  Døren  med  bange  Mod, 
Kun  lidet  glad. 

Inden  Hanegal  jeg  atter  forlod 
Den  fremmede  Stad. 


DEN  GAMLE  KÆMPE  COMETES. 


Jeg  er  en  gammel  Kæmpe  stærk, 
Mit  Legem  blusser  sundt; 
I  kobberrøde  Pandsersærk 
Jeg  svæver  Himlen  rundt. 

Mit  runde  Skiold  er  rødt  som  Blod, 
Mit  Glavind  staaer  i  Glød. 
Jeg  svækker  selv  det  bedste  Mod, 
Og  bringer  Skræk  og  Død. 

Naar  hvælvet  Skiold  bedækker  mig. 
Og  jeg  har  strakt  mit  Sværd, 


*., 

Da  vandrer  jeg  forfærdelig 
I  Kamp  og  Heltefærd. 

Saa  vidt,  saa  vildt  min  Bane  gaaer, 
Jeg  bliver  aldrig  træt. 
Jeg  pludselig  tilsyne  staaer, 
Naar  mindst  man  venter  det. 

Og  seer  jeg  da,  at  Tapperhed 
Og  Kraft  har  Overhaand, 
Da  dybt  mit  Sværd  jeg  sænker  ned, 
Og  styrker  Heltens  Aand. 

Natur  da  stormer  mod  Natur 
Udi  sin  hele  Pragt, 
Og  bryder  af  sit  Fangebuur 
Med  uindskrænket  Magt. 

Og  ulmer  da  en  Gnist  af  Ild 
Fra  Himlen  i  en  Vraa, 
Da  stiger  den,  og  brænder  mild 
Paa  Evighedens  Blaa. 

Men  seer  jeg  dorske  Taageslør 
Kun  dræbe  Straalen  varm, 
At  Livet  gisper  mat,  og  døer. 
Da  blusser  jeg  af  Harm. 

Og  kaster  hen  mit  Lues  værd 
Paa  gammel  haanlig  Viis, 
Og  synker  Landet  mere  nær. 
Og  strækker  ud  mit  Riis, 


DEN  GAMLE  KÆMPE  COMKTKS. 

Og  strengt  hudfletter,  Fod  for  Fod, 
Vanartig  Børneflok, 
Og  gaaer  med  Riset,  rødt  af  Blod, 
Naar  den  er  tugtet  nok. 

Tre  Gange  har  jeg  været  her 
Ah  efter  vante  Viis, 
De  tvende  Gange  med  mit  Sværd, 
Den  tredie  med  mit  Riis. 

Den  første  Gang  min  Fryd  var  stor. 
Jeg  lyse  Stierner  saae. 
Stærkt  glimtende  i  Syd,  i  Nord, 
Ret  som  paa  Himlens  Blaa. 

Det  var  i  Livets  Ungdoms- Vaar, 
En  Rose  frem  sig  skod. 
Til  Under  for  de  sidste  Aar; 
Hvert  Blad  var  Helteblod. 

Den  anden  Gang  ei  Stierners  Guld 
Og  Roser  meer  jeg  saae; 
Da  stirred  man  kun  længselsfuld 
Til  den,  som  hist  mon  staae. 

Bevæbnet  knælte  fromt  en  Flok 
Udi  sin  Sorg  saa  svar 
Trindt  om  en  kulsort  Blomsterstok, 
Hvis  Rose  visnet  var. 

Jeg  græd,  da  jeg  forsvundet  saae 
Den  høie  Kraft  og  Kunst; 

Saa  mørk  man  skued  mig  at  staae 
I  taaget  Taaredunst. 

Jeg  vinkte  med  mit  gode  Sværd, 
Som  med  en  Lue  rød; 
Da  slyrted  de  i  Heltefærd, 
At  hevne  Rosens  Død. 

Men,  ak!  det  var  det  sidste  Glimt 
I  matte,  brustne  Blik. 
Jeg  kom  iglen  —  og  intet  Skimt 
Mig  meer  i  Møde  gik. 

Thi  vil  jeg  tugte  streng  og  god. 
Forjage  dorske  Ro, 
Og  giøde  dig,  o  Jord!  med  Blod; 
Deraf  skal  Roser  groe. 

Og  Stierner  atter  lue  frem. 
For  høit  at  staae  i  Glands, 
Naar  de  har  flettet  gamle  Hiem 
Den  gamle  Blomsterkrands. 

Men  kommer  jeg  her  seent  igien 
(Læg  Mærke  til  mit  Ord), 
Og  seer  i  dig  bestandig  end 
Den  kolde  mørke  Jord; 

Da  støder  jeg  med  rædsom  Gru 
Mod  dig  min  Barm  saa  bred, 
At  udi  tusind  Stykker  du 
I  Dybet  styrter  ned. 


BOSEN. 

TIL  AMOR. 

Af  Syngespillet  Freias  Alter. 


Ak,  Amor!  du  fryder  det  unge  Bryst. 
Hvo  kan  vel  lægge  paa  Hiertet  Skiul? 
Hvad  Lyst  er  salig,  som  Elskovs  Lyst? 
Men,  Amor!  du  ligner  en  Sommerfugl. 

Du  sidder  saa  nær,  paa  de  Lilier  nær, 
Men  sidder  der  kun  saa  kort,  saa  kort. 
Din  Vinge  blaaner  i  Purpurskiær; 
Men  griber  jeg  til  —  o,  da  flyer  du  bort! 

Ak,  smut  kun  igiennem  de  spæde  Løv, 
De  purpume  flagrende  Vinger  hæv! 
Thi,  fanger  jeg  dig  —  da  gaaer  af  dit  Støv, 
Og  du  blier  graa,  som  en  Spindelvæv. 


ROSEN. 

Af  Syngespillet  Freias  Alter. 


k)aa  duggbesprængte  staae  de  Roser  her. 
De  lukte  Urner  huldt  i  Skyggen  smile, 
Mens  Sølvermaanens  kolde  Straaler  ile 
Og  blande  sig  med  deres  Purpurskiær. 

De  dufter  under  skyggefulde  Træ'r, 
I  dem  forgifter  Eros  sine  Pile. 

De  nyde  blussende  en  venlig  Hvile, 
I  Søvne  selv  fortrylle  de  Enhver. 

Og  dog  i  Lundens  lykkelige  Bolig, 
Her  under  disse  stille,  svale  Tage 
En  Rose  blusser  endnu  mere  skiøn. 

Sov,  søde  Rosenknop!  sov  sødt  og  rolig! 
O,  maatte  mit  Sovvel  et  Kys  ledsage. 
Da  var  jeg  Nattens  lykkeligste  Søn. 


UFFE  HUN  SPAGE. 


V  ermund  gammel  var  og  graa; 
Træt  af  mange  svare  Krige 
Sad  han  hiemme  i  sit  Rige, 
Blind,  med  Purpurkaaben  paa. 
Skialden  monne  Harpen  slaae; 
Naar  han  sang  om  svundne  Dage, 
Vendte  Mindet  flux  tilbage, 
Og  det  blinde  Øie  saae. 

Saxers  Konning,  stolt  af  Sind, 
Listig  for  sin  Magt  mon  sørge. 
Sendte  Bud,  lod  Vermund  spørge: 
»Kan  den  herske,  som  er  blind?« 
En  Herold  i  Salen  ind 
Traadte  frem  for  Kongens  Throne, 
Hvor  han  sad  med  Spiir  og  Krone 
Og  med  Haanden  under  Kind. 

>Fred  med  Danmarks  gamle  Drot! 
»Hid  til  dig  mig  Sverting  sender. 
»Uden  Sværd  ved  dine  Lænder 
»Taus  du  sidder  paa  dit  Slot. 
»Mon  det  er  for  Riget  godt, 
»At  en  kraftløs  Olding  bukker 
»Under  Kronens  Vægt,  og  sukker? 
»Giør  da  Navnet  Kongen  blot? 

»Dette  er  min  Herres  Bøn, 

»At  du  flux  ham  Thronen  rømmer; 

»Som  det  sig  en  Olding  sømmer, 

»Lever  hen  din  Tid  i  Løn ; 

»Eller  ogsaa,  at  din  Søn 

^Mod  min  Konnings  Søn  uddrager; 

»Hvo  da  Seierskrandsen  tager, 

»Tager  ogsaa  Kronen  skiøn.« 

Uffe,  saa  var  Sønnens  Navn, 
Giorde  Kongen  tidt  bedrøvet; 
Mælet  var  ham  plat  berøvet. 
Tunge,  smertelige  Savn! 
Hiemme,  Arm  med  Arm  i  Favn, 
Stille  sad  han,  ei  sig  rørte; 
Stor  han  var,  men  aldrig  førte 
Sværdet  end  til  Landets  Gavn. 

Kongen  ud  i  Taarer  brast. 
»Maa  jeg  Sligt  mig  lade  sige? 
»Ak!  i  fordums  Kamp  og  Krige 
»Slog  jeg  drabelig  og  fast. 

»Hvi  er  SAOindet  nu  med  Hast 
»Livets  Kraft,  som  Dagens  Straale? 
»Magtesløs  jeg  nu  maa  taale 
»Mine  Fienders  Overlast. 

»Fuldvel  snilde  Sverting  veed, 
>At  mig  mine  Kræfter  skuffe, 
»At  min  Søn  er  stum,  at  Uffe 
»Er  min  Ulyksalighed. 
»Odin  seer  fra  Hlidskialf  ned. 
»Blind  jeg  vil  i  Marken  møde; 
»Den,  som  Niding  er,  skal  bløde. 
»Bring  din  Husbond  den  Besked!« 

»Herre!«  lød  Heroldens  Svar, 
»Sømmer  det  sig  Svertings  Vælde, 
»Kraftesløse  Gubber  fælde? 
»Slig  en  Seir  var  vundet  snar. 
»Send  den  Arving,  som  du  har, 
:tLad  ham  ud  i  Kampen  drage, 
»Lad  ham  efter  Sværdet  tage, 
»Før  han  efter  Spiret  taer.« 

Alle  Kongens  gode  Mænd, 
Støttet  til  de  brede  Sværde, 
Monne  moxen  sig  forfærde, 
Stirred  taus  til  Sønnen  hen. 
»Odin  før  var  Landets  Ven, 
»Værn ed  om  vor  gamle  Ære, 
»Skal  nu  denne  Skifting  være 
»Morderen,  som  qvæler  den?« 


UFFE  HUN  SPAGE. 

Som  nu  Blikket  hen  i  Løn 
Med  Fortrydelse  og  Lede, 
Med  Forbittrelse  og  Vrede 
Vendte  sig  til  Kongens  Søn, 
Foer  en  Rosenfarve  skiøn 
I  hans  Ansigt  op,  og  malte 
Kinden  rød,  og  Læben  talte 
Første  Gang,  ved  Folkets  Bøn. 

»Sikkert  Sverting  skal  fortryde 
»Den  Foragt,  han  viser  mig. 
»Sandelig,  jeg  siger  dig: 
»Ei  min  Stang  hans  Søn  skal  bryde. 
»Men  vil  han  mit  Hierte  fryde, 
»Lad  ham  end  til  dette  Værk 
»Bringe  med  en  Kæmpe  stærk; 
'Begges  Hierteblod  skal  flyde.« 

Høist  forbauset  ingen  Mand 
Kunde  sin  Forundring  hemme. 
Da  de  hørte  Uffes  Stemme, 
At  han  tale  var  i  Stand; 
Thi  fra  første  Ungdom  han 
Mægted  ei  et  Ord  at  sige. 
Og  nu  talte  han  tillige 
Kiækt  og  fagert  for  sit  Land. 

Saxeren  i  Skiægget  loe 
Over  den  forvovne  Tale; 
Men  i  alle  Kongens  Sale 
Blev  man  lystelig  og  fro. 

»Han  vil  stride  Een  mod  To! 
»Han,  hver  ærlig  Kæmpes  Kummer, 
>Han  er  vaagnet  af  sin  Slummer, 
»Skaffer  Kongens  Arne  Ro!« 

Bort  fra  Danerkongens  Hal 
Gik  Herolden  med  sit  Følge. 
Kongen  kunde  ikke  dølge 
Egen  Fryd  blandt  Glædens  Giald. 
»Du,  som  lød  dit  tappre  Kald, 
»Du,  som  ender  Vermunds  Qvide, 
»Du,  som  Een  mod  To  vil  stride, 
»Dig  besynge  skal  min  Skiald. 

»Min  ulykkelige  Søn, 
»Stum  af  Fødsel,  svag  af  Evne, 
»Som  sin  Fader  ei  kan  hevne, 
»Leve  skal  sin  Tid  i  Løn. 
»Du  bønhørte  Svertings  Bøn, 
>Du  skal  arve  Vermunds  Throne, 
»Bære  denne  gyldne  Krone, 
»Denne  Purpurkaabe  skiøn.« 

Da  i  bræmmet  Gyldenmor 
Kongen  saa  at  tale  hørtes, 
Hver  en  Kæmpes  Hierte  rørtes. 
»Ak,  den  blinde  Gubbe  troer, 
>At  ei  Sligt  i  Sønnen  boer; 
»At  det  er  en  Andens  Stemme! 
»Lad  os  da  hans  Smerte  hemme 
»Flux  med  glade  Trøstens-Ord!« 


UFFE  HUN  SPAGE. 

»Det  er  eders  egen  Æt, 
>< Herre!«  lød  i  Kongens  Sale; 
»Han  er  viis,  og  han  kan  tale, 
»Han  har  Æren  ei  forgiet. 
»Han  sin  Fader  skaffer  Ret. 
»Det  var  ham,  som  Ordet  sagde; 
»Ilden,  det  i  Øiet  bragte, 
»Vidner,  han  vil  holde  det.« 

Da  Kong  Vermunds  Taare  randt; 
Knæet  vakled  Læben  bæved. 
Did  han  sine  Hænder  hæved  — 
»Ak!  I  fare  vel  med  Tant? 
»Men  hvo  ei  sig  grumt  forbandt 
»Med  min  Fiende,  den  ei  nøle! 
»Bring  ham  hid,  at  jeg  kan  føle, 
^Om  I  ogsaa  tale  sandt!« 

Da  nu  Sønnen  rolig  stod, 
Stpr  og  stærk  og  føer  af  Lemmer, 
Og  iblandt  de  andre  Slemmer 
Høit  sin  Stemme  klinge  lod, 
Ravede  til  Thronens  Fod 
Kongen  ned,  sin  Haand  han  lagde 
Paa  hans  Skulder,  græd  og  sagde: 
»Ja,  det  er  mit  Kød  og  Blod! 

>Siig  mig,  Elskte!  uden  Blu, 
»Hvi  fra  dine  Barndoms-Dage 
»Uden  Fryd  og  uden  Klage 
»Om  saa  stille  vandred  du? 

»Stod,  min  Søn!  da  ei  din  Hu 
»Til  den  tause  Ro  at  bryde, 
»Til  din  Røst  at  lade  lyde 
»I  Naturens  Røst,  før  nu?^ 

»Fader!«  saa  var  Sønnens  Svar, 
»Sielden  ei  min  Tunges  Lænker 
»Dine  Fienders  Raad  og  Rænker 
»Pludselig  opdaget  har. 
»Mens  i  Kraft  du  Kronen  bar, 
»Var  min  Røst  til  liden  Nytte; 
»Nu  først  kan  den  understøtte 
»Haanden,  som  lil  Værge  taer. 

»Bringer  hid,  I  raske  Helte! 
»Flux  et  Harnisk  og  et  Skiold; 
»Og  en  Glavind,  stærk  og  bold, 
»Binder  hurtig  ved  mit  Bælte. 
»Ravnen  skal  ei  længe  svelte, 
»Kommer  Sverting  for  min  Arm; 
»Han  skal  føle  Uffes  Harm, 
»I  sit  Blod  han  sig  skal  vælte.« 

»Dernæst  du  mig  ogsaa  sige,« 
Vedblev  Gubben  i  sin  Tale, 
»Hvi  du  her  i  disse  Sale, 
»Uforsøgt  i  Kamp  og  Krige, 
»Æsked  To  fra  Saxens  Rige! 
»Hvis  nu  Begges  Blod  ei  flød? 
»Ak,  min  Søn!  det  blier  min  Død, 
»Hvis  du  maa  for  Magten  vige.« 


UFFE  HHN  SPAGE. 

Hertil  svared  Uffe  saa: 

»Jeg  den  Skam  vil  nu  aftvætte, 

»Som  os  Viggo  før  og  Kette 

»Ubesindigt  førte  paa, 

»Da  de  mon  Atisle  slaae, 

»To  mod  Een,  mod  Kæmpe-Tro. 

»Jeg  vil  stride  Een  mod  To, 

»Saa  skal  Rygtet  gJemt  forgaae.« 

Ind  i  Hallen  nu  med  Hast 
Man  en  prægtig  Brynie  bragte. 
Om  det  brede  Bryst  den  lagde, 
Snørte  den  til  Skuldren  fast. 
Ringen  sprang,  og  Pladen  brast; 
Thi  den  fulde  Barm  i  Trængsel 
Taalte  ei  sit  snevre  Fængsel, 
Den  uvante  Vaabenlast. 

Nu  en  Brynie,  giort  af  ny, 

Støbt  af  Jern,  man  om  ham  spændte. 

Men  da  Uffe  Kroppen  vendte  — 

Vred  han  sønder  den,  som  Bly. 

Kongen  hørte  dette  Gny. 

Da  ham  Sagen  kom  for  Øre, 

Lod  han  den  af  Salen  føre, 

Og  sin  Søn  en  anden  flye. 

Men  da  den  nu  ogsaa  snart 
Revned  over  breden  Skulder; 
Da  hver  Pandserring  med  Bulder 
Brast,  og  intet  Baand  blev  spart; 

Da  det  plat  var  aabenbar't, 
At  han  Intet  kunde  føre, 
Hvis  han  skulde  Kroppen  røre, 
Herlig,  men  af  Kæmpe-Art: 

Da  blev  Kongen  heel  bedrøvet. 
Kaldte  paa  sin  Kammersvend, 
Sagde:   ^Gak  til  Skabet  hen, 
>Hent  mit  Harnisk  ufortøvet, 
»Og  min  Hielm  med  Egeløvet, 
»Og  mit  lange,  stærke  Skiold 
»Til  den  Ungersvend  saa  bold! 
»Brøster  det  —  er  Alt  berøvet.« 

Og  den  gamle  Kæmpe  gik, 
Aabnede  den  lukte  Kiste, 
Og  en  Rustning  flux  sig  viste 
For  det  videlystne  Blik. 
Stærke  Nagler,  Prik  ved  Prik, 
Lyste  fra  de  gyldne  Plader. 
Tykke  Skæl  sad  tæt  i  Rader, 
Og  sin  Glands  af  Sølvet  fik. 

Hvælvet  var  den  over  Barm. 
Asa-Thor  i  Guldet  lued. 
Bister  han  til  Jorden  skued 
Høit  fra  Himlen  paa  sin  Karm. 
Med  sin  Hammer  i  sin  Arm, 
Med  sit  dobbeltsnoede  Bælte 
Vinkte  han  de  vrede  Helte 
Flux  til  Kampens  stolte  Larm. 


UFFE  HUN  SPAGE. 

Bagtil  var  den  reen  og  blank; 
Ei  den  mindste  Rift  og  Skramme 
Giorde  Vermunds  Daad  til  Skamme. 
Smal  den  ned  i  Midien  sank. 
Til  en  Kæmpe  føer  og  rank 
Var  den  giort,  ved  stærke  Lænder 
Funkled  steenbesatte  Spænder; 
Til  en  Herre  fri  og  frank. 

Hielmen,  gylden,  tung  og  lukt, 
Var  ei  Dannished  berøvet; 
Ovenfor  i  Egeløvet 
Ydun  vandt  sin  skiønne  Frugt, 
Der  saa  herligt  og  saa  smukt 
Voxer  hist  i  Asers  Have 
Som  Udødeligheds  Gave, 
Lige  sød  af  Smag  og  Lugt 

Skioldet,  hvælvet,  langt  og  stort, 
Tungt,  selv  for  en  Kæmpe  tapper, 
Var  med  stærke  Kobberknapper 
Rundt  besat,  og  kunstigt  giort. 
Endnu  aldrig  giennembor't. 
Var  det  Sværdets  Slag  en  Tøile; 
Indenfor,  den  stærke  Bøile 
Blødt  med  Zobelskindet  for't. 

Blev  nu  disse  Vaaben  bragt 
Frem  for  Dagens  lyse  Flammer, 
Efter  at  i  mørken  Kammer 
Mange  Aar  de  havde  lagt. 

Oehlenschlåger.    X.  B 

Uffe  tog  den  gyldne  Pragt, 
Og  hver  Helt,  som  var  tilstede, 
Halv  med  Frygt  og  halv  med  Glæde, 
Gav  nu  paa  hans  Gieming  Agt. 

Og  med  Fryd  Enhver  da  saae, 
At  de  Hoser,  sølverhvide, 
Sadde  rummeligt  og  side. 
Dernæst  tog  han  Hielmen  paa. 
Op  han  monne  Nettet  slaae, 
Og  de  gule  Lokker  rulled 
Rigt  og  deiligt  ned  fra  Guldet. 
Det  var  skiønt,  at  see  derpaa. 

Men  da  nu  det  Harnisk  blankt 
Fast  han  vilde  om  sig  spænde, 
Og  sig  derpaa  vilde  vende  — 
Mærkte  han,  det  var  for  trangt, 
Heller  ikke  noksom  langt; 
Og  i  det  han  sig  mon  vride. 
Brast  det 'i  den  ene  Side, 
Og  han  drog  sin  Aande  angt. 

Kongen  hørte  Pladen  briste. 
Luften  blev  med  Klage  blandet. 
Ingen  bedre  var  i  Landet; 
Denne  Prøve  var  den  sidste. 
Da  nu  Ingen  længer  vidste 
Mindste  Raad,  da  sagde  Uffe: 
»Frygten  skal  mig  ikke  skuffe, 
»Lykken  bør  man  altid  friste. 


UFFE   HUN   SPAGE. 

5^  Kalder  hurtig  fra  sin  Esse 
»Hid  den  sorte  Smed  i  Hast, 
»At  han  med  sin  Hammers  Last, 
»Brynien  her  kan  sammenpresse! 
»Lad  ham  nogle  Nagler  hvæsse, 
»Og  dem  rundt  om  Kløften  slaae! 
»Saa  vil  jeg  i  Kampen  gaae. 
»Lette  Vaaben  ei  belæsse.« 

Treen  nu  ind  med  hurtig  Gang, 
Efter  Sønnens  kloge  Tale, 
Flux  en  Smed  i  Kongens  Sale 
Med  sin  Hammer  og  sin  Tang. 
Jernet  imod  Guldet  klang. 
Og  den  høie  Hvælvings  Brag 
Gientog  lydt  hvert  Hammerslag, 
Mens  han  Brynien  sammentvang. 

Da  den  nu  med  megen  Møie 
Halvt  iglen  var  bragt  i  Stand, 
Sagde  Kongens  Søn :     »En  Mand 
»Regner  ikke  Alt  saa  nøie. 
»Jeg  forsigtig  nu  maa  bøie 
»Over  Skaden  snildt  mit  Skiold. 
»Giv  et  Sværd  nu  i  min  Vold, 
»At  min  Fiende  det  kan  døie!« 

Mangt  et  stærkt  og  fagert  Sværd 
Bragtes  nu  med  sleben  Klinge; 
Men  naar  han  det  vilde  svinge  — 

Sprang  det  i  hans  Hænder  qvær. 

Da  nu  Kongen  denne  Færd, 
Fik  af  sine  Maend  at  vide, 
Drog  han  Sønnen  til  en  Side 
Hemmeligt,  og  talte  der: 

»»Elskte  Søn!   for  Sværdets  Savn 
»Skal  du  ikke  dig  bedrøve. 
»Flere  her  du  ei  skal  prøve, 
i  Eet  jeg  kiender.  Skræp  ved  Navn, 
»Som  i  Jordens  dybe  Favn 
»Ligger  langt  fra  Sol  og  Dag. 
»Der  jeg  selv  det  giemte,  svag, 
»Da  det  var  ei  meer  til  Gavn. 

»Kostbar  Klingen  er  og  stor. 
»Hist  i  hine  fierne  Bierge 
»Gav  mig  det  to  kloge  Dverge, 
»Smeddet  under  sorten  Jord. 
»Udi  ingen  Kæmpes  Giord 
»Stikker  sligt,  thi  lod  jeg  skiule 
»Det  i  Jordens  dybe  Hule. 
»Blomster  over  Skatten  groer.« 

Lod  sig  dernæst  hemmelig 
Nu  den  gamle,  blinde  Gubbe 
Føre  hen,  hvor  tør  en  Stubbe 
Over  Jorden  hæved  sig. 
»Dette  Træ  er  sat  af  mig,« 
Sagde  Kongen,  da  hans  Fod 
Stødte  mod  den  visne  Rod. 
»Her  er  Vaaben,  Søn!  for  dig. 


UFFE   HUN   SPAGE. 

»Tag  kun  hurtig  nu  din  Spade, 
»Grav  saa  med  Forsigtighed, 
»Til  den  støder  klangfuld  ned 
»Mod  den  haarde,  Sværdeplade!« 
Uffe  giennem  Jordens  Flade 
Grov  nu  paa  sin  Faders  Bøn. 
Varsom  var  den  stærke  Søn, 
For  sit  Vaaben  ei  at  skade. 

Op  fra  Markens  kolde  Skiød 
Skarpen  Spade  Jorden  flytted. 
Uffe  stirred,  Kongen  lytted; 
Endnu  intet  Vaaben  lød. 
Mere  dybt  at  grave  bød 
Gubben  nu,  og  see!  en  rusten 
Glavind,  udi  Hialtet  brusten, 
Frem  sig  giennem  Muldet  brød. 

Kongen  hæved  fro  sin  Røst: 
»Nu  du  Vaaben  har  i  Hænde, 
»Som  du  kan  mod  Fienden  vende,« 
Trykte  Sønnen  til  sit  Bryst. 
Ham  var  det  kun  liden  Lyst, 
Med  sligt  Sværd  i  Kamp  at  drage; 
Taug  dog,  for  ei  bort  at  jage 
Gubbens  allersidste  Trøst. 

Men  da  han  tillige  saae. 
At  hans  Glavind,  løs  af  Ælde, 
Let  i  Kampens  stærke  Vælde 
Lod  sin  Tunge  sønderslaae, 

Vilde  han  dog  prøve  paa 
Kraften  mod  et  Træ,  som  ene 
Stod,  og  strakte  sine  Grene 
Grønt  mod  Himlens  stille  Blaa. 

Da  Kong  Vermund  nu  fornam. 
Hvad  hans  Søn  forsøge  vilde, 
Sagde  han:   »Da  var  det  ilde, 
»Om  min  Skræp  mig  giorde  Skam. 
»Fordum  var  den  sielden  tam. 
»Ikke  troer  jeg,  dette  Giemme 
*  Mægtet  har  dens  Kraft  at  hemme, 
»Og  dens  Eg  at  giøre  lam. 

»Lad  da  fare  sligt  Forsøg! 
»Skiebnen  kun  derved  du  frister; 
»Thi  hvis  denne  Glavind  brister, 
»Flyer  vort  sidste  Haab  som  Røg. 
»Som  en  rovbegierlig  Høg 
»Vist  den  styrter  paa  sit  Bytte. 
»Lad  da  Sligt,  som  hverken  nytte 
»Kan  for  Alvor  eller  Spøg!« 

Ynglingen  betænksom  stod: 
Med  en  Brynie  kort  og  brusten, 
Med  en  Glavind  løs  og  rusten, 
Ud  han  skulde  gyde  Blod! 
Dog  forsvandt  ei  Heltens  Mod. 
Muntert  sang  den  vevre  Lærke. 
Hiem  fra  INIarken  gik  den  Stærke 
Med  sin  Fader,  Fod  ved  Fod. 


UFFE  HIIN  SPAGE. 

Og  en  Hær  blev  sammenkaldet, 
For  at  gaae  mod  Svertings  Hær 
Hen  til  Eideren,  for  der 
At  bedømme  Vaabenskraldet. 
Piben  lød,  og  Luren  gialded, 
Standsed  ved  den  brede  Flod. 
Paa  den  anden  Side  stod 
Svertings  Mænd,  alt  vis  paa  Faldet. 

Men  ret  som  et  enkelt  Frø, 
Der  paa  Heden  er  at  skue 
Voxet  til  en  eenlig  Tue, 
Midt  i  Elven  stod  en  0. 
Hverken  Hustru  eller  Mø, 
Kæmper  ene  den  betraade, 
Hvergang  Sværdet  skulde  raade. 
Og  en  Bersærk  skulde  døe. 

Hen  til  denne  Holm  nu  foer 
Uffe  med  sin  gamle  Fader 
I  de  brustne  Pandserplader 
Og  med  Sværdet  i  sin  Giord. 
Saxerne  ham  Døden  svor. 
Begge  fra  den  anden  Side 
Mon  de  ham  i  Møde  skride 
Paa  den  elvomflydte  Jord. 

Vermund  Kong,  den  gamle  Mand, 
Var  i  Hiertet  heel  urolig: 
*Ei  med  Vaabnene  fortrolig 
»Er  min  Søn.     Ak,  falder  han!« 

Sætter  ved  den  bratte  Strand 
Stolen  med  sin  Hynde  blød. 
»Mærker  jeg  min  Uffes  Død, 
>Styrter  jeg  mig  ned  paa  Stand.« 

Blev  nu  med  et  roligt  Mod 
Sværdet  flux  fra  Hoften  revet. 
Ind,  hvor  Kredsen  vidt  var  skrevet, 
Kæmperne  man  træde  lod. 
Ilden  i  den  Gamles  Blod 
Selv  den  hvide  Lok  foryngte, 
Vildt  den  sig  for  Stormen  slyngte 
Hen,  som  Elven  ved  hans  Fod. 

Uffe,  rolig,  stærk  og  kold, 
Traadte  da  saa  trøst  og  fro 
Mod  de  vrede  Saxer  to. 
Hver  en  Kæmpe  stærk  og  bold. 
Ind  paa  ham  med  megen  Vold 
Hug  de  nu,  mens  Øiet  brændte; 
Da  sin  Skræp  ei  Uffe  kiendte, 
Bødte  han  kun  med  sit  Skiold. 

Kongen  hørte  Fiendens  Hug 
Hårdt  mod  Sønnens  Vaaben  klinge, 
Som  med  Skioldets  haarde  Ringe 
Skiermed  sig,  og  med  sit  Buk. 
Vermund  gav  et  ængstligt  Suk. 
Længer  ud  til  vilden  Strand 
Trak  sin  Stol  den  gamle  Mand, 
Løsnede  sin  Krone  smuk. 


-UFFE   HIIN  SPAGE. 

Men  da  Uffe  mærkte  snart 
I  det  raske  Kæmpeværk 
Ved  sit  Slag,  alt  mere  stærk, 
Sværdets  gode  Kraft  og  Art, 
Hug  han  drabelig  og  svart 
Brat  den  Ene  let,  som  Sivet, 
Med  sin  Glavind  giennem  Livet, 
At  han  styrted  ned  med  Fart. 

Vermund,  som  var  Kampen  nær. 
Monne  Mandefaldet  høre. 
Sagde  med  et  henvendt  Øre: 
»Der  fornam  jeg  Skræp,  mit  Sværd.« 
Sønnens  hæderlige  Færd 
Folkets  Fryderaab  udtrykte. 
Da  sin  Stol  fra  Vandet  rykte 
Gubben,  og  fik  Livet  kiær. 

Frem  med  megen  Vælde  brød 
Svertings  Søn  nu,  for  at  hevne 
I  det  frygtelige  Stævne 
Sin  Ledsagers  bratte  Død. 
Sank  da  ned  mod  Hielmen  rød 
Uffes  Glavind  ufortøvet; 
Brat  paa  Længden  blev  han  kløvet. 
Styrted  i  sit  Blod,  som  flød. 

Vermund  i  sit  Purpurklæde 
Sagde,  vendt  mod  Slaget  hen: 
»Der  fornam  jeg  Skræp  igien. 
»Skal  jeg  smile  eller  græde?« 

En  Herold  for  Kongens  Sæde 
Treen,  og  qvad  det  muntre  Vers: 
»Een  paa  langs,  og  Een  paa  tværs!« 
Da  græd  Gubben  høit  af  Glæde. 

Og  en  vældig  Vaabenlarm 
Toned  fra  de  Danskes  Leir. 
Hiem  de  Danske  drog  med  Seir, 
Tvungen  Saxen  gik  i  Harm. 
Uffes  Pande,  stor  og  varm, 
Friedes  nu  fra  Hielmens  Glands, 
Køltes  med  en  Egekrands, 
Rakt  ham  af  en  Piges  Arm. 

Og  de  Danske  drog  tilbage, 
Skialders  høie  Harper  lød. 
Over  Kong  Atisles  Død 
Hørtes  Ingen  meer  at  klage. 
Froe  var  Vermunds  sidste  Dage, 
Uffe  blev  en  Kæmpe  stærk. 
Altid  sindigt  var  hans  Værk, 
Derfor  kaldtes  han  den  Spage. 


KNUD  DEN  STORE. 


Kong  Knud  sad  stor  og  mægtig  paa  sin  Throne, 
En  Herre,  drabelig  og  slærk  og  huld. 
Den  danske,  britiske,  den  norske  Krone 
Var  smeltet  sammen  i  hans  Krones  Guld. 


KNUD  DEN  STORE. 

Høit  i  hans  høie  Sal  klang  Harpens  Tone, 
Thi  Ski  al  dens  Barm  var  af  hans  Idræt  fuld. 
I  Kirken  selv  lød  Hymner  til  hans  Ære, 
Thi  kraftig  han  udbredte  Jesu  Lære. 

Men  Knud  sad  tavs  og  tankefuld  i  Sind, 

Ei  blussed  Læben,  som  hans  Purpurklæde; 

Sørgmodelig  han  støtted  Haand  til  Kind, 

Og  ingen  Deel  han  tog  i  Hoffets  Glæde. 

De  svundne  Dages  Idræt  faldt  ham  ind. 

Da  monne  bittre  Taarer  Øiet  væde. 

»Ak!«  sukked  han,  »min  Gud!  kan  du  forgiette 

*Min  Synd?  kan  du  mit  Regnebræt  udslette? 

>Min  Ungdom  svandt  i  Stolthed  og  Foragt, 
>Kiæk  frem  jeg  gik;  ak!  nu  jeg  modløs  græder. 
»For  at  forstærke  min  den  stolte  Magt 
»Forbandt  jeg  mig  med  Eadrik,  den  Forræder. 
»Den  diærve  Ulf  i  Kirken  blev  ombragt, 
»Hans  røde  Blod  end  Altertavlen  væder. 
»Ei  blot  med  Sværdet,  tidt  med  mørke  Rænker 
»Jeg  vandred  frem  —  nu  det  mit  Hierte  krænker. 

»Men  oftest  dog  med  Manddom  og  med  Sværd 

»Min  raske  Ungdom  blot  sit  Værk  begyndte. 

»At  blive  Danmarks  gamle  Krone  værd, 

»Det  var  den  Tanke  dog,   som  frem  mig  skyndte. 

»Og  derfor  stormed  jeg  i  Herrefærd, 

»Og  derfor  Heltens  Syssel,  Kamp,  jeg  yndte. 

»Da  aabned  sig  mit  Hierte  for  din  Stemme; 

»Ak,  hulde  Jesus!  kan  du  Alt  forglemme?« 

Som  Kongen  nu  saaledes  trøstløs  sad 
Med  blege  Kinder  og  med  Graad  i  Øiet, 
Mens  hen  ad  Bænken  i  den  lange  Rad 
Guldhornet  gik,  og  Hvermand  var  fornøiet, 
Da  treen  en  Skiald  for  Kongen  frem,  og  qvad: 
»Min  Konning!  hvor  er  den,  som  du,  ophøiet? 
»Du  tvang  det  stolte  Nords  udstrakte  Lande, 
»Ustraffet  Ingen  tør  dit  Bud  modstande.« 

Taalmodig,  uden  Harme,  hørte  Knud 

Paa  denne  daarlige,  forvovne  Tale. 

Hvad  Skialden  qvad,  det  raabtes  snarligt  ud 

Af  hver  en  Ridder  i  de  blanke  Sale. 

Da  blev  den  gyldne  Stol  paa  Kongens  Bud 

Ført  ned  fra  Borgen  giennem  grønne  Dale 

Til  hviden  Strand,   hvor  stolt  og  langsomt  Vandet 

Høit  skylled  sine  Bølger  op  paa  Landet. 

Derpaa  han  lod  med  steenbesatte  Baand 
Den  tunge  Glavind  ved  sit  Bælte  spænde. 
Med  Kronen  paa,  med  Sceptret  i  sin  Haand 
Han  monne  sine  Fied  mod  Havet  vende. 
Hvad  Tanke  der  besiælte  Kongens  Aand, 
Nysgierrig  nu  hver  Hofmand  ønskte  kiende; 
Men  Kongen  taug,  og  vandred  med  sit  Følge 
I  Purpurkgiaben  mod  den  hvide  Bølge, 

Og  satte  sig  saa  i  det  gyldne  Sæde 
Blandt  runde  Stene  paa  det  bløde  Sand; 
Ei,  hvor  bestandig  Bølgens  Brudd  mon  væde 
Det  ramme  Tang  med  sit  skumklædte  Vand; 


KNUD  DEN  STORE. 

Ei  heller  der,  hvor  ei  den  kunde  træde, 
Paa  den  for  fierne,  den  for  høie  Strand; 
Men  der,  hvor  Pilen  med  sit  Hoved  hængte, 
Hvor  nu  og  da  kun  Bølgen  op  sig  slængte. 

Der  Kongen  sad,  og  talte  saa  til  Havet: 
>Det  Land,  jeg  sidder  paa,  tilhører  mig. 
»Med  dig,  o  Sø!  min  Vælde  er  begavet; 
»Thi  lyd  din  Herre:  ei  du  nærme  dig! 
»Din  Bølge  kræver  jeg  saaledes  avet, 
»At  til  min  Fod  den  aldrig  vover  sig. 
»Thi  jeg  behersker  Nordens  stolte  Lande, 
»Ustraffet  Ingen  tør  mit  Bud  modstande.* 

Men  som  sædvanlig  gik  den  stille  Bølge, 

Sin  vante  Vei  den  end  bestandig  tog. 

Af  sin  Natur  den  Intet  mon  fordølge, 

Det  ene  Bølgeslag  det  andet  jog. 

Med  olfe  kom  den  niende  i  Følge, 

Der  stærk  og  svanger  op  paa  Kongen  slog. 

Ei  til  hans  Fødder  blot  den  op  sig  trængte, 

Hans  Scepter  og  hans  Krone  den  besprængte. 

Da  reiste  Kongen  sig,  saae  til  hver  Side, 
Og  brød  med  Taarer  høit  saaledes  ud: 
»1  Sandhed!  hver  en  Christen  burde  vide, 
»At  der  er  Ingen  mægtig,  uden  Gud. 
»Han  grunded  Jorden,  han  lod  Havet  glide 
>I  evig  Vexel  ved  sit  stærke  Bud; 
»Han  ene  mægter  Jord  og  Hav  at  tvinge, 
»Mod  hans  er  al  min  Vælde  saare  ringe.« 

Med  disse  Ord  han  af  sin  Krone  spændte, 
Af  Guld  og  Ædelstene  tung  og  svar, 
Derpaa  han  sine  Fied  fra  Havet  vendte 
Og  ydmygt  Kronen  hen  i  Kirken  bar. 
Der  knælte  han,  og  hver  sin  Synd  bekiendte. 
Mens  Angerstaaren  Irilled  heed  og  klar. 
Paa  den  Korsfæstede  i  Martyrqviden 
Han  Kronen  satte,  bar  den  aldrig  siden. 


BORGRIDDEREN. 


Hvor  Stormen  vældigt  tuder. 
Hist,  høit  paa  Fieldet  brat. 
En  Ridderborg  udluder, 
Bedækt  med  Mos  og  Krat. 
De  vilde  Skovens  Fugle 
Har  der  et  aabent  Buur, 
Høit  skriger  Nattens  Ugle 
Fra  gamle  brustne  Muur. 

De  skarpe  Tiømebuske 
Fortrænge  mindste  Sti. 
De  tunge  Skyer  ruske 
Det  høie  Taarn  forbi. 
Den  røde  Muur  sig  splitter, 
Hiemsøgt  af  Regn  og  Vind; 
Igiennem  Riften  titter 
Bleg  Nattens  Maane  ind. 


BOBGBIDDEBEN. 

Dybt  hen  i  Salen  trænger 
Dens  Straale,  mat  og  kold, 
Til  Væggen,  hvor  der  hænger 
Et  gammelt  rustent  Skiold. 
Det  haver  ei  sin  Lige 
I  Styrke,  som  i  Vægt. 
Det  gik  i  gamle  Krige 
I  Arv  fra  Slægt  til  Slægt. 

Naar  Maanens  første  Flammer 

Da  spille,  som  i  Vand, 

Paa  Skioldets  blanke  Skrammer 

Og  paa  den  gyldne  Rand, 

Et  Suk  sig  lader  høre 

Fra  gamle  Riddersal, 

Og  muldne  Been  sig  røre 

Dybt  i  den  dybe  Dal. 

I  dunkle  Lund  det  toner. 
Som  Klokken  sent  i  Qvæld; 
Da  suser  Egens  Kroner 
Om  gamle  Skovcapel. 
I  siunkne  Grav  det  bæver. 
Det  hvisler  fiernt  og  nær. 
En  Ridder  op  sig  hæver 
Med  Harnisk  og  med  Sværd. 

Han  farer  ei  med  Lempe, 
Han  bryder  Qvist  og  Green. 
Den  drabelige  Kæmpe 
Gaaer  over  Elv  og  Steen, 

Igiennem  Tiørn  og  Hasler. 
Krat  om  hans  Brynie  slaaer. 
De  blanke  Plader  rasler; 
Han  ind  i  Borgen  gaaer. 

Hvor  Skioldet  op  er  stillet, 
Der  standser  han  igien ; 
Stivt  paa  et  blegnet  Billed 
Seer  han  med  Længsel  hen. 
Det  er  en  deilig  Qvinde, 
En  prydet  Ungdoms-Brud; 
Men  Fugtighed  og  Vinde 
Har  slukt  det  Meste  ud. 

Bleg  Maanen  staaer  derude, 
Og  sender  did  sit  Skin; 
Igiennem  brustne  Rude 
Den  kysser  hendes  Kind. 
Dybsindig  og  fornøiet 
Paa  gamle  Gonlrafei 
Seer  han  med  Graad  i  Øiet, 
Med  Smiil,  og  gaaer  sin  Vei. 

I  næste  Sal  han  træder 
Med  Øiet  end  i  Graad. 
Saa  saare  der  ham  glæder 
Det  gamle  Huusgeraad. 
I  Riddersalen  vanker 
Den  Kæmpe,  stærk  og  stor, 
Og  sætter  sig  i  Tanker 
Ved  trøsket  Egebord. 


BOBGBIBDEBEN, 

Da  flux  hans  Øie  flammer^ 
Han  iler,  vred  i  Sind, 
Mod  lukte  Rustningskammer, 
Og  sparker  Døren  ind. 
Til  sine  Spyd  han  griber  — 
Da  knækkes  møre  Stang, 
Og  Dødninguhret  piber 
Straadødens  Varselsang. 

Til  Trøst  hans  Hierte  trsénger, 
Han  søger  Harpen  brat. 
Hist  i  en  Vraa  den  hænger, 
Forfalden  og  forladt. 
Før  var  den  Sorgens  Tvinger 
Med  sin  den  hulde  Røst, 
Nu  plat  forstemt  den  klinger. 
Det  skær  ham  i  hans  Bryst. 

Hen  for  sin  Viv  han  træder 
Og  stemmer  den  til  Klang, 
Derpaa  han  langsomt  qvæder 
En  gammel  trofast  Sang. 
Imedens  Helten  siunger, 
Sødt  klinger  Harpens  Guld. 
Hans  Qvad  i  Borgen  runger 
Saa  reen  og  underfuld. 

Til  Kirken  nu  han  iler 
Med  lange,  tunge  Skridt; 
Der  Midnatsmaanen  smiler 
Paa  Korset,  sølverhvidt. 

Oehlenschlåger.   X. 

Med  Skræk  de  Straaler  bæve 
I  det  forfaldne  Chor, 
Thi  tykke  Spindelvæve 
Forløseren  omsnoer. 

Huult  lyder  Vindens  Brusen 

I  gamle  Sacristie, 

Høit  synger  Riftens  Susen 

Et  evigt  Litanie. 

Da  skiælver  Helten  saare. 

For  Guds  eenbaarne  Søn 

Han  synker  ned  med  Taare 

Og  en  andægtig  Bøn. 

Naar  Østen  frem  da  luer, 
Han  hen  for  Vindvet  gaaer. 
Mørk  han  til  Jorden  skuer, 
Som  dybt  i  Taage  staaer; 
Seer  deres  travle  Hænder 
Og  deres  Trællefærd, 
Og  harmfuld  bort  sig  vender 
Med  Haanden  paa  sit  Sværd. 

Derpaa  med  stille  Klage 
Ned  til  den  Dal  saa  lav 
Gaaer  Ridderen  tilbage, 
Tilbage  til  sin  Grav. 
Vestvinden  vifter  Sukket 
Fiernt  hen  i  Bølgedands, 
Han  svinder,  klart  bedugget, 
I  røde  Morgenglands. 


VAABSANG. 

Fordum,  hvor  Stormen  hviner, 
Stod  Borgen  høi  og  stor. 
End  stande  dens  Ruiner, 
Snart  døer  det  sidste  Spor. 
Da  viser  man,  hvorlunde 
Sig  Muren  strakte  hen. 
De  gamle  Tider  svunde  — 
Men  Mindet  er  igien. 

Nu  er  da  Vaaren  kommen, 
Nu  er  os  Busken  Læ, 
Og  Nattergalen  toner 
Høit  i  del  grønne  Træ, 
Og  nysudsprungne  Roser 
Tæt  ved  hverandre  staae. 
Og  klart  de  runde  Vover 
I  Sølverbækken  gaae. 

Og  Aftenstiernen  smiler. 
Den  vækker  Elskovs  Lyst. 
O,  see  den  smekkre  Pige 
Hist  med  det  fulde  Bryst! 
Og  see  de  smaae  Zephirer, 
See,  hvor  de  uden  Larm 
Det  tynde  Flor  borlrive. 
Som  dækker  hendes  Barm! 

O,  Pige!  søde  Pige! 
Nu  har  jeg  lukt  min  Bog, 
Jeg  sidder  ei  og  stirrer 
Meer  i  det  gamle  Sprog; 
Det  Liv,  som  der  jeg  finder, 
Det  blomstrer  ude  nu. 
Ak,  kom,  min  Elskerinde! 
Hvor  længe  tøver  du? 

Kiærminde,  som  kan  skue, 
Du  Zephir,  som  kan  staae, 
Du  Lilie,  som  kan  lue. 
Du  Rose,  som  kan  gaae! 
Sødt  synge  Nattergale, 
Naar  Skoven  sig  har  hvalt, 
Du  synger  og  kan  tale, 
Du  søde  Alt  i  Alt ! 

Ak,  kommer  og  omringer 
Den  unge  Sanger  her. 
Mens  høit  hans  Lyra  klinger 
Bag  disse  Bøgetræer! 
Om  Amors  Rosenlænker 
Han  henrykt  synge  vil. 
Ak,  kommer  hid,  og  skienker 
Et  Kys  ham  for  sit  Spil! 

See,  Tiden  gaaer  tilbage, 
Naar  Løvet  springer  frem; 
De  unge  gamle  Dage 
Staaer  op  fra  mørken  Hiem. 


TIL  8AX0  GRAHMATICUS. 

Slet  Intet  da  jeg  savner 
I  Favnen  af  min  Mø; 
I  Skoven  springe  Fauner, 
Najader  i  min  Sø. 

Og  Pan  staaer  kiæk  for  Skoven, 
Brat  for  en  Tiømehæk, 
Og  jager  Tidens  Kloge 
Bort  med  en  panisk  Skræk, 
Som  vil  min  Dryas  dræbe, 
Min  overgivne  Faun, 
Og  med  en  isnet  Læbe 
Koldt  spotter  Elskovs  Navn. 

I  Sommeren  1804. 


TIL  SAXO  GRÅMMATICUS. 

vjamle  Foliobog!  nu  lukker  jeg  dit  Pergament-Bind. 
Langt  nok  drøg  jeg  med  dig,   siddende  stil  paa  min 

Stol; 
Nu  jeg  forlade  dig  maa;  dog  nei,  vi  skilles  ei  derfor: 
Følger  Erindringen  ei,  selv  naar  Farvel  der  er  sagt? 
Vær  mig  en  Ledsager  tro,  hav  dit  Hiem  i  det  hellige 

Minde, 
Følg  mig,  og  viis  mig  omkring  giennem  mit  Fædre- 
neland; 

Trin,  som  en  gammel  huusvant  Ven,  beskeden  tilbage, 
Hvergang  Besøg  jeg  faaer  huldt  af  den  unge  Natur; 
Men  naar  Farvel  hun  har  sagt,   naar  sig  nærnie  de 

mosgroede  Mure, 
Følg  mig  da  trofast,   min  Ven!    som   i  det  taagede 

Veir. 
Ledet  af  dig  jeg  stande  for  helligdæmrende  Hvælvings 
Hvor  dine  Heltes  Been  lagdes  og  smuldne  til  Støv. 
Lær    mig   af   Bondens    enfoldige    Mund    fortrolig    at 

lokke 
Mangt  et   ærværdigt  Sagn,  Lyd  fra   den  hensvundne 

Tid; 
At  sig  Oldtid  kan  blande  med  Nutid,  og  Nutid   med 

Oldtid 
Kiærligt  i  blid  Harmonie  giennem  det  reisende  Digt. 


ISEFIORDEN. 

Du  gamle,  sølvblaa,  stille,  klare 
Isefiord,  som  Nordens  Helte 
Søgte  før  med  Sværd  ved  Bælte, 
Altid  flux  til  Kamp  og  Fare! 
Du,  som  stedse  bar  en  Skare 
Fordum  af  de  brune  Snekker! 
Intet  nu  din  Flade  dækker.  — 
Tidens  Tand  kan  Alting  fure; 
Styrtet  er  de  gamle  Mure. 
Alt  den  mægter  at  beseire; 


ISEFIOBDEN. 

Selv  det  seiervante  Leire 

Sank,  dets  Glands  som  Heltens  Øie 

Sluktes,  og  de  lave  Vande, 

Hvorhen  Snekken  før  lod  stande, 

Kan  nu  ingen  Kiøle  pløie. 

Selv  den  By,  som  Kongen  bygged, 

Hvor  de  dunkle  Lunde  skygged, 

Ro,  som  roligt  leve  vilde 

Ved  den  roligstille  Kilde  — 

Roskild  selv  er  overvunden. 

Al  dens  Herlighed  forsvunden. 

Kun  den  gamle  Kirke  savner 

Endnu  ei  sin  høie  Bue, 

Ak!  som  taust  og  helligt  favner 

Asken  af  den  slukte  Lue. 

O,  hvisler  kun  veemodigt,  Vover  I 
Hvor  de  gamle  Helle  sover; 
Hvisler  mod  den  mørke  Hule, 
Hiem  for  Kongerne  i  Thule; 
Hvisler  op  med  tunge  Bølger! 
Eder  blidt  min  Taare  følger. 

Saa  rul  da.  Vogn!  fra  disse  Vande, 
Ak!  som  sig  med  Taarer  blande; 
Og  lad  Strandens  grønne  Hække 
Huldt  den  blanke  Bugt  bedække, 
Skiult  lad  Vinden  Bølgen  fure, 
Bring  mig  hen  til  hine  Mure, 
Kæmpestærke,  tykke,  røde. 
Værn  omkring  de  elskte  Døde. 
Lad  mig  der  med  Andagt  skiælve, 
Hvor  sig  Chorets  Buer  hvælve; 

Hvor  de  tykke  Piller  favne 
Støvet  af  de  store  Navne, 
Som  ei  døer,  ei  blier  forgiettet, 
Naar  min  Old  er  længst  udslettet. 


ROSKILDE  DOMKIRKE. 

Alt  rasler  Nøglen  i  de  tunge  Døre, 

Med  Larm  den  rustne  Laas  nu  op  sig  lukker. 

Dens  Gienlyd  kan  jeg  dybt  i  Kirken  høre. 

Mod  raske  Lyd  den  gamle  Hvælving  sukker. 
Alt  staaer  jeg  påa  de  brede  Rødsteéns-Fliser, 
Mod  hvilke  Loftet  bøiet,  hvalt  sig  bukker. 

Den  sorte  Mand  nu  rundtomkring  mig  viser 
I  Hvælvingen,  hvor  Heltens  Been  er  lagt, 
Hvor  stille  Borger  endnu  Herren  priser. 

Du  gamle  Kirke,  stolt  og  uden  Pragt, 
Taust  vidne  dine  gothiskstærke  Piller 
Om  Oldtids  dybe  Høitidsaand  og  Magt. 

Siig,  Taare!  hvi  du  ned  ad  Kinden  triller; 
Siig,  hvi  saa  brændende  mit  Blik  du  væder, 
Da  stolte  Minder  for  mit  Syn  sig  stiller. 

Ak!  ei  af  Sorg,  af  Ærefrygt  jeg  græder, 
Mens  jeg  i  det  begravne  Danmark  gaaer. 
Som  efterlod  til  Evighed  kun  Hæder. 


BOSKILD£  DOMKIBKE. 

Med  vilde,  stærke  Slag  mit  Hierte  slaaer. 

En  barnlig  Skiald,  som  Harpen  kun  kan  røre, 

De  tunge  Sværd  jeg  liafte  knap  formaaer; 

Men  for  det  Store  gav  mig  Gud  et  Øre, 
Skiøndt  selv  el  Kæmpe,  tolker  jeg  Bedrifter, 
Og  sene  Slægter  skal  mit  Drapa  høre. 

Den  Aand,  som  luer  i  de  gamle  Skrifter, 
Den  svæver  her  i  disse  dunkle  Gange, 
Den  sukker  giennem  Gravens  dybe  Rifter.  . 

Saa  ton  da.  Oldtid !  giennem  mine  Sange, 
At  hvad  du  viser  den  henrykte  Aand, 
Den  atter  kan  med  Vellyst  vise  Mange. 

Du  le<ler  mig  saa  kiærligt  ved  din  Haand 

Hen  over  disse  halvudslidte  Stene, 

Som  fængsler,  ak!  mit  Blik  med  stærke  Baand. 

Thi  under  Pladen  hvile  Heltens  Bene; 
Enfoldigt  staaer  han  med  sin  stille  Frue 
Udhuggen  der  paa  Gulvet  —  men  ei  ene, 

Thi  som  paa  Marken  Tue  staaer  Ved  Tue, 
Saa  stander  Heltegrav  ved  Heltegrav, 
Omfavnet  af  den  høie  Tempelbue. 

Du  faldt  paa  det  fribaarne  danske  Hav, 
Du  hisset  sank  i  Danerkongens  Hære, 
Du  fromt  og  helligt  bar  din  Bispestav. 

For  at  udbrede  Jesu  rene  Lære 

Dit  Liv  svandt  hen,  derfor  blandt  disse  Helte 

Du  hviler  broderligt  til  evig  Ære. 

Ugudeligste  Frækhed  kun  kan  vælte 

Den  Liigsteen  bort,  hvor  Kæmpen  nu  ei  meer 

Til  Forsvar  rive  kan  sit  Sværd  fra  Bælte. 

En  Rustning-Skikkelse  jeg  hisset  seer 
Med  intet  Legem  i.     Dens  Barm  ei  slaaer; 
Men  Morgensolen  hen  paa  Hielmen  leer, 

Og  siger;  Saadan  Heltens  Minde  staaer; 

Selv  naar  til  Støv  hans  Legem  længst  er  blevet^ 

Ei  Tidens  matte  Haand  hans  Død  formaaer. 

Det  Navn;  som  Sagas  Griffel  dybt  har  skrevet,. 
Det  sletter  ingen  Alders  Taager  ud, 
Det  lever  herligt,  som  det  før  har  levet. 

Skiøndt  Fanen  hist  er  vorden  til  en  Klud, 
Saa  vidner  dog  den  lange,  stærke  Stang, 
At  Fienden  blegnet  faldt  paa  Heltens  Bud, 

Hiin  Glavind  truer  end  med  Undergang, 
Skiøndt  sort  og  rusten  den  paa  Kisten  hviler^ 
Og  Guldet  bortslidt  er  af  stærke  Fang. 

Hvor  selsomt  Solen  ind  i  Kirken  smiler! 

Som  Oldtid  smiler  i  den  nye  Tid, 

Saa  smiler  Nutid  ind,  hvor  Oldtid  hviler. 


BOSKILDE  DOMKIBKE. 

Ak,  see  den  blinde  Snedkers  fromme  Flid  I 
Et  Taam  af  bløde  Træ  til  Herrens  Ære 
Han  trolig  skar,  og  satte  her  det  hid, 

At  paa  hans  Andagt  Tegn  det  skulde  være. 
Skiøndt  dunkelt  var  hans  Syn,  lys  var  hans  Siæl, 
Da  famlende  hans  Hænder  det  mon  skære. 

Med  Farve  dækt  er  Kirkestolens  Pæl; 
Hvor  saae  jeg  Egeplanken  selv  dog  gierne 
Paa  dette  Sted,  hvor  hellig  er  hver  Fiæl! 

Om  Nutids  Glimmer  og  om  Oldtids  Kiærne 
Taust  vidner  dette  rødblaa  Stolestad, 
Hvor  Overfladen  skal  om  Alting  værne. 

Meer  op  jeg  triner  i  den  lange  Rad. 
Høialtret  der  med  Andagt  nu  jeg  skuer, 
Hvor  gamle  Konger  knælte  ned  og  bad. 

Dit  hele  Levnet,  elskte  Jesus  I  luer 
Paa  Altartavlen,  som  sig  blank  oplader, 
Og  spreder  ud  sin  Glands  i  Kirkens  Buer. 

Med  Haab  og  Trøst  jeg  i  dit  Smiil  mig  bader 

Hvo  hviler  her  bag  Altrets  lune  Ly? 

Hvo  giemmes  bag  de  gitterslyngte  Plader? 

O,  Margareta!  du,  som  Danmarks  Sky, 

Liig  Maanen,  huldt  med  Modersmiil  adskilled. 

Her  slumrer  du,  du  Nordens  stolte  Ry! 

Og  blegt  og  rankt  dit  moderlige  Billed, 
Med  Kronen  om  de  lange  Hovedhaar, 
Er  oven  lagt,  i  hvide  Klæder  hildet. 

Bag  dig  det  høie,  sorte  Gifter  staaer, 

Og  værner  om  det  Sted,  hvor  Oldtid  boer, 

Hvor  ældste  Levning  endnu  ei  forgaaer. 

Med  Gysen  træder  jeg  i  dunkle  Chor, 
Som  ved  en  Troldmands  Bud  i  Østerland, 
Hvor  lutter  Underværker  mig  omsnoer; 

Thi  Phantasien  Intet  vise  kan. 

Af  Tiden  uafhængigt  meer  og  Ælde, 

End  disse  Piller,  smykt  med  Farvevand, 

Som  spotte  Døden  og  dens  stærke  Vælde, 
Som  stande  henved  tusind  lange  Aar, 
Mens  Tiden  ingen  Steen  har  kunnet  fælde. 

Paa  Støtten  Harald  Blaatand  malet  staaer; 
Den  støbte  Kiste  Tveskiægs  Fader  giemmer. 
Indmuret,  som  hans  Navn,  den  ei  forgaaer. 

Skraas  overfor,  hvor  Pillen  op  sfg  stemmer. 
Der  favner  Muren,  o  Svend  Eslrithsøn! 
Den  sidste  Rest  af  dine  trætte  Lemmer. 

Og  ret  for  dig  din  Dronning,  huld  og  skiøn, 
Ved  Harald  Blaatands  Side  venligt  stander; 
Tinkisten  slutter  hendes  Been  i  Løn. 


BOSKILDE  DOMKIRKE. 

Den  fromme  Vilhelms  Aske  her  sig  blander; 
Han  ved  din  Side  staaer  med  Bispestav, 
Hans  Nærhed  om  din  dybe  Gudsfrygt  sander. 

Men  alle  Fire  hed  fra  eders  Grav 
I  skue  paa  det  stolte  Marmor  rolig, 
Som  Efterslægten  eders  Afkom  gav. 

O,  hvor  sig  Loftet  hvælver  her  fortrolig 
Mod  Pillerne,  som  rage  dristigt  frem! 
Det  gamle  Char  er  Helligdommens  Bolig. 

Hist  aabner  sig  en  liden  Brædelem. 
Uskyldighedens  Engel  huldt  beskiermer 
De  danske  Kongers  Børn  i  Dødens  Hiem. 

En  Kugle  hist  i  Muren  jeg  mig  nærmer, 
Den  knuste  Brystet  paa  den  tappre  Juel. 
Han  hviler  nu,  hvor  ingen  Fiende  sværmer. 

Hvad  træder  her  jeg  paa?     Et  ydmygt  Skiul, 
En  smal  og  ringe  Sandsteen,  glat  og  lige. 
Beskeden  ruger  over  Graven  huul. 

O,  Taare!  du  behøver  ei  at  snige 

Dig  langsomt  frem,  hist  siger  Tavlen  mig: 

Her  hviler  Saxo  i  de  Dødes  Rige. 

Din  Indskrift  selv  du,  Ædle!  satte  dig, 
Dit  Navn  ei  trænger  til  i  Steen  at  hugges; 
Lad  Ridderen  beholde  Sligt  for  sig. 

Et  Gitterværk  nu  atter  seent  oplukkes. 

Fra  Femte  Fredrik  bring  mig  hisset  ned, 

At  sødt  mit  Blik  med  Veemod  kan  bedugges. 

Her  slumrer  med  sin  Hustru  blidt  i  Fred 
Den  Fierde  Christian,  som  skal  elsket  være 
Af  hver  taknemlig  Dansk  i  Evighed. 

Hist,  hvor  hans  ædle  Fædre  høit  til  Ære 

Et  herligt  Hvilested  af  Steen  er  sat, 

Skal  end  med  Andagt  mine  Been  mig  bære. 

Og  nu,  I  elskte  Liig!  god  rolig  Nat. 
Tilgiver  Skialden,  som  sit  Fied  lod  lyde 
Ved  stillen  Grav!     Dog  I  har  alt  forladt; 

Thi  I  har  seet  Begeistringstaaren  flyde. 


ANDERS-SKOV. 


Hist,  hvor  Høien  venlig  skraaner, 
Hist,  hvor  Horizonten  blaaner, 
Og  sin  Glands  af  Solen  laaner. 
Stod  et  gammelt  Kloster  trygt; 
Blidt  indkrandset,  venlig,  rolig, 
Run<it  af  Dalene  fortrolig. 
Gudsfrygts  tarvelige  Bolig, 
Af  de  grønne  Træ'r  omskygt. 


ANDEBS-SKOV. 

Mangt  et  Aar  var  længst  forsvunden, 
End  det  urørt  stod  i  Lunden, 
Hellig  Fromhed  lagde  Grunden, 
Til  Guds  Ære  blev  det  bygt. 

Anders  bort  sit  Øie  vendte 
Fra  den  Pragt,  som  Hiertet  blændte, 
Som  med  Fristelser  omspændte 
Siælen,  Ondskabs  bange  Rov; 
Agted  ei  de  gyldne  Klæder, 
Vandred  til  de  stille  Steder, 
Hvor  i  Andagt  Fuglen  qvæder 
Psalmer  til  Gud  Herrens  Lov. 
Der  lod  han  i  dunkle  Skygge 
Sig  et  helligt  Kloster  bygge, 
At  de  fromme  Brødre  trygge 
Kunde  boe  i  tausen  Skov. 

Ridderen  med  Falk  og  Hunde 
Blev  nu  fra  de  dunkle  Lunde, 
At  det  rene  Hierte  kunde 
Følge  Fromheds  høie  Bud. 
Der,  hvor  Jægerhornets  Toner 
Forhen  klang  i  Skovens  Kroner, 
Hvor  for  Fuglen  lumske  Doner 
Sattes,  lød  nu  intet  Skud. 
I  de  dæmringslørte  Skove 
Turde  ingen  Larm  sig  vove, 
At  de  fromme  Fædre  love 
Uforstyrret  kunde  Gud. 

Hele  Vaarens  Fugleskare, 
Ræd  for  Larm  og  Støi  og  Fare, 
Fløi  nu  paa  de  Vinger  snare 
Til  den  stille  Munkebo, 
Hvor  de  loktes  ei  i  Nøden, 
Hvor  de  uden  Frygt  for  Døden 
Kunde  slaae  i  Morgenrøden, 
Uforhindret,  sødt  i  Ro. 
Hvergang  Klosterklokken  ringed, 
Nu  hver  Fugl,  saa  let  bevinget, 
Høit  sig  op  mod  Himlen  svinged. 
Sang  saa  lysteligt  og  fro. 

Fromme  Bønder  did  hendroge, 
Op  de  deres  Hytter  sloge 
Der,  hvor  Munkene  forjoge 
Overlast  og  Voldsomhed; 
Ind  de  vel  ei  turde  vove 
Sig  i  Anders'  fromme  Skove, 
Men  ved  Søens  blanke  Vove 
Satte  de  sig  hisset  ned. 
Oldingen  dem  tidt  besøgte, 
Deres  Tro  han  fromt  forøgte, 
Gavmild  deres  Kirke  smykte 
Med  det  Kors,  hvor  Jesus  led. 

Hvergang  nu  en  jordisk  Smerte 
Ængsted  deres  syge  Hierte, 
Kloge  Raad  han  venligt  lærte, 
Deelte  ud  sin  Lægedom; 
Hvergang  Mismod,  Qval  og  Kummer 
Giorde  Luften  qvalm  og  lummer, 


AKDEBS-SKOY. 

Vaktes  Siælen  af  sin  Slummer, 
Blev  det  godt,  naar  Anders  kom. 
Hvergang  til  den  sidste  Hvile 
Trætte  Legem  hen  mon  ile. 
Lod  han  brustne  Øie  smile. 
Uden  Frygt  for  Herrens  Dom. 

Ak!  forgieves  vil  du  søge, 
Vandrer!  end  de  gamle  Bøge, 
Som  forbandt  sig  at  forøge 
Kølighed  ved  Klostrets  Fod. 
Yngste  Qvist,  som  da  mon  skyde, 
Monne  Stormen  længst  nedbryde, 
Da  kun  lumske  Orme  tyede 
Til  den  trøsket-hule  Rod. 
End  vel  i  de  grønne  Dale 
Klostret  staaer,  men  stolte  Sale 
Paa  det  samme  Sted  nu  prale, 
Hvor  de  ringe  Celler  stod. 

Bonden  end  med  Andagt  skuer 
Hen  til  Kirkens  hvalte  Buer, 
Himlen  i  hans  Hierte  luer, 
Naar  han  nævner  Anders'  Magt. 
Kiøbstedsfolket,  plat  og  sløvet. 
Fromhed,  Kraft  og  Tro  berøvet, 
Sølvets  Slaver,  slængt  i  Sløvet, 
Nævner  det  kun  med  Foragt. 
Skialden,  ak!  hvis  Blik  saalænge 
Paa  de  gamle  Mure  hænge. 
Griber  i  de  stemte  Strænge, 
Blusser,  sødt  til  Sang  opvakt. 

Oehlenschlågor.    X.  10 

Hist,  hvor  Axet  Jorden  dølger, 
Hist,  hvor  Øiet  blidt  forfølger 
Agrens  tunge,  gule  Bølger, 
Sort  et  Kors  paa  Høien  staaer, 
Hellig  Anders  reist  lil  Ære, 
At  hans  Aand  kan  altid  være 
Egnen  nær,  og  Omsorg  bære 
For  sin  Ager,  Aar  for  Aar. 
Hvergang  Blomsten  Engen  spætter, 
Hvergang  unge  Løv  sig  fletter 
Huldt  i  Mai,  da  først  sig  sætter 
Nattergalen  der,  og  slaaer. 


KORSØR. 

Her   er  altsaa  den  By,  hvor  Jens  Baggesen  fødtes? 

Hvor  liden, 
Faldefærdig  og  mørk;  comisk  som  Stabelstad  dog  I 
Bølgerne  slaae  paa  dens  Bred,  melodisk,  naar  Veiret 

er  stille; 
Kommer    der    svageste    Storm,    bruser   det   grumset 

med  Slud. 
Blæsten  ryster  dens  inderste  Tømmer,  bestandig  den 

frygter 
Døden,  og  lever  dog  end,  skiøndt  kun  et  sørgeligt  Liv. 
Yderst  paa  Siællands  Kyst,  naar  mod  Land  den  vender 

sit  Øie, 


SVENDBORG  SUND. 

Smiler  mod  Marken  den  tør,  munter  og  dansk  jovial; 
Men  naar  til  Vandet  den  seer,  da  blegner  den  søsyg, 

forvirret, 
Stranden  urolig  og  vild  aflokker  Kysten  en  Klang. 
Underlig     blandede     By!     uagtet     din    Svaghed     og 

Brusen 
Maa  jeg  dog  have  dig  kiær,  enten  jeg  vil  eller  ei. 


SVENDBORG  SUND. 

oaa  venlig  er  Morgenen,  Skyerne  staae 

Og  svale  for  Solheden  køligt  paa  Himlen; 

Fra  Kirken  hist  lyder  den  hellige  Biml  en, 

Og  Voverne  rulle  halv  graae  og  halv  blaae. 

Saa  lad  da  nu  Kiølen  i  Bølgerne  gaae! 

See  Svendborg,  hvor  med  sine  Spiir  den  bortiler; 

Og  Søndagens  Morgen  os  hellig  tilsmiler. 

Og  skumklædte  Dynger  paa  Forstavnen  slaae. 

Som  Vand  i  en  Urne  med  Blomster  omsat, 

Saa  favnes  af  brogede  Strandbredde  Sundet. 

Naturen  opvaagner,  som  nylig  var  blundet, 

Rødmusset  den  stiger  af  q vægende  Nat. 

Og  hisset  staaer  Kirken  ei  længer  forladt. 

En  Bønderflok  kommer  af  Mænd  og  af  Koner, 

I  Helligdragt  lyde  de  Klokkernes  Toner. 

Sanct  Jørgen  opliver  hvert  Hierte  saa  mat. 

10* 


148 


LYRISKE  DIGTE  OG  ROMANCER. 


Sæt  Seilet  kun  til  da,  du  begklædte  Dreng! 
Før  Smakken  hen  over  de  spillende  Vande 
Til  Øen,  hvor  Løv  sig  med  Blomsterne  blande, 
Og  reder  for  Freia  en  duftende  Seng.  . 
Sagtmodige  Bølge!  med  Vælde  dig  slæng; 
Pust,  Stormvind!  i  Seilet  med  fuldere  Kiæve, 
At  Bakken  vi  naae,  hvor  sig  Hytterne  hæve 
Saa  fromt  og  enfoldigt  paa  luftige  Væng. 

Men  vogt  dig  dog,  Søgut!  Skiøndt  Farten  er  god, 
Skiøndt  riflet  kun  Vinden  Smaabølgerne  furer. 
Den  skaldede  Dø  dm  and  dog  lumskelig  lurer, 
Ei  Vandet  ham  lædsker,  men  Menneskeblod. 
Skiult  stemmer  mod  Grunden  han  steenfaste  Fod, 
Og  venter,  at  Snekken  mod  Issen  skal  bruse, 
At  kullede  Tinding  den  grusomt  kan  knuse. 
Og  adsplitte  Vraget  paa  sørgende  Flod. 

Hurra!  der  er  Land,  nu  er  Faren  forbi. 

Knap  staaer  jeg  paa  Taasinges  grønklædte  Tuer, 

Før  strax  jeg  en  Busk  af  Kiærminderne  skuer. 

Der  smile  til  Himlen  i  sød  Sympathie. 

Fra  trælbundne  Stavn  skal  min  Haand  jer  befrie, 

Og  høit  paa  min  Hat  skal  jert  Hoved  I  bære, 

Lidt  nærmere  Himlen^  Smaablomster !  og  være 

Kiærminder  om  Farten,  som  nu  er  forbi. 

THORSING. 

V  enligt  vinkte  paa  grønnen  Strand  de  knudrede  Bøge, 
Selsomt   det    blomstrende    Løv  vifted,   og  hvalte  sig 

kiækt, 
Fuglen  i  Toppene  sang,   giennem   Blomsterne  risled 

en  Kilde, 
Alt  (saa  tyktes  det  mig)  tolked  et  ældgammelt  Sagn. 
Og  for  det  forskende  Blik,  som  utrættelig  skued  did- 

henvendt. 
Flux  sig  forvandled  hvert  Træ,  blev  til    en    drabelig 

Helt. 
Toppen  blev   til   en  Hielm,   dens  Løv  til   en  vaiende 

Fiærbusk, 
Og  til  et  Pandser  af  Staal  glatted  sig  rynkede  Bark. 
Grenen  strakte  sig  ud  som  en  Arm  med  en  blinkende 

Glavind. 
Saa  stod  Kæmpen   med   eet  kiæk  for  det  undrende 

Syn. 
Længe  jeg  stirred,  før  ret  jeg  blev  vaer,  kun  Alt  var 

et  Blindværk; 
Dog  som  et  Varsel  endnu  Synet  jeg  agted,  og  taug. 
Og  hvor  hurtig  forklarte  sig  Alt,    da    jeg    undrende 

hørte 
Øens   sandfærdige   Navn:     Thorsing,     ei    Taasing, 

forvendt. 
Thorsing!  Herlige  Thor!  saa  stod  dit  hellige  Tempel, 
Midt  i  de  Danskes  Hiem,  hisset  paa  Bakken  maaskee  ? 
Nu  begriber  jeg  først  mit  Syn,  hvi  de  vinkende  Bøge 
Tyktes  mig  Kæmper  i  Jern,   rusted'  med  Glavind   og 

Skiold. 

Nu    jeg    begriber    Foræringens    høie    Betydning,     da 

fordum, 
0!  du  blev  Helten  til  Løn,  Manddom  fik  Mandigheds 

Hiem. 
Thi    Kong  Christian    stod    høit    i   sin   Hal,    med    et 

faderligt  Øie 
Vendt  imod  Kiøgebugt;  Stunden  var  vigtig  og  stor. 
Juel  var  giordet  til   Strid,   rask   blussed  den  dristige 

Kæmpe, 
Lokkerne  flagrede  vildt,  Kamplysten  stod  i  hans  Blik. 
»Niels!«    lød    Konningens  Ord,   og  hans  Haand  laae 

paa  Kæmperens  Tinding, 
»Gak  nu  med  Gud,  min  Søn!   rust  dig,  og  vent  paa 

mit  Vink.« 
Og   nu  stod   Dankongen,    og  saae,    og  beregned,    og 

pønsed ; 
Fienden  ei  laae  ham  tilpas,  Juel  endnu  Vinket  ei  fik. 
Pludselig  dundred  Kartoverne  dumpt  i  den  svulmende 

Havbugt, 
Og  over  oprørte  Vand  slyngte  sig  Røgskyen  hen. 
Blussende  Konningen  stod   i   sin  Borg  med  vredeligt 

Aasyn, 
Harmfuld   skiælved  hans  Haand  under  det  speidende 

Glar. 
Danerflaaden   tog  Flugt    (saa  syntes  det),    Krigsluen 

brændte. 
Dristig  paa  egen  Haand  frækt  af  en  Undersaat  tændt! 
Da   Skioldungen    ham    svor,    i    usigelig  Harme,  ved 

Himlen : 
»Slagen  skal  du,  Niels  Juel!   hænges  i  Galgen   med 

Jern«. 


PAARBVEILE. 

Men,  som   det  pleier  at  gaae  (hvert  Land  udklækker 

sit  Væsen), 
Huusvant  fra  Lodbroks  Tid  Øboen  pladsker  til  Søes; 
Saadan  gik  det  saa  tidt,  og  saa  gik  det  her,  thi  Niels 

Juel  kun 
Flygted  paa  Skrømt,   for  at  slaae  Fienden  for  Alvor 

paa  Flugt. 
Og  da  bedækt  nu   med  Støv  og  med  Sved  og  med 

Blod  han  paa  Land  steg, 
Knælende  ned  for  sin  Drot,  fuldvel  sin  Brøde  bevidst, 
See!  da  græd  Dankongen;  thi  ret  som  en  Misdæder 

knælte 
Ydmyg  den  herlige  Helt,  vented  sin  Dristigheds  Løn. 
Kiærligt   han  tog  ham  i   Favn,  som   en  Fader  han 

løfted  sin  Finger: 
»Niels!  Niels!«  smiilte  han  blidt,  »nys  jeg  en  Lænke 

dig  svor; 
Den  skal  du  faae.«     Men  flux  af  sin  Hals  tog  Kon- 
gen en  Kiæde, 
Tung  af  hiin  rødeste   Guld,   rundt  med   Karbunkler 

besat, 
Hængte  den  trindt  om   Heltens  Hals;   og  det  blom- 
strende Thorsing 
Blev  den  Galge,  hvori  herlig  Forbryderen  hang. 


FAAREVEILE. 


Hvor  Bøgeskoven  slipper 
Hist  paa  den  grønne  Jord, 
Hvor  tørstigt  Faaret  tripper 
Ned  mod  den  lille  Fiord, 

Hvor  Ingen  meer  kan  seile, 
Et  gammelt  Taarn  man  seer; 
Det  kaldes  Faareveile, 
Thi  det  mod  Veilen  leer. 

Saa  trofast  det  sig  hæver 
Alt  med  sit  smekkre  Spiir, 
For  ingen  Storm  det  bæver. 
Saa  underlig  man  blier. 
Hvo  er  vel  dets  Besidder? 
Blandt  Hytters  lave  Skok 
Det  kneiser,  som  en  Ridder 
Midt  i  en  Bønderflok. 

Afsted!  Vi  os  vil  skynde 
Hen  mod  den  gamle  Muur, 
Som  med  ærværdig  Ynde 
Staaer  i  en  ung  Natur. 
Nu  er  vi  der;  snart  finder 
Vi  Riddersalen  hvalt.  — 
Hvordan?  mon  Borgen  svinder? 
Er  denne  Indgang  Alt? 

Er  alt  det  Andet  revet 
Af  yngre  Eier  ned? 
Kun  Taarnet  reddet  blevet 
Ved  sin  Ærværdighed? 
Man  Jord  i  Graven  finder; 
See,  hvilket  Blomsterliv! 
End  os  om  Vandet  minder 
Kun  hist  og  her  et  Siv. 


FAABfiVEILE. 

Her  er  en  Bro,  her  flyder 
Endnu  lidt  Mosevand. 
Men,  tys!  Velkommen  byder 
Os  hist  en  gammel  Mand; 
Bort  fra  de  stærke  Rester, 
Som  endnu  ei  er  Gruus, 
Han  leder  sine  Gi  ester 
Ind  i  det  stille  Huus. 

Med  Straa  er  Taget  tækket, 
Men  Stuen  høi  og  stor. 
See,  hisset  staaer  alt  dækket 
Det  giestfri  Kaffebord; 
Og  Husets  blide  Qvinde, 
Skiøndt  gammel,  dog  ei  svag, 
Hvor  mildt  hun  staaer  derinde. 
Og  byder  os  God  Dag! 

Paa  Vindvet  hen  sig  trænger 
Den  grønne  Green  saa  nær; 

0  see,  hvor  fuld  den  hænger 
Af  modne  Kirsebær! 

Hvor  Solens  Flamme  blinker, 

1  Frugtens  Purpurbarm! 
Hvor  Træet  venligt  vinker 
Os  med  sin  kølne  Arm! 

See  Havens  brede  Gange, 
Hvor  luget  og  hvor  net! 
I  ingen  engelsk  Slange 
Den  skyder  sin  Bosquet: 

Ærværdig,  streng  og  lige 
Sin  jævne  Vel  den  gaaer; 
Et  yndigt  Blomsterrige 
Paa  hver  en  Side  staaer. 

Hen  til  en  Plads  jeg  kommer, 
Hvor  grønne  Tørv  jeg  fandt; 
Her  bleger  heden  Sommer, 
Hvad  travle  Vinter  spandt. 
Alt,  hvad  i  dunkle  Stue 
Løb  giennem  snelle  Hiul, 
Det  farver  Solens  Lue 
Nu  med  et  Lilieskiul. 

Hvor  rask  sig  Busken  reiser 
Høit  i  den  fro  Natur! 
Frisk,  tætindflettet,  kneiser 
Den  nysudsprungne  Muur. 
Hvor  snilc^  den  Grændsen  dækker. 
Og  skiuler  snevre  Vold 
Med  sine  grønne  Hækker 
Og  svalen  Sommerskiold ! 

Hvor  høit  sig  Løvet  hvælver 
I  denne  dunkle  Gang! 
Hvor  kiærligt  Bladet  skiælver, 
Ved  Nattergalens  Sang! 
Her  staaer  et  Bord,  af  Ælde 
Mosgroet,  men  uden  Meen; 
Det  trodser  Tidens  Vælde 
Med  hugne  Qvadersteen. 


FAABEVEILE. 

Men  siig  os  dog,  hvorlunde 
Alt  kunde  plat  forgaae, 
Hvi  Taarnet  ene  kunde 
Igien  af  Alt  bestaae? 
Hvordan  skal  jeg  forene 
Dets  Præg  fra  gamle  Nord 
Med  Hytten,  disse  Grene 
Og  dette  sieldne  Bord? 

Da  atter  ud  os  bragte 

Til  Taarnet  Gubben  hen; 

Sin  Haand  paa  Stav  han  lagde, 

Og  svarte  saa  igien, 

I  det  hans  blide  Øie 

Mod  Himlen  hæved  sig. 

Hvor  Spiret  i  det  Høie 

Sig  reiste  ridderlig: 

»I  mange  Aar  jeg  sidder 
»I  denne  Bolig  her. 
>Engang  en  gammel  Ridder 
»Har  bygget  Taarnet  der. 
»Han  giorde  disse  Grave, 
»Som  deres  Volde  slaae 
»Nu  trindt  omkring  min  Have, 
»Hvor  grønne  Hækker  staae. 

»Med  høie  Bastioner 
»Han  snild  sin  Vold  forbandt, 
»Og  stærke  Malmkanoner 
»Blev  sat  paa  hver  en  Kant; 

»Et  Taarn  af  al  Formue 
»Han  reiste  her  fra  Jord, 
»At  langt  han  kimde  skue 
»Ud  over  Mark  og  Fiord. 

»Som  allerbedst  den  Herre 
»Fik  giort,  hvad  her  vi  see, 
»Da,  som  tidt  skeer  desværre  f 
»Kom  Døden  med  sin  Lee; 
»Den  ændser  ingen  Skandse, 
»Dens  Haand  er  grum  og  stærk, 
»Den  lærte  ham  at  standse 
»Midt  i  sit  skiønne  Værk.« 

Saa  ved  den  Gamles  Tale 
Jeg  Alt  at  vide  fik. 
Da  fra  de  grønne  Dale 
Jeg  hæved  did  mit  Blik, 
Hvor  over  Portens  Bue, 
Som  paa  forgyldte  Bierg, 
Jeg  saae  en  Farvelue, 
Og  læste:  Hardenberg. 

Var  det  den  gamle  Ridder^ 
Hvis  Arbeid  vinkte  mig? 
O,  hulde  Fugleqvidder ! 
Nu  først  forstaaer  jeg  dig. 
Ham  var  det,  som  udførte 
Sit  Værk  med  dristig  Aand, 
Til  grusom  Døden  rørte 
Ham  med  sin  kolde  Haand? 

Han  ledte  denne  Mose 
I  Graven  fra  sin  Porf, 
Men  blegned  som  en  Rose, 
Og  fik  kun  Taarnet  giort? 
Blev  grumt  af  Døden  røvet 
I  hviden  Pandsersærk, 
Og  lod  os  staae  bedrøvet, 
Ved  det  begyndte  Værk? 

Farvel !  Jeg  bort  mig  vender 
Fra  denne  Bygning  kiær. 
En  Hardenberg  jeg  kiender, 
Som  ligned  denne  her; 
Et  Omrids  ud  blev  kastet, 
En  Indgang  Borgen  fandt; 
Men  grusom  Døden  hasted  — 
Og  Novalis  forsvandt. 

Farvel,  du  stille  Have! 
Nu  jeg  dit  Blik  forstaaer. 
Farvel,  I  slunkne  Grave 
Fra  svundne  Manddoms  Aar! 
Farvel,  du  blide  Qvinde! 
Du  Olding!  Mark  og  Væng! 
Med  stille  Veemodsminde 
Jeg  rører  Harpens  Stræng. 

FAAREVEILE  SKOV* 

Tykke,  veldædige  Bøge!  mosdækkede  Stene! 

Smilende  Stund! 
O,  hvor  du  favner  mig  køligt  med  løvfulde  Grene, 

Hellige  Lund! 

Her  under  Stammen  af  dig,  medens  Fuglene  tone 

Elskov  og  Spøg, 
Sødt  vil  jeg  hvile,  her  under  din  hvælvede  Krone, 

Knudrede  Bøg! 

Salige  Tempel!  Kun  Fuglenes  venlige  Qvidder, 

Dæmpet  og  svag, 
Lyde  med  Zephirens  Vift,  mens  i  Skyggen  jeg  sidder, 

Blomstrende  Dag! 

Lessing!  din  Nathan  skal  hen  mellem  Bøgene  træde, 

Ud  fra  min  Bog; 
Blid  og  ærværdig,  som  de,  skal  den  Ædle  mig  glæde, 

Sindrig  og  klog. 

Modige,  herlige  Kæmpe,  i  Sværmen  gigantisk, 

I  Dæmringen  klar! 
Hvo  har  selv  lært  dig  at  giøre  Forstanden  romantisk? 

Svar  mig!  o,  svar! 

Tier,  hovmodige  Bøge!  og  sætter  en  Dæmning 

For  eders  Krav; 
I  har  ei  tryllet  mig  ind  i  den  salige  Stemning: 

Lessing  den  gav. 


GIPSBILLEDET. 

Ham  har  jeg  læst,  og  venligt  nedsvømmede  Taaren 

Under  hans  Sang. 
Qvægsom  og  venlig  og  dæmpet,  som  Skoven  i  Vaaren, 

Zitharen  klang. 

Lad  dig  da  stemme,  min  Luth!  Medens  Bladene  gynge 

Blødt,  som  et  Hav, 
Vil  jeg  min  Tak,  min  Beundring,  min  Kiærlighed  synge 

Hen  mod  hans  Grav. 

Lessing!  du  stod,  som  en  Stierne  bag  Skyernes  Vrimmel, 

Eensom  i  Gru; 
Høit  blandt  de  evige  Lys  paa   den   evige  Himmel 

Funkler  du  nu! 


GIPSBILLEDET. 

Men  hvo  er  da  den  Mand,  som  staaer 
Paa  Skabet  her  i  dette  Kammer? 
Naar  tændt  af  Poesiens  Flammer 
Hid  til  mit  Skriverbord  jeg  gaaer, 
Saa  seer  betydningsfuld  til  mig 
Den  gule  Buste,  dækt  med  Støvet, 
Snart  veltilfreds,  og  snart  bedrøvet, 
Alt  som  min  Musa  yttrer  sig. 

»Den  Gipsfjgur,  som  hisset  staaer? 
>Ja,  Himlen  veed,  hvem  det  kan  være. 

»Jeg  troer,  de  kalde  ham  Voltaire. 
»Han  solgtes  os  for  nogle  Aar. 
»Til  Døren  kom  en  tydsk  Soldat; 
»Man  kiøber  let,  hvad  Armod  byder. 
»Her  sattes  han;  fra  den  Tid  bryder 
»Man  sig  kun  lidt  om  den  Krabat.« 

Saa  talte  Husets  Søn,  og  gik. 
Ha!  skulde  det  i  Sandhed  være 
Den  frosne  Spottefugl  Voltaire? 
Han  skal  ei  møde  meer  mit  Blik. 
Den  tomme  Siæl,  han  skal  herned. 
Som  vilde  Kunst  og  Fromhed  døde, 
Og  troede  fræk,  paa  Alt  at  bøde 
Med  usle  Stumper  Vittighed! 

Jeg  Busten  tog,  dens  Klang  var  hæs. 
Jeg  tørte  Støvet  af  og  Osen, 
For  ret  engang  at  see  Franzosen 
Ind  i  sit  Abekatte-Fiæs. 
Jeg  Busten  frem  for  Dagen  tog. 
Dens  Aasyn  jeg  betragted  nøie  — 
Da  trængte  Taaren  i  mit  Øie, 
Og  Øiet  brændte,  Hiertet  slog. 

O,  Himmel!  hvad  er  det  jeg  seer? 
Dig,  Elskte!  kunde  jeg  miskiende? 
O,  lad  min  Angerstaaro  brænde 
Fromt  paa  dit  Billeds  døde  Leer. 
Johannes  Ewald!  det  var  dig, 
Som  smiilte,  naar  min  Musa  smiilte, 


MOBGENYANDRINa. 

Som  standsed  mig,  naar  Åanden  hviilte, 
Som  slyrked,  og  som  hæved  mig? 

O,  staa  bestandig,  hvor  du  stod, 
Og  styrk  din  Ven,  din  yngre  Broder! 
Vi  fødtes  af  den  samme  Moder, 
Thi  dansk  er  Begges  Digterblod. 
Naar  Folket  om  sin  unge  Skiald 
En  broget  Blomsterkrone  vikler 
Af  Roser,  Lilier  og  Aurikler, 
Han  en  Cypres  dig  flette  skal. 

Saa  huldt  til  den  hellige  Bøgeskov 

Det  vinkte  mig, 
O,  Jord!  hvor  end  aldrig  den  tunge  Plov 

Havde  furet  dig. 
De  hulde  Smaablomster  saa  venligt  stod 

I  dunkle  Ly, 
De  smiilte  saa  inderligt  ved  min  Fod 

Mod  Himlens  Sky. 

Til  Skoven  jeg  giennem  en  Mark  monne  gaae. 

Da  fik  jeg  see 
En  vældig  Steenhob  paa  Marken  staae, 

Mellem  Høie  tre; 

Oehlenschlåger.  X.  li 

Den  stod  saa  ærværdig,  graalighvid, 

En  aflang  Ring. 
Her  holdtes  der  vist  i  gammel  Tid 

Et  Kongething. 

Paa  Kampestenen,  som  hisset  staaer. 

Stolkongen  sad 
Med  Krone,  Scepter,  i  Zobel  og  Maar, 

Saa  faderglad; 
Og  hver  en  Kriger  alvorlig  treen, 

Fredsæl  i  Aand, 
Og  satte  sig  rolig  paa  sin  Steen 

Uden  Sværd  i  Haand. 

Paa  Høien  hisset  stod  Kongens  Gaard 

Med  stærken  Muur. 
Hist  havde  hans  Datter,  den  væne  Maard, 

Sit  Jomfrubuur. 
Og  paa  den  tredie  et  Tempel  stod, 

Berømt  i  Nord; 
Der  offredes  rygende  Bukkeblod 

Til  Asa-Thor. 

O,  venlige  Mark!  o,  Lund  saa  prud! 

Græskølne  Væng! 
Overalt  havde  Flora  pyntet  ud 

Sin  Brudeseng. 
Paa  Marken  kneiste  de  røde,  blaae 

Kornblomster  frem. 
Jeg  maatte  standse,  jeg  maatte  staae, 

Og  hilse  dem. 

Velkommen  atter  igien  i  Aar 

Paa  grønnen  Jord! 
Hvor  lifligt  I  op  i  den  unge  Vaar 

Blandt  Komet  groer! 
Som  Stierner  I  blinke,  blaat  og  rødt, 

Blandt  gule  Lyn. 
O,  hvor  fortryller  mig  barnligsødt 

Jert  Sommersyn! 

»Ak,  Digter!  du  har  kun  lidt  Forstand. 

»Ak,  Herregud! 
»Du  skulde  kun  see  vor  Eiermand, 

»Hvor  han  seer  ud. 
»Hvergang  han  seer  os,  han  kalder  os  Tant, 

»I  Øiet  en  Torn; 
»Han  kalder  os  Helvedes  Klint  iblandt 

»Det  velsignede  Korn. 

»Den  største  Naade,  han  viist  os  har 

»I  dette  Liv, 
»Er  det,  at  han  stundom  af  Lommen  taer 

»Sin  Foldekniv, 
»Og  skær  sig  en  Haandfuld,  stor  og  tung, 

>  Und  er  vranten  Snak, 
»Og  blander  os  i  en  Sælhunds-Pung 

»Blandt  Røgtobak. 

»Han  siger,  at,  smøget  paa  den  Maneer, 

»Vi  arme  Skrog 

»Efter  fattig  Leilighed  Verden  teer 

»Nogen  Nytte  dog. 

11=^ 

»For  Resten  vor  Skiønhed,  rød  og  blaa, 

»Er  hap  som  hip. 
»Alt  Nyttigt  bør  giennem  Munden  gaae, 

»Det  er  hans  Princip.« 

I  arme  Stakler!  den  arme  Mand! 

De  arme  Mænd, 
Som  uden  salige  Glæder  kan 

Gaae  Livet  hen, 
Som  ei  begribe,  hvad  Gud  har  giort, 

Som  ene  veed, 
At  Munden  er  den  nærmeste  Port 

Til  Salighed! 

Smaablomster!  ak,  som  det  eder  gaaer, 

Saa  gaaer  det  mig. 
En  stakkels  Poet  som  en  Kornblomst  staaer. 

Og  græmmer  sig. 
Det  nærende  Korn  kun  i  Veien  han  er; 

Hvad  retter  han  ud? 
Han  hæver  sit  barnlige  Farveskiær 

Kun  fromt  til  Gud. 

Kom,  Blomster!  vi  høre  tilsammen  vi, 

Kom,  vakkre  Glut! 
Og  slyng  dig  med  tryllende  Sympathie 

Om  denne  Luth, 
Og  bæv,  som  Zephir  bevæged  dit  Blad, 

Ved  Strængens  Klang; 
Saa  synge  vi  hver  vor  Skaber  glad 

En  Morgensang. 

Lmunt  bæved  Vinden  i  de  grønne  Straae; 
Den  høie  Hvælving,  reen  og  himmelblaa, 
Udstrakte  sig  med  Aftenherlighed, 
Mens  langsomt  Solen  gik  i  Vesten  ned, 
Og  kasted  venlig,  medens  ned  den  gik, 
Igiennem  Skyen  hen  sit  Purpurblik, 
Og  sendte  sine  Straaler  til  Farvel 
Som  Roser  i  den  milde  Sommerqvæld. 
Paa  Himlen  Maanen  som  en  Dødning  stod. 
Og  suged  Sundhed  ind  af  Solens  Blod. 
Den  kom  til  Live;  alt  som  Phøbus  sank. 
Blev  Luna  mere  frisk  og  mere  blank. 
Nu  stod  hun  høit  paa  Hvælvingen,  og  saae 
De  tvende  Vandringsmænd  paa  Veien  gaae. 
En  Skov  os  mødte,  stor  og  velbekiendt; 
Nu  Veien  giennem  Markens  Kom  var  endt, 
Den  skraaned,  og  en  Huulvei  os  indbød 
At  vandre  ned  igiennem  Skovens  Skiød. 
Fortrolig  i  det  dunkelgrønne  Læ 
Sig  hvælved  lavt  det  tykke  Bøgetræ, 
Og  Blomster  voxte  hyppigt  fiernt  og  nær. 
Og  blandte  sig  med  Solens  Efterskiær. 
Men  over  os  det  dunkle  Hyldeblad 
Den  kolde  Maane  skilte  langsomt  ad, 
Og  straaled  underlig  og  elskovsfuld 
Paa  det  smaragdne  Tæppes  Fletteguld. 
Den  sendte  med  sædvanlig  Venlighed 
De  lange  Straaler  giennem  Skoven  ned; 
De  lange  Skygger  tæt  ved  Siden  stod, 

Som  sorte,  hvide  Spøgelser  det  lod. 

Da  svulmed  heftigt  Philomeles  Bryst, 

Den  hæved  jublende  sin  Natterøst. 

Fra  alle  Skovens  Kanter  svarte  da 

En  vennesalig  Nat-Harmonica, 

Og  tusind  Kryb,  som  hist  i  Noahs  Ark, 

Bevæged  froe  sig  under  Træets  Bark. 

Da  blev  jeg  pludselig  ved  Maanen  klar 

En  purpurfarvet  Valmuskare  vaer; 

Først  kiendte  jeg  den  ei,  thi  hvor  jeg  stod, 

Den  forekom  mig  som  en  Plet  af  Blod, 

Men  da  jeg  tydelig  den  skued  nok. 

Var  det  en  blid,  uskyldig  Blomsterflok. 

Den  vinkle  mig  saa  venligt,  og  en  Duft 

Steg  langsomt  i  den  kolde  Aftenluft. 

Jeg  døsig  blev.     Det  røde  Purpurskiær 

Bad  mig  at  synke  ned  og  hvile  der. 

Da  vendte  jeg  mig  henrykt  til  min  Ven; 

Min  Glæde  vilde  mødes  glad  igien. 

Og  Læben  aabned  til  det  Spørgsmaal  sig, 

Om  Blomsterflokken  trylled  ham,  som  mig; 

Om  ei  han  vilde  hvile  lidet  her 

I  Hvælvingen  paa  dette  Purpurskiær. 

Men  hvor  forundret  blev  jeg,  da  jeg  saae 

Den  kolde  Sved  paa  blegen  Pande  staae! 

Han  skiælved,  og  med  krampeagtigt  Mod 

Han  trak  mig  vaklende  paa  snaren  Fod. 

Han  saae  sig  ofte  bleg  og  frygtsom  om, 

Om  Ingen  efter  os  i  Hælen  kom; 

Og  var  ei  rolig,  uden  Frygt,  før  vi 

Stod  atter  hist  paa  Marken  glatte  Sti, 

Som  sig  uskyldigt  under  Himlens  Blaa 
Til  Hiemmet  snoede  blandt  de  stille  Straae. 
Der  stod  han  nu,  og  hæved  ræd  sin  Røst, 
Men  først  et  langsomt  Suk  steg  af  hans  Bryst; 
Et  Blik  til  fierne  Skov  han  kasted  hen, 
Og  talte,  mens  han  gik  afsted  igien: 
»I  Skovens  Huulvei,  som  sig  hisset  snoer, 
»Er  der  begaaet  mangt  et  rædsomt  Mord. 
»En  Søn  og  Fader  vandred  engang  der, 
»Da  Himlen  stod  i  samme  Aftenskiær; 
>De  kom  i  Trætte  (Grunden  ei  man  veed), 
»Den  strenge  Gubbe  kom  i  Hidsighed. 
»Han  slog  sin  Søn;  den  voxne  Ungersvend 
>Forbittret  blev,  og  slog  til  ham  igien; 
>Da  blødte  Faderen  —  usalig  Kiv! 
»I  Græsset  ned  han  sank,  og  lod  sit  Liv. 
»Den  Blomsterplet,  hvorved  du  nylig  stod, 
»Var  fæle  Blomster,  det  var  Faderblod. 
»Fra  den  Tid,  siger  man,  den  unge  Mand 
»Fortvivled,  og  gik  plat  fra  sin  Forstand. 
»Han  svandt  bag  Skovens  tykke,  dunkle  Ly; 
»Hvor  af  han  blev,  veed  Ingen  i  vor  By. 
»Men  det  er  skeet  for  mange,  mange  Aar, 
»Og  endnu,  siger  man,  at  tidt  han  staaer 
»I  Skoven  under  Nattergalens  Sang, 
»Og  truer  Maanen  med  en  blodig  Stang, 
»Fordi  den  giennem  Hyldebusken  ned 
»Paa  Purpurpletten  seer  med  Venlighed.« 
Saa  talte  han,  og  drog  mig  flux  med  Sky 
Fra  Marken  til  det  sikkre  Nattely. 
Men  underlige  Drømme  for  mig  stod. 


168  LYRISKE  DIGTE  OG  ROMANCER. 

Og  Angest  giæred  i  det  rørte  Blod. 

Snart  saae  jeg  Scylla  og  Charybdis  staae 

Med  sorte  Fieide  høit  i  Bølgen  blaa, 

Og  hørte  skingrende  Sireners  Sang, 

Som  blandte  sig  med  Bølgens  Trylleklang. 

Snart  saae  jeg  Circe  kryste  Blomstergift 

I  Bægret  til  Ulysses.     Skyens  Rift 

Mig  viste  Finnekoner  i  en  Hal, 

Som  kogte  Seid  ved  høie  Tordenskrald, 

Og  bar  i  gyldne  Fad  med  Smiil  paa  Kind 

Den  lumske  Ret  for  stærken  Kriger  ind. 

I  hver  en  Krog  jeg  saae  en  skummel  Dverg; 

Jeg  saae  Fru  Venus  i  sit  Venusbierg; 

Jeg  Eva  saae  i  dunkle  Sommerlæ 

At  plukke  Frugten  af  det  lumske  Træ; 

Med  Blinken  Sølvet  viste  sig  for  mig, 

For  hvilket  Judas  solgte  Gud  og  sig  — 

Kort,  al  den  Koglen,  hvorved  Livet  døer, 

Som  skiuler  sig  forførerisk  bag  Slør, 

Og  frister  vellystfuld  og  indbildt  øm, 

Den  stod  for  mig  i  denne  fæle  Drøm. 

Jeg  atter  Maanen  bleg  i  Drømme  saae; 

Den  monne  ned  mod  Retterstedet  gaae. 

Som  uden  Porten  paa  en  Bakke  stod 

Med  hvide  Hovedskaller  om  sin  Fod. 

Der  den  paa  sorte  Stang,  til  Skræk  for  mig, 

Som  et  afhugget  Hoved  satte  sig, 

Og  smiil  te  hæsligt  over  Mark  og  Væng 

Ind  til  mig  giennem  Vindvet  i  min  Seng. 

Jeg  skiælved  ved  det  stygge  Kogleri, 

Men  vaagned  ved  en  freidig  Melodie 

Af  Lærker,  som  fra  Kornets  Bølger  sprang, 

Og  sang  i  klare  Luft  en  Morgensang. 

Ved  Solens  kiække  Smiil  forsvandt  min  Frygt; 

Jeg  reiste  mig,  og  bad  til  Himlen  trygt. 

Men  aldrig  oftere  jeg  Veien  gaaer. 

Hvor  Maanen  som  en  Hex  bag  Træet  staaer, 

Hvor  Giøgleskygger  svæver  om  min  Fod, 

Og  Døden  rækker  mig  Papaver-Blod. 

Jfcivor  deilig  er  Naturen,  og  hvor  rolig! 
Høit  hvælver  sig  den  grønne  Blomsterbolig, 
Svagt  Sommerfuglen  spæde  Græs  nedtynger. 
Og  Bækken  risler  blaa,  mens  Fuglen  synger. 

Ned  fra  Olympen  Flora  venlig  kommer. 
Mildt  bølger  i  den  unge,  friske  Sommer 
Gudindens  blonde  Lok;  for  Vinden  svinge 
Sig  tunge  Ax,  som  gyldne  Ørenringe. 

Livstykket  svulmer  græsgrønt  for  mit  Øie 
Omkring  Gudindens  trinde  Liliehøie, 
I  Maanskin  Bølgerne  sig  langsomt  vælte. 
Og  spinde  hendes  Liv  et  Sølverbælte. 

See  muntre  Satyr  hist  med  Bukkefødder, 
Hvor  han  bag  Busken  gaaer  og  knækker  Nødder. 

Se  Faunerne,  hvor  de  paa  Høien  dandse, 
Og  binde  Dionysos  Vedbendkrandse. 

I  Skoven  dybest  inde  Pan  jeg  skuer. 
Han  smiler,  dog  jeg  for  hans  Aasyn  gruer. 
Hiin  unge  Faun,  den  venlige,  den  lille, 
Han  lærer  paa  sin  Syrinx  nu  at  spille. 

O,  Piger!  lader  det  et  Varsel  være, 
Lad  Syrinx'  bittre  Skiebne  eder  lære, 
Ei  at  foragte  Elskovs  varme  Bønner, 
Og  ei  at  spotte  Skovens  raske  Sønner. 

Hun  flygted  daarlig  ud  af  Gudens  Arme, 
Som  brændte  inderligt  af  Elskovsvarme ; 
Da  blev  hun  til  et  Siv,  af  Skum  indsløret, 
Og  Vinden  klaged  sørgeligt  i  Røret. 

Og  til  en  Fløite  giorde  Gudens  Hænder 
Det  arme  Siv;  endnu  hans  Hierte  brænder, 
Naar  han  om  Aftnen  under  Egens  Kroner 
Aflokker  Fløiten  søde  Veemodstoner. 

Saaledes  ogsaa  Daphne  maatte  bøde. 
Kold  for  Apollos  høie  Morgenrøde. 
Nu  maa  hun  lønne  hver  en  Harpes  Tone; 
Jeg  haaber  selv  en  Krands  af  hendes  Krone. 

Men  stille!  Artemis  paa  Høien  løber. 
Hvor  tryllerisk  hun  sig  i  Skyen  svøber! 
Igiennem  Skyens  Rift  og  Skovens  Bue 
Hun  ryster  vildt  sin  Fakkels  blege  Lue. 

Alt  Hecate  hen  over  Engen  træder, 
Og  ind  i  Skumring  sine  Urter  klæder; 
Til  Duft  hun  Natviolen  sødt  bevæger, 
Og  lukker  Jomfrurosens  Purpurbæger. 

Med  langsom  Gang  hen  over  Mark  og  Floder, 
Erindringens  Gudinde,  Musers  Moder, 
Den  stille  Mnemosyne  mig  besøger. 
Og  læser  høit  for  mig  i  gamle  Bøger. 

Hvor  Natten  hisset,  sortindsløret  sidder. 
Og  lytter  taus  til  Nattergalens  Qvidder! 
To  Børn  hun  breder  sine  Vinger  over, 
Eet  lader,  som  det  sov,  det  andet  sover. 

Det  første  vaagner  snart  med  Morgenrøden, 
Det  andet  vaagner  ei,  thi  det  er  Døden. 
Det  første  rører,  venligt  som  en  Engel, 
Mit  Øie  med  sin  lange  Valmustængel. 

Hvo  kommer  hist?  I  hulde  Smaae  med  Vinger 
Af  giennemsigtigt  Flor!  siig,  hvad  I  bringer. 
Et  Skuespil  I  op  for  mig  vil  føre? 
Jeg  hører  eder  med  mit  indre  Øre. 

I  vakkre  Glutter!  Nogle  staaer  i  Lue 

For  mine  Blik  med  Harnisk  og  med  Bue; 

I  Træet  klattre  Nogle,  Nogle  svømme 

I  Bækken  om,  og  raabe:   »Vi  er  Drømme! 

>I  Fald  du  bare  smukt  vil  ligge  rolig, 
»Da  skal  du  blive  snart  med  os  fortrolig. 

Vor  Leg  skal  glæde  dig;  men  dine  Blikke 
Maae  være  lukte,  vaagne  maa  du  ikke.* 

O,  søde  Drøm!  Jeg  skuer  grant  i  Aanden 
Den  gamle  Oldtid  række  Fremtid  Haanden, 
Mat  synker  Døgnet  ned,  som  vilde  hindre, 
Og  lætforenet  seer  jeg  Begge  tindre. 

Hvad  lysner  hist  i  Østen?     Ak,  hun  stiger, 
Den  rosenrødeste  blandt  alle  Piger, 
Aurora!  Hun  forsvandt?  En  Yngling  kommer, 
Hans  Blik  opliver  flux  den  muntre  Sommer. 

Han  griber  i  sin  Harpes  gyldne  Strænge, 
Og  Dagen  skylder  ham  ei  Svaret  længe, 
Det  lyder  høit  fra  Field,  fra  Biergets  Gruber, 
Og  skingrende  fra  tusind  Fuglestruber. 

Men  ogsaa  mig  du  skienkte  Mund  og  Tunge, 
Phøbus  Apollo!  for  din  Lov  at  siunge. 
Min  Sang  skal  strømme  ud  fra  Skovens  Krone, 
Og  lyde  mod  din  gyldne  Himmelthrone. 

Tak  for  din  Gnist  af  Ild,  af  Morgenrøde! 
Det,  som  du  gav,  det  stræber  dig  i  Møde, 
For  atter  til  sit  Middelpunkt  at  ile, 
Naar  du  mig  rammer  med  de  gyldne  Pile. 

bøen  strammer  ud  sit  Klæde, 
Himlen  farver  Søen  blaa. 
Klare,  lyse  Bølger  smaae 
Ganske  blye  paa  Landet  træde; 
Breddens  Blomstersiv  de  væde, 
Trække  sig  saa  uden  Brag 
Atter  hen  saa  sølversmukke 
I  det  stille  Hav  og  vugge 
Mod  den  klare  Sommerdag. 

Snekken  hist  paa  Vandet  flyder. 
Som  en  Svanes  hvide  Krop 
Puster  stolten  Seil  sig  op ; 
Langsomt  Kiølen  Bølgen  bryder. 
Hid  den  sig  mod  Landet  skyder 
Med  det  røde  Purpurflag. 
Let  en  Flok  Zephirer  følger, 
Flaget  mildt  i  Luften  bølger 
I  den  klare  Sommerdag. 

Skynder  eder,  sagte  Vinde! 
Skyder  Snekken  hurtig  frem 
Giennem  Bølgen  til  sit  Hiem, 
At  jeg  ved  mit  Bryst  kan  finde 
Snart  min  Ven  og  min  Veninde. 
Vind,  hvi  est  du  dog  saa  svag? 
Seer  du  ei,  hvor  de  med  Glæde 
Vinke  med  det  hvide  Klæde 
I  den  klare  Sommerdag? 

Ak!  hvi  kan  jeg  dog  ei  svømme 
Flux  med  Støvler  og  med  Frak 
Mod  den  alt  for  sene  Smak 
Giennem  de  krystalne  Strømme? 
Hulde  Venskab!  du  kan  dømme^. 
Hvor  det  er  en  ængstlig  Sag, 
Længe  hist  at  see  de  Kiære, 
Og  ei  nær  hos  dem  at  være 
I  den  klare  Sommerdag. 

See,  nu  vende  de  tilbage! 
Nys  de  var  ved  Landet  fast. 
End  de  giøre  maae  et  Kast, 
For  Zephiren  at  bedrage. 
Ingen  Dag  er  uden  Plage; 
Det  er  en  for  afgiort  Sag. 
Plage!   slig,  hvor  kan  du  nænne 
Selv  at  plage  mig  paa  denne 
Himmelklare  Sommerdag? 

Tys!     Zephirens  røde  Kinder 
Svulmer  op  med  mere  Magt. 
Neppe  har  jeg  Ordet  sagt, 
Før  min  Ret  til  Klage  svinder. 
Nu  kan  Snekken  uden  Hinder 
Nærme  sig  med  dæmpet  Brag. 
Snart  jeg  dem  i  Favn  kan  ile; 
Da  vil  først  min  Glæde  smile,, 
Som  den  klare  Sommerdag. 

Vivat!  Ud  paa  Land  de  stige. 
Nu  velkommen  da  igien, 


AFTENSANG. 

Kiære,  længstforønskte  Ven! 
Længstforønskte,  kiære  Pige! 
Nu  kan  jeg  med  Sandhed  sige, 
Trykt  i  Venskabs  Favnetag: 
Fast  er  Glæden  i  sit  Sæde; 
Thi  foruden  Venskabs  Glæde 
Hvad  er  selv  den  bedste  Dag? 

Hvor  sødt  i  Sommer-Aftenstunden, 
Naar  Solen  mat  .til  Hvile  gaaer, 
Og  medens  dybt  i  Bøgelunden 
De  kiælne  Nattergale  slaaer, 
At  høre  Harpens  dumpe  Klang 
Til  en  livsalig  Aftensang! 

O,  grib  nu  i  de  stemte  StrsBnge! 
Bryd,  fromme  Siæl !  din  snevre  Muur, 
Indspær  dog  Fuglen  ei  saa  længe 
I  det  beklemte  Fangebuur; 
Lad  den  i  Aftenrødens  Guld 
Mod  Himlen  flagre  andagtsfuld. 

Thi  hvergang  hisset  Aftenrøden 
Nedsvinder  under   Skovens  Krands, 
Da  minder  den  vor  Siæl  om  Døden 

Og  Evighedens  lyse  Glands. 
Svulm  da,  min  Aand!  mod  Himlen  her, 
Som  Bølgen  mod  sit  Rosenskiær. 

Grib  sødt  i  Harpen,   fromme  Pige! 
Høit  bæve  lad  dens  rene  Klang, 
Og  syng,   mens  disse  Straaler  vige, 
Den  sidste,  store  Aftensang, 
Som  rørt  vi  sang  for  mangen  Ven, 
Som  siunges  skal  for  os  igien: 

>  Hvo  veed,  hvor  nær  mig  er  min  Ende  ? 
»See,  Tiden  meget  hurtig  gaaer. 
»Hvor  let  og  snart  kan  det  sig  hænde, 
»At  jeg  herfra  at  vandre  faaer! 
»O,  Gud!  giør  da  for  Ghristi  Blod 
»Min  sidste  Afskedstime  god.« 

Ja,  dette  Purpur,  denne  Lue, 
Ja,  denne  Kiærlighedens  Glød, 
Som  blusser  dybt  i  Vestens  Bue, 
Som  minder  Støvet  om  sin  Død, 
Og  Siælen  om  sin  Evighed, 
Det  er  dit  Blod,  din  Kiærlighed. 

O,  bad  mig  da  i  dine  Flammer, 
Nedgangne  Sol!   husval   min  Barm, 
Og  tryk,  til  Dødens  Lee  mig  rammer, 
Mig  venligt  i  din  varme  Arm, 
Og  i  min  Afskedstime  god 
Styrk  Hiertet  med  dit  Purpurblod. 

AARETS  EVANGELIUM  I  NATUREN  OG 

MENNESKET. 

Eftersommeren  1804. 

Hver  Vaar,  naar  Taagerne  flygte  hen, 
Da  fødes  det  lille  Barn  Jesus  igien. 
Den  Engel  i  Luft,  i  Lund,  i  Elv, 
Det  er  vor  Frelser,  det  er  ham  selv. 
Derfor  Naturen  saa  huldt  og  skiønt 
Sig  fryder  og  klæder  i  Haabets  Grønt. 

* 

For  unge,  uskyldige  Hyrder  brat, 
Som  stirre  til  Himlen  i  klare  Nat, 
Guds  Engle  da  trine  paa  Marken  ind; 
De  svæver  og  bæver  i  Maaneskin, 
Og  siunger:   »I  Dag  er  en  Frelser  fød 
»Af  Vaarens,  den  hulde  Marias,  Skiød. 

»Den  reneste  Dugg  er  hans  eneste  Drik, 
»Til  Himlen  stirrer  hans  fromme  Blik, 
»Til  Himlen  han  rækker  sin  barnlige  Haand, 
»Til  Jorden  bundet  med  Rosenbaand; 
»Hans  Lallen  er  Zephyr,  hans  Vugge  Straae, 
»Hans  Øie  funklende  Himmelblaa. 

»Ak,  Hyrder!  ganger  i  Bethlehem  ind, 
»Og  rører  det  kolde,  forhærdede  Sind, 
»Og  beder  dem  ud  paa  Marken  gaae, 
»At  skue  det  Barn  i  de  spæde  Straae, 

»At  dets  uskyldige  Smiil  og  Røst 

»Kan  hæve  til  Himlen  det  jordiske  Bryst. 

Saa  svæve  de  Engle  til  himmelske  Hiem; 
Men  Hyrderne  vandre  til  Bethlehem, 
Og  sige,  hvad  dem  er  saligt  hændt, 
Og  vorde  bespottet  og  Ryggen  vendt. 
Saa  vandre  de  atter  paa  Marken  ud, 
Og  knæle  for  Barnet,  og  troe  paa  Gud. 

Og  Stiernen  blinker  paa  Himlen  frem, 
Og  vinker  de  Konger  af  Østens  Hiem. 
Og  Straalerne  kommer  i  fromme  Chor, 
Og  synker  ydmygeligt  ned  til  Jord, 
Og  prise  Frelserens  hellige  Navn, 
Som  smiler  i  Moderens  skiønne  Favn. 

Og  reise  sig  atter  fra  sorten  Muld 
Som  Blomster  i  Purpur  og  Fløil  og  Guld, 
Uskyldige  Børn,  saa  fromt,  saa  smukt, 
Halv  stigende,  halv  mod  Jorden  bukt, 
Og  række  de  Urner,  saa  sødt  forgyldt, 
Med  Virak  og  duftende  Myrrha  fyldt. 


MARIA. 


Mild  og  varm 

Med  det  søde  Barn  i  Arm, 

Ung,  uskyldig,  huld  og  skiøn, 


JOSEPH. 

Smiler  Naturen  til  sin  Søn, 
Lægger  ham  ved  sit  fulde  Bryst. 
Fuglesang  er  hendes  Røst, 
Hvid,  som  Lilien,  hendes  Haand, 
Himmelblaat  hendes  Klædebon, 
Øine,  som  Havet  dunkelblaae; 
Bølgende  Taarer  i  Øiet  staae. 
Haaret  er  Solens  Straaleflod, 
Kinden  Morgenens  Rosenblod. 
See,  hvor  i  Ætherens  Sølverflor, 
Sødt  hun  vugger  det  spæde  Noer! 

rra  svundet  Aar 

End  den  tørre,  brune  Stubbe  staaer, 

Skygger  med  sit  visne  Løv 

Om  det  spæde  Blomsterstøv, 

Er   en   gammel   Stav,    hvoromkring 

Ranken  slynger  en  frodig  Ring, 

Er  i  Hytten  det  tørre  Mos, 

Værn  for  Storm  og  Solens  Blus; 

Gammel,  trofast,  blid  og  rund. 

Men  en  Pleiefader  kun. 

DEN  HELLIGE  FAMILIE. 

Nu  Blomsten  leer,  den  skielmske  Lille, 
Hist  i  sin  Moders  grønne  Skiød. 
Den  gamle  Green,  for  Blade  død, 
Sig  helder  bag  ved  Rosen  rød; 
Og  medens  Bækkens  Vover  trille, 
Paa  Mosset  glindser  Duggens  Taare, 
Thi  Barnet  glæder  Gubben  saare. 

Elisabeth  hist  see  vi  staae 
Som  graalig  Sky  paa  Himlen  blaa. 
Hun  giør  Besøg,  hvor  hine  bygge, 
Og  møder  Jorden  med  sin  Skygge. 
Hun  har  til  Jesus-Rosen  sendt 
Zephyr-Johannes  velbekiendt. 
De  lege  nu  i  Græsset  sammen. 
Hvor  yndigt!  til  de  Ældres  Gammen. 

Johannesbarnet,  lille,  spædt, 
Snart  voxer  op,  i  Stormen  klædt; 
Da  bruser  han  med  mere  Vrede, 
Da  renser  han  den  tykke  Luft, 
Paa  det  sig  Himmelrosens  Duft 
Kan  saligt  over  Jorden  brede. 


BARNET  LÆRER  I  TEMPLET. 

Oldingen  i  Skoven  gaaer, 
Rørt  han  her  for  Kilden  staaer; 
Unge  Vove  vover  kiæk 


JOHANNES  I  STORMEN. 

Fra  sin  sølverklare  Bæk 
Høit  at  tale  Viisdoms  Sprog. 
Gamle  Mand  er  ei  saa  klog. 
»Yndighed,  Sagtmodighed, 
>  Mandig  taale,  hvad  man  leed; 
»Mellem  Tome  sig  at  snoe 
»Venlig,  kiæk.  Naturen  tro, 
»Fra  det  Udspring,  Himlen  gav, 
»Til  vort  Hiem,  det  store  Hav; 
»Række  Brødre  Lædskedrik, 
»Synge  Glæden,  som  forgik, 
>Sødt  forfriske  Nabostraae, 
»Speile  sig  i  Himlens  Blaa  — * 
Saadan  Tale,  mild  og  stolt, 
Kilden  har  i  Skoven  holdt. 
Kiærlig  Moder  Alnatur 
Søger  nu  sin  Yndling  puur, 
Hører  Barnets  Viisdomsord; 
Og  igiennem  Skyens  Flor 
Smiler  Øiet  over  Vang, 
Til  den  Lilles  fromme  Sang. 

Bort  nu,  I  Øgleunger!  bort! 

Forpester  ei  længer  med  Gift  den  hellige  Luft! 

Styrter  hisset  i  Mosen!  fort! 

Flyer  for  den  liflige  Blomsterduft! 

I  eder,  Taager,  lure  kun  Lumskhed  og  Død, 
I  dæmpe  den  hellige  Morgenglød, 
Som  Herodes  I  dræbe  de  diende  Smaae, 
At  Jordens  Skiønhed  maa  plat  forgaae. 
Men  den  trives,  og  snart  jeg  den  vier  til  Daab. 
Bort,  giftige  Taager,  som  true  mit  Haab! 

Bruser,  I  Ege!  ryster  den  løvrige  Lok! 
Knager  dybt  ind  i  den  mægtige  Blok. 
Høit  vil  jeg  raabe  fra  drivende  Sky, 
Medens  i  Kløfterne  Dampene  flye. 

Nu  døe,  hvad  ei  lever  og  aander  med  sundeste  Blod ! 
Alt  Øxen  ligger  ved  Træets  Rod, 
Og  hvilket  Træ,  som  Frugt  ei  bær. 
Afhugger  jeg  til  Roden  qvær. 
Og  kaster  det  paa  Ilden  her. 

Bort  nu,  fort! 
I  Tudser,  I  Øgler,  I  Slanger! 
Snart  forsvinder  det  natlige  Mulm  med  Anger, 
Snart  lovpriser  sin  Gud  den  bevingede  Sanger, 
Høit  nu  Johannes  fra  vrinskende  Ganger 
Styrter  hver  Orm 
Ned  med  sin  Storm. 
Hyler,  I  Øgleunger!  afsted! 
Drivskyen  brager,  Gud  Herren  er  med! 

FLUGTEN  TIL  SKOVEN. 

Hvor  blevst  du,  hulde  Aand? 
Hvor  blevst  du,  Jesu  sød, 
Som  strakte  høit  din  Haand 
Til  Gud  fra  Jordens  Skiød? 
Ak!  i  de  svedne  Straae 
Jeg  finder  dig  ei  meer; 
Men  hist  i  Skovens  Vraa 
En  Yngling  jeg  dig  seer. 

Saa  smekker  og  saa  skiøn 
I  dunkle  Skyggers  Hegn 
Du  vanker  om  i  Løn, 
Og  skyer  den  hede  Egn, 
Hvor  stolte  Pharisæ'r 
Forblinder  golde  Muld, 
I  sit  Skarlagenskiær, 
Med  brede  Bræmmer  Guld. 

Nu  Heden  virker  alt  for  stærk. 
Fordærver  Vaarens  unge  Værk, 
Og  Blomsten  visner.  Græs  blier  guult, 
Og  Træet  revner,  trøsket  huult. 

Forsvunden  er  det  grønne  Friske, 
Violen  paa  den  tørre  Strand 
Misunder  hist  i  Bækkens  Vand 
De  lykkelige  muntre  Fiske. 


184 


LYRISKE  DIGTE  OG  BOMANCER. 

Dog  tys!  Johannes  kom  igien, 
Alskabningens  trofaste  Ven. 
Nu  vederqvæger  han  vor  Egn 
Ei  vred  som  Storm,  men  mild  som  Regn. 


JOHANNES  DEN  DØBER. 

Lad  mine  klare,  kølige  Draaber 

Svale  den  brændende  Sommer! 

Jeg  blødgiør  Naturen,  Skabningen  haaber, 

Hvergang  jeg  qvægende  kommer. 

Arme  Væxter,  som  ei  kan  trives 

Paa  denne  tørre,  solbare  Grund! 

Sødt  af  min  Morgendugg  skal  I  oplives. 

Hvi  staaer  I  ei  hist  i  den  kølige  Lund? 

Jeg  er  afmægtig,  med  Vand  kun  jeg  døber, 

Snart  det  borttørres,  udøst  af  min  Haand; 

O,  men  den  Himmelske  hist,  som  Zephyren  røber. 

Som  bygger  sig  Slotte 

I  Skovenes  Ly,  i  den  dunkle  Grotte, 

Han  er  større,  han  døber  med  Aand. 


DEN  HIMMELSKE  DAAB. 

Qvægende  sødt  de  klare  Perler  bæve, 
Køligt  de  giennem  mit  luftige  Legem  gaae. 
Let  forfrisket  jeg  vil  mig  af  Badet  nu  hæve 
Med  min  husvalede  Æther  blaa. 

NØDTØRPTIGHEDEN 
til  Blomsten  ved  Bækkens  Bred. 

Hvi  stander  du  der 
Ved  phantastiske  Bæk, 
Og  skiuler  dit  Skiær 
Bag  en  tornfuld  Hæk? 
Af  Somrens  Blik 
I  gavmilde  Stund 
En  sparsom  Drik 
Her  nyder  du  kun. 
Barnagtige  Smiil! 
Hvad  nytter  I  til? 
Kom,  skynd  dig,  iil! 
Jeg  dig  omskabe  vil. 
Bliv  nærende  Korn; 
Sug  Veemod  ei  sødt 
Af  Maanens  Horn! 
Sligt  Liv  er  dødt. 
Faa  Marv  og  Kraft 
I  Solens  Favn! 
Din  nærende  Saft 
Da  virker  Gavn. 

BLOMSTEN. 

Frister,  onde  Frister,  lad  i  Ro  mig  staae. 
Troer  du  ei,  jeg  hisset  seer  de  svedne  Straae? 
Gram  den  strenge  Sol  har  meiet  Alting  af. 
Hvad  du  kalder  Livet,  synes  mig  en  Grav. 

Mildt  mig  Almagt  satte  hen  ved  Bækkens  Siv, 

Brudte  Straale  her  ei  røve  kan  mit  Liv. 

Alt  forstokkes  hist,  hvor  Heden  mægter  hen; 

Uskylds  fagre  Rose  her  ei  falmer  end. 

Troer  du  da,  af  Brød  at  Livet  næres  kun? 

Nei,  af  hvert  et  Ord,  som  gaaer  af  Herrens  Mund. 

I  den  store  Bog,  Naturens  fromme  Chor, 

Er  min  taiise  Blussen  og  et  helligt  Ord. 

Fly  fra  Lundens  Hvælving,  fra  min  stille  Bo, 

Frister!  onde  Frister!  lad  mig  staae  i  Ro. 


VELLYSTEN 
til  Fuglen  i  Toppen  af  Træet 

Hvortil  de  Sange?  hvortil  de  Spring? 

Hvortil  de  forfængelig-høie  Sving? 

Forvildede  Barn!  brug  din  Fornuft. 

Hvortil  det  Liv  i  den  tynde  Luft? 

Siig,  hvi  altid  op  du  stræber? 

Hvortil  de  Psalmer  paa  de  fromme  Læber? 

Livet  ei  i  tynde  Intet  boer, 

Men  paa  den  rige,  axefaste  Jord. 

Fortro  dig  til  mig! 

Jeg  omskaber  dig. 

Mere  skiøn,  end  før  du  var. 

Mere  lykkelig. 

Seer  du  ei  hiint  Slangepar, 

Som  i  varmen  Sand  hist  vælter  sig? 


FRISTELSEBNE  I  ØRKEN. 

Seer  du  den  vellystige  Mine? 

Seer  du  de  spraglede  Farvers  Pragt, 

Langt  mere  levende,  langt  skiønnere,  end  dine? 

Seer  du  med  Glæden  den  trofaste  Pagt? 

Med  hele  Kroppen  de  favne  den  glødende  Jord, 

Mellem  Blomster  og  Urter   i  Vellyst   de   langsomt 

sig  snoer. 
Favn  mod  Favn, 

Fortryllet,  indflettet,  nedsiunken  i  Glædens  Havn. 
Fly  den  intetsigende  Duft, 
Sving  dig  ei  meer  i  den  kølige  Luft, 
Styrt  dig,  styrt  dig  i  Lysternes  Rige; 
Og  trylles  du  ei  — 
Flyv  atter  din  Vei! 
Du  har  jo  Vinger,  du  kan  jo  stige. 

FUGLEN. 

Kom  ei  med  den  frække  Tale, 
Med  de  høistforvovne  Ord! 
Her  i  denne  grønne  Svale 
Sødt  og  sorrigfrit  jeg  boer. 

Høit  i  det  azurne  Rige 
Fra  den  tause,  dunkle  Skov 
Lader  jeg  min  Psalme  stige 
Til  min  Skabers  Priis  og  Lov. 

Ei  mit  spæde  Legem  taaler. 
Lave  Dunst!  at  nærmes  dig. 
Høit  i  Morgenrødens  Straaler 
Mine  Lemmer  bade  sig. 

Taagen  i  den  dybe  Mose 
Vilde  blinde  snart  mit  Blik. 
Duggen  paa  den  unge  Rose 
Er  min  Føde  og  min  Drik. 

Koldt  jeg  gyser  ved  at  tænke 
Mig  i  dette  fæle  Dyb, 
Bugnet  under  Lysters  Lænke, 
Mellem  Jordens  lumske  Kryb. 

For  mit  Blik  er  kun  at  skue 
Denne  vellystfulde  Dal 
Som  et  Helvede,  hvis  Lue 
Vinker  mig  til  evig  Qval. 

Havde  du  mig  først  dernede  — 
Ha,  jeg  seer,  hvor  lumsk  du  leer! 
Til  min  eenligfromme  Rede 
Hæved  jeg  mig  aldrig  meer. 

Ei  jeg  kunde  bort  mig  vriste. 
Vellyst  giorde  Vingen  lam. 
Jeg  min  Gud  vil  aldrig  friste, 
Ene  vil  jeg  tiene  ham. 


ÆRGIERRIGHEDEN 
til  Ynglingen. 


Hvi  gaaer  du  halwaagen 

I  Taagen? 

Hvi  søger  du  dunkle  Skygger, 

Hvor  Uglen  bygger? 

Hvi  sluttes  du  ind  af  Krat  og  Busk  og  Elv? 

Hvi  slutter  du  dig  i  dig  selv, 

Foragter  den  Glæde,  som  huldt  dig  favner, 

Higer  efter  den,  som  du  savner, 

Daarlige  Yngling!  vaagn  af  din  Drøm, 

Følg,  følg  den  rivende  Strøm; 

Da  hæve  dig  høit  de  Bølger, 

Som  nu  dig  forfølger. 

Giør  dig  ei  selv  det  værre; 

Vær  Tidens  Træl,  saa  er  du  dens  Herre. 

Lyd  mit  Raad;  jeg  er  den  gode  Hyrde, 

Letter  huldt  din  Byrde. 

Følg  mit  Fied,  gak  med  mig  op 

Her  paa  denne  Biergetop. 

See  ned  i  Dalen.     Hvor  de  lege. 

Sig  bevæge, 

Fragter  bryde. 

Nyde ! 

Med  Krog  skal  man  Fisk  angle. 

Børn  med  en  Rangle; 

Tag  denne  Rangle  af  min  Haand, 

Og  tien  og  tilbed  mig,  jeg  er  den  gode  Aand. 

YNGLINGEN. 

Viig  bort  fra  mig.  Satan !  thi  der  staaer  skrevet : 
Du  skal  tilbede  Herren  din  Gud,  og  tiene  hannem 
alene. 

BIERGPRÆDIKEN. 
(Den  gamle  Skov  giennem  Hornet) 

Lad  mine  dunkle,  bølgende,  grønne  Kroner 
Vinke  dig  bort  fra  Larm  og  bedøvende  Toner  I 
Toner  ene  fra  Fuglens  uskyldige  Strube 
Trylle  dig  i  min  alvorlige,  hvælvede  Grube! 

Hvislende  Hæk, 
Køligthenrislende  Bæk 

Surre,  som  fromme  Bi  fra  den  eensomme  Kubef 

Siger  den  Gysen,  som  ryster  de  inderste  Grene, 
Medens  du  vanker  her  stille,  modløs,  ene. 
Siger  den  ei  dig,  at  Livet  er  meer  end  en  Skygge? 
Lærer  du  Tryghed  ei  af  de  Stammer  saa  trygge? 

Saa,  som  de  staaer, 
Stode  de  hundrede  Aar, 

Vente  nu  roligt  paa  Døden  i  dæmrende  Skygge. 

Glem  da  nu  her  for  din  Nødtørft   et  Øieblik  Sorgen^ 
Tænk  ei  med  Ængsten  i  Dag  paa  den  Dag  i  Morgen ! 
Denne  Hvælving,  mod  Himlens  kun  trang  og  liden, 
Fierner  dig  dog  med  sit  Løv  fra  Rummet  og  Tiden^ 

Sæt  dig  i  Læ 

Under  mit  venlige  Træl 

Sæt  dig!  Du  har  jo  Violer  og  Roser  ved  Siden. 

Seer  du  ei  Spurven  hisset  saa  muntert  at  hoppe^ 
Qviddrende  høit,  i  de  øverste,  farligste  Toppe? 
Den  er  rolig,  dens  Bryst  ei  Sorger  beklemme; 


BIERGPBÆDIKEN. 

Frygter  ei  for  at  falde,  Gud  kan  den  ei  glemme. 

Det  er  dens  Trøst, 

Det  gyder  Ro  i  dens  Bryst, 

Fattige  Fugl,  som  den  er,  uden  Skiønhed  og  Stemme. 

Den  er  rolig,  og  du?  du  er  angest  og  bange? 
Frels  dig,  frimodige  Siæl !  vær  ei  Kummerens  Fange. 
Seer  du  den  Dal,  som  hist  giennem  Træerne  bryder? 
Seer  du,  hvor  Lilier,  Græs  og  Violer  den  pryder? 

Ikke  de  saae. 

Ikke  til  Høsten  de  gaae, 

Dog  deres  himmelske  Fader  dem  klæder  og  fryder. 

Skulde  han  dig  da,  sit  Billed,  ei  fryde,  ei  klæde? 
Skam  dig,  visk  Taaren  af  Øiet,  byt  Kummer  med  Glæde ! 
Hør  paa  den  rislende  Bæk,  hvor  melodisk  den  falder, 
Hør  paa  de  Smaafugles  Sang  i  den  kiærlige  Alder, 

Ætherens  Blink, 
Blomsternes  barnlige  Vink; 

Hør  det,  og  see!     Det  er  Gud,   det  er  Herren,   som 

kalder. 

Lad  ei  den  modløse  Sløvhed  din  Styrke  forhaane! 
See  mine  Træer,  som  høit  over  Biergene  skraane: 
Flittige  Biergmænd  Saltet  af  Gruberne  bryde. 
At  med  sin  Smag  og  sin  Kraft  det  kan  Mennesket  fryde. 

Hvad  er  det  Alt, 

Siæl!  mod  dit  herligste  Salt? 

Taber  det  Kraften,  ak!  hvad  er  da  lifligt  at  nyde? 

Lad  ei  dit  indre  Lys  af  Taager  indhylles! 
Natten  kun  sortner,  at  Stiernen  kan  mere  forgyldes. 
Seer  du  det  mørkt  omkring  dig?  velan,  ei  du  gyse! 
Hæv  da  din  Aand,  lad  som  Solen  paa  Himlen  den  lyse ! 

Høit  paa  det  Blaa 

Kiæk  lad  den  varmende  staae, 

At  ei  i  dæmrende  Mulm  dine  Brødre  skal  fryse. 

Adrig  de  smaalige  Sysler  mod  Jorden  sig  bøie. 
Vend  til  de  store  Bedrifter  dit  undrende  Øie! 
Kummer,  Armod  og  Qval  ei  din  Taare  kun  vinde, 
Ogsaa  ved  Livets  uskyldige  Leg  bør  den  rinde, 

Vindenes  Suk, 
Blomsternes  vinkende  Buk, 

Pigernes  salige  Smiil,  og-  ved  Tidernes  Minde. 

Ringe  Dyders  Fortræflighed  op  du  ei  læse, 
Ei  for  hver  given  Skierv  i  Basuner  du  blæse! 
Mærker  du  Regnen,  hvor  køligt  og  sødt  den  falder? 
Venlig  til  Live  dens  Perle  Smaablomsterne  kalder. 

Taler  dog  ei, 

Tier,  og  drager  sin  Vei. 

Raab  over  Sligt  er  Beviis  paa  forfængelig  Alder. 

Vil  med  din  Gud  du  dig  inderligt,  trofast  forene, 
Sælg  da  dit  Huus,  thi  med  ham  kan  du  Mammon  ei  tiene. 
Seer  du  Oldingen  hist,  hvor  hans  Fødder  sig  flytte 
Langsomt  og  fromt?  Hans  Hænder  til  Staven  sig  støtte. 


BISBGPBÆDIKEN. 

Ryggesløs  Larm, 
Frækhed  hax  saaret  hans  Barm, 
Gammel  og  graa  har  han  bygt  sig  i   Skoven  en  Hytte. 

Du,  som  er  ung,  som  er  klæk,  som  er  freidig  til  Mode, 

Flygt ei  til  Skoven,  drag  Sværdet,  og  kæmp  for  det  Gode! 

Tilgiv  din  Næste,  naar  du  kun  fornærmet  er  vorden; 

Men  vær  det  Nedriges  Rædsel,  en  Hevner  paa  Jorden ! 
Luften  ér  qvalm. 
Bortsvier  Blomsten  til  Halm; 

Da  kommer  luttrende,  rensende,  Lynild  og  Torden. 

Kiærlige  Siæl!  ak,  lad  min  Natur  dig  henrive. 
Luk  dine  Øine  for  Tant,  og  lad  lukte  dem  blive; 
Men  lad  med  Andagt,  med  brændende  Andagt  dem  skue 
Dybt  i  Alkiærligheds  evige,  straalende  Lue! 

Da  skal  din  Aand 

Bryde  de  jordiske  Baand, 
Svinge  sig  høit  imod  Himlenes  hvælvede  Bue. 

Elskte!  den  Løn,  som  dig  venter,  den  salige  Glæde 
Kan  ingen  Tunge,  kan  ikke  Naturen  udqvæde. 
Bølgernes  dæmpede  Rislen  og  Fuglenes  Tone, 
Hyrdernes  Viser  og  Vinden  i  Bladenes  Krone, 

Alt  er  kun  Klang, 

Enkelte  Lyd  af  den  Sang, 
Som  af  Cheruberne  synges  om  Skaberens  Throne. 

MIRAKLERNE. 

Mvor  Sangersken  glædeligt  toner, 
Hid  venligt  i  Myrternes  Ly 
Til. Skovens  husvalende  Kroner 
Fra  lumre  Forsamling  du  flye! 

Kom,  bad  dig  fra  Foden  til  Issen 
I  Bækken,  som  bugter  sig  hen; 
Og  est  du  værkbruden  og  vissen, 
Du  faaer  dog  din  Sundhed  igien. 

Og  mens  du  bag  Grenene  sidder, 
Paa  denne  mildtskraanende  Høi, 
Og  hører  paa  Fuglenes  Qvidder, 
Langt  fiernet  fra  Daarernes  Støi; 

Og  drikker  Zephyrernes  Sødme, 
Mens  Kilden  sin  Cithara  slaaer, 
Og  indsuger  Rosernes  Rødme, 
Mens  Solen  i  Purpur  opgaaer; 

Da,  medens  ham  Sangersken  priser 
Fra  duggsprængte,  duftende  Jord, 
Din  Jesus  dig  kiærligt  bespiser 
Alt  med  sit  udeelbare  Ord. 

Det  hvisler  i  Bladenes  Hvislen, 
Det  klinger  i  Skovenes  Klang, 
Det  risler  i  Bølgernes  Rislen, 
Det  synger  i  Hyrdernes  Sang. 


HIBAKLEBNE. 

Og  sad  her  den  talrigste  Vrimmel, 
Hvor  henrykt  nu  sidder  kun  du, 
Det  salige  Brød  af  hans  Himmel 
Blev  nok,  og  tilovers  endnu. 

Ved  Bækken  hist  henne  du  finder 
Den  klare,  den  ætheme  Aand. 
Det  Vand,  som  saa  perlende  rinder. 
Det  bliver  til  Viin  i  din  Haand. 

O,  kom,  du  som  halter  i  Blinde, 
Kom,  sæt  dig  ved  Bøgenes  Rod; 
Dit  Syn  du  vist  atter  vil  finde. 
Og  fast  skal  du  staae  paa  din  Fod. 

Og  døde  forhærdet  end  længe 
Dit  Hierte  koldtisnende  hen. 
Sin  Grav  det  dog  snarlig  skal  sprænge. 
Og  lue  mod  Himlen  igien. 

Thi  Herren  er  ikke  en  Cain, 
Der  dræber  af  Nag  og  i  Løn. 
Kom,  grædende  Enke  af  Nain! 
Her  finder  du  atter  din  Søn. 

Mens  Maanen  med  Straalerne  bæver, 
Og  stiger  af  Bølgernes  Skiød, 
Hans  Aand  dig  saa  venligt  omsvæver. 
Han  sover,  men  ei  han  er  død. 

O,  Jesus!  dit  Tempel  du  bygger. 

Hvor  Blomster  og  Bølgerne  leer. 

Dig  hist  mellem  Træernes  Skygger 
I  Salomons  Omgang  jeg  seer. 

Der  dine  Disciple  sig  samle, 
Du  trykker  dem  fast  til  dit  Bryst. 
Med  Andagt  de  Unge,  de  Gamle, 
Da  lytte  saa  fromt  til  din  Røst. 

Og  Børn,  som  Guds-Englene  ligne, 
Dem  ta'er  du  paa  Skiødet,  de  Smaae; 
Jeg  seer  dig  dem  helligt  velsigne. 
Og  smile  til  Himmelens  Blaa. 


PHARISÆEREN. 

Hvad  vil  du  mig,  du  stolte  Sommerstraale  ? 
Jeg  Sympathie  med  dig  har  aldrig  havt. 
Min  Isse  kan  din  hede  Brand  ei  taale, 
Den  svækker  Kraften,  selv  i  Feberkraft. 
Dit  Solstik  martrer  kun,  som  skarpe  Naale, 
Og  tærer  bort  al  Livets  Ungdomssaft; 
Det  bringer  med  sig  Støv  og  Qvalm  og  Tørke, 
Og  giør  et  Paradiis  til  Sahras  Ørke. 

Din  frække,  vilde,  ubetvungne  Lue 
Forjager  Helligdommens  Dæmringsskiær. 
Med  dorske  Blik  du  troer  dig  Alt  at  skue, 
Dog  er  din  Middag  Nattens  Mørke  nær. 

Du  lyser  op  af  yderste  Formue, 
Og  brænder  Stæder  af,  som  vilden  Hær, 
Og  kalder  Mørkheds  Børn,  hvo  ei  sig  bøie 
For,  Afgud!  dig,  du  med  det  frække  Øie! 

Almuen  blændes  af  din  stolte  Flamme, 
At  synke  ned  for  dig,  den  troer  en  Dyd; 
Og  medens  dine  Purpurlapper  bramme, 
Frarøver  du  dem  Fromhed,  Tro  og  Fryd. 
Hver  Helligdom  for  dig  maa  staae  til  Skamme, 
Du  haaner  Skiønhed,  Viisdom,  Spil  og  Lyd, 
Og  troer  en  bedre  Lyst  at  tilberede, 
Naar  mat  de  gisper  i  din  Middagshede? 

Ha!  fly  til  hine  grændseløse  Lande, 

Hvor  Blomsten  døer,  hvor  ingen  Lyd  er  hørt. 

Hvor  Hvirvler  Støv  med  heden  Luft  sig  blande. 

Af  en  forpestet  Vind  i  Veiret  ført. 

Der  brænd  og  lys;  men  skaan  de  hulde  Strande, 

Af  Rosenhækker  og  Kiærminder  slørt. 

Der  ryst  din  Fakkel  paa  den  golde  Hede, 

Og  vilden  Afrer  skal  din  Dd  tilbede. 

Dit  hedefyldte,  dumme,  drukne  Øie 
Den  hulde  Farveglands  ei  see  formaaer; 
Hvor  Sol  ei  brænder  over  golde  Høie, 
Der  Overtroens  Midnatstaage  staaer! 
Den  hele  Jord  din  Straale  skal  ompløie. 
Men  Tidsler  er  din  Høst  fra  Åar  til  Aar; 
Og  dog  din  Middagsbrand,  som  døsigt  oser. 
Skal  foretrækkes  Morgenrødens  Roser? 

Dog  brænd  og  bram  i  straalebræmmet  Kaabe! 
Din  Ild  skal  slukkes,  og  din  Magt  ei  staae. 
Din  Guddom  skal  ei  Afmagt  meer  anraabe, 
En  kølig  Luft  skal  over  Egnen  gaae, 
Og  bringe  Livet  atter  til  at  haabe, 
Og  qvalmen  Hede  kiæk  tilbageslaae, 
Og  svale  Jorden  med  sit  Perleklæde, 
Og  vække  Spirerne  til  Held  og  Glæde. 


SADDUCÆERNE. 

bee  her  os  arme  Stubber  staae 
Iblandt  de  svedne,  visne  Straae. 
See  vore  runkne,  gustne  Løv, 
Fortært  af  Orm,  bedækt  med  Støv. 
See  hist  den  hvasse,  nøgne  Tom, 
Hvor  Jomfrurosen  stod  tilforn. 
Den  Blomst,  som  endnu  hisset  staaer. 
Som  Jomfrurosen  snart  forgaaer. 
Alt  er  i  Verden  kun  et  Spil, 
En  Klang  med  ingen  Mening  til. 
See  Bækken  hist  i  heden  Sand, 
Den  svinder  under  Solens  Brand. 
Den  Sommerfugl,  som  nys  var  glad, 
Som  flagred  om  i  Solens  Bad, 
Kun  saare  kort  sin  Lyst  den  nød. 
Nu  hviler  den,  thi  den  er  død. 
Et  Øieblik  er  Jordens  Fryd, 


NICODEMUS. 

Et  Bølgeslag,  en  Tones  Lyd. 

£t  Øieblik  er  Jordens  Liv, 

Et  Pust,  som  knækker  srage  Siv. 

Hvortil  da  disse  Planer  lagt? 

Hvortil  det  Skrig  paa  Kraft  og  Magt? 

O,  Stolthed!  lad  mit  visne  Løv 

Kundgiøre  dig,  at  du  est  Støv, 

Et  Fnug,  som  sig  for  Vinden  snoer. 

Og  synker  atter  ned  til  Jord. 

Hvortil  da  dette  Grubleri, 

Om  du  est  evig  eller  fri? 

Du  lever,  siden  du  blev  fød; 

Naar  du  est  død,  saa  est  du  død. 

At  du  opstande  skal  igien  — 

Hvor  kom  det  fra,  hvor. vil  det  hen? 

Den  een  Gang  visne  Blomstertop 

Den  blomstrer  aldrig  atter  op; 

Snart  i  dens  Sted  en  anden  groer, 

Og  sletter  ud  dens  sidste  Spor. 

Det,  som  du  blier,  det  est  du  nu, 

Og  aldrig  Mere  vorder  du. 

Thi  nyd  dit  Liv,  mens  det  bestaaer. 

Og  græm  dig  ei,  at  det  forgaaer: 

Det  Øieblik,  som  flyer,  som  kom. 

Det  er  din  hele  Eiendom. 

Hvor  smuk  er  Aftenstunden! 

Nu  synker  Solen,  det  er  kølt  i  Lunden. 

Den  dufter  frisk;  paa  grønne  Straae 
Det  er  ei  fugtigt  end  at  gaae. 
Paa  Marken  hist  jeg  hører  Faaret  bræge. 
En  Times  Tid  jeg  vil  mig  vederqvæge. 

Har  man  sin  Dont  forrettet, 

Og  Dagens  Byrde  fra  sit  Hierte  lettet, 

Saa  blier  man  hen  ad  Aften  træt, 

Da  kan  man  ikke  sandse  ret. 

Naar  ei  man  gavne  kan  og  virke  mere, 

Det  tilladt  er,  i  Skoven  at  spadsere. 

Jeg  negter  ei,  det  Grønne 

Har  noget  Yndigt,  som  jo  alt  det  Skiønne. 

Her  kunde  selv  man  fast  faae  Lyst 

At  synke  til  Naturéns  Bryst, 

Og  tolke  Følelsen,  som  mangen  Rimer, 

Naar  man  har  Tid,  i  sine  Frihedstimer. 

Jeg  Lysten  ei  kan  tæmme; 

Men  høres  maa  for  Guds  Skyld  ei  min  Stemme 

I  Staten  var  mit  Held  forspildt, 

Man  holdt  mig  for  en  Sangerpilt. 

Hvo  Skiønhed  tolker,  i  Naturen  skuer. 

Den  til  Forretninger  ei  længer  duer. 

Thi  gaaer  jeg  med  det  stille; 

Og  hører  jeg  paa  Nattergalens  Trille, 

Da  skeer  det  i  en  sildig  Stund 

Bag  Grenen  i  den  mørke  Lund, 

At  ei  jeg  røbes  skal  af  mine  Lige, 

Hvad  vilde  de  til  slig  en  Vandring  sige? 


NICODEHUS. 

Saa  kom,  Natur!  Mit  Øre 

Jeg  laaner  dig,  du  maa  mit  Hierte  røre. 

Fortæl  de  Eventyr,  du  veed, 

Om  Uskyld,  Skiønhed,  Evighed! 

Og  spotter  du  end  Tidens  Trællelænke, 

Jeg  vil  dig  dog  Opmærksomheden  skienke. 

DEN  HELLIGE  STEMME. 

Hør  mit  Ord  i  Nattens  Vind, 
Lad  det  af  dit  Hierte  mødes: 
Ingen  gaaer  i  Himlen  ind. 
Som  paa  ny  ei  barnlig  fødes. 

NICODEMUS. 

Du  tvinger  mig  til  Latter; 

Hvorledes  kan  den  Fødte  fødes  atter? 

Nu  æres  jeg,  en  voxen  Mand 

I  Embed,  Velstand,  med  Forstand, 

Og  skulde  forfra  dog  som  Barn  begynde? 

Vil  du  mig  Sværmerier  her  forkynde? 

DEN  HELLIGE  STEMME. 

Kiød  er  Kiød,  og  Aand  er  Åand. 
Snart  udslettes  Jordens  Farve. 
Hvad  som  fødes  ei  af  Aand, 
Det  kan  aldrig  Himlen  arve. 
Tidens  Lænke  dig  omsnoer, 
Evighed  er  dig  en  Gaade? 
Hvem  ei  Lys  i  Hiertet  boer. 
Nyder  ikke  Lysets  Naade. 

For  dunkel,  maa  jeg  sige, 

Vil  nu  din  Sang  sig  i  mit  Hierte  snige. 

Jeg  elsker  Alting  med  Fornuft, 

Og  griber  ei  i  tomme  Luft. 

Af  Viisdoms  sunde  Kilde  vil  jeg  drikke, 

Men  giekkes  her  med  Talemaader  ikke. 

DEN  HELLIGE  STEMME. 

Mægtig  bruser  stærken  Vind; 
Hørte  du  den  mægtig  brase? 
Hvorfra  kom  den  stærke  Vind? 
Hvorhen  vil  den  atter  suse? 

NICODEMUS. 

Det  trækker  her  i  Lunden. 

Jeg  frygter,  mig  forkøler  Aftenstunden. 

Jeg  atter  gaaer  til  muntre  Stad; 

Her  føler  jeg  mig  lidet  glad. 

Til  Følelser  jeg  mig  ei  meer  indvier; 

Det  er  jo  dog  kun  Barndomsphantasier. 

DEN*  HELLIGE  STEMME. 

Flygter  du,  naar  jeg  kun  toner 
Jordens  Qvad  i  Skovens  Kroner? 
Ha,  hvad  blevst  du,  hvis  dig  klang 
Evighedens  Himmelsang? 


SIMON  PEDER.  203 

SIMON  PEDER. 

Milde  Morgenvinde,  linde, 
Køle  heden  Sommerluft, 
Kruse  Havets  Vande,  blande 
Sig  med  Lundens  Blomsterduft. 

Lilien  op  sig  lukker,  bukker 
Under  Sommerfuglens  Vægt. 
Rundt  i  muntre  Klynger  synger 
Hele  Skovens  Fugleslægt. 

Morgen-Purpurkuglen,  Fuglen, 
Langsom  hiin,  og  hiin  med  lil, 
Lover  over  Havets  Vover 
Gud  med  Sang  og  Rosensmiil. 

Medens  Lærken  synger,  gynger 
Baaden  i  det  stille  Vand. 
Ved  sin  Angel  rolig,  trolig 
Sidder  ungen  Fiskermand. 

Men,  som  han  fornøiet  Øiet 
Kaster  hen  paa  Sol  og  Jord, 
Synes  ham  hans  Øre  høre 
Som  et  sammenblandet  Chor, 

Hvori  Blomstervrimlen,  Himlen, 
Bølgen,  Fuglen  høit  paa  Qvist, 
Og  den  Duft,  som  viger,  siger, 
Hvad  han  aldrig  før  har  vidst. 

Alt  eet  Sprog  kun  maler,  taler 
Selv  det  hemmelige  Sprog. 
Øiet  rundt  sig  vender,  brænder 
I  Naturens  store  Bog. 

Og  mens  Blikket  stirrer,  dirrer 
Bogens  Træk  i  gylden  Glands; 
Og  hvorhen  han  skuer,  luer 
Nu  en  venlig  Blomsterkrands. 

Først  en  Flok  af  blide,  hvide 
Lilier  staaer  ham  ganske  nær; 
Tvende  blaae  Kiærminder  finder 
Øiet  i  det  hvide  Skiær; 

Og  ved  dem  to  søde,  røde 
Roser,  klædt  i  Jomfrupragt. 
Gyldne  smaae  Aurikler  vikler 
Sig  i  den  foreente  Pagt. 

Og  af  Tulipaner  baner 
Sig  en  broget  Sværm  sin  Gang. 
Medens  Skyggen  lindrer,  tindrer 
Solen,  lyder  Fuglesang. 

Og  for  Peders  Øie  føie 
Lilier  sig  til  Lilie  blid; 
Og  mens  Blomsten  viger,  stiger 
Frem  en  Yngling,  liliehvid. 

Og  de  blaae  Kiærminder  svinder 
I  hans  Øine  himmelblaae; 
Kindens  Rosenbuer  luer 
Der,  hvor  nys  han  Roser  saae. 

Og  de  smaae  Aurikler  vikler 
Sig  i  gyldne  Lokker  grandt. 
Tulipaner  bølge,  dølge 
Skuldren  i  et  let  Gevandt. 

Og  de  høie  Straaler  bøie 
Om  hans  Tinding  sig  med  Lyst. 
Og  den  Sang,  som  lyder,  bryder 
Ud  nu  i  hans  hulde  Røst: 

Seer  dit  forhen  blinde  Øie  nu  engang  sin  Skaber  dog? 
Har  det  endelig  da  lært  at  tyde  dette  stumme  Sprog? 
Finder  det  i  Blomsterflokkens  Glands,  i  Fuglens  muntre 

Sang, 
Kildens  Røst,  i  Skovens  Svale,  Vindens  Pust  og  Solens 

Gang, 
Tidens  gamle  Runestene,  Bardeharpens  høie  Lyd, 
Skialdens  Sang,  den  Vises  Grublen,  Heltens  Daad  og 

Qvindens  Dyd, 
Ikke  blot  en  Glands,   som   slukkes,   ei  et  Liv,    som 

dræbes  brat, 
Men  en  evig  Dag,  som  bryder  selv  igiennem  Gravens  Nat? 
Men  en  Hær  af  lyse  Straaler,.funklendefraPol  til  Pol, 
Som  i  sikker  Retning  samles  i  en  skiøn  Forenings-Sol? 
Skuer  du  din  Skabers  Finger,  som  i  Alting  peger  frem 
Og  hver  Aand,  som  opad  stræber,  viser  til  sit  rette  Hiem? 
Saae  du,  da  den  tykke  Taage  fra  dit  kiække  Øie  faldt. 
At  for  sig  er  Alting  Intet,  men  i  Alt  er  Alting  Alt? 
O,  da  læg  din  ringe  Mede,  kast  den  hurtig  fra  dig  her ; 
Fisk  du  ikke  meer  skal  fange,  du  skal  fange  Mennesker. 

PAULUS. 


I  de  hede  Middagstimer  Ynglingen  i  Staden  gaaer. 
Skyggen  søger  han  forgieves ;  hist  en  gammel  Kirke  staaer. 
For  i  Kølning  at  forfriskes,  træder  han  i  Kirken  ind. 
Og  den  høitidsfulde  Hvælving  taler  mægtig  til  hans  Sind. 
Alt  er  som  i  Graven  stille,  det  i  Dag  er  Søndag  ei; 
Hist  en   Krands  om   Daaben   finder   han    endnu    af 

visne  Mai. 
Giennem  broget  Vindve  Solen  skinner  paa  den  hvide 

Steen, 
Som  med  Munkeskrift  bedækker  gamle  Ridders  muldne 

Been. 
See,  da  smeltes  ham  hans  Hierte;  Længsel  føler  han 

og  Haab: 
>Er  som  Barn  jeg  ikke  viet  til  min  Gud  i  denne  Daab? 
»Var  det  ei  for  Altret  atter,  jeg  mig  fromt  med  ham 

forbandt, 
»Og  hvor  ofte  kom  jeg  siden,  mens  de  vilde  Dage  svandt? 
»Mellem  Støi  og  frække  Sværme  spotted  jeg  paa  Daar- 

skabs  Bud 
»Ofte  disse  hellige  Skikke,  ja  det  Helligste:  min  Gud!« 
Meer  ham  Taaren  ei  tilsteder.  Ruelsen  ham  byder:  ti! 
Hist  paa  Altret  ligger  Biblen,  og  hans  Øine  see  deri ; 
Og  de  Ord,  han  læser,  tyde  fuldeligt  hans  Tilstand  nu, 
Thi  det  er  et  venligt  Varsel:  »Saui;  hvi  mig  forfølger  du?« 
Da  med  kraftig  Anger  kaster  han  paa  Knæ  for  Altret  sig: 
»Nei,  du  Himmelske!«  han  raaber,  »jeg  vil  ei  for- 
følge dig. 
»Dig,  hvem  jeg  i  Livet  hylder,  i  Naturen,  i  Bedrift, 
»I  de  gamle  Skialdesange,  i  den  vise  Hednings  Skrift, 

> Skulde  jeg  dig  ei  tilbede,  Herre !  hvor  du  straaler  ned 
»Faderligst,  i  renest  Lue,  kaldt  af  Jesu  Kiærlighed? 
»O,  tilgiv  min  fordums  Letsind!   see,  jeg  lyder  kiæk 

dit  Bud! 
>Jegvil  elske,  jeg  vil  virke,  jeg  vil  døe  for  dig,  min  Gud!« 


JOHANNES  EVANGELIST. 

Hvad  er  det  hist,  som  ringer? 

En  Aftenklokke  dybt  i  Skoven  klinger; 

Saa  længsel-  og  saa  veemodsfuld  den  klager. 

Og  fierne  Fieide  blaae  dens  Lyd  gientager. 

Dybt  mellem  Skovens  Kroner 

Den  lokker  mig  med  sine  Sølvertoner. 

Her  maa  jeg  vist  den  søge. 

Ved  Bækken,  mellem  disse  gamle  Bøge. 

I  Solens  Aftenluer 

Et  aabent,  rødt  Capel  jeg  hisset  skuer. 

Igiennem  rene  Blaa  saa  sødt  til  Himlen 

Dets  Klokke  sender  op  sin  dumpe  Bimlen. 

Med  høie  Liliestængler 

Det  prydet  er,  og  friske  Rosenhængler ; 

Og  Bækken  rundt  sig  slynger 

Om  Altrets  Fod,  og  fromt  sin  Psalme  synger. 

Paa  Altret  op  er  stillet 

Det  hellige,  betydningsfulde  Billed: 

Jeg  seer  paa  sorten  Kors  sig  ynksomt  bøie 

Den  hulde  Jesus  med  sit  brustne  Øie. 

Nu  Kilden  meer  ei  murrer, 

Og  Klokken  tiet,  Turtelduen  kurrer; 

En  Eremit  fremtriner 

I  lange  Klædebon  med  blide  Miner. 

Er  det  med  Jammerklager 

En  Olding  graa,  som  Verden  nu  forsager, 

Som  Nag  har  qvalt,  som  er  andægtig  bleven, 

Og  angre  vil  den  Synd,  han  har  bedreven? 

O,  nei!  jeg  henrykt  skuer 

En  Yngling  skiøn,  hvis  fromme  Øie  luer; 

Afmægtig  ei  han  bæver, 

Med  Kraft  sin  Haand  mod  Himlen  høit  han  hæver. 

Glat  er  hans  hvide  Pande, 

Paa  den  har  Lasters  Præg  ei  kunnet  stande. 

Hans  Kind  er  frisk,  en  Jomfrurose  lukket. 

Som  Lysters  Gift  ei  falmet  har  og  dugget; 

Hans  dybe  Blik  ei  skiælver. 

En  rolig  Bue  sig  om  Øiet  hvælver. 

Hans  Haar  i  gyldne  Strømme, 

Som  Straaler  skilt,  fra  runde  Tinding  svømme. 

Hans  hulde  Stemme  lyder: 

»Min  Jesus!  ene  du  mit  Hierte  fryder, 

»Her  bygged  jeg  dit  Huus,  her  kan  jeg  vanke, 

»Hvor  ingen  Larm  forstyrrer  fromme  Tanke. 

»Kun  da  jeg  roligt  hviler, 

>Naar  ved  dit  Bryst  jeg  i  dit  Øie  smiler, 

»Naar  i  dets  milde  Luer 

»Din  Miskundhed,  din  Kiærlighed  jeg  skuer. 


TBANSFIGUBATIOKEN. 

>Du  gaaer  mig  tidt  i  Møde, 

»Min  Jesus!  thi  du  opstod  fra  de  Døde. 

>Din  Elskov  Alt  omfatter, 

>I  hvert  et  Øieblik  du  fødes  atter. 

»Kun  Tiden  og  Naturen  helligt  maler 

»Det  store  Ziffer,  som  din  Glands  udtaler; 

»Selv  i  mit  Hiertes  Kammer 

»Er  du  det  Lys,  det  fromme  Lys,  som  flammer.« 


TRANSFIGURATIONEN. 

Yndig  er  en  Aftenvandring 

Under  dunkle  Skovetop; 

Men  nu  vil  jeg  til  Forandring 

Stige  did  til  Bierget  op. 

Her  alt  Skyggen  længe  dækker 

Dalen  med  sin  Vinge  bred; 

Men  hvor  Bierget  høit  sig  strækker. 

Er  ei  Solen  gaaet  ned. 

O,  hvor  herligt  saa  at  stande! 
Taagen  skiuler  Skov  og  By, 
Men  om  Fieldets  rene  Pande 
Svæver  ingen  Taagesky. 
Rask  endnu,  saa  let,  saa  tapper, 
Som  en  Steenbuk,  som  en  Vind! 
Nu  ad  Klippens  Kæmpetrapper 
Svang  jeg  mig  til  Biergets  Tind. 

Oehlenschlftger.    X.  14 

Ja,  her  nærmer  jeg  mig  Himlen, 
Her  er  Stiernen  bedre  seet. 
Hisset  synker  Jordevrimlen, 
Jeg  mig  føler  en  Prophet. 
Helligaand,  hvem  mine  Læber 
Nævner  alt  for  mat  med  Ord! 
Her  du  for  den  kiække  Stræber 
Viser  dig  forklaretstor. 

Ei  i  Tordenskyens  Bragen, 
Som  paa  Sinai,  med  Blink, 
For  en  Flok,  som  uopdragen 
Misforstod  kun  dine  Vink: 
Mild  jeg  seer  paa  Firmamentet 
Dig  i  Lysets  Klædebon; 
Haabs-,  Erindrings-Testamentet 
Engle  bringe  med  i  Haand. 

Hisset  Moses  med  det  gamle. 

Med  Forgangenhedens  Sprog; 

Her  sig  Fremtids  Blade  samle: 

Evangeliernes  Bog. 

Dette  Skrift  Elias  bringer, 

Som  blev  salig  uden  Død, 

Som  sig  svang  paa  Kraftens  Vinger 

Til  sin  Gud  fra  Jordens  Skiød. 

End  for  svag  er  du,  min  Vingel 
End  jeg  gaaer  i  Støvets  Ham, 
End  kan  jeg  mig  did  ei  svinge; 
O,  men  synke  meer,  var  Skam! 


DEN  HELLIGE  NADVER. 

Vel,  saa  skal  mig  Klippen  bære, 
Hytten,  nær  den  rene  Sne; 
Her  er  saare  godt  at  være. 
Her  kan  jeg  Gud  Herren  see. 

Hvor  flygted  du,  venlige  Aand, 
Som  strakte  til  Himlen  din  Haand, 
Sødt  baaren 
I  Vaaren? 

Til  Skov  og  Grotte  staaer  ei  meer  din  Hu; 
Der  er  saa  dødt,  der  er  saa  vandkoldt  nu. 

Ingen  hulde  Blomster  meer! 
Barnligt  ei  Naturen  leer; 
Bleg  og  guul  hun  viser  sig, 
Skranten  og  frugtsommelig. 
O,  men  see  den  modne  Frugt, 
Hvor  dens  Kinder  rødme  smukt! 
Af  den  matte  Moders  Skiød 
Tager  jeg  dig.  Glut  saa  rød ! 
Glemmer  hende  over  dig, 
Thi  din  Vellugt  tryller  mig. 

Runkne  Træ!  som  du,  jeg  staaer 

I  den  store  Urtegaard, 

Trænger  magtesløs,  som  dn, 
Til  en  jordisk  Næring  nu 
Kom!  forny  den  svundne  Saft, 
Giv  mig  atter  Marv  og  Kraft! 
Ydmyg,  mens  jeg  nyder  dig. 
Knæler  jeg,  en  Plante  liig; 
Føler  mig  et  Fnug,  et  Støv 
Mellem  dine  visne  Løv. 

Hvor  du  qvæger,  milde  Rod! 
Jeg  fik  atter  Liv  og  Mod. 
Som  du  hæved  dig  i  Kraft, 
Hæver  mig  din  sunde  Saft. 
Store  Kredsløb!  Intet  deelt, 
Alt  omfavnet  til  et  Heelt! 
Store  Legem!  ak,  af  dig 
Har  en  Mundfuld  styrket  mig. 
Lifligt  var  dit  Himmelbrød  — 
Men  hvi  er  din  Skiønhed  død? 

Stille!  Hvilken  Sødme! 
Hvilket  Skiær  i  den  gustne  Natur!  hvilken  Rødme! 
Hvilken  Anelse  hæver  den  mørke,  den  modfaldne  Tanke? 
Hvad  titter,   hvad   rødmer,   hvad   leer  bag  den  bug- 
nende Ranke. 

Skiønne,  saftsvulmende  Drue! 
Du  livner  den  kolde  Natur  med  din  Lue. 
De  vægtige,  funklende  Lokker  du  ryster. 

Smilende  Viin! 

Purpurrubin ! 
Med  Andagt  i  blinkende  Kalk  jeg  dig  kryster. 


DEN  HELLIGE  NADVEB. 

Den  Engel,  som  i  Vaaren  smiilte, 
Som  lumre  Sommer  lærte  flye, 
Som  i  de  dunkle  Skygger  hviilte, 
Her  funkler  i  en  Purpursky. 

De  milde  Blus,  de  svale  Bølger, 
Den  lette  Æther,  Vaarens  Ven, 
Det  Blomsterflor,  som  Jorden  dølger  - 
Alt  finder  du  jo  her  igien. 

Det  Haab,  du  har  i  Vaaren  fundet. 
Blev  mat  i  Sommer,  meer  i  Høst; 
Lidt  efter  lidt  det  var  forsvundet. 
Og  Tvivl  kun  ængster  nu  dit  Bryst. 

Da  Himlen  sig  fra  Jorden  skilied, 
Da  sank  din  Aand  igien  til  Jord. 
Det  himmelske,  det  rene  Billed 
£i  længer  i  dit  Hierte  boer. 

Det  Barnlige  var  længst  forsvundet; 
Nu  gaaer  du  bleg  mod  Jorden  bukt. 
Med  Høsten  har  du  dig  forbundet. 
Og  ædt  af  giftig  Kundskabs  Frugt. 

O  drik!  at  du  kan  atter  glemme. 
Hvad  koldt  kun  Hovmod  lærte  dig! 
Da  vaagner  atter  Livets  Stemme, 
Da  seer  du  atter  Himmerig. 

Hvis  ei  du  vorder  Barnets  Lige 
Og  bryder  Stoltheds  kolde  Pagt, 
Da  seer  du  aldrig  Himmerige. 
Det  har  din  hulde  Frelser  sagt. 

Tag  Kalken  i  de  fromme  Hænder, 
Som  stivnes  i  den  kolde  Høst; 
Den  blide  Engels  Kys  da  tænder 
Vist  atter  Vaaren  i  dit  Bryst. 

Din  siunkne  Tro  paa  ny  fremluer, 
Dybt  i  din  Barm  den  fæster  Rod. 
Drik,  medens  du  til  Himlen  skuer. 
Thi  det  er  Jesu  sande  Blod! 


JUDAS  ISCHARIOTHES. 
(Egennytten  og  Fortvivlelsen  1  den  sildige  Høstnat.) 

[judas.] 

Skulde  jeg  slig  Konning  ære? 
Nei,  jeg  er  ei  længer  ung; 
Det  vanærer  mig  at  bære 
Denne  lidetfyldte  Pung. 

Dine  vilde  Phantasier 
Skal  ei  længer  nytte  dig. 
Bort,  I  Ungdoms  Sværmerier! 
I  skal  ikke  fængsle  mig. 


JUDAS  ISGHABIOTHES. 

Hvad  er  Ord?  En  Lyd,  som  svinder. 

Hvad  er  Dyd?  Blandt  Ord  et  Ord. 

Hvad  er  Gud?  Et  Glimt,  som  blinder. 

Hvad  er  mit?  Den  rige  Jord. 

SATAN 
igiennem  Stormen. 

Hvad  er  Fuglen  meer,  end  Krybet? 
Hvad  er  Æthren  meer,  end  Muld? 
Hil  dig,  Søn!  søg  du  kun  Dybet; 
Dybet  flammer  rigt  paa  Guld. 

JUDAS. 

Hvad  var  det?  Søn  blev  jeg  nævnet! 
Hvo  var  det,  som  for  mig  stod? 
Jesus!  ved  dit  ringe  Levnet, 
Feberagtigt  blev  mit  Blod. 

Men  min  Frygt  jeg  kiæk  vil  døde, 
Ei  jeg  kysser  meer  din  Søm. 
Bedre  Drik  og  bedre  Føde 
Jager  bort  hver  Feberdrøm. 

Hen  til  Jordens  rige  Vise 
Vinker  Mynten  mig,  saa  rød; 
Den  mig  bedre  vil  bespise, 
End  du  med  dit  Himmelbrød. 

Jeg  mig  skammer  for  din  Naade, 
Frygter  ei  din  Arm  saa  lam. 
Flux  jeg  vil  dig  nu  forraade, 
Saa  aftvsetter  jeg  min  Skam. 

SATAN 
med  vild  Latter. 

Hungrig  Luften  sig  har  hvælvet 
Rundt  om  Jordens  fede  Dal. 
Hvad  er  Himmel  imod  Helved? 
Hvad  er  Glæden  imod  Qval? 

JUDAS. 

Rædsomt  Stormens  Vinge  bruser, 
Stiemen  rød  paa  Himlen  staaer, 
Fæle  Hviin  i  Gierdel  suser, 
Mens  til  Caiphas  jeg  gaaer. 

SATAN. 

Sorte  Engle,  hen  I  brage 
Over  midnatsdunkle  Jord! 
Naar  han  kommer  bleg  tilbage, 
Vil  vi  synge  ham  et  Chor. 

JUDAS. 

Længer  ei  jeg  nu  skal  trænge. 
Det  er  skeet,  det  er  fuldbragt! 
Denne  Pung  med  blanke  Penge 
Vidner  om  min  nye  Pagt. 

DE   SORTE  ENGLE. 

Vee  dig!  Vee!  hvad  har  du  vovet? 
Vee!  hvad  har  du  overtraadt? 
Ham,  som  du  saa  varmt  har  lovet. 
Ham,  ham  har  du  nu  forraadt! 

JUDAS. 

Rædsomt  Stormens  Vinge  bruser, 


JUDAS  ISCHABIOTHES. 

Stiemen  rød  paa  Himlen  staaer, 
Fæle  Hviin  i  Gierdet  suser, 
Mens  fra  Caiphas  jeg  gaaer. 

DE   SOBTE  ENGLE. 

Stormen  har  sit  Glavind  draget. 
Stormen  var  det  stærke  Riis, 
Hvormed  Adam  blev  udjaget 
Af  sit  skiønne  Paradiis. 

Stiemen,  som  saa  rød  er  blevet, 
Er  den  blodige  Rubin, 
Som  for  Beltsazar  har  skrevet:     ' 
Mene  Tekel  Upharsin. 

JUDAS. 

Vee  mig!  Veel  de  skarpe  Tiørne 
Saare  mig  i  dunkle  Nat. 

DE  SORTE  ENGLE. 

Mindes  du  de  vrede  Biørne, 
Som  Elisa  hevned  brat? 

JUDAS. 

Ha,  jeg  flygter!  Himlen  vredes. 
Ha,  jeg  flyer  dig.  Stierne  rød! 

DE   SORTE  ENGLE. 

Cain  giorde  ligeledes 
Efter  Abels  lumske  Død. 

JUDAS. 

Ti,  du  Nattens  vilde  Hvinen 
At  til  Gud  jeg  bede  kan. 

DE  SOBTE  ENGLE. 

Mindes  du  i  Helvedpinen 
Bønnen  fra  den  rige  Mand? 

JUDAS. 

Ei  jeg  vil  mig  meer  formaste, 
Pungen  kaster  jeg  i  Dynd. 


DE  SOBTE  ENGLE 
med  Skoggerlatter. 

Judas!  kan  du  ogsaa  kaste 
Bort  din  skammelige  Synd? 


JUDAS. 

Havet  bruser,  Storme  tude. 
Himlens  blege  Dødning  leer. 
Det  er  ude,  det  er  ude. 
Der  er  ingen  Redning  meer. 


Vaade  Piil  i  Nattens  Taage  svaier, 
Dybt  den  visne  Green  mod  Jorden  vaier, 
Som  sig  hæved  før  saa  grøn,  saa  let; 
Nattens  Magter  harmes  ikke  længer. 
Helved  kræver  ikke  meer  sin  Ret: 
Blegt  og  blodigt  brustne  Legem  hænger. 


GETSEMÅNE  OQ  GOLGATHA.  219 

GETSEMANE  OG  GOLGATHA. 

Ei  længer  Druens  Purpur  luer, 
Den  milde  Himmels  sidste  Smiil. 
Hvorhen  det  matte  Øie  skuer, 
Bet  træffer  Saar  af  Dødens  Piil. 
Den  kolde  Dugg,  som  Skoven  væder, 
Paa  gule  Løv  med  Zittren  staaer; 
O,  Jesus!  det  er  dig,  som  græder 
Udi  den  visne  Urtegaard. 

Hvor  er  den  Ild,  som  venligt  ulmed? 
Er  den  bag  vaade  Grene  slukt? 
Hvor  er  det  søde  Blod,  som  svulmed? 
Som  funkled  i  den  klare  Frugt? 
Umaadelige  Bægre  bramme 
Blandt  Skaren,  ryggesløs  og  vild; 
Thi  brænder  nu  med  Helved-Flamme, 
Hvad  før  har  smiilt  som  Himmel-Ild. 

Den  hulde  Blomst  de  snart  mon  glemme. 
Dens  Himmelvink  de  ei  forstod. 
De  overdøved  Hiertets  Stemme, 
Drak  ryggesløse  Druens  Blod. 
Din  Godhed,  Skaberi  og  din  Naade 
Den  store  Sværm  ei  skiønte  paa; 
Med  Haan  den  Alt  med  Fødder  traade. 
Og  spotter  nu  de  visne  Straae. 

Derfor  paa  disse  skumle  Steder, 
Ved  denne  nøgne  Tornehæk, 
Medlidende  Naturi  du  græder 

I  Kedrons  veemodsfulde  Bæk. 

Ei  for  dig  selv  din  Taare  strømmer; 

Nei,  for  den  hele  stolte  Slægt 

Den  bittre  Kalk  du  taust  udtømmer, 

Og  bugner  under  Korsets  Vægt. 

For  til  Opmærksomhed  at  drive 
Den  Flokj  der  ei  din  Skiønhed  saae, 
Du  lader  dig  af  Torne  rive 
Og  Haglens  blege  Bødler  slaae. 
At  Døden  hver  en  Fryd  begraver, 
At  evig  Glands  kun  hist  er  til, 
Det  viser  du,  mens  du  tillaver 
Det  store  Vinterskuespil. 

Du  vender  dig  med  blege  Kinder 
Fra  de  fortabte,  blinde  Faar. 
Medlidende,  din  Taare  rinder, 
Og  høit  du  sukker,  mens  du  gaaer. 
I  Sneen  dine  Kinder  blegne, 
Hvor  Rosen  lued  før  saa  smuk, 
I  Regnen  dine  Taarer  segne, 
I  Stormen  døer  dit  sidste  Suk. 

Ja,  Jorden  i  sit  Sørgeklæde 
Gientager  aarlig  Jesu  Død: 
Høit  Englene  fra  Skyen  græde 
Af  Medynk  over  Livets  Nød. 
Den  stærke  Storm  dig,  Himmel!  hevner, 
Fordi  man  yttred  Haan  mod  dig. 
Som  Templets  Forhæng  vældigt  revner 
Den  frosne  Jordbund  ængstelig. 

Det  skyller  ned  med  isne  Vande, 
Og  reent  udslettes  Livets  Fied; 
En  eneste,  uhyre  Pande 
Bedækker  store  Rettersted. 
Og  bladløs  staaer  blandt  nøgne  Stene, 
Hvor  Vaarens  GI  ands  længst  iled  fra, 
Det  sorte  Træ  med  tørre  Grene, 
Som  Korset  hist  paa  Golgatha. 


DISCIPLENES  JUBELHYMNE. 

Vi  vil  ei  forsage! 

Som  de  fagre  Dage 

Jesu  Liv  henrandt. 

Vintertiden  kommer, 

See,  den  skiønne  Sommer 

Blegned,  og  forsvandt. 

Torn  og  Stub  for  Blomst  og  Knop ! 

Men  det  tykke  Forhæng  revned, 

Tiden  har  ham  hevnet. 

Satan  vældigt  kæmper. 
Lyset  tidt  han  dæmper, 
Men  det  dræbes  ei. 
Høit  mod  Himlens  Buer 
Snart  i  andre  Luer 
Søger  det  sin  Vei. 
I  sin  Død,  saa  hellig  sød. 

Stiger  det,  som  Morgenrøden, 
Seirer  selv  i  Døden. 

Med  andægtigt  Øie 

Blikket  hen  vi  bøie 

Paa  den  store  Tid, 

Da  den  hulde  Naade 

Ned  til  Jorden  traade 

Som  en  Yngling  blid. 

Yngling  skiøn!  du  varst  Guds  Søn; 

Derfor  er  vor  Trøst,  vor  Ære 

Nu  dit  Navn  at  bære. 

Korset,  som  du  slæbte, 
Ei  din  Guddom  dræbte 
I  sin  bittre  Favn. 
Hvad  som  ei  kan  fødes, 
Det  kan  aldrig  dødes, 
Evig  er  dets  Navn. 
Himmel-Ild,  veldædig,  mild! 
Briste  kan  dit  svage  Kammer; 
Men  din  Lue  flammer. 

Spredt  blandt  Jordens  Vrimmel, 

Blev  dit  Lys,  o  Himmel! 

Samlet  i  din  Ven. 

Da  hans  Læber  isned. 

Da  hans  Hierte  visned. 

Spredtes  det  igien; 

Men  den  Barm,  saa  huld  og  varm^ 


DISCIPLENES  JUBELHYMNK. 

Ak!  som  kunde  Alt  forbinde 
Der  var  Himlen  inde. 

Derfor  ned  vi  bøie 
Her  med  hævet  Øie 
Dybt  det  stolte  Knæ, 
Strække  vore  Hænder, 
Medens  Taaren  brænder, 
Mod  dit  visne  Træ. 
Bleg  og  hvid  i  Dødens  Strid, 
Viis,  Natur,  i  Martymøden 
Jesu  Ro  i  Døden. 

Blus,  I  Roser  røde! 
Jesus  aldrig  døde. 
Smiil,  du  Himmel  blaa! 
Styrter  ham  til  Fode! 
Jesus  er  det  Gode, 
Det  kan  ei  forgaae. 
Uforsagt  mod  Helveds  Magt! 
Giøglespil  er  Satans  Vælde, 
Den  kan  ei  os  fælde. 

Lad  da  Medgang  smile. 
Lad  da  Modgangs  Pile 
Tørne  mod  vor  Barm; 
Lad  da  Somren  lue, 
Lad  da  Vintren  true 
I  sin  bistre  Harm; 
Lad  da  brat  i  Mulm  og  Nat 
Livets  skiønne  Tider  blegne! 
Gud  er  allevegne. 

Naar  Naturen  isner, 
Selv  naar  Tiden  visner 
Uden  Blomst  og  Lyst, 
Dog  hans  Smiil  vi  skuer, 
Dog  hans  Elskov  luer 
Inderst  i  vort  Bryst. 
O,  der  staaer  en  evig  Vaar; 
Paradiset,  længst  forsvunden, 
Der  er  atter  funden. 

Midt  i  Vintrens  Ørke, 
Mellem  lis  og  Mørke, 
Knyttes  dette  Baand. 
Inderligt  vi  brænde; 
Han  vort  Hierte  tænde 
Med  sin  Helligaandl 
Du  est  nok,  vor  lille  Flok! 
Af  dit  Frø  i  nøgne  Mose 
Spirer  Fremtids  Rose. 


PAASKE. 

En  bedre  Fremtid  Himlen  lover; 
Det  er  ei  Død,  kun  Hvile  blid; 
I  Graven  trætte  Legem  sover. 
Udmattet  af  den  sidste  Strid. 
Da  Engle  sig  fra  Luften  svinge 
I  Sneens  Dragt  til  Graven  ned, 


PAASKE. 

Og  dække  den  med  deres  Vinge, 
Og  sætte  sig  omkring  dens  Bred, 
For  selv  den  strenge  Kuld  at  tvinge 
Ved  Favnetag  til  Skaansomhed. 

Og  til  de  Sørgende  de  siunge: 

>I  Elskelige!  græmmes  ei; 

»Snart  blomstrer  frem  igien  den  unge, 

»Den  hellige,  den  lyse  Mai. 

»Den  Evige  dig  ei  forlader, 

»Du  seer  ham  atter,  før  du  troer; 

»Han  foer  til  Himlen,  til  sin  Fader, 

»Han  stiger  atter  ned  til  Jord. 

»Snart  Blomsten  sig  i  Du^en  bader, 

»Og  taler  henrykt  uden  Ord. 

»Og  ofte  vil  tilbagevende 

»Et  Sindelag,  som  Vaaren  skiønt. 

»Den  værste  Storm  og  Kuld  faaer  Ende, 

»Og  Solen  farver  Græsset  grønt. 

»Som  Rosen,  da  vil  Kiærligheden 

»Udfolde  sig  til  Livets  Trøst; 

»Paa  Jettekampen  følger  Freden, 

»Paa  bitter  Smerte  søde  Lyst, 

»Og  evig  blomstrer,  som  et  Eden, 

»Uskyldighed  i  Godheds  Bryst.« 

PINDSE. 

baa  staae  vi  nu  i  Vaaren  da,  den  samme, 
Hvorfra  vi  udgik!  Det  er  atter  Vaar. 
Med  Seier  straaler  Kiærlighedens  Flamme 
Og  endt  er  nu  det  lille  Jordens  Aar. 
Det  hvide  Vinterslør  Maria  hæver, 
Som  over  hendes  Rosenansigt  hang. 
Nu  siunger  Nattergalen,  Løvet  bæver, 
Og  brat  forstummer  dristig  Skialdesang. 
O,  I  som  nylig  hørte  Skialden  siunge! 
Miskiender  ei  den  fromme  Phantasie; 
Thi  taler  hver  Discipel  ei  sin  Tunge? 
Og  fik  han  ei  sit  eget  Sprog,  som  I? 
Han  følte  paa  sin  Isse  Luen  flamme, 
Begeistring  løste  ham  hans  Tungebaand. 
Forskielligt  Jordens  matte  Læber  stamme, 
Mangfoldig  viser  sig  den  Helligaand. 
Her  Baldur  har  forenet  sig  med  Braga, 
Med  Billeder  udsmykket  Tidens  Muur; 
Og  gierne,  Jesus!  sig  din  hellige  Saga 
Forened  med  den  hellige  Natur. 


FORTRØSTNING. 

Til  Henrik  Steffens. 


Naar  eensom  og  alene 
Jeg  giennem  Landet  gaaer, 
Og  for  de  gamle  Stene 
^ed  barnlig  Andagt  staaer, 


FORTRØSTNING. 

Og  paa'den  Troskab  tænker, 
Der  kraftig  ind  dem  gav, 
Taknemlig,  uden  Lænker, 
At  pryde  Heltens  Grav; 

Naar  under  Kirkens  Bue 
Jeg  stander  høit  omhvalt. 
Og  seer  den  fromme  Lue, 
Der  har  beseglet  Alt, 
Hvorledes  Alt  forfalder. 
Hvorledes  sørgelig 
Den  fromme  Manddomsalder 
Bag  Støvet  skiuler  sig; 

Naar  da  jeg  bleg  har  fundet, 
At  Kraften  længst  gik  ud. 
At  Fromhed  er  forsvundet. 
At  Faa  kun  troe  paa  Gud; 
Naar  da  jeg  hen  vil  ile 
Udi  din  Favn,  min  Ven! 
For  ved  dit  Blik  at  smile, 
Og  hente  Kraft  igien; 

Og  naar  da  nu  jeg  finder, 
Du  est  der  heller  ei. 
At  sørgende  Kiærminder 
Kun  blaane  paa  min  Vei, 
At  Intet  mig  omgiver, 
Som  støtte  kan  min  Fod; 
Naar  nedtrykt  da  jeg  bliver, 
Og  taber  plat  mit  Mod: 

Da  giennem  Buskens  Gitter 
Hun  trænger  ind  til  mig, 
Og  rækker  mig  sin  Cither  — 
Og  jeg  er  lykkelig. 
Hver  Fryd  da  frem  jeg  qvæder 
Hen  i  mit  dunkle  Ly, 
Og  alle  svundne  Glæder 
Omringe  mig  paa  ny. 


TIL  GAMMA  RAHBEK. 

Paa  hendes  Fødselsdag,  den  19de  October  1804, 
i  et  Exemplar  af  Schlegels  Spanisches  Theater. 


At  det  er  gaaet  dig,  som  mig,  Veninde! 
At  denne  Slud  og  disse  kolde  Vinde 
Dit  Ønske  lokker  tidt  til  Syden  ned; 
At  Kraften  i  de  norske  Kampefielde 
Du  ønsker  blandet  med  den  Herlighed, 
Der  blusser  frem  i  Sydens  Blomstervælde: 

Det  kan  vist  ingen  Dannemand  fortryde, 

Og  meget  mindre  grusom  dig  forbyde. 

At  kunstigt  i  din  Blomsterurne  du 

En  sielden  sydlig  Blomst  med  Glæde  planter, 

Naar  Stormen  raser  her  i  al  sin  Gru, 

Naar  Livet  fryser,  og  Naturen  skranter. 


JULEVISE.  229 

Snart  svøber  mørk  og  graadfuld  Vinterdagen 

Det  store  Liig  ind  i  sit  store  Lagen, 

Og  Stormen  orgler  frem  et  Sørgechor; 

Men  lad  Naturen  rædsomt  sig  forvilde, 

Du  drager  fra  det  sørgelige  Nord 

Til  Dantes  Lund,  Petrarcas  varme  Kilde. 

I  Vest  for  disse  skiønne,  blide  Steder 
Et  Land  sig  strækker,  som  Naturen  klæder 
Med  Purpurtæpper,  med  Smaragd  og  Guld. 
To  Templer  reise  sig  i  denne  Zone, 
Som  Sanggudinden  bygged  elskovsfuld. 
Eet  for  Cervantes,  eet  for  Galderene. 

En  sielden  sindrig  Smed,  Hefaistos'  Lige, 
Høit  i  Germaniens  udstrakte  Rige, 
En  Sølvemøgle  glat,  med  gyldne  Lag, 
Har  smeddet  til  den  ene  Dør,  Veninde! 
Modtag  den  af  din  Ven  paa  denne  Dag, 
Indflettet  med  en  lille  blaa  Kiærminde. 


JULEVISE, 


I  Dag  nu  for  næsten  to  tusinde  Aar 
Da  laae  i  den  lune,  den  sydlige  Vaar 
De  venlige  Hyrder  paa  Marken  og  saae 
Til  funklende  Stierner  paa  Himmelens  Blaa. 

Hver  Hyrde,  saa  kraftig  og  munter,  som  varm, 
Sad  med  sin  Hyrdinde  ved  kiærlige  Barm, 
I  Maaneskin  sad  de,  ved  rislende  Bæk, 
Og  plukkede  Himbær  af  bugnende  Hæk. 

Men  svulmende  Himbær,  skiøndt  afplukket  nys. 
Var  Intet  dog  mod  de  livsalige  Kys, 
De  venlige  Haandtryk,  de  kiærlige  Blik, 
Som  alt  de  imellem  af  Pigerne  fik. 

Saa  laae  de  og  spøgte,  uskyldigt  og  frit, 
Og  leged,  og  snakked,  og  kyssed  saa  tidt. 
Og  dandsed  i  Maanskin,  og  tumled  sig  om, 
Til  Englene  til  dem  fra  Himmelen  kom. 

Ak!  meget  forandres  i  to  tusind  Aar. 
Her  Vinter  det  er,  naar  i  Syd  det  er  Vaar. 
Vi  er  ingen  Hyrder.     Den  bidende  Vind 
Har  drevet  fra  Marken  til  Stuen  os  ind. 

Forsvundet  er  længst  det  idylliske  Liv. 
Nu  staar  Gavaleren  for  Damen  saa  stiv, 
Og  Damen  er  knibsk  paa  Anstændigheds  Bud, 
Og  saaledes  gaaer  det.  Dag  ind  og  Dag  ud. 

Men  reent  dog  Naturen  fornegter  sig  ei, 
Tidt  vender  den  om  paa  vildfarende  Vei, 
Og  een  Gang  om  Aaret  den  gotter  sig  ret. 
Og  løsriver  Stivhedens  trange  Corset. 

Og  det  er  om  Julen;  da  byder  den  Lyst 

Ved  Mindet  om  Hyrden  ved  Kiærligheds  Bryst, 


VAHL. 

Da  giemme  vi  Bæltet,  som  fængslede  nys 
Den  frygtsomme  Pige,  og  faaer  os  et  Kys. 

Af  Kiærlighed  bragt  til  Fortvivlelsens  Top, 
Vi  flygte  bedrøvet,  og  hænger  os  op; 
Og  Glutten  fortryder  sin  Grumhed  paa  Stund, 
Og  afbider  Strikken  med  blussende  Mund. 

Da  sætte  vi  os  om  Forundringens  Stol, 
Liig  Straaler  omkring  den  velsignede  Sol, 
Og  undrer  os  over  fordærvede  Skik, 
Og  al  den  Forkeerthed,  i  Fior  vi  begik. 

I  Mangel  af  Maane  vi  nøies  med  Lys, 
Med  Brænde  bortfierne  vi  Vinterens  Gys, 
En  Harpe  maa  gielde  for  rislende  Bæk, 
Og  Viinflasken  bøder  paa  Bærret  i  Hæk. 

Og  saa  er  vi  Hyrder,  saa  trykker  vor  Arm 
De  søde  Hyrdinder  til  bankende  Barm. 
Uskyldighed  kommer  fra  Himmelen  ned. 
Og  seer  paa  vor  Glæde,  og  glædes  derved. 


VAHL. 


Dækker  Graven,  grønne  Urter  smaae! 
Eders  Ven,  som  elskte  jer  saa  saare, 
Han  er  død.     O,  ryst  fra  Himlens  Blaa, 
Høie  Gran !  din  tunge  Veemodstaare. 

Hvide  Rose  med  det  blege  Smiil! 
Sødt  indslyng  dig  med  den  friske  røde; 
Vinder  eders  Krands  omkring  den  Døde! 
Duk  dit  Hoved  dybt,  og  græd,  o  Piil! 

Smaae  Violer,  hulde  Børn,  som  sødt, 
Medens  Foraarsvinde  venligt  lufte, 
Under  Græsset,  svalt  og  luunt  og  blødt, 
Staaer,  og  see  saa  fromt  til  Gud,  og  dufte: 
Samler  eder  ved  hans  Hovedsteen, 
Lampen  Hig,  som  under  Gravens  Bue 
Brænder  for  den  Dødes  trætte  Been 
I  en  dødligblaa,  men  hellig  Lue! 

Eders  Elsker  havde  intet  Guld, 

Uden  Pryd  var  Kistens  sorte  Tilie. 

Gyldne  Gyldenlak!  vær  du  da  Guld; 

Vær  du  Sølv,  du  sølverhvide  Lilie! 

Slyng  hans  Navn,  han  var  en  Blomst,  som  du, 

Reen,  uskyldig,  elskovsfuld  og  stille; 

Kraftig  var  hans  Aand,  og  blid  hans  Hu. 

Hvide  Lilie!  lad  din  Taare  trille. 

Flora!  du,  som  hist  i  Østens  Hiem 
Har  din  rigelige  Blomsterbolig! 
Drag  fra  Østen,  gak  for  Graven  frem. 
Hvor  din  Ven  i  Norden  slumrer  rolig; 
I  dit  Fyldehorn  tag  Urter  med 
Rundt  fra  alle  Jordens  grønne  Skove, 
Strø  dem  yppigt  paa  hans  Hvilested, 
Smiil,  og  græd,  og  ønsk  ham  sødt  at  sove. 


TIL  CALLISEN. 

Hædre  saa  din  Offerpræst!     Hans  Villie 
Ene  var,  at  blive  Flora  kiær. 
Gud,  som  klæder  Markens  sorgfri  Lilie, 
Klædte  ham,  imens  han  vandred  her. 
Stille  var  hans  Liv,  kun  Faa  ham  kiendte, 
Skiøndt  Europa  lydt  gientog  hans  Navn. 
Trofast  dog  han  sin  Gudinde  tiente. 
Flora!  tryk  din  Elsker  i  din  Favn. 

£i  til  Mennesket,  men  kun  til  eder, 
Spæde  Blomster!  Skialden  sig  har  vendt. 
At  hvert  Foraar  fromt  I  tilbereder 
Eders  Ven  et  herligt  Monument. 
Eviggrønt,  o  Vahl!  og  Granbar  vinde 
Hver  en  Vinter  om  din  Urne  sig; 
Men  med  Vaaren,  Jordens  Elskerinde, 
Hundred  tusind  Blomster  favne  dig! 

Siunget  af  hans  Lærlinge,  da  han  frbtraadte  Embedet. 

Den  29de  Marts  1805. 


Asklepios  sad  i  Olympen,  og  saae 
Medynksom  til  Menneskets  Smerte; 
Den  gienlød  fra  Jorden  i  Ætherens  Blaa. 
Da  rørtes  hans  himmelske  Hierte. 

Han  svang  sig  fra  Fieldet  med  omvundne  Stav, 
Og  fløi  i  sit  flagrende  Klæde; 
Da  saae  han  saa  mangen  en  nykastet  Grav, 
Og  hørte  de  Smaabørn  at  græde : 

»Vor  Fader  er  borte,  vor  Moder  er  død; 
»Nu  har  vi  slet  Ingen  tilbage. 
»Selv  kan  vi_  ei  kæmpe  mod  Jammer  og  Nød; 
»Vi  ere  for  smaae  og  for  svage.« 

Da  svulmed  den  Vældiges  himmelske  Bryst, 
Han  raabte  med  faderlig  Harme: 
»Skal  Pluto  da  ustandset  nyde  sin  Lyst 
»Ved  Døden,  som  qvæler  de  Arme?« 

Da  søgte  han  efter  den  sindrige  Aand, 
Som  kiæk  kunde  Døden  bestride, 
Og  magisk  gienbinde  de  løsnede  Baand, 
Til  Under  for  Jorden  hiin  vide. 

Og  som  nu  den  Himmelske  svæved  omkring, 
En  Præst  sig  at  finde  paa  Jorden, 
Da  standsed  hans  Vinge  sit  vældige  Sving, 
Da,  Elskte!  han  saae  dig  i  Norden. 

Han  saae  i  dit  Øie,  det  funkled  med  Ild, 
Besindighed  stod  i  din  Mine; 
Han  saae  i  din  Barm,  og  den  aabned  sig  mild 
Af  Medynk  for  Brødrene  dine. 

Da  gav  han  dig  henrykt  sin  hellige  Stav, 
Og  tog  dig  i  Armen,  og  iilte. 


TIL  CALLISEN. 

Fælt  hylede  Døden  fra  revnede  Grav, 
Men  saligt  Hygea  nedsmiilte. 

Asklepios  foer  med  sin  kaarede  Ven 
Fra  undrende,  studsende  Thule; 
I  Skoven  hos  Chiron  han  standsed  iglen, 
Ved  Oldingens  hellige  Hule. 

Den  dæktes  af  Urter  og  qvægende  Frugt, 
Den  krandstes  af  Blomsterne  vilde; 
Men  inderst  i  Hulen  sad  Gubben  saa  smukt 
Ved  Sundhedens  rislende  Kilde. 

Han  lærte  dig  kiende  hver  hemmelig  Kraft, 
Som  voxer  i  Field  og  bag  Hække; 
Han  lærte,  med  Urternes  krystede  Saft 
Den  ringlende  Beenrad  at  skrække. 

Da,  Callisen!  blevst  du  beundret  og  stor 
Ved  Arnen,  i  Leirenes  Telte; 
Og  hele  Europa  saae  hen  mod  vort  Nord: 
»Har  Danemark  saadanne  Helte? 

»Vi  veed,  det  har  Kæmper,  som,   tordnende  frem, 
»De  Levende  Døden  kan  give; 
»Men  Vee,  hvis  desuden  det  ogsaa  har  dem, 
»Der  bringe  de  Døde  til  Live!« 

Dit  Rygte  udfoldede  fiernt  sig,  som  nær; 
Thi  skalst  du  en  Egekrands  bære! 
Du  lærte  dét  undrende  Folk,  hvad  det  er, 
At  giøre  sit  Fædreland  Ære. 

Nu  dine  Disciple  saa  tæt  om  dig  staae, 
Og  skuer  i  dig  et  Exempel, 
Hvordan  man  bør  hædret  og  elsket  og  graa 
Forlade  det  sørgende  Tempel; 

Og  sværge  dig  helligt  ved  Alteret  her 
Med  høi  og  med  bævende  Stemme: 
At  gaae  i  dit  Spor,  og  at  vorde  dig  værd 
Og  aldrig  dit  Minde  at  glemme. 


ISLAND. 


Island,  hellige  0,  Ihukommelsens  vældige  Tempel, 
Hen  til  din  fiemede  Kyst  vifte  Gud  Bragi  min  Sang! 
Altid  en  kraftig  Ild  udvikled   din  skinnende  Fieldiis, 
Bredt  det  bølgende  Hav  freder  om  Oldtidens  Aand. 
Der  iblandt  Askurs  Æt    fremblomstred   de  herligste 

Skialde; 
Er  ei  i  Nordens  Natur  Hekla  som  Genius  størst? 
Aand  og  Natur  sig  forened,   og  vist  ei  hændelsesviis 

blot 
Bygged  et  Tempel  sig  der  Saga  med  Griffel  og  Skiold.  — 
»Men  Aarhundreder  svandt,  og  det  Skum,  som  ruller 

i  Taage 
»Fra  den  besqvulpede  Bred,  møder  fra  Island  kun  nu.« 
Daare!  vend  dit  Blik,  og  hvis  det  kan  stirre  mod  Solen, 


EWALD. 

Vend  mod  Italia  det,  hør  af  det  undrende  Folk: 
Helten  af  bristende  Marmor  staaer  atter  op  fra  de  Døde, 
Thor  med  sin  Hammer  har  vakt  Grækernes  Guder 

til  Liv. 


EWALD. 


flwald!  naar  dig  jeg  mindes,   da  mørknes   mit  Øie 

med  Taarer; 
Rosen  med  nagende  Orm  falmet  paa  Heden  jeg  seer. 
Skiebnen  satte    den  hen    i  Lyng,    og  den  drivende 

Regnsky 
Skienkte  den,  sparsomt  kun,  enkelte  qvægende  Stænk. 
Kroget  da  skød  den   sig  frem,   halvvisnet   sank   den 

mod  Jorden; 
Endnu  dog  uskadt  en  Knop  stod  paa  fortørrede  Stilk. 
Nomen  i  sølverbølgende  Klædebon  foer  over  Heden, 
Saae  den   ved  Midnattens  Lys  qvalt   mellem  Tidsler 

at  staae. 
Sødt  hun  da  smiilte ;  men  klar  stod  i  Øiet  en  funklende 

Taare, 
Taaren  paa  Knoppen  nedfaldt  tung,   og  den   aabned 

sig  brat. 
Og  til  Forundring  en  Rose  sig  herlig  udfolded  i  Purpur; 
Endnu  de  seneste  Aar  qvæger  dens  liflige  Skiær. 
Ewald!  stor  var  din  Aand;  skiøndt  lænked'  de  lam- 
mede Hænder, 

Herlige  Toner  dog  steds  lød  fra  den  bævende  Stræng. 
Ret  som  Idunna  du  sad,  i  en  Jotuns  goldeste  Field- 
kløft, 
Fængslet,   med  Taarer  paa  Kind,  Æblerne   skiult   i 

dit  Skiød. 
O,  betydningsfuldt  var  dit  Liv,  du  salige  Martyr! 
Stærke  Laocoon  du  med  det  omsnørede  Bryst! 
Stor  var  Slangen  og  grum,  som  omspændte  de  kæm- 
pende Muskler, 
Midgardsormen  det  var,  Jordens  omringende  Qval. 
Hellige  Skiald!  din  Død  var  Bal  durs:  den  grusomme 

Skiebne 
Slukked  i  taagede  Tid  Fromhedens  reneste  Ild. 


VAAREN. 


Alnaturen  er  nu  kun  en  andagtjublende  Kirke, 
Kiærlig  den  hellige  blaa  Hvælving  omfavner  Alt 
Fromt  Smaablomslerne  parviis  her  i  de  grønlige  Stole 
Sætte  sig.  Række  ved  Rad,  pyntet  i  Helligdags-Dragt; 
Og  i  det  dunkle  Chor  synger  Fuglen  sit  høie  Te  Deum, 
Zephir,  den  Helligaand,  venlig  omsvæver  det  Alt, 
Byder  hvert  Blomster  i  Ydmyghed  ned  sig  til  Jorden 

at  neie 
For  den  Almægtiges  Navn.    See,  hvor  de  adlyde  fromt! 


HIEMVEE. 

GRAVMINDE. 

Juli  1806. 

Umærket  som  en  stille  Blomst  du  stod, 
Du  lued  ei  med  Rosens  Purpurblod, 
Og  ei  med  Liliens  Skiær,  det  hulde,  hvide; 
Men  yndig,  som  en  grøn,  beskeden  Urt, 
I  Skyggen  frem  du  voxte  reent  og  puurt, 
Og  Alle  kaldte  dig  den  Venneblide. 

Du  blev  ei  brudt;  men  til  dit  svale  Ly 
For  Solens  Hede  saaes  Hyrdinder  tye, 
Og  qvæged  Øiet  i  dit  kiærligt  Grønne. 
Som  en  Reseda,  uden  ydre  Glands, 
Men  sød  og  liflig  for  den  indre  Sands, 
Enhver  dig  elsked  for  dit  indre  Skiønne. 

Et  langt  og  sundt  og  venligt  Liv  du  nød. 

Sig  ingen  Storm  i  dine  Blade  brød. 

Du  visned  smilende,  nu  sødt  du  sover. 

Mildt  Herren  tog  det  Liv,  som  mildt  han  gav; 

Nu  dufter  Natviolen  paa  din  Grav, 

Og  Nattergalen  synger  ovenover. 


HIEMVEE. 

Halle.    Efteraaret  ,1805. 


Underlige  Aftenlufte  I 
Hvorhen  vinker  I  min  Hu? 
Milde,  lune  Blomsterdufte! 

Siig,  hvorhen  I  bølge  nu. 
Gaaer  I  over  hviden  Strand 
Til  mit  elskte  Fødeland? 
Vil  I  der  med  eders  Bølger 
Tolke,  hvad  mit  Hierte  dølger? 

Matte  Sol!  bag  Biergets  Stene 
Luerød  du  daler  ned; 
Og  nu  sidder  jeg  alene 
I  min  dunkle  Eensomhed. 
Hiemme  var  der  intet  Field; 
Ak!  saa  er  jeg  ude  vel, 
Skal  i  Nat  ei  barnligt  blunde 
I  min  Herthas  grønne  Lunde. 

Norges  Søn!  jeg  vel  kan  mindes, 
Du  har  sagt  med  smeltet  Bryst, 
At  i  Hiemmet  ene  findes 
Rolighedens  stille  Lyst. 
Schweizer,   som  paa  Klippen  boer! 
Du  har  talt  de  samme  Ord. 
Selsom  Længsel  drev  med  Vælde 
Eder  til  de  vante  Fieide. 

Troer  I  da,  kun  Klippen  ene 
Præger  sig  i  Hiertet  ind? 
Ak!  fra  disse  nøgne  Stene 
Vender  sig  mit  bange  Sind. 
Synger  Granens,  Fyrrens  Lov! 
Hvor  er  Danmarks  Bøgeskov? 
Gustne  Flod,  som  mat  sig  krummer, 
Dysser  ei  min  Siæl  i  Slummer. 


HTEMYEE. 

Hiemme  rinder  ingen  Floder 
I  en  sid  og  leret  Grav; 
Livets  Kilde,  Glædens  Moder 
Breder  sig,  det  sølvblaa  Hav, 
Slynger  sig  med  venlig  Arm 
Om  sin  Datters  fulde  Barm, 
Og  ved  Blomsten  sig  forlyster 
Paa  Siølundas  unge  Bryster. 

Stille!  stille!  hisset  gynger 
Baaden  mellem  Siv  og  Krat; 
Sødt  en  Mø  ved  Cithren  synger 
I  den  tause,  lune  Nat. 
Hvilke  Toner!  Milde  Lyst, 
Hvor  du  strømmer  i  mit  Bryst! 
Men  hvad  savner  jeg,  og  græder, 
Mens  hun  dog  saa  venligt  qvæder? 

Det  er  ei  den  danske  Tunge, 
Det  er  ei  de  vante  Ord, 
Ikke  dem,  jeg  hørte  siunge, 
Hvor  ved  Hytten  Træet  groer. 
Bedre  er  de  vel  maaskee, 
Ak,  men  det  er  ikke  de! 
Bedre,  troer  jeg  vist,  hun  qvæder; 
Men  —  tilgiver,  at  jeg  græder! 

Tager  ei  min  Sang  for  Andet 
End  et  ufrivilligt  Suk! 
Længselsfuldt  heniler  Vandet, 
Aftnen  er  saa  blid  og  smuk. 

Oehlenschiager.    X.  16 

Mangen  saadan  Aftenstund 
Sad  jeg  i  min  kiære  Lund; 
Mindet  vender  nu  tilbage, 
Det  var  Aarsag  i  min  Klage. 

Tidlig  misted  jeg  min  Moder, 
O,  det  giorde  mig  saa  vee! 
Danmark  er  min  anden  Moder, 
Skal  jeg  meer  min  Moder  see? 
Livet  er  saa  svagt  og  kort, 
Skiebnen  vinker  længer  bort. 
Skal  jeg  med  den  sidste  Varme 
Trykke  mig  i  hendes  Arme? 


TIL  HANNA  STEFFENS,  FØDT  REICHARDT. 

Paa  hendes  Fødselsdag,  den  21de  November  1805. 


xviære  Hanna!  iblandt  kiære  Dage 
Er  dog  een  især  blandt  alle  kiære. 
Som  os  dobbelt  dyrebar  maa  være. 
Som  fortiener  allerførste  Rang; 
Een  og  tyve  Gange  lagt  tilbage 
Er  den  første  Dag  af  dine  Dage. 
Maa  jeg  dig  en  lille  Sang  frembære? 
Vil  du  gierne  lytte  til  min  Sang? 

DeiJig,  som  en  Foraarsblomst  af  Jorden, 
Voxte  frem  du  i  din  Faders  Have, 
Vaarens  yndigste,  den  bedste  Gave; 
Hulde  Blomst!  du  var  din  Gartner  kiær. 
See,  da  kom  en  Pilegrim  fra  Norden, 
Tankefuldt  hans  Øie  saae  mod  Jorden, 
Saae  din  Tryllekalk,  og  til  en  Slave 
Giorde  ham  dens  unge  Rosenskiær. 

Hvor  forundret  blev  han  ved  at  finde, 
At  en  anden  Blomst  ham  kunde  binde: 
Til  en  fiern,  en  himmelsk  stod  hans  Minne, 
Til  Philosophiens  Urne  blaa; 
Men  nu  saae  han  henrykt  dig  i  Møde, 
Og  det  Blaa  fortrængtes  af  det  Røde, 
Lifligt  straalte  du  hans  Blik  i  Møde, 
Rose!  du  var  ene  den,  han  saae. 

Jorden  var  han  sindet  om  at  vandre. 
For  at  skue  Malm  og  Jord  og  Stene, 
Til  den  luftblaa  Himmelblomst  alene. 
Til  den  fierne  Viisdom  stod  hans  Hu; 
Men  nu  stod, han  under  grønne  Grene, 
Huld  Nærværelse  forjog  hans  Længsel, 
Til  et  Frihedstempel  blev  hans  Fængsel, 
Tempelets  Gudinde  var  kun  du. 

Og  den  vise  Troldmand,  som  med  søde 

Toner  vidste  Blomster  frem  at  lokke  — 

I  hans  Bed  de  stod  i  rige  Flokke, 

Aabned  Kalken  under  Lyrens  Klang  —     '   * 

Han  til  Nordens  Yngling  Blomsten  rakte; 
Taus  han  den  til  sine  Læber  bragte, 
Ved  hans  Hierte  nu  dens  Blade  gløde, 
Troligt  følger  den  ham  paa  hans  Gang. 

Og  nu  er  den  sølvblaa  Længsel  svundet, 
Rosenrøde  Lyst  har  Seier  vundet; 
Ved  sin  Arne,  lykkelig  omslynget, 
Rolig  sidder  Vandringsmanden  nu. 
Der  kan  han  sin  anden  Guddom  dyrke; 
Rosens  Dufte  ham  livsaligt  styrke, 
Tre  Aar  har  den  alt  sig  huldt  forynget 
Ved  hans  Bryst  i  stille  kiærlig  Blu. 

Rene  Blomst!  du  ei  min  Ven  forlade, 
Slyng  omkring  hans  Tinding  dine  Blade, 
Køl  ham,  naar  han  dybt  og  stille  grunder, 
Skienk  ham  mangen  fager  Rosenknop. 
Da  skal  aldrig  Modet  ham  forlade; 
Uden  Vandring,  uden  did  at  træde, 
Trofast,  tro  i  Kiærlighedens  Sæde, 
Skal  han  sikkert  naae  til  Biergets  Top. 

Og  den  blaa,   den  fierne  Blomst,   den  kom  mer 

I  den  sene,  men  den  modne  Sommer, 

Sænker  saligt  ned  sin  høie  Stængel, 

Slynger  sig  om  Rosens  Purpurfavn. 

Ømt  fortroligt  skal  sig  Begge  møde. 

Og  det  Blaa  skal  blandes  med  det  Røde, 

Og  forenet  nævne  som  en  Engel 

Afrodites  og  Athenes  Navn. 

VAAR-ELEGIE. 

Min  Veninde  Karen  Margareta  Rahbek  tilskrevet. 

Weimar.  1806. 


Lad  under  Lyrens  fortrolige  Klang  mig  spørge  dig, 

Camma! 
Har   alt  den  tidlige  Sol  venlig  din  Hauge  besøgt? 
Ligger  du  alt  paa  Knæ  for  de  røde,  violne  Levkoier, 
Som  du  med  egen  Haand  planter  i  Digterens  Jord; 
Som   du,    en    smilende  Dronning  Hig,   fra   tyngende 

Stavnsbaand 
Gierne  befri'r?  Siig,  brød  Vinterens  Fængsel  du  alt? 
Dufte   de  fyldige  Blommer,   de  herlige  Kroner,   som 

nylig 
Matte  bag  Vinduet  stod,  frodigt  nu  op  i  det  Blaa? 
Eller  er  det  for  tidligt,  og  nøies  du  end  med  at  skue. 
Hvordan  Auriklens  Lok  krøller  bag  Bladene  sig? 
Ordner  du  i  dit  Lysthuus  Frø  med  linnéiske  Navne, 
Som  af  den  smilende  Ven  Holbøll  Gartner  du  fik? 
Voxer  endnu  i  sædvanlige  Form    de  hegnende  Græs- 

straae 
Frem,  eller  bragte  dig  alt  —  klog  paa  saamangen  en 

Kunst  — 
Faderen  Tegninger  med  i  Aftenstunden,  naar  Solen 
Langsomt  daler,  og  køl  er  den  besværlige  Vei? 
Lokker  alt  Søndermarken   dig   grøn?     Har  Træernes 

Knopper, 
Nyfødte  Kyllinger  Hig,  faaet  de  tidligste  Duun? 
Eller  standsed  i  Harm,  over  Amagerland,  over  Havet, 
Boreas  spirende  Liv  grumt  med  sin  Vredes  Basun? 

Ak!  hvi  kan  sig  mit  Legem  dog  el,    som  min  Siæl, 

over  Land  og 
Bølger  svinge?  Da  var  hurtig  Besøgene  giort. 
Mangen  Qvæld,  naar  I  eensomt  sad  i  den  skumrende 

Dæmring, 
Treen  jeg  da  pludselig  midt  i  eders  studsende  Kreds, 
Nød  de  Bær,  som  af  Rahbek  selv  med  blottede  Tinding 
Ufortrøden  var  plukt,  Middags-Luen  til  Trods. 
Under  det  giestfri  Tag  svandt  Aftnen  mildt,  og  Lyæus 
Lokked  med  spillende  Viin  Latter  og  Munterhed  frem. 
Gamma!  hvælvede  Lyras  Klang  her  mægter  ei  vældigt 
Voxende  Hiemvees  Qval  ret   dig  at   tolke;    den   skal 
Heller  ei  barsk  forstyrre  dig  Vuggesangen,  jeg  sender, 
Rafaels  Engle  kun  bør  lee  mellem  Blomsternes  Pragt. 
Mægted  jeg  derfor  endog  i  buonarotiske  Farver 
Diærvt  dig  at  male  mit  Savn,   skal  dog  en  Skildring 

som  sliig 
Ei  min  Vaar-Elegie  forstyrre.     Du  modtage  venlig 
Denne  min  Blomsterkost,  sendt  fra  det  fremmede  Land! 
Men  naar  Solen  i  Aftnen  klar  bag  Skovene  daler, 
Naar  i  sit  krusede  Sølv  smiler  germaniske  Flod, 
Ak!  da  længes  jeg  saare  til  eder,  til  Fader  paa  Bakken, 
Og  til  de  Kiære,  som  boe  hist  i  den  landlige  By. 
Varsler   en  venlig  Aand   eder  aldrig    om    Broderens 

Skiebne? 
Mærker  I  aldrig  hans  Suk  stundom  i  Aftenens  Vind? 
Nu,  saa  lader  da  denne  min  Sang  i  sværmerske  Toner 
Høit  jer  forkynde:    Fra  dem,   Hiertet  i  Sandhed  har 

kiær, 
Skiller  ei  lyneborgiske  Sand,  ei  baltiske  Bølger 
Trofaste  Vandringsmand,  mægter  ei  sehweizerske  Field 


BAKKEHUSET. 

Aanden  at  rive,  skal  ei  den  stoltestkneisende  Gubbe, 
Montblanc,  Biergenes  Drot,  skille,  skiøndt  skiægget  og 

bred, 
Kronet  med  Sne,   mellem  eder  og  mig  han  træder, 

endskiøndt  han 
Sender  sin  Døttreflok  listigt  i  Møde  mig  der. 
Dog  skal  ei  Roser  og  sølvblaa  Luft,   ei  Skiønhed  og 

Farver 
Blege  det  nordiske  Lands  Diser;  ei  Granerne  skal 
Glemmes  i  Romas  Dal ;  Brunetten  de  hulde  Blondiner 
Ei  fordunkle  mig  skal.  Myrter  i  kølige  Lund 
Af  Erindringen  ei  fortrænge  den  hellige  Bøgskov, 
Hvor  mig  det  tidligste  Digt  Hamadryaden  har  lært. 
Ingen  Øm   kan   flyve    saa  høit,    som   Tanken;    den 

svæver 
Over  det  kiækkeste  Field,   spotter  den  dybeste  Kløft. 
Som  en  venskabelig  Due  med  Brev  om  Halsen,   den 

standser 
Ikke  sin  Gang,  før  den  seer  Hytten  i  velkiendte  Hiem. 

Du  kiære  Høi,  saa  nær  ved  den, 
Hvor  først  min  Barndom  er  forsvundet! 
Som  Omgang  knytter  Ven  til  Ven, 
Saa  har  Naturen  jer  forbundet. 

Du  kiære  Høi,  saa  nær  ved  min. 
Dog  ukiendt  længe,  saare  længe. 

Som  for  min  Tunge  Sydens  Viin, 
Og  for  mit  Øre  Harpens  Strænge! 

Du  kiære  Høi,  som  vinkte  mig, 
Saasnart  Apollo  mig  oplued, 
Da  fjernt  min  Musa  viste  sig, 
Da  giennem  Slør  jeg  hende  skued! 

Da  stod  du  mig  et  Pindus  Hig, 
Og  sympathetisk  du  mig  vinkte, 
Og  andagtsfuld  besteg  jeg  dig 
Naar  Vinteraftnens  Stierner  blinkte. 

Du  kiære  Høi,  som  skdenkle  mig 
Min  dunkle  Ungdoms  første  Leder! 
Du  Tryllebierg,  som  aabned  dig 
Med  endnu  større  Herligheder: 

Ei  blot  en  Leder,  men  en  Ven, 
Ei  blot  en  Ven,  men  en  Veninde, 
Ei  en  Veninde  blot,  o  men 
En  huld  og  trofast  Elskerinde! 

Du  kiære  Høi!  modtag  mit  Suk, 
Og  undskyld  for  de  elskte  Venner, 
At  ei  min  Sang  er  nær  saa  smuk. 
Som  al  din  Herlighed  fortiener. 


RAFAELS  MADONNA  I  DBESDEN. 

RAFAELS  MADONNA  I  DRESDEN 

1806. 

Der  stod  hun  —  nei,  hun  svæved 

Paa  spæden  Jomfrufod, 

Og  Morgenvinden  bæved 

I  Slørets  Sølverflod, 

Og  sædeligt  sig  slyngte 

Det  røde  Purpurhæng, 

Mens  hun  paa  Armen  gyngte 

Den  tankefulde  Dreng. 

Hun  stod  ei  som  en  Moder, 
Men  som  en  Søster  skiøn; 
Det  Barn  var  hendes  Broder 
Langt  meer,  end  hendes  Søn. 
Hun  hæved  ei  sit  Øie 
Mod  Himlens  fierne  Blaa; 
Hun  lod  det  ei  sig  bøie  — 
Sødt  hen  hun  for  sig  saae. 

Saa  venlig  og  saa  rolig; 

Et  Smiil  paa  Læben  loe; 

Uskyldig  og  fortrolig, 

Saa  salig  pigefro; 

Saa  skiøn  —  ak,  kan  min  Tale 

Dig  det  beskrive  vel? 

Det  kan  kun  Engle  male. 

Som  Englen  Rafael. 

Hvad  da  mit  Hierte  fatted, 
Derfor  er  intet  Navn. 
Jeg  følte  sødt  erstattet 
Et  langt  og  vældigt  Savn. 
Jeg  stod  for  min  Gudinde, 
Jeg  saae  min  Muse  lee; 
Jeg  lod  min  Taare  rinde, 
Og  lod  mit  Øie  see. 

Mod  hendes  Bryst  mon  helde 

Sig  Jesus  tankefuld; 

Skiult  laae  hans  Guddomsvælde 

Bag  Barnlighedens  Huld. 

Jeg  saae,  hvad  der  staaer  skrevet, 

Nu  tydelig  og  nær. 

At  Ordet  Kiød  er  blevet, 

Og  boede  blandt  os  her. 

Med  Lokker  sølverhvide 
Nedknælte  Sixtus  da. 
Og  paa  den  anden  Side 
Den  fromme  Barbara. 
Han  hæved  trofast  Øiet, 
Hun  slog  det  bønligt  ned; 
Hist  mandig  Viisdom  bøiet. 
Her  qvindlig  Blysomhed. 

Og  dybt  i  Grunden  lutter 
Cheruber  i  det  Blaa, 
Og  nedenfor  to  Glutter 
Med  brune  Vinger  paa. 

Med  Haand  paa  Kind,  alene, 
Som  Voxne  grubled  de. 
To  Aar  kun  var  den  ene, 
Den  anden  høiest  tre. 

Den  ældste  var  Fornuften, 
Han  stadig  for  sig  saae. 
Den  yngste  saae  i  Luften  — 
Hvad  mon  han  tænkte  paa? 
Ak,  paa  sin  Liliestængel 
Og  andet  Ranglen; 
Det  var  den  lille  Engel 
For  Kunst  og  Poesie. 

Den  lille  Engel  svæver 
Nu  om  sin  Malers  Grav, 
Og  Harpestrængen  bæver 
Til  Tak  for  hvad  han  gav. 
Men  Harpens  Toner  svinde, 
Forglemt  er  Sangens  Søn, 
Naar  endnu  din  Gudinde 
Staaer  hellig,  ung  og  skiøn. 

Og  selv  naar  Tavlen  falder 
Ned  i  sit  Støv  til  Jord, 
Skal  dog  den  sidste  Alder 
Dig  kalde  høi  og  stor. 
Et  værdigt  Eftermæle 
I  Krøniken  skal  staae. 
Og  sene  Slægt  besiæle 
Til  i  dit  Spor  at  gaae. 

I  Gudbrandsdalen  stod  en  eenlig  Hytte, 

Hvis  Eier  ei  var  bleven  Dødens  Bytte, 

Da  Pesten  dybt  sin  Vinge  synke  lod, 

Og  bragte  Giæring  i  det  friske  Blod 

Og  Skræk  og  Qval  og  Vaande, 

Hvorhen  den  gustne  Hex  henblæste  med  sin  Aende. 

De  friske  Normænd,  vant',  at  Luft  hiin  rene 

Omboltre  skulde  Fieldets  høie  Stene, 

Som  Fluer  sank;  den  vamle  Hede  kom, 

Og  giorde  Bierget  nøgent.  Dalen  tom. 

Og  lagde  Alting  øde. 

Som  naar  en  Nattefrost  afsvider  Dagens  Grøde. 

Den  stærke  Arm,  som  rask  og  uforfærdet 
Var  vant  at  styre  Plougen,  svinge  Sværdet, 
Blev  mat.     Ei  Foden  mægted  meer  at  gaae. 
Øiet  blev  rødt,  og  Læberne  blev  blaae; 
Og  Norges  Piger  svunde, 
Som  Roser  i  de  vaade,  kolde  Nattelunde. 

Den  Barm,  hvis  Skiianhed  hele  Jorden  hylder. 

Svandt  ind,  og  steg  igien  med  sorte  Bylder; 

Og  Kæmpens  Hals,  der  nys  med  Sundheds  Lyst 

Det  snilde  Hoved  bar  paa  stolte  Bryst, 

Sank,  som  en  slappet  Bue, 

Og  til  et  udbrændt  Kul  blev  Øiets  hede  Lue. 

Naar  Solen  steg  nu  i  sin  Morgenrøde, 
Da  fandt  den  Alting  tomt",  og  Alting  øde; 

Hvorhen  den  skued  fra  sin  gyldne  Top, 
Blev  den  kun  vaer  en  halvforraadnet  Krop. 
Da  zittred  den,  og  blegned, 
Og  svøbte  sig  i  Sky'r,  til  atter  ned  den  segned. 

Fælt  monne  Sneen  over  Graven  fyge, 

Kun  hist  og  her  man  saae  en  Skorsteen  ryge. 

Saaledes  længe  vexled  Aar  med  Aar. 

I  Gudbrandsdalen  stod  endnu  en  Gaard; 

Fra  den  de  Slægter  ginge, 

Som  stimled  folkerigt  nu  atter  hen  paa  Thinge. 

Paa  Thinget  monne  de  sig  tidt  forsamle; 

Der  talrigt  stod  de  Unge  med  de  Gamle. 

De  raadslog  om,  hvordan  de  skulde  faae 

En  Kirke  bygt,  som  kunde  freidigt  staae, 

Hvor  de  med  hellig  Vise, 

Med  Prædiken  og  Bøn  Gud  Herren  kunde  prise. 

Da  maatte  sorrigfuldt  de  med  hverandre 

Med  uforrettet  Sag  fra  Thinget  vandre. 

Skiøndt  hver  sin  Skiærv,  i  Hiertet  from  og  reen. 

Henlagde  glad  paa  gamle  Kongesteen, 

Blev  dog  kun  Summen  ringe, 

Og  meer  formaaede  de  nu  ei  at  sammenbringe. 

I  Somrecs  Tid,  naar  Alt  var  luunt  og  stille, 

Naar  Lougens  Bølger  monne  sagte  trille. 

Da  samled  de  hver  Søndag  sig  en  Stund 

Udi  en  kølig,  dunkel  Birkelund, 

Og  fromt  sig  hvælved  Birken 

Da  over  dem  saa  trygt,  som  om  de  sad  i  Kirken. 

Men  naar  det  isned  omkring  Fyrrens  Blade, 
Naar  Græsset  svandt,  og  viste  Klippens  Plade, 
Naar  Vintren  spændte  sig  i  Pandser  ind, 
Og  svang  sig  paa  sin  Ganger  Hvirvelvind, 
Da  sad  Enhver  alene, 
Da  kunde  de  sig  ei  med  Andagt  meer  forene. 

Hør  nu,  hvor  snart  den  gode  Gud  med  Styrke 

Sin  Bistand  giver  dem,  som  fromt  ham  dyrke! 

To  Børn,  det  var  en  Pige  med  en  Dreng, 

En  Sommersøndag  gik  ad  grønne  Væng, 

Da  fik  de  Lyst  at  vove 

Sig  over  Klippen  i  de  dunkelgrønne  Skove. 

Det  var  den  første  Pindsedag,  den  skiønne, 
Den  muntre  Fest,  som  holdes  i  det  Grønne, 
Der  havde  Bygden  den  nu  nylig  holdt, 
Mens  alle  Blomster  dufted  friskt  og  boldt, 
Bag  Nordens  Granepalmer 
De  havde  lovet  Gud  med  høie  Jubelpsalmer. 

Som  nu  de  Børn  rundtom  i  Skoven  vanked. 

Og  legte,  sprang  omkring,  og  Blomster  sanked. 

Og  trængte  did,  hvor  Skovens  tykke  Krat 

Selv  giorde  lyse  Dag  til  mørke  Nat, 

Da  mon  de  sig  forvilde, 

Og  Solen  sank  i  Hav,  og  det  blev  mørkt  og  silde. 

Dog  kom  de  hiem  ei  til  den  vante  Hytte, 
Forgieves  mon  den  bange  Moder  lytte. 
Og  Natten  svandt;  de  kom  endnu  ei  hiem. 
Men  Dagen  kom,  og  Dagen  bragte  dem, 

Saa  munter  og  fornøiet, 

Med  Blomster  hver  i  Haand,  og  glade  Smiil  i  Øiet. 

Og  da  dem  spurgtes,  hvi  de  blev  saalænge; 

Hvi  ei  de  kom,  da  Solen  gik  til  Senge; 

Om  paa  den  grønne  Jord,  om  i  et  Træ 

De  havde  søgt  usikkre  Nattelæ: 

Da  svared  de  tillige: 

>0!  vi  har  slumret  sødt,  det  laer  sig  aldrig  sige. 

>Først  hist  vi  rundtomkring  i  Skoven  vanked, 

>0g  legte,  sprang  omkring,  og  Blomster  sanked, 

>0g  trængte  dybt  os  ind  i  tætte  Krat. 

»Da  blev  det  pludselig  til  mørke  Nat; 

»Vi  kunde  hiem  ei  finde, 

»Og  Solen  saae  vi  fiernt  bag  Skoven  at  forsvinde. 

»Da  gav  vi  bitterligt  os  til  at  græde, 

»To  andre  Børn  i  giennemsigtigt  Klæde 

»Kom  til  os  da;  de  vare  begge  smaae, 

»Med  krusetgule  Haar  og  Vinger  paa. 

»De  sagde:    »»Lad  os  ile! 

»»Vi  vise  jer  et  Huus,  hvor  I  kan  roligt  hvile««. 

>Da  fulgte  vi  de  Børn  igiennem  Skoven 

»Hen  til  et  Huus,  saa  taarnet  høit  foroven. 

>De  ledte  ind  os  ad  en  hvælvet  Port. 

»Det  Huus  det  var  saa  langt,  det  var  saa  stort, 

»Foroven  i  en  Bue, 

»Det  hele  Huus  bestod  kun  af  en  enkelt  Stue. 

»Hvad  der  vi  saae,  det  laer  sig  ei  beskrive. 
=>De  Glutter  sang:  »»Her  kan  i  Nat  I  blive; 

»»Og  naar  i  Morgen  I  er  vaagnet,  gaaer 

»»Da  hiem,  hvor  eders  Faders  Hytte  staaer, 

»»Fortæller,  hvad  I  funde!«« 

»Saa  siunge  de  med  Smiil,  gav  os  et  Kys  og  svunde. 

»Ak,  Moder!  ak!  i  Husets  østre  Ende 

»Saa  vi  to  store  Lys  paa  Bordet  brænde; 

»Der  straalte  det  saa  stærkt  med  røden  Guld, 

»Af  modne  Bær  og  Ax  var  Væggen  fuld. 

»De  Vindver  var  saa  lange, 

»Did  straalte  Maanen  bleg,  dog  blev  vi  ikke  bange. 

»Men  i  den  anden  Kant,  hvor  Dunkelheden 

»Hang  tyk  og  sort  foroven  og  forneden, 

»Der  lød  bestandig  fort  en  herlig  Sang, 

»Ledsaget  af  en  dyb,  alvorlig  Klang. 

»Vi  hørte  Toner  bruse, 

»Igiennem  tykke  Rør  det  monne  vældigt  suse. 

»Da  treen  en  Skare  Børn  for  os,  og  dansed, 

»Indtil  vi  Intet  meer  af  Alting  sandsed. 

»Vi  slumred  ind,  og  da  vi  vaagned,  saae, 

»Vi  ingen  flere  Børn  med  Vinger  paa. 

»Og  Sangen  taug;  vi  skued 

»Ei  heller  meer  de  Lys,  som  før  i  Natten  lued.« 

Saa  talte  de.     Men  med  opmærksomt  Øre 

Var  Bygden  stimlet  did  for  Alt  at  høre; 

De  sagde:     »Leder  os  paa  Husets  Vei!« 

De  ginge  taust,  paa  Veien  taltes  ei; 

Fuld  af  Forventning  fulgte 

De  med  et  saligt  Haab,  som  endnu  Læben  dulgte. 

Igiennem  Busk  og  Krat  de  Børn  dem  førte, 

Hvor  Skovens  Dyr  man  langtfra  tude  hørte, 

Hvor  ei  fra  Pestens  Tid  en  Stemme  lød. 

Hvor  Solen  sparsom  giennem  Krattet  brød. 

Hvor  Maanen  skinte  neppe, 

Hvor  Busk  og  Tiørn  og  Træ  tæt  fletted  Skovens  Tæppe. 

Med  Øxer  maatte  de  sig  Veien  bane; 

Men  Øxens  Brug  er  raske  Normands  Vane, 

Og  skiøndt  tilsidst  den  stærke  Haand  blev  mat, 

Sank  dog  for  skarpe  Staal  det  tykke  Krat. 

De  Børn  bestandig  smutted 

Let  giennem  Busken  ind;  dem  følge  de  beslutted. 

Og  som  de  nu  ei  Modet  synke  lode, 

Da  pludselig  de  for  en  Afgnind  stode. 

Som  skiultes  af  de  vildt  nedhængne  Løv, 

Hvor  Klippen  knuste  Fossens  Vand  til  Støv, 

Hvor  Fraadens  Hvirvler  vrimled, 

Hvor  over  Svælget  svai  paa  Kanten  Granen  svimled. 

Med  Trusel  skummed  op  de  Bølger  hvide; 

Da  stod  de  Børn  alt  paa  den  anden  Side, 

Og  havde  ofte  vinket,  ofte  kaldt; 

Og  Øxen  slog  med  Kraft,  og  Granen  faldt 

Hen  over  Kløftens  Grunde, 

Og  blev  en  Bro,  hvorpaa  de  sikkert  træde  kunde. 

Da  hvisled  det  igiennem  Busk  og  Tiørne; 
Og  strax  en  Hær  af  Losser,  Ulve,  Biørne 
I  Møde  treen  dem  paa  den  fierne  Strand, 

Og  griinte  fælt,  og  viste  skarpe  Tand, 

Da  sigted  Riffel  munden  — 

Og  i  et  Nu  var  Los  og  Ulv  og  Biøm  forsvunden. 

Alt  daled  Solen  bag  de  Klipper  bratte. 

Alt  sank  de  senefulde  Arme  matte. 

Da  saae  de  pludselig  fra  dunkle  Vraa 

Midt  paa  en  Grønning  lys  en  Kirke  staae, 

Af  ranke  Træer  omskygget. 

Stor  fast  som  Olafs  hist,  den  han  i  Throndhiem'bygged. 

Med  Mos  begroet,  omkrandset  af  Naturen, 

Sig  hæved  favnetyk,  ærværdig  Muren. 

Mod  Taget  svang  sig  Vedbendranken  trygt. 

I  Kirketaarnet  havde  Storken  bygt; 

Den  klappred  med  sin  Vinge, 

Med  Næbbet  hørte  man  den  svagt  paa  Malmet  ringe. 

Forbauset  hen  for  sig  de  Bønder  stirred. 

Og  heed  og  tung  paa  Kinden  Taaren  dirred. 

Og  Øxen  faldt  af  Haand  ved  ranke  Træ, 

Og  Haanden  folded  sig,  og  ned  paa  Knæ 

De  sank,  og  med  hverandre, 

De  monne  Haand  i  Haand  derpaa  i  Kirken  vandre. 

Og  dem  i  Møde  lød  en  liflig  Tone 

Fra  Midten  i  den  gyldne  Lysekrone; 

En  Drossel  sad  paa  Lysestagens  Arm, 

Og  sang  i  Aftensolen  rød  og  varm, 

Og  qviddred  dem  i  Møde 

Saa  lifligt  og  saa  sødt  i  Kirkens  Aftenrøde. 

Alt  var  forladt  heel  pludselig;  i  Tiden 

Det  maatte  være  længe,  længe  siden. 

Opladne  Psalmebøger  rundt  man  saae; 

Den  Sang:  Naar  vi  i  største  Nøden  staae, 

Var  overalt  opslagen, 

Og  Alt  var  tykt  bedækt  med  Støvets  hvide  Lagen. 

Men  klar  fra  Altret^  blank  i  Aftenglandsen, 

Af  røden  Guld  tilstraalte  dem  Monstrantsen, 

Og  giennem  Vindvet  Brombærranken  sig 

Til  Altret  havde  snoet  ydmygelig, 

Og  Axet  guldbeglødet; 

Til  høire  Side  Viin,  til  venstre  Side  Brødet. 

Og  nu  var  Ønsket  opfyldt,  Sorgen  svundet, 

Hendøde  Slægters  Tempel  atter  fundet; 

Og  i  en  hellig  Psalme  ud  de  brød, 

Og  klart  det  skiønne  Chor  i  Kirken  lød. 

Høit  siunge  Mænd  og  Qvinder: 

»Hvo  banker,  lades  ind;  hvo  trofast  leder,  finder.« 

Foragtende  det  Rusk  og  Slud,  der  slører  kun 
Hans  Himmel,  uden  at  velsigne  Jorden  med 
En  frugtbar  Regn;  og  i  sin  Gienstand  ganske  tabt 
Han  skuer  ene  sin  Personlighed  i  den. 

Men  naar  en  ædel,  en  beslægtet  skiøn  Natur, 
Ei  pøbelplump,  men  i  et  Kunstens  Værk,  der  let, 
Liig  Sommerfuglen,  flagrer  om  hans  Individ, 
Opfordrer  ham  sin  egen  Sag  at  tale  —  da 
Fremskynder  ingen  Vredesbrusen,  ingen  Harm, 
Men  Pieriden  fra  Parnasset  selv,  ham  til 
At  røre  Lyrens  gyldne  Stræng  til  æsket  Svar. 

Om  i  din  Roes  og  Mening  om  mit  Digterkald 
Du  Ret  har  eller  Uret,  maae  de  Mægtige 
Hist  i  Olymp,  fra  hvilke  Gaven  skienkes  kun, 
Voldgifte.     Himlen  sender  for  en  føie  Tid 
Jordklimpen  Gnisten  af  sin  Ild;  de  korte  Blus 
Er  kun  et  Laan,  ei  Støvets  Eiendom;  sit  Laan 
At  nytte,  saa  med  Renter  atter  freidig  han 
Gienhænde  kan  det  Giveren,  naar  høitidsfuld 
Dybt  Livets  Midnatsklokke  slaaer  sit  tolvte  Slag 
Er  Mandens  Værk,  kun  dette  Værk  hans  Eiendom. 

Derfor  tilgiv,  at  Skialden,  medens  dig  et  Tak 
Han  for  din  gode  Mening  sender,  hurtig  sig 
Begiver  til  hvad  hans  er  og  vedkommer  ham. 

Du  spøger  med  min  Ungdoms  Vildelser.     Var  ei 
Saa  smukt  dit  Spøg,  det  vederqvæged  uden  Braad 
Dog  end,  som.  Synet  paa  tilbagelagte  Vei 

En  Vandrer,  hvem  Besværlighedens  Overstand 
Er  nu  en  Vinding,  hver  oplevet  Qval  en  Fryd. 
Thi  Øieblikkets  hvasse  Tiørn,  der  river  grumt 
Til  Blods,  imens  den  giennembrydes  —  neppe  var 
Den  giennembrudt,  saa  stander  den,  betragtet  af 
Vor  Eftertanke,  venlig,  som  en  Hække  med 
Erindrings  hvide,  tomeløse  Roser  dækt. 

Hvor  er  den  Yngling  med  et  varmt  og  aabent  Bryst 
Der  svæver  ei  ustadig.  Bien  liig,  en  Tid 
Fra  Blomst  til  Blomst,  før  udlært,  som  en  Gartner  snild. 
Med  Sindighed  sin  Urtekost  han  ordne  kan? 

Ei  blot  i  Luften  Stormen  gaaer,  ei  under  Jord 
Kun  buldrer  Oprørslarm  og  Tvedragt;  mere  stærkt 
End  i  det  grændseløse  Hav,  den  vide  Luft 
Og  Jordens  Gruber,  trykke  Skyens  Dunster  sig 
Som  Menneskebedrifter  mod  hinanden  tidt 
Og  briste  bort  med  rædsomt  Knald  —  et  Giøgleværk! 

Den  Svage  taber  Modet.     I  en  Ørk  af  Sand 
Han  finder  sig;  snart  brændes  han  af  Solens  Blus, 
Snart  fryser  Issen,  mens  hans  Lok  for  Stormen  slaaer. 
Et  Ghaos  er  ham  Livets  Kraft;  og  som  et  Vrag, 
Der  kastes  om  fra  Field  til  Field,  og  tørner  snart 
Mod  sorten  Skye,  snart  gisper  i  et  Afgrundssvælg, 
Opløse  sig  hans  Planker.     Dødens  kolde  Sved 
Indvælder,  og  et  blytungt  Liig  han  gaaer  tilbunds. 

Den  Sunde  giennemgaaer  sin  Storm ;  han  trodser  selv 
Orcanens  Vold,  og  med  et  kraftigt  Øie  glad 

Han  seer  nu  Skyen  skille  sig,  og  vise  frem 

I  dyben  Grund  et  helligt  Himmelblaa.     Han  seer 

Det  var  en  Giæring,  hvorfra  Bacchus  klar  fremsteg, 

En  Aphrodite  giennem  Havets  Sølverskum. 

Han  smiler  ad  den  endte  Strid,  og  mærker,  at 

Det  var  en  Kamp,  i  hvilken  Skiønheds  Gadehær 

Titanerne  med  Lænker  bandt  og  undertvang. 

Hvor  kiær,  o  Digter!  derfor  var  din  Røst  mig,  da 
Den  mindte  mig,  at  ogsaa  jeg  har  tumlet  i 
Den  vilde  Malstrøm,  uden  dog  at  bores  ned, 
At  Scyllas  og  Gharybdis'  formeløse  Klump 
Nær  havde  slugt  mig;  at  Sireners  falske  Sang 
Mig  havde  misledt,  hvis  ei  Maanen  i  min  Nat 
Til  Strandens  hvide  Knokler  havde  varselstraalt. 

Mørk,  grumset  er  de  unge  Dages  vilde  Flod; 
Men  frem  af  spæden  Skabnings  barske  Ghaos-Mulm 
Staaer  Mandens  Verden ;  bløden  Leer,  som  ikkun  først 
Tilfældig  formtes,  størkner  sig  med  Aar  og  Dag, 
Og  danner  fast  umærkeligt  den  faste  Strand. 
Da  speiler  Blomsterflokken  sig  med  Foraarssmiil 
I  Floden;  hvad  tilforn  kun  var  et  dunkelt  Grums, 
Bundfalden,  glindser  nu  fra  Grund  —  et  Sølversand. 

Et  helligt,  høist  ærværdigt  Syn,  naar  Alting  staaer 
I  Flor,  og  Himlen  smiler  i  en  rolig  Dag, 
At  skue,  hvordan  Hensigt  og  Tilfældighed 
Sig  møde,  sig  forene  broderligt;  hvordan 
Nu  sindrig  Flid  og  Arbeidslyst  har  smykket  ud 

Med  Frihedsblomster  Stranden,  hvis  Udtungninger 
Var  Skiebnens,  Øieblikkets  Værk. 

Men  hvilken  Mand 
Faldt  paa  at  spørge,  naar  han  skued  Herthas  0, 
I  Friggas  blomstervirkte,  grønne  Silke  smykt: 
»Hvi  gaaer  du  hisset  pludselig  saa  vældig  frem? 
»Her  atter  ind?  Hvi  bøier  du  dig  rund  ei  til 
>En  regelmæssig  Cirkel?« 

Kun  et  sauget  Bræt 
Sig  sømmer  den  mechanisk  knap  tilmaalte  Form, 
Frit  Organismen  i  sit  raske  Liv  forsmaaer 
Den  smaalige  Bestemtheds  Præg,  og  Tapperne, 
Der  uvilkaarligt  synes  kun  at  rage  frem, 
Indgribe  dybt  og  sikkert  i  det  store  Hiul, 
Som  intet  Øie  skuer. 

Derfor  feiler  den, 
Som  altid  Eet  vil  overalt  gientaget  see; 
Som  vil,  at  al  Bevægen  sig  kun  yttre  skal 
I  den  af  ham  bestandig  foretrukne  Tact. 
Han  glemmer  uviis,  denne  Tact  er  høiest  selv 
Eet  Slag  kun  i  den  store  Rythmus-Harmonie, 
Der  fortbevæger  Kloden  med  Bedrifterne. 
Han  feiler,  som  et  eengang  tilvant  eget  Snit 
I  Kunsten  kræver;  thi  den  unge  Verden  vil 
Med  egen  Lyst  sig  yttre  paa  sin  egen  Viis, 
Og  ikkun  Stivhed  holder  paa  sit  Ludvigshof, 
Mens  rasken  Yngling  kaster  falske  Pudderhaar, 
Og  lader  fri  den  dunkle  Lok  om  Skuldre  slaae. 

Deri  bestaaer  den  Vises  Daad,  at  med  et  klart 
Og  kraftigt  Blik,  som  Solens  naar  den  overseer 
Sin  Jord,  han  blidt  betragte  kan  hver  Spires  Gang, 
Ei  fordomsfuld  indtaget  for  en  særskilt  Art, 
Og  mod  en  anden  fiendtlig  stemt,  men  broderlig. 
Som  Ghristus,  der  det  Gode,  hvor  det  fandtes,  om 
Hos  Samariten,  om  hos  Vennen,  naar  det  kun 
Var  godt,  med  Glædestaarer  fro  erkiendte.     Slig 
Henriver  med  sin  Aabenbaring  hvert  et  Bryst, 
Og  har  Discipler,  uden  med  Partiskheds  Aand 
At  egge  Secten  hadelig  mod  Scet  til  Strid. 

Længst  efter  Døden  virke  de  med  Trolddomsmagt 
Igiennem  Runen  i  den  store  Chronik;  stærkt 
Har  deres  Retsind  rystet  mig,  og  Billighed 
Har  mig  Homer  og  Ghristus,  Herodot,  Socrat, 
Gervantes,  Shakespeare,  Luther,  Lessing,  Schiller  og 
Den  endnu  levende,  den  ædle  Goethe  lært. 

Hvad  i  vred  du  dig  da  imod?  Har  i  mit  Digt 
Jeg  viist  eensidig  Stræben?  viist  Personlighed? 
Og  er  det  ei  en  frugtbar  0,  der  venlig  sig 
Har  opskudt  efter  Jordskiælvsnatten  af  sit  Hav? 
Er  Digtet  ei,  hvad  Digtet  skal,  en  Blomsterkrands 
Fra  Østerland?  Hvad  har  du  mod  det  Brogede? 
Maa,  efter  Morgnens  Rusk  og  Slud  og  Taager,  ei 
Regnbuen  funkle  farvestribet  frem,  til  Tegn, 
At  vi  faaer  ingen  Syndflod  meer  fra  denne  Kant? 
Tør  ei  den  muntre  Ungdomskraft  sig  yttre  fri, 
Naar  den  med  Ziir  sig  yttrer,  med  Anstændighed? 
Er  dette  Spil  et  Laan  fra  Tydskland?  Spøgte  da 

En  Shakespeare  aldrig  Sommernatten  hen?  og  steg 
Hans  Phantasier  aldrig  vældigt  i  en  Storm? 
Var  Gozzi  fra  Germanien?  Er  dette  Land, 
Det  skiønne,  vidtudbredte,  kun  en  sandig  Ørk, 
Som  intet  meer  Beundrings-,  Hyldingsværdigt  har? 
Dets  Kunst  en  Pest  for  Landet?  Snurrepiberi 
Og  Ranglemænd  Thuiskons  Barder,  naar  vi  høit 
Undtage  hvo  med  Bifald  ranglet  har  for  dig? 
Ha,  Dannerdigter  1  kalder  Sligt  du  Billighed? 

Du  finder  barnlig-tøileløst,  at  mig  en  stor, 
Beslægtet  moden  Genius,  som  rolig  nu 
1  Hallen  sidder,  laurbærkront  og  hædret  vidt, 
Har  dybt  henrevet  og  begeistret?  O  hvor  streng! 

Du  kalder  Efterligning,  naar  en  Efterklang 
Ind  i  min  Harpes  Strænge  stundom  sneg  sig  fra 
En  ældre  Broders  Guitar,  liig  et  kort  Besøg 
1  Aftenstunden  af  en  kiærlig  Ven?  Hvor  haardt! 

Saalænge  Jorden  dreied  sig  om  Solen,  har 
Hver  sanddru  Kunstner  trolig  fulgt  sin  Formands  Fied, 
Heel  flittig,  uforfængelig;  sig  vel  bevidst. 
At  Kunst  ei  var  et  enkelt  Væsens  Daad  og  Værk, 
Men  at  til  Led  sig  broderligt  maa  slutte  Led, 
Saafremt  fuldendes  Kiæden  skal.     Saa  gik  det  til, 
Og  Ingen  frygted  ængstelig,  paa  denne  Viis 
At  tabe  sin  oprindelige  Kraft,  fordi 
Han  ei,  som  Hønen  Ægget,  hæged  den  med  Angst; 
At  tabe  den,  indsaae  han,  var  at  tabe  sig, 
Og  sikker,  saasom  Jorden  til  sin  Tyngselskraft, 

Lod  af  en  anden  lige  herlig,  lige  stærk 
Og  lige  medfødt  han  sig  drive  vidt  omkring. 
Vel  vidende,  han  kom  tilbage.     Saadan  blev 
Han  Kunstner;  og  hvad  tidlig  ham  Forbilled  var 
Han  tidt  paa  denne  Viis  langt  oversteg.     Hvo  seer 
I  Perugino  Rafael  ei  alt?  Har  ei 
Den  store  Shakespeare  efterfulgt  sin  Alders  Værk 
Saa  tro,  at  ondt  man  skiller  Fortidsaften  fra 
Hans  Morgenrøde?  Smiler  ikke  skielmsk  og  tørt 
Moliere,  Plautus  giennem  Holbergs  Maske  frem? 
Klang  aldrig  giennem  Ewald  Klopstock,  Ossian? 
Ei  Wessel,  Vosz  og  Wieland,  Ven!  igiennem  dig? 

Thi  overlad  det  fade  Egenkræmmeri 
Til  den  saa  kaldte  faste  Hverdags-Characteer, 
Der  altid  holder  paa  den  tørre  Svamp,  sit  Jeg, 
Med  begge  Hænder  Dag  og  Nat,  sig  vel  bevidst. 
Faldt  den  i  Verdenshavet,  blev  den  pudelvaad, 
Og  skyndte,  som  en  Karklud,  evig  sig  tilbunds. 

Hver  modig  Aand  nedstyrter  som  en  Svane  sig 
I  Øieblikkets  raske  Bølger,  dukker  sig 
Og  pladsker  sig  med  Munterhed,  i  det  den  veed. 
At  neppe  har  den  hævet  op  det  fulde  Bryst, 
Saa  falder  hver  en  Draabe  fra  de  hvide  Duun. 

Kast  Øiet  hen  paa  Grækenland!  Original 
Var  den,  som  var  en  Digter;  men  de  lignte  sig 
Saa  stærkt,  at  efter  Sekler  først  opdaget  blev. 
Hvorledes  Homerider  danned  een  Homer; 

Og  trolig  fulgte  Sophocles  sin  Aeschylos, 
I  det  han  oversteg  ham,  og  udvided  ham. 

Hvad  altsaa  nu  Aladdin  angaaer,  tænker  jeg, 
Vi  laer  hans  underlige  Lampe  brænde  fort, 
Og  pudser  ikke  Tanden  alt  for  nær,  da  let 
Paa  denne  Viis  den  kunde  slukkes.     Heller  ei 
Er  Lampens  Digt  et  Barneværk,  i  Søvne  giort; 
Det  skuer  med  et  vaagent  Øie  Verden  rundt. 
Det  spøger  heller  ei  bestandig  under  Jord, 
Men  funkler,  liig  de  Goethiske  Granater:  først 
En  Steen  i  Fieldet,  suser  dernæst  vældigt  frem 
En  Kugle  giennem  Luften,  og  forvandler  sig 
Mod  Slutning  til  et  Æble  mellem  grønne  Løv. 

Vaulundur  digtedes  før  Lampen.     Illusion 
Er  altsaa  din  Formodning  om  den  ældre  Mand. 
Vildmanden  træder  som  Aladdin  raget  frem. 
See,  det  er  Sagen,  det  har  voldt  Forvirringen. 

Her  kunde  sluttes,  hvis  et  venligt  Spørgsmaal  ei 
Med  Smiil  fast  maatte  giøres  end  dig,  ædle  Skiald! 
Du  kalder  dig  en  Nureddin.     En  Nureddin! 
Den  hierteløs-misundelige,  syge  Trold, 
Hvem,  uden  Aand,  selv  Ringen  kun  en  Spore  var. 
Sat  af  Forfængligheden,  kun  en  Higen  mod 
Umulighedens  fierne  Maal;  som  derfor  nidsk 
Hos  Andre  haded,  hvad  ham  negtedes;  der  bleg, 
Da  Lykkens  Søn  ved  hans  Exempel  sporet  blev 
(Og  saadan  Ringens  Herre),  nærved  sprunget  var 
I  Harm  til  Flint  —  ham  kalder  du  dig,  Ba^esen? 

Dig  giested,  som  en  Engel,  purpurbæltet,  skiøn, 
Med  Sølvervinger,  ved  din  Fødsel  Ringens  Aand, 
Den  bøied  over  Vuggen  sig,  et  venligt  Barn, 
Og  sagde:   »Hvor  din  Tankes  Flugt  dig  skynder  hen, 
»Jeg  svinger  dig,  og  synger,  hvad  du  vide  vilst.« 

Lad  Borgeren  med  ærlig  Sved  sin  Bane  gaae; 
Agtværdig,  hellig  er  hans  Id.     Men  Musers  Søn 
Har  sielden  svedt.     Vulcanus  paa  sin  Ambolt  har 
Ei  hamret  dine  Digte;  som  en  Sølverbæk 
Flød  giennem  Blomsterdalen  de  melodisk  ned, 
Af  egne  Kilder  drevet. 

Hvad  du  synger  om 
Min  Søvn,  tilgives  gierne  dig.     Men  Digteren 
Har  Fuglens  Søvn;  han  lytter  stedse  munter  til 
De  skiønne  Verdensharmonier ;  paa  sin  Qvist 
Er  selv  hans  Blund  en  selsom  Drøm,  et  Eventyr, 

Hvad  Musen  ham  indgiver,  tolker  troligt  han, 
Om  brogetfro,  om  hyllet  i  et  Sørgeflor; 
Saa  har  jeg  giort,  saa  vil  jeg  stadig  til  min  Død; 
Og  er  kun  Hælvten  af  mit  Væsen  dig  tilpas, 
Saa  tag  hvad  du  bifalder,  men  forskaan  mig  for 
Din  Varselsang.     Til  Venskabs  høie  Sympathie 
Udfordres,  Ven  maa  giennemskue  Vennen  heel. 

Saalænge  Manden  vandrer  frem  paa  Livets  Vei, 
Han  ofte  snubler;  trofast  varer  Ven  sin  Ven, 
Den  fælles  Varslen  lærer  dem  Beskedenhed, 
Og  minder  blidt  om  Livets  timelige  Brøst. 

Men  naar  den  Eenes  eiendommelige  Gang, 
Ei  Skridt,  ei  Feil  i  enkelt  Daad,  men  overalt 
Hans  Vandringsart  ham  forekastes,  skiønt  den  brav 
Og  dybt  rodfæstet  i  hans  Væsen  er  —  da  sig 
Den  fælles  før  Beskedenhed  forvandler  til 
Eensidig  Hovmod,  og  hvad  først  dem  huldt  forbandt, 
^pegger  nu  til  Tvedragt  og  til  Fiendtlighed. 

At  Bien  sværmed,  har  frimodig  den  bekiendt. 
Aladdin  var  et  løvfuldt  Træ  med  saftig  Frugt; 
Der  slog  den  sig  til  Rolighed,  og  bygte  sig 
En  Celle  kunstig,  avled  Honning  —  og  jeg  veed. 
At  Dalens  Hyrder  og  Hyrdinder  froe  har  nydt 
Min  lille  Flyvers  Honning,  og  det  glæder  mig. 

Fortryd  ei  paa,  at  roligstreng  med  Alvor  jeg 
Dit  hulde  Spøg  besvared,  Sagen  angik  mig. 
At  yttre  Modenhed  og  Manddom  i  sit  Værk 
Var  Skialdens  Haab.    Saa  digter  ingen  søvnig  Dreng. 
Men  stadig,  tryg,  paa  begge  Been,  saagodt  som  du 
Og  Nogen,  mig  at  nærme  Maalet,  er  min  Trøst, 
Min  Stolthed,  og  hvad  ene  kan  tilregnes  mig. 

Thi  Himlen  skienker  stundom  for  en  føie  Tid, 
Jordklimpen  Gnisten  af  sin  Ild;  de  korte  Blus 
Er  kun  et  Laan,  ei  Støvets  Eiendom;  sit  Laan 
At  nytte,  saa  med  Renter  atter  freidig  han 
Gienhænde  kan  det  Giveren,  naar  høitidsfuld 
Den  dybe  Midnatsklokke  slaaer  sit  tolvte  Slag  — 
Er  Mandens  Værk,  kun  dette  Værk  hans  Eiendom. 

Mig  krænker  længst  den  blodigcritisk-lærde  Strid 
Ved  Elbens,  Rhinens  Bredder  hisset.     Tid  engang, 
At  denne  Tvedragt  endes;  men  den  næres  kun 
Af  haanlig  Spot,  Eensidighed  og  blind  Foragt; 
Thi  bort  Foragt,  Eensidighed  og  haanlig  Spot! 
Som  Landets  frederige  Fader  (sign  ham  Gud!) 
Med  Retsind  og  Aarvaagenhed  utrættet  staaer 
For  Danmarks  Eden,  ei  med  Hevnens  Sværd,  men  liig 
En  Engel  med  Uskyldighedens  Palmegreen, 
Og  vifter  Kampens  sorte  Pest  fra  sine  Børn: 
Saa  bør  og  vi  som  gode  Børn. ham  ligne  nu. 
Og  jage  hver  en  Tvedragt  til  det  faste  Land, 
Hvorfra  den  kom ;  den  fierne  vidt  vort  sølvblaa  Hav! 

Tag  da  til  Venskabs  Tegn  min  høire  Haand !  Som  dig 
Den  rækkes  trofast  hver  en  dannis  Mand,  fra  hvem 
Eensidigheden  skilte  med  sin  Kobbermuur. 
Alt  længe  sløiftes  selve  Pøblens,  skulde  da 
Endnu  Fordoms- Bastil  i  en  for  Kunsten  staae, 
Til  nedrig  natlig  Fængslen,  uden  Lov  og  Dom? 
Nei,  ærlig!  ingen  Usselhed,  ei  skumle  Nag! 
Som  brave  danske  Helte  vil  vi  holde  Thing, 
Frit  under  aaben  Himmel,  paa  Guds  grønne  Mark; 
Der  vil  vi  stille  frem  vort  Værk  for  Folkets  Blik. 
Afstikker  stundom  nyt  en  Mand  sit  kiække  Maal 
Ud  over  det,  som  forhen  stod,  en  Trøskepæl, 
Saa  vil  vi  ei  fordømme.     Heller  vil  vi  ei 
Forsmaae  hvo  i  sin  Skranke  flittig  yttrer  sig 
Med  ziirlig  Kunst,  beskeden,  med  Natur.    Kun  Løgn, 
Forfængeligheds  Hyklermaske,  Plathed  og 
Den  hule  Prosa,  der  Hig  Aliken  sin  Krop 

Med  falske  Fiære  smykker,  vil  med  Strenghed  vi 
Afklæde  diærvt,  og  vise  Folket  i  sin  Ynk 
Og  i  sin  hele  latterlige  Nøgenhed. 

Og  dermed  Gud  befalet;  Haand  paa  Værket  lagt! 


TIL  CARL  HEGER. 

Med  Sørgespillet  Palnatoke.    Sommeren  1807. 


Min  Carl!  naar  dette  Digt  du  nu  har  læst, 
Naar  Phantasiens  Magt  din  Aand  har  glædet, 
Naar  Heltens  Skiebne  har  dit  Øie  vædet, 
Og  Fædrelandets  Røst  Ild  i  dit  Hierte  blæst; 
Siig  da,  om  ei  blandt  de  lilbagemante  Skygger 
En  Helt  du  finder  fra  den  yngre  Tid, 
Som  ubemærket,  vennehuld  og  blid 
Sin  lille  Hytte  ved  vor  Arne  bygger! 

Dog  nei,  da  seer  det  sikkert  ei; 
Beskedenheden  med  de  stille  Dyder 
Sig  ubevidst  i  Ensomheden  fryder 
Bag  Skoven  ved  den  store  Lande vei. 
Forbi  den  lader  Livets  Helte  gaae. 
Og  fryder  sig  ved  saa  at  see  dem  vandre; 
Bestandig  kun  opmærksom  paa  de  Andre, 
Sig  selv  den  ganske  glemmer  i  sin  Vraa. 

Men  ei  Enhver,  som  gaaer  forbi,  er  blind; 

Ei  hver  en  Pilegrim  ikkun  betragter 

Den  stolte  Vrimmels  drabelige  Fagter, 

Han  titter  nu  og  da  i  Busken  ind. 

Opdager  Eremiten  i  hans  Lund, 

Indtræder,  smager  Vandet  af  hans  Krukke, 

Hører  de  fromme  Turtelduer  klukke, 

Gaaer  bort  —  og  glemmer  aldrig  denne  Stund. 

Saa  gik  det  mig.     En  Maler  med  min  Bog 
Og  med  min  Pensel,  kom  jeg  for  at  finde, 
Hvad  Phantasien  kunde  huldt  forbinde 
I  Kunstens  frescomalte  Billedsprog; 
Og  mangen  Helt  jeg  skued,  kiæk  i  Strid, 
Dog  meer  og  mindre  ledt  af  Smaaligheden, 
Og  for  at  finde  Helten  til  mit  Eden, 
Jeg  maatte  drømme  mig  en  Heltetid. 

Men  een  af  mine  Helte,  slet,  og  ret, 
Som  i  det  nye  Billed  her  er  malet. 
Fordunkler  undertiden  Idealet, 
Og  er  dog  Andet  ei  —  end  et  Portrait; 
Thi  virkelig  min  Thorvalds  Hierte  slaaer 
Endnu  for  Andres  Vel  med  samme  Lue. 
Ham  kan  du  finde  i  din  egen  Stue, 
Naar  med  dig  selv  for  Gud  du  ene  staaer. 

JNfaar  Danerskoven  grønnes, 

Naar  blaalig  Luften  luner, 

Og  Nattergalens  Slag  til  Elskov  vækker ; 

Naar  Bondens  Flid  belønnes. 

Og  Bautastenens  Runer 

Paa  Høien  prydes  hist  med  Blomsterhækker; 

Naar  Flora  Lunden  tækker, 

Og  spætter  Græsset  med  de  blaae  Kiærminder ; 

Naar  Roser  dufte  røde, 

Og  naar  de  Jordbær  søde 

Til  Skoven  vinke  Dalenes  Hyrdinder  — 

Da  kalder  mig  tilbage 

Skiærsommer  trende  kiære  Fødselsdage. 

For  dem  at  helligholde 

Hid  nærme  sig  Favoner, 

Mens  Boreas  er  bunden  fast  og  stille. 

Da  hyler  ingen  kolde 

Stormslag  i  Skovens  Kroner; 

I  Skyggen  Nattergalen  slaaer  sin  Trille. 

Da  træder  frem  den  lille 

Gud  Amor  med  sit  Kogger  og  sin  Bue; 

I  Skovens  Tabernakel 

Han  tænder  da  sin  Fakkel 

Ved  Rosenbægrets  høie  Purpurlue, 

Sigter  med  sine  Flammer 

I  Hyrdeflokken  ind  —  Vee  den,  han  rammer! 

Oehlenschlåger.   X  18 

Og  naar  nu  Pilen  brænder 

Dybt  i  det  unge  Hierte, 

Da  blier  den  lille  Amor  saa  fomøiet; 

Han  gnider  sine  Hænder, 

Og  svinger  høit  sin  Kerte, 

Og  Glæden  lyser  Glutten  ud  af  Øiet. 

Da  breder  han  ophøiet 

Sit  Sølvervingepar,  og  bort  sig  skyder. 

Urania  fremtræder 

I  linnedhvide  Klæder, 

Og  sætter  sig  i  Ly,  hvor  Bækken  flyder. 

Amor  paa  sine  Vinger 

Har  Elskov  bragt,  hun  Kiærligheden  bringer. 

Hun  bringer  Kiærligheden 

For  Ven,  for  Søster,  Broder, 

Og  for  Forældre,  som  for  Døttre,  Sønner. 

Hun  tryller  til  et  Eden 

Vor  Jord,  den  gode  Moder; 

Det  rene  Bryst  hun  rigeligt  belønner. 

O,  naar  sig  Skoven  grønner, 

Naar  slog  med  meer  Hengivenhed  et  Hierte? 

Naar  flød  en  bedre  Taare? 

Naar  saae  man  Frastand  saare 

Med  mere  bitter  og  veemodig  Smerte? 

Naar  alle  Blomster  tindre, 

Da  blomstrer  Siælen  og  i  Støvets  Indre. 

O  søde  Tid,  o  Lykke, 

Som  trende  slige  Page, 

Saa  kiære,  skienker  mig,  naar  Flora  kommer! 

Hvordan  skal  jeg  udtrykke 

Min  Glæde,  som  min  Klage, 

Thi  ene  staaer  jeg  i  den  skiønne  Sommer. 

O,  Gud!  du  est  min  Dommer: 

Jeg  elsker  dem.     Men  paa  min  Vandringabane 

Mig  Hiemmets  Fryd  forlader; 

Skilt  fra  min  gamle  Fader, 

Fra  min  Sophia,  fra  min  Christiane, 

Kan  jeg  dem  varmt  ei  favne 

Til  dette  Bryst,  maa  Dagens  Glæder  savne. 

Men  jeg  skal  atter  skue 

De  skiønne  Dages  Glæde, 

Og  dele  den,  og  med  de  Andre  nyde. 

For  Arnens  hellige  Lue 

Jeg  atter  ind  skal  træde, 

Og  i  min  lille  Vennekreds  mig  fryde. 

Gud  vil  min  Stav  ei  bryde, 

Saalænge  den  som  Vandringsstav  mig  følger; 

Nei,  hiem  til  mine  Kiære 

Skal  atter  trygt  mig  bære 

Du,  Østersø  med  dine  blide  Bølger! 

Til  Danmarks  gamle  Rige, 

Til  Fader,  Søster,  Venner,  og  min  Pige. 

Men  inden  jeg  kan  prise 

For  dette  Godheds  Giver 

Paa  Danmark  Grund,  og  paa  din  Grav,  min  Moder ! 

Saa  maa  min  Sang  bevise. 

At  evig  jeg  forbliver 

En  evigtrofast  Elsker,  Søn  og  Broder; 

At  Hav  og  Land  og  Floder 

Adskiller  ei,  men  knytter,  og  forbinder; 

At  hist  er  mine  Tanker, 

Hvorhelst  min  Fod  end  vanker, 

Naar  Solen  stiger,  og  naar  Solen  svinder; 

At  sig  min  Reise  skynder, 

En  Ring,  at  endes  kun,  hvor  den  begynder. 

Saa  iil,  min  Sang!  da  skyndeligt  mod  Norden, 

Tolk  dem  min  Sorg,  min  Glæde, 

Og  viis  dem,  at  jeg  borte  var  tilstede. 


BØN  TIL  GUDERNE. 


Fader  Odin!  lad  dit  Lys 
Kraftigt  i  mit  Hierte  lue. 
Dødens  ængstelige  Gys 
Mægter  ene  du  at  kue. 
Lær  mig  finde  Mimers  Væld 
Mellem  Skovens  dunkle  Stammer, 
Lær  mig  køle  mine  Flammer 
I  det  friske  Viisdomsqvæld. 

Giv  mig  Kræfter,  Asa-Thor! 
Styrk  min  Hammer  til  Idrætter, 
Lær  mig  paa  den  vilde  Jord 
At  bekæmpe  Mørkets  Jetter. 
Lær  mig,  fra  min  egen  Aand 

Midgardsormens  lumske  Smerte, 
Der  omspænde  vil  mit  Hierte, 
Bort  at  vriste  med  min  Haand. 

Styrk  mig,  Bragil  med  dit  Blik, 
Lær  min  Harpe  nordisk  klinge. 
Sluk  min  Tørst  med  Suttungs  Drik, 
Hæv  mig  paa  din  Ørnevinge. 
Lad  dit  Æbles  søde  Saft, 
Ydun!  i  mit  Bæger  flyde, 
Lad  mig  gavmild  Frugten  nyde, 
Som  forynger  Livets  Kraft. 

Freier,  gyldne  Frugtbarhed, 
Overflødighedens  Fyrste, 
Du,  som  Ax  til  Jorden  ned 
Ryster  fra  din  Gullinbørste ! 
Skienk  mig  et  beskedent  Neg,  . 
Mens  min  Sang  i  Skoven  runger, 
Lad  mig  uden  Frygt  for  Hunger 
Øve  fort  min  Strængeleg. 

Frigga!  i  din  Herthadal, 
Ved  en  Brink  i  dine  Skove, 
Byg  din  Søn  af  Løv  en  Sal 
Nær  ved  Søens  friske  Vove. 
Reis  den,  hvor  jeg  Lyset  saae; 
Hvor  de  randt  min  Barndoms  Dage, 
Men  hvor  Mindet  blev  tilbage, 
Skienk  mig  en  beskeden  Vraa. 

Kom  saa  ned  til  Gefions  0, 
Skiønne  Freia,  Nordens  Glæde! 
Bring  til  Hytten  mig  min  Mø, 
Slyng  os  i  din  gyldne  Kiæde. 
Slyng  os  i  din  Lok  saa  boldt. 
Som  ei  Heltens  Glavind  krænker: 
Habor  sprængte  Sigars  Lænker, 
Signes  Haar  ham  fangen  holdt. 

Mangen  Nat,  naar  Ægirs  Hav 
Køligt  op  mod  Stranden  skyller, 
Stig  da.  Baldur!  fra  din  Grav, 
Mens  i  Mulm  sig  Solen  hyller; 
Styrk  min  Aand  med  qvægsom  Ro, 
Lær  mig  Livets  Blomster  sanke, 
Lær  ved  hellig  Eftertanke 
Mig  at  finde  Haab  og  Tro. 

Naar  da  Lokes  haarde  Stang 
Hødur  støder  i  mit  Hierte, 
Følg  din  Ven  den  skumle  Gang 
Giennem  Helas  Gru  og  Smerte. 
Styrk  mig  med  dit  Guddoms-Mod, 
Sving  mig  høit  fra  Jordens  Vrimle 
Med  dig  til  dit  lyse  Gimle, 
Fromme  Baldur  Eiegod! 

Mens  høie  Guder 
Fornøied  sig,  hvor  salten  Sø 
Med  Vælde  tuder 
Rundt  om  Hler-Ægirs  0, 
Greb  den  Gud  for  Havets  Magt 
Om  et  Horn  saa  stort, 
Dannet  udi  Skiønheds  Pragt, 
Saare  kunstig  giort. 

Blandt  Sneglehuse 
Dybt  udi  det  vaade  Blaa, 
Hvor  Bølger  bruse, 
Man  ei  dets  Lige  saae: 
Farvespættet  der  man  fandt 
Hver  en  Rand  og  Krog; 
Slangebøiet  det  sig  vandt, 
Som  en  spraglet  Snog. 

I  smidig  Vinden 

Smelted  Rødt  i  Hvidt  og  Guult; 

Hornet  forinden 

Var  rummeligt  og  huult, 

Doppen  i  den  snevre  Bund 

En  Karfunkel  grøn, 

Randen  om  den  brede  Mund 

Gyldenblank  og  skiøn. 

Det  Horn  mon  love 
De  Diser  udi  Ægirs  Sal. 

Han  raabte:   »Vove! 
»Fyld  mig  min  Pocal.« 
Haaret  flettet  ind  med  Siv, 
Blysom  Vove  stod; 
Blaatindbæltet  smekkre  Liv, 
Trind  den  spæde  Fod. 

Fulgt  af  sin  Søster, 

Hun  kom,  mens  alle  Guder  loe. 

De  hvide  Bryster 

De  svulmede  saa  froe. 

Bag  den  blotte  Jomfrubarm 

Hiertet  bange  slog. 

Taus  hun  i  sin  runde  Arm 

Sneglehornet  tog. 

Alt  efter  Vane 

Derpaa  den  unge  Havets  Mø 

Stak,  som  en  Svane, 

Ned  i  den  salte  Sø. 

Snart  man  atter  hende  saae 

Paa  den  grønne  Strand, 

Hornet  fyldt  med  Perler  smaae. 

Klare  som  et  Vand. 

I  brune  Hænder 

Tog  Gubben,  hvad  ham  Pigen  gav 

»Hler-Ægir  sender 

»En  Gave  fra  sit  Hav. 

»Gaven  være  Disen  bragt 

»Midt  i  Kredsen  der, 
»Som  besidder  største  Magt, 
»Udi  Guders  Hær!« 

Da  Frigga  reiste 

Sig  med  sin  grønne  Egekrands, 

Gudinden  kneiste 

I  herlig  Himm elg] ands: 

»Moder  for  et  Herthadal 

»Odins  Hustru  bold; 

»Hvo  har  udi  Asers  Sal 

»Større  Kraft  og  Vold?« 

De  hvide  Hænder 

Da  strakte  Geflon  ud  mod  Sø; 

Heimskringla  kiender 

Den  vene  Nordens  Mø. 

»Hvo  har  pløiet  Herthalund 

»Frem,  du  stolte  Frei? 

»Hvo  gav  hist  din  Throne  Grund? 

»Ingen,  uden  jeg.«: 

Men  Eir  sig  hæved 

Med  sin  Rod,  sin  skarpe  Kniv: 

»Hvor  ofted  bæved 

»I  ei  for  Hellens  Liv? 

»Hvad  er  Throne,  hvad  er  Land 

»Uden  Sundhedssaft? 

»Hvilken  Kraft  sig  ligne  kan 

»Med  min  Lægekraft?« 

Nornen,  den  høie, 

Da  stødte  stoltelig  til  Lyd. 

Hver  Guddoms  Øie 

Faldt  paa  det  tunge  Spyd. 

»Livet  har  I  vel  frembragt, 

»Asers  stolte  Hær! 

»Men  hvad  standser  Livets  Magt? 

»Det  giør  Nornens  Spær.« 

Da  Freia  smiilte; 
Paa  sin  lille  Fod  af  Snee 
Didhen  hun  iilte, 
Hvor  Gaven  var  at  see: 
»Ægir!  giv  du  Hornet  mig; 
»Freia  stander  først. 
»Al  Naturen  siger  dig, 
»At  min  Magt  er  størst.« 

At  kiæledægge 

Begyndte  hun  paa  Gubbens  Skiød, 

Fra  trinde  Lægge 

Bort  Klædebonnet  flød; 

Trykte  om  hans  Ryg  sin  Arms 

Alabaster  ned. 

Lod  ham  skue  nær  sin  Barms 

Deelte  Fyldighed. 

Fast  elskovsfangen 

Alt  Ægir  efter  Hornet  tog  — 

Ham  vakte  Klangen, 

Thi  Bragi  Harpen  slog; 

Og  som  nu  hans  Øines  Ild 


ÆGIBS  GAVE. 

Faldt  paa  Guders  Rad, 

Blev  han  Ydun  vaer,  som  mild 

Hos  sin  Husbond  sad. 

Saa  taus  blyfærdig, 
Indhyllet  i  det  kydske  Flor, 
Sad  hun  elskværdig, 
Om  ranke  Liv  en  Giord. 
Bruunt  var  Haarets  rene  Glands, 
Som  en  Knude  bandt; 
Giennem  Lokken  sig  en  Krands 
Af  Kiærminder  van  dl. 

Et  gyldent  Bæger 

Hun  holdt  udi  sin  hvide  Haand. 

Naar  Bragi  leger 

Paa  Harpen,  fro  i  Aand, 

Dufter  strax  den  modne  Frugt 

Fra  den  Skaal  paa  Stand, 

Breder  ud  en  liflig  Lugt 

Over  Hav  og  Land. 

Den  hulde  Q vinde 

Med  ubevidste  Ynders  Magt 

Mon  overvinde 

Selv  Freias  stærke  Pragt. 

>  Ydun  I«  raabte  Guden  brat, 

»Syng  i  Bragis  Maal, 

>Syng  os:  hvilken  sielden  Skat 

»Dufter  fra  din  Skaal.« 

Med  deilig  Stemme  — 

Det  klang,  som  naar  i  Vaarens  Dal 

Bag  Bøgens  Glemme 

Fløiter  en  Nattergal  — 

Yduh  sang  ved  Harpens  Klang, 

Høit  lød  hendes  Røst. 

Harpen  klang,  og  Yduns  Sang 

Smelted  Alles  Bryst. 

»Den  sunde  Rødme, 

»Som  blusser  her  fra  Skaalens  Rand, 

»Den  friske  Sødme 

»Kun  Guder  styrke  kan. 

»Blev  af  disse  Æbler  smaae 

»Krystet  ei  en  Drik, 

»Falmed  Odins  Lokker  graae, 

»Sluktes  Freias  Blik. 

»Naar  Bragi  synger, 

»Da  modnes  paa  et  helligt  Træ 

»De  Æbleklynger 

»I  Lundens  dunkle  Læ. 

»Kun  Udødeligheds  Kraft, 

»Kun  et  evigt  Liv 

»Springer  ud  af  denne  Saft.« 

Saa  sang  Bragis  Viv. 

Et  helligt  Stille 

Bifaldt,  hvad  Disasangen  lød. 

Da  saae  man  trille 

Ned  udi  Yduns  Skiød 

Alle  Hornets  Perler  smaae 

Klart  paa  Kildeviis. 

>  Skatten  dig  tilhøre  maa, 

»Valhals  bedste  Diis! 

j^Hvad  jeg  forlanger, 

»Til  Giengield  for  hvad  her  du  fik, 

>Er,  at  jeg  fanger 

»Udaf  din  Most  en  Drik. 

»Tolk  min  Daad  og  min  Bedrift 

*I  en  Skialdesang, 

»Lad  den  fra  din  Runeskrift 

»Tone  frem  engang!« 

Det  Ydun  lo  ved, 

Og  derpaa  deelte  hun  sin  Skat. 

Hver  Disas  Hoved 

Blev  smykt  med  Perler  brat. 

Hornet  skienkle  Bragi  hun: 

Suttungs  Drik  et  Maal. 

Ægir  gav  hun  stråx  paa  Stund 

Frugter  af  sin  Skaal. 

Hvis  ikke  siden, 
Af  onde  Lok'  i  Ægirs  Bo 
Forvendt  til  Striden 
Var  bleven  Gildets  Ro, 
Havde  Sæmund  i  sit  Skrift 
Daaden  længst  fortalt; 
Men  den  vældige  Bedrift 
Har  den  mindre  qvalt. 

At  ei  forsvinde 

Den  skulde  reent  og  plat  forgaae, 

Bød  min  Gudinde 

Mig  her  Guldharpen  slaae. 

Oldtids  dunkle  Taager  flye, 

Valhal  straaler  smukt; 

Guder  lever  op  paa  ny 

Ved  Ydunas  Frugt. 


JULEN  I  PARIS. 


Naar  Høsten  er  forsvunden 
Med  sine  Frugter  hulde; 
Naar  Jorden  fast  er  bunden 
Af  Isens  kolde  Lænker; 
Naar  Spurven  hist  sin  Føde 
Kun  hopper  sig  i  Møde 
Midt  i  den  skarpe  Kulde 
Paa  Landeveiens  Steen; 
Naar  Sneens  Lag  sig  sænker 
Paa  Græs,  paa  Tag  og  Green: 

Da,  tænkte  jeg,  da  kommer 
Paa  dunkle  Himmelhvælving 
Den  skiønne  Vintersommer; 
Da  straaler  dig  i  Møde 
Hist  helligt  fra  det  Fierne 


JULEN  I  PAEIS. 

Den  klare  Midnatsstierne 
Med  fromme  Slraaleskiælving, 
Og  tolker  dig  saa  blid: 
Nu  nærmer  sig  den  søde, 
Den  skiønne  Juletid.  ' 

Og  Jordens  hvide  Flade 
Da  smiler  med  Forlængsel 
Mod  Nattens  Stiemeflade, 
Naar  Dagens  Tid  er  omme; 
Ret  som  den  vilde  sige: 
Kun  Himlens  lyse  Rige 
Mig  trøster  i  mit  Fængsel 
Alt  med  sin  Blinken  sød; 
Fra  oven  maa  det  komme, 
Forneden  ér  kun  Død. 

Men  borte  blev  min  Glæde, 
Thi  Jorden  ei  sig  smykte 
Med  Sneens  Høitidsklæde. 
Jeg  saae  til  alle  Kanter, 
Men  kun  en  Hverdagstaage 
Laae  tykt  i  alle  Kroge; 
Ei  Frosten  Støvet  trykte, 
Ei  Dyndet  undertvang, 
Og  ingen  lisdemanter 
I  Træets  Øren  hang. 

Da  nu  Naturens  Rige 
Ei  smykte  sig  derude, 
Da  lod  jeg  Haabet  vige. 

Ak,  tænkte  jeg,  ak  Himmel! 
Hvis  Buske,  Træ'r  og  Stene, 
Som  staae  saa  fromt  alene, 
Vil  ingen  Fest  bebude 
Mod  høien  Juleqvæld  — 
Letsindig  Stadens  Vrimmel, 
Den  giør  det  mindre  vel! 

Og  hvad  jeg  tænkte,  skete: 
Til  ingen  festlig  Glæde 
Sig  Nogen  tilberedte. 
Jeg  saae  ei  Dagen  funkle, 
De  sad  og  solgte,  kiøbte, 
Til  Mørket  Jorden  svøbte, 
Paa  Gade,  Torv  og  Stræde. 
Da  gik  jeg  ud  forladt, 
Og  stirred  i  den  dunkle. 
Den  høie  Julenat. 

Og  tænkte  mig  tilbage 
Fra  disse  Glæder  tomme 
Til  vore  Barndoms-Dage, 
Da  vi,  Sophia!  ginge 
Mod  Aften  ud  at  skue 
Den  Sky  paa  Himlens  Bue, 
Hvor  Englen  skulde  komme. 
Som  under  Klokkens  Klang 
Snart  vilde  Gaven  bringe. 
Mens  vi  vor  Psalme  sang. 

Og  tænkte  mig  tilbage 
Hen  i  vor  Julestue, 


DEN  BEITISKE  HELTBDAAD. 

Hvor  ei  trearmet  Stage 
Af  Sølv,  for  Pragt  at  vise, 
Men  Lyset  selv  i  Trende 
Paa  Bordet  maatte  brænde 
Helligtrekonge-Lue, 
Mens  alle  siunge  saa: 
Guds  Godhed  ville  vi  prise, 
De  Store  med  de  Smaael 

Hvo  pløier  atter  hist  vor  Sø? 
En  talrig  bretlandsk  Flaade! 
Den  nærmer  sig  til  Fredens  0; 
Hvo  løser  denne  Gaade? 
Hvad  vilst  du  paa  vor  grønne  Strand? 
Udæsker  du  den  danske  Mand? 
»Ja,  danske  Kæmpe!  du  maa  døe, 
»Forkaster  du  min  Naade.« 

Ha,  stolte  Brite!  mindes  du, 
Med  hvem  du  frækt  vil  stride? 
Troer  du  ei,  Danmark  eier  nu 
En  Lodbrog,  Ironside? 
At  Siælland  meer  ei  sender  ud 
En  Tveskiæg  og  en  Store  Knud? 
Ha,  stolte  Brite!  mindes  du. 
Med  hvem  du  frækt  vil  stride? 

Oehlenschiager.   X.  1^ 

Hvem  skylder  du  dit  Liv,  dit  Sprog? 
Er  Danmark  ei  din  Moder? 
Hvo  lærte  dig,  paa  Snekken  klog 
At  pløie  Hav  og  Floder? 
Hvad  est  du  med  dit  Sværd,  dit  Skaft? 
Et  Udskud  af  den  danske  Kraft! 
Hvem  skylder  du  dit  Liv,  dit  Sprog? 
Er  Danmark  ei  din  Moder? 

Husk,  da  du  nylig  voved  dig. 
Hvor  Danerflaget  vaier. 
Og  offred  tusind  Brødres  Liig, 
Ha,  for  en  indbildt  Seier! 
Vilst  atter  ved  din  bratte  Død 
Du  farve  Siællands  Bølge  rød? 
Vel!  Danerk^mpen  venter  dig, 
Som  han  at  vente  pleier. 

Ti,  Skiald!  saa  sløvt  er  ei  hans  Blik, 

Som  dine  Tanker  mene; 

Han  har  ei  glemt  de  Slag,  han  fik 

I  sidste  Heltescene. 

Af  Kæmpen  fik  han  snart  sin  Rest; 

Med  Qvinder  strider  Briten  bedst: 

Han  fandt  —  et  heldigt  Øieblik!  — 

Sin  gamle  Moder  ene. 

Troskyldig,  ubevogtet  der 
Hun  sidder  i  sin  Hytte; 
Nys  uddrog  hendes  Sønners  Hær 
For  Grændsen  at  beskytte. 

Hun  spinder  flittig  ved  sin  Teen, 
I  Hiertet  blid,  i  Siælen  reen; 
Da  kommer  Tyven  mere  nær, 
Og  lurer  paa  sit  Bytte. 

En  liden  Sparebøsse  staaer, 
Hvor  trygt  den  stod  saalænge; 
Der  har  hun  henlagt  Aar  for  Aar 
En  sparet  Sølverpenge. 
Ak,  det  var  hendes  hele  Skat! 
Den  stiæler  han  ved  Midienat, 
Den  rige  lumske  Tyv,  og  gaaer, 
Mens  hver  Mand  er  til  Senge. 

Dog  Hørren  først  af  brustne  Teen 

Han  river  rovberuset, 

Og  saarer  hende  Arm  og  Been, 

Og  tænder  Ild  paa  Huset. 

Saa  gaaer  han  bort;  men  Haan  og  Skam 

Og  Hevn  og  Giengield  følge  ham, 

Saa  vist  som  endnu  Steen  paa  Steen 

Og  Hytten  staaer  i  Gruset. 

Danmark  har  sine  Snekker  tabt, 
England  har  tabt  sin  Ære. 
Hvem  sømmer  det  sig  nu,  fortabt, 
Utrøstelig  at  være? 
Skibsplanker  groe  bag  Skovens  Læ, 
Hvor  voxer  atter  Ærens  Træ? 
Danmark  har  nogle  Snekker  tabt, 
Britannia  tabt  sin  Ære. 

DE  TVENDE  KIRKETAARNE. 


JJet  var  sig  Herr  Asker  Ryg, 
Hannem  lyster  i  Leding  at  gange; 
Først  træder  han  i  den  Kirke  liden, 
At  høre  de  Ottesange. 

Muren  var  af  det  gule  Leer, 
Og  Taget  det  sorte  Straa; 
Det  var  sig  Herr  Asker  Ryg, 
Misnøiet  han  saae  derpaa. 

Det  var  sig  Herr  Asker  Ryg, 
Sit  Hoved  maatte  han  bøie; 
Loftet  det  var  saa  saare  lavt, 
Og  Kæmperne  vare  saa  høie. 

Væggen  var  baade  muggen  og  grøn. 
Den  havde  saa  dyb  en  Revne; 
Tiden  æder  med  skarpen  Tand, 
Saa  lidet  monne  hun  levne. 

Fort  hun  gnaver  med  skarpen  Tand, 
Dertil  hun  haver  stor  Drift. 
Alt  da  voxte  den  liden  Smaablomst 
Udi  den  Kirkerift. 

Alt  da  snoede  den  grønne  Humle 
Sig  ad  den  Kirkeside. 
Storken  sidder  udi  Redet  strunk, 
Og  seer  hun  ud  saa  vide. 


DE  TVENDE  KIBKETAABNE. 

»Og  hør  du,  kiære  Fru  Inge! 
»Du  est  en  Qvinde  saa  puur; 
»Ei  sømmer  det  sig,  at  bede  til  Gud 
»I  sligt  brøstfældigt  Skuur. 

»Vinden  blæser  udi  Kirken  ind, 
>0g  Regnen  ned  mon  dryppe. 
»Ghristus  er  steget  til  Himmelens  Sal, 
»Han  nøies  ei  meer  med  en  Krybbe. 

»Hør  du,  allerkiæreste  Hustru  min! 
»Jeg  siger  dig  det  for  sand: 
»Op  skalst  du  bygge  Kirken  af  ny, 
»Mens  jeg  er  dragen  af  Land. 

»Taget  du  dække  med  røde  Tegl, 
»Af  Steen  du  føre  den  Muur; 
»Ned  da  skalst  du  rive  saa  brat 
»Det  uselig  Kirkeskuur. 

»Tage  du  saa  mit  Skarlagenskind, 
»Af  Fløiel  det  vel  maa  være; 
»Alt  til  et  Alterklæde  skiønt 
»Du  snildelig  saa  det  skære.« 

Det  var  sig  Fru  Inge, 
Hun  svared  sin  Husbond  med  Ære: 
»Som  I  siger,  min  ædelig  Herre! 
»Saa  bør  det  vel  sig  være.« 

»Hør  du,  kiære  Fru  Inge! 
»Gud  haver  velsignet  dit  Liv; 
»Føder  du  mig  en  Søn  saa  bold, 
»Da  est  du  en  Danneviv. 

»Føder  du  mig  saa  bold  en  Søn, 
»Da  giør  du  mig  Tankerne  glade. 
»Føder  du  mig  en  Dotter  skiøn  — 
»Jeg  vil  hende  ikke  hade. 

»Hør  du,  kiære  Fru  Inge! 
»Du  est  en  Qvinde  velbaarn; 
)>  Føder  du  mig  en  Søn  saa  bold, 
>Da  bygge  du  Kirken  et  Taam. 

»Føder  du  mig  en  Dotterlil, 
»Da  sætte  du  kun  et  Spiir; 
»Ridderen  kneiser  saa  strunk  og  stolt, 
»Men  for  Qvinden  er  Ydmyghed  Ziir.« 

Det  var  sig  Herr  Asker  Ryg, 
Han  beder  sadle  sin  Hest, 
Saa  rider  han  i  det  Ledingstog, 
Som  til  en  Brudefest. 

Tredive  vare  hans  Svende, 
Og  alle  med  Brynier  nye; 
Hvor  han  stedtes  i  Kampen  hen. 
De  Fiender  brat  monne  flye. 

Det  stod  paa  udi  Uger, 
Ja  vel  udi  Maaneder  ni; 
Det  var  sig  Herr  Asker  Ryg, 
Han  seired  i  alle  di. 

Det  var  sig  den  giævelig  Helt, 
Hannem  lyster  nu  hiem  at  fare; 
Hielmene  var  af  hiin  røde  Guld, 
Hannem  fulgte  saa  faur  en  Skare. 


DE  TVENPE  KIBKETAABNE.  ^95 

Der  han  drog  igiennem  den  Skov, 
Da  fulgte  hatn  tredive  Svende; 
Der  han  kom  til  Finnesløvlille, 
Da  red  den  Herre  alene. 

Solen  skinner  om  Morgenen  rød, 
Og  Røgen  falder  paa  Græs. 
Det  var  sig  Herr  Asker  Ryg, 
Han  spored  saa  vel  sin  Hest. 

Satte  den  Herre  Guldkringlen 
Dybt  udi  sin  Gangers  Side. 
Det  vil  jeg  for  Sanningen  sige, 
Hans  Tanker  løbe  saa  vide. 

Over  den  gule  Hvedemark 
Der  kneiser  en  Bakke  grøn, 
Bagved  ligger  Finnesløvlil, 
En  By  vel  stor  og  skiøn. 

Det  var  sig  Herr  Asker  Ryg, 
Han  bad  vel  ved  vor  Frue: 
»Give  det  Gud  i  Himmerig, 
»At  jeg  et  Taam  maatte  skue!« 

Det  var  sig  Herr  Asker  Ryg, 

Saa  listelig  da  han  loe: 

Der  han  kom  paa  den  grønne  Brink, 

Han  skued  de  Taarne  to. 

Over  den  Kirke  stoltelig 
De  kneised  i  Luften  blaa. 
Lærken  sang  i  den  Hvedemark, 
Mens  Solen  skinte  derpaa. 

Tak  have  stolten  Fru  Inge! 

Hun  var  en  Danneviv; 

Hun  skienkte  sin  Husbond  Sønner  to 

Til  Gamnoen  og  Tidsfordriv. 

Den  første  af  de  Sønner  to 

Den  kaldte  han  Esbem  Snare; 

Han  blev  saa  stærk,  som  den  vilde  Bas, 

Og  mere  snel,  end  en  Hare. 

Den  Anden  kaldte  han  Axel, 
Han  blev  en  Biskop  from; 
Han  brugte  sit  gode  danske  Sværd, 
Som  Paven  sin  Slav  i  Rom. 

Faldet  er  nu  det  ene  Taarn, 
Og  Krattet  voxer  af  Gruus; 
Axel  og  Esbern  Snare 
De  taarne  det  danske  Huus. 

Mosset  dækker  den  gamle  Steen 
Alt  over  den  sorte  Jord; 
Axel  og  Esbem  Snare 
De  hæve  sig  høit  i  Nord. 

Styrte  vil  snart  det  andet  Taarn 
Alt  i  den  Kirkeby; 
Axel  og  Esbern  Snare 
De  kneiser  i  evigt  Ry. 

Christ  signe  den  ædelig  Danneqvinde! 
Hun  hviler  for  Altret  i  Kirke; 
Hun  satte  tvende  mægtige  Taarne 
Paa  Danemarks  Danevirke. 

Hil  være  den  Kæmpe,  som  seierrig 
Hiemdrager  med  stolten  Skare, 
Og  finder  i  Vuggen  Tvillinger  to. 
Som  Axel  og  Esbern  Snare! 


AGNETE. 


Agnete  sidder  paa  den  eensomme  Strand, 

Saa  sagtelig  de  Bølger  slaae  op  paa  hviden  Sand. 

De  Vover  svulme  med  skummende  Top, 
En  Havmand  sig  skyder  fra  Havsbunden  op. 

Hans  Pandser  var  om  Livet  af  sølvblanke  Skiæl, 
Derpaa  skinte  Solen  udi  Rosenqvæld. 

Hans  Spyd  var  en  Baadsstang,   dens  Krog  en  Koral, 
Hans  Skiold  var  en  bruunhvælvet  Skildpaddeskal. 

Hans  Hielm  var  af  Musling,  hans  Haar  var  af  Tang, 
Som  Strandmaagens  Stemme  var   Havmandens  Sang. 

>0g siig  du  mig,  skiøn  Havmand,  alt  fra  din  vaade  Bo! 
*Naar  kommer  der  en  Beiler  og  fæster  min  Tro?« 

»Og  hør  du,  Agnete!  hvad  jeg  vil  sige  dig: 

»Alt  til  din  kiære  Fæstemand  saa  skalst  du  kaare  mig. 

»Jeg  eier  under  Havet  saa  lystelig  en  Hal, 
»Du  Væggen  finder  sleben  af  klareste  Krystal. 

»Syv  hundred  unge  Piger  opvarte  ved  min  Disk, 
»Foroven  som  en  Qvinde,  forneden  som  en  Fisk. 

»En  Slæde  jeg  dig  skienker,  som  Perlemor  at  see, 
»Den  drager  dig  den  Sælhund,  som  Renen  paa  Snee. 

»Og  i  min  grønne  Have  saa  høit  de  Blomster  staae, 
»De  kneise  udi  Vandet,  som  udi  Luften  blaa.« 

»Og  er  det,  som  du  siger,  skiøn  Havmand!  for  sand, 
»Da  vil  jeg  dig  udkaare  alt  til  min  Fæstemand.« 

Agnete  sprang  i  Havet,  den  unge  Venneviv, 
Han  trak  hende  ned  under  Havgræs  og  Siv. 

Tilsammen  der  de  leved  i  otte  lange  Aar, 

Syv  Sønner  under  Havet  hun  med  Havmanden  faaer. 

Agnete  sad  i  Buret  alt  under  Siv  og  Tang, 

Da  hører  hun  paa  Jorden  de  Kirkeklokkers  Klang. 

Agnete  for  sin  Husbond  da  ganger  ind  at  staae: 
»Og  maa  jeg  endnu  en  Gang  til  Gudsbord  gaae!« 

»Og  hør  du,  Agnete!  hvad  jeg  vil  sige  dig: 
A  flir  og  tyve  Timer  maa  du  forlade  mig.« 

Agnete  kysser  kiærlig  de  Sønner  syv  saa  brat, 
Hun  ønskte  dennem  alle  vel  tusinde  god  Nat, 

Og  græde  gibrde  Store,  og  græde  giorde  Smaae, 
Og  græde  giorde  Barnet,  som  udi  Vuggen  laae. 

Agnete  under  Himlen  igien  paa  Stranden  staaer, 
Hun  havde  ei  seet  Solen  i  otte  lange  Aar. 

Agnete  træder  høvisk  for  sine  Frænder  ind. 
>Vi  kiende  dig  ei  mere,  du  hedenske  Qvind!« 

Agnete  treen  i  Kirken  ved  Klokkernes  Dingding, 
Men  alle  de  Smaabilleder  de  vendte  sig  omkring. 

Agnete  sætter  Kalken  ved  Altret  for  sin  Mund, 
Da  var  det  som  hun  stirred  i  Havets  sorte  Grund. 

Da  skiælved  hun  saa  saare,  hun  mæled  ei  et  Ord, 
Den  hellige  Viin  hun  spildte  paa  Jord. 

Om  Aftenen,  da  Røgen  og  Mørket  faldt  paa, 
Agnete  mon  atter  til  Stranden  udgaae. 

Hun  folded  sine  Hænder,  den  uselige  Viv: 

>Gud  naade  mig,  og  tage  saa  brat  mit  unge  Liv!« 

Agnete  sank  i  Græsset,  i  blaae  Violer  ned; 
Det  siger  jeg,  de  Blomster  de  blegnede  derved. 

De  Fugle  de  siunge  saa  høit  fra  grønnen  Qvist: 
»Nu  døer  du,  Agnete!  det  vide  vi  forvist.« 

I  Tusmørkets  Time,  som  Straaleme  nedgik, 

Da  skiælved  hendes  Hierte,  da  brast  hendes  Blik. 

De  salte  Bølger  stige  saa  susende  med  Ak, 
Saa  sagtelig  de  Liget  til  Havsbunden  trak. 

Tre  Dage  laae  paa  Bunden  hun  efter  sin  Død, 
Da  atter  hende  Bølgerne  til  Havsfladen  skød. 

Den  liden  Dreng  paa  Fælleden  saa  aarle  vogter  Gæs, 
Da  fandt  han  Agnete  opskyllet  paa  det  Næs. 

I  Sandet  blev  hun  jordet  bag  tangklædte  Steen, 
Den  skiermer  nu  for  Bølgerne  de  mødige  Been. 

Hver  Morgen  og  hver  Aften  er  Stenen  salt  og  vaad; 
Det,  sige  Byens  Piger,  er  Havmandens  Graad. 


TIL  MADAME  JOHANNSEN,  født  KNUDTZON. 

Paris,  den  6te  Juni  1808. 


Vidt  fiernet  fra  mit  Fædreland, 
Omgivet  af  en  fremmed  Vrimmel, 
Der  kiender  til  den  sølvblaa  Strand 
Saa  lidt,  som  til  den  sølvblaa  Himmel; 
Der  bygger  om  en  grumset  Flod, 
Hvori  de  vaske  sig,  og  drikke, 
I  Hiertet  intet  Uskyldsblod, 
I  Øiet  ingen  Frihedsblikke ; 


TIL  MADAME  JOHANNSEN,  FØDT  KNUDTZON. 

Et  Folk,  saa  langt  fra  norsk  og  dansk, 

Som  nogen  Moderssiæl  kan  være, 

For  Resten  Tidens  største  Ære, 

Et  Folk,  om  ikke  frankt,  dog  fransk  — 

Omringet  af  en  saadan  Flok, 

Hvad  Andet  for  en  Skiald  fra  Norden, 

End  paa  en  vældig  Klippeblok 

At  tænke  stundom  sig  fra  Jorden; 

End  i  en  Drøm  at  virke  frem 

Den  Fryd,  som  var  ham  ganske  negtet; 

End  skabe  sig  et  digtet  Hiem 

Med  Alt,  hvad  der  ham  var  beslægtet? 


Saa  giorde  jeg.     Og  Musen  lod 
Mit  Øie  kiære  Syner  skue. 
Og  Throndhiems  gamle  Kirke  stod 
For  mig  i  Morgenrødens  Lue, 
Og  Valhals  Vælde  traadte  ned. 
Og  diærve  Helte  saae  jeg  virke. 
Og  ægte  nordisk  Kiærlighed 
Fremblomstred  i  den  gamle  Kirke. 
Men,  ak!  det  var  en  Phantasie; 
Og  da  min  Drøm  var  endt,  desværre. 
Var  og  den  drømte  Fryd  forbi. 
Thi  Alt  var  fransk  —  det  veed  vor  Herre! 

Hvad  skildrer  nu  da  Skialdens  Lyst? 
Den  Glæde,  som  kun  før  han  tænkte, 
Opfylder  virkelig  hans  Bryst, 
Et  udrømt  Held  ham  Skiebnen  skienkte. 
Thi  nordisk  Ynde,  nordisk  Dyd, 

Og  Alt,  hvad  Frankrigs  Flitter  hader. 
Og  Sprogets  elskte  Moderlyd  — 
Det  traf  han  paa  de  franske  Gader. 
Og  midt  i  Bue  de  mail  han  saae 
Et  lille  Throndhiem  til  sin  Glæde, 
Midt  i  den  franske  Pøl  en  Vraa, 
Hvor  Nordens  Aand  og  Liv  tog  Sæde. 

Med  festlig  Fryd  jeg  Harpen  slaaer 
Til  Tak  paa  denne  Dag,  Veninde! 
Den  korte  Glæde  snart  for^aaer  — 
Erindringen  skal  ei  forsvinde. 
Hist  bedre  Glæder  uden  Tal 
Skal  os  i  bedre  Tider  more, 
Og  paa  det  lille  Throndhiem  skal 
Vi  eengang  tænke  i  det  store. 


TIL  MADAME  LABOUCHÉRE,  født  KNUDTZON. 

Paris,  den  Ilte  Juni  3808. 


Græd  ei,  fordi  du  maa  dit  Hiem  forlade. 

Fordi  de  Elskte  ile  fra  dig  bort! 

Dig  skiller  fra  dit  Norge  Havets  Flade; 

Men  Havets  Vei  er  altid  kort. 

Din  Fader  raader  over  lette  Snekker, 

Og  dine  kiære  Venner  elske  dig 

Med  Kiærlighed,  som  ingen  Frastand  svækker. 

Græd  ei!  thi  du  est  lykkelig. 

Een  Broder  bliver,  og  en  anden  kommer 
Med  Skibet  snart  igien  til  franske  Strand, 
Og  bringer  dig  midt  i  den  skiønne  Sommer 
Tilbage  til  dit  Fædreland. 
Saaledes  vilst  du  længe  Livet  nyde 
Imellem  Kiærlighed  og  Kiærlighed, 
Og  som  dit  Skib,  skal  Livets  Snekke  flyde 
Imellem  tvende  Blomsterbed. 

Behold  dit  Hiertelag  til  Nordens  Egne, 
Glem  ikke  Rugens  Land,  hvor  Druen  groer! 
Uskrømtet  Venskab  blomstrer  allevegne, 
Dog  trives  dette  Blomster  bedst  i  Nord. 
Lær  dine  Børn  dit  Modersprog  at  tale. 
Lær  dem  at  have  Norges  Fieide  kiær. 
Og  siig  dem:  i  de  danske  Dale 
Slaae  Hierter,  som  er  Venskab  værd! 

Lad  tidt  en  trofast  Sang  fra  Hiemmet  lyde 

Paa  dine  Læber,  lært  i  Klippens  Hald; 

Lad  tidt  en  Taare  fra  dit  Øie  flyde 

Ved  Sangen  af  den  danske  Skiald! 

Vi  sees  igien!     Hvo  vilde  vel  formode. 

At  kiære  Venner  fandtes  aldrig  meer? 

Vi  sees!     Selv  Døden  skiUer  kort  de  Gode; 

Hist  findes  de,  og  skilles  aldrig  meer. 

NORMANDS-SANG. 

Paris,  Sommeren  1808. 


børge,  hvo  som  vil,  for  Norges  gamle  Land! 

Jeg  kiender  ikke  Sorgen. 

Frygte,  hvo  som  vil,   for  Bierg  og  Dal  og  Strand  1 

Mig  Frygten  er  forborgen. 

Dovrefield  skal  Svensken,  tænker  jeg,  la'e  staae. 

Elven  skal  i  Dalen  han  frit  lade  gaae. 

Skyen  svinder  bort; 

Er  end  Natten  sort, 
Solen  skinner  klart  i  Morgen. 

Blodet  rinder  let  i  hver  en  Normands  Bryst, 

Som  i  Klippen  Kildevældet, 

Hiertet  svæver  høit  og  rede  til  en  Dyst, 

Som  Ørnen  over  Fieldet. 

Biørn  og  Ulv  maae  flygte  bort  for  Klippens  Børn, 

Svensken  er  ei  Ulv,  og  endnu  mindre  Biørn. 

Sidst  ved  Fredrikshald 

Fik  han  jo  sit  Fald; 
Troer  han.  Kraften  er  forældet? 

Briten  er  en  Høker,  Høkeren  forstaaer 

Helten  ikkun  slet  at  møde. 

Hvor  ei  Listen  meer  og  Guldet  meer  forslaaer, 

Der  maa  stakkels  Briten  bløde. 

Huse  kan  han  brænde,  Qvinder  kan  han  slaae. 

Men  mod  Landets  Sønner  vil  han  slet  bestaae. 

Zinclar  fandt  sin  Død 

Hist  i  Dalens  Skiød; 
Der  er  Rum  til  flere  Døde. 

Snart  skal  Havet  meer  ei  med  sin  sølvblaa  Favn 

Skille  vore  Brødreriger; 

Snart  staaer  mellem  Throndhiems  By  og  Kiøbenhavn 

Ingen  fiendtlig  væbnet  Kriger. 

Skaal  for  hver  en  Broder  i  den  danske  Dal, 

For  hver  Broder  i  den  norske  Klippesal! 

Fryd  og  muntert  Liv 

For  hver  Daneviv! 
Skaal  for  alle  Norges  Piger! 


SIMPLON. 
Paa  Tilbagereisen.    1809. 


Der  staae  igien  de  taamehøie  Trolde 
Med  Taagedamp  om  Been. 
Lidt  efter  lidt  forsvandt  de  grønne  Volde, 
Her  kneiser  nøgne  Steen. 

Mig  vinker  Kæmpen,  der  de  gamle  Daner 
I  Flokke  saae  saa  tidt; 
Hans  Hielm  er  lis,  og  Hielmetoppen  Graner, 
Og  Pandseret  Granit. 

Hvi  smulmer  Hiertet  mere  kiækt  i  Barmen 
Ved  denne  Klippehal? 
Jeg  hører  Ørnens  Susen,  Fossens  Larmen, 
Men  ingen  Nattergal. 

Oehlenschlftger.    X.  20 

Hvor  er  de  Myrter  og  de  Laurbærhækker, 
Hvor  Marmorstøtten  stod? 
Jeg  seer  kun  Biergets  Top,  som  Snee  bedækker; 
En  Afgrund  ved  min  Fod. 

Dog  glædes  jeg,  og  fra  mit  Bryst  forsvinder 
Hiin  Ængsteligheds  Vee. 
Mig  vinker  Idun  med  de  friske  Kinder 
I  Klædningen  af  Snee. 

Hvad  er  dog  dette?     Hist  i  Morgenrøden 
En  Banghed  mig  betog; 
Det  kom  mig  stundom  for,  jeg  hørte  Døden, 
Naar  Nattergalen  slog. 

I  Køligheden  jeg  mig  føler  lettet; 

Ei  Heden  var  min  Ven. 

Som  fangen  Fisk  jeg  mellem  Blomster  sprætted. 

Og  vilde  bort  igien. 

»Saa  har  Apoll  dig  ikke  værdig  funden 
»Da  til  sin  Himmel  klar; 
>Saa  er  den  skiønne  Kunst  for  dig  forsvunden, 
>Saa  est  du  en  Barbar!« 

Velan,  Barbar!  Der  hersker  og  i  Norden 
En  Gud,  som  Harpen  slaaer; 
Han  er  ei  Yngling,  han  en  Mand  er  vorden 
Med  Egeløv  i  Haar. 

Han  lærte  mig  i  mine  Fædreskove 
At  røre  Harpen  stærk; 


SIMPLON. 


307 


Han  lærte  mig  mangt  Heltec[vad  at  vove 
Om  Dyd  og  Nidingsværk. 

Dog,  skiønne  Grækers  Aand !  du  selv  maa  sande, 
Jeg  hylded  dine  Bud: 
Du  saae  mig  henrykt  i  dit  Tempel  stande, 
Jeg  dyrked  dig  som  Gud. 

Og  du  din  Viisdom  mig  har  aabenbaret 
I  evig  Skiønhedsglands ; 
Du  danned  dybt,  med  hvad  jeg  har  erfaret, 
Mig  Hiertet  og  min  Sands. 

Og  I  huldsalige  Farvetryllerier, 
Som  nu  ei  Øiet  seer! 
Mon  vel  en  Digters  bedste  Phantasier, 
End  I,  mig  glæded  meer? 

Jeg  kunde  dig  ei  uden  Sorg  forlade, 
Begravede  Natur! 

Skiøndt  ei  jeg  stod  i  hver  en  gammel  Gade, 
Betragted  hver  en  Muur. 

Og  tydske  Sværmerier,  som  sig  blandte 
I  Alt,  mig  giorde  stum; 
Ei  fandt  jeg  Himmelnøglen  kun  i  Dante, 
Ei  steds  Nutiden  dum. 

Utaalelig  mig  blev  min  Olds  Foragter, 

Hvem  gamle  Drømme  bandt; 

Og  skiøndt  mig  mored  de  catholske  Fagter, 

Blev  jeg  en  Protestant. 

For  stærk  mig  ogsaa  Middagssolen  brændte; 
Vel  Himmelen  var  blaa, 
Men  Siællands  Bøg,  hvorhen  jeg  Øiet  vendte, 
Dog  ei  mit  Øie  saae. 

Nu  glædes  jeg  paa  Fieldet  her,  det  hvide, 

Og  rørt  mod  Norden  seer. 

Jeg  hviler  ei  ved  Cesti  Pyramide, 

Jeg  er  ei  Kiætter  meer!- 


Anmærkninger. 


Side  1,  Lin.  1.  Paa  min  Moders  Grav  og  de  otte 
følgende  Numre  ere  vel  de  ældste  af  de  i  dette  Udvalg  op- 
tagne Digte,  og  skrevne,  før  Oehlenschlåger  gjorde  Bekendt- 
skab med  Steffens;  men  kun  Romancen  Ad  Sundet  o.  s.  v. 
staar  her  ganske  uforandret  Høitidssangen  er  den  ufor- 
andrede Slutning,  som  Oehlenschlåger  paa  sine  gamle  Dage 
beholdt  af  et  noget  længere  Digt.  Paa  min  Moders  Grav, 
Afskedssang,  Freias  Rok,  Siølund  og  Biarkemaal 
bar  Oehlenschlåger  kun  underkastet  Smaaforandringer;  der- 
imod har  han  gennemgaaende  omarbejdet  Den  bolde  Lars 
Bagge  og  Til  Dichman.  —  Oehlenschlågers  Moder  døde  den 
^e  Maj  1800  i  Sønnens  21de  Aar.  Hun  besynges  ogsaa  i 
Kirkegaarden,  det  næstsidste  Nummer  af  Frederiksberg- 
Digtet,  1816;  se  næste  Bind. 

Side  1,  Lin.  6  og  7.  Om  Rim  som  dig  og  sørgelig, 
se  1ste  Bind,  Anm  til  S.  12,  L.  4  og  6,  samt  til  S.  205, 
L.  54  f.  n. 

Side  2,  Lin.  12.  Jorden  ei  dig  savner,  d.  e.  Jorden 
bar  faaet  sit  Bytte,  Graven  har  modtaget  dig. 

Side  2,  Lin.  11-10  f.  n.  Da  Baggesen  i  Efteraaret  1800 
beredte  sig  til  at  forlade  Danmark,  som  der  sagdes:  for  be- 
standig, fik  Oehlenschlåger  i  Fællesskab  med  sm  Ven  H.  C. 
Ørsted  en  Afskedsfest  arrangeret  for  ham  i  Dreiers  Klub  og 
skrev  nærværende  Sang.  >Et  Exemplar  af  den,  som  Bagge- 
sen under  Afsyngningen  havde  holdt  i  Haanden,«  siger  Oeh- 
lenschlåger i  sine  Erindringer,  »gav  han  mig  tilbage, 
giennemvædet  med  sine  Taarer,  i  det  han  omfavnede  mig, 
kyssede  mig,  og  testamenterede  mig  sin  danske  Lyra,  som 
ban  nu  ikke  havde  i  Sinde  at  slaae  mere«. 

Side  3,  Lin.  6.  P  i  n d  i  F i e  1  d  d.  e.  Pindus's  Fjæld.  Pindus, 
en  Bjærgbede  i  Grækenland,  blev  i  Oldtiden  anset  som  Mu- 
sernes Sæde.  Det  stemmer  med  Tidens  Sprogbrug,  at  ber 
bruges  den  latinske  Genitiv. 

Side  3,  Lin.  8-5  f.  n.  De  bekendte  Linier,  til  hvilke 
Oehlenschlager  her  sigter,  lindes  i  Baggesens  Til  mit 
Fædreland. 

Side  4,  Lin.  6.  Den  dramatiske  Situation  Ånden  April 
1801  blev  anonymt  indleveret  til  Teaterdirektionen,  som  for- 
kastede den  i  Februar  1802.  Kort  efter  blev  Stykket  udgivet 
og  derpaa  henlagt  af  Digteren.  Det  er  aftrykt  i  Liebenbergs 
Bidrag  til  den  oehlenschlågerske  Literaturs  Hi- 
storie, 1ste  Bind,  S.  402-432. 

Side  5,  Lin.  1.    Den  bolde  Lars  Bagge.    Om  denne 
Lokalisering  af  et  Digt  af  Burger  skriver  Oehlenschlager  i 
sine  Erindringer,  1ste  Del,  S.  160-161  (Udtoget,  S.  109): 
»Et  selsomt  Tilfælde  maa  jeg  fortælle,  som  indtraf  paa  denne 
Tid  [1801].     Jeg   havde  læst  Burgers  Lied  vom   brav  en 
Manne.     Det  begeistrede  mig,   og  jeg   oversatte  det  paa 
Dansk.     Ligesom  jeg  var  færdig  dermed,   traadte  L.  Kruse 
ind  til  mig  i  min  Stue.    Jeg  spørger:  >Hvad  Nyt?«  —  >Har 
du  Intet  mærket  til  den  stærke  Storm  i  Nat  [den  3dje  Nov.]  ?c 
—  >Nei,  jeg  har  sovet  roligt  hele  Natten.«  —  >Der  er  vist 
skeet  megen  Ulykke  paa  Søen,«  vedblev  Kruse,  >men  een 
Ulykke  er  i  det  mindste  forhindret  ved  en  Sømands  Heltemod. 
Folkene  paa  et  strandet  Skib  langt  ude  paa  Rheden  kunde 
ikke  redde  sig.    Tusinde  Mennesker  stode  paa  Toldboden, 
Ingen  vovede  sig  ud.    Nu  kom  Grosserer  Staal  Hasen,  og 
lovede  den  Mand  en  betydelig  Sum,  som  turde  redde  dem. 
Fiskeren  Lars  Bagge  springer  i  en  Baad,   redder  de  Skib- 
brudne med  Livsfare,  og  beder  Kiøbmanden  give  dem  Pen- 
gene; selv  vil  han  Intet  have.«  —  >Nei,«  raabte  jeg,  »det  er 
alt  for  selsomt.«  —  >Hvad  mener  du?«  —  >Der  ligger  den 
hele  Historie  poetisk  beskreven  paa  Bordet.    Jeg  behøver 
kun  at  forandre  Navnene  og  nogle  Biomstændigheder.«    Jeg 
fortalte  nu  Kruse  Hændelsen,  og  han  forundrede  sis  med 
mig.    Digtet  blev  trykt,  og  behagede;  men  det  forunderlige 
Tilfælde  fortaug  jeg,  af  Frygt  for  at  man  skulde  troe,  det 
var  opdigtet.    Mange  Åar  efter  har  jeg  i  mine   samlede 
Digte  [1823,  I,  S.  29]  fortalt  denne  Hændelse  i  det  lille  Digt 
Varselet,   som  følger  efter  Romancen  Lars  Bagge.«  — 
Digtet  Varselet  er  ikke  optaget  her.    Om  Lars  Bache, 
som   var    Færgemand,    kan   læses   i    Dansk   Biografisk 
Lex  ikon.  I,  1887.    Oehlenschlager  skriver  overalt  Bagge 
i  Stedet  for  Bache. 

Side  9,  Lin.  12  f.  n.  Freias  Rok.  I  nogle  af  Udgaverne 
ledsagede  Oehlenschlager  denne  Overskrift  med  Anmærk- 
ningen: >Orion«.  Digtet  hører  tillige  med  de  to  følgende  til 
Fortællingen  Erik  og  Roller,  om  hvilken  Oehlenschlager 
i  sine  Erindringer,  1ste  Del,  S.  178, 182 og  193  (Udtoget, S. 
119-120, 123  og  131),  meddeler,  at  han,  før  han  i  Forsommeren 

1802  gjorde  Bekendtskab  med  Steffens,  havde  ladet  flere 
Ark  trykke,  som  han  »kasserede,  fordi  han  havde  faaet  en 
anden  Smag«.  Fortællingen,  der  i  Aaret  1817  fremkom  om- 
digtet som  en  Episode  i  Hroars  Saga,  blev  1897  udgivet  i 
sin  oprindelige  Skikkelse  af  Hr.  cand.  mag.  V.  Bierring. 
Allerede  1860  havde  Liebenberg  henledet  Opmærksomheden 
paa  det  forkastede  Arbejde,  idet  han  (Oehlenschlågers  Po- 
etiske Skrifter,  19de  Deel,  S.  306)  meddeler,  at  der  deraf 
>fandtes  iblandt  Digterens  Efterladenskaber  de  elleve  første 
Ark  rentrykte  og  det  tolvte  i  Korrektur*.  Hr.  Bierring  be- 
tegner i  Indledningen  til  sin  Udgave  Liebenbergs  Beskrivelse 
af  Fragmentet  som  uklar;  men  Sagen  er,  saaledes  som  Hr. 
C.  Elberling  rigtigt  antager  i  sin  Anmeldelse  af  Hr.  Bierrings 
Udgave  (Dania,  5te  Bind,  S.  57),  at  det  paa  det  kongelige 
Bibliothek  opbevarede  Eksemplar,  som  Hr.  Bierring  har 
benyttet,  ikke  er  det  samme  som  det,  Liebenberg  beskriver. 
Dette  findes  nemlig  efter  Hr.  Dr.  phil.  V.  Andersens  Med- 
delelse i  Fru  B.  Oehlenschlågers  Eje. 

Side  10,  Lin.  11.  Siølund.  Sagnet  om  Gefion  og  Gylfes 
Sønner  behandledes  af  Oehlenschlager  endnu  engang  i  20de 
Sang  af  Nordens  Guder. 

Side  10,  Lin.  13-12  f.  n.  Aserne  antoges  tidligere  for  at 
være  komne  til  Norden  fra  Asien. 

Side  12,  Lin.  1.    Karfunkelsteen,  Rubin. 

Side  12,  Lin.  11.    Ægir,  Havets  Gud. 

Side  12,  Lin.  13.  Ranas  Døttre,  Bølgerne.  Ran, 
Ægirs  Hustru,  kaldes  ofte  Rana,  ligesom  Hela,  Valhalla, 
Siølunda  i  Stedet  for  Hel,  Valhal,  Siølund  (Sjælland). 

Side  13,  Lin.  10.  Biarkemaal.  Dette  er  ikke  nogen 
Efterligning  eller  Restitution  af  den  i  Oldtiden  under  samme 
Navn  berømte  Sang,  som  var  lagt  Helten  Bjarke  i  Munden 
ved  hans  sidste  Kamp  for  Hrolf  Krake,  og  af  hvilken  vi  nu 
ikke  kende  mere  end  Begyndelsen.  Oehlenschlager  anbragte 
senere  (1827- 1828)  sit  Bjarkemaal  i  3dje  Sang  af  Heltedigtet 
Hrolf  Krake,  men  forbigik  der  den  3dje  Strofe,  hvorfor 
det  optages  ogsaa  her.  Paa  dette  Sted  maatte  det  desuden 
nødigt  savnes  som  den  bedste  Prøve  paa,  hvad  Digteren  i 
den  Retning  saa  tidligt  formaaede.  Han  har  ofte  benyttet 
samme  Form,  altid  med  afgjort  Held;  se  saaledes  Svartalfens 
første  Sang  for  Slagfidur  i  Vaulundurs  Saga  (1804), 
Stærkodders  Svanesang  (1812),  oprindelig  hørende  til 
Tragedien,  men  fremkommen  som  selvstændigt  Digt,  Nor- 
mannersangen i  Tragedien  Carl  den  Store  (1828)  og 
Hjalmars  Dødssang  i  20de  Kapitel  af  Ørvarodds 
Saga  (1841). 

Side  13,  Lin.  8f.  n.    Birtingsbad,  Blodbadet,  Slaget. 

Side  13,  Lin.  5  f.  n.   Skøgul,  en  af  Valkyrierne,  Krigs- 

møerne  i  Valhal,   Kampens  Piger,  som  de  kaldes  i  4de 
Strofe. 

Side  13,  Lin.  2  f.  n.    Den  blanke  Tunge,  Sværdet. 

Side  14,  Lin.  11.  Som  Blodgudinden,  som  en  Val- 
kyrie. 

Side  14,  Lin.  13  f.  n.  Den  røde  Tvæt,  Blodet  (at 
tvætte,  at  vadske). 

Side  14,  Lin.  10  f.  n.  Tyr,  den  unge  forvovne  Kampgnd, 
Søn  af  Odin. 

Side  15,  Lin.  13.    Nornen,  Skæbnegudinden. 

Side  15,  Lin.  7-5  f.  n.  Foruden  denne  Sang  og  den 
dramatiske  Situation  Ånden  April  1801,  af  hvilken  Ro- 
mancen ovenfor,  S.  4,  er  tagen,  foreligge  endnu  seks  andre 
Digte  fra  Oehlenschlågers  Haand  i  samme  Anledning. 

Side  16,  Lin.  13.    siunke  (forældet),  sank. 

Side  16,  Lin.  5f.  n.  Dichman  havde  været  Oehlen- 
schlågers Historielærer  i  Efterslægtsskolen.  Ogsaa  i  Anled- 
ning af  hans  Død,  November  1806,  skrev  hans  taknemmelige 
Discipel  et  (her  ikke  optaget*  Digt.  Om  Oehlenschl&gers 
Bamdomslæsning,  der  berøres  i  nærværende  Digt,  se  i  næste 
Bind  Anm.  til  Slottet  i  Frederiksberg-Digtet  1816. 

Side  16,  Lin.  2  f.  n.  Forgietmigei,  Forglemmigej ; 
se  9de  Bind,  Anm.  til  S.  36,  L.  5. 

Side  18,  Lin.  1.  Tyskeren  Schnabels  Klippeborgsroman 
(Wunderliche  Fata  einiger  Seefahrer,  vornenmlich  Alberti 
Julii  .  .  .  und  seiner  auf  der  Insel  Felsenburg  zustande  ge- 
brachten  Kolonieen)  hørte  i  dansk  Oversættelse  til  Oehlen- 
schlågers  Bamdomslæsning  og  blev  Forbilledet  for  hans 
Roman  Øen  i  Sydhavet. 

Side  18,  Lin.  9.  Reineke,  Ræven,  Hovedpersonen  i 
det  gamle  tyske  Dyredigt  Reineke  Vo s. 

Side  18,  Lin.  12  f.  n.  Tom  Jones,  Hovedpersonen  i 
en  berømt  Roman  af  Fielding. 

Side  19,  Lin.  7-8.  fierde  Christians  Kampestol 
o.  s.  V.  Efter  Sagnet  brugte  Kongen  det  bekendte  Stensæde 
i  lille  Dyrehave  ved  Frederiksborg,  naar  han  betalte  Arbejds- 
folkene under  Slottets  Bygning;  men  efter  hans  egne  efter- 
ladte skrevne  Ord  lod  han  Stenen  lægge  til  Minde  om  en 
huslig  Tvist  med  Kirsten  Munk. 

Side  19,  Lin.  13-16.  Her  skal  vel  tænkes  paa  Regulus, 
der,  tro  mod  sin  Ed,  vendte  tilbage  fra  Rom  til  Carthago,  hvor 
han  (efter  mindre  paalidelige  Beretninger)  blev  underkasfef 
den  i  Verset  omtalte  foruden  mange  andre  Pinsler. 

Side  19,  Lin.  9  f.  n.  Kong  Henrik  den  Fjerde  af 
Frankrig  og  hans  Minister  Sul  ly  vare  fortrolige  Venner. 

Side  20,  Lin.  6.     frodig  Taal,   frejdig  Taalmodighed. 

Side  20,  Lin.  14-13  f.  n.    Her  tænkes  paa  Myrderierne  i 
Paris  under  den  store  franske  Revolution. 

Side  21,  Lin.  10  f.  n.  Guldhornene.  Digteren  siger 
i  sine  Erindringer,  1ste  Del,  S.  188  (Udtoget,  S.  127-128): 
>Paa  Kunstkammeret  vare  nylig  [Natten  mellem  4de  og  5te 
Mai  1803]  de  to  ældgamle  Drikkenorn  stiaalne  bort  og  smel- 
tede af  Tyven,  saa  at  de  ginge  for  evig  tabte  for  Efterver- 
denen. Denne  Hændelse  tog  jeg  allegorisk,  og  fortalte,  at 
Hornene  vare  fundne  til  Løn  for  tro  Oldforskning,  men 
atter  borttagne  af  Guderne,  fordi  man  ingen  Sands  havde 
for  deres  sande  Værd,  og  kun  begabede  dem  nysgierrigt  som 
andre  Curiositeter.«  Sammesteds  fortælles,  at  Digtet  blev 
skrevet,  lige  efter  at  Oehlenschlager  var  kommen  hjem  fra 
sit  lange  første  Besøg  hos  Steffens.  —  En  udførlig  Under- 
søgelse af  Digtet  kan  læses  i  Dr.  Vilhelm  Andersens  Guld- 
hornene, København,  1896. 

Side  22,  Lin.  11  f.  n.  At  møde  sig  i  Stedet  for  at 
møde  hinanden,  mødes  ansaas  i  Aarnundredets  Begyn- 
delse endnu  ikke  for  en  Germanisme. 

Side  22,  Lin.  9  f.  n.    røde,  d.  e.  i  Kobberbrynjer. 
Side  23,  Lin.  9.     Hrymfaxe    (Hrimfaxe),    Rimmanke, 
Nattens  Hest. 

Side  23,  Lin.  13.  Alfen  Delling  var  gift  med  Natten 
og  ved  hende  Fader  til  Sønnen  Dagen. 

Side  23,  Lin.  14.    Skinfaxe,  Dagens  Hest. 
Side  24,  Lin.  14    undre  i  Stedet  for  undre  sig  findes 
ogsaa  hos  Ewald  og  Baggesen. 

Side  24,  Lin.  7  f.  n.  Hvoraf  de  er  taget,  hvoraf  de 
søgende  selv  ere  tagne,  hvor  de  selv  høre  hjemme. 

Side  24,  Lin.  3-2  f.  n.  Stormenes  Sluser  bryde 
med  Vælde  maa  vel  forstaas  saaledes:  Stormene  aabne 
deres  Sluser  og  bryde  med  Vælde. 

Side  25,  Lin.  6f.  n.  som  sine  Fædre  i  Stedet  for 
som  hans  Fædre;  sammenlign  7de  Bind,  Anm.  til  S.  50, 
L  9  f.  n. 

Side  27,  Lin.  3.  Verbet  skalter  bruges  vel  næppe 
aden  for  Talemaaden  at  skalte  og  valte  med  noget  (at 
raade  vilkaarligt  over  noget);  sammenlign  1ste  Bind,  Anm. 
til  S.  42,  L.  12-11  f.  n. 

Side  27,  Lin.  2  f.  n.  Flora,  de  gamle  Romeres  Blom- 
stergudinde. 

Side  28,  Lin.  3.  Boreas;  saaledes  kaldte  Grækerne 
Nordenvinden. 

Side  28,  Lin.  5.     Apollo,   hos   de   gamle   Grækere   og 
Romere  Solens  og  Digtekunstens  Gud. 
Side  29,  Lin.  14.    bøgende,  brølende. 
Side  29,  Lin.  12  f.  n.    ligne,  efterligne. 

Side  29,  Lin.  3f.  n.    Philomele  (Græsk),  Nattergalen. 

Side  30,  Lin.  1-16.  Foruden  i  disse  to  Strofer  har  Oeh- 
lenschlager  besunget  Ewald  i  Gipsbilledet  af  Lange- 
lands-Reise  (1804),  i  Ewald  (1805),  i  Ewalds  Grav  og 
første  Strofe  af  Mine  Mestere  (1810)  samt  i  det  her  ikke 
optagne  Ewalds  Minde  (1831).  Desuden  lod  han  Ewald 
personlig  optræde  i  Fortællingen  Digterbesøget  og  leverede 
biografiske,  kritiske  og  literærhistoriske  Afhandlinger  om 
ham  i  sine  Forelæsninger  (1810,  trykte  1854),  i  Molbechs 
Maanedsskrift  Athene  (Oktober  og  November  1813),  samt  i 
sit  eget  Maanedsskrift  Prometheus  TOktober  1832). 

Side  30,  Lin.  5.  I  Rungsted  tilbragte  Ewald  en  for- 
holdsvis lykkelig  Tid  fra  Foraaret  1773  til  Efteraaret  1775, 
og  han  besang  det  i  Digtet  Rungsteds  Lyksaligheder. 

Side  30,  Lin.  7.  Trinitatis  Kirke  i  København,  uden  for 
hvilken  Ewald  hviler,  er  just  ikke  synderlig  gammel  (bygget 
færdig  1657)  og  dens  Bygningsstil  endnu  mindre  gotisk. 

Side  30,  Lin.  11  f.  n.  Ordet  frostig  forekommer  kun 
et  Par  Gange  hos  Oehlenschlåger  og  er  vel  overhovedet 
lidet  brugt. 

Side  31,  Lin.  1.    Niords  Sønner,  Vindene. 

Side  31,  Lin.  6  f.  n.  Thule,  Norden.  En  Geograf, 
Pytheas  fra  Massilia  (Marseille)  kom  i  Begyndelsen  af  det 
3dje  Aarhundrede  før  Kristus  til  et  —  uvist  hvilket  —  nor- 
disk Land,  som  han  kaldte  Thule. 

Side  32,  Lin.  9.  Offerne,  gammeldags  Form  for 
Offrene. 

Side  33,  Lin.  3.  knittrende;  Digteren  mener  vel 
gnistrende;  sammenlign  i  det  følgende  S.  43,  L.  7. 

Side  33,  Lin.  10.   sig  vække,  poetisk  Frihed  for  vækkes. 

Side  35,  Lin.  14.  skimter,  skinner  svagt.  Denne  Be- 
tydning af  Ordet  er  forældet;  sammenlign  1ste  Bind,  Anm. 
til  S.  59,  Lin.  6  f.  n. 

Side  36,  Lin.  9f.  n.  Hlidskialf  var  det  Sted,  hvorfra 
Odin  kunde  overskue  hele  Verden.  Hlidskialfs  Lue, 
Hlidskialfs  Lys,  Klarhed. 

Side  36,  Lin.  4  f.  n.  Auka-Thor,  Age-Thor;  hans 
Kørsel  frembragte  Tordenen. 

Side  40,  Lin.  4.  Midgaardsslangen,  Midgardsormeo. 
Om  denne  se  8de,  9de  og  30te  Sang  i  Nordens  Guder. 

Side  40,  Lin.  7.  Om  Fen  ris  se  26de  Sang  i  Nordens 
Guder. 

Side  40,  Lin.  5  f.  n.  Oehlenschlåger  bruger  undertiden 
Elskte  i  Stedet  for  elskende,  saaledes  ogsaa  i  det  føl- 
sende,  S.  84,  L.  3  og  S.  86,  L.  2  f.  n.,  se  desuden  1ste  Bind, 
Anm.  til  S.  51,  L.  12  f.  n.  og  S.  203,  L.  14  f.  n.,  samt  4de 
Bind,  Anm.  til  S.  218,  L.  12  f.  n. 

Side  41,  Lin.  1.  Det  samme  Stof  benyttede  Oehlen- 
schlåger  omtrent  tre  Aar  senere  til  sin  Tragedie  Hakon 
3  ar  I. 

Side  42,  Lin.  9f.  n.    Litanier,  Bodspsalmer. 
Side  42,  Lin.  3  f.  n.   Gaulaa,  nu  Guledalselv  i  det  trond- 
hjem  ske. 

Side  43,  Lin.  11  f.  n.    Hermod,  Gadernes  Sendebud. 

Side  43,  Lin.  9  f.  n.  Giv  Olaf  Christen  sit  Bane- 
s  aar.  Denne  forældede  Sprogbrug  (i  Stedet  for  .  .  .  hans 
Banesaar)  forekommer  oftere  hos  Oehlenschlager. 

Side  44,  Lin.  4.  Hvi  bliver  du  bleg  og  sort  som 
Jorden?  Snorre  har  her  i  sin  Fortælling  om  Begivenheden 
(efter  Munchs  Oversættelse):  »Hvi  er  du  saa  bleg,  men 
stundom  sort  som  Jord?«  Sammenlign  Hieronimus  Juste- 
sen Ranchs  Skuespil,  1877,  S.  165:  >Jeg  maa  vel  være 
bleg  og  sort«;  Sv.  Grundtvigs  Danmarks  gamle  Folke- 
viser, 2den  Del,  S.  309:  >Ridder  Stig  han  blegned  saa  sort 
som  Jord«;  4de  Del,  S.  555:  >Hun  sortned,  og  hun  blegned 
derved«. 

Side  44,  Lin.  12.  Hvi  trækker  han  saa  med  det 
høire  Bryn?  I  den  samme  Talemaade  staar  der  i  8de 
sidste  Strofe  af  2den  Sang  af  Nordens  Guder  ligeledes 
med  i  Stedet  for  paa. 

Side  48,  Lin.  6  f.  n.  Dødninguhret  er  en  Bille,  som 
lever  i  og  af  gammelt  Træ;  den  banker  eller  pikker,  men 
kan  vel  ikke  siges  at  synge,  heller  ikke  at  pibe,  som  det 
hedder  nedenfor  (S.  129,  L.  7).  Sammenlign  2det  Bind, 
Anm.  til  S.  212,  L.  12-11  f.  n. 

Side  49,  Lin.  1.  Løve  ridderen  er  en  fri  digterisk 
Behandling  af  den  gamle  Folkevise  om  Kong  Didrik  og  Løven. 

Side  50,  Lin.  4.  Glavind  er  et  gammelt  Ord,  hvis 
Betydning  var  Land  se,  men  som  hos  nyere  Digtere  er 
kommet  til  at  betyde  Sværd. 

Side  50,  Lin.  10.  Klodden,  Grebet,  Hæftet.  Det  for- 
ældede Kl  od  betegnede  overhovedet  en  rund  Knop,  Kugle. 
I  Aladdin  (1ste  Bind,  S.  198,  L.  4)  forekommer  Ankel- 
klodder. 

Side  50,  Lin.  10  f.  n.    gunge  (forældet),  gynge. 

Side  50,  Lin.  7  f.  n.    Brad,  Bytte,  Steg. 

Side  51,  Lin.  14.  Thi  Skiebnen  har  sig  ei  mod 
mig  forsværget.  Ved  forsværget  maa  vel  her  efter 
ældre  Sprogbrug  forstaas  sammensvoret.  Med  Hensyn  til 
hele  Udtrykket  sammenlign  4de  Bind,  S.  5,  Lin.  2-3  og  1ste 
Bind,  S.  3,  L.  5. 

Side  52,  Lin.  10  f.  n.  vog,  fældede  (af  det  forældede 
at  veje). 

Side  54,  Lin.  1.  stiunger  eller  stinger  (forældet), 
stikker. 

Side  56,  Lin.  1.  Forbilledet  for  Elle  hø  ien  er  den 
gamle  Folkevise,  som  især  ved  J.  L.  Heibergs  Skaespil  er 
bleven  saa  bekendt. 

Side  61,  Lin.  6  f.  n.  Val  ravnen  er  en  fri  digterisk 
Behandling  af  den  gamle  Folkevise  om  German  Gladensvend. 
Ordet  Valravn  forekommer,  saa  vidt  vides,  kun  i  een  af 
Folkeviserne,  som  ikke  er  German  Gladensvend;  thi  i  den 
stod  det  ikke  oprindelig,  men  er  indført  al  Vedel.  I  hin  Vise 
(Sv. Grundtvigs  Danmarks  gamle  Folkeviser,  2den Del. 
1856,  S.  179)  er  Valravnen  et  omskabt  Menneske;  her  er  det 
en  Trold  i  Ravneham. 

Side  64,  Lin.  10-1  f.  n.  Rige  Fugl  kommer  susende 
o.  s.  V.  Disse  to  Strofer  ere  tagne  fra  en  gammel  Sangleg, 
som  beskrives  i  Sv.  Grundtvigs  Gamle  danske  Minder  i 
Folkemunde,  ny  Saml.,  1857,  S.  145,  hvor  Versene  anføres 
lidt  moderniserede. 

Side  64,  Lin.  4f.  n.    linkende,  haltende. 

Side  65,  Lin.  11  f.  n.  Tilie  (forældet),  Gulv,  egentlig 
Planke. 

Side  65,  Lin.  8  f.  n.  axler  sit  Skarlagenskind, 
tager  sin  røde  skindforede  Kappe  over  Skuldrene. 

Side  68,  Lin.  13.  fast,  hurtigt.  Denne  Betydning  af 
fast  er  vel  forældet,  skønt  man  endnu  i  alt  Fald  i  Dialekter 
kan  høre:  Uret  gaar  for  fast. 

Side  72,  Lin.  2.    Mod,  Hu,  Sind. 

Side  73,  Lin.  2  f.  n.  Se  Matthæus's  Evangelium,  Kapitel 
14,  Vers  22-34. 

Side  75,  Lin.  11  f.  n.  Rosmer  Havmand  er  en  fri 
digterisk  Behandling  af  den  gamle  Folkevise,  der  bærer 
samme  Navn. 

Side  75,  Lin.  3f.  n.  Bølgekarmen,  Skibet.  Det  for- 
ældede Karm  er  Vogn. 

Side  76,  Lin.  6.  Paa  Skibet  Nagel  fare,  som  var  bygget 
af  døde  Mænds  Negle,  kom  Jætter  sejlende  til  Gudernes 
sidste  Kamp;  se  27de  Sangs  13de  og  Ude  Strofe  og  dOte  Sangs 
44de  og  45de  Strofe  i  Nordens  Guder. 

Side  76,  Lin.  11  f.  n.    plat  (forældet),  ganske. 

Side  76,  Lin.  6  f.  n.  Ran,  Havguden  Ægirs  barske 
Hustru. 

Side  78,  Lin.  10  f.  n.    prud  (forældet),  herlig,  prægtig. 

Side  79,  Lin.  8  f.  n.  Et  Aar  jeg  er  paa  Havsens 
Bund  (i  Stedet  for:  Et  Aar  har  jeg  været  o.  s.  v.)  betrag- 
tedes i  1802,  da  dette  blev  skrevet,  endnu  ikke  som  en  (Jer- 
manisme. 

Side  79,  Lin.  5  f.  n.  Har  du  mig  forladt,  d.  e.  har 
du  tilgivet  mig. 

Side  80,  Lin.  11  f.  n.    Teen  (forældet),  Spid. 

Side  81,  Lin  2  f.  n.  Jeg  lugter  paa  min  Tomme. 
Tomme  (forældet),  Tommelfinger.  —  Det  er  nok  folkelig 
Skik  at  lugte  til  sin  Haand  for  at  bedømme  Luftens  Be- 
skaffenhed; den  gamle  Vise  har:  »Jeg  lugter  paa  min  højre 
Haand«. 

Side  87,  Lin.  3.  En  Oversættelse  af  Goethes  i  1774  ud- 
komne Werther  blev  to  Aar  efter  i  Danmark  forbudt  >8om 
et  Skrift,  der  bespotter  Religionen,  besmykker  Lasterne  og 
kan  fordærve  gode  Sæder*.  Forbudet  er  nok  aldrig  blevet 
hævet;  alligevel  kom  her  en  ny  Oversættelse  1832  ved  Meis- 
ling.  Om  Fortællingen  siger  Nordisk  Conversations- 
lexikon  (3dje  Udg.):  »Goethes  Kærlighed  til  Charlotte  Buff, 
siden  Fru  Kestner,  og  en  ung  Mands  (Jerusalems)  Selvmord 
bleve  Anledning  til  den  af  overstrømmende  ungdommelig 
Følelse  svulmende  Digtning  i  Prosa  Leiden  desj  ungen 
Werther  s,  der  gennem  den  poetiske  Objektivering  blev 
ham  til  personlig  Befrielse  for  hans  dybe  Smerte,  og  som 
slog  mægtig  ned  iblandt  Ungdommen,  der  længtes  efter  Luft 
og  Lys  for  Hjærtets  Liv,  hvis  Ret  Rousseau  havde  prokla- 
meret«. 

Side  90,  Lin.  13.    Minnisang,  Kærlighedssang. 

Side  90,  Lin.  5  f.  n.    fors  vunde  (forældet),  forsvandt. 

Side  90,  Lin.  3  f.  n.  Tafelrunde,  det  runde  Bord.  I 
Middelalderen  opstod  der  en  Række  engelske,  franske  og 
tyske  Digtninger,  som  besang  Ridderne  om  det  runde  Bord, 
der  alle  skulde  udmærke  sig  ved  høj  Fødsel,  Visdom,  Tapper- 
hed, Fromhed  og  Kongetroskab. 

Side  93,  Lin.  8.  Den  71-aarige  Billedhugger  Wiede- 
welt  fandtes  død  i  Peblingesøen  den  21de  December  1802. 
Af  de  fire  Figurer  ved  Frihedsstøtten  paa  Vesterbro  er  den 
ene,  forestillende  Troskab,  af  ham;  hertil  hentyder  Digtets 
sidste  Strofe. 

Side  94,  Lin.  6  f.  n.  dybt  under  Bølgens  Leer  vil 
vel  blot  sige:  under  Bølgen  paa  Leret,  paa  Bunden. 

Side  95,  Lin.  2.  Længslers  Bolig  d.  e.  den  Bolig, 
hvortil  mine  Længsler  stunde. 

Side  99,  Lin.  11  f.  n.  Fra  de  ældste  Tider  have  Kome- 
terne vakt  Forfærdelse.  De  betragtedes  som  Tegn  paa  Guds 
Vrede  og  som  Varsler  om  Krig  og  Ulykker.  Deres  Haler 
hleve  af  Folkefantasien  forvandlede  til  uhyre  Ris,  Tegn  paa 
Guds  Straffedomme;  og  selv  i  senere  Tider  troede  man,  at 
en  af  dem  kunde  støde  sammen  med  vor  Jord  til  dennes 
Undergang.  Disse  Forestillinger  brugte  nu  Oehlenschlager 
til  en  billedlig  Fremstilling  af  den  Ide,  hvoraf  han  især  i  sin 

Ungdom  var  gennemtrængt,  at  vore  ældste  Forfædre,  dem 
man  plejede  at  betragte  som  Barbarer,  havde  været  i  Be- 
siddelse af  en  langt  fastere  Tro  og  en  langt  højere  Kraft 
end  vi,  hvilket  vi  skulde  stræbe  at  vinde  tilbage.  Dette  var 
hans  store  poetiske  Tanke,  der  fremfor  alle  andre  holdt  ham 
oppe.  Han  forestiller  sig  nu  en  Komet  under  Skikkelsen  af 
en  gammel  Kæmpe,  som  vandrer  igennem  Ætheren.  Tre 
Gange  var  han  her;  den  første  Gang  glimtede  det  som  Stjer- 
ner 1  Syd  og  Nord.  Det  var  i  Livets  Ungdom  svaar,  da  Tidens 
herligste  Rose  blomstrede,  paa  hvilken  >hvert  Blad  var 
Helteblod«,  og  da  Tapperhed  og  Kraft  havde  Overhaand. 
Den  anden  Gang,  da  han  efter  mange  Sekler  vendte  tilbage, 
var  Ungdomskr aften  svunden,  den  høje  Helterose  syntes 
visnet,  men  Troen  var  der  dog  endnu,  hvoraf  nye  Roser 
kunde  fremspire.  Da  vinker  Kæmpen  med  sit  Sværd,  og 
man  iler  i  Heltefærd  at  hævne  det  herliges  Undergang.  Men 
dette  var  den  sidste  Opblussen  af  den  gamle  Kraft.  Ved 
hans  tredje  Tilbagevenden  var  ogsaa  Troen  udslukt,  da  truer 
han  at  tugte  Jorden  med  sit  Ris  og  gøde  den  med  Blod, 
hvoraf  nye  Roser  skulle  fødes  og  nye  Stjærner  glimte  frem. 
Men  sker  ikke  dette,  og  kommer  han  igen  den  fjerde  Gang 
og  ser  sit  Haab  skuifet,  da  støder  han  sit  Bryst  imod  Jorden, 
saa  den  sønderknust  styrter  i  Afgrunden.  (Efter  Hauchs 
Afhandlinger,  ny  Række,  1869,  S.  34-36.) 

Side  101,  Lin.  5.  Tre  Gange  har  jeg  været  her  — 
iberegnet  den  nærværende  Gang. 

Side  101,  Lin.  13  f.  n.  skod  i  Stedet  for  skød  fore- 
kommer ellers  ikke  hos  Oehlenschlager. 

Side  103,  Lin.  2.  Freias  Alter  blev  i  1804  forkastet 
af  Teaterdirektionen,  i  1816  omarbejdet  fra  et  Syngespil  til 
et  Lystspil  og  atter  forkastet,  samt  endelig  i  1828  omgjort 
til  en  Vaudeville  og  opført  et  Par  Gange.  1 1889  blev  Vaude- 
villen fremdragen  paa  ny  og  opført  14  Gange  paa  Dagmar- 
teatret. 

Side  106,  Lin.  6  f.  n.  moxen  (forældet),  næsten.  Om 
Oehlenschlågers  Brug  af  dette  Ord  se  2det  Bind,  Anm.  til 
S.  230,  L.  11  f.  n. 

Side  107,  Lin.  9  f.  n.  at  han  tale  var  i  Stand;  sam- 
menlign 1ste  Bind,  S.  55,  L.  3. 

Side  109,  Lin.  4.    forgiet  (forældet),  forgættet,  glemt. 

Side  110,  Lin.  14  f.  n.  Om  Glavind  se  ovenfor,  Anm. 
til  S.  50,  L.  4.  Hidtil  skrev  Oehlenschlager  rigtigt  et  Gla- 
vind, her  og  herefter  kalder  han  det  som  oftest  en  Glavind. 

Side  110,  Lin.  12  f.  n.    s  ve  1te  (forældet),  sulte. 

Side  111,  Lin.  2-6.  Hvad  her  kortelig  omtales,  kan  læses 
udførligere  i  Saxos  4de  Bog  (Winkel  Horns  Oversættelse,  I 
S.  120). 

Side  112,  Lin.  5  f.  n.    Karm  (forældet),  Vogn. 

Side  113,  Lin.  10.  Dannished  betyder  sædvanlig 
Bravhed;  hos  Oehlenschlåger  bruges  Ordet  oftest  om  et 
smukt,  prydeligt  Udseende. 

Side  113,  Lin.  11-16.  Om  Ydun  og  hendes  Udødeligheds- 
æbler  se  13de  og  14de  Sang  i  Nordens  Guder. 

Side  113,  Lin.  1  f.  n.*  Brugen  af  lagt  for  ligget  kunde 
i  Begyndelsen  af  dette  Aarhundrede  ikke  kaldes  en  Sprog- 
fejl. Den  samme  Brug  findes  endnu  1816  i  Sibberns  Piece 
om  Freias  Alters  Forkastelse,  S.  51,  og  i  Ingemanns 
Reinald  Underbarnet,  S.  52,  samt  1819  i  Baggesens 
Rosenblade,  S.  140;  se  flere  Eksempler  i  Verner  Dajfilerups 
Det  danske  Sprogs  Historie,  1896,  S.  99. 

Side  114,  Lin.  9  f.  n.  angt,  trangt  (sammenlign  ang- 
brystet,  der  bruges  om  Heste). 

Side  115,  Lin.  1  f.  n.  Hvad  qvær  betyder  paa  dette 
Sted,  er  vel  ikke  godt  at  sige,  maaske  paa  tværs,  midt 
over;  sammenlign  i  det  følgende  S.  182,  L.  11  f.  n,  I  ældre 
Dansk  betyder  qvær  tavs,  stille. 

Side  118,  Lin.  11  f.  n.  Det  lader  sig  vel  næppe  afgøre, 
om  der  med  den  menes  Skiebnen  eller  denne  Glavind. 

Side  118,  Lin.  10  f.  n.  Lad  da  Sligt,  lad  da  sligt  fare; 
sammenlign  3dje  Bind,  Anm.  til  S.  173,  L.  3  f .  n.,  og  4de 
Bind,  Anm.  til  S.  85,  L.  6  f.  n. 

Side  118,  Lin.  1  f.  n.  Med  Fod  ved  Fod  menes  vel 
Fod  for  Fod,  ganske  langsomt. 

Side  119,  Lin.  8.  vis  paa  Faldet  maa  jo  betyde  vis 
paa  Uffes  Fald. 

Side  120,  Lin.  2.  sin  Hynde.  I  19de  Sang  af  Nor- 
dens Guder  og  i  1ste  Akt  af  Palnato ke  skriver  Oehlen- 
schlåger Hyndet. 

Side  120,  Lin.  14.    trøst  (forældet),  trøstig. 

Side  120,  Lin.  7  f.  n.    hårdt  (forældet),  haardt. 

Side  122,  Lin.  12  f.  n.  Skialders.  Oehlenschlåger 
havde  Tilbøjelighed  til  at  bruge  saadanne  Flertalsformer;  se 
9de  Bind,  Anm.  til  S.  318,  L.  15  f.  n. 

Side  122,  Lin.  5  f.  n.  Den  her  behandlede  historiske 
Anekdote  og  seks  Linier  af  nærværende  Digt  indflettede 
Oehlenschlåger  1838  i  sin  Tragedie  Knud  den  Store. 

Side  124,  L.  1  f.  n.  Hos  Oehlenschlåger  er  Tang  oftest 
et  Intetkønsord. 

Side  129,  Lin.  7.  Om  Dødninguhret  se  ovenfor,  Anm. 
til  S.  48,  L.  6  f.  n. 

Side  130,  Lin.  11.  Taare  er  Flertallet  af  den  gamle 
Form  Taar. 

Side  132,  Lin.  4.  Ved  det  gamle  Sprog  menes  det 
islandske,  som  Oehlenschlåger  dengang  søgte  at  trænge  ind  i. 

Side  132,  Lin.  12-5  f.  n.  Deane  Strofe,  som  henvender 
sig  til  de  unge  Pigers  Flok,  medens  den  foregaaende  og  den 
efterfølgende  kun  har  Sangerens  Elskerinde,  hans  Mø  for 
Øje,  virker  noget  forstyrrende  og  er  vist  Skyld  i,  at  Wilster 
kunde  misforstaa  Strofen  Kiærminde,  som  kan  skue 
o.  s.  V.  som  henvendt  til  fire  forskellige  Elskerinder;  se  Olsens 
Poul  Møllers  Levnet,  S.  149  (i  Poul  Møllers  Efterladte 
Skrifter,  6te  Bind,  1866). 

Side  133,  Lin.  3-12.    Efter  græsk-romersk  Mytologi  vare 
Fauner  unge  overgivne  Skovguder,  Najader  Vandnymfer, 
Pan  Skovens   hemmelighedsfulde  Guddom,   der,    naar  han 
vilde,  kunde  indjage  Skræk,  og  Dryader  (en  Dryas  d.  e.  en 
Dryade)   Skovnymfer.     Ved   Tidens   Kloge,   som    ved  en 
panisk  Skræk  hindres  i  deres  Attentat  paa  Skovglæden  og 
paa  Kærligheden,  tænker  Oehlenschlftger  vistnok  paa  Pavels, 
som   i   sin  Anmeldelse  af   Oehlenschlågers  Digte   1803  — 
ved  Siden  af  megen  Anerkendelse  —  havde  haft  uåakilligt 
at  udsætte  baade  paa  Spøgen  og  paa  Alvoren  i  den  satiriske 
og    erotiske    Skov-Digtning    Sancth anså ft ens-Spil;    se 
Liebenbergs  Bidrag  til  den  oehlenschlågerske  Lite- 
raturs  Historie,  2detBind,  1868,  S.  6-9, 386-393,  og  Paveis's 
Autobiografi,  1866,  S.  164-166. 

Side  133,  Lin.  9  f.  n.  Langelands-Reise,  Denne 
Digtcyklus  udkom  i  første  Bind  af  Adam  Oehlenschlågers 
Poetiske  Skrifter,  Juh  1806,  og  indeholdt  38  Numre,  af 
hvilke  her  16  gengives. 

Side  133,  Lin.  6  f.  n.  Gamle  Foliobog,  Vedels  Over- 
sættelse af  Saxo. 

Side  134,  Lin.  4.  som  i  det  taagede  Veir,  d.  e. 
ligesom  du  gjorde  i  Vinter. 

Side  134,  Lin.  7  f.  n.  flux  d.  e.  øjeblikkelig  beredfe. 
Ordet  brugtes  i  ældre  Dansk  baade  som  Tillægsord  og  som 
Bi  ord. 

Side  136,  Lin.  6-10.  Oehlenschlåger  følger  det  gamle, 
næppe  historisk  hjemlede  Sagn,  som  udleder  Roskildes 
Navn  af  Hroar  (Ro).  Som  Interpunktionen  her  er  (i  Over- 
ensstemmelse med  alle  Oehlenschlågers  Udgaver),  maa  Ro 
(Lin.  8)  jo  opfattes  som  en  nærmere  Betegnelse  af  Kongen 
(L.  6).  Det  kunde  maaske  ogsaa  tænkes,  at  Kommaet  efter 
skygged  skulde  udgaa,  saa  at  Meningen  blev:  hvor  de 
dunkle  Lunde  skygged  Ro,  d.  e.  ...  skyggede  for  Hroar. 

Side  135,  Lin.  11  og  9  f.  n.  Ved  disse  Linier  ligesom 
ved  flere  Steder  i  det  følgende  maa  bemærkes,  at  Oehlen- 
schlåger meget  let  blev  rørt  til  Taarer.  Hans  samtidige 
sjnes  overhovedet  at  have  haft  lettere  ved  at  græde  bdo 
Nutidens  Mennesker. 

Side  136,  Lin.  5.  Flere  Træk  i  Oehlenschlågers  Beskri- 
velse af  Roskilde  Domkirke  stemme  ikke  med  Virkelig- 
heden, i  alt  Fald  ikke  med  Kirkens  nuværende  Tilstand. 

Side  137,  Lin.  6.   Drapa  (Islandsk),  Hædersdigt,  Heltesang. 

Side  138,  Lin.  4  f.  n.    Fang,  Haandfang,  Fæste. 

Side  141,  Lin.  11  f.  n.  den  tappre  Juel,  Viceadmiral 
Just  Juel,  som  faldt  i  et  Slag  ved  Hiigen  1715. 

Side  146,  Lin.  15-18.  Det  ^amle  Antvorskov  Kloster, 
hvor  Hellig  Anders  1205  lagdes  i  sin  Grav,  blev  1585  ind- 
rettet til  et  kongeligt  Slot,  som  yndedes  af  Frederik  den 
Anden,  men  senere  kun  benyttedes  til  Embedsboliger,  indtil 
det  1774  blev  privat  Ejendom  og  derefter  gik  gennem  flere 
Rigmænds  Hænder.  Da  Oehlenscblåger  rejste  forbi,  tilhørte 
det  Constantin  Brun,  med  bvis  Hjem  og  Hustru  Friederike, 
født  Munter,  han  Aaret  efter  gjorde  Bekendtskab.  Senere 
er  Antvorskov  Hovedbygning  bleven  nedbrudt. 

Side  146,  Lin.  8  f.  n.  Korsør.  Om  dette  Digt  hedder 
det  i  Professor  Oehlenschlågers  Erklæring  til 
Publikum  om  hans  personlige  Forhold  til  Justits- 
raad  Baggesen,  1818,  S.  6-8:  »Det  var  vist  ikke  faldet 
mig  ind  at  sige  ham  noéet  Ubehageligt,  dersom  ikke  i  hans 
Samling  af  tydske  Digte,  der  udkom  1803,  det  Stykke  til  Goethe 
havde  vakt  min  Harme,  hvori  han  siger  om  denne  Germaniens 
første  Skiald: 

Er  hat  dem  Pobel  manches  Buch  geschenkt  — 

O,  wollf  er  sich  manierlicher  gebåhrden! 

Dient  ihm  die  Lesewelt  was  ånders  als  zum  Spott! 

Dette  gav  mig  nærmest  Anledning  til  at  skrive  hiin  allego- 
riske Characteristik  over  B.  i  min  Langelands-Reise,  hvor- 
over han  nu  saa  tidt  og  bittert  beklager  sig 1  Øvrigt 

indeholder  hiin  Allegori  vel  i  nogle  stærke  og,  som  jeg  tør 
mene,  træffende  Træk  Baggesens  literaire  Vaklen  og  ulykke- 
lige Higen  efter  at  være  meer,  end  Naturen  gav  ham  Kald 
til;  men  den  er  dog  blandet  med  godmodig  Erkiendelse  af 
det,  der  var  ham  givet,  og  hvorved  han  vilde  erhverve  sig 
en  smuk  Krans  i  vor  Literatur,  hvis  ei  Forfængeligheds 
Diævel  havde  ført  ham  op  paa  et  høit  Bierg,  hvor  han  svim- 
lede—og  (som  Slagfidur  i  Vaulundurs  Saga)  jammerligt 
nedstyrtede.«  —  1  Fyensreisen,  1835,  S.  13,  siger  Oeh- 
lenscblåger: 

Nu  til  Korsør,  den  By,  hvor  Jens  Baggesen  fødtes!  Hvi  har  du, 
Ungdoms  Letsindighed!  mig  bragt  til  en  drillende  Spøg, 
Som  en  Spire  blev  til  hans  Had?    Et  svulmende  Gifttræ 
Steg  af  det  kastede  Korn;  Gnisten,  som  næsten  var  slukt. 
Pusted  Tvedragten  op  til  en  vidtfortærende  Flamme, 
Ak!  og  —  en  Phønix  i  Sang  —  brændte  sig  Sangeren  selv. 
Oehlenscblåger.   X.  21 

Side  146,  Lin.  6  f.  n.  comisk  som  Stabelstad  dog 
skal  vel  sige:  komisk,  fordi  den  alligevel  (skønt  liden,  falde- 
færdig og  mørk)  gør  Fordring  paa  at  kaldes  en  Stabelstad 
(en  By,  der  —  som  det  navnlig  tidligere  flere  Steder  var  Til- 
fældet —  har  den  Forrettighed,  at  al  Indførsel  til  og  Udførsel 
fra  Provinsen  skal  ske  gennem  den). 

Side  147,  Lin.  9.  Germanismen  Simlen  (Klokkeklang) 
forekommer  ogsaa  i  det  følgende,  S.  207,  L.  9  f.  n.,  samt 
hos  Christian  Winther  i  Nogle  Digte,  S.  14,  men  næppe 
flere  Steder  paa  Dansk. 

Side  147,  Lin.  6  f.  n.  Alle  Oehlenschlågers  Udgaver 
have  (ligesom  her)  var  blundet.  Hvis  ikke  var  er  en 
Trykfejl  for  har,  maa  var  blundet  vel  betyde  var 
sovet  ind. 

Side  147,  Lin.  1  f.  n.  Sanct  Jørgens  Kirke  ligger  smukt 
ved  Sundet  en  halv  Fjerdingvej  sydvest  for  Svendborg. 

Side  148,  Lin.  11.  Til  Dødmand  føjer  Oehlenschlager 
den  Oplysning:  >En  Steen  i  Sundet*. 

Side  148,  Lin.  4  f.  n.  Fra  trælbundne  Stavn  skal 
min  Haandjer  befri;  sammenlign  i  det  følgende,  S.  245, 
L.  6-9:  »de  .  .  .  Levkoier  .  .  .,  som  du  .  .  .  fra  tyngende 
Stavnsbaand  gierne  befrier.« 

Side  149,  Lin.  8  f.  n.    Bl  ind  værk,  Blændværk. 

Side  150,  Lin.  2.  Den  historiske  Kritik  har  siden  godt- 
gjort, at  Niels  Juel  for  de  ham  tilkommende  Prise  penge 
købte  Øen,  som  endnu  er  i  hans  Efterkommeres  Besiddelse. 

Side  151,  Lin.  8  f.  n.  Karbunkler,  Karfunkler  (Ru- 
biner). 

Side  151,  Lin.  5  f.  n.  Om  Faareveile  Gaards  Historie 
kan  læses  i  Traps  Kongeriget  Danmark,  2den  Udgave, 
4de  Del,  1873,  S.  294. 

Side  162,  Lin.  4.    En  Ve  ile  er  en  lille  lav  Vig. 

Side  155,  Lin.  12  f.  n.  jeg  sidder  i  Stedet  for  har 
siddet;  se  ovenfor,  Anm.  til  S.  79,  L.  8  f.  n. 

Side  156,  Lin.  12-9  f.  n.  Meningen  er  vel,  at  Navnet 
stod  højt  oppe  med  farvede  Bogstaver  paa  Gnldgrund. 

Side  157,  Lin.  1  f.  n.  Hertil  har  første  Udeave  følgende 
Anmærkning:  »Det  er  bekiendt,  at  den  alt  for  tidlig  bortrevne 
Digter  Novalis'  rette  Navn  var  Hardenberg.  Overeensstem- 
melsen,  jeg  fandt  mellem  den  ærværdige,  halvfiildendte 
Ridderborg,  opført  i  Danmark  af  en  af  hans  Stammefædre, 
og  mellem  hans  ved  Døden  standsede  Værk  Heinrich  voo 
Ofterdingen,  gav  Anledning  til  ovenstaaende  Digt.«  Oeh- 
lenschlager kalder  ogsaa  andet  Steds  H.  v.  Oft er d ingens 
Forfatter  Novalis,  skønt  Navnet  udtales  N  oval  is. 

Side  158,  Lin.  12  f.  n.  Den  romantiske  Skole  kastede 
Vrag  paa  Lessiug  som  Digter;   men  Oehlenschlager,  som 

ellers  endnu  fulgte  dens  Fane,  holdt  fast  paa  Nathan  den 
Vises  Forfatter  og  især  paa  dette  hans  Skuespil,  >hvor  det 
Erotiske  ingen  Hovedrolle  spiller,  og  hvor  han  kunde  vise 
Gratie  som  Tænker«. 

Side  159,  Lin.  9-12.  Lessings  Fortjenester  især  af  tysk 
Kritik  og  Sprog  bleve  først  ret  vurderede  efter  hans  Død. 

Side  160, Lin.  9-14.  Den  frosne  Spottefugl  Voltaire. 
Den  ophidsende  Anledning  til  disse,  som  det  hedder  i  Oeh- 
lenschlågers  Erindringer,  2det  Bind,  S.  98  (Udtoget  S.  220) 
»vistnok  alt  for  voltairisk  overdrevne«  Ytringer  søger  Digteren 
(se  hans  Maanedsskrift  Prometheus,  4de  Bind,  S.  48)  i 
sin  Indignation  over  Voltaires  »liderlige  Bog*  La  Pucelle 
d'  Orleans;  men  man  kan  deri  sagtens  ogsaa  spore  Paa- 
^ritkning  af  Steffens,  som  hadede  Voltaire.  I  de  senere  Ud- 
gaver af  Langelands-Reise  modererede  Oehlenschlager 
Versene  saaledes: 

Den  fine  Spottefugl  Voltaire, 

Som  møder  mig  med  skielmske  Blik? 

Saa  maa  han  der  ei  længer  staae. 

Jeg  paa  hans  Mening  ei  tør  stole; 

Vi  To  er  ei  af  samme  Skole, 

Een  af  os  maa  af  Stuen  gaae. 

Side  161,  Lin.  10.  Han  en  Cypres  dig  flette  skal. 
Mte Løfte  indfriede  Oehlenschlager  1810  ved  Digtet  E  wal  ds 
Grav. 

Side  162,  Lin.  6.    Stolkongen,  Overkongen. 

Side  162,  Lin.  14  f.  n.  Maard,  ung  Pige.  Ordet  fore- 
kommer ogsaa  i  Axel  og  Valborg  (3dje  Bind,  S.  20,  L. 
13  f.  n.). 

Side  162,  Lin. 4-3 f.  n.  de  røde,  blaae  Kornblomster. 
Ved  Kornblomster  forstaas  vel  her  (ligesom  i  1ste  Bind, 
S.  4,  L.  9  f.  a.)  ikke  alene  Blaakorn,  men  ogsaa  andre  Blom- 
ster, som  vokse  mellem  Kornet. 

Side  163,  Lin.  14  f.  n.  Oehlenschlager  skriver  bestandig 
Klint  i  Stedet  for  Klinte. 

Side  163,  Lin.  2  f.  n.    teer,  viser,  gør. 

Side  165,  Lin.  12-13.  Phøbus,  Apollo,  Solguden.  — 
L^na,  Maanen. 

Side  166,  Lin.  5.  Med  en  Natharmonica  mener  Dig- 
teren vel  en  natlig  Harmonikoncert,  opstaaet  ved,  at 
»allergalene  svare  hinanden.  Harmonika  er  Navnet  paa 
Jorskellige  musikalske  Instrumenter,  af  hvilke  det  nu  mest 
bekendte,  Trækharmonikaen,  Akkordion,  ikke  var  opfundet, 
da  dette  Digt  blev  skrevet. 

Side  168,  Lin.  2.  Scylla,  en  Klippe  i  Messinatrædet 
ved  den  calabrisbe  Kyst,  lige  over  for  Malstrømmen  Charyb- 

dis.     Stedet    skildres   af  Oldtidens   Forfattere   som  meget 
farligt  for  de  søfarende. 

Side  168,  Lin.  4.  Sirener  kaldtes  efter  græsk  Mytologi 
nogle  fortryllende  Sangmøer,  som  fra  deres  0  ved  Italiens 
Kyst  lokkede  forbisejlende  i  Døden. 

Side  168,  Lin.  6-7.  Paa  sin  Hjemfart  fra  Troja  kom 
Ulysses  (Odysseus)  til  Circes  fortryllede  0,  hvor  hun 
daarede  ham  til  at  tøve  et  helt  Åar. 

Side  168,  Lin.  8-9.  Lige  fra  Oldtiden  vare  Finnerne 
og  især  deres  Koner  bekendte  for  hemmelighedsfulde  Kunster 
ved  Seid  og  anden  Trolddom. 

Side  168,  Lin.  13.  Efter  tyske  Sagn  holdt  Gudinden 
Venus  Hof  i  et  Bjærg,  hvor  hun  lokkede  Riddersmænd  ind 
til  sanselig  Lyst  og  Pligtforglemmelse. 

Side  169,  Lin.  8.  Papaverblod.  »Papaver«  er  Valmue, 
hvis  Blomster  have  en  bedøvende  Lugt;  nogle  Valmuearter 
kunne  afgive  Opium. 

Side  169,  Lin.  10  f.  n.  Olympen  (et  Bjærg  i  Thessa- 
lien)  var  de  græske  Guders  Bolig. 

Side  169,  Lin.  2  f.  n.  til  S.  170,  L.  2.  Satyrer  og 
Fauner  hørte  til  Dionysos's  (Bacchus's)  Følge.  De  først- 
nævnte vare  gamle  og  hæslige ;  de  sidstnævnte  vare  unge  og 
smukke,  men  havde  smaa  Horn,  Spidsører  og  Bukkehale. 

Side  170,  Lin.  6  og  flg.  Syrinx  var  en  Nymfe,  som, 
da  hun  flygtede  for  Pan,  blev  forvandlet  til  et  Siv.  Af  dette 
dannede  uuden  sin  Fløjte,  der  fik  Navn  efter  hende. 

Side  170,  Lin.  8-5  f.  n.  Digtekunstens  Gud  Phøbus 
Apollo  elskede  Nymfen  Daphne;  men  hun  undveg  hans 
Favnetag  og  blev  forvandlet  til  et  Lavrbærtræ.  Med  dette 
Træs  Blade  bekranses  Digterne. 

Side  170,  Lin.  4f.  n.  Artemis,  Diana,  Jagtens  jom- 
fruelige Gudinde. 

Side  171,  Lin.  1.  Gudinden  Hecate  var  et  natligt, 
hemmelighedsfuldt  Væsen. 

Side  172,  Lin.  9.  Aurora!  Hun  forsvandt?  En 
Yngling  kommer.  Morgenrøden  viger  for  Solen,  hvis  Vogn 
køres  af  Apollo. 

Side  172,  Lin.  1  f.  n.  Apollo  havde  Pile,  med  hvilke 
han  ramte  Mænd,  naar  deres  Tid  var  omme. 

Side  174,  Lin.  12.  Ved  at  giøre  et  Kast,  som  ogsaa 
forekommer  i  8de  og  27de  Sang  af  Nordens  Guder,  for- 
staar  Oehlenschlager  at  krydse. 

Side  174,  Lin.  2  f.  n.    Vivat  (Latin),  han  leve!,  Hurra! 

Side  177,  Lin.  1-2.  Denne  Cyklus  bestod  oprindelig  kun 
af  17  Numre  og  udkom  i  første  Bind  af  Adam  Oehlen- 
schiagers  Poetiske  Skrifter,  Juli  1806,  under  Navn  af 
Jesu   Christi  gientagne  Liv  i  den  aarlige  Natur; 

senere  forøgedes  den  med  8  Numre  (4de,  5te,  6te,  15de,  17de, 
19de,  24de  og  25de)  og  udkom  paa  ny  1823  med  den  her 
brugte  Overskrift. 

Side  178,  Lin.  6.  Sammenlign  5te  Bind,  S.  12,  L.  13  f.  n. 
(med  Anm.),  og  S.  78,  L.  5  f.  n. 

Side  179,  Lin.  9  f.  n.  Oehlenschl&ger  skriver  oftere 
Stubbe  i  Stedet  for  Stub. 

Side  182,  Lin.  11  f.  n.  qvær;  se  ovenfor,  Anm.  til  S. 
115,  L.  1  f.  n. 

Side  183,  Lin.  12-9  f.  n.  Disse  noget  uklare  Vers  maa 
vel  være  tænkte  omtrent  saaledes:  Hvor  den  brændende  Sol 
udtørrer  Muldet,  ligesom  en  prægtigt  klædt  Farisæer  forblinder 
og  fordærver  Hoben.  Sammenlign  Digtet  Pharisæeren 
nedenfor,  S.  196. 

Side  186,  Lin.  3.  hvor  Heden  mægter  hen;  sammen* 
lign  i  Indledningsdigtet  til  Å  ly  og  Gul  nyn  dy:  Du  kan  ei 
til  Østen? 

Side  188,  Lin.  7.    Bugnet,  bøiet. 

Side  196,  Lin. 2.  Salomons  Omgang  var  en  Buegang 
ved  Templets  yderste  Mur,  hvor  Jesus  og  Apostlene  under- 
viste Folket. 

Side  197,  Lin.  9  f.  n.    Af  rer,  Afrikaner. 

Side  205,  Lin.  2  f.  n.  Mede,  Angel.  Ordet  findes  nogle 
Gange  hos  OehlenschlSger. 

Side  206,  Lin.  7.  Mai  i  Betydning  af  unge  Løvkviste 
forekommer  nogle  Gange  hos  Oehlenschlåger,  men  bruges 
vel  nu  kun  sjælden. 

Side  207,  Lin.  9  f.  n.  Om  Biml  en  se  ovenfor,  Anm. 
til  S.  147,  L.  9. 

Side  208,  Lin.  7.    qvalt,  pint,  plaget. 

Side  209,  Lin.  9.  Transfigurationen,  Forvandlingen, 
Forklarelsen. 

Side  215,  Lin.  3.    blinder,  blænder. 

Side  216,  Lin.  4  f.  n.  lovet  maa  vel  her  efter  ældre 
Sprogbrug  betyde  elsket. 

Side  217,  Lin.  11-10  f.  n.  Se  2den  Kongernes  Bog,  Kap. 
2,  V.  24. 

Side  221,  Lin.  1.    isne,  isnende,  iskolde. 

Side  226,  Lin.  10  f.  n.  Braga  (Bragi)  var  hos  de  gamle 
Skandinaver  Digtekunstens  Gud. 

Side  226,  Lin.  5  f.  n.  Til  Steffens  foreligge  to  andre, 
her  ikke  optagne.  Digte  af  Oehlenschlåger:  ved  hans  Besøg 
i  København,  September  1824,  og  ved  hans  Død,  1845. 

Side  228,  Lin.  9.  Til  sin  Svigerinde,  Fru  Rahbek,  skrev 
Oehlenschlåger  mange  Vers,  af  hvilke  man  i  det  følgende 
(S.  245)  vil  finde  Vaar-Elegie,  Foraaret  1806,  og  i  næste 
Bind  Digtet  ved  hendes  Død,  Januar  1829. 

Side  228,  Lin.  11.  Den  tyske  Kritiker  og  Digter  A.  W. 
V.  Schlegel  udgav  (1803-1809)  en  Samling  Oversættelser 
af  spansk  og  portugisisk  Poesi,  navnlig  Calderon,  under 
Titelen  Spanisches  Theater. 

Side  228,  Lin.  6  f.  n.  fortryde  i  Stedet  for  fortryde 
paa,  misbillige  findes  oftere  hos  Oehlenschlåger;  se  saa- 
ledes  1ste  Bind,  S.  316,  L.  9. 

Side  229,  Lin.  12.  Den  bekendte  spanske  Digter  hed 
Calderon;  Calderone  er  Navnets  italienske  Form. 

Side  229,  Lin.  11  f.  n.  Hefaistos,  Ildguden  Vulkans 
græske  Navn. 

Side  231,  Lin.  1-2.  Om  den  Selskabsleg  (»Gem  Bælte« 
eller  >Put  Bælte*),  hvortil  her  sigtes,  kan  læses  i  H.  F. 
Feilbergs  Bidrag  til  en  Ordbog  over  jyske  Ålmues- 
mål,  1ste  Bind,  Side  153. 

Side  231,  Lin.  6  f.  n.  Den  berømte  Botaniker,  Nord- 
manden M.  Vahl,  døde  den  24de  December  1804. 

Side  232,  Lin.  11  f.  n.  elskovsfuld.  Oehlenschlåger 
mener  vel  sagtens  elskelig. 

Side  233,  Lin.  7  f.  n.  Holsteneren  Callisen  var  første 
Professor  ved  Københavns  kirurgiske  Akademi.  Ogsaa  ved 
hans  Død  i  Februar  1824  skrev  Oehlenschlåger  et  Digt,  som 
dog  ikke  er  optaget  i  dette  Udvalg. 

Side  233,  Lin.  4  f.  n.  Åsklepios  (Æskulap),  Læge- 
kunstens Gud  hos  de  gamle  Grækere. 

Side  234,  Lin.  11.  Pluto,  Underverdenens  Gud  hos  de 
gamle  Romere. 

Side  235,  Lin.  2.  Hygea,  Hygiea,  Sundhedens  Gudinde, 
Datter  af  Åsklepios. 

Side  235,  Lin.  5.  Centauren,  den  vise,  lægekyndige 
Chiron  boede  i  en  Hule  i  Thessalien  og  opnaaede  en  meget 
høj  Alder. 

Side  237,  Lin.  2-3.    Denne  Hyldning  af  den  fraværende 
Thorvaldsen,  hvis  dengang  opgaaende  Stjerne  vistnok  endnu 
kun  svagt  skimtedes  herhjemme,  kommer  mærkelig  tidliet 
I  Digtet  over  Wiedewelt  et  Par  Aar  i  Forvejen  laaer  Oeh- 
lenschlåger Musen  sige  til  denne  ældre  Billedhugger:    »Jeg 
er  barnløs,  naar  jeg  mister  dig«.    Nærværende  Digt  fremkom 
i  første  Bind  af  Poetiske  Skrifter,  Juli  1805.    Det  rar 
først  efter  dette  Tidspunkt,  at  Oehlenschlåger  gjorde  Bekendt- 
skab med  Schimmelmanns  og  med  Fru  Friedr.  Brun;  ellers 
kunde   man   have  søgt  Forklaringen  i   en   Paavirkning  fra 
disse  to  Huse,  der  begge  allerede  interesserede  sig  levende 
for  Thorvaldsen.   Aaret  efter  at  Oehlenschlåger  i  1809  havde 
sluttet  Venskab   med  Kunstneren  under  et  længere  Samliv 
med  ham  i  Rom,  bragte  han  ham  atter  sin  Hyldning  i  Slut- 
ningen af  Digtet  Tilbageblik  paa  Rom  og  skrev  senere 

flere  Digte  til  ham.  —  Thorvaldsens  Fader  var  som  bekendt 
Islænder. 

Side  238,  Lin.  2-3.  Se  13de  og  Ude  Sang  i  Nordens 
Guder. 

Side  238,  Lin.  5.  I  den  bekendte  antike  Marmorgruppe 
ses  den  trojanske  Præst  Laocoon  og  hans  to  Sønner  om- 
slyngede af  Slanger. 

Side  238,  Lin.  4  f.  n.  Te  Deum  [laudamusj,  d.  e.  vi 
love  dig,  Gud!  Begyndelsen  af  den  latinske  saakaldte  ambro- 
sianske  Lovsang. 

Side  239,  Lin.  1.  Oehlenschlfiger  vides  ikke  at  have 
staaet  i  personligt  Forhold  til  den  besungne,  som  hed  Maria 
Elisabeth  Thura.  Digtet  blev  første  Gang  trykt  i  Adresse- 
Åvisen  uden  hans  Navn. 

Side  239,  Lin.  5  f .  n.  H  i  e  m  v  e  e.  Dette  Digt  er  skrevet 
under  Oehlenschlågers  Ophold  hos  Steffens  i  Begyndelsen 
af  hans  første  lange  Udenlandsrejse. 

Side  240,  Lin.  13.    Hertha,  Sjælland. 

Side  240,  Lin.  2  f.  n.    Den  gustne  Flod  er  Saale. 

Side  241,  Lin.  8.     S  iø  lun  da,  Sjælland. 

Side  241,  Lin.  7  f.  n.  det  er  ikke  de  i  Stedet  for  det 
er  ikke  dem;  sammenlign  3dje  Bind,  Anm.  til  S.  142,  L.  14. 

Side  242,  Lin.  10-9  f.  n.  Dette  Digt  kan  ikke,  saaledes 
som  Liebenbérg  antager  (Oehlenschlågers  Poetiske  Skrifter, 
19de  Deel,  1860,  S.  333),  være  skrevet  til  Hanna  Steffens's 
Fødselsdag,  den  21de  November  1806.  Det  findes  nemlig 
afskrevet  i  et  Brev  fra  Oehlenschlåger  til  Fru  Rahbek,  af 
hvilket  ganske  vist  Begyndelsen  og  Datum  mangler,  men  som 
paa  Grund  af  sit  øvrige  Indhold  maa  være  skrevet  i  Begyn- 
delsen af  1806  (Kendskabet  til  dette  Brevfragment,  der  ejes 
af  Fru  B.  Oehlenschlager,  skyldes  Dr.  Vilh.  Andersens  Vel- 
vilje).  Digtet  maa  altsaa  være  skrevet  til  Fødselsdagen  1806, 
hvad  der  ogsaa  stemmer  med  Oehlenschlågers  Ord  den  25de 
Novb.  1805  i  et  Brev  til  Christiane  Heger:  >I  Overgaars  var 
det  Hannas  Fødselsdag;  jeg  skrev  hende  et  Digt,  som  jeg 
skal  afskrive  næste  Gang«  (C.  L.  N.  Mynster:  Mindeblade 
om  Oehlenschlager,  København  1879,  S.  37-38).  Udtrykket 
S.  242,  L.  4  f.  n.  maa  altsaa  forstaas  saaledes,  at  den  Dag, 
paa  hvilken  den  besungne  kom  til  Verden  (den  21de  Novb. 
1785),  regnes  med  til  de  21  Gange,  og  i  de  tre  Aar  (S.  244, 
L.  11)  maa  vel  Forlovelsestiden  medtages,  hvis  da  ikke 
Oehlenschlager  blot  har  husket  fejl.  Digtet  gengives  her  i 
den  af  Oehlenschlager  offentliggjorte  Form,  der  paa  nogle 
Punkter  afviger  fra  den,  hvori  det  foreligger  i  det  omtalte 
Brevfragment. 

Side  243,  Lin.  11.    Minne  (forældet).  Kærlighed. 

Side  243,   Lin.   12.     Urne,   Kalk,   Blomsterbæger.     Her 

sigtes  til  den  blaa  Blomst,  der  hos  Novaiis  er  Symbolet 
paa  Romantikernes  uendelige  Længsel. 

Side  243,  Lin.  4  f.  n.  Hertil  giver  Oehlenschlåger  i 
første  Udgave  følgende  Anmærkning:  »Hendes  Fader,  en 
Tonekunstner« . 

Side  244,  Lin.  1  f.  n.  Afrodite  og  Athene,  Kærlig- 
hedsgudinden  og  Visdomsgndinden  hos  de  gamle  Grækere. 

bide  245,  Lin.  7.     Digterens,  Rahbeks. 

Side  245,  Lin.  9  f.  n.  Holbøll,  Gartner  ved  den  bo- 
taniske Have  i  København.  Han  omtales  ogsaa  i  Det  Gamle 
og  det  Ny,  Novb.  1830;  se  næste  Bind.  Ved  hans  Død 
(1829)  skrev  Oehlenschlåger  et  her  ikke  optaget  Digt. 

Side  245,  Lin.  6  f.  n.  Til  Gamma  Rahbeks  Fader  findes 
i  næste  Bind  Digte  fra  April  og  November  1819. 

Side 245, Lin. 4f.  n.  Søndermarken,  den  noget  mindre, 
fra  Frederiksberg  Have  ved  Landevejen  skilte  Lund,  som 
dengang  var  Hoffet  og  nogle  faa  begunstigede  forbeholdt. 

Side  245,  Lin.  If.  n.    Boreas  (Græsk),  Nordenvinden. 

Side  246,  Lin.  7.    Lyæus,  Bacchus. 

Side  246,  Lin.  13.  buonarotiske  Farver,  saadanne 
Farver,  som  Michel  Angelo  Buonaroti  brugte. 

Side  246,  Lin.  8f.  n.    paa  Bakken,  paa  Frederiksberg. 

Side  246,  Lin.  7  f.  n.  A.  S.  Ørsted  med  sin  Hustru, 
Oehlenschlågers  Søster,  tilbragte  paa  denne  Tid  hver  Sommer 
paa  Frederiksberg. 

Side  246,  Lin.  2  f.  n.    baltiske  Bølger,  Østersøen. 

Side  247,  Lin.  6     Diser,  Gudinder. 

Side  247,  Lin.  10.    Hamadryaden,  Skovnymfen. 

Side  248,  Lin.  8-5  f.  n.  Paa  Bakkehuset  fandt  den 
tyveaarige  Oehlenschlåger  en  Ven  i  Rahbek,  en  Veninde  i 
hans  Hustru,  og  i  dennes  Søster  sin  egen  tilkommende 
Ægtefælle. 

Side  249,  Lin.  1-2.  Oehlenschlåger  opholdt  sig  i  Dresden 
Juli-September  1806. 

Side  260,  Lin.  11  og  9  f.  n.  Pave  Sixtus  den  Fjerde 
og  den  hellige  Barbara. 

Side  252,  Lin.  10  f.  n.  s  vunde,  forældet  Form  for 
svandt,  ligeledes  i  det  følgende:  ginge,  funde,  siunge 
for  gik,  fandt,  sang. 

Side  254,  Lin.  14  f.  n.  Bygde,  det  bebyggede  Omraade 
med  dets  Beboere. 

Side  255,  Lin.  7.  tillige,  (efter  ældre  Sprogbrug)  begge 
to,  paa  een  Gang. 

Side  257,  Lin.  13  f.  n.  nedhængnei  Stedet  for  ned- 
hængende; se  2det  Bind,  Anm.  til  S.  203,  L.  4,  og  1ste  Bind, 
Anm.  til  S.  293,  L.  6  f.  n.  I  Syngespillet  Faruk  (1810)  fore- 
kommer i  1ste  Akts  sidste  Scene  bredtnedhængne. 

Side  258,  Lin.  9.  Hvis  der  ved  Olaf  tænkes  paa  Olaf 
den  Hellige,  maa  den  Kirke,  her  omtales,  vel  være  den  til 
den  hellige  Klemens  indviede  Kirke,  som  den  nævnte  Konge 
lod  bygge  i  Trondhjem.  Domkirken  blev  i  sin  oprindelige 
Skikkelse  bygget  af  Olaf  Kyrre  paa  det  Sted,  hvor  Olaf  den 
Hellige  først  var  begravet,  og  hvor  der  havde  staaet  en 
Trækirke  til  hans  Minde. 

Side  258,  Lin.  7  f.  n.     i  Kirken,   i   Stedet  for  ind  i 

Kirken;  sammenlign  2det  Bind,  Anm.  til  S.  302,  L.  1  f.  n. 

Side  259,  Lin.  3.   opladne  (forældet),  opladte,  oplukkede. 

Side  259,  Lin.  8.    Monstrantsen,  hos  Katolikeme  den 

kostbare  Kapsel,   hvori  Hostien  (den  indviede  Oblat)  stilles 

til  Skue. 

Side  259,  Lin.  11.  guldbeglødet,  forgyldt  af  Aften- 
solens Glans. 

Side  259,  Lin.  4-3  f.  n.  Baggesens  Rimbrev  Nureddin 
til  Aladdin  er  dateret  København  d.  14de  Nov.  1806 
(Oehlenschlågers  Fødselsdag).  Det  udkom  i  Forfatterens 
Skiemtsomme  Riimbreve,  December  1806,  og  blev  i 
Særtryk  sendt  til  Oehlenschlåger,  der  da  opholdt  sig  i  Paris. 
I  dette  Brev  fremstiller  Baggesen  sig  som  Nureddin,  der 
med  ufortrøden  Grublen  og  Forsken  søger  efter  Poesiens 
Tryllelampe  uden  at  finde  den,  og  Oehlenschlåger  som 
Aladdin,  der  aldrig  har  søgt  Lampen,  men  finder  den  i  Blinde 
ved  et  lykkeligt  Tilfælde.  Oehlenschlågers  Svar  udkom  i 
Januar  1807. 

Side  260,  Lin.  10.  Pie  ri  den,  Musen  (efter  Musernes 
Fødested  det  makedoniske  Landskab  Pieria).  —  Parnas,  et 
Bjærg  i  Grækenland,  som  var  Apollo  og  Muserne  helliget. 

Side  260,  Lin.  12  f.  n.  Jordklimpen  (forældet),  Jord- 
klumpen, d.  e.  Mennesket. 

Side  260,  Lin.  3  f.  n.  og  flg.  I  Baggesens  Rimbrev 
hedder  det: 

Med  Fryd,  min  Adam!  jeg  dit  Fund  erkiender. 
Og  skiøndt  du  fandt,  hvad  du  har  aldrig  søgt, 
Som  Lykken  eene  findes  kan,  i  Blinde; 
Skiøndt  du,  naar  jeg  har  gravet,  kun  har  spøgt; 
Og  skiøndt  du,  som  et  Barn,  end  staaer  derinde 
Blandt  Underjordens  diamantne  Træer, 
Din  Undergang  endnu,  som  forhen  nær, 
Endnu  fortryllet  meer  af  Hulens  falske  Glimmer, 
Med  Himmellampen  i  din  Haand, 
End  af  dens  ægte,  fast  umærkelige  Skimmer, 
End  ei,  som  jeg,  erkiendende  dens  Aand; 
Skiøndt,  hildet  end  af  Barnets  Ledebaand, 
Blandt  Middelaldrens  Hvelvinger  og  Buer, 
Du  famler  efter  Liv  i  Sølvets  Muld, 

Ambrosia  i  æbledannet  Guld, 

Og  Nektar  i  saphirne  Druer; 

Skiøndt  du  er  end  det  Brogede  for  huld; 

Skiøndt  du  har  fyldet  alle  dine  Lommer 

Med  Schlegelpærer  og  med  Tieckske  Blommer, 

Og  propper  Buxefikken  alt  for  fuld 

Af  Uothes  underjordiske  Granater, 

Imens  din  skiønne  runde  Hattepuld 

Fiirkantes  af  et  Calderonsk  Theater  — 

Skiøndt  Lampen  du  med  Haan  har  puttet  i 

Belæsselsen  af  alt  det  andet  Skram lerie  — 

Skiøndt,  havde  du  betænkt  dig  meget  længe, 

Du  maaskee  ganske  havde  ladt  den  hænge  — 

Saa  dog  —  du  har  den  eengang  —  og  dens  Aand 

Er  din,  min  Adam!  og  din  Ven,  som  ledte 

Forgiæves  efter  den,  og,  mens  du  spøgte,  svedte. 

Med  Vellyst  rækker  dig  sin  Haand. 

Side  260,  Lin.  2  f.  n.  dit  Spøg.  Om  dette  Ords  Køn 
se  7de  Bind,  Anm.  til  S.  207,  L.  10. 

Side  262,  Lin.  3-4.  Bacchus  klar  fremsteg,  en 
Aphrodite  giennem  o.  s.  v.,  .  .  .  fremsteg  ligesom  Aphro- 
dite  gennem  o.  s.  v. 

Side  262,  Lin.  7.  Titanerne,  efter  græsk  Mytologi  den 
ældre  Gudeslægt,  som  af  de  olympiske  Guder  blev  overvunden 
og  nedstyrtet  i  Tartaros  (Underverdenen). 

Side  263,  Lin.  13  f.  n.  og  flg.  I  Baggesens  Rimbrev 
hedder  det: 

Forlad,  min  Adam!  at  et  Øieblik 

Jeg  tvivle d  om  din  Seier,  trods  den  Styrke, 

Du,  fremfor  tusind  andre  fik. 

Til  Aandernes  Natur  i  Shakespeares  Spor  at  dyrke; 

Fordi  jeg  længe  fandt  dig  ei 

Faa  den  af  Grækenland  og  Evigheden 

Erkiendte  Kunstens  rette  Vei! 

Side  263,  Lin.  3  f.  n.  Ludvigshof,  det  franske  Hof, 
der  paa  Ludvig  den  Fjortendes  Tid  blev  det  toneangivende 
i  Europa. 

Side  264,  Lin.  2.    overseer,  overskuer. 

Side  264,  Lin.  10.  Discipler.  Oehlenschlfiger  havde 
Tilbøjelighed  til  at  bruge  saadanne  Flertalsformer;  se  oven- 
for, Anm.  til  S.  122,  L.  12  f.  n. 

Side  264,  Lin.  13.    C  bro  nik,  Krønike. 

Side  264,  Lin.  7  f.  n.  det  Brogede:  se  ovenfor,  Anm. 
til  S.  260,  L.  3f.  n.:  Skiøndt  du  er  end  det  Brogede  for  huld. 

Side   266,   Lin.    1-2.      Hentydning    til    Shakespeares  A 

Midsummer-Night's  Dream  (Skærsommernatsdrøm)  og 
The  Tempest  (Stormen). 

Side  265,  Lin.  3.  Carlo  Gozzi,  italiensk  Digter  (1722- 
1806).  Et  Udvalg  af  hans  dramatiske  Arbejder  er  oversat 
paa  Dansk  af  Meisling  (Dramatiske  Eventyr,  1821,  og 
Italienske  Maskekomedier,  1825). 

Side  265,  Lin.  6-7.  Sammenlign  Ewalds  Harlequin 
Patriot  (2den  Akts  8de  Scene):  »Tydsk  er  en  Gift  for 
Landet«.  —  Thuiskons  Barder,  Tysklands  Digtere.  —  I 
Baggesens  Rimbrev  hedder  det: 

Kast  bort  de  tydske  Snurrepiberier! 
og  noget  senere: 

da  jeg 

Din  dybe  Gang,  med  tydske  Rangler  paa, 
I  Morgenlands  Vidunder-Huuler  saae. 

Side  265,  Lin.  10-11:  en  stor,  beslægtet  moden 
Genius,  Goethe. 

Side  266,  Lin.  6.  Den  italienske  Maler  Pietro  Vannucci, 
som  kaldes  Perugin  o,  fordi  hans  Virksomhed  væsentlig 
knytter  sig  til  Byen  Perugia,  var  Rafaels  Lærer. 

Side  266,  Lin.  6-9.  Der  er  mellem  Shakespeareforskere 
bleven  ført  og  føres  til  Dels  endnu  Strid  om,  nvorvidt  for- 
skellige Dramer  hidrøre  helt  eller  delvis  fra  Shakespeare 
eller  fra  hans  Forgængere. 

Side  266,  Lin.  10.  Den  franske  dramatiske  Digter  Mo- 
liére  og  den  romerske  Plautus  vare  Holbergs  Forbilleder. 

Side  266,  Lin.  11.  Klopstock,  tysk  Digter,  især  be- 
kendt som  Forfatter  af  Messias,  opholdt  sig  en  Tid  her  i 
Landet  og  havde  til  sin  Død  en  Pension  fra  Danmark.  — 
Ossian,  efter  skotske  Sagn  en  stor  Barde,  der  levede  i  det 
3dje  Åarhundrede.  De  Digtninger,  som  gaa  under  hans  Navn, 
ere  Falsknerier  af  Macpherson. 

Side  266,  Lin.  12.  Vosz,  tysk  Digter;  se  1ste  Bind, 
Ånm.  til  S.  57,  L.  4.  —  "Wieland,  tysk  Digter. 

Side  266,  Lin.  4-1  f.  n.  Her  sigtes  til  F.  A.  Wolfs  1795 
fremsatte  Hypotese,  at  de  homeriske  Diete  ikke  ere  en  enkelt 
Mands  Værk,  men  at  de  ere  fremgaaede  af  en  hel  Kreds  af 
Digtere  og  Sangere,  Homeriderne.  Mod  denne  Antagelse 
er  der  senere  rejst  vægtige  Indvendinger. 

Side  267,  Lin.  1.  Sophocles  og  Aeschylos,  græske 
Tragikere. 

Side  267,  Lin.  5.    Sammenlign  1ste  Bind,  S.  367,  L.  6  f.  n. 

Side  267,  Lin.  7.    Se  ovenfor,  Anm.  til  S.  260,  L.  3  f.  n. : 
Og  skiøndt  du,  som  et  Barn,  end  staaer  derinde. 

Noget  senere  i  Baggesens  Rimbrev  hedder  det: 
Vel  har  jeg  trællet,  medens  han  har  sovet. 

Side  267,  Lin.  10,    Se  ovenfor,  Anm.  til  S.  260,  L.  3  f.  n. : 
Og  propper  Buxefikken  alt  for  fuld 
Af  Gothes  underjordiske  Granater. 
Side  267,  Lin.  15-12  f.  n.    I  Baggesens  Rimbrev  hedder 
det: 

Du  hørte  dybt  i  Hulen  ei  mit  Raab  — 
Du  gik  belæsset  med  de  tunge  Steene 
Din  Gang  i  tusind  og  een  Nat  allene; 
Dog  steg  nu  alt  med  hvert  dit  Trin  mit  Haab, 
Alt  som  du  hæved  dig,  og  —  Under  over  Under!  — 
Ei  meer  en  rød  og  hvid,  glathaget  Dreng, 
Der  efter  alle  Frugter  greb  i  Fleng; 
Men  alt  en  Mand  med  Skiæg,  jeg  saae  dig,  i  Vaulunder, 
Ved  Hielp  af  Mimers  egen  Stav 
At  velte  Steenen  fra  din  mørke  Grav 
Med  vældig  Kraft. 
Side  267,  Lin.  9f.  n.    I  første  Udgave  af  Aladdin  skan- 
deres Navnet  Nureddin  ligesom  her  med  Tonen  paa  første 
Stavelse;   i  de  følgende  Udgaver  er  Tonen  overalt  flyttet  til 
Navnets  anden  Stavelse   undtagen  paa  eet  Sted  (1ste  Bind, 
S.  91,  L.  7  f.  n.). 

Side  268,  Lin.  7-8.  Musers  Søn  har  sielden  svedt 
Se  ovfr.,  Anm.  til  S.  260,  L.  3  f.  n.:  >og,  mens  du  spø^e, 
svedte«.  I  Rimbrevets  Begyndelse  hedder  det:  >den,  jeg 
søgte  ...  med  strømmende  Sveed  .  .  .<. 

Side  268,  Lin.  12.  Min  Søvn;  se  ovenfor,  Anm.  til  S. 
267,  L.  7. 

Side  269,  Lin.  5.  Den  fælles  før  Beskedenhed, 
den  tidligere  gensidige  Beskedenhed. 

Side  269,  Lin.  11  f.  n.    Se  ovenfor,  Anm.  til  S.  267,  L,  7. 
Side  269,  Lin.  10  f.  n.    I  Baggesens  Rimbrev  hedder  det: 
Min  Gang  mod  Banens  store  Maal  er  seen; 
Men  stadig,  lige,  tryg,  paa  begge  Been. 
Side  270,  Lin.  1-2.    Mig  krænker  længst   den  blo- 
digcritisk-lærde  Strid  i  Stedet  for  den  blodigcritisk- 
lærde  Strid  har  længe  krænket  mig;  se  ovenfor,  Anm. 
til  S.  79,  L.  8  f.  n.  —  Udtrykket  ved  Rhinens,  Elbens  Bred- 
der betegner  vel  blot  i  al  Almindelighed  i  Tyskland,   og 
der  sigtes  vel  til  literære  Stridigheder  i  dette  Land,  maaske 
ogsaa  med  Hentydning  til  Tidens  Krigsbegivenheder. 

Side  270,  Lin.  6.  Landets  frede  rige  Fader,  Frede- 
rik den  Sjette,  der  jo  paa  denne  Tid  som  Kronprins  stod  i 
Spidsen  for  Danmarks  Regering. 

Side  270,  Lin.  15:  dan  ni  s,  god,  brav. 
Side  270,  Lin.  14f. n.   Pøblens  [Bastille]  er  jo  egentli| 
et  besynderligt  Udtryk,   men  betegner  naturligvis  Bastillen  i 
Paris. 

Side  271,  Lin.  5.  Om  Oehlenschlågers  Svoger  Carl 
Heger  se  i  næste  Bind  Digtet  ved  hans  Død  i  Januar  1836. 

Side  278,  Lin.  1.  Den  16de,  23de  og  31te  Juli  vare 
Oehlenschlågers  Søsters,  hans  dengang  tilkommende  Hustrus 
og  hans  Faders  Fødselsdage. 

Side  273,  Lin.  12  f.  n.    Fa  voner,  Zefyrer,  Vestenvinde. 

Side  274,  Lin.  9.  Urania,  d.  e.  den  himmelske,  en  af 
de  ni  Muser. 

Side  276,  Lin.  11.  Dette  Digt  kaldes  i  anden  Udgave 
Bøn  til  Penaterne,  i  de  følgende  Til  Husguderne. 

Side  276,  Lin.  6f.  n.  Viisdomsqvæld  forældet  for 
Visdomsvæld;  sammenlign  1ste  Bind,  Ånm.  til  S.  311,  L. 
14  f.  n.  I  2det  Bind,  S.  163,  L.  6f.  n.  forekommer  qvælder 
i  Stedet  for  vælder 

Side  277,  Lin.  13  f.  n.  Hertil  føjer  Oehlenschlåger  (i 
anden  Udgave)  følgende  Anmærkning:  >en  guldhørstet 
Galt,  hvorpaa  Freier  red«. 

Side  278,  Lin.  7-8.  Habor,  Hagbarth.  —■  Se  Oehlen- 
schlågers Tragedie  Hagbarth  og  Signe  (4de  Bind,  S. 212), 
hvor  det  dog  ikke  er  Kong  Sig  ar,  men  Dronning  Bera,  der 
lader  Hagbarth  binde. 

Side  279,  Lin.  5.    Havguden  Hler-Ægirs   0  var  Læsø. 

Side  279,  Lin.  5  f.  n.  En  Karfunkel  grøn.  Ved  Kar- 
funkler forstaas  sædvanlig  Rubiner. 

Side  280,  Lin.  4.  Blys  om,  bly,  blufærdig;  sammenlign 
1ste  Bind,  Anm.  til  S.  314,  L.  3,  og  2det  Bind,  Anm.  til  S. 
155,  L.  11. 

Side  281,  Lin.  8.  et  Herthadal;  dette  Ord  plejer  (se 
f.  Eks.  S.  277,  L.  8  f.  n.)  at  være  Fælleskøn.  Maaske  er  et 
her  en  Trykfejl,   skønt  det  iBndes  i  alle  tre  Originaludgaver. 

Side  281,  Lin.  11.    Vold,  Vælde. 

Side  281,  Lin.  14.    Heimskringla  (Islandsk),  hele  Verden. 

Side  281,  Lin.  8.  f.  n.  Eir,  i  den  nordiske  Mytologi 
Lagekunstens  Gudinde. 

Side  282,  Lin.  1  f.  n.  hans,  Ægirs. 

Side  283,  Lin.  4.  Oehlenschlåger  skriver  sædvanlig  det 
ældre  blyfærdig  i  Stedet  for  blufærdig. 

Side  283,  Lin.  3  f.  n.  Bragis  Maal,  Bragis  Tungemaal, 
Poesien. 

Side  284,  Lin.  9-12.  Den  sunde  Rødme  .  ,  .  den 
friske  Sødme  kun  Guder  styrke  kan  i  Stedet  for  Kun 
den  sunde  Rødme.  .  .  kan  styrke  Guder;  se  nedenfor 
L.  9-7  f.  n.  og  sammenlign  8de  Bind,  Anm.  til  S.  195, 
L.  10  f.  n.,  og  7de  Bind,  Anm.  til  S.  14,  L.  11-10  f.  n. 

Side  28B,  Lin.  11  f.  n.  Suttungs  Drik  et  Maal,  til 
Maal  for  Suttungs  Mjød,  der  gjorde  den,  som  drak  deraf, 
digterisk  beaandet. 

Side  286,  Lin.  4  f.  n.  Sæmund  i  sit  Skrift,  Sæmnnds 
Edda,  den  ældre  Edda. 

Side  287,  Lin.  6.  Maaske  er  Flade  (Rim paa Stjerne- 
flade) en  Trykfejl  for  Plade  (sammenlign  S.  254,  L.  2). 
Oehlenschlåger  lod  kun  Digtet  trykke  een  Gang. 

Side  288,  Lin.  9  f.  n.    Sophia,  Oehlenschlågers  Søster. 

Side  289,  Lin.  6  f.  n.  Ir  o  ns  i  de,  Bjørn  Jæmside,  Søn 
af  Regnar  Lodbrog. 

Side  290,  Lin.  5.    Skaft,  Spyd. 

Side  290,  Lin.  6.  Udskud  betyder  vel  her  Skud,  Spire. 

Side  292,  Lin.  1.  Kirken  i  Fjenneslevlille  blev  i  Aaret 
1873  ombygget  og  fik  derved  paa  ny  to  Taarne,  saaledes  som 
den  havde,  vel  ikke  oprindelig,  men  efter  hvad  man  antager, 
fra  Slutningen  af  det  12te  Aarhundrede. 

Side  292.  Lin.  6.  de  Ottesange  (forældet).  Froprædiken. 

Side  292,  Lin.  6  f.  n.  den  liden  Smaablomst,  et 
hyppigt  Udtryk  i  de  gamle  Folkeviser,  hvis  Stil  efterlignes  i 
hele  dette  Digt. 

Side  292,  Lin.  2  f.  n.  Redet  (forældet).  Reden. 

Side  294,  Lin.  5  f.  n.  i  alle  di  efter  Folkevisestilen  for 
i  dem  alle. 

Side  295,  Lin.  6.    Røgen  (forældet).  Duggen. 

Side  295,  Lin.  6  og  8.  Græs  og  Hest  vare  i  Folke- 
viserne tilfredsstillende  Rim. 

Side  295,  Lin.  9.  Guldkringlen  (forældet).  Guldhjulet, 
Guldsporen. 

Side  296,  Lin.  7.  Bas,  Vildsvin.  Ordet  kan  maaske 
ogsaa  betyde  Bjørn. 

Side  297,  Lin.  5.  Digtet  er  skrevet  i  Paris  efter  Remi- 
niscenser af  den  gamle  Folkevise,  der  mangler  Slutning. 

Side  298,  Lin.  3.    Disk,  Bord. 

Side  298,  Lin.  8  f.  n.  Buret,  Kvindehuset,  Kvinde- 
værelset. 

Side  300,  Lin.  10  f.  n.  I  Paris  fandt  Oehlenschlåger  (1808) 
megen  Glæde  ved  Omgang  med  en  trondhjemsk  Familie  Knudt- 
zon,  som  opholdt  sig  der  en  tre  Ugers  Tid.  Om  sit  Bekendtskab 
med  denne  Familie  siger  han  i  sit  Levnet,  11,1831,  S.  136: 
>Min  Omgang  med  dem  bidrog  meget  til  at  give  Axel  og 
Valborg,  som  jeg  just  dengang  skrev,  den  friske  nordiske 
Colorit,  hvilken  ellers  det  lange  Ophold  i  Udlandet  let  kunde 
have  svækket«;  det  samme  gentages  i  Erindringer,  II, 
S.  127  (Udtoget  S.  235).  Men  heri  skuffer  Hukommelsen 
ham;  thi  Sørgespillet  var  skrevet,  før  Knudtzons  kom  til 
Paris. 

Side  801,  Lin.  13  og  flg.  Her  tænkes  paa  det  nylig 
skrevne  Axel  og  Valborg. 

Side  302,  Lin.  11  f.  n.  Oehlenschlfiger  kom  aldrig  til 
Trondhjem. 

Side  303,  Lin.  12.  dette  Blomster  (forældet),  denne 
Blomst. 

Side  303,  Lin.  7  f.  n.     Hald,  Fjæld. 

Side  304,  Lin.  12-11  f.  n.  Frederikshald  forsvarede  sig 
1716  tappert  imod  Karl  den  Tolvte,  som  nødtes  til  at  op- 
hæve Belejringen,  og  da  han  1718  genoptog  denne,  faldt  han. 

Side  304,  Lin.  3-2  f.  n.  En  Del,  af  Svenskerne  lejede, 
skotske  Hjælpetropper  under  Oberst  Zinclar  fandt  1611 
deres  Død  i  Gudbrandsdalen. 

Side  307,  Lin.  11  f.  n.  Begravede  Natur.  Saaledes 
lyder  Linien  i  Originaludgaven  (1823),  og  Meningen  maa  vel 
være  du  Land,  hvor  saa  meget  ligger  som  Ruin, 
ligger  dødt  (sammenlign  de  to  følgende  Linier),  hvis  der 
da  ikke  skal  læses  Begavede  Natur,  som  der  staar  i  Oeh- 
lenschlågers  anden  Udgave  af  Digtet  (1846)  og  i  Pragtud- 
gaven (1852).  Digtets  tyske  Form  (Gedichte,  1817)  giver 
ingen  Oplysning  om,  hvilken  Læsemaade  der  er  den  rette. 

Side  307,  Lin.  6  f.n.  Dante,  født  1265,  død  1321,  Ska- 
beren af  det  italienske  poetiske  Sprog  og  Forfatteren  af  det 
dybsindige  Digterværk  >Xa  divina  commedia*. 

Side  307,  Lin.  4  f.  n.    O  Id,  Tid. 

Side  308,  Lin.  7.  Ved  Cestius's  Pyramide  i  Rom  findes 
Protestanternes  Kirkegaard.  Oehlenschlåger  siger  i  sine 
Erindringer,  U,  S.  212-213  (Udtoget,  S.  296):  »Den  Tanke 
var  ofte  opstaaet  igen  hos  mig,  skiøndt  jeg  bestandig  slog 
den  hen,  at  jeg  skulde  døe  i  Italien.  I  en  Sang,  som  jeg 
digtede  paa  Alperne,  udtalte  jeg  mine  Følelser.« 

Trykt  hos  Nielsen  &  Lydiche. 


INDHOLD. 


Harald  Hildetand Side    1. 

Augustimis —  9. 

Ewalds  Grav —  13. 

Daniel  Rantzau —  15. 

Vaarsang  (Endelig  revned  de  hængende  Sky'r)  .  —  16. 

Digterens  Hiem —  18. 

Til  Schulz -  22. 

Til  Melpomene —  23. 

Mine  Mestere —  27. 

Til  min  Læser -—  30. 

Tilbageblik  paa  Rom —  31. 

Phønix.    1810 —  43. 

Stærkodders  Svanesang.     1812 —  46. 

Til  Ludvig  Heiberg.    December  1813 —  47. 

Sølvbryllupsfesten  i  Leire —  49. 

Af  Frederiksberg.     1816. 

Til  Danmarks  Dronning —  51. 

Til  mit  Hiem  og  mine  Børn —  53. 

Slottet —  54. 

Skolerne  og  Kirken —  63. 

Søndermarken —  69. 

Kirkegaarden —  75. 

Indreisen —  80. 

Charlotte  Schimmelmann.    December  1816 ...  —  83. 

Den  1ste  Januar  1817.    Skrevet  i  Hamborg    .    .  —  84. 


Sophia  Ørsted.    (Paa  Kistens  Plade).    Februar 

1818 Side     87. 

Sophias  Grav —  88. 

Under  P.  Foersoms  Portrait —  89. 

Ved  Michael  Rosings  Grav.    October  1818    .    .  —  89. 

Til  Conferenceraad  Hans  Heger.    April  1819    .  —  92. 

Den  selsomme  Jordefærd —  95. 

Fædrelands-Sang —  101. 

Sang  til  Thorvaldsen.     October  1819 —  103. 

Hans  Heger.    November  1819 —  106. 

Emilie  Henriette  Kirstein.    Januar  1820.    ...  —  108. 

Thomas  Thaarup.     1821 —  110. 

Maanen  i  Tusmørke —  112. 

Æselet  og  Hyrdinden.    En  Fabel —  114. 

Ridderen  ved  Kulsvierhytten —  114. 

Prolog  ved  Holbergs  Jubilæum.    November  18^2  —  117. 

Til  Morgensolen —  120. 

Maria  Elisabeth  Zincks  Minde.    April  1823  .    .  —  122. 

Epilog  til  Rahbeks  Lystspil  Sommeren  .    .    .  —  129. 

Prinds  Christian  Frederiks  Fødselsdag.    Septem- 
ber 1823 —  130. 

Dødningedandsen.     Af  Romanen  Øen  i  Syd- 
havet     —  132. 

Til  Havet.    Af  Romanen  Øen  i  Sydhavet.    .  —  135. 

Sømands-Sang.    Foraaret  1825 —  138. 

Epilog  for  Blinde-Institutet.    April  1825 ....  —  140. 

Rahbeks  Jubelfest.    Juli  1825 —  142. 

Orgelets  Priis -  144. 

Storken —  146. 

Sommertørken.     Juli  1826 —  153. 

Til   min   kiære  Fader.     Paa  hans  Fødselsdag. 

Juli  1826 —  156. 

Huusalferne.    October  1826 —  158. 

Baggesens  Minde.    Epilog —  16'^- 

Bissekræmmeren —  163- 

Den  danske  Sømand  til  Havet —  167- 

Søllings  Minde.     Marts  1827 —  16B. 


De  fire  Menneske-Åldere Side  171. 

Joachim  Conrad  Oehlenschlåger.    Mai  1827 ,    .  —  174. 

Normannersang.  Af  Tragoedien  Carl  den  Store  —  178. 

Karen  Margareta  Rahbek.    Januar  1829 ....  —  180. 

Frederik  Munter.    April  1830 —  182. 

Rahbeks  Minde.    Mai  1830 —  185. 

Til  Charlotte  Oehlenschlåger —  187. 

Det  Gamle  og  det  Ny.    November  1830.    ...  —  188. 
Hvor  blev  I  røde  Roser  dog.    Af  Fortællingen 

Den  blege  Ridder —  197. 

Min  Kakkelovn —  197. 

Til  Vaaren -  199. 

Min  Faders  ældste  Portrait —  201. 

Af  Norgesreisen.    Sommeren  1833. 

Afskeden —  202. 

Kattegat —  204. 

Søsygen —  206. 

Til  Norges  Sønner —  207. 

Krogkleven —  210. 

Halfdan  Svartes  Grav —  213. 

Den  dobbelte  Skydsgut —  214. 

Elvene  og  Fossene --  216. 

Ringerige  og  Modum —  219. 

Den  norske  Bondepige —  223. 

Sanct  Olafs  Jertegn —  224. 

Kongsberg ...  —  227. 

Kirken  i  Drammen —  232. 

Tilbageblik —  233. 

Ved  min  Charlottes  Grav.    Marts  1835  ....  —  235. 

Ved  Frederike  Brun-Miinters  Grav.   Marts  1835  —  237. 
Af  Fyensreisen.    Forsommeren  1835. 

Digteren  paa  Kirkegaarden —  239. 

Pindsefesten -  241. 

Aftenvandring —  243. 

Det  store  Crusifix  i  Sorø —  246. 

Carl  Heger.    Januar  1836 —  248. 


Til  min  Ven  Peter  Oluf  Brøndsted.  Paa  hans 
Fødselsdag Side  257. 

Høstpsalme —    259. 

Christiane. 

Ved  hendes  Grav —    261. 

Paa  en  skiøn  Sommerdag,  kort  efter  hendes 
Død —    263. 

Den  høiere  Hiemvee —    265. 

Til  Enkedronning  Maria  Sophia  Frederikke,  da 
hun  i  Sommeren  1842  besøgte  Frederiksberg 
igien —    268. 

Til  min  Maria  Louise.   Paa  hendes  Fødselsdag 

1842 —    270. 

Mennesket.    (Efter  Claudius.) —    272. 

Vaaren  (Man  siger,  at  Vaaren  er  Ungdommens 
Ven) —     272. 

Jenny  Lind.    September  1845 —     275. 

Mit  Fødselssted  paa  Vesterbro.   November  1847    —    276. 

Til  Kongen.  I  en  Kreds  af  Kunstnere,  som  han 
hædrede  ved  sit  Bord  den  2den  April  1848  .     —    278. 

Ved  Festen  den  14de  November  1849 —    280. 

Anmærkninger —    284. 


HARALD  HILDETAND. 


Hildetand  med  sølvgraae  Haar 

Hu  til  Valhal  vendte; 
Hundredfemti  Hæders- Aar 

Heltens  Isse  kiendte. 
Nu  er  svundet  Nervens  Kraft, 

Nat  fast  blinder  Øiet; 
Rørt  ei  blier  det  rustne  Skaft, 

Ryggen  krumt  er  bøiet. 
Tapper  dog  som  Tyr,  i  Nord 

En  Thegn  han  før  mon  være; 
Drottens  sieldne  Daad  var  stor, 

Danerigets  Ære. 
Alle  Konger  agted  han 

Asa-Thor  at  sende; 
Hvad  han  vilde,  har  paa  Stand 

Helten  bragt  til  Ende. 
Kæmper  var  i  Kongens  Gaard, 

Og  Kampen  de  forstode: 
Hug  sig  af  de  Øienhaar, 

Hurtig,  veltilmode. 
Klingen  ei  i  Kiødet  gik, 

Kun  den  raged  Brynet; 

Bort  med  Haan  af  Borgen  gik, 

Hvo  blinkede  med  Synet. 
Odin,  som  han  offred  til, 

Op  ham  Snillet  vakte: 
Svinefylkets  sære  Spil 

Slet  kun  Fienden  smagte. 
Lært  han  var  paa  Ledregaard 

Længst  af  Odin  selve; 
Naar  tæt  hans  Flok  i  Tryne  staaer, 

Maae  tusind  Fiender  skiælve. 
Gammel  nu  i  gyldne  Sal 

Gubben  sidder  ene, 
Mødig,  som  den  matte  Val, 

Marven  er  af  Bene. 
Nedrig  vil  en  Nidingsflok 

Nu  den  Gamle  myrde: 
Levet  har  han  længe  nok. 

Livet  er  ham  Byrde. 
Mørket  kommer,  Midienat 

Mulmet  ud  mon  brede; 
I  Borgen  lader  Bruno  brat 

Ham  en  Badstu'  hede. 
Blid  han  ind  i  Badet  gaaer, 

Baalet  de  mon  tænde: 
Døren  lukkes.  Drotten  staaer, 

Danmarks  Helt  skal  brænde. 
Seent  han  mærker  skumle  List, 

Snar  til  Døren  trænger; 
Luen  slaaer  alt  lys  i  Qvist, 

Laagen  op  han  sprænger. 
Kiæk  med  gamle  Kraft  han  treen, 


HARALD  HILDETAND. 

Kold  i  heden  Lue; 
Kæmper  giennem  Krat  og  Green 

I  Kredsen  han  mon  skue. 
Herlig  da  den  Herre  god, 

Helten  uforfærdet 
Staaer  i  Døren,  stærk  af  Mod, 

Støtter  sig  til  Sværdet, 
Leer  kun,  naar  de  Luer  slaae 

For  Lokken  at  fortære. 
Derpaa  talte  Drotten  saa, 

Dristig  og  med  Ære: 

»Har  vel  Harald  her  fortient, 
»Hadsk  at  vorde  indebrændt? 
»Førte  han  mod  Fienden  ei 
»Folket  frem  paa  Ærens  Vei? 
»Kaldte  ham  ei  Kampens  Mand 
»For  sin  Kiækhed  Hildurs  Tand? 
»Lærte  ham  ei  Hlidskialfs  Drot 
»Kampens  Leg  at  føre  godt? 
»Slog  han  ei  det  tappre  Sver'g? 
»Stred  han  ei  paa  Norges  Bierg? 
»Har  han  ei  med  Heltemagt 
»Hele  Norden  underlagt? 
»Drog  ei  da  til  Drottens  Gaard 
»Tappre  Dreng,  som  Krig  forstaaer? 
»Baalet  dog  med  Bølgen  rød 
»Brænde  skal  ham  før  hans  Død!« 

Bruno  svared  brat  derpaa: 

»Billigt  maa  du  tale  saa. 

1* 

»Nag  dog  ei  til  Nogen  bær, 
>Niding  er  ei  blandt  os  her. 
>  Olding  est  du,  Odins  Sal 
>Ofrre  vi  den  trætte  Val. 
»Stakal  er,  hvo  døer  paa  Straa, 
>Strax  til  Hel  han  fare  maa. 
»Blegned  du  paa  Bænkehalm, 
>Blevst  du  ført  til  Niffelqvalm. 
»Derfor  spruder  Dragen  her, 
»Drotten  den  til  Valhal  bær.« 

Harald  gav  et  hurtigt  Svar, 
Helten  i  sin  Lue  klar: 
> Troer  I  da:  skiøndt  træt  og  mat, 
»Thor  har  mig  saa  reent  forladt? 
»Ruster  eder!  rask,  ei  seen, 
»Rister  mig  en  Runesteen, 
»Runesteen,  som  reist  bestaaer, 
»Risen  liig,  i  tusind  Aar! 
»Døe  jeg  vil  i  skaanske  Dal, 
»Derfra  gaae  til  Odins  Sal. 
»Dækker  jer  da,  danske  Mænd! 
»Drabeligt  med  Staal  igien, 
♦Følger  eders  Fader  nu; 
»Ei  til  Freden  staaer  hans  Hu. 
»Skal  jeg  døe,  i  ærligt  Slag 
»Synke  maa  min  sidste  Dag. 
»Stride  vi  med  Sigurd  Ring! 
»Skiønt,  at  døe  for  Heltesting. 
»Tusind  gaae  med  mig  til  Thor, 
»Tappre  Dag,  berømt  i  Nord!« 

Stolt  saa  talte  Stridens  Mand, 

Raske  Kæmper  smiilte. 
Sværdet  greb  Enhver  paa  Stand, 

£i  Pandsersærken  hviilte. 
Vendt  var  nu  den  vilde  Hu, 

Vendt  var  Harm  og  Klage: 
Kongen  er  en  Kæmpe  nu, 

Kiæk,  som  i  gamle  Dage. 
Helten  da  den  blanke  Hat 

Paa  sit  Hoved  satte; 
Jægren  griber  Jernet  fat, 

Jarler  Spydet  fatte. 
Veborg  kom,  en  Vaabenmø, 

Fra  Venden  med  sin  Søster; 
Stolt  hun  vil  i  Striden  døe, 

Staal  om  haarde  Bryster. 
Hen  drog  en  utallig  Hær 

Paa  Braavallahede. 
Sigurd  Ring  alt  stander  der, 

Striden  op  at  lede. 
Stærk  han  er,  og  holder  Stand, 

Ham  Styrken  ei  forlader. 
Bøiet  staaer  hans  bedste  Mand, 

Barsk  i  sorte  Plader. 
Krum  han  er,  af  Kampe  mæt. 

Kullet  som  en  Stodder: 
Sigurds  Ære,  Storværks  Æt, 

Kæmperen  Stærkodder. 
Hæren  nu  paa  Heden  staaer; 

Heltene  vil  stride. 

Hvo  skal  synke  nu,  hvo  slaaer? 
Det  maa  Skulda  vide. 

Hæren  stod;  da  Hildetand  i  Horn  lod  støde. 
Mægtigt  over  Marken  brøde 
Malmets  Toner,  huult  de  løde. 

Sigurd  Ring  paa  Skioldet  slog,  høit  Staalet  klirred, 
Lyden  op  i  Luften  dirred, 
Larmen  rædsomt  sig  forvirred. 

Kraftigt  begge  Konger  hen  i  Kampen  stævned. 
Vrede  Sværd  med  Vægt  sig  hevned, 
Værget  sprang,  og  Piaden  revned. 

Hielmen  brast,  i  Hiertet  foer  til  Hialtet  Sværdet, 
Staalet  sprang,  skiøndt  herlig  hærdet. 
Hildurs  Mænd  stod  uforfærdet. 

Da  begyndte  Dysten,  Bierg  og  Dal  maae  sige: 
Aldrig  har  den  havt  sin  Lige 
Udi  hele  Nordens  Rige. 

Konger  to  var  begge  komne,  kiækt  i  Vælde: 
Hiin  vil  trodsig  Helten  fælde; 
Harald  vil  ei  døe  af  Ælde. 

Værdig  Gubbe  vældigt  nu  til  Valhal  stunded. 
Siælland  er  til  Skaane  bundet, 
Sigurd!  naar  dit  Slag  er  vundet. 

Mange  vare  svenske  Mænd,  og  mange  danske. 
Da  greb  Sværd  med  Stridens  Handske 
Svensker,  Dansker,  Udenlandske. 

Bred  da  mon  Braavallahede  Mængden  favne. 
Valhal  ei  mon  Valer  savne; 
Vidar  raabte  alle  Navne. 

Sigurd  stiller  Svensken  op  til  Slag  i  Tryne. 


HARALD  HILDETAND.  « 

Stridsmænd  rynked  stærke  Bryne, 

Odin  blev  i  Sky  tilsyne. 
Harald  saae  nu  Heltens  Hær  paa  Heden  stillet. 

Taaren  ham  fra  Kinden  trilled: 

>Asa-Thor  min  Død  har  villet! 
»Nu  har  Guder  Gothen  lært  saa  godt  at  stride, 

»Som  mig  selv  i  svundne  Tide; 

»Stolt  jeg  vil  i  Græsset  bide.« 
Vild  i  Kamp  nu  Kæmpe  foer  mod  vældig  Kæmpe; 

Damp  af  Blod  mon  Solen  dæmpe, 

Drotters  Hær  ei  slog  med  Lempe. 
Skuer  hist  et  selsomt  Syn!  hvo  saae  dets  Lige? 

Stærkodd  maa  i  Striden  vige, 

Storværks  Søn  imod  en  Pige! 
Veborg  flux,  den  Vaabenmø,  med  Vælde  sætter 

Ind  paa  ham,  som  fældte  Jetter; 

Jernet  springer,  Blodet  sprætter. 
Hielmen  er  af  Møens  Hoved,  Haaret  vifter; 

Rask  hun  leer  ad  Sværdets  Rifter, 

Raser  frem,   og  Farve  skifter. 
Kiæven,  som  hun  kiæk  ham  traf,  maa  Klingen  smage 

Skiægget,  busket  som  paa  Brage, 

Beed  han  i,  og  holdt  sin  Hage. 
Hevnet  har  den  Helt  sig  nu  hårdt  paa  Ursine: 

Søstren  hører  Sværdet  hvine. 

Mister  Haanden;  hvilken  Pine! 
Men  med  Haanden  faldt  til  Mulden  Haralds  Mærke. 

Da  slog  Danerhelte  stærke 

Dragne  Sværd  i  Pandsersærke. 
Ind  paa  Stærkodd  jog  med  hvasse  Jern  Skioldunger: 

Skuldren  saares,  Skioldet  runger, 

Synlig  bleve  Heltens  Lunger. 
Da  nu  Harald  mærked,  Helte  faldt  i  Hobe, 

Kongen  i  sin  Purpurkaabe 

Kiører  frem,  lod  Odin  raabe. 
Vældig  med  to  dragne  Værn  paa  Vogn  han  kiøres, 

Vred  han  ind  i  Vrimlen  føres. 

Af  Valfader  han  bønhøres. 
Kæmpen  kiækt  med  Klinger  slog  til  begge  Sider; 

Dynger  Liig  i  Græsset  bider, 

Danmarks  Drot  med  Døden  strider. 
Nu  blev  Alting,  Kongen  nær,  som  Natten  stille; 

Slukt  er  Stridens  største  Snille, 

Sværdet  synker,  Taarer  trille. 
Den,  som  styred  Nordens  Land  og  Danmarks  Dale, 

Ligger  nu  et  Liig  i  Dvale, 

Længes  ei  til  Odins  Sale. 
Bedre  fik  ei  Konge  Baal,  for  bort  at  fare. 

Trindt  ham  ligger  tykt  en  Skare, 

Thor  i  Armen  tog  den  Svare. 
Seer  I  hist  paa  Sletten  Høien  stander  ene? 

Mosbevoxne  Bautastene! 

Der  bevares  Heltens  Bene. 
Vidt  end  viser  Runen  vældigt  Kæmper  alle. 

Hvor  Kong  Harald  paa  Braavalla 

Som  en  Helt  gik  til  Valhalla. 


AUGUSTINUS. 

AUGUSTINUS. 


Hvo  vanker  i  den  mørke  Skov, 
Hvor  ellers  Ulven  kun  sit  Rov 
Sig  søger  nær  ved  Klippens  Kanter? 
Hvo  læser  store  Folianter 
I  Hulen  hist  ved  Kildens  Rand? 
Det  er  en  from,  ærværdig  Mand. 
Nu  tier  Skovens  Fuglevrimmel, 
Længst  daled  Solen  i  sit  Blod; 
Han  synker  ned  ved  Bøgens  Rod, 
Og  seer  i  den  violblaa  Himmel. 

Og  i  sin  Ensomhed  forladt 
Han  strækker  i  den  klare  Nat 
Med  vældig  Længsel  sine  Hænder 
Mod  Evighedens  Lys,  som  brænder. 
Og  sukker  med  et  bange  Gys: 
>Hvor  finder  jeg  i  Mørket  Lys? 
»O  du,  som  funkler  fra  det  Høie! 
»Fordriv  mig  Tvivlens  bittre  Vee, 
»Hvad  Tanken  aner,  lad  den  see, 
»Straal  i  din  Klarhed  for  mit  Øie. 

»I  Jesu  hellige  Bedrift, 

»Ja  selv  i  den  profane  Skrift, 

»I  Dagens  Daad,  i  Nattens  Luer, 

»I  Tanken  selv,  din  Magt  jeg  skuer. 

«Men  —  hvor  en  herlig  Blomst  fremstaaer, 

»Der  nager  Ormen  i  dens  Vaar; 

»Og  hvor  det  Gode  kiærligt  stræber, 
>Der  stræber  Ondskab  ligerviis, 
»Som  Fristeren  i  Paradiis, 
»Og  lumsk  Uskyldigheden  dræber. 

»Vel  bryder  atter  Lyset  frem 
»Af  Evighedens  Himmelhiem, 
»Og  straaler  herligt  over  Jorden, 
»Naeir  Mørkets  Øgle  dræbt  er  vorden. 
»Vel  føler  jeg  det  Godes  Lyst 
»At  giennembæve  sødt  mit  Bryst, 
»Naar  Lastens  Seier  mig  forskrækker; 
»Naar  jeg  mod  Dragens  List  og  Vold 
»Med  Dydens  og  med  Villiens  Skiold 
»Med  Skiælven  dette  Bryst  bedækker. 

»Dog  —  uden  Skygge  hvad  var  Lys? 
»Hvo  følte  uden  Dødens  Gys 
»Den  sande  Glæde  vel  af  Livet? 
»Blev  ei  det  Onde  Jorden  givet, 
»For  med  sit  tunge  Kæmpeskaft 
»At  egge  Dygtighed  til  Kraft? 
»Staaer  Maanen  ei  bag  Skyens  Rifter 
»Meer  end  paa  blotte  Hvælving  skiøn? 
»Og  hvad  var  Tidens  bedste  Søn 
»Vel  uden  seirende  Bedrifter? 

»Altsaa  er  Lasten  selv  en  Dyd, 
»Og  burde  blomstre  mig  til  Fryd. 
»Som  andre  Kræfter,  andre  Dyder! 
»Saa  er  det  Gode,  som  mig  fryder, 


AUGUSTINUS. 

»Kun  Giøglespillet  i  mit  Nu, 

»En  Drift,  som  lede  skal  min  Hu! 

»Saa  er  bestemt  Alt  i  sin  Orden, 

»Et  Legetøi  for  Livets  Aand, 

»Og  jeg,  i  Slaveriets  Baand, 

»Et  uselvstændigt  Fnug  paa  Jorden! 

»Saa  har  da  Gud  selv  Slangen  skabt, 
»Hvorved  Uskyldigheden  tabt 
»Letsindig  har  vor  første  Moder? 
»Almagten  taaler  ingen  Broder. 
♦Saa  lagde  ned  han  Dydens  Frø, 
»For  strax  det  selv  at  lade  døe? 
^Saa  er  han  selv  det  Ondes  Fyrste?  — 
»Neil  nei!  det  er  han  ei.  —  Hvem  da? 
»En  anden  Magt,  her  nedenfra? 
»To  Magter!  —  hvilken  er  den  største?« 

Paa  Læben  døde  Gubbens  Ord; 

Han  sank  med  Ansigtet  mod  Jord, 

Og  sønderknuset  og  bedøvet 

Han  vred  sig  som  en  Orm  i  Støvet. 

Paa  Græssets  Morgenperler  ned 

Fra  Panden  trilled  Angstens  Sved. 

Da  vakte  ham  en  liflig  Tone: 

I  Østen  atter  Solen  stod, 

Og  Nattergalen  høre  lod 

Sin  Røst  fra  den  smaragdne  Krone. 

Og  som  han  ned  i  Dalen  saae, 
Sad  ved  den  klare  Sapphir-Aa, 

Hvor  den  med  Havet  var  forbunden, 
En  deilig  Dreng  i  Skyggelunden. 
Et  Hul  sig  havde  nylig  han 
Ved  Søen  i  det  bløde  Sand 
Med  sine  spæde  Hænder  gravet, 
Og  med  en  Skee  af  Elfenbeen, 
Der  tog  kun  Draaber  een  for  een, 
Han  øste  Vand  deri  af  Havet. 

Og  hurtig  gik  den  Gamle  ned, 
Og  glemte,  hvad  han  nylig  leed; 
Det  hulde  Syn  gav  Tanken  Lise. 
>Hvad  giør  du?«  spurgte  mildt  den  Vise. 
»Jeg  tømmer,  som  du  vel  kan  see, 
»Her  Oceanet  med  min  Skee. 
»Jeg  øser  Havet  ud  til  Bunde.« 
»Umuligt,  Barn!  hvad  vover  dii?« 
»Det  samme.  Fader!  som  din  Hu, 
»Der  Evigheden  vil  udgrunde.« 

Forfærdet  Augustinus  foer 
Tilbage  ved  sin  Engels  Ord. 
Brat  Englen  var  igien  forsvundet; 
Men  Gubben  havde  Trøsten  fundet. 
Med  Glædestaarer  hang  hans  Blik 
Paa  Rosen,  som  af  Havet  gik; 
Han  knæhe  let  og  vel  tilmode. 
»O,«  raabte  han  med  salig  Ro, 
»Tilgiv  mig.  Herre!  jeg  vil  troe, 
»Og  jeg  vil  virke  til  det  Gode.« 


EWALDS  GBAV. 


EWALDS  GRAV. 

Hvor  ofte  er  jeg  vandret  til  din  Grav 
I  Krogen  hist  bag  Kirken,  flad  og  lav! 
Dybt  var  du  siunken  alt  i  Jordens  Favn; 
End  ruged  dog  en  Steen,  paa  den  dit  Navn 
Johannes  Ewald  der  paa  Stenen  stod, 
Halv  vasket  ud  af  Regnens  Vinterflod. 

Hvor  tidt  gik  jeg  den  stille  Grav  forbi 
Igiennem  Kirkegaardens  trange  Sti, 
Og  titted  giennem  Sprinkelværket  ind! 
Da  randt  en  hellig  Taare  paa  min  Kind; 
Thi  fra  jeg  kunde  løfte  Bog  i  Haand, 
Var  jeg  fortrolig  med  din  Digteraand. 

»Ak!«  tænkte  jeg,  halvvoxen  som  jeg  stod 
Ved  Gittret,  Stenen  lige  for  min  Fod, 
»Hvi  har  de  lagt  ham  her  i  denne  Krog? 
»Han  skrev  jo  dog  saamangen  herlig  Bog! 
•  Hvi  hviler  ei  derinde  Skialdens  Been 
»For  Altret  bag  en  sneehvid  Marmorsteen?« 

Hvert  Aar,  som  Gud  mit  Liv  veldædig  gav, 
Jeg  vandred  fromt  og  ene  til  din  Grav, 
Helst  dog,  naar  ned  af  Kirkens  Linderad 
Høstvinden  blæste  kold  det  gule  Blad; 
Naar  Solen  skiulte  sig  bag  Skyens  Slør, 
Da  tyktes  mig:     Nu  er  det,  som  det  bør«. 

Oehlenschlåger.    XI.  2 

Og  da  jeg  ældre  blev,  da  syntes  mig, 
At  sindrigt  her  man  havdet  jordet  dig: 
Ved  Issen  —  Kirken  rolig  i  sin  Sky, 
Ved  Foden  —  Usselhed  i  snevre  By; 
Her  hellig  Kraft  og  Trøst,  hist  Sorg  og  Nød. 
Du  stodst  i  Livet,  som  du  laae  i  Død. 

Ja,  Linden  selv  her  med  sin  sorte  Hud 
Seer  ved  din  Grav  fuld  af  Betydning  ud; 
Thi  du  var  og  et  Træ  af  stærk  Natur, 
Men  lænket,  haget  ved  den  skumle  Muur, 
Omklædt  af  Bræder,  at  ei  Stammens  Gang 
Kiæk  skulde  giøre  Mængden  Gaden  trang. 

O  Kirke !  skierm  ham  med  din  høie  Muur. 

Yd  gyldne  Blade  høstlige  Natur! 

Bred  ud  din  Røst,  o  Orgel!  som  et  Hav, 

Og  lad  den  tone  over  Ewalds  Grav. 

Kald  med  din  Straale  frem,  o  stærke  Sol! 

Ved  Issen  mangen  lille  Martsviol. 

Mod  Himlen  stegst  du  fromme  Cedertræ! 
Sødt  slumre  du  da  nu  i  Kirkens  Læ. 
Lad  Stenen  synke  meer  alt  Aar  for  Aar, 
Dit  Navn  dog  blomstrer  i  en  evig  Vaar. 
Længst  foer  det  fra  sin  sørgelige  Vraa, 
Og  funkler  nu  —  en  Stierne  fra  det  Blaa. 


DANIEL  RANTZAU. 


DANIEL  RANTZAU. 

xlvi  siunges  evigt  om  Spartaner, 
Som  giorde  Fienden  Passet  trangt? 
Behøve  vore  vakkre  Daner 
I  Tiden  da  at  gaae  saa  langt? 
Har  Heltekraft  ei  sat  sit  Stempel 
Paa  egen  Daad,  i  egen  Tid? 
Behøver  Modet  et  Exempel 
Fra  Grækenland  i  Leonid'? 


Jeg  siunger  om  en  Helt  i  Norden, 
Og  Daniel  Rantzau  er  hans  Navn, 
Saa  stor,  som  nogen  Helt  paa  Jorden, 
En  Sparter  fra  min  Fødestavn. 
Alt  trued  Magten  lumsk  i  Hulen, 
Og  vilde  mættes  af  dit  Blod; 
Men,  Daniel  i  Løvekulen! 
Dig  frelste  Himlen  og  dit  Mod. 

Leonidas  stod  uforfærdet 
Bag  Bierget  med  sin  Flok  og  stred, 
Og  styrted  Perser  ned  med  Sværdet, 
Indtil  han  selv  i  Græsset  beed. 
Men  Daniel  stod  paa  en  Hede, 
Han  intet  Ly  bag  Klippen  fandt, 
Dg  slog,  til  Svensker  Græsset  bede. 
Og  slog,  indtil  han  overvandt. 

O,  kunde  Harpens  svage  Toner 
Din  Roes  udbuldre  med  en  Klang 
Af  hine  tredive  Kanoner, 
Som  vældig  du  fra  Svensken  tvang! 
O,  dirred  Strængen  med  en  Brusen, 
Liig  Skriget  af  den  rædde  Hær, 
Der  veg,  skiøndt  fem  og  tyve  Tusend, 
For  fire  tusend  danske  Sværd! 

Jeg  siunger  om  en  Helt  i  Norden, 
Og  Daniel  Rantzau  er  hans  Navn, 
Saa  stor,  som  nogen  Helt  paa  Jorden, 
En  Sparter  fra  min  Fødestavn. 
Leonidas  stod  uforfærdet, 
Han  Heltedød  hag  Klippen  fandt; 
Men  Daniel  Rantzau  stod  bag  Sværdet, 
Og  brugte  Sværdet,  til  han  vandt. 


VAARSANG. 


Endelig  revned  de  hængende  Sky'r, 

De  forsvandt  i  en  Kant; 

Kulden  med  Taagerne  flyer. 

Himmelen  skinner  saa  klar  og  saa  puur, 

Som  en  Demant,  som  en  sleben  Azur. 

Varmen  opliver  den  dødkolde  Jord. 

Eia  see.  Herre  je! 

Alt  staaer  Violen  i  Flor. 


VAARSANG.  1 7 

Finken  er  kommen,  den  var  ikke  seen; 
Tirrelit,  Qvirrelit! 
Qviddrer  paa  gyngende  Green. 
Græsset  alt  speiler  sig  spædt  i  vor  Sø, 
Isen  og  Sneen  paa  Bjerget  maa  tøe. 
Løvene  flette  det  maigrønne  Tag, 
Vifte  hid,  vifte  did 
Høit  i  den  venlige  Dag. 

Hvad  er  saa  herligt,  som  Rosen  i  Vaar? 
Hvad  saa  rødt,  hvad  saa  sødt? 
End  den  ei  blomstrende  staaer. 
Endnu  den  slutter  paa  tornede  Stub 
Grønt  under  Løvet  sin  spirende  Knop; 
Men  kun  en  Dag  i  den  varmende  Luft  — 
Giver  Agt,  hvilken  Pragt! 
Mærker  I  Purpurets  Duft? 

Blusser  alt  Rosen,  da  kommer  og  snart: 
Trileree,  Filomee! 
Hurtig  paa  Vingernes  Fart 
Liflige  Nattergal,  bygger  i  Træ 
Hurtig  sin  Rede  bag  Grenenes  Læ, 
Holder  sit  Bryllup,  og  synger  sin  Sang: 
»Søde  Lyst  i  mit  Bryst!« 
O,  du  livsalige  Klang! 

Phyllis!  saa  kom,  lad  kun  hist  ved  vor  Dam 

Med  mæ  mæ  og  bæ  bæ 

Græsse  de  kridhvide  Lam. 

Lammene  hytte  sig  selv,  kan  du  troe; 

Her  kan  vi  sidde  bag  Bøgen  i  Ro, 

Favnes  og  kysses  bag  grønlige  Skiær. 
Hys  hys!  tys  tys! 
Ingen  opdager  os  her. 

Ingen  kan  trænge  sig  her  til  os  ind, 

Uden  snart  med  en  Fart  | 

Zephirens  bævende  Vind.  i 

Kom  kun,  o  Zephir!  jeg  trænger  til  dig;  | 

Køl  mine  Flammer,  de  qvæle  jo  mig. 

Løs  hendes  Lokker,  og  blæs  til  min  Lyst 

Med  et  Kast  i  en  Hast 

Silken  fra  svulmende  Bryst. 


DIGTERENS  HIEM. 


Hvis  eder  lyster  at  erfare, 

Hvor  Digterarnen  staaer,  hvor  Skialden  boer, 

Da  vil  jeg  her  det  aabenbare: 

Hans  Fødeland  er  mellem  Syd  og  Nord. 

Det  strækker  sig  fra  Spitsbergs  hvide  Klipper, 

For  Syndflods  ældste  Liig  en  hellig  Grav, 

Til  hvor  den  sidste  Tange  slipper 

I  Søndrepolens  øde  Hav. 

Mod  Østen  grændser  det  til  Mogenrøden, 

Til  Paradisets  unge  Herlighed; 

Mod  Vesten  grændser  det  til  Døden, 

Hvor  i  sin  Hule  Lyset  synker  ned. 


DIGTEBENS  HIEM. 

Hist  værner  takket  lis,  her  kolde  Bølger  vælte; 
Men  midt  omkring  det  store  Fødeland, 
Gaaer  Solens  diamantne  Bælte, 
Og  funkler  i  en  evig  Brand. 

Hvis  I  vil  vide:  til  hvad  Tid,  hvor  længe 
Han  nyde  kan  det  sieldne  Skuespil, 
Da  svarer  jeg  ved  Harpens  Strænge: 
Til  hver  en  Tid,  og  naar  han  vil. 
Han  boede  med  de  ældste  Hyrder 
I  Hulerne  langs  med  det  røde  Hav. 
Han  slæbte  Pyramidens  Byrder 
Med  Æthiopen  til  sin  Fyrstes  Grav. 
Han  fulgte  Cecrops  paa  hans  Flaade, 
Med  Bacchus  Indien  han  vandt, 
Nød  paa  Olymp  Apollos  Naade, 
Thi  der  sin  Pegasus  han  fandt. 
Den  breder  ud  de  dunkelbrune  Vinger, 
Og  Kraft  i  hver  en  Muskel  boer, 
Og  herligt,  som  sig  Ørnen  svinger. 
Den  med  ham  over  Skyen  foer. 

Da  sig  for  ham  den  gamle  Verden  viste, 
Som  siden  Middelaldrens  dunkle  ny, 
Da  han  med  Faust  i  den  krystalne  Kiste 
Af  Mephistopheles  blev  ført  i  Sky. 
Ja,  selve  Siælens  aandelige  Rige 
Den  Videlystne  skue  faaer, 
Naar  op  ad  Tankens  Himmelstige 
Med  Grandskeren  han  varligt  gaaer. 
Til  alle  Hiørner  kan  han  frit  sig  vende, 

Og  fare  stoltelig  i  Mag 

Fra  Verdens  ene  til  dens  anden  Ende 

Paa  en  begeistret  Ungdomsdag. 

Hvo  har  en  Fryd,  som  han,  fornummet? 

Paa  Hippogryphen  Sølvergraa 

Han  giennem  Tiden  svinger  sig  i  Rummet, 

Som  Fuglen  giennem  Luftens  Blaa. 

Han  boer  i  Troglodytens  Grotte, 

Naar  med  sin  Ønskeqvist  han  slaaer; 

I  Feers  Alabasterslotte, 

I  gamle  Nordens  Kongegaard, 

I  Hytten  langt  fra  Stadens  Qvalme, 

I  Skoven  ved  et  Kildevæld, 

I  Ørknen  bag  en  eensom  Palme, 

I  Ridderborgen  paa  det  steile  Field. 

Han  følger  Hildetand  i  sølvgraa  Alder 

Til  sin  navnkundige  Braavalladød. 

Med  Roland  som  en  Helt  han  falder 

I  Roncisvallis'  Blomsterskiød. 

Med  Cocles  han  paa  Broen  fegter, 

Med  Colon  fører  han  mod  Elementet  Stri^, 

Med  Luther  Paven  han  fornegter, 

Og  styrter  sig  i  Spyd  med  Winkelried. 

Med  Werther  sværmer  han,  naar  Vaaren  kommer, 

Og  Maanen  sødt  til  Rosenknoppen  leer. 

Han  digter  i  den  grønne  Sommer 

En  Odyssee  i  Skyggen  med  Homer. 

I  Høsten,  naar  en  Blæst  gaaer  giennem  Dalen, 

Og  Solen  i  sit  Blod  os  viser  Dødens  Hiem, 


DIGTERENS  HIEM. 

Da  staaer  med  Shakespeare  han  i  Riddersalen, 

Og  maner  gamle  Skygger  frem. 

Og  naar  nu  mere  vældig  Stormen  tuder 

Hen  over  Vintersnee,  der  slukker  Maanens  Glands, 

Da  funkler  han  med  Valhals  Guder 

Høit  i  den  lyse  Stiemekrands. 

Da  Bragis  Harpe  vældigt  khnger. 

Da  siunger  han  om  As  og  Alf,* 

Og  Sneen  paa  de  hvide  Vinger 

Opløfter  ham  til  Valaskialf. 

Men  did,  hvorhen  det  Hele  stræber, 

Som  ingen  Tunge  tolke  kan, 

Som  tales  ud  af  ingen  Læber, 

Det  egentlige  Fædreland: 

Hvor  Elementer  ikke  fiendtligt  stride; 

Hvor  unge  Roser  staaer  i  evigt  Græs; 

Hvor  kiærligt  sidde  ved  hinandens  Side 

Den  høie  Jesus,  Baldur,  Socrates; 

Hvor  sødt  Uskyldighedens  Engleklynge 

Om  HerculskøUen  sine  Lilier  snoer; 

Hvor  om  den  Evige  de  Stærke  synge, 

Forenet  i  et  helligt  Ghor  — 

Did  higer  han  fra  Taagelandet, 

Det  føler  dybt  han  i  alt  Stort  og  Smukt. 

Til  Tartarus  er  den  forbandet, 

Som  elsker  ei  og  deler  ei  hans  Flugt. 

TIL  SCHULZ. 


Jeg  hørte  Lionardos,  Pergoleses  Toner  skiælve, 

Hvor  mægtigt  sig  San  Pietros  Buer  hvælve, 

Og  Buonarotis  Hvælving  brast, 

Og  Himlen  viste  mig  sit  Øiekast: 

Jeg  Engle  saae  i  hvide  Flaggerklæder 

Til  Jesu,  til  Marias  Hæder 

At  hæve  Salighedens  Røst; 

Den  bøiede  mit  Knæ,  den  svulmede  mit  Bryst. 

Jeg  hørte  Jordens  Jammer, 

Et  Miserere  qvalt  af  Helvedflammer; 

Da  vældigt  i  mit  Øre  klang. 

Hvad  Dante  ved  sit  store  Orgel  sang. 

Og  aldrig  jeg  forglemmer 

De  strengcatholske,  rædsomtskiønne  Stemmer. 

Jeg  hørte  Mozarts  Tryllefløite 
Paa  Phantasiens  grønne  Sommerbierg: 
Dens  muntre  Toner  mig  fornøi'de, 
Fremmaned  Kæmpe,  Fee  og  Dverg; 
Min  Siæl  til  barnlig  Lyst  den  bøi'de. 
Jeg  saae  ham  drage  i  den  dunkle  Dal 
Alruneroden  af  de  dybe  Grunde 
Til  Livets  Qval; 

Og  Blomsterne  med  Solens  Glands  forsvunde, 
Og  fræk  paa  Kirkegaarden  Diævlen  stod: 
Don  Juan,  som  en  Ridder,  skiøn,  letsindig. 
Vellystig,  vindig. 

Men  Helveds  brændende  Sciroccovind 
Foer  over  Kirkemuren  ind. 

Og  kræved  Blod. 

Og  første  Gang  paa  Melpomenes  Vinge 

Jeg  hørte  Shakespeare  giennem  Toner  klinge. 

Nu,  ædle  Schulz!  min  Barndoms  Ven! 
Jeg  hørte  dig  i  Christi  Død  igien. 
£i  stærk,  ei  brændende,  begeistret  ei  af  Syner, 
Som  Solen  varmer,  eller  Lynet  lyner, 
Men  som  den  stille  Maanes  Glands 
Du  smeltede  min  indre  Sands. 
Ei  Heltenes,  ei  Helveds  Sanger, 
Ei  Tolk  for  Overgivenbed  og  Jammer; 
Den  milde  Andagt  tolker  du. 
Det  rørte  Hiertes  Svulmen  til  sin  Skaber, 
Som  sig  i  Skyen  taber. 
Vær  takket  nu! 
Din  Salighed  er  sød. 
Som  dine  Engles  Sang  i  Christi  Død. 
Hvem  barnlig  Andagt  fromt  i  Hiertet  boer. 
Ham  vil  du  Stenen  let  fra  Graven  vælte, 
Du  vil  hans  Hierte  smelte. 
Du  høie  Sanger  for  det  høie  Nord  I 


TIL  MELPOMENE, 


O  du,  som  min  Siæl 
Saa  sødt  betvang. 
Hugprudeste  Mø, 

Melpomene  du, 
Med  de  blodrøde  Druer 
I  dunkle  Haar, 
Med  en  Vedbendkrands 
Om  Tindingen  trykt, 
Med  en  tveægget  Dolk 
I  demantne  Giord, 
Og  med  tankefuldt  Blik 
Under  synkende  Bryn, 
Med  et  Veemodssmiil 
Paa  blomstrende  Kind: 
Modtag  min  Sang! 
Dig  lyder  min  Sang 
I  den  dæmrende  Stund, 
Medens  Sol  gaaer  ned, 
Medens  Maanen  opstaaer, 
Medens  Hesperus  bleg 
Nedblinker. 

Med  den  støiende  Dag 
Thalia  forsvandt, 
Hendes  Øienlaag  sig 
Med  Rosen  har  lukt. 
Poylhymnia  nu 
Paa  Forum  ei  staaer, 
Ei  Terpsichore  let 
Hendandser  i  Eng 
Under  Fløjternes  Klang, 
Euterpes  Musik. 
Med  den  slumrende  Jord 
Nu  Bedrifternes  Mø 


TIL  MELPOMEME. 

Calliope  dybt 
£r  indslumret  paaSkiold. 
Kun  Urania  end 
Høit  blinker  fra  Sky 
I  sit  luftblaa  Flor 
Med  Stiernernes  Krands. 
Kun  Erato  endnu 
Halvvaagen,  i  Slum, 
Med  den  sneehvide  Haand 
Let  famler  i  Stræng, 
For  til  Digterens  Sang 
At  blande,  skiøndt  svagt, 
Sin  harmoniske  Lyd. 

Dig  skuer  jeg  hist 
Høi,  ædel  og  stor, 
Som  den  mægtige  Bøg 
I  dæmrende  Nat; 
Dens  Løv  er  dit  Haar. 
Taus  skrider  du  frem 
I  den  slumrende  Dal, 
Sortmalede  Skiold 
Paa  din  Guddomsarm. 
Mørkt  skuer  du  hen 
Med  dit  Junoblik, 
Med  det  uhyre  Spyd 
Udstrakt  i  din  Haand, 
Der  et  vægtigt  Staal 
Nedvender  mod  Jord, 
Men  en  Fane  saa  let 
Imod  Stiernernes  Hær, 

Haabvaiende  grøn 
Med  en  Laurbærkrands. 
Til  Urania  du 
Har  Heltene  kaldt; 
Men  den  skulende  List, 
Men  Ildgierningens  Mænd 
Nedstøder  du  stærk 
I  Tartarus*  Nat. 

Held,  Lov  dig  og  Priis, 
Min  Gudinde!  dig  Priis! 
Din  Nærværelse  kun 
Giør  kraftig  og  stor. 
Som  den  funklende  Myg, 
Der  i  Elskovens  Blund 
Stærkt  gløder,  og  døer, 
Er  Menneskets  Liv; 
Thi  Kronions  Ild 
Har  Prometheus  ran't 
Og  fængslet  i  Leer, 
Men  den  kalkede  Flint 
Slaaer  sønder,  o  Mø! 
Dit  mægtige  Spær, 
Og  den  løsladte  Gnist 
Søger  atter,  befriet, 
Sit  himmelske  Hiem, 
Til  et  Under  for  den, 
Som  kryber  i  Støv; 
Til  Opmuntring  for  den, 
Der  fik  Vinger  til  Flugt ; 
Til  Fryd  for  den  Aand, 


MIME  MESTERE. 

Som  du  skienkte  det  Held, 
I  en  flammende  Sang 
At  forkynde  din  Magt 
Over  Jorden. 

EWALD. 

Den  unge  Phantasie  blev  først  udklækket 

Af  mangt  enfoldigt,  eventyrligt  Skrift; 

Dog  kiendte  den  ei  Kæmpen  hielmbedækkef, 

Du  viste  mig  først  Heltenes  Bedrift. 

Da  fandt  jeg  Prosabogen  vingestækket, 

Mig  smiilte  Maanen  giennem  Skyens  Rift, 

Og  skiøn  paa  Biergets  Snee  i  Storm  og  Vinde 

Mig  vinkte  høi  den  danske  Sanggudinde. 

SHAKESPEARE. 

Hun  hæved  mig,  den  Blege,  langt  fra  Jorden. 

Men  Phantasien  ei  sin  Vrimmel  fandt, 

Det  var  saa  kraftigt,  men  saa  koldt  i  Norden, 

Opfindelsen  ei  Alting  huldt  forbandt. 

Da  hørte  jeg  en  frugtbar  Sommertorden, 

Det  lynte  rødt  i  Himlens  vestre  Kant; 

Og  hver  en  Knop,  som  Phantasien  kiendte. 

Stod  nu  som  Blomst,  hvorhen  sig  Øiet  vendte. 

CERVANTES. 

Da  sværmed  den  omkring  paa  Macbeths  Hede, 
Og  rasled  kun  imellem  Spyd  og  Skiold; 
Den  ændsed  ikke  Dagens  Dont  dernede, 
For  Øieblikkets  Daad  var  Barmen  kold. 
Da  dæmped  atter  Poesi  dens  Hede, 
Den  værnedes  af  Vittighedens  Skiold, 
Foragted  Mambrims  Hielm,  og  lytted  heller 
Til  Borgerlivets  yndigste  Noveller. 


HOMER. 

Dog  som  den  lærte  nu  hver  Kraft  at  skatte, 
Da  tænkte  jeg:   »Mon  ei  der  er  en  Aand, 
»Som  veed  det  hele  Verdensliv  at  fatte; 
»Som  Alt  forener  med  sin  Kunstnerhaand ;    . 
*Hvor  Fredens  Glæder  ei  kan  Siælen  matte; 
>Hvor  Kampens  Kraft  er  lagt  i  Skiønheds  Baand?« 
Og  see,  med  Tankeblik  bag  Laurens  Grene 
Stod  mig,  som  Mentor,  din  Pallas  Athene. 


SOPHOOLES. 

Men  —  Middelpunktet  for  det  hele  Billed 
Var  dog  kun  lystig  Strid  i  Velklangsord. 
Da  viste  du  mig  Kraft  mod  Kraften  stillet, 
Alvorlig  skuet  til  af  Mængdens  Chor; 
Og  høie  Taarer  mig  fra  Kinden  trilled. 
Usmykket  raste  Lidenskab  og  Mord, 
I  store  Omrids  stod  den  store  Scene, 
De  håndled,  og  dog  raadte  Skiebnen  ene. 

SCHILLER. 

Da  tænkte  jeg  i  Kraft  af  Jesu  Lære: 

»Nei,  Villien  kan  ei  under  Skiebnen  staae, 

»Vort  Legem  kan  de  hen  til  Graven  bære, 

»Den  Ædles  Daad  kan  evig  ei  forgaae«. 

Da  digted  du  til  Christendommens  Ære, 

Og  viste  Handlingen  i  Hiertets  Vraa. 

Af  Shakespeares  grønne  Skov  du  hented  Grene, 

Og  maiklædt  stod  den  græske  Marmorscene. 

GOETHE. 

Dig,  uforglemmelige  store  Mester! 
For  Intet  ei  tilsidst  jeg  giemte  dig: 
Da  staaer  igien  som  Ridderborgens  Rester, 
Du  lever  end,  som  tidlig  ledte  mig. 
Som  Tiden  du  dit  store  Øie  fæster 
Paa  Alt,  hvad  lever  og  udvikler  sig. 
I  hver  en  enkelt  Kraft  du  stander  efter 
De  Andre,  men  forener  deres  Kræfter. 

Jeg  hører  Ewald  i  din  Lyra  klinge. 

I  Gøtz  jeg  kan  den  store  Shakespeare  see. 

Din  Wilhelm  kan  mig  til  Cervantes  bringe, 

Homer  fortæller  i  din  Dorothee, 

Sophocles  gav  Iphigeneia  Vinge, 

Den  hulde  Schiller  smeltede  din  Snee. 

Staa  mig  et  Maal,  hvorefter  jeg  kan  bygge! 

Leed  med  dit  Lys,  og  vaer  mig  med  din  Skygge! 


Oehlenschlåger.  XL 

TIL  MIN  LÆSER. 


Du  hørte  Ynglingen  at  lalle  Toner, 
Knap  sluppen  ud  af  Barnets  Ledebaand; 
Forvoven  efter  Musens  Laurbærkroner 
Alt  tidlig  strakte  sig  den  svage  Haand. 
Du  saae  i  fierne,  ubekiendte  Zoner 
Omtumle  sig  den  unge  Digters  Aand: 
Hvis  nu  med  Bytte  Manden  kom  tilbage, 
Hvi  vil  du  over  Reisens  Længde  klage? 

Hvem  Sanggudinden  til  sin  Præst  udkaarer, 
Opfostres  ei  dertil  i  Arnens  Vraa ; 
Det  vilde  Bryst  maa  saares,  mens  det  saarer, 
Den  kiække  Ørn  maa  over  Fieldet  gaae. 
Sig  Hiertet  øve  maa  i  Fryd  og  Taarer; 
Hvo  skildred,  hvad  hans  Øie  aldrig  saae? 
Selv  maa  du  Livsbedrifterne  fornemme, 
Før  du  vil  tolke  dem  med  Kunstens  Stemme. 

Og  ikke  blot,  hvor  Øieblikket  rammer, 
Sig  vaander  Digteren  ved  Brødres  Kaar: 
De  ældste  Tiders  længelægte  Skrammer 
End  bløde  frisk  for  ham  med  aabne  Saar; 
Tidsaldren  er  ham  kun  et  dunkelt  Kammer, 
Hans  Fød  e-Egn  en  snever  Urtegaard. 
Som  Evighedens  Præst  og  Verdens  Borger 
Han  tolker  Seklers  Lyst  og  Seklers  Sorger. 

Som  en  Columbus  maa  han  ud  sig  vove 
Paa  Skibet,  bygt  af  Uerfarenhed; 
Forlade  Fædrelandets  grønne  Skove, 

Og  staae,  hvor  Straalen  styrter  lodret  ned. 

Hvis  han  fra  Vove  kastedes  til  Vove, 

Og  ofte  vranten  blev,  fordi  han  leed: 

O,  harmes  eil  han  har  sin  Verden  fundet, 

Det  barske  Sømands-Liv  er  længst  forsvundet. 

Og  som  en  Ven,  der  kommen  er  tilbage 
Nu  i  sin  Barndoms  lykkelige  Havn, 
Ham  glæder  mangt  et  Blomster  at  opdage, 
Som  før  han  neppe  kiendte  ret  af  Navn. 
Den  unge  Kraft  begynder  med  at  vrage, 
Men  modnet  Hiertet  trykker  til  sin  Favn 
Alt,  hvad  med  Himmelstraalen  er  beslægtet, 
Og  hvad  at  skue  før  dets  Blik  var  negtet. 

O  dig,  som  alt  saamange  Jordens  Skialde 
Henrykt  besang  ved  den  høitstemte  Cither, 
Dig  vil  jeg  i  min  Hu  tilbagekalde. 

Thi  Vaaren  bringer  mig  bag  Lundens  Gitter 
Erindringen  paa  Sommerfuglens  Vinge, 
Mens  Morgensolen  ind  i  Busken  titter. 

Sødt  som  en  Drøm  skal  Strængens  Dirren  klinge; 
Hvad  jeg  tilbagedrømmer,  skal  den  tone. 
Og  sig  min  Aand  i  Sky  med  Lærken  svinge. 

Jeg  tænker  mig  bag  Bøgens  grønne  Krone 
I  Laurens,  Myrtens  Hiem;  jeg  troer  at  læse 
Petrarcas  Digt  ved  Kildens  Sølvertone. 

Jeg  sidder  i  dit  Skød,  Villa  Borghesel 
Men,  ak!  Zephiren  giennem  Buskens  Grene 
Her  mere  stærk  og  vild  jeg  føler  blæse. 

I  Hækken  staaer  ei  hvide  Billedstene, 
Ei  Æskulap  i  Templet  med  en  Mine, 
Hvis  ædle  Syn  kan  læge  Hiertet  ene. 

Ei  heller  seer  jeg  hisset  om  Faustine, 
Om  Antonin  Erindringen  at  rage 
Med  høie  Piller  frem,  en  skiøn  Ruine. 

I  kiære,  alt  for  snart  henfløine  Dage! 
O,  vender  atter  nu  i  Skialdens  Hu 
Med  alt  det  Store,  Herlige  tilbage. 

Al  eders  Glæde  vil  jeg  tænke  nu; 
Forglemmelsen  skal  kun  med  Taager  skiule 
Hvad  uskiønt  var,  hvad  heller  fyldt  med  Gru, 

Thi  Phantasien  kiender  ingen  gule, 

Af  Solen  svedne  Marker,  Slangers  Rede; 

Den  slutter  ind  Scirocco  i  sin  Hule. 

Den  vandrer  om,  men  uden  Middagshede, 
I  høien  Græs,  i  Thymianens  Kryder, 
For  hadrianske  Rester  at  oplede. 

I  Hvælvingen,  hvor  ind  ei  Varmen  bryder, 
Den  sætter  sig,  hvor  Buer  den  omfavne, 
Hvor  høit  ved  Aabningen   sig  Vedbend  skyder. 

I  gamle  Kalk  den  læser  unge  Navne 
Af  mangen  Pilegrim,  der  (som  den  selv) 
Maa  nu  den  virkelige  Glæde  savne. 

Du  høi  Pinie!  stig,  men  ei  dig  hvælv; 
Reis  dig  i  Luften  med  din  grønne  Flade, 
Mens  guul  i  Dalen  flyder  Tibrens  Elv. 

Og  fletter  jer,  I  hulde  Laurbærblade! 

Om  Skialdens  Tinding;  frækt  jeg  glindse  seer 

Jer  falske  Søster  hist,  hvis  Gifter  skade. 

Jeg  staaer,  hvor  Blomsten  i  Frascati  leer, 
Og  skuer  i  Campagnen  Rom  nedsiunken; 
En  Taagestrimmel  skiuler  den  end  meer. 

Hvo  skulde  troe,  at  denne  Plet  var  Funken 
Til  Seklers  Ild,  og  til  den  stærke  Flamme, 
Som  atter  nu  er  vorden  svag  og  lunken? 

Og  dog  var  Taagestrimmelen  den  samme, 

Igiennembrudt,  oplyst  af  ingen  Sol; 

Dog  saae  man  intet  mere  der  at  bramme. 

Da  høit  Gregor  steg  paa  sin  Pavestol, 
Da  Rafael  maled  Evighedens  Minder, 
Da  Julius  Cæsar  sad  paa  Capitol;    - 

Da  Romulus  sig  raned  skiønne  Qvinder, 
Den  Ulveunge,  hvis  oprørte  Blod 
End  i  Transteveraneren  jeg  finder. 

Nu  sving  dig  did,  min  Tanke!  hvor  han  stod, 
Horats,  den  Skiald,  som  med  Virgil  og  Fieer 
Et  kunstigt  Skiønheds  Lys  opstige  lod 

Mellem  Barbaren  Sylla  og  Tiber; 

Et  romersk  Lys,  som  hurtig  steg  og  sluktes 

I  Nattens  Mulm,  og  som  kom  aldrig  meer. 

End  Tivoli  af  Morgenduggen  fugtes, 

End  staaer  hans  Bad  af  Ranker  trindt  omgivet, 

End  Druens  Bær  af  Solens  Ild  befrugtes; 

Men  Vinen  skienker  ingen  Sange  Livet. 
Høi  staaer  mæcenske  Hal  end  i  sit  Gruus; 
Men  Blomsten  skiuler  sig  deri  bag  Sivet. 

Engang  var  denne  Hal  et  Drivehuus, 

Hvor  Alt,  hvad  blomstred,  venligt  ud  blev  klækket; 

Her  nød  Begeistringen  sin  høie  Ruus. 

Nu  staaer  den  siunkne  Hal  med  Jord  bedækket, 
Kun  Fossen  synger  end  sin  gamle  Sang, 
Dens  Mod  ei  bliver  selv  i  Faldet  knækket. 

Skal  Skialden  synge  her  ved  Cithrens  Klang 
Dødsfaren,  hvori  han  letsindig  svæved. 
Da  paa  et  Haar  hans  Liv  i  Svælget  hang? 

Jeg  over  Tragten  stod,  men  dog  ei  bæved, 

Jeg  saae  i  Dybet  Bølgerne  nedkoge, 

Et  Hydrasvælg,  som  mangt  et  Offer  kræved ; 

Jeg  stod  bestøvet  af  en  fugtig  Taage, 
Sprang  dog  letsindig  om  paa  Fieldets  Kanter. 
De  sorte  Bølger  snoede  sig  som  Snoge, 

Med  Ryggen  dækt  af  Perler  og  Brillanter. 
Hen  over  smallen  Steen  man  træde  maatte, 
Heel  slibrig  af  de  mange  Vanddemanter. 

Did  gik  man  over  til  den  store  Grotte, 
Hvor  Skummet  koges,  før  det  styrter  ned 
I  Svælgets  Dyb  fra  Biergets  Marmorslotte. 

Da  tumled  jeg  —  o.  Skræk!  —  thi  Foden  gled; 
Men  Himlen  redded  mig  af  Dødens  Strube, 
Thi  den  bevarte  min  Besindighed. 

Jeg  styrted  mig  hen  i  en  anden  Grube, 
Hvor  ingen  Malstrøm  ned  til  Orcus  bragte. 
Dog  fandt  jeg  ingen  Bund  i  vaaden  Kube; 

En  hurtig  Haand  mig  Hielp  i  Nøden  rakte, 
Jeg  atter  stod  i  Lysets  varme  Glands, 
De  vaade  Arme  Tak  mod  Himlen  strakte. 

Høitidelig  var  Aftnen  for  min  Sands, 

Da  jeg  i  Haven  Este  saligt  skued 

Bag  mægtige  Cypres  i  Blomsters  Krands 

Italiens  Sol  neddale.  Sødt  den  lued. 
Den  smiilte:  »Ariosts,  Horatses  Aand 
»Har  reddet  dig  i  Dag,  da  Faren  trued. 

»End  skal  du,  hævet  ved  Apollos  Haand, 
»Høit  i  dit  Nord  ved  Harpen  længe  qvæde. 
»El  løsne  skal  endnu  sig  Livets  Baand. 

»Du  kom  herhid  at  frydes  ved  min  Glæde, 
»At  nyde  Vaaren  i  mit  Blomsterskiød, 
»Og  for  i  Tidens  ældste  Spor  at  træde; 

»Ei  for  at  finde  her  din  bratte  Død. 

»lil  uskadt  hiem,  og  syng  om  Kildevældet, 

»Om  Myrtens  Hegn  og  om  Orangen  sød!« 

Saa  smiilte  Solen,  og  sank  ned  bag  Fieldet. 


Europa  haded  før  din  stolte  Magt; 
Men  nu  er  Hadet  slukt,  din  Straffetime, 
O  Rom!  har  dybt  Medlidenheden  vakt. 

Nu  ligger  Tibrens  gamle  Ulv  i  Svime; 
Dens  Høiheds  Mærker  kan  dog  ei  forgaae, 
Maaskee  vil  Nøden  den  af  Dvalen  kime. 

Det  Herlige  vil  Nøden  overstaae. 
Tibers,  Caligulas  og  Neros  Mærker 
Sank  evig,  som  de  selv,  i  Gravens  Vraa; 

Men  aarlig  sig  forhærder  og  forstærker 

Din  Ærestøtte,  Antonin!  Trajan! 

Og  rage  frem  som  Kunstens  Underværker. 

Ei  heller  strakte  hen  sig  Tidens  Ran 

Til  Marc  Aurel;  høit  fra  sin  stærke  Ganger 

Velsigner  Drottens  Haand  hver  Underdan. 

Hvordan  beundrer  høit  nok  Nordens  Sanger 
Den  vise  Tid,  som  med  en  langsom  Lue 
Fortærte  Alt,  hvad  vakte  Had  og  Anger? 

End  hvælver  sig,  som  før,  San  Pietros  Bue, 
Et  herligt  Tempel  staaer  det  nu,  som  før; 
Men  tabt  er  Giøglepræsternes  Formue. 

Nu  kan  man  prise  Herren,  som  sig  bør: 
I  Kunstens  Tempel,  ei  af  Frygten  drevet, 
Ei  hyllet  ind  i  Hykleriets  Slør. 

Bandstraalen  er  af  Støvets  Hænder  revet. 
Guds  Rige  er  ei  meer  af  denne  Jord. 
Og  Paven  er  igien  Apostel  blevet. 

Saa  deilig  hyllet  i  sit  lange  Flor 
Nedknæler  nu,  som  før,  den  unge  Qvinde, 
Og  mangt  jomfrueligt  uskyldigt  Noer. 

En  hellig  Trøst  de  bløde  Hierter  finde; 
Madonna  selv,  op  til  Madonna  strækker 
Sin  Liliearm  den  skiønne  Romerinde. 

Ei  Misereret  nedslaaer  og  forskrækker: 
Sin  Skrøbelighed  Støvet  rørt  indseer; 
Men  denne  Indsigt  Mod  i  Hiertet  vækker. 

Var  Colossæum  bedre  vel  og  meer, 
Da  slavisk  Grækeren  arbeide  maatte 
Med  Jøders  Hob  og  andre  Trælle  fleer, 

For  hurtig  op  at  bygge  Lasten  Slotte? 
Og  var  Athletens  Retterplads  saa  skiøn, 
Som  denne  store  halvnedfaldne  Grotte, 

Bevoxet  rundtomkring  af  Urten  grøn? 
Hvor  saaret  Kæmpen  maatte  sig  forbløde, 
Der  holde  nu  de  fromme  Munke  Bøn. 

Mildt  falder  Evighedens  Morgenrøde 

Nu  did,  og  livner  Blomstens  Purpurkind, 

Hvor  selv  Vestalen  skreg:  »Stik  ham  til  Døde!« 

O,  hulde  Syn!  hvor  qvæger  du  mit  Sind: 
Stadsfængselet  end  staaer  fra  Neros  Tider, 
Dybt  under  Jord;  der  stimler  Folket  ind; 

Men  ingen  from  Apostel  længer  lider 
I  dette  Dyb,  for  snart  at  vorde  qvæstet, 
For  græsseligt  at  udstaae  Martyrqvider. 

Her  var  det,  her,  hvor  Englen  Petrus  giested. 

Og  redded  ham  til  Menighedens  Vel, 

Før,  med  sit  Hoved  ned,  han  blev  korsfæstet. 

Nu  er  det  skumle  Fængsel  et  Capel, 

Nu  staaer  et  Alter  blomstersmykt  og  lyser, 

Nu  bedes  der  fra  Morgengry  til  Qvæld. 

For  Vaticanet  meer  ei  Verden  gyser; 
Tomt  stande  Logerne  med  Salens  Buer, 
Mig  ingen  ildrød  Cardinal  nu  kyser. 

Kun  Rafaels  Billeder  fra  Væggen  luer. 
San  Sisto  staaer  af  Munkene  forladt; 
Men  stolt  Propheterne  fra  Loftet  skuer. 

Af,  Angelo!  din  Skaberhaand  hensat, 

Skal  mangen  Vandringsmand  de  vederqvæge, 

Før  de  forsvinder  i  en  evig  Nat. 

Dybt  lad  Erindringen  mig  nu  bevæge! 
Jeg  vil  i  Logen,  vil  i  Stanzen  staae. 
Hukommelsen  skal  atter  Alt  afpræge. 

Jeg  skuer  fra  min  Bøg  i  Himlens  Blaa. 

O  du,  min  Ven,  paa  hvem  jeg  trygt  kan  stole, 

Kom,  Phantasie!  lad  for  mit  Øie  staae 

Disputen,   Heliodor,   Athenens  Skole. 

Men  er  kun  Alt  i  Rom  da  Mindesmærker, 
Og  slynger  sig  den  stumme  Blomsterfylde 
Kun  med  sit  døde  Liv  om  Kunstens  Værker? 

Er  lagt  for  evig  støvet  paa  sin  Hylde 

Den  pergamentne  Bog?     Er  Harpen  brusten? 

Skal  Romas  Sol  ei  Strængen  meer  forgylde? 

Er  Griflen  kastet  bort?     Er  Meislen  rusten? 

Staaer  nysbemalte  Tavle  stedse  mod 

Det  gamle  Mesterstykke  mat  og  gusten?  — 

Træd  hen,  min  Tanke!  hvor  du  ofte  stod, 
Og  sku,  hvad  du  saa  ofte  henrykt  skued. 
Det  skiønne  Pantheon  paa  sin  Marmorfod. 

Erindre  dig  de  Billeder,  som  lued 
I  Templets  Inderste,  Nutidens  Skrift, 
Hvorover  Oldtids  Hvælvinger  sig  bued. 

Huldt,  som  en  Rosenknop  i  Klippens  Rift, 
Hang  der  den  vakkre  Camuccinis  Prøve: 
Et  Afrids  af  den  bibelske  Bedrift. 

Fortiente  Priis  ei  Skialden  ham  vil  røve, 
Skiøndt  ei  han  kan  sig  i  Beundring  tabe. 
Hos  dig,  min  ædle  Schick!  han  længer  tøve. 

Danneckers,  Schillers  Landsmand,  vakkre  Schwabe! 
Dyp  fort  din  Pensel  i  Correggios  Glød, 
Din  sieldne  Kunst  vil  sieldne  Værker  skabe. 

Hvo  lindrer  Nordens  længselsfulde  Nød? 
Hvo  tegner  høit  paa  Stigen  ved  en  Lygte, 
Hvad  Mulmet  dækker  dybt  i  Kirkens  Skiød? 

Mangt  Mesterværk,  som  længe  Væ^en  smykte 
Ukiendt  for  Verden,  Riepenhaus'ners  Haand 
Med  lige  Træk  nu  i  Papiret  trykte. 

Til  Kunsten  binder  dem  et  Broderbaand, 
En  frugtbar  Phantasie  dem  varmt  opluer, 
Og  Kunst  forbinde  de  med  Digteraand. 

I  Koch  jeg  hist  en  vild  Tyroler  skuer, 
En  sielden  Maler.     Hist,  min  ædle  Koés, 
Du  Bi!  paa  Vaticanet  Honning  suer. 

Af  støvede  Membran,  som  længst  beboes 
Af  Spindevæven,  han  den  Sødme  sanker, 
Som  end  befordre  skal,  Homer!  din  Roes. 

Odysseus  liig,  han  Verden  vidt  omvanker 

For  din  Odysseus  fuldeligt  at  finde 

Reen,  uden  Andres  Feil  og  Andres  Tanker. 

Kiært  bliver  stedse  mig  det  muntre  Minde, 
Da  Kiærlighed  til  Kunst,  og  Ungdomskraften 
Forskielligheden  monne  huldt  forbinde. 

Hvor  glade  sad  vi  mangen  kølig  Aften, 
Og  vexled  mangt  alvorligt,  skiemtsomt  Ord 
Ved  tarvelige  Nadver,  Druesaften! 

Du  raske  Miiller  nærmed  dig  vort  Bord, 
Du  unge  Olding!  Digter  meer,  end  Maler! 
Hvis  Sindrighed,  som  Heftighed  er  stor! 

Italiener  meer,  end  Tydsker,  tialer 

Du  dog  som  brav  German,  naar  Musen  vil, 

Og  est  saa  nordenfieldsk,  som  hun  befaler. 

Men,  Skiald!  hvordan?  endnu  du  tier  stil 

Om  ham,  som  pryded  Kredsen,  og  som  pryder 

Selv  Rom  med  Kunstens  bedste  Skuespil? 

Hvad  gavner  Sangen  her?     Mat  Strængen  lyder. 
I  troe  det  ei.     Selv  maa  jert  Øie  see, 
Hvad  Musen  kun  sin  bedste  Yndling  byder. 

Men  mat,  som  krystet  af  den  klamme  Snee, 
(Jeg  vover  Ordet),  staae  Canovas  Støtter 
Mod  Thorvaldsens.     Hiin  kan  sig  yndig  tee; 


Han  yndes  af  den  mægtigste  Beskytter; 

Men  Nordens  Phidias  med  rolig  Mine 

Ei  i  sit  mindre  Værksted  med  ham  bylter. 

Hvis  Sophocles  staaer  over  Jean  Racine, 
Saa  staaer  min  Thorvaldsen  og  over  Hiin, 
Saa  vist  som  Storhed  overgaaer  det  Fine. 

Jeg  laster  ei  den  mindre  gode  Viin, 
Fordi  den  bedre  langt  jeg  foretrækker. 
Violblaat  er  ei  Rosernes  Karmin. 

Han  af  det  Døde  Grækenland  opvækker: 
Seer  Jason  her,  Adon',  Brise'is,  Åres, 
Seer  Hebe,  som  Heracles  Skaalen  rækker! 

Homer!  din  Aand  i  Thorvaldsen  bevares. 

O,  kom,  min  raske  Landsmand!  skynd  dig,  kom. 

Vor  Stolthed  see,  lad  Ret  ham  vederfares. 


PHØNIX. 

Nei,  Rom!  du  est  ei  meer  det  gamle  Rom. 
Før  raste  Gothen  her;  men  see  hans  Anger: 
Nu  offrer  han  sit  Værk  din  Helligdom  — 

Og  nu  besynger  dig  en  gothisk  Sanger. 


PHØNIX. 
December  1810. 


Naar  sløvt  et  Folk  i  Afmagt  synker, 
Og  bugner  under  Trællens  Aag, 
Naar  vrantne  Gubbe  Panden  rynker, 
Og  den  Forsagte  kaldes  klog: 
Da  Skialden  søger  Oldtids  Slægter, 
Og  finder  i  Erindring  Trøst, 
Thi  Modløsheden  aldrig  mægter 
At  nære  Flammen  i  hans  Bryst. 

Men  naar  et  Folk,  hvis  liden  Vrimmel 
Indskrænkes  af  et  mægtigt  Hav, 
Fremdeles  stoler  paa  den  Himmel, 
Som  deres  Fædre  Kraften  gav; 
Naar  raske  Kriger  ei  forsager, 
Men  sliber  tillidsfuld  sit  Spyd, 
Og  venter  tryg  de  grumme  Drager: 
Da  toner  Sang  og  Harpelyd. 

£i  første  Gang  en  ærlig  Kæmpe, 
I  Haab  til  Gud  af  Hiertets  Grund, 
Forstod  et  Udyrs  Harme  dæmpe, 
Skiøndt  Fraaden  stod  i  glubske  Mund. 
Skarpt  Spæret  blinker,  Øiet  flammer, 
Hans  Arm  er  stærk,  og  stærkt  hans  Mod: 
I  Edderbug  han  Dyret  rammer, 
Og  Crocodillen  døer  i  Blod. 

Og  maae  for  Magten  Tappre  segne. 
Hvo  klage  tør?     De  fare  vel! 
Langt  større  Held  som  Fri  at  blegne, 
End  leve  brændemærkt  som  Træl. 
Misundes  Tamerlan  hans  Ære, 
Der  slog  en  Jord  med  Bøddelriis? 
Vil  heller  du  ei  Cocles  være, 
Som  stred  og  sank  paa  Romerviis? 

Hurra,  I  danske  Helte  raske! 
Gud  Ægir  end  os  haabe  bød. 
Kiæk  stiger  Phønix  af  sin  Aske, 
Den  stolte  Fugl  er  ikke  død. 
Den  spreder  sine  hvide  Vinger, 
Sin  Hals  den  hæver  rank  med  Lyst, 
I  Næb  den  Dannebroge  svinger, 
Og  Bølgen  spiller  om  dens  Bryst. 

Flyd  ud  paa  Dybet  som  en  Svane, 
Vor  Glædeshilsen  følge  dig. 
Svøm,  bryst  dig  efter  gammel  Vane, 
Dit  Kors  i  Æther  bade  sig! 


STÆRKODDERS  SVANESANG. 

Lær  Bølgen,  naar  du  den  bedækker, 
Naar  Ankerkloen  Sandet  slaaer: 
Danmark  kan  miste  sine  Snekker, 
Men  aldrig  Danskes  Mod  forgaaer! 

Med  Ildbogstaver  Phønix  skrive 
Vi  paa  din  kongelige  Stavn. 
Den  sidste  Fugl  du  ei  skal  blive, 
Som  flyver  ud  fra  Kiøbenhavn. 
Men  Phønix  er  vor  Roes  paa  Havet, 
En  kraftig  Grif  i  vilden  Sky, 
Som,  naar  man  troer,  den  er  begravet, 
Af  Asken  svinger  sig  paa  ny. 

baa  vidt  paa  Jorden, 
Til  Syd  fra  Norden, 
Jeg  freidig  drog. 
Hvorhen  jeg  stævned, 
Mit  Sværd  sig  hevned, 
Og  Fiender  slog. 
Mig  Vikar  skyldte 
Sit  Banesaar, 
Da  knap  jeg  fyldte 
Mit  tolvte  Aar. 

Oehlenschlåger    XI. 

Snart  blev  jeg  Mester 
Af  Sember,  Ester; 
Thor  gav  mig  Held. 
Jeg  svang  hans  Fane, 
Blev  Visins  Bane 
Paa  Arnafield. 
Han  kunde  dæmpe 
Hver  nøgen  Odd; 
Jeg  slog  den  Kæmpe 
Med  huddækt  Braad. 

I  Myklegarden 
Vog  Danebarden 
En  Brydie  stærk. 
Saa  høit  det  dundred, 
Sig  Græker  undred 
Ved  sligt  et  Værk. 
Et  Kobberbilled 
Blev  sat  i  Leir, 
Som  forestilled 
Stærkodders  Seir. 

Da  mig  forførte  — 
Jeg  Loke  hørte, 
Paa  Anglen  beed; 
Jeg  slog  i  Badet 
Med  Sværdebladet 
Min  Konge  ned. 
Jeg  bleg  mig  vendte 
Fra  Daaden  fræk, 
Og  Angsten  spændte 
Mig  med  sin  Skræk. 

Jeg  veg  fra  Nøden, 
Jeg  søgte  Døden, 
Men  fandt  den  ei. 
Som  Ax  jeg  fældte 
De  tappre  Helte 
Paa  Gothers  Vei. 
Til  Thor  jeg  klynked 
»Send  mig  en  Piil!« 
Mig  Guden  ynked 
Med  haanligt  Smiil. 

Hil,  Hil  Alfader, 
Som  Synd  forlader! 
Jeg  fandt  min  Død. 
Min  Helt  er  kronet, 
Jeg  har  forsonet. 
Hvad  jeg  forbrød. 
Jeg  meer  ei  bæver 
For  Helas  Qval, 
Min  Aand  sig  hæver 
Til  Odins  Sal. 

December  1813. 


I  Julens  Tid,  just  da  det  vintergrønne, 
Det  lille  Grantræ  stod  for  Lotte  smukt. 
Og  tyded  helligt  paa  det  Barnligtskiønne 
Med  lelte  Giildblad  og  forsølvet  Frugt, 


48  LYRISKE  DIGTE   OG  ROMANCER. 

Ved  Kiærligheds  Trophæe,  ved  Uskylds  Alter, 
Besøgte  mig  din  Juan  og  din  Walter. 

Og  for  min  Phantasie  jeg  saae  det  samme, 
Det  selsomtsmykte  Træ  ved  Pindus  staae 
Med  spæd,  men  med  en  rank  og  lige  Stamme, 
Med  vintergrønne  Krone  mod  det  Blaa. 
Ei  stærke  Farver,  Frugter  end  jeg  skued; 
Phantastisk  Sølv  og  Guld  i  Natten  lued, 

Og  vid  ned  om  en  Aand,  som  let  kan  stige, 
Liig  Fuglen,  ved  det  spædeste  Forsøg, 
Og  tabe  sig  i  Phantasiens  Rige, 
Og  mildt  forbinde  Kiærlighed  med  Spøg; 
Hvem  Øieblikkets  Dunst  ei  kan  forhindre 
At  flagre  did,  hvor  lyse  Stierner  tindre. 

Den  er  til  Kunstner  og  til  Digter  baaren, 
Som  følger  tro  Naturen  og  dens  Røst; 
Som  tidlig  skienker  Haabets  Grønt  i  Vaaren, 
1  Somren  Blomster,  saftig  Frugt  i  Høst. 
Den  unge  Viismand  og  den  gamle  Sværmer 
Sig  aldrig  Helligdommens  Tempel  nærmer. 

Med  Barnligheden  sig  vort  Liv  indvier; 
Kunst  kiender  ei  Uskyldighedens  Tab. 
Begynder  han  med  lette  Phantasier, 
Og  svinger  sig  til  kraftig  Lidenskab: 
Selv  maa  dog  Digteren  bestandig  være 
Ei  Barn  —  men  holde  Barnlighed  i  Ære. 


SØLVBRYLLUPSFESTEN  I  LEIRE. 

Thi  for  den  Evige  sig  Alt  opløser 

Hist  oppe,  som  en  munter  Børneleg. 

En  Bæk  for  ham  er  Fossen,  naar  den  øser, 

En  liden  Busk  den  stærke  Kæmpe-Eeg, 

Og  Krigerne,  som  bringe  Død  og  Fare, 

En  sværmende,  balstyrig  Drengeskare. 

Du  har  begyndt,  som  sig  en  Yngling  sømmer: 
Baroque  og  vild  og  busket  var  din  Krands. 
Endnu  din  Aand  om  Dverg  og  Kæmpe  drømmer; 
Snart  aabner  ogsaa  sig  den  dybe  Sands. 
Da  ved  din  Harpe  blussende  du  tyder 
Huld  Elskov,  Lidenskab  og  sieldne  Dyder. 

Som  i  en  magisk,  underfuld  Laterne 

Vil  da  de  luende,  forgyldte  Smaae 

Udvikle  sig,  og  hisset  i  det  Fierne 

Som  store,  tragiskædle  Skygger  staae. 

Husk  da,  naar  dig  Gudinden  Krandse  fletter, 

Den,  som  alt  sang  de  smaae  Marionetter. 

Hvor  kan  vel  i  det  skiønne  Danmark  bedst 
Høit  helliges  en  kiær  Erindrings  Fest; 
Hvor  bedst  kan  Tanken  over  Tiden  seire. 
Om  ikke,  langt  fra  Nutidslarmen,  her 

I  Skyggen  af  de  stærke  BøgetræV 
Ved  Isefiordens  minderige  Leire? 

Her  viste  sig  det  unge  Heltemod, 

Her  flød  det  sundeste,  det  bedste  Blod, 

Her  skienktes  Miøden  i  de  gamle  Sale. 

Men  Hallen  sank  i  Gruus  —  hvor  er  den  nu? 

Hvor,  ædle  Frode!  høie  Hrolf!  est  du? 

Bag  store  Stene  ligge  de  i  Dvale. 

Her  seiled  med  Guldkøllen  Gram  forbi. 
Den  raske  Hading  gik  ad  denne  Sti, 
Før  han  blev  Austurveg  en  grum  Betvinger, 
Før  han  paa  Handuan  flk  kølt  sit  Had, 
Og  stak  i  Brand  den  murefaste  Stad, 
Da  Svampen  tændtes  under  Svalevinger. 

I^og  —  giorde  Kamp  blot  Heltetiden  fro? 

Nei,  hist  i  Dalen  fandt  sin  Kilde  Hro, 

Her  stod  han  lykkelig  og  vel  til  Mode; 

Og  hist,  hvor  nu  opgraves  Kæmpebeen, 

Skrev  sine  vise  Love  paa  en  Steen 

—  En  Moses  for  sit  Land  —  den  Fredegode. 

Alt  Jordisk  synker,  stiger,  og  forgaaer, 
Erindringen  kun  som  en  Skygge  staaer. 
Og  nærmer  sig  paa  brede  Aftenvinger; 
Da  hæver  med  Begeistring  den  sin  Røst, 
Dens  Graad  er  Lindring,  og  dens  Billed  Trøst, 
Den  peger  op  til  Himlen  med  sin  Finger. 

Vort  hele  Liv  er  kun  en  broget  Drøm, 

Fremskyndt  af  Stormen  flyder  Tidens  Strøm  — 

Og  knuses  ofte  bleg  paa  haarde  Stene; 

Dog,  blaae  Kiærminder  langs  med  Bredden  staaer, 

Og  om  det  grønne  Blad  i  Livels  Vaar 

End  minder  Høstens  gyldenduskte  Grene. 

O,  seer  tilbage,  elskte  Brudepar! 

Paa  al  den  Fryd,  som  cpræged  og  som  var, 

Saa  er  af  Siælen  den  forsvunden  ikke. 

Erindringen  er  store  Dyders  Trøst, 

Thi  den  forvandler  Smerten  selv  til  Lyst, 

Og  giør  en  Evighed  af  Øieblikke. 

Gid  Hertha  længe  her  jer  skue  froe! 
Hroes  Kilde  flyde  salig  med  sin  Ro! 
I  eders  Hierter  er  den  eder  givet. 
Med  Saga  kan  I  stolt  tilbage  see, 
Thi  Aldren  skiuler  ikke  med  sin  Snee 
Den  Rose,  Dyden  plantet  har  i  Livet. 


FREDERIKSBERG. 


TIL  DANMARKS  DRONNING. 

llulde  Fyrstinde,  som  elsker  de  Steder, 
Hvor  sine  helHge,  barnlige  Glæder 
Digteren  nød! 

Tør  mellem  Iduns  besiælede  Sønner 
Een  dig  velsigne,  fordi  du  forskiønner 
Vældet,  hvoraf  hans  Lyksalighed  flød? 

Tidlig  som  Bam  var  jeg  vant  til  at  skue 
Blidhedens,  Dydens  og  Fromhedens  Lue 
Stærk  i  dit  Blik. 

Hvergang  jeg  saae  dig  i  Kirken  andægtig, 
Hvergang  jeg  saae  dig  i  Høisalen  prægtig, 
Anelser  jeg  om  det  Ædleste  fik. 

Vel  har  du  vidst,  at  i  Sommer  forvoven 

Med  mine  Smaae  jeg  mig  sneg  giennem  Skoven, 

Hegnet  for  dig; 

Men  du  har  gierne  tilladt  mig  at  tænke 

Taus  paa  min  Ungdom  fra  hellige  Bænke, 

Hvor  mine  Minder  tilsmilede  mig. 

Aldrig  en  Skov  jeg  saa  yndig  har  funden, 
Kiær  for  mit  Hierte,  som  Søndermarks-Lunden, 
Aldrig  et  Tag 

Huldt  majestætisk  og  skiønt  for  mit  Øie, 
Som  Fredriksberg  med  de  lysgule  Fløie 
Paa  en  forfriskende  Midsommerdag. 

Und  da  nu  Skialden  den  festlige  Glæde, 
Henrykt  med  Harpen  i  Hallen  at  træde. 
Und  ham  din  Glands! 
Og  hvis  opmærksom  til  Sangen  hun  lytter. 
Dronningens  Bifald,  o  Daphne!  jeg  bytter 
£1  for  din  Laures  livsaligste  Krands. 


TIL  MIT  HIEM  OG  MINE  BØRN.  53 

TIL  MIT  HIEM  OG  MINE  BØRN. 

Den  røde  Sol  gaaer  ned  bag  gyldne  Væng. 
I  Skumringen  jeg  stemmer  Harpens  Stræng, 
^g  synger  dig,  min  Barndoms  friske  Minde! 
Den  store  Sværm  har  Træerne  forladt; 
Nu  skinner  Maanen  i  den  klare  Nat, 
Og  Busken  gyser  i  de  sagte  Vinde. 

O,  elskte  Barndomsegn!  hvor  mangen  Gang 
Har  jeg  med  Veemod  lovet  dig  en  Sang, 
Naar  dine  Syner  stod  for  Siælens  Øie; 
Naar  langt  fra  dig,  paa  Floder  eller  Field, 
Jeg  skued  dine  Sølver-Kildevæld 
At  vinke  mig  til  Siællands  Blomsterhøie. 

Jeg  sang  min  Sorg  i  Aftnens  dunkle  Stund, 
Naar  Nattens  lyse  Skive,  guul  og  rund, 
Paa  een  Gang  saae  til  mig  og  mine  Kiære; 
Begræd  mit  Savn,  med  Haanden  under  Kind, 
Og  bad  den  flygtige,  den  snare  Vind 
Mit  Suk  hen  over  Østersøen  bære. 

Nu  er  jeg  her,  nu  atter  her  jeg  staaer. 
For  første  Gang  igien  i  tretten  Aar 
En  Hytte  jeg  af  dine  Grene  bygger. 
Min  Graad,  min  Ild  forvandler  sig  til  Ord. 
Jeg  veed,  at  her  min  Sanggudinde  boer 
Bag  Valnød-  og  Kastanie-Træets  Skygger. 

Kom,  I  velsignede,  I  elskte  Børn! 

Med  eder  vil  jeg  staae  for  Rosens  Tiørn, 

Og  dvæle  ved  ethvert  mærkværdigt  Minde. 
End  er  jeg  Barn,  og  glæder  mig,  som  I; 
Den  søde  Blomstertid  er  ei  forbi, 
Nei,  nei,  med  Døden  skal  den  først  forsvinde. 

End  Ingen  af  jer  dette  Digt  forstaaer; 
Men  naar  som  Olding  jeg  med  Sølverhaar 
Mit  sidste  Ly  ved  eders  Arne  finder. 
Da  skal  Charlotte  læse  mig  min  Sang, 
Og  jeg  skal  smile  venligt  hver  en  Gang 
En  Taare  lister  sig  paa  hendes  Kinder. 

Men  har  alt  Søvnens  Broder  venlig  lukt 
Den  kiære  Faders  Øie,  Flammen  slukt, 
Og  hviler  han  med  Moder  hist  i  Haven, 
Da  skal  I  læse  Digtet  alle  Tre 
En  Vinteraften,  naar  den  hvide  Snee 
Med  sine  Englevinger  dækker  Graven. 


SLOTTET. 


Miemmets  Erindring,  som  Borgmurens  Rester, 
Kneiser  ved  Barndommens  speilklare  Flod; 
Og  hvad  alt  Drengen  at  føle  forstod. 
Føler  ei  bedre  den  ældere  Mester. 

Donauen  flyder, 

Nilen  sig  bryder 
Vei  giennem  Steen,  over  Dal,  giennem  Krat, 
Udspringet  skiuler  evindelig  Nat; 
Men  for  de  Vover,  saa  mægtige,  vilde. 
Takker  kun  Floden  sin  hellige  Kilde. 

Ildlandets  Søn  i  en  jammerlig  Rede 
Elsker  sin  Taage,  sin  Pels  og  sin  Snee. 
Lad  Kamtschadalen  Italien  see  — 
Alt,  hvad  han  føler,  er  Mathed  og  Hede. 

Bring  Lazzaronen 

Hurtig  fra  Zonen, 
Hvor  han,  som  Fugl,  under  Hvælvingen  boer, 
Hermelinklædt  til  det  taagede  Nord; 
Heller  han  ligger  paa  Steen  ved  dit  Alter, 
Sanct  Januar!  som  en  Tigger  i  Pialter. 

Selve  den  stille,  koldsindige  Borger, 
Ikke  for  fattig,  og  mindre  for  rig, 
Bien  i  Gellen,  i  Bikuben  liig. 
Altid  betænkt  kun  paa  Næringens  Sorger, 

Vaager  og  sover. 

Intet  sig  lover. 
Intet  gienkalder,  af  Drømme  forført  — 
Føler  dog  meer,  end  sædvanlig,  sig  rørt, 
Naar  han  det  Huus  og  den  Stue  forlader. 
Hvor  han  først  kiendte  sin  Moder  og  Fader.    • 

Stilhed  og  Storhed,  I  høie  Gudinder! 
Først  har  I  opdraget  Sangerens  Bryst. 
Eensomheds  gyselighellige  Lyst 
Giester  min  Bakke,  naar  Somren  forsvinder. 

Sneen  bedækker 

Træer  og  Hækker, 
Stormen  afholder  den  mylrende  Sværm, 
Natten  kun  raaber:  Erindring,  dig  nærm! 

Og  over  Lindenes  klare  Krystaller 

Kneiser  mit  Slot  med  de  dæmrende  Haller. 

Her  har  jeg  vanket  i  tidlige  Morgen, 
Herlige  Timer  tilbragte  jeg  her, 
Følte  ved  Sneens  oplivende  Skiær, 
Kunsten,  hvis  Genius  byggede  Borgen. 

Huldt  Malerier 

Barnet  indvier 
I  den  fortryllende,  brogede  Kunst. 
Lidet  jeg  mærkte  til  Taagernes  Dunst. 
Yndige  Landskaber!  deilige  Qvinder, 
Hiertets  fortryllende  første  Veninder  I 

Hisset  jeg  seer  dig,  du  blomstrende  Skiønne! 
Smekker,  i  staalfarvet  Taft  er  du  snørt; 
Kulsorte  Maske  fra  Panden  du  rørl 
Hæver,  for  sødt  med  et  Smiil  mig  at  lønne. 

Hisset  en  Pige, 

Frisk  uden  Lige, 
Sidder,  med  Sytøi  og  Naal  i  sin  Haand, 
Underlig  klædt,  med  kalkunrøde  Baand, 
Kinden  oplives  af  Ungdommens  Tønder; 
Hun  er  en  Datter  af  romerske  Bønder. 

Oppe  paa  Loftet  er  Gudernes  Taffel. 
Hist  sidder  Jupiter,  stærkest  af  Magt; 
Venus  i  Nøgenheds  blændende  Dragt. 
Guderne  bruger  ei  Kniv  og  ei  Gaffel. 

Gyldene  Kummer 

Nectaren  rummer. 


SLOTTET. 

Hist  sidder  Herkules,  kraftig  og  stor. 
Skyerne  bære  det  herlige  Bord; 
Og  mens  de  tømme  de  kunstige  Skaaler, 
Sundhed  og  Glæde  fra  Læberne  straaler. 

Kunde  jeg  smage  den  svulmende  Drue 
Hist,  som  paa  Billedet  vinker  saa  rød! 
Tavlen  er  flad  kun,  og  Farven  er  død. 
Kan  du  ei  smage,  saa  kan  du  dog  skue. 

Siælen  ved  Øiet 

Seer  sig  fornøiet. 
Reneste  Nyden,  som  aldrig  forgaaer! 
Ikke  du  trænger  til  rigere  Kaar. 
Gubben  i  Hytten  og  Jarlen  paa  Borgen 
Frydes  ved  Solen  hver  Aften  og  Morgen. 

Ind  i  den  lyseste  Sal  vil  jeg  træde, 

Grøn,  som  mit  Haab,  og  med  Billeder  klædt. 

Frelseren  straaler  i  klar  Majestæt. 

Hvorfor  maa  Qvinden  saa  bitterlig  græde? 

Lumsk  Pharisæer, 

Stolt  Sadducæer! 
Herlige  Rubens!  jeg  aner  din  Magi. 
Frelserens  Skiønhed,  Forræderens  Pragt! 
Hvortil  med  Stene  den  ivrige  Kasten? 
Skrøbelighed,  kan  den  tugtes  af  Lasten? 

Evig  i  Skummet  her  Klippen  sig  bader, 
Sarpen  nedbruser  i  Afgrunden  brat. 
Hist  aabenbarer  i  dæmrende  Nat 
Mørk  sig  for  Helten  den  myrdede  Fader. 

Abildgaard  taler 

Steds,  naar  han  maler. 
Mørk  var  hans  Siæl,  men  høiti delig  stor. 
Skiønte  du  paa  ham,  du  taagede  Nord? 
Ud  var  hans  Aand;  du  dens  Mærke  nu  skuer 
Sielden,  thi  Luen  fortæred  hans  Luer. 

Her  sidder  Christian  med  Purpur  og  Krone, 
Rigsæblet  blinker,  og  Silken  er  hvid. 
Malet  af  Juel  med  den  træffende  Flid, 
Skulde  det  sendes  barbariske  Zone. 

Vel,  at  Barbarer 

Ei  det  bevarer! 
Taus,  som  en  Skytsengel  sidder  han  her. 
Reen  er  Demanten  paa  Scepter  og  Sværd. 
Sang  mig  en  Digter  om  Fyrsten  i  Pragten, 
Hed  jeg  hid,  for  at  udfinde  Dragten. 

Oldtidens  Kroner  og  Sceptre  jeg  glemte, 
Agted  ei  Guldets  og  Stenenes  Skat, 
Naar  paa  sin  Hest  og  med  trekantet  Hat 
Hisset  mig  mødte  Kong  Fredrik  den  Femte, 

Aftnen  var  rolig; 

Ned  i  sin  Bolig 
Dalede  Solen,  og  kasted  sit  Skiær. 
Munter  han  iler  paa  Gangeren  der. 
Frodig  den  skummer,   og  grøn  er  ham  Dragten, 
Fredelig  Drot  er  en  Elsker  af  Jagten. 

Digteren  siunger  ved  Harpen  med  Rette: 
»Sindet  indsnærpes  i  Sneverheds  Muur«. 


SLOTTET. 

Hiertet  udvides  ved  Kunst  og  Natur; 
Hvo  vil  om  Sandhed  saa  soleklar  trætte? 

Hvælvede  Sale 

Diærvere  tale, 
Tale  til  Siælen  et  ædlere  Sprog, 
End  den  forkuende,  fugtige  Krog. 
Barnlige  Blikke,  som  dvælte  paa  Gaarden, 
Tidlig  all  væntes  til  Skiønhed  og  Orden. 

Her,  hvor  om  Somren  i  prægtige  Række 
Konge  med  Dronning  og  Større  med  Stor 
Sidde  ved  hvide,  draperede  Bord, 
Hvilket  de  sølverne  Fade  bedække; 

Her  i  November, 

Selv  i  December 
Drengen  gik  om,  af  Gomoedier  fuld, 
Agted  ei  Eensomhed,  mærked  ei  Kuld, 
Digted  et  Skuespil,  spilled  det  ene, 
Høit,  for  Lampetternes  gyldene  Grene. 

Kirken  sig  aabner,  saa  yndig  og  liden. 
Følte  jeg  mere  paa  Vandringen  vel. 
Da  jeg  besaae  det  sixtinske  Gapel?    — 
Christus  ved  Nadveren,  Judas  ved  Siden. 

Orglet  sig  hæver, 

Tonerne  bæver. 
Elfenbeens,  sølverne  Piber  saa  smaae. 
Prædikestolen  med  Timeglas  paa! 
Kirken  var  tom;  men  for  indbildte  Christen 
Snart  var  jeg  Præsten,  og  snart  Organisten. 

Solen  saa  venlig  til  Sneen  udvinker, 
Jernporten  kiøre  de  Bønder  forbi. 
Løverdags-Eftermiddageri  er  fri. 
See,  hvor  Demanlen  paa  Grenene  blinker! 

Bønderne  bane, 

Vei  for  min  Kane. 
Drengen  med  Slæde  ved  Slotsporten  slaaer, 
Snoren  bag  Vognen  behændig  han  slaaer. 
Sidder,  og  slingrer,  og  kiører  mod  Vinden 
Fryser  paa  Fingre  med  Roser  paa  Kinden. 

Grusomme  Bonde,  som  trued  min  Glæde, 
Da  du  at  kiøre  Tilladelse  gav, 
Blot  for  at  røve  mig,  listig  og  lav. 
Vinterens  Morskab,  min  elskede  Slæde! 

Hen  du  dig  bøied 

(Lumskhed  i  Øiet), 
Gribe  du  vilde  den  strammede  Snor. 
Da  var  min  Skræk  og  Forfærdelse  stor. 
Ikke  dog  derfor  jeg  Modet  lod  glippe, 
Slog  dig  med  Kieppen;  da  maatte  du  slippe. 

Hvorfor  jeg  Slæden  saa  nødig  mon  miste, 
Skiøndt  den  var  slet  kun  af  umalet  Træ? 
Længe  paa  Loftet  bestøvet  i  Læ 
Stod  den  i  Mørket,  og  Ingen  det  vidste. 

Hvem,  kan  I  giette? 

Fredrik  den  Siette, 
Fredrik  som  Barn  har  min  Slæde  tilhørt, 
Danemarks  Konning  i  Slæden  har  kiørt. 

Skulde  da  nedrig  jeg  lade  mig  rane 

Feig,  som  en  Niding,  af  Bonden  min  Kane? 

Henne  paa  Dammen  jeg  glider  et  Stykke, 
Hisset  jeg  seiler  paa  Gadekiærs-lis. 
At  jeg  da  ikke  blev  Bølgernes  Priis, 
Var  for  Aladdin  en  uventet  Lykke. 

Skibet  var  strandet, 

Dybt  alt  i  Vandet 
Skipperen  laae;  man  i  Veiret  ham  trak, 
Drivende  vaad  fra  sin  Skiorte  til  Frak. 
Da  han  kom  ind,  og  fik  tørrede  Klæder, 
lilte  han  atter  til  Skøiternes  Glæder. 

Tusmørket  kommer,  og  Aftnen  sig  nærmer. 
Drengen  sig  sniger  fra  Vinterens  Gys 
Ind  til  sit  Bord  med  det  enkelte  Lys. 
Vældige  Mure  for  Stormen  beskiermer. 

Fattige  Stue! 

Svag  er  din  Lue, 
Stærk  nok  for  Stilen  i  Bogen  at  see. 
»Hør,  hvor  den  fyger,  den  vældige  Snee!« 
Lidet  han  mærker,  at  Stormene  brage, 
Læser  i  Reineke  Fos  og  Rolf  Krage. 

Hov'det  til  Armen  han  støtter  paa  Bordet, 
Medens  paa  Brikken  hans  Moder  saa  kiær 
Smører  ham  Brødet,  og  Pølsen  ham  skær, 
Neppe  fra  Moderen  mærker  han  Ordet. 

Langt  over  Søen 

Er  han  paa  Øen 

Oehlenschlåger.    XI.  5 


62  LYRISKE  DIGTE   OG  ROMANCER. 

Hisset  hos  Robinson,  elsker  hans  Daad, 
Hielper  ham  trolig  at  hugge  sin  Baad, 
Følger  i  Hulen  ham  tidlig  og  silde, 
Gyser  for  Fredag,  og  skyder  de  Vilde. 

Gamle  Romaner,  min  tidlige  Glæde! 
Eder  om  Vintren  i  Bøndernes  Flok 
Hented  fra  Staden  jeg,  bar  paa  min  Stok, 
Bundet  som  Bylt  i  et  blaatærnet  Klæde. 

Felsenborgs  Klipper 

Aldrig  jeg  slipper, 
Scheherazade !  din  morsomme  Nat, 
Brune  Mands  Skrifter,  og  Fablernes  Skat, 
Uglspil,  og  Wessel,  Tom  Jones,  Glarisse, 
Hellige  Bibel,  og  aandelig  Vise. 

Fader  i  Slaaprok,  i  Lænestol-Krogen, 
Høit  for  os  læste  saa  mangen  en  Gang, 
Medens  i  Barmen  den  lille  Present 
Tidt  ham  forstyrred,  og  slikkede  Bogen. 

Klokken  nu  brummer, 

Talen  forstummer. 
Nu  er  det  Tid,  man  sig  føier  til  Seng: 
Fader  og  Moder  og  Datter  og  Dreng. 
Af  man  sig  klæder.     Naar  Lyset  ei  brænder, 
Aftenbøn  læses  med  foldede  Hænder. 

To  Huse  kneise  hist  bag  Træers  Grene. 

Det  ene 
Er  pudset  op,  saa  det  har  Skik; 
Men  da  det  bar  endnu  sin  gamle  Kiole, 

En  Skole 
Det  var,  hvor  Børn  tilsammen  gik. 
At  lære  læse,  strikke,  sye  i  Ramme 
Af  en  halvfierdsindstyve  Aars  Madame. 

Knap  fire  Aar  var  endt  i  Paradiset, 

Med  Riset 
Min  Fader  mig  af  Eden  jog. 
Jeg  seer  endnu  ham  true  mig  i  Nakken 

Paa  Bakken; 
Jeg  troer  dog  ikke  just,  han  slog. 
Jeg  skulde  ned,  min  Kundskab  at  udvide. 
Og  vilde  heller  paa  min  Kiephest  ride. 

I  Skolen  nødig,  som  man  vel  kan  tænke, 

Paa  Bænke 
Jeg  med  de  andre  Poge  sad. 
Den  gamle  Kone  holdt  os  strengt  i  Ave. 

At  stave 
Vi  lærte,  læse  udenad. 
Og  naar  vi  ei  hvert  Bogstav  kunde  kiende, 
Saa  slog  hun  os  med  Ovnens  Bøgebrænde. 

Hun  havde  ogsaa  den  blandt  flere  Skikke, 
At  pikke 

I  Hovedet  med  Fingerbøl. 

For  Resten  var  hun  inderlig  gudsfrygtig, 

Og  dygtig 
At  tæmme  Byens  unge  Føl. 
Var  Lectien  lært,  vi  aldrig  turde  snakke, 
Men  legte  med  lidt  Fnug  af  vores  Frakke. 

Som  hisset  i  de  gyldne  Q vindesale 

Omphale 
Heracles  lærte  Traaden  snoe, 
Saa  lærte  her  at  strikke  Bomuldsstrømper 

Jeg  Stymper, 
Og  holde  mig  i  stille  Ro. 
Men  da  jeg  havde  rigtig  lært  min  Fibel, 
Fik  jeg  Yangeliebog  og  Hiibners  Bibel. 

O,  søde  patriarchiske  Noveller! 

Hvad  heller 
Vel  læste  jeg,  end  eder,  da? 
Om  Abraham,  som  følte  Faderlønnen, 

Da  Sønnen 
Han  vilde  offre  Jehova; 
Om  Tornebusken,  tændt  af  Himmel-Ilden, 
Og  om  Rebecca  med  sin  Spand  ved  Kilden. 

Paa  Libanon  de  høie  Cedre  groede. 

Hist  snoede 
Sig  Tempelsøilen  underfuldt. 
Her  Levi  Stamme  blæste  høit  i  Tuber. 

Gheruber 
Paa  Arken  smiilte  englehuldt. 

Hist  Sodoma  sank  ildrød  i  sin  Aske; 

Her  David  stod  som  Dreng  med  Kiep  og  Taske. 


O,  kunde  hver  en  plump  og  nedrig  Vælde 

Man  fælde 
Saa  let,  som  David  Goliath! 
Men  siden  lærte  jeg,  at  Hydra  eier 

Til  Seier 
Talløse  Hov'der  i  sin  Nat, 
Og  at  selv  Løven  i  sin  Ørk  maa  grue 
For  Slangen  og  den  giftiglumske  Flue. 

Fra  Pogeskolen  Drengen  avanceerte, 

Studeerte 
Hos  Degnens  lærde  Substitut. 
Med  Grammatiken  da  i  lærde  Classen 

Herr  Lassen 
Mig  vilde  sætte  absolut. 
Herr  Wibe  selv  var  velbelæst  og  tapper. 
I  gule  Kiole  bar  han  sorte  Knapper. 

Kun  Kirkesangen  bragte  ham  i  Knibe; 

Som  Vibe 
Da  ynkelig  han  ofte  skreg. 
Dog  lod  Herr  Bruun  sig  ei  af  Sligt  anfegte : 

Med  ægte 
Begeistring  han  paa  Prækestolen  steg. 
Og  naar  han  tolked  Jesu  Død  og  Smerte, 
Da  smelted  han  det  barnlig-ømme  Hierte. 

Om  Somren  kun  i  Trinitatis- Tiden 

Med  liden 
Opmærksomhed  jeg  hørte  til. 
Bag  Orglet  med  de  andre  Byens  Poge 

I  Kroge 
Aftalte  jeg  det  kiære  Spil, 
Og  mens  de  sang  derinde  Litaniet, 
Jeg  spilte  Klink  med  Bernt  paa  Sacristiet. 

Tilgiv,  du  ædle  Præst,  som  hisset  hviler! 

Du  smiler; 
Du  saae  i  Drengens  unge  Bryst. 
Du  hørte  ham  med  svag,  med  uvant  Tunge 

At  siunge 
Sin  Psalme  med  begeistret  Røst. 
Igiennem  Kirken  kunde  du  fornemme 
Fra  Orgelet  den  spæde  Digterstemme. 

O,  hvilken  Fryd  om  Julen!  Lysekronen 

Til  Tonen 
Da  brændte  med  sin  Messingglands. 
O,  hvilken  Pragt,  naar  hist  for  Confirmanden 

I  Kanten 
Af  Stolen  plantet  blev  en  Krands! 
De  grønne  Løv  med  røde  Baand  var  ziret, 
Og  Bladguld  flagrede  fra  Voxpapiret. 

Endnu  jeg  hører  Barnets  spæde  Raaben 

Ved  Daaben. 
Forgieves  man  det  tysse  vil. 
Fra  lille  nøgne  Hoved  Huen  viger; 

Det  skriger. 

Man  døver  det  med  Orgelspil. 

Forsigtig!  bryd  den  ikke!  spæd  er  Staven, 

Kort  Veien  er  fra  Daaben  og  til  Graven. 

Du  kiære  Orgel  med  metalne  Piber! 

End  griber 
Din  Lyd  mit  Bryst  med  selsom  Fryd. 
Ak,  mindes  du,  da  hver  en  Søndagmorgen 

Fra  Borgen 
Jeg  kom,  at  siunge  til  din  Lyd? 
Din  Stierne  klang  ved  Paaske  Morgenrøde, 
Men  Tremulanten  skiælved  for  den  Døde. 

Jeg  sorte  Kiste  seer  for  Altret  sættes, 

Og  lettes 
Fra  Gulvet  af  de  sorte  Mænd. 
Nu  gaae  de  langsomt  ud  paa  Kirkegaarden 

I  Orden, 
At  jorde  deres  døde  Ven. 
Paa  friske  Jord  jeg  hen  for  Graven  træder, 
Hvor  Rebet  hviler  paa  de  løse  Bræder. 

Den  lille  Bunke  hvide  Sand  for  Præsten, 

Og  Resten 
Kun  sorte  Muld  og  gule  Leer. 
Nu  synker  Kisten,  Rebet  op  man  trækker. 

Nu  dækker 
Ham  Jord,  han  seer  ei  Lyset  meer. 
Før  hist  paa  Dommedag,  naar  Englen  kommer. 
At  kalde  ham  fra  Graven  for  sin  Dommer. 

Ved  skumle  Beenhuus,  hvor  man  Knokler  giemte, 

Jeg  glemte 
Min  Frygt,  og  saae  nysgierrigt  ind: 
Mon  ei  de  brune  Been  vil  sig  bevæge, 

Og  lege 
Som  et  Skelet  i  Maaneskin, 
Og  dandse  for  mig  i  de  hvide  Straaler, 
Og  klappre  med  de  tørre  Hofteskaaler  ? 

Naar  da  den  mindste  Vind  i  Gravens  Buske 

Mon  ruske, 
Jeg  foer,  forfærdet  som  en  Muus, 
Afsted,  hen  over  Kirkegaardens  Høie. 

Mit  Øie 

Var  blindt  af  Phantasiens  Ruus. 

Den  fæle  Døde  fulgte  mig  paa  Gaden; 

Liigskiorten  klinet  var  til  Skulderpladen. 

« 
Bort,  fæle  Syn!  —  Og  dog,  de  bange  Dage 

Tilbage 
Jeg  ønsker  mig  som  Ældre  tidt. 
Som  Barn  for  meget  Eventyrets  Rygter 

Man  frygter; 
Som  Ældre  frygter  man  for  lidt. 
Kun  Nattens  Mørke  viser  os  de  Stierner, 
Som  Lyset  slukker,  og  som  Dagen  fierner. 

Nu  kommer  Englen  heller  ei  med  Vinger, 

Og  bringer 
Om  Julen,  hvad  min  Siæl  attraaer. 
Og  svinger  sig  fra  Stiernehimmel-Buen 

Til  Stuen, 

Hvor  blanke  Fad  paa  Bordet  staaer; 

Og  ringer,  mens  paa  Knæ  i  næste  Kammer 

Jeg  synger  Psalmer,  Evangeliet  stammer. 

Dog  jo!  han  kommer.     Aldrig  Englen  svigter 

Sin  Digter. 
I  mine  Børn  som  Barn  endnu 
Jeg  glæder  mig  ved  Juletræets  Have, 

Dets  Gave; 
Med  mine  Børn  jeg  føler  Gru, 
Naar  jeg  fortæller  dem  om  Trolde  stygge. 
End  har  mit  Liv  sit  Solskin  og  sin  Skygge. 


SØNDERMARKEN. 

Hulde  Skov,  du  stille  Have 

Med  dit  Bladehang! 

Dig,  min  Barndoms  bedste  Gave, 

Skylder  jeg  en  Sang. 

Ene  her  ved  Askens  Stamme 

Vil  jeg  Lyren  slaae, 

Medens  Solens  sidste  Flamme 

Svinder  i  det  Blaa. 

Nei,  jeg  kan  ei  sidde  rolig, 
Jeg  maa  see  mig  om. 
Hele  Skoven  er  min  Bolig, 
Tankens  Helligdom. 

Medens  Solen  rød  i  Marken 
Som  en  Rose  staaer, 
Viser  mig  hvert  Træ  i  Barken 
Sagn  fra  fordums  Aar. 

Ind  jeg  træde  vil  ad  Laagen, 

Perlefarvet,  lav, 

Fra  den  grønne  Gang  i  Krogen 

Mod  den  store  Grav, 

I  hvis  Eng  sig  høine  Stakke  — 

Vandet  der  slog  feil. 

Jorden  giorde  Smallebakke 

Hist  i  Haven  steil. 

Her  bag  disse  skiønne  Linde 

Sad  jeg  mangen  Gang, 

Hvergang  Vaaren,  min  Veninde, 

Sang  sin  Pindsesang. 

Først  som  Barn  med  spæde  Hænder 

Til  en  Thee  saa  sød 

Store,  gule  Kiærlingtænder 

Jeg  i  Græsset  brød. 

Da  jeg  ældre  blev,  da  loktes 

Jeg  fra  gyldne  Pragt; 

Hvor  de  blaae  Kiærminder  floktes 

Droges  jeg  med  Magt. 

Mangen  yndig  Krands  er  flettet. 

Frisk,  af  Duggen  blank. 

Ei  Kiærmindet  er  forgiettet, 

Skiøndt  Kiærminden  sank. 

Medens  Maanen  hisset  oven 
Smiler  bleg  og  rund, 
Iler  jeg  til  Graneskoven, 
Til  min  norske  Lund. 
Hulde  Gang  af  Poppelpile, 
Du  mit  Kattegat! 
I  en  Skynding  hundred  Mile 
Er  jeg  reist  i  Nat. 

Maanen  seer  paa  Biælkehuset. 

Hvor  det  vinker  smukt! 

Sært  jeg  føler  mig  beruset 

Af  den  ramme  Lugt. 

Tynde  Bro!  mon  ei  du  svigter? 

Kiækt  du  bugter  dig. 

Her  til  Thors  og  Hakons  Digter 

Kaldte  Nornen  mig. 

Skiønne  Syn  paa  Bakken  oppe! 

Herligt  der  at  staae: 

Kirkens  Spiir  bag  Granens  Toppe 

Stiger  i  det  Blaa, 

Bønder  end  paa  Veien  kiøre 

Til  det  fierne  Hiem, 

Sagte  Vinde  Løvet  røre, 

Stiernen  blinker  frem. 

Praler  ei  af  store  Fieide! 
Jeg  har  Fieide  seet: 
Alperne,  ved  Vintrens  Vælde 
Frygtelig  besneet. 

Længslen  dog  ei  skulde  kue 
Selv  et  Caucasus 
Efter  denne  lille  Tue 
Med  sit  lave  Mos. 

Thi  skiøndt  fiernt  Naturen  favned 

Mig  paa  Digterviis, 

Dog  en  liden  Urt  jeg  savned 

Mellem  hine  Riis. 

Ingensteds  den  var  at  finde 

Der  i  Skygge,  Sol; 

Det  var  dig,  mit  Barndomsminde, 

Venlige  Viol! 

Skiønne,  grønne  Valnødstamme ! 

Glatte  Løv  paa  Qvist! 

Med  den  hvide  Bark  at  bramme 

Seer  jeg  Træet  hist. 

Her  som  Dreng  til  mine  Fødder, 

Mens  jeg  stirred  op, 

Slog  jeg  dine  sidste  Nødder 

Fra  den  høie  Top. 

Tænkte  mig,  som  Robin  Gruse, 

Paa  min  0  at  gaae, 

Bygte  mig  i  Tanken  Huse 

I  den  grønne  Vraa. 

Følte  jeg  mig  da  som  fangen 

I  min  Hule  snart, 

lilte  jeg  paa  Blomstergangen 

Til  en  Chinafart. 

Flux  jeg  foer  fra  Løvets  Sale 

Da  til  Peking  ind, 

Hørte  der  Chinesisk  tale 

Klokken  med  sin  Vind: 

Kling,  kling  klang!  Siong  Siong,  i  Echo! 

Kinlong,  Con— fut — see! 

Congo,  Heisan,  Pekko,  Pekko! 

Al  min  Siæl  var  Thee. 

Stolen  (som  hos  os  Terrinen) 

Glatte  Porcelin; 

Hist  som  Paafugl  Mandarinen, 

Her  en  Frue  fiin: 

Skiæv  af  Øine,  bleg  af  Kinder, 

Silkeblaa  hun  stod; 

I  den  lille  Sko  forsvinder 

Vanskabt  hendes  Fod. 

Tidt  naar  mig  i  Livet  mødte 

Dumt  Bizarrerie, 

Naar  mig  mangen  Fordom  stødte, 

Tænkte  jeg:  O,  ti! 

Skiøndt  du  ei  som  Europæer 

Ret  faaer  Lov  at  groe, 

Presses  dog  ei  dine  Tæer 

I  en  saadan  Sko 

End  jeg  seer  i  Lysthuus-Hallen 
Speilet  med  sin  Krands, 
Fast  paa  Kittet  Muslingeskallen 
Glat  i  Perleglands, 

Brogede  Gonchylies  Kegle, 
Bragt  fra  Strandens  Gruus. 
O,  hvi  har  dog  fæle  Snegle 
Sligt  et  deiligt  Huus? 

Naar  jeg  da  fra  Ghinateltet 

Saae  til  Valby  ned, 

Hvor  en  Bonde  Furen  vælted 

I  sit  Ansigts  Sved; 

Naar  da  ned  sig  Solen  sænkte 

Med  sit  gule  Skiær, 

Jeg  paa  Landsbypræsten  tænkte 

Ved  sin  Arne  der. 

Ofte  denne  Port,  beruset 

Af  en  kiærlig  Ild, 

Aabned  jeg  til  Bakkehuset; 

Da  var  Skiebnen  mild. 

Her  sin  Ungdoms  bedste  Glæde 

Eders  Fader  fandt. 

Eders  Moder,  hulde  Spæde! 

Her  hans  Hierte  vandt. 

Hvor  romantisk,  sær  lil  Mode 

Hen  med  lange  Skridt 

Gik  jeg,  hvor  din  Hække  groede. 

Gamle  Eremit! 

Trængte  mig  i  Tidsel,  Borre 

Til  dit  Alters  Lag, 

Hørte  dine  Duer  kurre 

Under  Hyttens  Tag. 


KIRKEGAARDEN. 

End  jeg  seer,  hvor  Dagen  brænder 

I  din  Rudes  Glød. 

Alle  hellige  Legender 

Mig  velkommen  bød. 

Naar  da  ned  sig  Lemmen  sænkte, 

Og  han  bleg  opfoer, 

Liget  jeg  paa  Baaren  tænkte. 

Vakt  ved  Herrens  Ord. 

Hvert  et  Træ  i  disse  Gange 
Mig  et  Minde  staaer; 
Alle  disse  Fuglesange 
Skialdens  Hierte  naaer. 
Og  som  Noah  hist  i  Arken 
Hver  en  Skabning  fandt, 
Finder  jeg  i  Søndermarken 
Hver  en  Fryd,  som  svandt. 

Høstaftnen  er  saa  kølig  og  saa  klar. 
Forladt  den  skiønne  Flora  Jorden  har. 
Autumnus  kom  paa  Stormen,  fulgt  af  Støv, 
I  Skoven  steg  han  af  blandt  visne  Løv. 
Guld  har  han  nok,  af  Purpur  saare  lidt. 
Med  tunge  Krone  gaaer  han  sagte  Skridt, 
Og  hvisker  truende  til  hver  en  Lind, 
Som  ryster  Hovedet,  med  Graad  paa  Kind. 
Hvad  Hemmelighed  har  han  Skoven  sagt? 
»At  han  har  Døden  i  sit  Følge  bragt.« 

Hvid  Vinter  i  en  Beenrads  Klædebon 
Bag  Muren  staaer  med  Leen  alt  i  Haand. 
Den  stærke  Høst  drev  Sommeren  paa  Flugt, 
Nu  plyndrer  han  fra  hvert  et  Træ  dets  Frugt, 
Udskriver  Alnaturen  streng  til  Skat, 
Og  hviner  i  den  gyselige  Nat. 
Hans  kolde  Hofmænd  i  den  strenge  Luft 
Forfængeligt,  som  Blomster  uden  Duft, 
Ham  følge,  gule,  brune,  gyldenklædt, 
Og  bukke  for  den  skumle  Majestæt. 
Det  ædle  Blaa,  det  muntre  Røde  sank; 
Kun  hist  og  her  en  Aster  rund  og  rank 
Opliver  Græsset,  som  en  Skiønhed  bold. 
Men  uden  Ømhed  og  for  Elskov  kold. 

Det  hielper  ei  at  stride  meer,  Natur! 
Din  Time  kom,  udrundet  er  dit  Uhr. 
Din  gode  Konge,  Sommeren,  er  død. 
Snart  følger  du  ham  nu  i  Gravens  Skiød. 
Hør  Uglen  hist  bag  Bøgens  sorte  Blad! 
Hun  sidder  nu,  hvor  Nattergalen  sad. 
Og  tirrer  som  en  Hex,  en  gammel  Qvind 
I  Røverkulen,  Vintrens  Mordersind. 

O,  sover  sødt  i  eders  Kurve,  Smaae! 
I,  Efterslægtens  Haab,  ei  vandre  maae 
Med  Fader  i  den  sørgelige  Nat. 
Giem,  Hytte  luun  og  tryg!  min  elskte  Skat. 
Som  Svibler  i  den  varme  Blomsterbænk 
De  slumre.     Sundhed,  gode  Gud!  dem  skienk, 
At  de  kan  spire  stærkt,  og  bære  Frugt, 
Naar  deres  Faders  Øie  længst  er  lukt. 

Jeg  vil  med  Digterlyren  i  min  Arm 
I  denne  Time  trodse  Nattens  Harm. 
Men  stille!  Blæsten  lægger  sig,  og  hist 
Nedstirrer  Straalen  paa  den  vaade  Qvist. 
O,  rene  Himmel !  om  en  bedre  Vaar 
Du  minder  mig,  som  sikkert  forestaaer. 
Ved  Kirkespiret  jeg  din  Maane  seer, 
Det  hvide  Ansigt  græder,  mens  det  leer, 
Og  viser,  som  en  syg,  men  deilig  Mø, 
At  det  er  sødt,  af  Kiærlighed  at  døe. 
Den  er  bedrøvet,  men  den  skiælver  ei, 
Den  iler  freidig  ad  sin  Sølvervei, 
Adlyder  uden  Knurren  Skiebnens  Bud, 
Og  stoler  fromt-uskyldig  paa  sin  Gud. 

Og  saa  vil  jeg.     Bort,  bort,  du  fæle  Syn! 
Den  mørke  Mismod  svandt  med  skumle  Brvn. 
Nu  venlig,  som  et  Barn,  jeg  atter  staaer 
Med  stille  Gysen  for  min  Kirkegaard. 

Men  hvad  vil  dette  Syn?     Fra  Gravens  Ro 
Opstige,  Arm  i  Arm,  de  Døde  to; 
Den  ene  hist  fra  Kirkemurens  Læ, 
Og  denne  fra  sit  lille  sorte  Træ. 
Fortrolige  jeg  seer  dem  tale  blidt. 
De  blege  Qvinder  gaae  med  lange  Skridt, 
Gaae  Kirken  rundt  —  de  staae  for  mig  —  o.  Gru 
Og  spørge:  Digter!  kender  du  os  nu? 

O,  elskte  Moder!  seer  jeg  dig  igien? 
Kom  nærmere,  kom  til  din  Søn,  din  Ven, 
Lad  ham  betragte  disse  kiære  Træk  — 

Han  skiælver  ei,  han  føler  ingen  Skræk  — 

Din  Pande,  dine  Øine,  denne  Mund, 

De  sorte  Haar,  det  hulde  Smiil,  som  kun 

Du  straalte,  naar  du  aned,  hvad  jeg  blev, 

Naar  mit  Forsøg  jeg  paa  din  Skammel  skrev. 

O,  du  har  ei  oplevet  denne  Lyst, 

At  trykke  mig  som  Digter  til  dit  Bryst! 

Jeg  har  ei  nydt  den  Salighed,  at  see 

Din  Moderfryd;  jeg  deelte  kun  din  Vee. 

Og  denne  Siæl  —  den  fik  jeg  dog  fra  dig, 

Dit  eget  Billed  skued  du  i  mig, 

Din  Ild  indstrømte  du  den  spæde  Dreng 

Med  Aftenpsalmer  ved  hans  lille  Seng, 

Du  lærte  ham  i  Qval  at  føle  Mod. 

Du  lærte  ham  at  være  øm  og  god. 

Din  varme,  store  Siæl  var  kun  for  mørk. 

Og  Livet  var  dig  længe  kun  en  Ørk. 

Hist  hviler  ved  din  Fod  det  stakkels  Noer, 

Hvis  Sygdom  bragte  dig  i  sorten  Jord.  — 

Hvor  er  hun?  Ak,  hun  svandt!  Hun  slumrer  sødt; 
Thi  hist  Veninden  har  hos  Gud  hun  mødt. 
Som  svæver  hen  ved  Kirkemuren  der. 
Og  seer  paa  mig  ved  Maanens  Trylleskiær. 
Hun  hende  har  om  hendes  Søn  fortalt. 
Og  hvert  et  Minde  tidt  tilbagekaldt. 

Sov,  elskte  Moder!  sødt  ved  denne  Sti. 
Din  gamle  Husbond  gaaer  dig  tro  forbi 
Hver  Søndag,  naar  han  iler  hisset  ind, 
Med  Orgelklang  at  røre  christne  Sind. 

Jeg  fik  i  Arv  fra  ham,  imens  du  leed, 
Hans  Sundhed,  Styrke,  og  hans  Munterhed. 
End  blusser  han  i  Kraft  med  hvide  Haar, 
Og  nyder  fro  sin  Vinter  som  en  Vaar. 

Har  du  ei  seet  mig  med  de  hulde  Smaae 
I  Sommer  ofte  her  ved  Porten  staae, 
Ved  Sprinkelværket?     Saae  du  ei  din  Søn 
Med  sine  Børn  at  giøre  taust  en  Bøn? 
Tilgiv,  vi  ei  kom  ind  til  dig  i  Aar! 
Jeg  seer  ei  gierne  Børn  paa  Kirkegaard. 

Du  Skygge  hisset  over  Gravens  Skiød! 
Hvi  har  du  mig  bedrøvet  ved  din  Død? 
For  sværmerisk  dit  skiønne  Hierte  foer. 
Og  kaldte  dig  for  tidlig  fra  vor  Jord. 
Hvi  har  din  Ven  saa  hurtig  du  forladt? 
Jeg  seer  dit  Aasyn  i  den  klare  Nat, 
Det  samme  rene  Smiil,  det  samme  Blik, 
Som  kom  fra  Himlen,  og  til  Siælen  gik. 
Ak,  mindes  du,  hvor  oprømt  og  hvor  glad 
Hist  med  din  Ven  i  Vennekreds  du  sad, 
Og  følte  dig  saa  styrket  og  saa  fri 
Ved  Venskab,  Munterhed  og  Poesie? 
Og  nu  —  det  er  forbi,  du  gik  herfra. 
Sov  sødt  i  Gravens  Skiød,  Amalia! 

Det  luftige,  det  blege  Syn  forsvandt. 
Og  Maanen  skiuler  sig  bag  Skyens  Kant. 
Farvel,  du  stille  Kirkegaard!  tilgiv. 
Jeg  dig  forlader;  Livet  elsker  Liv. 

Naar  jeg  er  død,  maaskee  du  mine  Been 
Skal  giemme  bag  en  opreist  Kampesteen. 
Da  mangen  Vandrer  standse  vil  sin  Gang, 
Paa  Graven  see,  og  tænke  paa  min  Sang. 
Nu  iler  jeg  til  Mennesker  igien, 
Den  sunde  Siæl  er  altid  Livets  Ven, 
Det  vinker  mig,  det  aabner  mig  sin  Skat, 
Og  nu,  min  gamle  Kirkegaard!  god  Nat! 


INDREISEl^. 

Farvel,  du  kiære  Fredriksberg !  Vi  ile. 

Vel  smile 

Dine  Straaler 
Rigeligt  i  fulde  Skaaler 
Glæde  paa  September  ned; 
Men  Vinden  hvirvler  om  de  Blade  brune. 

Det  er  Lune. 

Tidens  Rune 
Spaaer  os  din  Ustadighed. 

Vel  er  det  tungt,  i  slige  Solens  Bade 

At  forlade 

Din  Sommer; 
Men  naar  atter  Vaaren  kommer, 
Signe  vi  dig  glade  snart. 
Nu  ryster  Stormen  dine  skiøre  Qviste. 

De  briste. 

Dette  sidste 
Efterskiær  har  ingen  Art. 


INDREISEN.  81 

Saa  kort  kun  Solen  gule  Skov  besøger, 

Og  spøger 

Med  sin  Lue, 
For  den  visne  Pragt  at  skue. 
Som  sig  over  Græsset  strøer. 
Saa  gaaer  den  atter.     Mørket  ud  sig  strækker, 

Og  dækker 

Træ'r  og  Hækker 
Med  det  lange  Taageslør. 


Maanen  trækker  vred  i  Slørets  Folder, 

Som  holder 

Skiult  den  Skiønne, 
At  hun  ikke  kan  belønne 
Vandreren  med  kiærligt  Skiær. 
Ei  meer  Forelskte  sig  i  Skyggen  snige. 

Med  sin  Pige 

Himmerige 
Finder  ingen  Beiler  der. 


Svartalfer  nu  paa  smaae  Hrymfaxe-Heste 

Os  gieste, 

Og  sætter 
Mugne  Pletter 
Paa  den  fugtig  kolde  Væg. 
Som  Muus  de  pibe  nu  i  hver  en  Sprække, 

Barnet  skrække. 

Og  dække 
Bitte  Skoe  med  grønne  Skiæg. 

Farvel!  Til  Byen  ile  vi.     Vi  flytte 

Spand  og  Bøtte, 

Dyner,  Klæder, 
Bord  og  Stol  og  Sengesteder. 
Læsset  holder  stablet.  Alt  skal  med. 
William  klapper  Hesten;  Hans  og  Lotte 

End  sig  gotte, 

Grønne  Maatte! 
Paa  dit  kiære  Legested. 


Farvel,  du  Slot  med  lysegule  Fløie 

Paa  den  høie 

Grønne  Bakke! 
Alle  vi  oprigtig  takke 
For  den  Lyst,  vi  fandt  i  Aar. 
Farvel,  du  Hauge  med  de  staalgraae  Bænke! 

Vist  vi  tænke, 

Du  skal  skienke 
Samme  Glæde  næste  Vaar. 


Nu  kiøre  Kirken  vi  forbi,  den  røde. 

Hvor  de  Døde, 

Roligt  hvile. 
Og  hvorhen  de  Ghristne  ile 
Ved  den  klare  Klokkeklang. 
Nu  Alleen  aabner  sine  Arme; 

Liden  Varme! 

Vinde  larme, 
Synge  Aarets  Svanesang. 


CHARLOTTE   SCHIMMELMANN. 

Saa  lad  da  nu  i  sine  visne  Skove 

Flora  sove, 

Øiet  lukke. 
Lad  kun  Svanebarmen  sukke, 
Medens  Sneen  dækker  Høi  og  Dal. 
Snart  hun  atter  skal  fra  Leiet  springe, 

Kraftig  svinge 

Broget  Vinge, 
Fløite  som  en  Nattergal. 

CHARLOTTE  SCHIMMELMANN. 

December  1816. 


xSleg  du  hviler  paa  Baar,  trindt  hersker  Taushed  og 

Sorgen, 
Hallen,  høitidelig  tom,  hvælver  sig  over  dit  Liig. 
Læben  er  lukket,   som  nys  med  den  yndige  Stemme 

sig  aabned, 
Øiet  funkler  ei  meer  herlige  Glimt  af  din  Siæl. 
Ei  forsamler  du  nu  ved  en  Altarflamme  for  Muser 
Viisdoms  sindrige  Mænd,  Kunstner  og  Skiald  i  din  Kreds. 
Venlige  Q vinder  og  yndige  Møer  ei  meer  du  i  Qvælden 
Venter;  din  Kundskab  og  Smag  danner  ei  Ungdommen 

meer. 
Hulde!  din  Trolddom  svandt.     Tidt  forekom   som  et 

Feeslot 
Mig  med  sit  Gitter,  sin  Port,  ædle  Charlotte !  din  Gaard 
Der  fandt  Danebarden  et  Hiem,  og  Kunsten  Beskytter; 
Hverdagslivet  sig  ei  voved  ad  Sprinkelet  ind. 

Blomster  du  elsked,  men  ei  blot  Roser  og  blaae  Hya- 

cinther 

I  dit  Vindve:  din  Aand  elsked  den  høiere  Blomst. 

Atter,  Mæcenas!  din  Hal  stod  frem  af  de  gamle  Ruiner, 

Tivoli  dækte  den  ei  længer  for  Verden  med  Gruus. 

Ak,  men  nu  sidder  en  Alf  med  en  omvendt  Fakkel, 

som  sluktes, 

I  Forsalen.     Hans  Sang  lyder:   »Charlotte  gik  bort!« 

Græd,   vor   Schimmelmann!    græd,    og   lad   Taarerne 

lette  dit  Hierte! 

Græmme  kun  maa  du  dig  ei.    Hisset  I  samles  igien. 

Ofte  jo  svæved  din  Aand  med  Ossians  hist  over  Heden, 

Naar  Fuldmaanen  i  Dunst  ildnede  Bølgernes  Bly. 

Nattergalen  da  slog  i  en  sortgrøn  Hvælving  paa  Sølyst, 

Medens  din  Kilde  begræd  sværmersk  Emilies  Død. 

Hisset  Emilie  nu  omfavner  den  elskte  Charlotte; 

Dobbelt  da  risle  dit  Væld,  medens  i  Stilhed  du  gaaer. 

Tænker  paa  Glæden,   du  nød  ved  de  kiærlige  Skyts- 
engles Side, 

Takker  dem  tro  med  din  Graad,  venter  dem  sikkert 

hos  Gud. 


DEN  1ste  JANUAR  1817. 

Skrevet  i  Hamborg. 


A-tter  stiger  Nyaars-Morgen 
Ung  af  Evighedens  Ski  ød, 
Himmelblaalig,  purpurrød. 
Skumle  Gubbe  gaaer  med  Sorgen. 


DEN   1.  JANUAR   1817.  85 

I  sin  Sky  December  har 
Hyllet  sig,  og  Flugten  tager. 
I  sit  Pandser  paa  sin  Ager 
Staaer  den  unge  Januar. 

Bringer  Lys  og  Mod  og  Trøst, 
Qvæger  med  sin  friske  Kulde 
Alle  Hierter,  haabefulde. 
Synger  med  sin  stærke  Røst, 
Breder  ud  sin  Dug  af  Snee 
Over  alle  Jordens  Kanter, 
Rigt  besat  med  Diamanter, 
Saare  lystelig  at  see. 

Huldt  den  matte  Vintersol 
Føler  sig  af  Sneen  styrket, 
Finder  sig  af  Jorden  dyrket 
I  den  hvide  Offerkiol. 
Med  fordoblet  Glands  den  slaaer 
Straalen  fra  den  rene  Farve, 
Under  hvis  uhyre  Larve, 
Slumrer  Sommerfuglen  Vaar. 

Men  hvi  er  min  Kummer  stor 
Nu,  da  Glædens  Klokker  ringe. 
Nu,  da  Frostens  Svanevinge 
Dækker  Dødens  sorte  Jord? 
Altid  har  dog  Nyaars  Kuld 
Livnet  før  og  hævet  Tanken 
Moderligt,  som  Vedbendranken 
Hæves  af  sin  Egebul. 

Husker  I,  dengang  jeg  sang 
Hiemmets  Savn  ved  Saales  Strande, 
Mens  de  gule  Skyllevande, 
Harper  Hig,  til  Stemmen  klang? 
Inderligt  jeg  længtes  der; 
Skulde  jeg  da  ikke  græde 
Nu,  da  Livets  bedste  Glæde 
Svinder  i  et  Fremtidsskiær? 

Mine  Børn,  hiertelskte  Tre! 
Gode  Gud!  skal  jeg  dem  trykke 
Til  mit  Bryst  med  Faderlykke? 
Ja,  jeg  skal  dem  atter  see. 
Hulde  Moder!  græm  dig  ei, 
Fader  kommer  vist  tilbage, 
Som  en  Ørn  til  elskte  Mage 
Fra  den  lange  Fieldevei. 

Lad  ham  flyve  som  en  Ørn, 
Strække  sine  raske  Vinger! 
Sikkert  de  ham  atter  bringer 
Til  sin  Viv,  til  sine  Børn. 
Som  en  Due  fra  min  Ark 
Iler  jeg  fra  Syndflod-Hadet, 
Bringer  med  mig  Oliebladet, 
Voxet  af  en  fremmed  Bark. 

Som  en  Maage  vil  jeg  ned 
Nu  i  Tidens  Vover  dukke; 
Jeg  vil  ikke  sørge,  sukke. 
Reisen  har  et  ærligt  Meed. 


SOPHIA  ØRSTED. 

Samle  vil  jeg  Blomster  kiæk 
Langs  ad  Seine,  Donau,  Trave, 
Plante  dem  i  egen  Have, 
Fundne  ved  en  fremmed  Hæk. 

Saa  Farvel,  hvad  hist  er  mit! 
Kiære,  stille  Dagligstue, 
Hvor  ved  Arnens  muntre  Lue 
Venskab  fandt  et  Alter  tidt! 
Ei  tilbage  nu,  men  frem! 
Jeg  maa  nyde  Reisens  Frugter. 
Ak!  den  er  jo  dog  i  Bugter 
Kun  en  Omvei  til  mit  Hiem. 

SOPHIA  VILHELMINE  BERTHA  ØRSTED, 
FØDT  OEHLENSCHLÅGER. 

(Paa  Kistens  Plade.) 
Februar  1818. 


Hun  blomstrede  som  Regnbuen  i  Taarer, 

dg  svandt  som  den,  da  Solen  brød  hendes  Sky. 

Hver  Sommer  drog  du  til  dit  Fredriksberg, 
Ei  langt  fra  Graven  virkte  du  vor  Glæde. 
Nu  er  det  Vinter,  Sneen  dækker  Bierg, 
Vi  følge  dig,  men  inderligt  vi  græde. 


8S 


LYRISKE  DIGTE  OG  ROMANCER. 


Naar  Blomsten  kommer,  blomstrer  du  ei  meer. 
Den  unge  Vaar  dit  Kors  paa  Graven  seer, 
Da  røres,  sværmer  den,  ved  dig  at  mindes. 
Thi  du  var  selv  en  Blomst,  som  sielden  findes. 
Sov  sødt,  du  elskte  Støv!     Den   skiønne  Siæl  er  fri. 
Nu  er  hun  karsk  —  og  hisset  samles  vi. 


SOPHIAS  GRAV. 


Du,  som  iler  med  Lyst  at  husvales  i  Løvenes  Høisal, 

Vandrer!  stands  dine  Fied,  læs  den  Begravedes  Navn; 

Thi   her  slumrer  et  Hierte,   som    elskte  Naturen   og 

Skiønhed 

Inderlig  varmt,  som  du  selv  —  ak!  men  det  banker 

ei  meer. 

Tidt,  som  du,  hun  sig  skyndte  forbi  til  vaarlige  Glæder; 

Eengang  standse  du  skal,  sænkes  i  Mulden,  som  hun. 

Fredriksberg  var  den  Elskede  kiært,  nu  hviler  Sophia, 

Hvor  hun  bag  skyggende  Træ'r  følte  sin  Fryd  og  sin 

Qval. 

Elskte  Søster;  hvergang  jeg  forbigaaer,  falder  mit  Øie 

Giennem  den  sprinklede  Port  hen  paa  din  Gravs  Mo- 
nument. 

Frem   og  tilbage   din    Broder  en  Tidlang  vandrer  i 

Solskin 

Graven  forbi,  og  en  Dag  —  standser  hos  dig  han  tilsidst. 


VED  MICHAEL  ROSINGS  GRAV.  89 

UNDER  P.  FOERSOMS  PORTRAIT. 


feom  Hamlet  ikke  meer  paa  Kirkegaarden 

Du  gyser  vittig  ved  Naturens  Orden, 

En  Alf  har  underviist  din  bedre  Sands; 

Ei  som  Correggio  du  længer  stræber 

Mod  tunge  Kaar,  som  matter  og  som  dræber, 

Dig  Goelestina  skienket  har  sin  Krands. 

Som  Shakespeares  Tolk  du  aldrig  os  forlader, 

Sov  sødt,  du  gode  Kunstner,  Ven  og  Fader! 


VED  MICHAEL  ROSINGS  GRAV. 

October  1818. 


Hist  paa  Norges  fierne  Klipper, 
Der,  hvor  Flora  Jorden  slipper. 
Og  hvor  lis  og  Vintersnee 
Er  den  længste  Tid  at  sée; 
Men  hvor  Intet  Kraften  dæmper 
I  de  sunde  Dalens  Kæmper, 
Hvor  de  stolt  i  Vadmel  gaae: 
Der  min  Rosing  Lyset  saae. 

Fra  den  sørgelige  Grube, 
Som  udvender  sorten  Strube, 
Røraas!  fra  dit  Kobberfield 
Mellem  stærke  Kildevæld, 

lilte  Drengen  for  at  skue 
Throndhiems  gamle  Kirkebue, 
Tidlig  fængsled  Skiønheds  Baand 
Rosings  unge  Kunstneraand. 

Psalmer  sang  han  der  saa  ofte, 
Klangen  lød  i  høie  Lofte. 
Da  Sanct  Olafs  Helgengrav 
Heltefølelser  ham  gav. 
Lod  ham  sine  Syner  ane, 
Og  til  Melpomenes  Fane 
Svor  han  i  Naturens  Favn, 
Før  han  kiendte  hendes  Navn. 

Ned  til  Axelstad  han  iled. 
I  Thalias  Tempel  smiled 
Kiærlighed  med  Rosenkind, 
Vinkte  ham  i  Hallen  ind. 
Melpomene,  for  at  binde 
Helten,  kom  som  Elskerinde. 
Da  blev  Kunsten  kiær  hans  Bryst, 
Og  han  var  de  Danskes  Lyst. 

Hvem  har  ei  hans  Ild  opluet? 
Hvo  har  ham  som  Helten  skuet, 
Og  ei  følte  varmt  og  snelt: 
Ja,  ved  Gud,  der  staaer  en  Helt! 
Peter  Gzar,  og  Geert  den  Store, 
Erik  midt  i  Krigerchore, 
Hother,  og  den  ædle  Knud 
Sletter  ikke  Tiden  ud. 


VED  MICHAEL  ROSINGS  GRAV. 

Men,  som  Fieldet  trindt  nedglider, 
Havde  Rosing  mange  Sider: 
Een  med  Heltens  Pandaer  haard, 
Een  med  Blomster  sødt  i  Vaar. 
Han  som  Elsker  Hiertet  rørte, 
Han  som  Tænker  Masken  førte; 
Almaviva  spøgte  fræk, 
Marinelli  diævlekiæk. 

Som  nu  Kunstneren  fra  Himlen 
Ilden  tog  til  Folkevrimlen, 
Liig  Prometheus  i  sin  Dal, 
Leed  han  og  Prometheus'  Qval: 
Smeddet  fast  til  Klippens  Stene, 
Sad  han  svag,  forladt  og  ene. 
Og  paa  Heltens  øde  Sti 
Svæved  Sorgen  kun  forbi. 

Længe  sad  du,  dybt  nedbøiet, 
Men  med  Ewalds  Ild  i  Øiet. 
Engelen  din  Smerte  saae 
Høit  fra  Himlen  i  det  Blaa; 
Dødens  Engel,  Trøstens  Bringer 
Løste  Lænken,  gav  dig  Vinger. 
Held  dig,  du  er  atter  fri. 
Og  din  Prøvetid  forbi! 

Men  taknemligt  paa  hans  Aske 
Lægger  nu  den  skiønne  Maske 
Med  den  dragne  Heltedolk!    . 
Thi  han  hædrede  sit  Folk. 

Og  ved  Midnat,  stor  og  ene, 
Staaer  den  stille  Melpomene, 
Føler  Veemods  dybe  Lyst, 
Trykker  Haanden  mod  sit  Bryst. 


TIL  CONFERENCERAAD  HANS  HEGER. 

Paa  hans  Embeds-Jubeldag,  den  28de  April  1819. 


bkiøn  Vaaren  er  med  sine  Blomsterknopper, 
Sin  Kiærlighed,  og  med  sin  Rosenduft; 
Men  skiøn  er  Høsten  og  med  sine  Stubber, 
Sin  lune  Middag,  og  sin  klare  Luft. 
Da  hersker  Febren  ei;  da  sund  og  rolig 
Er  Himlen  hvalt,  som  Loftet  i  en  Bolig; 
Og  staaer  ei  Skoven  meer  af  Blomster  fuld. 
Den  spætter  dog  sit  store  Blad  med  Guld; 
Paa  Træet  hænger  Frugt  i  rige  Klynger, 
Og  i  det  sidste  Solskin  Fuglen  synger. 

Hvor  skiønt,  at  vorde  Gubbe!  Livet  kalder 
Til  dette  Maal;  det  hæver  sig  saa  smukt. 
Saamangen  Blomst  dog  ned  af  Træet  falder, 
Faa  vorde  Frugt,  og  færre  moden  Frugt. 
Og  mangen  moden  Frugt  i  Frosten  isner, 
Den  hænger  skrumpen,  uden  Smag,  og  visner. 
Og  Sield enhed  det  er,  at  see  en  Mand 
I  Oldingskraft  med  Ild  og  med  Forstand; 

En  Olding,  som  ei  Verden  Ryggen  vender, 
Men  Livet  i  den  yngre  Slægt  erkiender. 

En  saadan  venlig  Gubbes  Dag  jeg  signer; 
Blid  er  han  som  en  Mand,  som  Yngling  varm, 
Og  end  sig  selv  i  Ungdomskraften  ligner 
Med  stærken  Haand  og  med  besiælet  Barm. 
Halvhundred  Aar  han  sad  i  Themis'  Sale, 
Hvor  Lasten  skiælver  for  Gudindens  Tale. 
Han  sidder  end  i  Hal  med  hviden  Lok 
Som  elsket  Fader  i  en  Sønneflok. 
De  hædred  ham  i  Dag  med  Ønsker,  Bønner. 
Syng  ogsaa,  Skiald!  Est  du  ei  af  hans  Sønner? 

Du  rige  Siæl,  hvis  Vid  og  kloge  Tanker 

Saa  ofte  yttred  sig  i  sindrigt  Værk! 

Dit  Kunstneranlæg  kiender  ingen  Skranker, 

Din  Iver  giør  dig  steds  til  Prøven  stærk. 

Kan  jeg  de  Færdigheder  alle  nævne, 

Som  du  har  øvet,  hvortil  du  har  Evne? 

Hver  Gienstand  elsker  du,  som  kun  er  skiøn, 

Og  alle  Muser  elske  dig  som  Søn. 

Du  Gratien  saae  ved  din  Vugge  dandse, 

Dit  Sølvhaar  pynter  hun  i  Dag  med  Krandse. 

Dit  Huus  forfaldt  —  da  bygte  du  et  andet. 

Indretted  det  med  Smag  og  med  Forstand; 

Men  da  det  sank  i  Gruus  for  Fædrelandet 

Du  sørged  ikke  ved  den  stolte  Brand. 

Som  Gartner  snild  du  planted  i  din  Have, 

Hver  Vaar  gav  Flora  dig  sin  bedste  Gave; 
Oehlenschl&ger.   XI.  7 

Da  Ild-Gheruben  dig  af  Eden  drev, 
Dog  derfor  ei  ulykkelig  du  blev, 
Uskyldig  veg  du  kun  de  vrede  Flammer, 
Og  sad  tilfreds  igien  i  snevre  Kammer. 


Hvad  Been,  hvad  Træ,  hvad  Malm,  hvad  Pap  kan  yde, 

Det  viste  du  med  arbeidskløgtig  Haand, 

Og  Strængelegens  Toner  lod  du  lyde. 

Og  rørte  mangen  Møes  og  Ynglings  Aand. 

Du  sleb  de  store  Glas,  for  i  det  Fierne 

At  see  den  evige,  den  skiønne  Stierne; 

Dit  Hierte  steg  ved  Melkeveiens  Pragt, 

Du  saae  din  Skaber  i  sin  Høitidsdragt. 

Det  gav  dig  Haab,  det  gav  dig  Trøst  i  Nøden; 

Den  fromme  Gubbe  skiælver  ei  for  Døden, 

Som  Blomster  og  som  Urter  i  din  Have, 
Du  dyrked  Tidens  Sprog,  og  du  dem  veed; 
Du  fandt,  at  de  var  Tankens  skiønne  Gave, 
En  moden  Frugt  af  huld  Forskiellighed. 
Dig  glædte,  paa  forskielligt  Sprog  at  tænke, 
At  yttre  Frihed  i  den  lette  Lænke. 
Da  blev  dig  ogsaa  Digtekunsten  kiær, 
Musiken  skienkte  den  sit  Trylleskiær. 
Du  drømte  hen  dig  under  Laurens  Kroner, 
Og  Tasso  laante  dig  de  fulde  Toner. 

O,  min  Vaulundur  med  den  sølvgraa  Tinding, 
Med  stærken  Arm,  og  med  det  kloge  Blik! 
Dit  Liv  var  dig  en  herlig  Seiervinding, 
Thi  hvad  du  stræbte,  fuldelig  du  fik. 

Ei  Hovmod,  Magt,  ei  Rigdom  var  din  Tanke, 
Du  vilde  Livets  Ax  paa  Veien  sanke, 
Udvide  Hierlet,  nære  din  Forstand. 
Du  blev  en  Ven,  en  Fader  og  en  Mand, 
Din  Kreds  dig  elsker.  Fædreland  dig  skatter, 
Og  ung  i  Børnebørn  du  grønnes  atter. 


DEN  SELSOMME  JORDEFÆRD. 


En  Schweizerbonde  staaer  aarle  ved  Strand, 
Da  seer  han  i  borgerlig  Dragt  en  Mand 
I  Baaden,  som  Landet  sig  nærmer; 
Tre  Ungersvende  fra  skummende  Næs 
Henbære  den  Gamle  paa  fugtige  Græs, 
Hvor  Busken  for  Stormene  skiermer. 

Den  Døende  stirrer  med  brustne  Blik. 
Han  ønsker  af  Kilden  en  Lædskedrik, 
De  ile  med  blinkende  Bæger. 
Han  stirrer  med  Gysen  paa  Søen  hen. 
Og  inden  tilbage  man  kommer  igien, 
Hans  Læbe  sig  sagte  bevæger. 

Det  lokkede  sølvindsprængte  Haar 
Sig  om  den  hvælvede  Tinding  slaaer; 
En  høi,  en  bydende  Pande! 
Paa  Læben  sees  et  fortvivlet  Smiil, 

7* 

Han  helder  sit  Hoved  mod  grædende  Piil, 
Og  Bølgerne  suse  paa  Strande. 

>Som  Havet  stolt,  og  som  Bølgen  vild, 
»Med  blinkende  Skum  mod  Solens  Ild, 
»For  dybt  kun  i  Mørket  at  dukke! 
»Tilfreds  ei  som  Kongens  ypperste  Mand, 
»Nu  —  ei  engang  en  Drik  Kildevand, 
»For  Febertørsten  at  slukke! 

»Usalige  Hierte,  som  Ro  og  Rist 
»I  Livet  ei  fandt,  saa  brist,  saa  brist! 
»Gud  naade  min  Hustru  kiære! 
»1  arme  Drenge,  uskyldige  Tre, 
»Som  dele  saa  trofast  Faderens  Vee! 
»Han  raned  jer  Lykken  og  Ære. 

»Christ!  frels  i  Døden  en  syndig  Mand, 
»Ak!  som  —  forraadte  sit  Fædreland. 
»Forraadte?  Nei,  ved  min  Adel! 
»De  frygted  min  Kraft,  de  tirred  min  Æt, 
»Jeg  hevned  mig  kun,  og  dem  skete  der*  Ret; 
»Jeg  døer,  jeg  døer  uden  Dadel!« 

Da  skiælved  i  Stormen  den  svaiende  Piil, 

Og  Morgenens  Maane  foragtende  Smiil 

Fra  Skyen  ham  blinked  i  Møde. 

Med  Haanden  han  trykte  sin  Pande  saa  heed, 

Og  blegned  igien  med  en  iiskold  Sved, 

Og  krymped  sig  alter  —  og  døde. 


DEN  S£LSOMH£  JORDEFÆRD. 

»Hvo  var  den  Gamle?«  >Vi  kiende  ham  ei, 
»Vi  traf  ham  hisset  paa  Biergets  Vei, 
»En  usæl  sørgende  Borger. 
»Gud  være  ham  naadig!  Nu  er  han  jo  død, 
»Nu  aabner  Graven  sit  sikkre  Skiød, 
»Og  frier  ham  fra  Livets  Sorger. 

»I  Klosterkirken  man  sætte  ham  bi! 
»Vi  fandt  ham  hist  paa  den  øde  Sti 
»I  Dødens  Lidelser  gyse. 
»Saa  lader  da  Baaren  i  Choret  staae! 
»Og  at  hans  Æt  kan  hans  Levninger  faae, 
»Vi  ville  den  efterlyse.« 

Man  satte  Liget  i  Kirken  ind, 

Og  Schweizerbonden,  bevæget  i  Sind, 

Gik  bort,  sin  Gierning  at  røgte. 

Om  Aftnen  silde  han  atter  forbi 

Henvandrede  Kirkens  øde  Sti, 

Og  Baaren  i  Choret  besøgte. 

Da  saae  han  igien  de  Ungkarle  tre, 
Af  Angest  saa  blege  som  Nattens  Snee, 
Paa  Skuldrene  Liget  de  slæbte. 
Han  saae  dem  ile  mod  stormende  Hav; 
Der  lagde  de  Liget  i  frisken  Grav, 
Som  Morderen  skiuler  den  Dræbte. 

»Ha,«  raabte  Bonden,  »du  skiændige  Flok! 
»Var  Døden  selv  eders  Hevn  ei  nok? 
»Har  Liget  jer  ei  forfærdet? 

» 


I  unde  det  ei  engang  Gravens  Ro 
»I  Klosterkirken,  i  christne  Bo? 
»Som  Aadsel  ham  kaste  bag  Gierdet? 

»Tys,  Bonde  kiære!  tys,  Bonde!  ti! 
»Der  elsker  ham  Ingen,  uden  vi, 
»Hans  Støv  vi  skiule  for  Vrimlen. 
»I  Norden  hisset  til  evigt  Meen 
»Er  reist  ham  en  græsselig  Bautasteen, 
»Som  vender  sin  Spids  mod  Himlen.« 

»Hvad  har  han  da  syndet  den   fornemme  Mand?« 

»Det  tør  vi  ei  nævne  ved  Gravens  Rand. 

»Han  lod  sig,  som  Noah,  bedaare, 

»Og  tre  har  han  Sønner,  men  ingen  Gham, 

»Og  ingen  blotter  sin  Faders  Skam, 

»Vi  skiule  hans  Blusel  med  Taare. 

»I  Fald  hans  Legeme  fundet  blev, 

»Man  atter  det  ud  af  Graven  rev; 

»Thi  und  ham  den  sidste  Hvile!« 

Saa  tåled  de  Sønner  med  sorrigfuld  Aand; 

Guldpendinge  trykte  de  Bonden  i  Haand, 

Han  saae  dem  hurtig  bortile. 

De  sad  om  Aftnen  i  Herberghuus, 
Paa  Bordet  stod  end  det  fyldte  Kruus: 
»Vor  Faders  Gravøl  vi  drikke; 
»Saa  ud  i  Verden  med  fremmed  Navn, 
»Vi  virke  vort  eget  og  Næstens  Gavn, 
»Og  kiækt  i  Skiebnen  os  skikke. 

»Du,  Christian!  est  en  boglærd  Svend; 

*Til  Høiskolen  du  begive  dig  hen, 

»Du  skal  en  Magister  være.. 

»Jeg,  Corfitz,  har  Styrke  til  Haandværksmand, 

»Vor  Ludvig  passer  for  Kunstnerstand; 

»Saa  søge  vi  alter  vor  Ære. 

»Farvel,  vor  Adel,  fra  denne  Stund! 

»En  fattig  Mand  er  dog  ingen  Hund, 

»Fordi  han  ei  kaldes  en  Greve. 

»Stands,  smaalige  Taare!  Vort  Bryst,  ei  skiælv! 

»Nu  stoler  Enhver  kun  paa  sig  selv; 

»Som  Borgere  ville  vi  leve.« 

Og  dermed  skiltes  de  kiærligt  ad. 
Før  var  det  et  uskilt  Kløverblad, 
Nu  gik  de  i  Verden  alene 
I  Storm  og  Regn  uden  Hiem  og  Læ. 
Men  skiøndt  afhugne  fra  gamle  Træ, 
Dog  grøntes  de  frodige  Grene. 

Den  Schweizerbonde  stod  tankefuld, 
Betragted  i  Haanden  det  givne  Guld, 
Og  takked  de  Trende  for  Gaven. 
Til  Stranden  vandred  han  næste  Nat, 
Da  seer  han  et  Syn,  og  skiælver  brat, 
Thi  Dødningen  stiger  af  Graven. 

I  Harnisk  stander  en  Riddersmand, 
Ei  Vaabenet  Bonden  kiende  kan, 
Skiøndt  Skioldet  imod  ham  vender; 

Thi  Blod  det  besudler  til  Skræk  og  Gru, 
Man  seer,  det  er  voldsomt  brudt  itu 
Af  straffende  Bøddelhænder. 

Hovmodig  stirrer  den  Ridder  i  Sky; 

En  Krone,  drevet  af  Guldet  ny, 

I  Luften  ham  svævende  frister. 

Han  rækker  derefter  med  frækken  Haand, 

Og  slider  fra  Barmen  et  himmelblaat  Baand, 

Saa  Troskab  i  Barmen  brister. 

Da  stiger  af  Jorden  en  Qvinde  bleg. 
Om  Halsen  har  hun  en  blodig  Streg, 
For  Resten  deilig  at  skue. 
Knap  Ridderen  seer  det  Spøgelse  nær, 
Saa  sukker  han:  »Dina!  er  du  der?« 
Og  synker  i  sorten  Tue. 

Det  qvindlige  Spøgels  paa  Graven  staaer 
(Af  Rædsel  reiser  sig  Bondens  Haar, 
Dog  kan  han  af  Skræk  ei  vige), 
Hun  synker  ned  over  sorten  Jord, 
Og  raaber:   »Ulfeld!  jeg  har  et  Ord 
»Endnu  dig  i  Øret  at  sige.* 

Og  hvisked  i  Jorden,  og  langsomt  svandt. 
Om  Morgenen  aarle  man  Bonden  fandt 
I  Afmagt  under  sit  Gierde. 
Fra  den  Tid  kom  han  ei  Pilen  nær; 
Langt  borte  kunde  dens  Sølverskiær 
Ham  alt  i  Natten  forfærde. 


FÆDHELANDS-SANG. 

Den  Bonde  var  fattig  med  Viv  og  Børn, 
Hans  Hytte  stod  ved  den  nøgne  Tiørn, 
Dog  vil  han  Guldet  ei  vinde. 
Han  røbed  ei  Graven  for  søgende  Flok, 
Han  tænkte:   »Døden  har  hevnet  nok,« 
Og  sultede  med  sin  Qvinde. 

I  Taarnet  sidder  den  Ridderviv, 

Og  stikker  i  Liin  til  sin  Tidsfordriv, 

Og  Perler  i  Fletningen  fæster. 

Før  dreves  hun  af  det  stolteste  Mod, 

Nu  blev  hun  nøisom  og  from  og  god. 

Ulykken  er  Tugtemester. 

Og  da  hun  var  luttret  i  Kummerstand, 
Da  Frihed  hun  fik,  som  det  søde  Vand, 
Der  langsomt,  tidlig  og  silde, 
I  Trængsel  og  Mulm  under  Jorden  randt. 
Til  Sluden  er  klaret  som  Diamant, 
Og  springer  som  liflige  Kilde. 

Die  ten'arum  mihi  præter  omnes 
Angulus  ridet. 

Hor. 


Der  er  et  yndigt  Land, 
Det  staaer  med  brede  Bøge 
Nær  salten  Østerstrand; 

Det  bugter  sig  i  Bakke,  Dal, 
Det  hedder  gamle  Danmark, 
Og  det  er  Freias  Sal. 

Der  sad  i  fordums  Tid 

De  harniskklædte  Kæmper, 

Udhvilede  fra  Strid; 

Saa  drog  de  frem  til  Fienders  Meen, 

Nu  hvile  deres  Bene 

Bag  Høiens  Bautasteen. 

Det  Land  endnu  er  skiønt. 
Thi  blaa  sig  Søen  bælter. 
Og  Løvet  staaer  saa  grønt; 
Og  ædle  Qvinder,  skiønne  Mø'r 
Og  Mænd,  og  raske  Svende 
Beboe  de  Danskes  Ø'r. 

Et  venligt  Syd  i  Nord 

Er,  grønne  Danarige! 

Din  axbeklædte  Jord; 

Og  Snekken  gaaer  sin  stolte  Vei. 

Hvor  Ploug  og  Kiølen  fure. 

Der  svigter  Haabet  ei. 

Vort  Dannebrog  er  smukt. 
Det  vifter  hen  ad  Havet 
Med  Flagets  røde  Bugt. 
Og  stedse  bar  sin  Farve  hvid 
Dit  hellige  Kors  i  Blodet, 
O  Dannebrog!  i  Strid. 


/ 


SANG  TIL  THORVALDSEN. 

Hil  Drot  og  Fædreland! 

Hil  hver  en  Danebopger, 

Som  virker,  hvad  han  kan! 

Vort  gamle  Danmark  skal  bestaae, 

Saa  længe  Bøgen  speiler 

Sin  Top  i  Bølgen  blaa. 

ved  Festen  den  16de  October  1819. 


Herr  Thorvald  drog  over  salten  Hav, 
Til  Roma  Snekken  mon  stande; 
Der  satte  de  ham  ved  den  Marmorgrav, 
Saa  drog  de  ad  brusende  Vande. 

De  vidste,  han  eied  et  Nemme  snildt 
Til  Kunsten  med  Lethed  at  lære. 
De  tænkte:  »Den  gode  yske  Pilt 
Skal  gøre  sit  Fædreland  Ære. 

End  findes  Kæmper  der  hobeviis, 
Som  tiene  Gud  Thor,  den  Herre; 
Men  til  at  virke  Vaulundurs  Priis 
Med  Kløgten,  findes  der  Færre«. 

Thi  toge  de  ham,  som  han  gik  og  stod. 
Og  satte  ham  paa  den  Snekke. 

Nu  Stod  han  bedrøvet,  det  unge  Blod, 
Og  græd  bag  Myrternes  Hække. 

Han  søgte  forgieves  den  danske  Bøg, 
Og  Taaren  ham  Øiet  mon  væde; 
Han  tænkte  kun  midt  i  den  sydlige  Spøg 
Paa  Nordens  alvorlige  Glæde. 

»Op,  Thorvald!  Taaren  af  Øiet  visk, 
»Benyt  dine  Timer  saa  fage, 
»Sku  atter  dybt  i  Naturen  frisk, 
»Og  vend  med  Laurbær  tilbage.* 

Men  ud  han  vandred  af  Byens  Port, 
Og  monne  de  Taarer  aftørre; 
Thi  var  end  Nordboens  Nemme  stort, 
Saa  var  dog  Hiertet  ham  større. 

Nu  Fristen  var  endt,   og  han  stod  ved  Strand; 

Da  monne  ham  Uro  fortære. 

Thi  elsked  han  høit  sit  Fædreland, 

Saa  elsked  han  ogsaa  sin  Ære. 

En  Aften  han   stirred  med  Haand  under  Kind, 
Mens  Gubben  fortalte  den  Sage 
Om  Jason,  der  hented  det  gyldne  Skind, 
Og  vendte  tapper  tilbage. 

Da  reiste  sig  Thorvald  af  Veemodsdunst, 
Og  Flammen  i  Øiet  ham  brændte: 
»Det  gyldne  Skind  er  den  gyldne  Kunst, 
»Og  Jason  skal  atter  det  hente!« 


SANG  TIL  THORVALDSEN. 

Og  hurtig  reiste  sig  Helten  kiæk, 
Og  Helten  under  hans  Hænder, 
Og  Billedet  stod  til  Canovas  Skræk, 
Som  vel  Heimskringla  nu  kiender. 

Thi  neppe  forstod  hun  din  høie  Natur, 
Før  Fama  dit  Rygte  bebuder, 
At,  Thorvald!  dit  lille  Bræddeskuur 
Stod  fuldt  af  de  græske  Guder. 

Din  Krands  er  vundet.     Som  trofast  Ven 

Du  vender  atter  tilbage. 

At  hilse  det  elskte  Land  igien, 

Som  skued  din  Barndoms  Dage; 

Og  smiler  i  Venskabs  Helligdom, 
Hvor  vi  dig  Takken  frembære. 
Ei  Alexander  til  Babel  kom 
Med  større  Hæder  og  Ære. 

Tak,  Thorvald!  Tak  for  den  Krands,  du  vandt; 
Dens  Blade  jo  dele  vi  alle. 
Vaulundur  atter  sit  Værksted  fandt. 
Og  henrykt  smiler  Valhalle. 

HANS  HEGER. 

November  1819. 


En  Olding  bæres  hen 

Paa  sorten  Baare. 

Hvi  ønskes  han  igien? 

Hvi  fældes  Taare? 

Har  han  ei  naaet  en  sielden  Livets  Alder? 

Og  er  det  ei  en  Trøst, 

Naar  modne  Frugt  i  Høst 

Fra  Træet  falder? 

O,  det  er  Trøsten  ei, 

Som  os  forlader; 

Men  Ven  paa  Livets  Vei 

Var  han,  og  Fader. 

Vi  mindes  kun  de  skiønne  Øieblikke, 

Den  Straale  paa  vor  Sti, 

Og  græde  nu,  fordi 

Den  lyser  ikke. 

I  sorte  Kapper  nu 

De  Smaae  hentræde, 

Og  ane  Dødens  Gru, 

Og  stille  græde. 

Forundring  med  Bedrøvelse  dem  ryster. 

Hvor  Bedstefaer  gik  hen. 

De  spørge  tidt  igien. 

Og  Svaret  trøster. 


HAKS  HEGER. 

Men  du,  som  trøste  vil! 

Dit  Indre  rystes; 

Maaskee  du  trænger  til 

Nu  selv  at  trøstes. 

I  mørken  Vraa  dit  Veemodsøie  stirrer, 

Og  Harpen  i  dit  Skiød 

Kun  ved  den  Elsktes  Død 

Saa  sagte  dirrer. 

O,  Gud!  han  var  min  Ven  — 

Nu  Dødens  Bytle! 

Forgieves  tyer  jeg  hen 

Nu  til  hans  Hytte. 

Vi  sees  i  Himlen  efter  Livets  Torden; 

Men  ei  som  kiærlig  Aand 

Han  leder  ved  sin  Haand 

Sin  Søn  paa  Jorden. 

Hvor  tidt  med  salig  Lyst 

Sad  vi  tilsammen! 

I  Begges  aabne  Bryst 

Var  Venskabsflammen ; 

Thi  Aldren  ei  adskilte  vore  Straaler, 

Kunst,  Kiærlighed  forbandt, 

Og  seent  i  Høsten  fandt 

Jeg  Martsvioler. 

O  du,  som  elskte  mig! 
Hør  Skialdens  Stemme. 
Nei,  aldrig  kan  han  dig, 
Dit  Minde  glemme, 

Og  aldrig  ham  dit  Vennesmiil  forlader; 

Det  styrke  skal  min  Hu, 

Og  lære  mig,  som  du,  i 

At  vorde  Fader. 


EMILIE  HENRIETTE  KIRSTEIN, 
FØDT  CRAMER. 

Januar  1820. 


Atter  nu  en  Grav!  Knap  jeg  forlader 
Hiin,  bestrøet  med  Blomster  og  med  Sand, 
Der  indhyller  dig,  min  anden  Fader! 
Før  jeg  atter  staaer  ved  Gravens  Rand. 
Hvo  er  giemt  i  Hvælvingen  derinde? 
Mønstret  for  sit  Kiøn,  en  tro  Veninde. 

Nævn  ei  hendes  Dyder,  Famas  Tunge! 
Den  Beskedne  handler  du  imod. 
Elsket  af  den  Gamle  som  den  Unge, 
Var  det  hende  nok,  at  være  god; 
Duggens  Perler  liig  i  heden  Sommer, 
Der  forfriske,  førend  Dagen  kommer. 

Næste  Vaar  vil  vi  paa  Graven  sætte 
Martsviolens  blaa  beskedne  Dusk; 
Men  ei  Stedmoersblomsten,  Henriette! 


EMILIE   HENRIETTE  KIRSTEIN. 

Klæde  skal  din  Høi  med  breden  Busk: 
Mere  moderligt  i  Vel  og  Smerte, 
Ak,  end  dit,  slog  intet  Moderhierte. 

Derfor  aldrig  glemmes  skal  dit  Minde, 
Skiøndt  dit  Støv  vi  dække  nu  med  Jord. 
Hvo  sad  saa  beskeden,  ganske  Qvinde, 
Huuslig  ved  det  lille  Arbeidsbord? 
Og  dog  i  din  Aand  erkiendtes  atter 
Kirsteins  Hustru,  Cramers  ædle  Datter. 

Stille  Hauge,  hvor  hun  daglig  vandred, 

Liig  hiin  Moder  i  Luises  Sang, 

Som  med  Vintren  har  dit  Syn  forandret, 

Taagen  ruger  i  den  visne  Gang, 

Ryst  din  Taare  ned !  Den  Gode  bygger 

Aldrig  meer  i  dine  Sommerskygger. 

Hvad?  den  Barm,  saa  høi,  saa  ufortrøden, 
Varm  for  alt  det  Gode,  Siælen  saae. 
Dette  Hierte  hærdet  er  af  Døden, 
At  det  meer  ei  kunde  kiærligt  slaae? 
Elskte!  slipper  ikke  Haabets  Anker: 
Hist  det  slaaer,  hvor  Jesu  Hierte  banker. 

THOMAS  THAARUP. 

1821. 


Hvo  hviler  her  i  frisken  Grav 
Paa  stille  Landsby-Kirkegaard? 
Forladt  den  gamle  Vandringstav 
Nu  støvet  i  hans  Kammer  staaer. 

Thi  uden  Viv  og  uden  Børn 
Vor  Gubbe  hen  ad  Veien  kom, 
Og  ene  til  den  faste  Tiørn 
Han  støttede  sin  Alderdom. 

Var  han  en  Bonde?     Bønder  bar 
Hans  Kiste  til  hans  Hvilested; 
Dog  smiilte  Dagen  sølvblaaklar, 
Og  Egnens  Piger  fulgte  med. 

Jeg  saae  ham  fiernt  fra  Stadens  Støi, 
I  Skoven,  hvor  han  gierne  gik; 
Hans  Pande  hvælved  sig  saa  høi. 
Og  mandigt  var  hans  Tankeblik. 

Og  Sølverlokken  snoede  sig, 
Skiøndt  han  en  Hader  var  af  Pragt, 
Omkring  hans  Tinding  kongelig, 
Som  Kronen  om  en  Isse  lagt. 

Et  ædelt  Ved  i  grove  Bark! 

Ei  Bonde,  skiøndt  han  selv  det  skrev; 


THOMAS  TH AARUP. 

Kornblomsten  voxte  paa  hans  Mark, 
Violen  i  hans  Overdrev. 

Slet  var  hans  Høst  ved  Leens  Klang, 
Han  kræved  ei  Pomonas  Skat, 
Naar  Lærken  i  hans  Fælled  sang. 
Og  Stiernen  blinked  i  hans  Nat. 

Men  stolt  og  rørt  hans  Stemme  lød, 
Du  ædle  Bondestand!  for  dig, 
Da  Fredrik  Trællelænken  brød, 
Og  Frihedstøtten  reiste  sig. 

Skiønt  bandt  en  hedenfaren  Skiald 
Udødeligheds  Krands  af  Siv, 
Da  Høimod  trodsed  Stormens  Giald, 
Og  frelste  Brødres  dyre  Liv; 

Og  medens  Fiskerleiet  staaer 
Paa  Danerkyst  ved  Havets  Tang, 
Og  mens  en  Baad  i  Bølgen  gaaer, 
Forglemmes  ikke  Ewalds  Sang. 

Men  heller  ei  forglemmes  din, 
O  Thaarup!  aldrig  skal  den  døe, 
Saa  længe  Luft  ved  Leens  Hviin 
Faaer  Kryder  af  det  friske  Hø. 

Og  aldrig  folder  Danmarks  Flag 
Fra  Skibet  ud  sit  Purpurhang, 
At  Dansken  mindes  jo  den  Dag, 
Da  du  til  Flagets  Ære  sang. 

8* 

Tag  Harpen  hed  af  Hyttens  Søm, 
Hæng  den  i  Kirken  som  en  Skat, 
Lad  Toner,  som  en  hellig  Drøm, 
Igiennembæve  den  hver  Nat! 

Thi  skiøndt  kun  slet  og  ret  af  Eeg, 
Han  stemte  den  for  Gud  og  Dyd, 
Og  rørte  den  til  Strængeleg, 
At  den  fik  Davidsharpe-Lyd. 

Nu  er  han  med  sin  Schulz  hos  Gud. 
Fra  Himlen  lyder  Begges  Røst, 
Naar  Andagtshymnen  bryder  ud, 
Og  styrker  Haabet  i  vort  Bryst. 


MAANEN  I  TUSMØRKE. 


Forgyldet  Aftenstiernen  straaler 

Kun  saare  kort; 

Den  ikke  Natteluften  taaler. 

Thi  gaaer  den  bort. 

Den  følger  Solens  varme  Lue 

Med  Velbehag, 

Og  blinker  kun  paa  Himlens  Bue, 

Mens  det  er  Dag. 


MAANEN  I  TUSMØRKE. 

Men  Elskov  med  de  hvide  Hænder 

Ei  lider  Sol; 

Sin  Duft  den  først  i  Mørket  sender, 

Som  Natviol. 

Da  kommer  Maanen  med  det  svage, 

Det  milde  Skin, 

Og  funkler,  uden  at  opdage, 

I  Busken  ind. 

Og  tro  den  lyser  Kiærligheden 

Paa  skiulte  Vei; 

Men  Maanen  altid  var  beskeden. 

Den  sladdrer  ei. 

Og  skiøndt  vel  Bækkens  Mund  om  Tingen 

Bestandig  gaaer, 

Saa  taler  den  et  Sprog,  som  Ingen 

Af  os  forstaaer. 

Og  derfor  kan  de  unge  Kiære 

Sig  frit  betroe; 

Dem  røves  ikke  deres  Ære 

Og  deres  Ro. 

Kun  Maanen  vidner  elskovsdrukken : 

De  smiilte  nys; 

Og  Kilden  tolker  deres  Sukken 

Og  deres  Kys. 


113 


114  LYRISKE  DIGTE  OG  EOMANCER. 

ÆSELET  OG  HYRDINDEN. 

En  Fabel. 


Et  Æsel  tygged  Tidsler,  Hyrdinden  fletted  Roser. 

Af  Dyret  maatte  Pigen  da  døie  mange  Skoser: 

» Hvad  nytte  dine  Blomster,  naar  man  dem  ei  kan  spise  ?< 

Hvor  ofte  maae  vi  høre  den  gamle  Æsel-Vise! 


RIDDEREN  VED  KULSVIERHYTTEN. 


I  Skoven  sidder  en  Kulsvierqvinde ; 

De  Bøge  beskytte  for  Østenvinde. 

Men  Mennesket  raser  værr\  end  Vinden, 

Thi  sidder  den  Viv  med  Taarer  paa  Kinden. 

Greve  Geert  omkring  i  Landet  hærger. 
Hver  Dannemand  sig  mod  Fienden  værger; 
Saa  giorde  Skialm,  hendes  Husbond  kiære, 
Han  stred  mod  Greven,  og  faldt  med  Ære. 

Men,  ak!  nu  sidder  hun  der  alene 
Med  fem  Smaabørn  bag  de  vaade  Grene. 
»En  usæl  Skiebne  vi  nu  maae  friste, 
»Meer  Brød  ei  yde  de  brændte  Qviste. 


RIDDEREN  VED   KULSVIERHYTTEN. 

»Greve  Geert  nu  fnyser  omkring  i  Landet, 
>Af  alle  Danske  forhadt  og  forbandet. 
»Christ  frie  os,  hvis  han  finder  vor  Rede! 
»Da  føle  vi  først  hans  grumme  Vrede. 

»Mens  de  sig  pryde  med  Seierskrandsen, 
»De  spidde  de  spæde  Børn  paa  Landsen; 
>De  kaste  det  diende  Noer  i  Flammen. 
»Christ  straffe  den  Røver  i  Helved!     Amen.« 

Mens  stakkels  Moder  saa  taler,  og  græder, 
I  varme  Kofter  de  Smaae  hun  klæder. 
To  Brød  i  Dag  hende  Klosteret  sendte; 
Dem  skal  ei  sluge  den  hungrige  Glente. 

De  Hvedebrød  store  de  Smaae  hun  viser. 
Som  Fugl  i  Reden  hun  dem  bespiser; 
Da  rasler  det  i  de  nære  Hækker, 
Hun  seer  en  Kæmpe,  som  Sved  bedækker. 

Sin  Hest  har  han  bundet  ved  Træets  Grene, 
Han  synker  træt  paa  mosgroede  Stene. 
Hielp,  Gud,  nu!  Kommer  en  fiendtlig  Kæmpe? 
Dog  nei!  han  farer  jo  mild  med  Lempe. 

Han  tog  sin  Hielm  af  den  hvælvede  Pande. 
»Niels  Ebbesøn!  er  det  jer  for  sande? 
»Herr  Ridder!  hvi  er  I  saa  bleg,  afmægtig? 
»I  kneiser  jo  ellers  i  Pladerne  prægtig.« 

»Vor  Moer!  heel  aarle  vi  vare  paa  Færde, 
>Vi  skar  os  Frokost  med  skarpe  Sværde. 
>Dog  har  ei  Hesten  end  faaet  Havre, 
»Jeg  faster  endnu  foruden  Davre.« 

»To  Brød  jeg  har  kun  til  fem  smaae  Siæle; 
»Nu  faaer  man  kun  Brød  ved  at  røve  og  stiæle. 
>Jeg  er  den  Siette,  som  lidt  skulde  nyde, 
»Den  syvende  Del  vil  vi  eder  byde.« 

»Vor  Moer!  jeg  føler  mig  styrket  saare. 
»Aftør  I  kun  eders  Glutters  Taare! 
»Snart  skal  I  roligt  i  Freden  leve: 
»Niels  Ebbesøn  vog  den  kullede  Greve. 

»Mens  Faaret  bræged,  og  Gaasen  kæged, 
»I  Randers  sig  Sværdene  flink  bevæged. 
»Vi  tog  den  Vovhals  i  gule  Lokken, 
»Afhug  hans  Hals  over  Sengestokken.« 

»Herr  Ebbesøn!  vog  I  den  kullede  Greve? 
»Da  skal  I  nyde  den  hele  Leve.« 
Hun  vilde  dem  Brødet  af  Mundene  tage; 
Vel  græde  de  Børn  med  bitter  Klage? 

Nei,  alle  dem  Blus  paa  Kinden  brænder. 
Hver  rækker  sit  Brød  med  de  bitte  Hænder: 
»Du  hevned  vor  Faer,  vog  Danmarks  Drage, 
>Du  heel  skal  nyde  vor  Hvedekage.« 

Niels  Ebbesøn  græder.     Han  mægter  ei  Takken. 
Han  stirrer  til  Steilen  derude  paa  Bakken: 
»Og  fanged  de  mig,  for  paa  Hiul  at  bryde, 
»Det  skulde  mig  nu  kun  slet  fortryde. 

»Beholder  I  selv  kun  eders  Davre: 

»Snart  faaer  jeg  vel  Mad,  naar  min  Hest  faaer  Havre. 

»Snart  Rugen  atter  og  Hveden  kan  voxe, 

»Snart  pløier  I  Landet  med  stærken  Oxe. 

»Naar  da  I  sidder  i  Hytten  sammen, 

»Og  korte  jer  Tiden  ved  Aftengammen. 

»Da  glemmer  ikke  den  Mand  i  Freden, 

»Som  skræmmed  jer  Glenterne  bort  fra  Reden.« 

Han  drak  lidt  Vand  af  Kulsvierkanden, 
Han  tørred  Sveden  af  Heltepanden, 
Med  ham  i  Galop  sig  Gangeren  strakte, 
Forgieves  de  efter  ham  Brødene  rakte. 


PROLOG, 

fremsagt  i  det  dramatisk-literaire  Selskab  i  Anledning  af 
Holbergs  Jubilæum,  den  6te  November  1822. 


Vi  veed,  det  er  en  ærværdig  Skik, 
Rørt  at  begræde  de  Fædre, 
Som  kort  for  os  ud  af  Verden  gik; 
Men  lee  med  dem  er  dog  bedre. 

Til  Grønnegade  de  tog  der'  Kaas, 
Naar  dem  en  Spøg  skulde  glæde; 
Vi  Andre  lee  nu  paa  Hallandsaas, 
Til  Torv  er  vorden  et  Stræde. 

Men  skiøndt  man  stundom  i  Rummet  vandt, 
Dog  ofte  Tiden  os  svigter; 
Hvad  hielper  det,  man  Theater  fandt, 
Naar  ei  man  finder  en  Digter? 

Nu  skrev  man  sagtens  i  anden  Stiil, 
Men  ikkun  til  liden  Gammen; 
Thi  ei  en  Bredal  og  Jomfru  Biehl 
Frembringer  en  Holberg  tilsammen. 

Med  fransk  og  nydeligt  Syngespil 
Man  vilde  standse  sin  Klage; 
Men  Maaltid  Latter  maa  stundom  til, 
Hvis  det  skal  Dansken  behage. 

En  ædel  Digter,  af  Smerter  træf, 
Paa  dette  Savn  vilde  bøde; 
Han  skrev  i  Dynerne  paa  et  Bræt, 
Og  vakte  Latter  —  og  døde. 

En  anden,  mere  for  Smerter  fri. 
Elskværdigt  loe  under  Masken, 
Og  skrev  en  lystelig  Parodie, 
Og  drukned  Sorgen  i  Flasken. 

Nu  var  man  atter  da  lige  nær. 
Dog  vared  Savnet  ei  længe; 
Snart  regnede  Skuespil  i  en  Hær. 
Hvad  giør  ei  Tydsken  for  Penge? 

Med  Latter  blandte  sig  Taarer  nu, 
Og  Hver,  som  fandtes  tilstede, 
Høit  over  Iffland  og  Kotzebue 
Da  maatte  lee,  maatte  græde. 

Tilsidst  dog  af  disse  Finker  kied, 
Snart  Spøgen  voxte  til  Alvor: 
Man  plukked  Blomster  i  bedre  Bed, 
Og  hylded  Thaarup  i  Halvor. 

Og  skal  der  grædes,  saa  lad  os  faae. 
Hvad  ret  kan  Længselen  køle! 
De  Skialde  monne  det  Vink  forstaae. 
Og  lærte  Folket  at  føle. 

Nu  blev  der  sørget  af  Hiertensgrund, 
Nu  kunde  sig  Kinderne  bade; 
Men  græde  daglig  saa  mangelund, 
Tilsidst  kan  Øinene  skade. 

Der  klang  ei  længer  i  Hal  en  Stræng, 
Som  klynked  ei  over  Helte, 
Og  selv  paa  Gaden  den  mindste  Dreng 
Rørt  vilde  Hierterne  smelte. 

Hvad  var  at  giøre?     Nu  Bundt  paa  Bundt 
Tragoedier  fik  Directionen; 
Men  >gar  zu  viel  ist  doch  ungesund«. 
Som  Manden  sagde  til  Konen. 

Træt  af  at  græde,  man  vilde  lee. 
For  megen  Klynken  er  daarlig. 
Men  intet  Livligt  man  fik  at  see. 
Thi  Tiden  var  for  alvorlig. 

Tilbage  maatte  man  gaae  iglen, 
Hvis  man  sig  ret  vilde  more, 
Til  vittig  Munterheds  gamle  Ven, 
Og  hylde  Ludvig  den  Store. 

Saadan,  som  Phønix,  han  atter  steg 
Forynget  skiøn  af  sin  Aske. 
Aarhundredet  med  sine  Taager  veg 
De  har  ei  bleget  hans  Maske. 

Med  liflig  Farve  den  er  at  see 
Ved  laurbærflettede  Kiæde. 
Af  den  vore  Børnebørn  vil  lee, 
Naar  os  de  ei  meer  begræde. 


TIL  MORGENSOLEN. 


Tak,  du  himmelske  Lys,  som  atter  straaler 
Paa  min  Bog,  min  Haand,  og  paa  min  Kind! 
Glæden  drikker  jeg  nu  af  dine  Skaaler, 
Thi  du  fylder  med  Mod  og  Kraft  mit  Sind. 

Naar  du  længe  bag  sorten  Sky  dig  skiuler, 
Nedslaaes  Kræfterne,  Dunsten  stiger  af  Hav, 
Taagej etten  staaer  frem  af  sine  Huler, 
Hele  Jorden  er  liig  en  fugtig  Grav. 

Jetten  af  sortgraat  Vand  et  Fængsel  hvælver, 
Trækvind  suser  igiennem  Murenes  Rift; 
Kuet  i  Lænker,  mørk  Naturen  skiælver, 
Glemmer  sit  Haab,  Erindring,  sin  Bedrift. 

Skilt  fra  Straalerne  gaaer  den   bedrøvede  Sanger, 
Søger  en  Gien  stand,  søger  i  Vintren  Vaar, 
Finder  den  ei,  og  som  en  jordisk  Ganger 
Pegasus  mat  med  siunkne  Vinger  staaer. 

Men  naar,  Phøbus  Apoll!  du  atter  luer, 
Brister  trykkende  Fængselshvælving  brat; 
Orion  og  Himmel  vognen  jeg  skuer 
Atter  i  Glands  fra  mørke  Midienat. 

Og  den  smilende  Morgen  misted  Muren, 
Som  indklemte  saa  tungt  min  Følelse  nys. 
Phøbus  elsker  med  Sværmeri  Naturen, 
Skienker  den  hele  Skabning  Morgenkys. 

Lær,  o  himmelske  Lys!  min  Aand  at  vaage. 
Lær  den  frydes  ved  Alt,  hvad  stort  er  og  smukt; 
Da  skal  ingen  jordisk  Taage 
Stække  Siælens  hellige  Vingeflugt. 

MARIA  ELISABETH  ZINCKS  MINDE. 

FORSPIL. 
Den  12te  April  1823. 


Ouverturen  til  Gskdbillon  spilies  af  Orcliestret.    Tæppet  gaaer  op, 
og  forestiller  den  første  Decoration  i  Stykket. 

ClORINDE   Og   ROSALIA 

(Jfr.  Zrza  og  Jfr.  LøfQer)  sidde  ved  deres  Arbeide;  Skammelen 
ved  Kaminen  staaer  tom.    De  begynde  Terzetten: 

Hvor  skal  vi  til  Festen  os  smykke, 
O,  vor  Skiønhed  Alt  skal  henrykke; 
Os  Ingen  ligne  skal  i  Glands, 
Og  vi  skal  vinde  Seirens  Krands. 
Til  min  Pynt  skal  ei  findes  Mage, 
Alles  Hyldest  jeg  skal  modtage; 
Vi  skal  vinde  Seirens  Krands. 

Musiken  standser;  en  enkelt  Violin  spiller  nogle  Tacter  af 
Cendrillons  Vise,  og  forstummer  pludselig. 

Clorinde. 
Hvor  er  Anine? 

ROSALIA. 

Hvor  er  Cendrillon? 
Clorinde. 
Den  hele  Morgen  saae  jeg  hende  ei, 
Og  hun  er  ellers  tidligst  dog  paa  Færde, 
Og  sysler  om  i  Huset  ufortrøden. 
Hun  vredes  ei,  fordi  vi  gnave,  skiende. 
Misunder  hverken  Skiønhed  eller  Pragt. 
Naiv  og  munter  i  sin  lette  Kiortel, 
Som  Aske  graa,  hun  kaldes  Askepot, 
Og  leer  selv  venligt  ad  sit  Øgenavn. 


MARIA  ELISABETH  ZINCKS  MINDE. 
ROSALIA. 

Hvor  er  hun  nu?     Jeg  frygter,  hun  er  syg. 

Kom,  Søster!  vi  vil  gaae  til  hendes  Seng, 

Vil  kysse  hende,  bede  hende  kiærligt 

Tilgive  os  vor  latterlige  Stolthed; 

Og  vi  vil  pleie  hende  søsterligt. 

Indtil  hun  atter  svæver  frisk  iblandt  os. 

Alidor 

(Nielsen)  træder  ind. 

Det  er  for  silde.  Piger!  Nærmer  eder 
Ei  hendes  Leie.  Hun  er  bleg  og  stiv. 
Ei  vækkes  hun  igien  af  eders  Kys. 

Clorinde. 
O,  Himmel! 

Ros  ALI  A. 

Cendrillon? 

Alidor. 

Den  lette,  muntre, 
Den  friske  Cendrillon  er  ikke  meer. 
En  Nattefrost  har  dræbt  den  lille  Fugl, 
Den  ligger  stiv  og  udstrakt  paa  sin  Rede. 
Den  ufortrødne  Flid,  Uagtsomheden 
Imod  sig  selv,  hvergang  det  Andre  gialdt. 
Har  voldet  hendes  alt  for  bratte  Død. 
En  Foraarsalf  bedugged  hendes  Bryst 
Med  iiskold  Aande.     Ak,  nu  hviler  hun! 
Men  som  en  Sommerfugl  hun  kastet  har 
Paa  Jorden  Larvens  Aske.     Hun  udbreder 
De  guldblaae  Vinger  imod  Evigheden. 
En  større  Troldmand  nu,  end  Alidor, 
Berørte  hendes  Isse  med  sin  Finger. 

Uskyldighedens  englehvide  Rose 
Nu  smykker  himmelsk-yndigt  hendes  Bryst, 
Og  med  den  Værdighed,  som  Døden  gav, 
Hun  svæver  nu  i  Salighedens  Haller. 

GlORINDE    og   ROSALIA 
bedrøvede. 
Vor  Søster! 

Alidob. 

Ja,  det  var  hun.     Men  ei  blot 

Hun  sysled  her  paa  eders  Faders  Borg; 

Tidt  fulgte  hun  mig  hemmeligt  paa  Flugt, 

Og  med  den  samme  venlige  Natur 

Hun  viste  sig  i  mange  Skikkelser. 

Thi  —  kiender  I  mig,  Piger? 

ROSALIA. 

Du  er  Betler. 
Alidob. 
Ja,  vist  nok  Betler;  gaaer  fra  Huus  til  Huus 
Og  banker  paa,  ei  for  at  tigge  selv. 
Men  blot  for  at  berige  Giveren. 
Thi  al  den  Gave,  som  jeg  trygler  om. 
Er  kun:  en  aaben  Siæl,  Opmærksomhed 
For  mine  Sange,  der  forskiønne  Livet, 
Og  lære  Mennesket  sig  selv  at  kiende. 
Saa  sad  jeg  alt  som  Oldingen  Homer, 
Og  sang  om  Heltedaad  ved  Hallens  Port. 
Snart  klædt  som  Ridder,  snart  som  Haandværksmand, 
Snart  som  en  Lærd,  og  atter  som  en  Gud, 
Jeg  tolker  Livets  Syner  og  Bedrift 
I  Øieblikkets  Dragt  for  alle  Tider. 
Let  var  det  mig,  at  kaste  denne  Kaabe, 

At  staae  for  eder  som  Apoll,  som  Bragi, 
Med  Laurbærlyren  eller  Egeharpen, 
I  Guld  og  Purpur,  kostelige  Liin  — 
Men  nei!  bedst  passer  tarvelige  Dragt 
I  Dag,  da  jeg  har  mistet  min  Maria. 

De  synke  hen  i  stUle  Veemod;  nogle  Toner  af  Alfechoret 
i  anden  Aet  af  Cendrillon  hiares. 

Alidor. 
Og  nu  afsted  til  Salen,  hvor  hun  drømte, 
Og  nød  en  Anelse  om  hine  Glæder, 
Der  møde  hende  nu  hos  Gud  i  Himlen. 
Min  Tryllestav  jer  bringer  did  med  mig. 
At  finde  Trøst  for  en  oprigtig  Sorg, 
At  være  Vidner  til  et  Øieblik, 
Som  hædrer  hendes  Hedenfart  og  Minde. 

Han  vinker  med  sin  Stav;  Skuepladsen  forvandles  til  Salen  i  anden 
Aet  af  Cendrillon.  Hvor  hun  før  laae  og  sov,  staaer  nu  en 
Støtte  med  Maria  Elisabeth  Zincks  Billed;  over  Støtten  en 
tom  Blomsterkrukke.  I  Baggrunden  Skuespillerselskabet,  deels  i 
Costiune,  deels  i  egne  Dragter.  Alle  have  Blomster,  som  hver  til 
sin  Tid  sætter  i  Urnen.   Der  synges  sagte  i  Baggrunden: 

Stig  rolig  ned,  du  blide  Slummer! 
Ned  over  Uskylds  Hvilested. 
Smiil,  Haabets  Engel!  fra  Himlen  ned. 
Og  trøst  os  venligt  i  vor  Kummer. 

^  Alidor. 

Jeg  nærmer  mig  dit  kolde  Støv, 

Hvor  Veemod  kun  er  Hiertets  Lindring. 

En  Busk  af  unge  Blomsterløv 

Skal  brede  sig  til  din  Erindring. 

Jfr.  Jørgensen 

som  Bera. 

For  streng  jeg  dig,  min  Signe!  tvang: 

Oehlenschlåger.    XI.  9 

Nu  har  dit  Hierte  Seier  vundet. 

Nu  rører  du  os  sidste  Gang. 

Din  Krands  er  atter  sammenbundet. 

Hænger  Krandsen  paalStøtten. 

Mad.   WiNSLøW 
som  Fanchons  Kammerpige,  med  Lyren. 

Fanchon!  din  Lyra  klinger  ei, 
For  Alles  Bifald  sødt  at  vinde; 
Jeg  sætter  den  blandt  unge  Mai, 
Og  sørger  for  en  tabt  Veninde. 

Bauer 

som  den  unge  Bonde  i  Joconde,  med  Rok  og  Teen. 

Her  hænger  jeg  dig  hen  med  Graad 
Den  Rok,,  hvorpaa  du  spandt  med  Latter. 
Nu  Pareen  klippet  har  din  Traad, 
Du  venlige  Naturens  Datter! 

Stage 

som  Commandant  i  Paul  og  Virginie. 
Min  Virginie!  af  salten  Hav 

Vi  drog  til  Glæden  dig  tilbage  — 

Ak!  af  den  kolde,  mørke  Grav 

Kan  ingen  Vennehaand  dig  drage. 

Mad.  Andersen 

som  Coelestina  i  Correggio. 

Den  Krands,  som,  Kunstneren  til  Tak, 
Ham  Coelestina  skienke  vilde  — 
Tag  den,  Lauretta!  O,  hvi  drak 
Du  selv  saa  brat  af  Dødens  Kilde? 

LiEBE 
som  Elskeren  i  Fugleskydningen. 

For  kort  Tid  siden  kun  du  saae 
Caleidoscopets  Farve  vrimmel ; 

Nu  danne  sig  paa  Ætherblaa 
Jordlivets  Farver  til  en  Himmel. 

Mad.  Heger 

som  Keiserinden  i  Hermann  von  Unna. 

Ida!  din  Ømhed  for  din  Ven 
Mig  lærte  Kiærlighed  betvinge; 
Men  du  skal  vække  den  igien, 
Hvor  Evighedens  Harper  klinge. 

Lindgreen 

som  den  gamle  Fader  i  De  to  Brødre. 

Da  Broder  du  en  Broder  gav, 
Du  skienkte  Hiertet  atter  Glæde; 
Og  skulde  ved  sin  Mallys  Grav 
Den  gamle  Fader  ikke  græde? 

Ryge 

som  Vilhelm  1  Axel  og  Valborg,  med  Harpen. 

Du  var  jo  ikke  sorrigfuld. 
Og  friske  vare  dine  Kræfter; 
Hvi  gik  du  hiem  og  laae  i  Muld, 
Min  Else!  Ugedag  derefter? 

Enholm 

som  Valentin  i  S  o  ve  drikken. 

Med  Valentin  du  lystig  gik 
Hen  over  Livets  dunkle  Mose; 
Da  drak  du  Dødens  Sovedrik, 
Og  hist  er  du  en  evig  Rose. 

Mad.  Spindler 

som  Hyrdinde. 

Vi  ofte  Glædens  Blomster  brød, 
Som  Munterhedens  troe  Veninder; 
Ak!  nu,  da  Melpomene  bød, 
Thalias  Munterhed  forsvinder. 

9* 

Getti 

som  Peter  i  Høstgildet. 

Vel,  Anna!  du  var  Halvors  Brud, 
Men  Halvor,  stakkels  Halvor  græder; 
Da  Peter  kom  paa  Venskabs  Bud, 
At  vise  dig  den  sidste  Hæder. 

Mad.  Rind 

som  Eødhætte. 

Tør,  Gendrillon!  en  Frændes  Haand 
Dig  disse  smaae  Violer  flette? 
Ja,  saligt  smiler  du  som  Aand 
Ned  til  den  lille  røde  Hætte. 

Jfr.  Brenøe 

som  Betty  i  Robinson. 

Den  Bane,  jeg  betræder  nu. 
Den  har  du  alt  forladt,  Veninde! 
O,  lær  at  være  huld,  som  du, 
Din  Bettys  Efterfølgerind e ! 

Den  lille  adonia 

i  Salomons  Dom. 

Ak,  Leila!  —  nu  i  Gravens  Nat!  — 
Din  største  Fryd  var  Moderglæde; 
Hvi  har  du  da  de  Smaae  forladt? 
Nu  staae  de  ved  din  Grav  og  græde. 

Under  Slutningschoret  træde  de  Øvrige  hen, 
og  fylde  Urnen  med  Blomster. 

Ghor. 

Nu,  Hierte!  du  tilfreds  dig  give! 

Lad  Troens  Kraft  dit  Mod  oplive. 

Hun  var  from,  hun  var  god,  hun  smiler  til  os  ned, 

Hun  nyder  Himlens  Salighed. 

EPILOG 

efter    en  Forestilling  af  Rahbeks  Lystspil  Sommeren  i 
Anledning  af  hans  Sølvbryllup. 


dommeren  forsvinder 

Snart  med  røde  Kinder, 
Naar  den  Livet  skienket  har  sin  Lyst; 

Men  ei  mindre  glæder 

Du,  i  gyldne  Klæder, 
Frugters  Dronning!  moderlige  Høst! 

Vaaren  har  Violer, 

Og  ved  Sommerstraaler 
Blusser  Rosen  i  sin  hele  Pragt; 

Naar  du  Heden  dæmper. 

Herlige  September! 
Dæmper  du  dog  ikke  Livets  Magt. 

Sølvermaanen  kaster 

Straalen  paa  sin  Aster; 
Himlen  blinker  klar,  som  Jordens  Ven. 

Ungdomshaabet  svigter 

Ofte;  men  en  Digter 
H^er  atter  i  Erindringen. 

Digter!  og  Veninde! 

Broderhænder  binde 
Eder  her  en  Krands,  som  ei  forgaaer. 

Ingen  Orm  den  smerter; 

Hvad  i  Vennehierter 
Venskab  planted,  over  Graven  staaer. 

Nyder  Høstens  Lykke! 

Ofte  Flora  smykke 
Eders  Hytte,  fiern  fra  Stadens  Støi; 

Og  ved  Maanens  Smile 

Mangen  Yngling  ile 
Glad,  som  fordum,  til  den  kiære  Høi! 

Kunstens  Kreds  dig  hylder; 

Ven!  hvad  hun  dig  skylder, 
Glemmer  ei  Thalia,  glemmer  ei 

Bag  Cypressens  Grene 

Danmarks  Melpomene, 
Hun  vil  plante  dig  en  Glemmigei. 

Og  mens  Bakken  reiser 
Hist  sin  Brink,  og  kneiser 

Over  Axelstad  hver  Sommerdag, 
Lyder  Fremtids  Stemme: 
»Der  den  Skiald  var  hiemme, 

»Som  udbredte  Følelser  og  Smag*. 


PRINDS  CHRISTIAN  FREDERIKS  FØDSELSDAG. 

Den  18de  September  1823. 


feiølunda  glædes  atter 
Til  Christians  Fødselsfest, 
Og  Gefion,  Odins  Datter, 
Har  smykt  sin  0  som  bedst. 


PBINDS  CHBISTIAN  FBEDEBIKS  FØDSELSDAG. 

Hun  saae  ham  bange  drage 
Fra  hendes  Helligdom; 
Dog  med  sin  hulde  Mage 
Han  tro  tilbagekom. 

Ei  over  Alpen  glemte 
Han  Danmarks  grønne  Dal. 
Apoll  sin  Lyra  stemte 
For  ham  i  Musers  Sal; 
Det  smelted  vel  hans  Hierte, 
Ham  giorde  Barmen  trang, 
Dog  glemte  han  ei,  Herthe! 
Sin  Barndoms  første  Sang. 

Vel  taarner  ikke  Fieldet 
Sig  her  mod  Himlens  Sky, 
Hvor  yndigt  Kildevældet 
Kun  søger  Græssets  Ly; 
Men  bag  de  grønne  Grene, 
Men  under  gamle  Træ'r 
Staae  store  Bautastene, 
Dem  har  Skioldungen  kiær. 

O,  Danmark  er  et  Eden, 
Et  lidet  Paradiis! 
Naar  os  beskiermer  Freden, 
Hvad  skader  Vintrens  lis? 
Saa  let  den  atter  smelter. 
Og  Ægir  frisk  fra  Grund 
Igien  sin  Bølge  vælter 
Igiennem  Øresund. 

Og  stærk  i  Solens  Flamme, 
Som  alle  Glæder  spaaer, 
Vor  gamle  Skioldungstamme 
I  Danerdalen  staaer. 
Saa  trygt  vi  om  den  bygge; 
Alfader!  hør  vor  Bøn: 
Lyksaliggiør  dens  Skygge, 
Og  hold  dens  Krone  grøn. 

O,  Christian!  skiøndt  du  kiender 
Nu  Kunstens  største  Glands, 
Modtag  af  vore  Hænder 
En  dunkel  Egekrands; 
Sæt  Krandsen  om  din  Tinding, 
Og  glæd  dig,  thi  du  veed: 
Skioldungens  bedste  Vinding 
Er  Folkets  Kiærlighed. 


DØDNINGEDANDSEN. 

Af  Romanen  Øen  i  Sydhavet,  første  Deel. 


*  Vel  er  jeg  svag,  dog,  kiære  Død! 
»End  und  mig  nogle  Dage.« 
Og  blev  du  Gubbe,  dækt  med  Snee, 
Du  vilde  mig  dog  nødig  see; 
Thi  følg,  og  stands  din  Klage! 

>Jeg  er  en  kraftig  Mand,  og  dog 
»Du  alt  min  Stav  vil  bryde?« 


DØDNINGEDANDSEN. 

Tidt  styrter  stærken  Gran  fra  Field 
For  Lynet  ned  i  Fossens  Væld; 
Thi  find  dig  i  at  lyde! 

»Jeg  er  en  Mø,  saa  ung  og  smuk, 
»Og  skal  i  Graven  segne?« 
Du  er  for  skiøn  for  denne  Jord; 
Hist  evig  Rosen  staaer  i  Flor, 
Kun  stakket  skal  du  blegne. 

»Du  ønsker  mig,  en  tapper  Helt, 
»Alt  ned  i  dine  Huler?« 
Jeg  kommer  som  en  Kæmpe  stærk; 
Hvad  vil  du  meer?  En  Pandsersærk 
Min  blege  Beenrad  skiuler. 

>Ak,  kiære  Død!  end  ei  udsluk 
»Den  Ild,  som  kiærligt  brænder. t 
Jeg  kysser  med  af  Hiertens  Grund. 
Vel  uden  Læber  er  min  Mund, 
Men  jeg  har  hvide  Tænder. 

»Kan  du  mig  fra  min  gyldne  Skat 
»Saa  ubarmhiertig  vinke?« 
Følg  du  kun  ned  i  sorten  Muld! 
Ei  ruster  Guld;  nu  skal  dit  Guld 
I  Andres  Hænder  blinke. 

»Gak  med  din  Lee!     En  Rigensraad 
»Ei  slæb  i  Dødens  Gruber!« 
Til  Rigets  Raad  jeg  bringer  dig, 

Hvor  om  Guds  Throne  samle  sig 
Serapher  og  Cheruber. 

>Imod  mit  Skioldemærke  dog 
»Du  ei  din  Lee  vil  vende?* 
Adam,  den  første  Adelsmand, 
Dog  maatte  døe.     Giør  du,  som  han! 
Nu  har  den  Spøg  en  Ende. 

»Med  Kongekronen  vel  din  Harm 
»Dog  lader  sig  forsone?« 
Din  Magt  er  endt.     Forgieves  Bøn! 
Paa  Korset  døde  selv  Guds  Søn: 
Tænk  paa  hans  Tornekrone! 

»Os  arme  Smaae  saa  tidlig  alt 
»Du  ned  i  Graven  bringer?« 
Smaabørn  Gudfader  har  saa  kiær; 
Nu  voxe  jer  i  Aftenskiær 
Af  Skuldren  Englevinger. 

»Ak,  kald  den  stakkels  Moder  ei 
»Fra  sine  hulde  Spæde!« 
I  Himlens  Vindve  skal  du  staae, 
Naar  dine  Børn  i  Skole  gaae; 
Af  Glæde  skal  du  græde. 

Jeg  er  ei  smuk,  men  er  ei  ond, 
Med  samt  min  Skaldepande. 
Jeg  bringer  eder  korten  Vee; 
Men  Siælen  træffer  ei  min  Lee, 
Den  skal  til  Gud  opstande. 


TIL  HAVET. 

TIL  HAVET. 
Af  Romanen  Øen  i  Sydhavet,  første  Deel. 


Hellige  Hav!  seer  jeg  dig  atter? 

Du,  som  i  min  Barndom 

Med  brede  Bølger  Strandbredden  slog, 

Ei  langt  fra  Hytten, 

Hvor  jeg  Oldtidens  Drømme 

Tidt  giendrømte, 

Og  naar  Sælhunde  sig 

Soled  paa  Kystens  besqvulpede  Steen, 

Havfruer  saae 

Og  den  tangklædte  Havmand, 

Der  ved  sin  Sangs  lokkende  Vise 

Den  under  0  vandrende  Jomfru 

Måned  i  Dybet! 

Aar  adskilte  mig, 
Ægir!  mægtige  Hersker!  fra  dig, 
Og  jeg  saae  kun  yndigt  dit  Alfebarn, 
Naar  sig  en  Bæk 
Giennem  Blomsterne  gød; 
Eller  naar  en  Flod 
De  lystige  Stæder  forbidrog; 
Eller  naar  om  Vintren, 
Den  dunkle  Dal  du 
Med  Lilier  bedækte, 
Og  naar  med  Straaler  din  lis. 
Som  en  Bras  af  Demanter, 
Funkled  i  Træernes 
Løvløse  Grene. 

Grulig  Og  fæl 
Kalder  dig  Ørkens  Søn, 
Kalder  dig  Klippens  Søn; 
O,  men  Øens,  men  Kystens  Søn 
Elsker  dig  trofast, 

Som  en  Schweizer,  en  Skotte  sit  Field, 
Og  hellige  Taarer  græder  han  høit, 
Naar  din  smilende,  brede,  mørkblaa  Flade 
Efter  lang  Tids  Forløb 
Møder  hans  Øie. 

Frygtelig  vel 
Est  du,  o  Hav! 

Under  dit  straalende  Himmelspeil 
Lurer  den  kolde  Død; 
Og  naar  du  ryster  din  Manke, 
Knækkes  den  stærkeste  Tremast, 
Som  et  skrøbehgt  Spaanværk 
I  Barnets  Haand. 
Gysen  betog 
Den  modige  Skipper, 
Naar  Søvandet  kogte, 
Naar  Skyen  nedsank. 
Og  i  susende  Rør 
Med  hvæsende  Vandsnoge 
Himmel  og  Jord 
Forbittrede  mødtes. 

Naar  da  Lynet  af  rasende  Vandhose  knittred. 
Sprætted  Skibet, 
Med  matte  Vinger, 
En  Spurv  i  Hvirvelvind; 

Roret  faldt  ud  af  Styrmandens  Haand, 
Og  hans  Blod  blev  til  lis  i  hans  Aarer. 

Hvo  maaler  dit  Dyb, 
Hvor  takkede,  røde  Steenskove 
Til  Øer  voxe, 

Som  i  Fremtiden  bære  Urter  og  Græs, 
Menneskets  Dyder  og  Menneskets  Laster; 
.  Hvor  Kæmpeslangen  lurer, 
Hvis  Kam  ikkun  Skipperen 
Stykkeviis  saae, 
Hvorom  Oldtidens  Skialde 
Ved  Harperne  drømte! 

Men  munter  og  godhiertig  est  du  dog,  Bruushoved! 
Naar  kun  Lunet  er  godt; 
Da  frygte  vi  ei  meer 
Dine  giøglende  Nøkker. 
I  klapprende  Toug 
Klavrer  Matrosen  da  kiæk, 
Og  møder  hver  Storm 
Med  Spøg  og  Skierts; 
I  bælmørke  Nat. 
I  knagende  Raa, 
Forvoven  i  Mers 
Over  Stangen  henslængt. 
Over  Afgrunden  gynget, 
Reb  i  Seilene  faaer  han. 

Da  dig  Skibet  forlyster, 
Efter  dine  Fisk  og  din  svømmende  Fugl 
Kunstigen  dannet, 

Som  Bølgen  befolker. 

Og  den  alfare  Vei 

Du  da  Mennesket  aabner 

Fra  Pol  til  Pol, 

Fra  Strand  og  til  Strand; 

Snart  mens  i  Nordhavet  Touget 

Med  lis  du  ombarker; 

Snart  mens  du  Tiæren  paa  Planken 

Under  Linien  kogeri 

Og  som  Staldbroder  tro 

Blæser  da  Passaten  af  fulde  Kiæver, 

En  hielpsom  Cherub, 

Og  forener  den  ny  med  den  gamle  Jord. 


SØMANDS-SANG. 

I  Anledning   af  Concerten  til  Indtægt  for  Bombebøssen. 

Foraaret  1825. 


Fra  Løven,  Ørnen,  til  mindste  Fugl 

Og  Muus, 
De  alle  trænge  dog  til  et  Skiul, 

Et  Huus. 
Da  graves  Hule,  da  bygges  Rede, 
Som  kan  beskierme  mod  Frost  og  Hede, 

Paa  Field,  i  Skove, 

Ved  salten  Vove 

I  Gruus. 


SØMANDS-SANG. 

Men  skiøndt  vist  Mennesket  bedst  forstaaer 

Sit  Gavn, 
Meest  kiække  Sømand  dog  fremmed  staaer 

I  Havn. 
Paa  Hav  om  Natten  i  korte  Trøie 
Fra  Mers  han  klavrer  til  Hængekøie, 

Mens  Stormen  brøler; 

Og  ei  han  føler 

Sit  Savn. 

Men  Aldren  kommer,   og  den  giør  klog 

Og  stiv; 
Da  frister  han  i  en  ussel  Krog 

Sit  Liv. 
Vel  faste  Stokken  boer  i  Nyboder 
I  pæne  Gader,  som  sat  paa  Noder; 

Men  alt  det  Andet 

Stod  før  ved  Vandet 

Som  Siv. 

Hil  Danerkongen!  Hil  Axelstad, 

Vor  By! 
Nu  gamle  Søgut  har  fundet  glad 

Sit  Ly. 
Der  kan  han  hvile  saa  trøstig,  rolig, 
Til  han  faaer  Huus  i  den  sidste  Bolig, 

Med  stærke  Planker, 

Med  Haabets  Anker 

Mod  Sky. 

EPILOG, 

fremsagt  ved  Concerten  paa  Hoftheatret  til  Fordeel  for 
Blind e-Institutet,  den  4de  April  1825. 

O  Lys,  som  paa  Algodheds  Bud 
Tvang  Mørket  til  at  svinde, 
Du  skiønne  Dag,  fremkaldt  af  Gud ! 
Dig  skuer  ei  den  Blinde. 


Han  raver  i  en  evig  Nat, 
Hvor  ingen  Straale  rækker; 
Dog  har  ei  Glæden  ham  forladt, 
Skiøndt  Mulmet  ham  bedækker. 

Vel  aldrig  han  i  lette  Sky'r 
Seer  Sol  og  Maane  stige, 
Og  kun  et  deiligt  Eventyr 
Er  ham  Naturens  Rige. 

Den  grønne  Vaar,  den  sølvblaa  Bæk 
Han  kun  af  Rygtet  kiender; 
Men  Rosen  paa  den  friske  Hæk 
Ham  dog  sin  Vellugt  sender. 

Og  Stormen  naaer  med  stærke  Tag 

Høitideligt  hans  Øre, 

Og  Nattergalens  hulde  Slag 

I  Træet  kan  han  høre. 

O,  ædle  Sands!  Fryd  i  min  Vee! 
Du  er  mig  dobbelt  givet. 

Hvis  jeg  var  døv  og  kunde  see, 
Mørkt  var  mig  hele  Livet. 

Vel  er  min  døve  Broder  ei, 
Med  Dyret  meer  beslægtet; 
Dog  mere  lykkelig  er  jeg, 
Skiøndt  Synet  blev  mig  negtet. 

Ja,  søde  Toner!  Nattens  Fryd! 
I  komme  som  Veninder, 
Som  Engle,  der  med  Himmellyd 
Os  qvæger,  og  forsvinder. 


O,  I  som  see,  o,  I  som  frie 
Mangfoldig  Glæde  nyder, 
O,  troer  mig,  Tonernes  Magie 
Saa  stærkt  ei  eder  fryder. 

Os  klinge  de  ei  blot  som  Klang, 
Vi  dem  som  Farver  finde, 
Og  skiønne  Former  mangen  Gang 
De  vække  i  vort  Minde. 

Thi  vi  har  ogsaa  seet,  hos  Gud, 
Og  vi  skal  atter  skue, 
Naar  Mørket  flygter  ved  hans  Bud 
For  Evighedens  Lue. 


Oehlenschlåger.   XI.  10 


142 


LYRISKE  DIGTE   OG  ROMANCER. 


RAHBEKS  JUBELFEST, 

helligholdt  i  Studenter-Foreningen.    Den  16de  Juli   1825. 


Halvhundred  Aar  svandt  hurtigt  hen 

I  Evighedens  Rige; 

Dog  er  ei  mangen  Mand  igien, 

Om  hvem  vi  kunne  sige: 

Den  Ven  saa  fri,  naturlig  sjtaaer 

I  Dag,  som  for  halvhundred  Aar; 

Hans  Høst  har  Blomster,  som  hans  Vaar, 

Hans  Vinter  vil  ei  svige. 

Held  os!  vor  Formand  er  en  Mand, 
Som  ei  sin  Ungdom  mister; 
Hvem  Tiden  ikke  kue  kan 
Og  tæmme  til  Philister. 
Paa  fiorten  Aar  han  var  Student, 
Og  han  er  saa  endnu  omtrent, 
Ham  ingen  Titel  har  omvendt. 
Ham  Rangen  ikke  frister. 

Et  Ungkarls-Lag  ham  fryde  kan. 
Ham  som  en  Yngling  glæder, 
Skiøndt  i  et  halvt  Aarhundred  han 
Alt  danned  Aand  og  Sæder. 
Han  for  Minerva  Skioldet  svang; 
Og  mens  hans  egen  Harpe  klang, 
Han  førte  Skialdene  til  Sang, 
Og  deelte  deres  Hæder. 


RAHBEKS  JUBELFEST. 

Han  skued  Ewald,  Wessel  døe, 
Han  var  en  Ven  af  begge, 
Og  Thaarups  første  Digterfrø 
Hialp  Rahbek  ned  at  lægge. 
Den  ædle  Samsøe,  kiække  Pram 
Forlod  for  tidlig  os  og  ham; 
De  vidste,  hvad  de  skyldte  ham, 
Som  Ynglinger  kan  vække. 

Og  du  har  følt  for  Kiærlighed, 
Dit  Hierte  Flammen  kiender, 
Som  reen  sig  og  uskyldig  veed, 
Naar  den  for  Skiønhed  brænder. 
Og  mangen  yndig  Tidsfordriv 
Du  skienked  ædle  Daneviv, 
En  Saga  fra  sil  eget  Liv 
Fik  hun  af  Digterhænder. 

Men  skielmsk  var  du  ei  mindre  dog, 
Vor  herlige  Knud  Lyne! 
Paa  Bakkehuset  i  din  Krog 
Blev  alskens  Ting  tilsyne. 
Der  ned  du  hugged  din  Allee, 
For  Kiøbenhavn  ret  at  besee; 
Og  naar  de  giorde  To  til  Tre, 
Du  rynked  dine  Bryne. 

Men  aldenstund  som  du  blev  vred. 

Du  dog  en  Trøst  istemte; 

Mod  Daarskabs  Ildebrand,  du  veed. 

Det  nytter  ei  at  klemte. 

10* 


143 


144  LYRISKE  DIGTE  OG  ROMANCER. 

Du  sang  —  og  Alle  drak  dertil, 
Kun  Bacchus  ei,  han  lytte  vil, 
Saa  kiært  var  ham  dit  Strængespil, 
At  han  sit  Bæger  glemte. 

Og  nu  en  Skaal  til  Rahbeks  Priis, 
Vor  Formand  og  vor  Broder! 
O,  dæk  ham  ei  med  Vinter-lis, 
Natur!  vor  fælles  Moder! 
Lad  som  Anacreon  ham  staae 
Med  Oldings-Blomsterkrandsen  paa. 
For  Rahbek  vore  Hierter  slaae, 
Vor  Formand  og  vor  Broder! 


ORGELETS  PRIIS. 

Hymne. 


Nu,  Orgel!  med  fornyet  Brag 
Ledsag  vor  fromme  Sang  i  Dag, 
Lad  mægtig  dine  Toner  klinge, 
Løft  Siælen  paa  din  Ørnevinge, 
At  Stemmerne  fra  Støvets  Bryst 
Forstærkes  ved  din  Kæmperøst. 

Ei  skurre  dine  Fløiter  meer; 
Til  Eet  nu  sammensmelte  fieer, 
Som  vore  Tanker  ved  at  stige 


OBGELETS  PRIIS. 

Mod  Evighedens  skiulte  Rige, 
Hvor  Sorg  opløser  sig  i  Fryd, 
Hver  Mislyd  i  en  Englelyd. 

Ja,  diærve  Orgel!  kiæk  du  tvang 
Fleerstemmigt  Raab  til  hellig  Sang. 
Du  Martin  Luther  hialp  at  kæmpe, 
Og  Munkelyrens  Toner  dæmpe, 
Du  luttred  Siælen,  ædelfri. 
Til  Følelsernes  Harmonie. 

Men  ogsaa  Melodiens  Lyst 
Udstrømmer  fra  dit  Kæmpebryst. 
Du  Psalmen  ei  sin  Kraft  berøver, 
Med  Bulder  ei  den  overdøver; 
Som  Alfesang  et  helligt  Ord 
Tidt  klinger  fra  dit  gamle  Chor. 

Hvor  sindrigt,  og  hvor  underfuldt! 
Snart  vældigt,  og  snart  barnlighuldt, 
Alt  som  din  Mesters  Finger  griber, 
Besiæles  dine  blanke  Piber. 
Nu  hist,  nu  her  staae  Toner  frem, 
Og  Andagt  svæver  over  dem. 

Da  føler  Hiertet  intet  Savn, 
I  Straaler  staaer  Jehovas  Navn, 
Og  Helligaanden  som  en  Due 
Slaaer  Vingen  i  sin  Morgenlue; 
Fra  sorte  Kors,  hvorpaa  han  leed, 
Sødt  smiler  Jesus  til  os  ned. 

Ja,  Orgel!  som  Basunen  stærk 
Forsamler  Mænd  til  Kampens  Værk, 
Foreen,  hvor  Lammets  Fane  vaier, 
Din  Menighed  til  Hiertets  Seler. 
Pust  Gnisten  op,  i  Asken  svag, 
Til  Altarild  paa  Herrens  Dag. 

O,  kiære  Siæl!  af  Orglet  lær: 
Til  Samklang  sig  forene  Hver! 
De  Store  med  de  Smaae,  de  Ringe 
Fromt  med  de  Høie  sammenklinge: 
Kun  Kiærlighed  var  Jesu  Bud, 
Og  kun  i  Kiærlighed  er  Gud! 


STORKEN. 


Paa  Danmarks  Strand  en  Hytte 
Saa  nær  ved  Skoven  laae. 
Den  kunde  vel  beskytte 
For  Stormen  med  sit  Straa; 
Men  for  en  Moders  Kummer 
Har  Hytten  ingen  Trøst, 
Naar  vaagen  og  i  Slummer 
Sig  vaander  hendes  Bryst. 

Vil  Gud  ei  Naade  skienke. 
Bønhøre  Qvindens  Bøn? 
O,  giv  en  stakkels  Enke 
Tilbage  hendes  Søn! 


STORKEN. 

Til  Indien  med  Ære 
Han  drog  fra  Fædrehavn; 
Vil  Bølgen  ei  ham  bære 
Hiem  i  sin  Moders  Favn? 

»See,  Moder!«  raabte  Drengen, 
»Du  eier  ingen  Gaard; 
»En  stakkels  Ko  paa  Vængen 
»For  dig  i  Tøiret  staaer. 
»Dig  ikke  Marken  yder 
»Sit  Guld  i  fulde  Læs; 
»Ei  Fælleden  dig  byder 
»Sit  Kløver  og  sit  Græs. 

»Men  Dansken  ei  paa  Landet 
»Sin  Vinding  ene  fandt: 
»Om  Kysten  spiller  Vandet 
»Saa  klart  som  Diamant. 
»Mon  Havets  Sølv  opveier 
»Ei  Agerguldet  her? 
»Det  Haab,  som  Bølgen  eier, 
»Er  fælles  for  Enhver.« 

Saa  talt,  af  Hyttehækken 
I  Hat  han  stak  en  Green, 
Og  let  han  sprang  i  Snekken, 
Og  den  var  ikke  seen. 
Hun  stod  og  græd  i  Krogen, 
I  Luften  ud  hun  saae, 
Hvor  høirød  Dannebrogen 
Sig  boltred  i  det  Blaa. 

Tre  Aar  saa  langsomt  runde 

Med  Sommer,  Vinter,  Mai; 

De  kom,  og  de  forsvunde, 

Men  bragte  Henrik  ei. 

Da  bad  hun  høit  for  Drengen 

I  eensomtsnevre  Ly, 

Naar  bleg  hun  sad  ved  Sengen, 

Og  hørte  Bølgens  Gny. 

»Mit  stakkels  Barn!  nu  hviler 
»Du  paa  den  vaade  Bund. 
»Ei  meer  i  Møde  smiler    . 
»Du  mig  med  røden  Mund. 
»Med  Øine  brustne  røde, 
»Med  kolde  Læber  blaae, 
»Du  længst  var  Fiskeføde, 
»Hvor  dybt  Koraller  staae. 

»Den  Bølge,  som  nu  kommer, 
^Maaskee,  som  Stranden  slaaer, 
i>Flød  om  dit  Liig  i  Sommer, 
>0g  skummed  i  dit  Haar. 
»Den  det  Farvel  mig  bringer, 
»Som  tro  du  sendte  mig, 
»Da  du  paa  Stormens  Vinger 
»Foer  til  Guds  Himmerig.« 

Nu  trøsted  stakkels  Qvinde 
At  gaae  i  Kirke  tidt. 
Hvergang  hun  sad  derinde, 
Det  lindred  hende  lidt; 


STORKEN. 

Da  tyktes  hun  sig  være, 
Mens  Orgelværket  lød, 
Langt  nærmere  den  Kiære, 
Da  var  ei  Sønnen  død. 

Men  hvergang  i  September, 
Den  Maaned  skiøn  og  huld, 
Som  Solens  Flamme  dæmper, 
Og  skienker  Frugten  Guld  — 
Naar  Evangeliet  hørtes 
Om  Enkens  Søn  paa  Baar, 
Dybt  hendes  Hierte  rørtes. 
Hun  gik  fra  Kirkegaard. 

Hun  iled  ud  til  Havet, 
Og  råabte  høit  med  Suk: 
»Du,  som  er  der  begravet, 
»Saa  ung,  saa  stærk  og  smuk! 
»Du  flygted  ei  som  Kain, 
»Du  trodsed  Skiebnens  Harm; 
»Som  Enkens  Søn  af  Nain, 
»Vend  til  din  Moders  Barm!« 

Ved  Hytten  stod  saa  ene 
Et  vældigt  Asketræ, 
Og  i  dets  høie  Grene 
Længst  havde  Storken  Læ. 
Hver  Vaar  den  kom  tilbage, 
I  Høst  sig  bort  begav. 
Man  siger,  den  skal  drage 
Hen  ad  det  røde  Hav. 

Tidt  sukked  hun  bevæget, 
Naar  Storken  gik  paa  Væng: 
»Med  dig  har  Henrik  leget 
»Her  som  en  lille  Dreng. 
>Ak,  nu  maaskee  du  skifter 
»Din  Rede  ved  hans  Grav. 
»Saae  du  fra  Skyens  Rifter 
>Ham  døe  i  salten  Hav? 

»Drag  hen  i  andre  Dale! 
»Her  er  kun  Sorg  og  Nag. 
»Med  dig  den  fromme  Svale 
»Trygt  bygger  ved  mit  Tag: 
»Jeg  eders  Ro  forsvared, 
»Her  fandt  I  Hvilested; 
»Men  I  har  ei  bevaret 
»Min  Arnes  stille  Fred.« 

Hvor  er  da  Henrik  blevet? 
Omkom  han  i  en  Dyst? 
Nei!  Stormen  har  ham  drevet 
Hen  til  Marokkos  Kyst. 
Tungt  har  ham  Skiebnen  fristet, 
Skiøndt  han  endnu  er  ung; 
Sin  Frihed  har  han  mistet, 
Dog  Lænken  er  ei  tung. 

Han  gaaer  i  Keiserhave 
Som  Urtegaardens  Mand, 
Maa  Blomsterbedet  grave, 
Og  give  Planten  Vand. 


STORKEN. 

Tidt  Keiseren  han  finder 
Med  Turban,  Pibe  staae, 
Og  deilige  Slavinder 
Omkring  i  Haven  gaae. 

Men  bleg  i  sine  Lænker 
Han  agter  Skiønhed  ei. 
Han  paa  sin  Moder  tænker 
Og  paa  den  lange  Vei. 
»Hvi  splittede  du  Vraget, 
»Neptunus!  med  din  Fork?«   — 
Da  klapprer  det  paa  Taget, 
Og  see  —  det  er  en  Stork! 

»Ak!  kunde  det  ei  være 

»Min  gamle  Kammerat? 

»Du  gaaer  med  samme  Fiære, 

»Langbenede  Krabat! 

»Hvid,  og  med  Sort  paa  Vingen, 

»Med  røde  Næb  og  Fod. 

»Dog  —  slig  en  Trøst  er  ingen, 

»Du  daarer  kun  mit  Mod.« 

I  Siælland  Paaskefesten 
Alt  skienker  Glædens  Dag. 
Til  gamle  Moer  gaaer  Præsten, 
Hun  er  af  Kummer  svag. 
Da  klapprer  det  derude; 
Opmærksom  Præsten  blev. 
See,  for  den  brustne  Rude 
Staaer  Storken  —  med  et  Brev! 

Et  Brev  om  Benet  bundet! 
»Nu,  Moder!  græm  dig  ei. 
»Din  Søn  er  atter  fundet, 
»Kort  blev  den  lange  Vei. 
»Saa  flinkt  ei  Posten  haster. 
»Din  Henrik  er  ei   død; 
»Tre  hundred  gode  Piaster 
»Ham  løser  af  sin  Nød.« 

Knap  kom  hun  sig  af  Skrækken, 
Saa  var  kun  Glæden  Giest. 
For  Kirkedøren  Bækken 
Udsatte  vakkre  Præst. 
Det  vared  ikke  længe, 
Saa  hialp  dem  Næsten  alt; 
For  blanke  Sølverpenge 
Søguttens  Lænke  faldt. 

Nu  hos  sin  Moder  atter 
Han  nyder  fro  sit  Liv. 
Hun  har  en  Svigerdatter, 
Og  han  en  Venneviv. 
Nu  trives  Kiærligheden 
Bag  Rosenhækkens  Tiørn, 
Og  Svalen  vogter  Freden, 
Og  Storken  bringer  Børn. 


SOMMEBTØBKEN. 

SOMMERTØRKEN. 

Juli  1826. 

Du  Livets  Kilde,  friske  Regn, 
Som  slunken  ned  fra  dine  Skyer 
Naturens  unge  Kraft  fornyer! 
Hvi  est  du  flygtet  fra  vor  Egn? 
Hvi  har  du  svigtet  Gefions  0? 
See,  Skoven  staaer  i  tørre  Børster, 
Og  gold  det  arme  Siølund  tørster 
Midt  i  sin  Sø. 

Og  du,  AUivets  Konge,  Sol, 
Som  breder  ud  din  Skabers  Ære, 
Hvem  ingen  Skabning  kan  undvære! 
Siig,  vil  du  smelte  Nordens  Pol? 
Afbrænder  du  dit  eget  Værk, 
Den  skiønne  Bygning  sønderbryder, 
Mens  Ilden  af  din  Urne  flyder. 
Som  Lava  stærk? 

Hvor  er  nu  køle  Morgendugg? 
Hvor  Friskhed  sødt  i  Aftendale? 
Ak,  Intet  Blomsten  kan  husvale, 
Selv  Rosen  er  ei  længer  smuk. 
Den  lille  Kilde  neppe  kan 
For  Angest  hulke  meer  i  Lunden, 
Og  Grønningen  er  reent  forsvunden 
For  gule  Sand. 

I  aabne  Dør  til  qvalme  Bo 
Den  rædde  Bonde  staaer  om  Natten: 
Nys  paa  hans  Ager  bølged  Skatten, 
Nu  svandt  den  med  hans  Nattero; 
Til  Sommerfrugten  Haabet  stod, 
Men  visne  Straae  kun  Marken  dækker, 
Sin  Haand  til  Himmelen  han  strækker 
Med  bange  Mod. 

Du  Himlens  Øie,  lyseblaa! 
Hvo  skulde  troe,  din  skiønne  Farve 
Forfærde  kunde,  som  en  Larve, 
Hvorunder  lumsk  en  Morder  saae? 
O,  stir  ei  meer  med  Øiet  blaat. 
Kun  for  den  tørre  Jord  at  svække. 
Lad  snart  din  stolte  Pragt  bedække 
Med  venligt  Graat! 

Kun  Aanden  drømmer  tung  og  mørk. 
Og  Hiertet  selv  kan  neppe  føle. 
Smaa-Alfer  vil  ei  Luften  køle. 
Og  Livet  gisper  i  en  Ørk. 
Selv  træt  og  langsomt  med  sin  Bog 
Gaaer  nu  den  lille  Dreng  i  Skole, 
For  varm  er  ham  den  tynde  Kiole. 
Du  arme  Pog! 

Hvad  hielper  dig  Solskiermen  vel. 
Du  rene  Mø  i  Flaggerklæder? 
Du  gisper  dog,  hvorhelst  du  træder. 
Om  nok  saa  seent  du  gaaer  i  Qvæld. 


SOMMERTØRKEN. 

Selv  Elskov  neppe  trives  kan, 
Mens  disse  fæle  Luer  brænde. 
Forgieves  plaske  matte  Svende 
I  lunkne  Vand. 

Du  vakkre  Haandværksmand !  din  Id 
Betvinges  af  de  grumme  Flammer, 
Qvalmt  fylder  Heden  dig  dit  Kammer, 
Berøver  Styrken,  standser  Flid. 
Ja,  Søvnen  selv,  den  sidste  Ven, 
Som  ellers  svigter  ei  i  Nøden, 
Den  udeblev,  og  Morgenrøden 
Seer  aabent  Øie  mat  igien. 

Op,  Auka-Thor!  bestig  din  Karm, 
Taal  ei,  at  Surturs  grimme  Luer 
De  skiønne  Herthadale  truer. 
Rul  dine  Hiul  paa  Sky,  slaa  Larm, 
Rynk  mørk  de  tætte,  tykke  Bryn, 
Hvor  Mosen  op  mod  Himlen  ryger. 
Da  blander  Niord  de  stærke  Byger 
Med  dine  Lyn. 

End  er  ei  dødt  vort  Sommerhaab; 
Snart  Urten  staaer  igien  fornøiet 
Med  Glædestaarer  sødt  i  Øiet, 
Gienfødt  ved  en  velsignet  Daab. 
Da  styrkes  atter  Støvets  Bryst, 
Sin  Ladhed  dorske  Jord  indhenter. 
Og  sk  i  enker  —  hvad  nu  Ingen  venter 
En  gylden  Høst. 


155 


156 


LYBTSKE  DIGTE  OG  BOMANCEB. 

TIL  MIN  KIÆRE  FADER, 
JOACHIM  CONRAD  OEHLENSCHLÅGER. 

Paa  hans  Fødselsdag  den  31te  Juli  1826. 


Danemark  har  ingen  Klipper,  ingen  gamle  Borgruiner, 
Ingen  Flod,  hvori  sig  Muren  speiler,  medens  Stormen 

hviner ; 
Danemark  har  grønne  Bakker,  har  et  yndigt  Sommerslot, 
Skyggelunde,  hvorom  Havet  bælter  sig  saa  mørkeblaat. 

Slottet  er  ei  faldefærdigt,  som  et  halvforraadnet  Gierde: 
Stærke  Fløie  staae  paa  Fladen,  bygt'  af  Frederik  den 

Fierde. 
Frederik  den  Siette  nyder  der  den  hele  Sommerpragt, 
Og  hans  gamle  Slotsforvalter  er,  som  Slottet,  vel  ved  Magt. 

Gode  gamle  Slotsforvalter!  ei  du  er  i  Alder  steget 
Slet  saa  høit,   som  selve  Borgen;    men   der   mangler 

ikke  meget. 
Siette  Christians  Buegange,  hvori  nu  du  har  din  Vraa, 
Reiste  sig  vel  ikke  længe,  før  dit  Øie  Lyset  saae. 

Bakken  med  de  grønne  Linde,  som  dig  gav  din  sieldne 

Styrke, 
Gav  din  Adam  Skialdekunsten,  lærte  ham  ApoU  at  dyrke. 
Gierne  nu  skal  Harpen  klinge  paa  din  Dag,  os  dyrebar; 
Men  —  hvad   skulde   jeg  vel   ønske   Oldingen,    som 

Alting  har? 


TIL   MIN  FADEB,  JOACHIM  OEHLENSCHLÅGER. 

Sundhed?     Ingen  Bonderose  stærkere   med  Sundhed 

brænder. 

Kraft?    O,  der  endnu  er  Kræfter  nok  i  dine  runkne 

Hænder. 

Velstand?  Alt,  hvad  du  behøver,  i  ditEie  vel  jegveed, 

Og  det  Allerbedste,  Fader !  —  en  beskeden  Nøisomhed. 

Venner?  Du  har  ægte  Venner,  som  kun  paa  dit  Bedste 

tænke, 
Glade  ved  at  du  din  Tillid,  ædle  Olding!  dem  vil  skienke. 
Alle  Danske  ynde  Gubben,  som  paa  Sommerbakken 

boer. 
Og  din  gode  Konge  lønner  dig  med  mangt  et  skiemt- 

somt  Ord. 

Dine  Børn  —  ak,  Gud!  Sophia  kaldte  tidlig  Dødens 

Engel; 
Hos  sin  Moder Over  Graven  gynger  hvide  Lilie- 
stængel. 
Intet  Lys  er  uden  Skygge;  Fader!  græd  i  Mørket  ei, 
See,  igiennem  muntre  Roser  slynger  sig  din  Oldingsvei. 

Alt,  hvad  altsaa  jeg  kan  ønske.  Alt,  hvad  der  mig  er 

tilbage : 
Skienk,  Alfader!  denne  Gubbe  mange  slige  Vinterdage, 
Lad  som  Brud  og  lad  som  Brudgom  sine  Børnebørn 

ham  see. 
Og  lad  længe  Sundhedsrosen  voxe  midt  i  Vintersnee. 

HUUSALFERNE. 


Romance,  helliget  Dronniug^i  og  Konprindsessen  paa 
deres  Fødselsdag.    Den  28de  October  1826. 


Vi  smaae  Huusalfer  kiedes  grumt 
Paa  dette  øde  Slot  her  hiemme; 
Nu  Alting  staaer  saa  taust  og  stumt, 
Der  toner  ingen  Lyd  og  Stemme. 
Vi  elske  Menneskenes  Røst, 
Og  smuk  Musik  vi  gierne  høre; 
Men  i  den  dunkle  Efterhøst 
Naaer  ingen  venlig  Lyd  vort  Øre. 

Vi  elske  Skioldungstammen  froe, 

Thi  selv  vi  er  fra  Odins  Dage; 

Da  Jetter  veg  til  Biergets  Bo, 

Vi  Alfer  ble  ve  her  tilbage. 

Os  skrækker  Ghristendommen  ei, 

Vi  er  kun  skielmske,  men  ei  onde, 

Og  hilste  tidt  paa  Aftenvei 

Den  diærve  Ridder,  trætte  Bonde. 

Paa  mangen  Borg  vi  boede  godt, 
Var  tidlig,  silde  der  paa  Færde; 
Helst  paa  det  røde  Ridderslot, 
Som  hused  Christian  den  Fierde. 
Men  da  den  fierde  Frederik 
Lod  dette  Huus  paa  Bakken  bygge, 
Til  Fredriksberg  vi  gierne  gik 
I  Lindetræers  svale  Skygge. 


HUUSALFEBKE. 

Her  traf  vi  vor  Skioldunges  Børn, 
Og  leged  tidt  med  dem  i  Vaaren, 
Vi  gav  dem  Roser  uden  Tiørn, 
Os  fryded  Moder-Glædestaaren. 
Naar  Fader  Fredrik  steg  til  Hest, 
Men  kyssed  først  de  kiære  Piger, 
Da  var  vor  Dands,  vor  Jubel  bedst; 
Thi  Alfen  ei  sin  Konge  sviger. 

Da,  Christian!  din  Frederik 
Sin  Vilhelmine  havde  vundet. 
Den  bedste  Krands,  hun  dengang  fik, 
Den  havde  de  smaae  Alfer  bundet. 
Vel  græmmed  os,  at  Skiebnen  drev 
Ham  bort,  at  hun  ham  maatte  savne; 
Dog  trøsted  det,  at  her  hun  blev, 
At  hendes  Fod  vi  kunde  favne. 

Da  Caroline  elskelig 
Ved  nye  Lysthuus  stod,  ved  Parken, 
Og  Tømmerfolket  skyndte  sig. 
Som  Noah  skyndte  sig  med  Arken: 
Vi  selv  de  friske  Græstørv  skar. 
Og  vanded  dem  med  Dugg  i  Mørke, 
Vi  Blomster  did  i  Potter  bar. 
Og  vogted  dem  for  Sommertørke. 

Nu,  tænkte  vi,  nu  blier  hun  vist. 

Sin  Fødselsdag  hos  os  at  feire! 

Vi  hented  mangen  Egeqvist 

Alt  fra  den  gamle  Lund  i  Leire; 

Vi  haabed  til  en  dobbelt  Fest 

At  hilse  hende  med  sin  Moder, 

Thi  end  var  Flora  Hangens  Giest, 

Og  Frugten  hang  som  Blomstens  Broder. 

Men,  ak!  det  nye  Lysthuus  staaer 
Forladt,  naar  Fødselsdagen  kommer; 
Hun  bortsvandt,  som  den  hulde  Vaar, 
Og  seer  os  først  igien  til  Sommer. 
I  Dag  hun  staaer  i  Festens  Ha], 
Og  fryder  sig  ved  Folkets  Stemme, 
Et  Jubelchor  i  Tusindtal  — 
Men  kan  hun  sine  Alfer  glemme? 

Og  du,  vor  Dronning!  kunde  du 
Saa  reent  os  at  forlade,  nænne? 
Vi  blev  saa  froe,  saa  froe  i  Hu, 
Da  røde  Kudske  kiørte  Brænde; 
Nu,  tænkte  vi,  nu  ei  hun  flyer. 
Her  skal  ei  Blæsten  hende  ramme, 
Nu  faae  vi  høre  Eventyr 
Ved  Kakkelovnens  Aflenflamme. 

Ak!  ak!  det  var  en  herlig  Tid, 
Da  Luerne,  med  glade  Miner, 
Med  Luften  førte  lystig  Strid 
I  marmorkrandsede  Kaminer; 
Det  var  en  Fest  for  Alfer  smaae. 
Nu  har  man  ganske  dem  tilmuret, 
Nu  maae  vi  her  i  Kulden  staae 
Og  see  paa  sorte  Varmeburet. 


HUUSALPEBNE. 

Som  saadan  i  den  øde  Hal 
Vi  stod  i  vore  Sørgetanker, 
I  Drømme  mødte  os  en  Skiald, 
Som  gierne  der  alene  vanker. 
Han  træder  ofte  til  os  ind, 
Naar  stærke  Vinterstorme  brage, 
Og  mindes  med  bevæget  Sind 
De  svundne  unge,  gamle  Dage. 

Hør,  raabte  vi,  du  skrive  maa 
For  os  en  Sang,  du  Danedigter! 
Saa  lidt  som  gode  Alfer  smaae, 
En  ærlig  Skiald  Skioldungen  svigter. 
Betinget  han  det  strax  indgik: 
En  Tonekunstner  skulde  bringe 
De  skrevne  Riim  i  smuk  Musik, 
Og  hæve  dem  paa  Sangens  Vinge. 

Nu  er  det  skeet,  som  vi  kan  bedst. 
Her  sendes  Visen,  tag  til  Takke: 
Marias,  Carolinas  Fest, 
Lykønsket  fra  den  grønne  Bakke. 
Og  hvis  det  godt  nok  ei  er  skeet, 
Sig  Alf  og  Sangeren  beklager. 
Tidt  ønsker  man  sig  en  Poet, 
Og  finder  kun  en  Versemager. 

BAGGESENS  MINDE. 

Epilog. 


Høitideligt  et  tausveemodigt  Stille 

Sin  Skygge  breder  over  Festens  Glands; 

Hvo  sang:     »Der  var  en  Tid,  da  jeg  var  lille«, 

Og  under  Digterumen  ei  sin  Krands? 

Hvor  gik  en  Dreng  i  den  latinske  Skole, 
Hvem  kalundborgske  Digt  ei  giorde  fro? 
Hvo,  som  Discipel  i  den  sorte  Kiole, 
Ei  over  Jeppes  Lystigheder  loe? 

Hvo  følte  Elskovs  første  Foraar  flette 

Sin  Primelkrands  —  et  kiærligt  Minde  bragt, 

Og  sang  med  Baggesen  ei  Henriette, 

Og  Lycilis,  og  om  Selines  Magt? 

Hvo  sad  med  sine  Venner  fro  til  Mode, 
Og  sanded  ei  med  Skialden  fra  Korsør, 
At  Qvinden  lyser  op  vor  mørke  Klode, 
Mens  Bacchus  lærer  Glæden,  hvad  den  bør? 

Hvo  smiled  atter  Danemark  i  Møde, 
Og  følte  ei,  naar  han  sit  Hiem  giensaae. 
At  ingensteds  er  Roserne  saa  røde, 
Og  ingensteds  er  Tornene  saa  smaae? 

Fra  By  til  By  du  vandrer  ikke  længer. 
Du  muntre  Skiald!  med  lunefulde  Mod; 

Den  brustne  Harpe  taus  i  Hallen  hænger, 
Og  Vingen  faldt  dig  af  den  trætte  Fod. 

Ja  —  vis  er  Døden!  Men  i  salig  Slummer 
Dit  Hierte  hviler,  bløder  ikke  meer; 
Som  Skyens  Skygge  bortsvandt  Livets  Kummer, 
Og  Evighedens  Dag  dit  Øie  seer. 

Og  Livets  Taager  bort  med  Døden  ile, 
Hver  Storm  har  lagt  sig,  Himlen  er  saa  blaa. 
Vi  til  din  Grav  igiennem  Taarer  smile; 
Men  Lauren  trøster,  som  vi  see  derpaa. 


BISSEKRÆMMEREN. 


V  ed  Rhinens  Bred  en  yndig  Gaard 
Stod  midt  i  Dalens  Favn; 
Der  følte  Fader  Reichenwald 
Sig  i  sin  Lykkes  Havn. 
Forpagter  var  han,  stærk  og  diærv. 
Med  Hustru,  Døttre  to. 
Og  nød  et  redeligt  Erhverv 
Midt  i  Naturens  Ro. 

»Nu  blomstrer  atter  Lykken  blid, 
»Thi  længst  er  sluttet  Fred, 
»Og  selv  i  Kampens  værste  Tid 
»Tog  Stormen  os  ei  med. 

>Sex  bolde  Franker  hused  vi 
»Fra  Elsas'  Naboland. 
»De  stod  os  midt  i  Faren  bi, 
»Og  fierned  Ildens  Brand. 

»De  Alt  betalte,  hvad  de  fik, 
»Og  Intet  med  de  tog.« 
Luise  sad  med  vaade  Blik, 
Og  hendes  Hierte  slog; 
Men  Faderen  blev  Intet  vaer, 
Og  raabte  glad  og  stærk: 
»At  jeg  endnu  min  Velstand  har, 
»Det  er  min  Fiendes  Værk. 

»Min  Hanna  nu  jeg  styrer  ud: 
»Hun  skal  i  Silke  gaae; 
»Med  Gyldenstykke,  yndig  Brud 
»Hun  skal  i  Kirken  staae. 
»Og  Bissekræmmeren  jeg  snildt 
»(At  Intet  mangler,  Moer!) 
»Har  end  i  Aften  hidbestilt 
»Med  Perlebaand  og  Flor.« 

Skiøn  Hanna  hos  sin  Brudgom  sad. 
Og  Manden  hos  sin  Viv; 
Hver  følte  sig  saa  hierteglad 
Ved  munter  Tidsfordriv. 
Luise  stod  med  vaade  Blik, 
Den  yngre  Søster  skiøn; 
Og  hvad  i  Hiertet  foregik. 
Det  dulgte  hun  i  Løn. 


BISSEKBÆMMEBEN. 

Hun  stirred  taus  af  Vindvet  ud 

Med  store  Øine  blaae: 

»I  Morgen  staaer  min  Søster  Brud  — 

»Gid  jeg  i  Graven  laae!« 

Saa  voldsomt  hendes  Hierte  slog, 

Imens  de  Andre  loe. 

De  bolde  Franker  Intet  tog  — 

Kun  Vilhelm  hendes  Ro. 

»De  Alt  betalte  —  jeg  det  veed  — 

»Hvergang  de  blev  husvalt; 

»Kun  blev  ei  med  Gienkiærlighed 

»Min  Kiærlighed  betalt. 

»Han  reiste  bort.     Alt,  hvad  han  gav, 

»Var  dette  røde  Baand. 

»Det  følge  skal  mig  i  min  Grav, 

»Det  slipper  ei  min  Haand.« 

Da  blev  den  blege  Kind  Garmin; 

Hun  treen  paa  langsom  Fod 

I  Haven  ud,  hvor  af  Jasmin 

Det  grønne  Lysthuus  stod; 

Hvor  Maanen  hun  saamangen  Gang 

Saae  giennem  Skyens  Rift, 

Og  hørte  Vilhelms  kiække  Sang 

Om  Frankernes  Bedrift. 

Hun  sad  med  dybtnedbøiet  Sind, 
Thi  Kummeren  var  svar. 
Med  Lihehaand  til  Purpurkind, 
Og  blev  slet  Intet  vaer. 

Men  Havedøren  stod  paa  Klem; 
Ei  Kræmmeren  var  seen, 
Med  Kassen  aaben  i  en  Rem 
Han  for  Luise  treen. 

»Jeg  været  har  hos  Bruden  nu, 

»Hun  sendte  mig  herud. 

»Som  Brudejomfru  følger  du 

»I  Morgen  Søsterbrud. 

»Saa  vælg  dig  nu  af  Gubbens  Kram 

»Det  Bedste,  som  du  veedl 

»Ei  mine  Varer  giør  mig  Skam, 

»See,  hvilken  Herlighed!« 

»Har,  Olding!  du  et  Hierte  der 
»At  sælge?«  —  »Et  af  Guld? 
»O  ja,  mit  smukke  Barn!  see  her, 
»Vær  dette  Hierte  huld. 
»Det  smykke  skal  din  hvide  Hals; 
»Let  Kiæden  er,  men  stærk. 
»Kun  dig  jeg  byder  den  tilfals, 
»Thi  den  er  Amors  Værk.« 

Han  kasted  Kappen  af  med  Lyst, 
Og  stod  som  Kriger  fro: 
»Tryk  dette  Hierte  til  dit  Bryst, 
»Det  er  som  Guldet  tro! 
»Jeg  elskte  dig,  du  Lilievand! 
»Men  Hiertet  var  ei  frit, 
»Jeg  skyldte  det  mit  Fædreland; 
»Men  see,  nu  er  det  dit! 


DEN  DANSKE   SØMAND   TIL  HAVET. 

>Jeg  taug  i  Kampens  vilde  Færd, 
»Da  Staten  stred  mod  Stat; 
*Thi  viet  til  sit  gode  Sværd 
>Er  ærlige  Soldat. 
»Nu  tie  vilde  Vaabenbrag, 
»Og  nu  kan  Ploven  gaae, 
»Thi  sværger  jeg  fra  denne  Dag 
»Til  Amors  Fane  blaa.« 

O,  hvilken  Glæde  midt  i  Mai 

I  den  Forpagterbo! 

Eet  Brudepar  blev  viet  ei, 

Men  hele  kiære  to. 

Gid  Alle  nyde  slig  en  Lyst, 

Som  græde  Kinden  vaad. 

Gid  Freden  skienke  Hiertet  Trøst, 

Og  standse  Kampens  Graad! 

Jeg  elsker  høit  det  sølvblaa  Hav. 
Den  Mark  er  let  med  Kiøl  at  pløie; 
Og  skiøndt  den  ingen  Frugter  gav. 
Det  taer  Matrosen  ei  saa  nøie. 
Dens  Dale  vexle  brat  med  Høie; 
Og  blev  den  end  min  visse  Grav, 
Jeg  siger  med  et  muntert  Øie: 
Jeg  elsker  høit  det  sølvblaa  Hav. 

Jeg  agter  høit  det  store  Vand, 
Som  mellem  Verdens  Dele  rinder; 
Der,  som  en  Flydebro,  forbinder 
Selv  China  med  mit  Fædreland. 
Jeg  svømmer  let  fra  Strand  til  Strand, 
Som  Fisken,  jeg  i  Vandet  finder. 
Skiøndt  intet  Mærke  har  dets  Minder, 
Jeg  agter  høit  det  store  Vand. 

Mit  Hierte  slaaer  for  aabne  Sø, 
Hvorhelst  den  møder  mine  Blikke; 
Endskiøndt  paa  den  jeg  finder  ikke 
Den  vakkre  Hustru,  vene  Mø. 
Endskiøndt  den  skienker  intet  Frø, 
Selv  ei  en  Draabe  Vand  at  drikke, 
Min  største  Fryd  er  dog,  at  stikke 
Med  Skuden  i  den  aabne  Sø. 

Naar  Vand  og  Himmel  skiule  Jord, 
Naar  hist  og  her  kun  trætte  Fugle 
Sig  i  det  sorte  Tougværk  smugle, 
Og  uden  Pas  gaae  med  ombord; 
Naar  Solens  røde  Skive  stor 
Bortjager  Maanens  blege  Kugle, 
Naar  Stormen  hyler  som  en  Ugle, 
Og  Skummets  Kæmpelilie  groer  — 

Da  føler  Siælen  fordums  Roes; 
Oldtids  Bedrift  blier  ei  forgiettet. 
End  er  mig  Dannebrog  forjettet, 
Og  Æren  er  sin  egen  Lods, 


SØLLINGS  MINDE. 


169 


Saavidt  som  denne  Jord  beboes. 
Og  blier  mig  end  ei  Krandsen  flettet, 
Og  surres  end  mit  Liig  til  Brættet  — 
Jeg  døer  dog  som  en  dansk  Matros. 


SØLLINGS  MINDE. 

Marts  1827. 


De  grumsede  Bølger  med  lydeligt  Skrig 
Mod  Norriges  Fieldstene  bruse; 
Som  Havfruer  grumme  de  vente  paa  Liig, 
Og  Alt,  hvad  de  møde,  de  knuse. 

Tidt  modige  Sømænd  forlokke  sig  lod, 
Den  Kiække  paa  Faren  ei  tænker. 
Forfaldne  paa  Kysten  kun  Hytterne  stod 
Med  Børn  og  med  grædende  Enker. 

Herr  SøUing  —   det  være  hans  Minde  til  Roes 

Saa  lystig  en  Broder  ved  Disken, 

En  Dannebrogs-Søn  og  en  ægte  Matros, 

Og  hiemme  paa  Vandet,  som  Fisken; 

Herr  Sølling  blev  rørt  ved  at  skue  de  Liig; 
Og  for  paa  de  Vanheld  at  raade, 
For  hielpsom  at  standse  de  Klagendes  Skrig, 
Han  bygged  til  Lodserne  Baade. 


170 


LYRISKE  DIGTE  OQ  BOHANCEB. 


Og.  lystigt  nu  Baaden  i  Bølgerne  foer, 
Beskyttet,  som  Træet,  af  Barken; 
Og  tryg  sad  Matrosen  ved  kraftige  Ror, 
Som  Noah  paa  Syndflod  i  Arken. 

Nu  foer  han  ad  Kattegats  hvirvlende  Vand 
Til  Kysten,  hvor  Axelstad  ligger; 
Sølvhaarede  Søgut  ham  mødte  paa  Strand 
Med  Hatten  i  Haand  som  en  Tigger. 

»Hvad  Diævlen,  min  Broder!  gaaer  af  dig  i  Dag? 
»For  Satan!  du  skammer  dig  ikke? 
»Kan  den,  som  har  seilet  med  Danemarks  Flag, 
»Nedlade  sig  feig  til  at  tigge?«  — 

»Nød  lærer  at  bede,  og  Alder  giør  krum, 
»Og  tvinger  til  ydmyge  Tanker. 
»De  fiendtlige  Bomber  med  frygteligt  Brum 
»Har  kappet  mit  Haab  fra  mit  Anker.« 

»Har  Bomben  dig  skadet,  skal  Bomben  igien 
xl  Slummer  dig  Kummeren  dysse; 
»Dens  Indhold  skal  vorde  din  qvægende  Ven: 
»Jeg  skaber  af  Bomben  en  Bøsse.« 

Han  skabte  dem  Bøssen;  den  ikke  blev  tom. 
Og  Nøden  dem  endte  han  ganske. 
Thi  gierne  til  Hielp  ham  i  Ædelmod  kom 
Barmhiertige,  frelsende  Danske. 


DE  FIBE  MENNESKE-ALDEBE. 

Nu  lider  ei  længer  den  Aldrende  Nød, 
Luunt  sidder  i  Læ  han  for  Vinde. 
Men  Sølling,  som  reiste  jer  Hytten  —  er  død; 
I  Gubber!  velsigner  hans  Minde. 


DE  FIRE  MENNESKE-ALDERE. 


Hvilken  Alder  er  vel  skiønnest? 
Bamdomsvaaren  yndiggrønnest 
Vinker  med  sit  Trylleri. 
Phantasien  let  sig  svinger; 
Som  en  Alf  med  smukke  Vinger 
Drengen  gaaer  ad  eensom  Sti. 
I  den  lille  Phantasie 
Hvert  et  Billed  dybt  sig  præger, 
Hiertet  ingen  Sorg  bevæger. 
Træ'r  og  Maane,  Sol  og  Sky'r, 
Huse,  Mennesker  og  Dyr, 
Alt  fortæller  Eventyr. 

Ak,  men  af  en  Taage  dækkes 
Øiet,  Siælen  er  ei  fri; 
Og  naar  vi  af  Drømmen  vækkes. 
Er  den  søde  Lyst  forbi. 

Fryd  dig,  unge  Bryst!  nu  kommer 
Kiærlighedens  vaagne  Sommer, 
Rosen  staaer,  hvor  Knoppen  stod. 
Styrkens  Vinge  sig  udbreder, 

Og  til  alle  Muligheder 
Har  det  raske  Hierte  Mod, 
Banker  med  et  kraftigt  Blod. 
Helten  vil  kun  Laurbær  vinde, 
Og  den  glade  Elskerinde 
Nævner  ømt  sin  Beilers  Navn, 
Trykker  ham  til  henrykt  Favn; 
Livet  kiender  intet  Savn. 

Ak,  men  Haabet  kan  bedrage, 
Taarer  følge  tidt  paa  Smiil; 
Og  de  skiønne  Rosendage 
Ile  snelt,  som  Amors  Piil. 

Manddoms  Høst  med  gylden  Grøde 
Bølger  modent  os  i  Møde, 
Frugten  dækker  Træets  Green. 
Aanden  fri  med  Værk  og  Skrifter, 
Sindrig  Daad,  og  med  Bedrifter 
Rister  sig  sin  Bautasteen. 
Livets  Kilde  flyder  reen; 
Muddret  ei  af  Lidenskaber 
Strømmen  i  en  Sump  sig  taber, 
Vælter  af  sit  Klippeskiul, 
Knækker  mangen  Stamme  huul, 
Driver  stærke  Møllehiul. 

Ak,  men  mange  hule  Stammer 
Fældes  ei  paa  flade  Mark; 
Skiebnelynet  oftest  rammer 
I  den  stærke  Egebark. 

Glæd  dig,  Siæl !  naar  uden  Fare 
Din  Erindringsfrugt.  bevare 
Kan  den  sunde  Vinterkuld. 
Ingen  Hede  den  fordærver. 
Oldingen  vel  ei  erhverver, 
Men  han  eier  Livels  Guld. 
Børneklyngen,  kiærlighuld, 
Sig  som  unge  Roser  flokker 
Om  hans  hvide  Lilielokker. 
See  som  Viisdom  Gubben  staae, 
Føl  det  gamle  Hierte  slaae 
Varmt  end  for  de  hulde  Smaae. 

Ak,  men  snart  har  Ild  og  Tanke 
Til  sit  Hiem  tilbagevendt; 
Hiertet  hører  op  at  banke, 
Og  —  den  hele  Drøm  er  endt. 

Blev  jeg  født  kun  for  at  giekkes. 
For  at  standses  og  forskrækkes 
I  mit  halvfuldendte  Værk? 
Barndomstillid  —  for  at  daares? 
Ungdomsømhed  —  for  at  saares? 
Fiendskab  i  min  Manddom  stærk? 
Skal  jeg,  klædt  i  Dødningsærk, 
Tiene  Ormen  saa  til  Føde? 
Nei!  en  salig  Morgenrøde 
Straaler  giennem  Tidens  Slud, 
Folder  mine  Vinger  ud, 
Svinger  Haabet  op  til  Gud. 

Oelilenschlåger.  XI.  12 

Barndomsspøg  og  Ungdomsglæde, 
Manddomskraft  og  Oldingsro 
Væves  til  mit  Straaleklæde 
I  Udødeligheds  Bo. 


JOACHIM  CONRAD  OEHLENSCHLAGER. 

Mai  1827. 


Den  unge  Mai  udspringer  atter  fro, 

Og  Sangfugl -Skaren  vender  glad  til  Nord, 

Med  Græsset  dækker  sig  den  skiøre  Jord, 

Og  spæde  Blade  frem  af  Knoppen  groe, 

Og  regnbufarvet  Blomsterskaren  staaer; 

Alt  sig  fryder. 

Alting  tyder 

Paa  et  nyt  livsaligt  Aar. 

Paa  Bakken  hæver  sig  den  sunde  Borg 

Med  sine  ranke  Fløie,  som  tilforn; 

Men  Klokken  kimer  hist  fra  Kirkens  Taarn, 

Den  lille  stille  Skare  gaaer  i  Sorg. 

En  Kiste  bæres  hen  paa  sorten  Baar 

Giennem  Haven 

Ned  til  Graven 

Paa  den  øde  Kirkegaard. 

Hvo  bringes  did?  —  Ak,  savner  du  ham  ei: 
Den  Olding,  som  saa  tidt  med  muntre  Blik, 
Med  sneehvidt  Haar  imellem  Blomster  gik, 
Selv  en  Decemberrose  —  frisk  i  Mai; 
Som  ene,  med  sin  Stok,  sin  lille  Hund, 
Var  at  møde 
I  den  søde 
Aftenklare  Sommerstund? 

Haandværkeren  med  Kalk  og  Kosten  her 
Oppudser  flittigt  end  den  smukke  Muur, 
Der  kneiser  kongelig  i  fri  Natur; 
Men  Borgens  gamle  Foged  savnes  der. 
Han  passer  længer  ei  opmærksomt  paa; 
Muntert  Øie 
Maatte  bøie 
Sig  i  Dødens  skumle  Vraa. 

Du  diærve  Gubbe,  som  blev  aldrig  træt. 
Som  slog  dit  Orgel,  sang  med  stærken  Røstt 
Tilsidst  dog  isnet  Døden  har  dit  Bryst, 
Betale  maatte  du  Natur  sin  Ret. 
Halvhundred  Aar  paa  Bakken  ung  du  gik, 
Saae  de  Åndre 
Heden  vandre. 
Kraftig  end,  med  stærke  Blik. 

Da  Døden  blev  fortørnet,  for  den  ei 
Dig  kunde  saare  langsomt  med  sin  Lee; 
Din  Kind  kun  rødmed  mere  frisk  i  Snee, 

Og  Høsten  saae  dig  stærk  paa  gyldne  Vei: 

12* 

En  Feberalf  til  Hielp  den  kaldte  frem, 

Dine  Kræfter 

Seent  gav  efter  — 

Og  din  Gud  dig  kaldte  hiem. 

Nu  sidder  du  ei  meer  ved  Vintertid 
Nær  Buegangen  i  den  lune  Krog, 
Og  stirrer  tausopmærksom  i  din  Bog, 
Mens  Storm  og  Skyer  larme  vildt  i  Strid. 
Fra  Vindvet  glimter  ikke  meer  dit  Lys. 
Det  er  slukket, 
Øiet  lukket, 
Brustet,  ak!  i  Dødens  Gys. 

De  Træ'r,  du  planted  i  din  Urtegaard 

For  mange  Somre  siden,  savne  dig; 

Naar  Gravenstenen  atter  pynter  sig. 

Og  hvid  af  Blomster,  guul  af  Æbler  staaer. 

Du  paa  det  skiønne  Træ  ei  henrykt  seer. 

Ingen  Sommer, 

Naar  den  kommer, 

Glæder  dig  paa  Bakken  meer. 

Og  naar  jeg  digter  et  begeistret  Qvad, 

Og  Danerfolket  lytter  til  min  Sang, 

Da  giør  det  dig  ei  meer  —  som  mangen  Gang 

Saa  stærktbevæget  og  saa  faderglad. 

Og  dine  Børnebørn,  den  hulde  Flor, 

Skal  ei  trykke  — 

Tabte  Lykke!   — 

Dig  til  Hiertet,  modenstor. 


177 


JOACHIM  CONBAD   OEHLENSCHLAGER. 

Men  glemmes  vil  du  ei  paa  Fredriksberg, 
Saa  længe  Slottet  kneiser,  Kirken  staaer; 
Thi  virket  har  du  der  halvhundred  Aar, 
Berggelmer,  for  det  skiønne  Fredens  Bierg. 
Og  mangt  et  Sagn  om  dig  der  høres  vil. 
Naar  i  Kammer 
Maanen  flammer, 
Og  ved  helligt  Orgelspil. 

Om  Aftnen  tidt,  naar  Skyggen  falder  lang, 
Vil  Pigen  gyse,  naar  hun  troer,  din  Aand 
Staaer  bleg  med  Hovednøglen  i  sin  Haand, 
Og  skynder  hen  sig  ad  den  dunkle  Gang. 
Hun  tro  er,  du  sysler  end  paa  kiære  Borg, 
Paa  de  Steder, 
Hvor  med  Glæder 
Stundom  blandte  sig  din  Sorg. 


O,  frygt  kun  ei!  thi  saligt  er  hans  Liv; 

Høit  over  Luften  blaa  i  Englebo, 

Der  finder  nu  hans  varme  Hierte  Ro 

Hos  sine  Døttre,  hos  sin  Venneviv. 

Hans  Søn  med  Hustru,  Børn  ved  Graven  staaer  — 

Taaren  flyder. 

Ønsket  lyder: 

Skienk  os,  Gud!  hans  Kraft,  hans  Aar. 

Men  ikke  vi  blot  røres  ved  hans  Savn: 
Han  var  sin  Konge  kiær,  en  ærlig  Svend; 
Han  glemmes  ei  af  vakkre  Dannemænd, 
Thi  i  sin  lille  Kreds  han  stifted  Gavn. 

Og  tidt  afhialp  han  arme  Broders  Nød, 

Skabte  Glæder; 

Derfor  græder 

Ærlig  Troskab  ved  -hans  Død. 

Ja,  Somren  selv  med  et  bevæget  Sind 

Farvel  ham  sagde:  Dagen  før  hans  Død, 

Du  lille  Nattergal!  din  Stemme  lød 

Tæt  ved  hans  Vindver  i  den  grønne  Lind. 

Jeg  aldrig  før  har  hørt  dig  synge  der, 

Ikke  siden  — 

Kun  i  Tiden 

Af  hans  Aftens  sidste  Skiær. 

O,  alt  for  skiønne  Vaar  ved  Gubbens  Grav! 

I  dig  ei  skumle  Mismod  trives  kan. 

Hist  smiler  Tidens  Segl  med  blegen  Rand, 

Og  Solen  synker  i  et  Rosenhav, 

Og  Haabets  Grønt  selv  farver  Skyen  varm. 

Ingen  Klage! 

Kun  tilbage 

Sank  han  i  sin  Skabers  Arm. 


NORMANNERSANG. 

Af  Tragoedien  Carl  den  Store. 


Bevæbnet  fare 
Vor  Brynieskare 
Paa  Floden  blaa! 
Til  Odins  Hæder 

Vi  vinde  Stæder, 
Og  Franker  slaae. 
Vi  lære  Jorden 
Ved  Seiersfærd, 
At  bedst  i  Norden 
Man  svinger  Sværd. 

Op,  langs  ad  Rhinen, 

For  Øllet  Vinen, 

Paa  Ægirs  Vei! 

Det  ildner  Blodet; 

Men  Heltemodet 

Den  styrker  ei. 

Det  kan  kun  styrkes 

I  Pileskyer, 

Hvor  Auk-Thor  dyrkes 

Med  Asa-Tyr. 

Lad  væbnet  Snekke 
Da  brat  forskrække 
Hver  fremmed  Helt! 
Sving  høit  dit  Banner, 
Drot  for  Normanner 
Fra  danske  Bælt! 
Til  Seir  og  Lykke, 
Til  Sydlingsskam, 
Lad  Ranken  smykke 
Din  Hielmekam. 

KAREN  MARGARETA  RAHBEK,  født  HEGER. 

Januar  1829. 


feee  Graveren  i  aarle  Stund 

I  Dødens  kolde,  sneebedækte  Have, 

Han  hugger  i  den  frosne  Bund 

Et  Hul  paa  ny  blandt  de  nedsiunkne  Grave. 

I  klare  Luft  fra  Taarnet  Klokken  klinger, 

Mens  man  en  Kiste  ned  fra  Bakken  bringer. 

Hvo  kommer  der  ved  sørgelige  Giald, 
Hvis  Veemodstoner'  giennem  Luften  bølge? 
En  Præst,  to  Brødre  med  en  gammel  Skiald; 
Det  er  det  hele  høitidsfulde  Følge. 
Han  ønsked  ingen  Vidner  til  sin  Klage, 
Beskedent  traadte  Vennerne  tilbage. 

Thi  Venner  havde  hun,  som  Faa, 
Og  Faa,  som  Gamma,  Vennerne  fortiente. 
De  skal  ei  meer  til  dig  paa  Bakken  gaae. 
Hvor  Giestfrihed  og  Munterhed  dem  vente; 
Hvor  yndig  Vittighed,  som  Livet  fryder. 
Dem  strax  paa  Tærskelen  velkommen  byder. 

Hvi  døde  du  i  Vintrens  Kuld, 
Du,  alle  Blomsters  kiærlige  Veninde? 
Hvi  maatte  de,  fremspiirt  af  Foraarsmuld, 
I  store  Krands  sig  ei  om  Kisten  vinde? 
Naar  næste  Vaar  den  unge  Rose  kommer. 
Den  bøier  sorgfuld  Knoppen  i  sin  Sommer. 

Forladt  man  visne  Grønning  seer, 

Thi  ei  du  vander  meer  de  spæde  Buske, 

Og  maler  ei  med  stærke  Farver  meer 

Paa  hvide  Bræt  de  fagre  Blomsterduske. 

Hvergang  din  Hauge,  Gamma!  du  besøgte, 

Da  smiilte  Flora  selv,  og  Vestenvinden  spøgte. 

Men  ei  kun  Blomsterbladet  blev 

Dit  Hierte  kiært,  du  sindrige  Veninde! 

Det  Blad,  som  Tænker  og  som  Skiald  beskrev. 

Det  yndte  du,  som  Roser  og  Kiærminde, 

Og  Sproget  kiendte  du  i  hver  en  Farve, 

Der  smykte  Følelsen  som  Blomsterlarve. 

Det  er  forbi.     Nu  staaer  du  ikke  meer. 

Og  danner  smukke  Skriin  til  Vennegave. 

I  sidste,  sorte  Skriin  jeg  seer 

Dig  langsomt  bæres  til  de  Dødes  Have. 

I  treti  Aar  du  bar  alt  paa  din  Smerte; 

Ei  nænte  Dødens  Haand  at  knuse  store  Hierte. 

Dit  stakkels  Legem  tær'des  hen, 

Lidt  efter  lidt  forsvandt  de  sidste  Kræfter; 

Men  Siælen  var  dog  karsk  igien. 

Og  ei  dit  Mod  gav  slap  for  Angsten  efter. 

Og  hvad  til  sidste  Stund  selv  Qval  ei  kunde  bøie. 

Det  var  dit  herlige,  dit  tankefulde  Øie. 

Det  nedsank  aldrig  svagt  og  mat. 

Det  mægted  ingen  Piinsler  at  fordunkle; 

Som  Stiernen  i  sin  sorte  Nat, 

Vi  saae  det  giennem  Lidelserne  funkle. 
Da  brast  det  endelig  ved  Dødens  Stemme; 
Dets  Engleblik  kan  ingen  Ven  forglemme. 

Hvor  meget  sig  forandred  ei, 
Mens  Bakkehusets  Vraa  stod  uforandret! 
Jeg  vandred  paa  min  Ungdoms  Vei, 
Hvergang  jeg  ud  til  Digterhytten  vandred. 
Nu  Tæppet  faldt.  —  Dog  nei,  du  kiære  Stue! 
End  vinker  venligt  mig  din  Arnelue. 

Der  finder  jeg  min  Ungdoms  Ven 

Paa  Bakken,  tæt  omringt  af  Floras  Dale; 

Der  skal  endnu  vi  tidt  igien 

Med  Kiærlighed  om  dig,  vor  Gamma!  tale. 

Naar  ved  dit  Minde  da  vort  Øie  flammer. 

Som  Stierne  blinker  du  fra  Himlen  til  dit  Kammer. 

Ja,  Margarita,  reen  og  klar. 

Med  alle  Aandens  Evner,  Hiertets  Dyder, 

Du  var  en  Perle  dyrebar. 

Du  var,  hvad  os  dit  elskte  Navn  betyder. 

Vi  sees  igien!  Den  stærke  Tanke  trøster 

Din  Mand,  din  Slægt,  din  Ven,  din  Broder  og  din  Søster. 


FREDERIK  MUNTER. 

April  1880. 


Atter  Sørgeharpen  klinger, 
Hyllet  i  det  sorte  Flor. 
Dødens  Engel!  paa  de  kolde  Vinger 
Hyppigt  søger  du  vor  Jord. 


FREDERIK  MtJNTER.  183 

Mangen  Blomst  har  du  os  røvet, 
Mangen  ædel  Vinterblomst; 
Taareblændet  og  bedrøvet 
Skue  vi  din  Atterkomst. 

Hvorfor  søger  du  Minervas  Tempel, 
Grumme  Død!  med  igientaget  Lyst? 
Har  ei  Evigheden  sat  sit  Stempel 
Paa  den  Ædles  Pande,  paa  hans  Bryst? 
Ak,  men  Støvet  kun  tilhører  Jorden  — 
Vel,  saa  lad  ham  vorde  Støv, 
Men  først  længe  glæde  Norden 
Med  sin  Hæderskrones  friske  Løv! 

Intet  smelte  kan  den  Grumme, 
Ogsaa  Miinter  faldt  for  Leens  Klang. 
Men  ei  Harpen  skal  forstumme, 
Sorgen  trøster  sig  i  Sang. 
Ewalds  Ven!  du  saae  ham  Øiet  lukke, 
Tidt  var  du  ham  Fryd  og  Trøst. 
Ewalds  Broder!  ved  din  Askekrukke 
Takker  dig  en  Skialderøst. 

Aldrig  koldt  og  hierteløst  du  dyrked 
Videnskaben,  som  den  golde  Mark. 
Livet  dig,  Naturen,  Kunsten  styrked, 
Ei  din  Lærdom  var  en  vissen  Bark; 
Som  et  Træ  med  Marv,  i  skiønne  Bugter 
Skød  den  mangen  løvfuld  Green, 
Og  nedsænkte  sine  Frugter 
Over  Oldtids  Bautasteen. 

Mangt  et  Billed  du  os  hented, 
Tørte  Støvet  af  med  varsom  Haand, 
Hvad  ei  Nutid  havde  ventet: 
Mærket  af  en  svunden  Aand. 
Kirkefædrene  nu  hist  dig  skue, 
Glade,  Munter!  nævne  de  dit  Navn, 
Bringe  dig  ved  Morgenrødens  Lue 
Til  din  Jesus  i  Apostelfavn. 

Ak,  men  ingen  Høitidsfester 
See  dig  meer  blandt  os  med  fromme  Sind ; 
Ingen  Herrens  Tiener  meer  du  giester, 
Som  du  selv  har  viet  ind. 
Paaskemorgens  Klokke  lyder. 

Kalder  dig  til  Kirken  ei  paa  ny 

Men  den  gyldne  Sol  frembryder 
Giennem  sin  kulsorte  Sky. 

Ja,  livsalig  er  din  Morgenrøde, 

Sødt  Langfredags  Minde  svandt; 

Du  paa  den  med  Jesus  døde, 

Og  med  hans  din  Paaskesol  oprandt. 

Signet  være  da  dit  Minde! 

Evighedens  Blomst  din  Grav  har  dækt. 

Veemodstaaren  kun  skal  rinde 

For  din  Ven  og  for  din  ædle  Slægt. 


BAHBEKS  MINDE. 


RAHBEKS  MINDE. 

Prolog,  fremsagt  af  Skuespillerinde  Mad.  Wexschall 

den  1ste  Mai  1830. 


Hvad  stander  for  et  Huus  paa  Høien  der, 
I  Ly  af  Søndermarkens  grønne  Træ'r, 
Med  viden  Udsigt  over  Mark  og  By, 
Og  sølvblaa  Hav,  og  Himlen  med  sin  Sky; 
Saa  gammelt,  at  det  synker  fast  i  Gruus?  - 
Hvo  kiender  ei  det  kiære  Bakkehuus? 

Men  nu  er  Huset  tomt.     Philemon  meer 
Med  elskte  Baucis  ikke  der  du  seer; 
Den  gamle  Hauge  med  det  stive  Krat 
Staaer  i  den  unge,  grønne  Vaar  forladt; 
Uluget  Ukrud  over  Blomsten  groer, 
Og  snart  udslettes  vel  det  sidste  Spor, 
Naar  fremmed  Eiermand  med  Modens  Flid 
Tilintetgiør  hvert  Træk  af  gammel  Tid. 

Der  sad  den  venlige,  sindrige'  Knud ; 
Og  i  Satirens  Brille  saae  han  ud, 
Ud  over  dig,  vort  store  Kiøbenhavn! 
Men  over  dig,  sin  elskte  Fødestavn, 
Græsfriske  Danmark!  uden  Brille  saae 
Begeistret  han,  med  Øine  vaade,  blaae, 
Hvergang  en  herlig,  hæderlig  Bedrift 
Dig  giorde  værdig  til  en  Runeskrift. 

Hvor  var  et  lidet,  hvor  et  stort  Talent, 
Af  Rahbek  ei  beundret  og  erkiendt? 
Hvor  var  en  Borgerdaad  —  ei  af  hans  Pen 
Paaskiønnet?  af  den  ægte  Statens  Ven? 
Naar  var  der  i  Skioldungens  Hal  en  Fest 
For  Kongefryd,  hvor  ei  hans  Aand  var  Giest? 
Endskiøndt  han  selv,  undseelig  og  bly, 
Sad  i  sin  Hytte  bag  sit  Lindely. 

Ungdommeligt  og  heftigt  følte  han. 
Og  skiøndt  han  alt  som  Yngling  var  en  Mand, 
Blev  han  som  Mand  en  Yngling;  Rynken  kom, 
Men  rynket  blev  dog  ei  hans  Alderdom. 
Hver  elskte  Rahbek,  som  ham  ret  har  kiendt. 
Hans  Ære  var  at  være  kun  Student, 
At  være  Digter,  Værker  at  forstaae. 
Og  skue  det,  som  ikke  Mange  saae. 
Og  derfor  vandt  han  Ynglingernes  Hu; 
Og  derfor  fulgte  ham  til  Graven  nu 
Den  store  Flok.     Og  Krigerskaren  skød 
Et  Æresskud  ved  Kammeratens  Død; 
Og  ingen  Hylding,  du,  som  er  hos  Gud! 
Var  dig  saa  kiær,  som  dette  sidste  Skud. 

Men  ogsaa  her,  i  Melpomenes  Hal 
Og  i  Thalias  Hiem,  du  hædres  skal; 
Thi  aarle  du  forjog  en  taaget  Dunst, 
Og  saae  med  klare  Blik  i  skiønne  Kunst. 
At  denne  Kunst  er  »ikke  blot  til  Lyst«-, 
Det  følte  du  med  et  begeistret  Bryst; 
Foragted  Modens  Flitter,  Tidens  Tant, 


TIL  CHABLOTTE   OEHLENSCHLAGER. 

Og  fandt  kun  Skiønhed,  hvor  du  Sandhed  fandt. 

Men  heller  ei  du  savned  Sandheds  Præg 

I  Phantasiens  hulde  Digterleg; 

Og  aldrig  dadled  du  forbittret,  grum, 

Din  Roes  var  lydelig,  din  Dadel  stum, 

Og  snart  i  Venlighed  du  hylled  ind 

Selv  mindste  Snert  af  flygtigt  Egensind. 

Saa  hviil  da  sødt,  og  modtag  her  af  mig 
Den  Krands,  som  Fædrelandet  skienker  dig! 
Dit  Liv  var  virksomt,  vennehuldt  og  sundt; 
Og  hvad  du  ønskte,  har  dig  Gud  forundt: 
Du  nævnte  længselsfuld  din  Gammas  Navn  — 
Nu  trykker  dig  din  Engel  i  sin  Favn; 
Og  saligrørt  fra  Gud  du  skuer  ned. 
Til  Danskes  Veemod  og  Taknemlighed. 


TIL  CHARLOTTE  OEHLENSCHLAGER. 


Mit  elskte  Barn!  jeg  fandt  mig  taaligt  i, 
At  du  for  nogen  Tid  forlod  de  Kiære. 
Ei  spærre  vilde  jeg  din  Blomstersti ; 
Hvi  skulde  jeg  din  Frydsforstyrrer  være? 

Du  borte  var.     Saa  venligt  Solen  leer 

I  Hiørnestuen  —  dog  forsvandt  ei  Sorgen; 

Dit  Sytøi  laae  i  Vindvet  ikke  meer, 

Du  kom  ei  ind  at  hilse  mig  Godmorgen. 

Dog  blev  jeg  rolig.     Ak,  men  da  jeg  saae 
Pianofortet,  da  jeg  det  berørte, 
Da  randt  min  Taare,  og  jeg  tænkte  paa, 
Hvor  tidt  jeg  her  din  skiønne  Stemme  hørte. 

Det  staaer  forladt.     Nu  du  min  Digteraand 
Ei  med  det  søde  Trylleri  forlyster; 
Nu  paa  Tangenterne  med  uvant  Haand 
Kun  spiller  mig  en  Sang  din  lille  Søster. 

Reis  lykkelig!  Favn  mig  til  næste  Vaar, 
Saa  vil  jeg  Savnet  og  min  Længsel  glemme. 
Naar  Nattergal  igien  i  Bøgen  slaaer, 
Da  lyder  kiærligt  mig  Charlottes  Stemme. 


Hun  kom  igien.     Da  klang  den  hulde  Røst 
Mig  atter  yndigt  —  men  kun  nogle  Dage! 
Da  drog  hun  til  den  ubekiendte  Kyst, 
Hvorfra  man  aldrig  kommer  meer  tilbage. 


DET  GAMLE  OG  DET  NY. 

Prolog  til  det  drama^isk-literaire  Selskabs  Halvhundred- 
aarsfest,  den  24de  November  1830. 


Skuepladsen  forestiller  et  smukt  Værelse. 

Tvende  dirigerende  Brødre  af  Selskabet. 

Den  Første. 
Er  du  alt  færdig,  kiære  Ven? 


DET  GAMLE  OG  DET  NY. 

Anden. 
Saa  vidt  jeg  troer,  er  jeg  nu  ganske  færdig. 

Første. 
Naar  Tæppet  ruller  op  igien, 
Man  finder  Hallen  da  vor  Høitid  værdig? 

Anden. 
Ei  feire  vi  vor  Høitidsdag, 
Veed  du,  med  Pragt  og  skiøntbemalte  Skiermer; 
Dog  kaster  Ingen  paa  den  Vrag, 
Som  sig  med  Venlighed  vort  Tempel  nærmer. 

Første. 
Derude  staaer  en  gammel  Mand, 
Som  gierne  vil  med  Directeuren  tale. 

Anden. 
En  Broder  i  vort  Samfund? 

Første. 

Han 
Er  ikke  kiendt. 

Anden. 
Vel  —  han  har  at  befale. 
En  Olding  maa  ei  vises  bort. 
Maaskee  han  dette  Selskab  ynder. 
Og  skue  vil  vor  Scene,  kort 
Før  Skuespillet  selv  begynder. 

Første. 
Han  bærer  alt  et  sølvgraat  Haar, 
Men  sunde  Roser  blusse  paa  hans  Kinder. 
Han  siger:  han  var  her  i  Gaar  — 
Men  at,  som  Lynet,  snelt  den  længste  Tid  forsvinder. 

Anden. 
Saa  kald  ham  ind. 

Oehlenschlåger.    XI.  13 

Første. 

Der  kommer  han. 
Oldingen 

kommer,  og  bukker. 

Tag  ei  uvenligt  op,  min  ædle  Herre  — 

Første. 
Tal  dii  med  Gubben!  Jeg  giør  Alt  i  Stand 
Imens  derude. 

Gaaer. 

Oldingen. 
Tak,  at  I  mig  spærre 
I  Aften  Adgang  til  jert  Selskab  ei, 
Endskiøndt  i  Kiøbenhavn  jeg  var  ei  længe; 
Det  havde  været  alt  for  lang  en  Vei 
For  Budet,  hist  at  hente  Maanedspenge. 

DiRECTEUREN. 

De  siger.  De  var  her  i  Gaar? 

Oldingen. 
Usanddru  har  endnu  mig  Ingen  funden. 
Ja  —  jeg  var  her  for  treti  Aar; 
Men  som  en  Dag  er  denne  Tid  forsvunden. 

DiRECTEUREN. 

Et  gammelt  Medlem? 

Oldingen. 
Som  De  seer. 

En  Olding  hilser  Dem,  med  Snee  paa  Issen; 

Men  skiøndt  paa  Bierget  alt  det  sneer. 

Er  ei  hver  Sommerblomst  i  Dalen  vissen. 

DiRECTEUREN. 

Siig  mig,  min  Herre  — 

Oldingen. 

Intet  Navn 

Giør  her  til  Sagen;  Navnet  her  forstummer. 

Da  jeg  var  sidst  i  Kiøbenhavn, 

Da  stod  jeg  med  paa  Listen  som  et  Nummer. 

Er  end  den  gamle  Liste  til, 

Har  Tidens  Tand  den  ei  fortæret, 

De  mig  blandt  flere  Brødre  finde  vil, 

Som  virksom  har  i  dette  Samfund  været. 

DiRECTEUREN. 

Saa  længe  borte? 

Oldingen. 
Ja  —  jeg  stod 

I  mangt  et  Aar  som  levende  begravet 

Hist,  hvor  den  store  Gangesflod 

Sin  stolte  Bølge  triller  ud  i  Havet. 

Med  Hiertet  var  jeg  ikke  der; 

Jeg  blandt  Braminer  sang  min  Bamdomspsalme, 

Og  Siællands  brede  Bøgetræ'r 

Ei  glemte  jeg  for  Indiens  høie  Palme. 

Først  naar  jeg  saae  det  danske  Flag 

At  vifte  rødt  paa  Bølgerne  derude, 

Blev  i  min  Siæl  det  atter  Dag; 

Det  skulde  Glæden  mig  bebude. 

Min  Længsel,  vingeløs  som  Fuglens  Smaae, 

Sin  fierne  Moder  saae  i  Møde; 

Og  Skibet  Fuglen  var,  som  over  Havets  Blaa 

Fra  Hiemmet  bragte  mig  min  Siæleføde. 

DiRECTEUREN. 

Og  Deres  Skiebne? 

Oldingen. 
Skiebnen,  Ven! 

Angaaer  kun  enkelt  Mand,  og  ei  det  Hele. 

Nok  sagt  —  jeg  iilte  hiem  igien. 

Med  gamle  Venner  gammel  Fryd  at  dele. 

13* 

DiRECTBUREN. 

Saa  deel  den  da. 

Oldingen. 
Jeg  mig  bedrog; 
Jeg  længtes  efter,  hvad  ei  meer  jeg  finder. 
En  alt  for  flygtig  Drøm  jeg  tog 
For  noget  Virkeligt,  som  ei  forsvinder. 

DiRECTEUREN. 

Hvorledes? 

Oldingen. 
Neppe  kommen  her, 
Jeg  skyndte  mig  at  lægge  Haand  paa  Værket; 
Halvhundredaarets  Fest,  mit  Hierte  kiær. 
Jeg  feire  vil  —  og  gaaer  til  Landemærket. 

DiRECTEUREN. 

Til  Landemærket? 

Oldingen. 

Der  vort  Selskab  stod, 
Da  sidste  Gang  jeg  nød  vort  Selskabs  Glæde. 
Men  langt  om  paa  min  gamle  Fod 
Jeg  maatte  kun  forgieves  træde. 
Tilsidst  en  Landsmand  sagde  mig  Besked, 
Han  bad  mig  Stedet  hurtig  at  forlade, 
»Thi«,  sagde  han,  »saavidt  jeg  veed, 
»Der  spilles  nu  i  Store-Kongensgade«. 

DiRECTEUREN 
smilende. 

Og  der? 

Oldingen. 
Der  saae  jeg  da  vort  Selskabs  Fest 
Paa  selsom  Maade  helligholdt  at  blive : 

I  Støv  af  Kalk  Muurfolkene,  som  bedst, 
Stod  ubarmhiertigt  Steen  fra  Steen  at  rive. 

DlBECTEUREN. 

Sligt,  gode  Gubbe!  Sorgen  os  ei  spaaer, 
Thi  atter  fryde  skal  os  der  den  muntre  Maske; 
Vor  Phønix  flyver  kiækt  endnu  halvhundred  Aar, 
Naar  den  er  steget  af  sin  Aske. 

Oldingen. 
Nu  —  selv  i  Indien  jeg  var  i  Danmark  jo, 
Og  Stedet  giør  ei  stort  til  Sagen; 
Det  er  det  samme,  hvor  vi  boe, 
Naar  samme  Sindelag  blier  lagt  for  Dagen, 
Og  Alle  føle  sig  tilsammen  froe. 

DiRECTEUREN. 

Ja,  ganske  vist! 

Oldingen. 
Saa  kald  mig  da  herud 
Et  Par  af  mine  gamle  Venner,  Kiære! 
Thi  al  den  unge  Flok  —  ja,  gode  Gud! 
At  kiende  den  jeg  ikke  har  den  Ære. 

DiRECTEUREN. 

Hvem  skal  jeg  kalde? 

Oldingen. 
Kald  Cabott! 
Han  var  dog  Nummer  eet,  den  kiære  Maler. 

DiRECTEUREN. 

Hans  Aand  nu  svæver  i  det  luftblaa  Slot, 
Hvor  ingen  Rafael  med  Vingen  daler. 

Oldingen. 
Saa  kald  mig  Thaarup! 

DiRECTEUREN. 

Paa  hans  Grav 
I  Smidstrup  grønne  Græstørv  ikke  svigter. 
Blandt  Bønder  lagde  der  sin  Vandringsstav 
Høstgildets  elskelige  Digter. 

Oldingen. 
Saa  kald  mig  Rottbøll! 

DiRECTEUREN. 

Hans  Veltalenhed 

Faaer  ikke  længer  Tvedragt  til  at  sukke. 

Hvor  nu  han  er,  er  evig  Fred; 

Men  Svada  græder  ved  hans  Askekrukke. 

Oldingen. 
Min  Liebenberg! 

DiRECTEUREN. 

Han  slumrer  sødt  og  vel, 

Den  Kirke  nær,  hvor  han  var  trofast  Hyrde. 

Oldingen. 
Min  Pavels! 

DiRECTEUREN. 

Drog  igien  til  Fædrefield, 

Og  kasted  i  dets  Dal  sin  Støvets  Byrde. 

Oldingen. 
Min  Eegholm! 

DiRECTEUREN. 

Snart  forlod  det  Skuespil, 
Hvor  Tæppet  falder,  for  ei  meer  at  hæves. 
Hans  ædle  Hierte  hørte  Himlen  til; 
Tro  mig,  han  har  ei  spillet  her  forgieves! 

Oldingen. 
Saa  kald  mig  Holbøll!     Yngre  skiøndt, 
Jeg  vel  ham  kiender,  veed,  han  var  her  længe. 

DlRECTEUREN. 

Paa  Blomstervennens  Grav  et  stille  Grønt 

Sees  nu  med  Bladet  sørgeligt  at  hænge. 

Oldingen. 
Min  Mynster! 

DlRECTEUREN. 

Meer  husvaler  ei 
Den  Syge  med  sin  Kunst,  med  Munterhed  den  Sunde. 
Han  vandret  er  den  mørke  Vei, 
Hans  lyse  Indfald  ei  blandt  os  forsvunde. 

Oldingen. 
Jeg  næsten  tør  ei  spørge  meer, 
Thi  Svarene  de  falde  mig  saa  tunge. 
Dog  haaber  jeg,  igien  jeg  seer 
Den  gamle  Yngling  og  den  Evigunge. 
Min  Rahbek!  kald  den  lystige  Student, 
Der  i  den  yngste  Flok  selv  som  en  Broder  lader, 
Hvis  ikke  tusind  Ord  paa  Prent 
Beviste  dem,  at  han  dem  var  en  Fader. 

DlRECTEUREN. 

I  Fald  til  Fredriksberg  du  gaaer. 
Du  vil  ham  ei  paa  Bakkehuset  finde; 
Hvor  Muren  ved  Alleen  staaer. 
Der  slumrer  han  hos  Gamma,  sin  Veninde. 

Oldingen 

dybtnedslaaet. 

Saa  lad  mig  ogsaa  gaae  herfra! 
Som  Spøgelse  jeg  kun  tilbagevender. 

DlRECTEUREN 
griber  hans  Haand. 

Hvi  svigter  du  Nutiden  da? 

Den  Gode  elskes  snart,  snart  Aanden  Aanden  kiender. 

See!  Livets  Scener  komme,  flye, 

Det  hielper  ei,  en  enkelt  du  forfølger; 

Det  Gamle  sig  forene  med  det  Ny, 

Som  i  en  Flod  de  snelle  Bølger. 

End  hersker  her  det  Vennesind, 

Som  smedded  dette  Samfunds  Kiæde; 

Medlidenhedens  Graad  end  væder  mangen  Kind, 

Og  mangen  Læbes  Smiil  end  drager  sig  til  Glæde. 

Ei  heller  reent  forsvundet  er 

Hver  Ungdomsven  og  hver  Veninde; 

Sku  atter  ned  i  Kredsen  der. 

Og  du  vil  gamle  Venner  finde. 

Vel  blomstrer  nu  en  yngre  Krands, 

En  anden  Vaar  forlyster  Øiet  atter; 

Thi  Dattren  fik  sin  Moders  Glands  — 

Men  Modren  følger  kiærlig  med  sin  Datter. 

See  Sønnen  i  et  kraftigt  Liv! 

Den  vakkre  Fader  ligner  Knøsen. 

»Uskyldig,  ædel  Tidsfordriv« 

Er  end  vort  Tankesprog,  vort  Løsen. 

O,  saa  forlad  vort  Selskab  ei; 

Foreen  dig  med  os,  som  et  helligt  Minde! 

Vel  deilig  er  den  unge  Mai, 

Men  ei  September  bør  forsvinde. 

Forenet  følge  Blomst  og  Frugt, 

Saa  vil  vi  Sorgen  let  beseire. 

Og  gid  om  femti  Aar  igien  saa  smukt 

Ufødte  Slægter  Festen  feire! 

De  omfavne  hinanden.    Tæppet  falder. 


MIN  KAKKELOVN.  1^7 

HVOR  BLEV  I  RØDE  ROSER  DOG. 

Af  Fortællingen  Den  blege  Ridder. 


Hvor  blev  I  røde  Roser  dog 
Fra  Ungdoms  Dage  glade? 
I  min  Erindrings  Psalmebog 
Jeg  giemmer  eders  Blade. 

Og  skiøndt  hvert  Blad  er  guult  og  graat, 
Som  Farven  af  de  Døde, 
Den  Sommerdag  jeg  mindes  godt, 
Da  de  var  purpurrøde. 

I  deres  fine  Væv  endnu 
Jeg  kiender  hver  en  Aare. 
Som  før  af  Morgenduggen,  nu 
De  fugtes  af  min  Taare. 


MIN  KAKKELOVN. 


Ak,  min  Trøst!  min  Elskerinde! 
Hvor  din  Ynde  lokker  mig. 
Altid  her  i  Stuen  inde 
Ventende  jeg  finder  dig. 

Alderen  paa  dig  ei  tager, 
Skiøndt  din  Ungdom  ligger  fiern; 

Og  dit  Hierte  mig  behager, 
Skiøndt  det  hamret  er  af  Jern. 

Kold  du  est  vel  af  Naturen, 
Men  du  let  kan  vorde  heed; 
Naar  kun  bruges  Bøgecuren, 
Strax  du  føler  Kiærlighed. 

Da  mit  mørke  Vinterkammer 

Livner  du  med  munter  Brand, 

Og  din  Mund  —  med  Heimdals  Flammer 

Viser  mig  sin  Gyldentand. 

Da  med  roligtstille  Hierte 
Stirrer  hen  jeg  uden  Ord, 
Drømmer  ved  din  Tryllekerte, 
Til  der  kommer  Lys  paa  Bord. 

Hvert  et  Barndomsminde  hitter. 
Som  en  Alf,  i  Stuen  ind, 
Mens  derude  Maanen  titter 
Fra  sin  Sky  med  blege  Kind. 

Ingen  Veemod,  kolde  Maanel 
Det  er  Livet  ei  til  Gavn; 
Hist,  hvor  dine  Straaler  blaane, 
Drømmer  Længsel  kun  og  Savn. 

Her  ved  Kakkelovnens  Lue 
Synes  Verden  mig  saa  smuk. 
Og  i  dæmringslørte  Stue 
Leger  Alfen  Blindebuk. 


TIL  VAABEN. 

TIL  VAAREN. 

Du  kommer  end  saa  frisk  og  ung, 
Som  for  en  fiirti  Somre  siden; 
Jeg  føler  mig  lidt  mere  tung, 
Da  var  jeg  smidig,  let  og  liden. 

Men  med  den  samme  Kiærlighed 
Mit  Øie  seer  paa  dine  Blade; 
At  jeg  er  ældre,  vel  jeg  veed. 
Dog  kan  det  Følelsen  ei  skade. 

Hvis  den  med  Tanken  lever  meer. 
End  da  som  Barn  jeg  gik  og  drømte, 
Deri  jeg  intet  Uheld  seer; 
Ei  Phantasien  sig  forsømte. 

Jeg  føler  mig  igien  et  Barn, 
Naar  roligt  jeg  din  Vei  betræder; 
Ei  Veemod  længer  i  sit  Garn 
Bortfanger  mine  stille  Glæder. 

En  Yngling  troer:  i  Sympathie 
Han  lever  med  det  friske  Grønne; 
Hvert  Blad  er  ham  Allegorie, 
Hvori  han  henrykt  seer  den  Skiønne. 

Hver  Kilde  græder,  hvert  et  Træ 
Maa  med  sin  Bladehvislen  sukke; 
Hver  Nattergal  —  det  lille  Kræ  — 
Maa  med  en  kiærlig  Yngling  klukke. 

Nu  —  Gud  skee  Lov!   —  er  Træet  Træ, 
Og  Blomsten  Blomst,  og  Fuglen  Fuglen, 
Og  i  det  mørke  Skyggelæ 
Jeg  sværmer  ikke  meer  med  Uglen. 

Som  Barn  ved  Al  naturens  Bryst 
Igien  jeg  freidig  suger  Die, 
Og  til  den  elskelige  Lyst 
Skal  Aftenrøden  mig  indvie. 

Vel  lukket  er  nu  mangen  Dør, 
Hvor  før  jeg  fandt  mig  atter  hiemme. 
Og  hvor  en  Ven  mig  hilste  før, 
Der  lyder  nu  en  fremmed  Stemme. 

Vel  mangt  et  Bryst,  som  for  mig  slog, 
Slaaer  ikke  meer  —  thi  Vennen  sover; 
Og  mangen  Rose  Tiden  tog 
Afsted  paa  sine  kolde  Vover. 

Alt  meer  forsvandt  den  lille  Sum, 
Der  samlet  var  fra  mange  Kanter; 
Erindringens  Herbarium 
Dog  giemmer  mig  de  visne  Planter. 

Det  Gamle  svandt,  da  kom  det  Ny; 
Hvis  Gud  min  Fremtid  vil  beskytte, 
Da  kan  i  svale  Træers  Ly 
Endnu  jeg  bygge  mig  en  Hytte. 

MIN  FADERS  ÆLDSTE  PORTRAIT. 


Du  hænger  der  igien,  du  gamle  Billed: 
Min  Fader  sidder  munter,  venlig,  tryg; 
Som  smuk  ung  Mand  jeg  seer  ham  forestillet, 
Graa  Kiole,  rødlig  Vest  og  hvid  Paryk. 

Saaledes  saae  jeg  Billedet  paa  Borgen, 
I  fiirti  Aar  paa  Fredriksberg  det  hang, 
Naar  Glæden  var  der,  naar  os  trykte  Sorgen, 
Ved  Vinterstorm,  ved  Nattergalens  Sang. 

Som  lille  Dreng  jeg  skued  dig  saa  gierne, 
Som  voxen  Knøs,  og  som  den  yngre  Mand; 
Du  forekom  mig  ofte  som  en  Stierne, 
Hvis  Blink  og  Stilling  Intet  rokke  kan. 

I  mangt  et  Aar  du  saae  den  gamle  Foged 
Dig  nær,  ei  meer  saa  smuk,  som  i  sin  Vaar; 
Han  Rynker  fik,  og  han  blev  stiv  og  kroget. 
Men  kraftig  dog  endnu,  med  eget  Haar. 

Nu  pusler  han  ei  meer  i  Trøien,  Frakken, 
Længst  tog  ham  Døden  i  sin  kolde  Favn. 
Du  med  den  Gamle  maatte  ned  af  Bakken, 
Han  i  sin  Grav,  og  du  til  Kiøbenhavn. 

Lidt  efter  lidt  du  seer  hans  Søn  at  graane  — 
Selv  altid  ung,  med  Haanden  i  din  Vest. 
Tidt,  naar  paa  dig  henstraaler  Aftnens  Maane, 
Jeg  drømmer  mig  hen  i  min  Barndoms  Fest. 

Naar  jeg  er  død,  skal  du  min  Æt  tilhøre; 
Og  paa  dens  Børn  du  atter  rolig  seer. 
Men  dette  Qvad  vil  deres  Hierter  røre, 
Naar  du  er  der  —  og  Skialden  ikke  meer. 


Af  NORGESREISEN. 

En  Digtekrands. 
Sommeren  1833. 


AFSKEDEN. 

Hvorfor  flyder  Veemodstaaren 

I  hver  Afskedsstund, 

Som  om  bort  svandt  Blomstervaaren 

Brat  af  Livets  Lund? 

Hvorfor  synes  korte  Reise 

Dig  saa  svarlig  lang. 

Som  om  Farens  Seil  vi  heise 

Til  vor  Undergang? 

»Kort  er  Tiden,  som  os  skiller,. 
»Stort  det  vide  Rum; 
»Derfor  Afskedstaaren  triller, 
>0g  giør  Læben  stum. 
»Mangen  Fare  skiult  kan  vente^ 
»Selv  paa  Fredens  0, 
»Værre  svæver  Farens  Glente 
»Over  Field  og  Sø.« 


AFSKEDEN. 

Kiære!  Skiebnen  ikke  trænger 

Til  et  Field,  en  Baad; 

Over  os  jo  Sværdet  hænger 

I  den  tynde  Traad. 

Mod  maa  styrke,  Gud  beskytte  - 

Her,  som  paa  et  Hav. 

Nær  ved  hver  en  Livets  Hytte 

Staaer  jo  dog  en  Grav. 

»Men  det  er  ei  Reisen  heller, 
»Som  os  rører  nu. 
»Svundne  Glæder  Hiertet  tæller, 
»Kommer  dem  ihu. 
»Hvergang  alter  Afskedstimen 
»Skiller  Støvet  kort, 
»Ane  vi  den  sidste  Kimen, 
»Da  Enhver  maa  bort.« 

Ja,  hvi  skulde  vi  det  dølge? 
Timen  slaaer,  min  Ven! 
Da  den  Reisende,  vi  følge, 
Kommer  ei  igien. 
Denne  Følelse  besiæler 
Hvert  et  kiærligt  Sind; 
Derfor  ned  sig  Taaren  stiæler 
Selv  af  Kiækkes  Kind. 

Lad  os  leve  med  hverandre, 
Som  i  Morgen  vi 
Eensomt  skulde  Veien  vandre 
Ad  den  mørke  Sti; 

Lad  hver  Atterkomst  os  bringe 
Thi  vi  mødes  vist  — 
Vished  paa  sin  Englevinge 
Om  et  Møde  hist! 


KATTEGAT. 

Besynderlige  Skifte! 

Sat  i  et  Bølgebuur, 

Skal  jeg  Bekiendtskab  stifte 

Med  fremmede  Natur. 

I  Gaar  —  saa  luunt  paa  Landet 

Bag  Bøgens  grønne  Green; 

Her  —  kastet  om  paa  Vandet, 

Kun  Vand  og  Kampesteen! 

Ei  mindste  grønne  Plante, 
Slet  intet  Blomsterstraa! 
Her  kun  sin  Vintervante 
Naturen  trækker  paa. 
I  Sommer,  som  i  Vinter, 
Den  samme  nøgne  Blok 
Med  Revner  og  med  Splinter 
I  en  utallig  Flok! 

Her  blomstrer  Intet,  uden 
Det  bittre,  friske  Skum 
1  Stormens  vrede  Tuden, 
Ved  Havets  lumske  Brum. 


KATTEGAT. 

Her  Intet  kan  forsone 
Den  letopbragte  Sø. 
Her  staaer  din  Muskelthrone, 
Hler-Ægir!  paa  din  0. 

Og  Havets  Døttre  dandse 

Utrættet,  Aar  for  Aar, 

Med  Skummets  hvide  Krandse 

Paa  deres  sorte  Haar. 

Og  naar  en  Blomst  vil  smile 

Paa  Klippen,  er  det  kort; 

Blæsten  med  sine  Pile 

Den  atter  skyder  bort. 

Som  disse  Klipper  stode 
For  Skipperen  i  Gaar  — 
Lidt  Mos  dem  kun  begroede  - 
Stod  de  for  tusind  Aar; 
I  Regn,  i  Solens  Lue 
Den  samme  stærke  Vold 
For  Olaf,  digre  Bue, 
For  Peder  Tordenskiold. 

Og  saadan  skal  de  stande 
Goldt  uden  Græs  og  Løv, 
Naar  længe  denne  Pande 
Er  atter  vorden  Støv. 
Her  præges  intet  Mærke, 
Her  knuåes  stolte  Vand. 
Men  Ære  for  den  Stærke, 
Som  trodser  Tidens  Tand! 

SØSYGEN. 

Ei  Nogen  vil  just  gierne  til 

Forkyndelsen. 

Enhver  det  gierne  skiule  vil 

I  Begyndelsen. 

Han  sætter  sig,  alvorlig,  stum, 

Som  i  Tanker; 

Mens  Bølgen  slaaer  med  vældige  Skum 

Paa  Planker. 

Men  endelig  bliver  hans  Hemmelighed 

Opdaget. 

Og  det  er  Noget,  som  Alle  veed 

Af  Faget. 

Man  leer,  imedens  han  lider  grumt 

Og  segner. 

Han  finder,  naturligt,  det  saare  dumt, 

Og  blegner. 

Han  kaster  Kappen,  og  klæder  sig 

I  Trøien. 

Men  neppe  ligger  han  magelig 

I  Køien, 

Før  Svimmelheden  i  Hast  forgaaer 

Paa  Pude. 

Nu  mærker  han  rolig,  at  Bølgen  slaaer 

Derude. 

Nu  høres  han  ei  med  ængstligt  Sind 

At  sukke; 

Som  lille  Noer  han  slumrer  ind 

I  sin  Vugge. 

Det  har  en  rolig,  en  stille  Nat 

I  Følge 

Midt  paa  det  brusende  Kattegat 

Paa  Bølge. 

En  Spaan  ham  hen  over  Dybet  bar 

I  Taager. 

En  lykkelig  Morgen  fulgte  klar. 

Gud  vaager! 

Nu  springer  han  rask,  til  Kraft  og  Lyst 

Opvækket, 

At  hilse  den  herlige  norske  Kyst 

Paa  Dækket. 

Og  Morgensolen  en  Vei  saa  skiøn 

Sig  baner, 

Og  Fieldet  nikker  til  Dalenes  Søn 

Med  Graner. 


TIL  NORGES  SØNNER. 

Fra  Barnsbeen  fik  jeg  Norge  kiær; 
Derom  var  daglig  Tale, 
Det  laae  saa  fiernt  og  dog  saa  nær 
Ved  Danmarks  grønne  Dale. 

Selv  paa  et  lidet  Bierg  saa  lyst, 
Paa  Fredriksberg,  det  skiønne. 
Jeg  Havet  saae,  den  svenske  Kyst 
Fra  mine  Bakker  grønne. 

Der  Edvard  Storm  mig  traf  som  Pog 

Paa  Siællands  lave  Bakke; 

14* 

Han  tog  og  satte  mig  til  Bog, 
Ham  skal  jeg  evig  takke. 

Han  satte  Seil  mig  til  min  Kiøl, 
Han  gav  mig  Fragt  i  Baaden. 
Han  var  en  ægte  Gudbrandsdøl, 
Han  først  mig  løste  Gaaden. 

Han  lædsked  mig  min  Videtørst 
Om  Field,  hvor  Stormen  tuder; 
Han  lærte  Skialden  allerførst 
At  kiende  Nordens  Guder. 

Derpaa  den  ædle  Dichman  kom, 
En  Normand  ikke  mindre; 
Han  viste  mig  i  Verden  om, 
Hvor  Tidens  Stierner  tindre. 

Hvad  Under,  at  jeg  Normand  blev, 
Skiøndt  altid  ærlig  Danske? 
Mig  Tanken  hen  til  Fieldet  drev, 
Thor  vinkte  med  sin.  Handske. 

Paa  Klippen  høi,  hvor  Busk  ei  groer, 
I  Morgenrødens  Flammer, 
Der  saae  jeg  ham,  den  stærke  Thor, 
Slaae  Trolden  med  sin  Hammer. 

Og  dybt  i  Norges  Birkelund 
Jeg  skued  Valborg  græde; 
Og  Hagbarth  foer  til  Øresund; 
Stærkodder  var  tilstede. 


TIL  NOUGEB  SØNNEB. 

Og  henrykt  i  den  danske  Skov, 
Ved  Sang  af  Nattergale, 
Qvad  tidt  mit  Hierte  Fieldets  Lov, 
Og  elsked  Dølens  Tale. 

Og  som  en  Fiskergut  jeg  stod, 
Ei  Hottur  lod  sig  haane. 
Thi  Biarke  kom  og  gav  ham  Mod, 
Og  Vøggur  kom  fra  Skaane. 

Nu  Tanken  var  mig  kiær  for  Alt, 
Til  værdigt  Eftermæle 
At  ene  Field  og  Østresalt 
I  Nordens  ædle  Siæle. 

Og  som  fra  Island  tidt  en  Skiald 
Før  seiled  ned  til  Norge, 
Saa  stod  jeg  snart  i  Vigens  Hal 
Imellem  Fieldets  Borge. 

Nu  først  jeg  saae  med  egne  Blik, 
Hvad  jeg  saalænge  kiendte; 
Men  Alt  i  Norrig  overgik 
Selv  hvad  jeg  monne  vente. 

Thi  mere  herligt  Fieldet  stod 
Ved  Aftenrødens  Kerte; 
Og  Fyrstens,  Folkets  Ædelmod 
Dybt  smeltede  mit  Hierte. 

Hvormed  giengielder  Danmarks  Søn, 
O  Norgel  denne  Hæder? 

Kun  med  en  varm,  oprigtig  Bøn 
Til  ham,  som  skienker  Glæder: 

Gud  signe  Danmark,  signe  Nor! 
Gid  Venskab  os  forene, 
Saalænge  Bøg  paa  Sletten  groer, 
Og  Fyrr  paa  Klippestene! 

Gid  aldrig  Thor  os  skille  maa, 
Men  Bragi  sammensmelte! 
Baldur  hiin  Godes  Alter  staae 
Ved  Nordhav  og  ved  Bælte! 


KROGKLEVEN. 

Du  skiønne  Kløft!  og  vil  jeg  dig 
Ved  Harpen  malerisk  besynge? 
Af  Venner  samler  sig  en  Klynge, 
Som  lyttende  tilsmiler  mig. 
Jeg  kan  det  ei.     Mon  Ord  formaaer 
At  skildre  denne  stolte  Scene? 
At  bygge  disse  Taarn'  af  Stene, 
Hvor  selv  forstenet  Tiden  staaer? 

Thi  om  jeg  nu  fortalte  grandt. 

At  tvende  bratte  Fieldestykker, 

Som  Gran  og  Fyrr  og  Birken  smykker, 

I  Oldtids  Nat  hinanden  fandt, 


KBOGKLEVEN. 

Men  standsed,  sammensmelted  ei; 
Hvad  eller,  om  i  mørken  Stævne 
De  spaltede  den  dybe  Revne, 
Der  siden  blev  en  yndig  Vei  — 

Og  om  du  hørte  ligerviis, 
At  giennem  faldne  Stammers  Grene 
En  Elv  sig  slynger  giennem  Stene, 
Klar  som  Demant,  og  kold  som  lis, 
Nedstyrtet  i  Afgrundens  Skiød, 
Mens  Hesten,  dristigt  og  forsigtigt, 
Som  Alpens  Mule,  træder  rigtigt. 
Hvor  Feiltrin  blev  den  visse  Død  — 

Og  om  du  hørte,  Ven!  end  meer. 

Om  jeg  i  Sang  dig  vilde  sige. 

At  lyst  det  skiønne  Ringerige 

Man  giennem  denne  Spalte  seer. 

Der  danner,  som  en  Ramme,  Kant 

Om  Norges  elskelige  Billed, 

Af  Umaturens  Haand  fremstillet. 

Før  Kunstens  Haand  en  Pensel  fandt  — 

Mon  da  du  end  Krogkleven  saae? 
Nei!  beed  din  Dahl,  og  lad  ham  male,. 
Hvad  mægter  ingen  Digters  Tale, 
Den  kongelige  Klippevraa. 
Selv  vil  jeg  under  vaaden  Green 
Mig  plukke  taus  en  blaa  Kiærminde, 
Hvor  Olafs  Kildetaarer  rinde, 
Og  skrive  Navn  paa  denne  Steen. 

Og  saa  med  Ild  i  Skialdeblik 

Jeg  hurtigt  ned  i  Dalen  ager, 

Hvor  Halfdan  Svarte,  hvor  Haarfager, 

Hvor  Tryggvason  i  Livet  gik ; 

Hvor  hellig  Olaf  døbtes;  hvor 

I  Aftenrødens  sidste  Lue 

Jeg  Halfdan  Svartes  Grav  som  Tue 

Seer  midt  paa  fladen  Agerjord. 

Men  end  jeg  Øiet  kaste  vil, 

Du  sieldne  Kløft!  paa  dig  tilbage; 

Thi  alle  Livet  Fremtidsdage 

Jeg  glemmer  ei  dit  Skuespil. 

Norsk  er  din  Skiønhed,  stolte  Kiev! 

Først  mørk  og  stolt;  men  den,  som  iler 

I  Møde  dig,  ham  du  tilsmiler, 

Naar  du  med  ham  fortrolig  blev. 

Her  sad  i  høie  Fieldesal 
Den  stolte  Thor  paa  Klippeblokken, 
Mens  Heimdal  blæste  Liv  i  Flokken, 
Og  mens  de  stred  i  dyben  Dal. 
Han  svandt.     Men  Idun  kommer  end. 
Gudinden  ei  sin  Længsel  dølger; 
Naar  Maanen  kysser  Kløftens  Bølger, 
Hun  rækker  Frugt  til  Sangens  Ven. 

Du  Evighedens  Billed,  du! 
Saadan  skal  ogsaa  Graven  briste, 
Naar  Livets  Reise  blier  den  sidste, 
Naar  svundet  er  det  korte  Nu. 


HALFDAN  SVARTES  GEAV. 

Som  Dalen  hist  til  Skialdens  Priis 
Skiønt  aabner  sig  bag  Klippens  Fure, 
Skal  Himlen  sprænge  Gravens  Mure, 
Og  vinke  ham  til  Paradiis. 

Forunderlige  Kiærlighed 

I  en  barbarisk  Tid! 

Her  lagde  man  hans  Hoved  ned, 

Om  Legemet  i  Strid. 

Hvert  Land,  i  Liv  han  Glæde  gav. 

Der  sørged  nu  hvert  Bryst; 

Hver  Dal  vil  være  Kongens  Grav, 

Som  fordum  var  hans  Lyst. 

I  fire  Parter  deeltes  han, 
Som  en  Forbryder  fast; 
Og  Hovedet  til  dette  Land 
Blev  Folket  sendt  i  Hast. 
Knap  fiirti  Aar  —  paa  Rykensvig 
Hans  Liv  paa  Isen  endt; 
Til  Hedemark,  til  Raumerig 
Til  Vestfold  Kroppen  sendt  — 

Men  her  hans  Hoved!  Dalen  bred 
Er  stolt  af  denne  Grav. 
At  det  er  Halfdans,  Alle  veed 
Ved  Ploug,  med  Vandringsstav. 

Her  mindes  Bonden  gamle  Nord, 
Og,  kommen  hiem  igien, 
Han  læser  ved  sit  Fyrrebord 
Sin  Snorro  Sturlesen. 

Paa  Biælken  hænger  Øxen  bruun 

Ved  tunge  rustne  Sværd. 

Han  fryder  sig  i  Stuen  luun 

Ved  drabelige  Færd. 

Han  mærker  end  med  Fædres  Mod 

Sit  stolte  Hierte  slaae; 

Han  føler  sig  af  Halfdans  Blod 

Med  Bondekofte  paa. 


DEN  DOBBELTE  SKYDSGUT. 

Vi  fik  en  lille  venlig  Dreng 

Til  Skydsgut  paa  Karjolen. 

Han  satte  sig  med  raske  Slæng 

Hos  Dahl  paa  Agestolen. 

Han  havde  skiønne  gule  Haar 

Og  bare  Skiorteærmer. 

Med  Pidsken  han  paa  Hesten  slaaer, 

Den  Nærmer  og  den  Fiermer. 

Og  rask  det  gik.     Nordmanden  el 
Sig  bryder. om  en  Bakke; 
Man  ager  op  og  ned  ad  Vei, 


DEN  DOBBELTE  SKYDSGUT. 

Som  paa  et  Hav  i  Smakke. 
Og  Field  et  foer  os  snelt  forbi, 
Saa  hurtigt  vi  mon  age. 
Nu,  oppe  paa  en  yndig  Sti, 
Vil  jeg  mig  see  tilbage. 

Sanct  Olaf!  ha,  hvo  stander  der? 

Troer  jeg  mit  eget  Øie? 

Skydsgutten  er  mig  atter  nær 

I  ærmeløse  Trøie. 

Han  smilende  som  Tiener  staaer. 

Ei,  hvilke  sære  Drømme! 

Hvo  er  det  da,  som  Hesten  slaaer, 

Og  holder  den  i  Tømme? 

Hielp,  Himmel!  det  er  Kogleri 
Bag  Biergets  Trylledække. 
Men,  stille!  her  er  Dalen  fri  — 
Nu  seer  jeg  dem  jo  —  begge. 
Ha,  nu  forstaaer  jeg:  I  er  To, 
Som  hver  vil  ha'e  sin  Skilling? 
Du  er  en  Tvilling?  > Herre,  jo! 
»Og  han  er  ogsaa  Tvilling«. 

Saa  skilles  I  vel  sielden  ad? 
»Nei,  vi  er  altid  sammen.« 
Som  Birkeblad  ved  Birkeblad? 
Nyd  længe  denne  Gammen! 
Gid  intet  Uheld,  Døden  ei 
Jer  fra  hinanden  føre! 
Den  skiønne  Livets  Landevei 
Gid  broderligt  I  kiøre! 

ELVENE  OG  FOSSENE. 


Tydskland  har  Bierge,  som  Norge.     Jeg  finder 
Høiere  Fieide,  hvor  Alperne  staae. 
Ha,  men  en  Elv,  som  saa  yndigt  henrinder, 
Aldrig  tilforn  mellem  Klipper  jeg  saae. 

Tidlig  og  silde, 

Klar  som  en  Kilde, 
Milevidt  bølger  den  deilige  Flod, 
Styrter,  og  frygter  ei  Vandet  at  spilde; 
Ymer  har  nok  af  det  sundeste  Blod. 

Langt  op  mod  Polen  henstrakte  sig  Norge, 
Lang  Tid  tilsteded  ei  Blokkene  Vei; 
Men  mellem  Granernes  evige  Borge 
Aabned  sig  Elven  den  frugtbare  Frei. 

Ikke  den  tøved, 

Stenene  kløved, 
Medens  paa  Stene  den  kløved  sig  selv. 
Nu  var  ei  Tilgangen  Sletten  berøvet; 
Baaden  blev  bygget,  og  gled  paa  sin  Elv. 

Elven  inskrænked  sig  siden,  og  danned 
Om  sine  Bredder  den  yndigste  Dal, 
Mulden  sig  lagde  paa  Stenen  og  Sandet, 
Freia  sig  bygged  af  Birker  en  Sal. 

Frugtbarheds  Fyrste 

Sin  Gullinbørste 
Bragte;  da  reiste  sig  Markerne  strax. 
Hungre  skal  Bonden,  saa  lidt  nu,  som  tørste; 
Bølger  i  Solen  ei  guldgyldent  Ax? 


ELVKNE  OG  F083ENE*  217 

Granen,  som  voxer  saa  mægtig  paa  Fieldet, 
Luner  ei  der  mod  den  stormende  Vind; 
Men  naar  den  Øxen  i  Skoven  har  fældet, 
Varmer  i  Hytten  den  isnende  Kind. 

Hvad  skal  den  føre^ 

Hvo  skal  den  kiøré 
Ned  til  de  Steder,  som  har  den  behov? 
Dersom  ei  Guder  vort  Ønske  vil  høre, 
Raadner  den  rigeste  Skat  i  vor  Skov. 

»Hug  kun  din  Gran  i  den  dæmrende  Skygge, 
»Glide  den  lad  i  mit  rislende  Vand! 
»Snart  skal  man  Huset  af  Biælkerne  bygge; 
»Jeg  skyller  Stammen  fra  Strand  og  til  Strand.« 

Saa  sang  en  Huldre. 

Øxerne  buldre, 
Granerne  falde  paa  skummende  Flod. 
Bølgerne  bar  dem  paa  mægtige  Skuldre, 
Handel  og  Søfart  ved  Fiorden  opstod. 

»Skué^il  har  du  ei,  ærlige  Grande!« 
Idun  og  Bragi  for  Fieldbonden  sang* 
»Men  af  de  skummende,  styrtende  Vande 
»Digte  vi  dem  for  den  undrende  Vang. 

»Regnbuen  vaager 

»I  vore  Taager; 
»Det  var  et  Lystspil,  som  mored  dig  alt. 
»Styrtende  Fossen  i  Dybet  nedkoger: 
»Saadan  Jarl  Hakon  og  Tryggvason  faldt.« 

Vaulundur  kom,  og  med  Snildhed  i  Øiet 
Saae  han  det  herUge,  mægtige  Spil. 

»Idun  Og  Bragi  har  giort  dig  fornøiet, 
»Bonde  !  men  rig  jeg  nu  giøre  dig  vil. 

»Hiulet  skal  drive, 

»Fossen  oplive, 
»Stampe  skal  Hamren  og  Saugene  gaae. 
»Malmet  skal  fangent  i  Bierget  ei  blive, 
»Brugen  og  Nytten  deraf  skal  du  faae.« 

Derpaa  han  bygged  den  mægtige  Stolle, 
Dybet  i  Fieldene  boret  nu  blev. 
Nidkiære  larmed  de  natlige  Trolde, 
Modige  Biergmænd  dog  ei  de  fordrev. 

Hamrene  stampe. 

Mægtige  Kampe! 
Elven  dem  skyller  nu  Ertsen  saa  reen. 
Og  som,  Aladdin!  du  gned  paa  din  Lampe, 
Nor  manden  gnider  den  mægtige  Steen. 

Hold  paa  din  Tømme,  lad  dvæle  Karjolen, 
lil  ei  fra  Stedet  saa  hurtig  og  strax; 
Først  lad  mig  skue  Regnbuen  i  Solen, 
See,  hvor  den  springer,  den  kraftige  Lax. 

Nu  kan  du  kiøre! 

Fossen  vi  høre, 
Medens  sig  Nordbaggen  skynder  sin  Gang. 
Ofte  skal  lyde,  min  Siæl!  for  dit  Øre 
Larmen  af  Elvens  fortryllende  Sang. 

Hvordan  skal  jeg  kraftigt  dig  beskrive 

Og  give 

Dig  et  Billed, 
Hvori  klart  er  forestillet 
Reisen,  som  vi  foretog? 
I  det  skiønne  brede  Ringerige 

Byer  vige; 

Krumt  og  lige 
Veien  gaaer,  hvor  Hesten  jog. 

Hesten,  med  sin  kortafskaarne  Manke, 

Ad  Banke 

Dristigt  iler. 
Dalen  under  Bierget  smiler, 
Elven  løber  som  en  Stribe  blaa. 
Farten  sig  en  Vei  ad  Bierget  baner 

Blandt  Graner. 

Ingen  Daner 
Sligt  ved  Østresaltet  saae. 

Fyrren  med  sin  grønne  Busk  os  fryder, 

Afbryder 

Granehoben. 
Her  sig  Klippen  viser  aaben. 
Truer  med  den  dybe  Grav. 
Skytsgud  jeg  min  lille  Skydsgut  kalder. 

Han  knalder. 

Barn  af  Alder; 
Trøien  har  han  kastet  af. 

Nei,  nu  har  jeg  aldrig  mine  Dage 

Seet  Mage: 

Her  en  Pige 
Skal  som  Kudsk  paa  Vognen  stige; 
Pidsk  hun  har  i  Haand,  og  Solhat  paa. 
Ilde  vist  vi  er  med  hende  faren. 

»Lille  Karen, 

»Eller  Maren! 
»Du  os  ikke  vælte  maa.« 

Det  har  ingen  Nød;  hun  kiører  mandigt. 

Forstandigt, 

Og  smiler, 
Mens  hun  hen  ad  Fieldet  iler, 
Som  den  allerbedste  Kudsk. 
Ak,  hvor  deihgt  hist  af  Biælker  bygget. 

Beskygget 

Og  for  Nordenvind  betrygget. 
Ligger  Hytten  ved  sin  Birkebusk! 

Ha,  I  sultne  Muus!  forslugne  Rotter! 

Jer  gotter 

Fadeburet 
Ikke  her.     Høit  kneiser  Skuret, 
Sat  paa  Pæle.     Her  I  ikke  tør 
Op  ad  steile  Trappe  jer  umage, 

Og  tage 

Havrekage, 
Skille  Bonden  ved  sin  Melk,  sit  Smør, 

Biælkehusene  de  brune  male. 
Fra  Dale 


KINGEEIGE   OG  MODUM. 

I  det  Grønne 
Kan  man  dem  alt  langtfra  skiønne. 
Men  der  finder  jeg  en  prægtig  By. 
Som  en  yndig  lille  Fuglerede 

Dernede, 

Tulipan  i  Blomsterbede, 
Staaer  den  under  Fieldets  Ly. 

Ak,  hvis  Regnen  kun  vil  borte  blive! 

Nu  drive 

Tykke  Skyer, 
Som  hver  Time  sig  fornyer, 
Over  Himlen,  hemme  Solens  Glands. 
Skiønne  Skygger  de  i  Dalen  kaste, 

Og  haste 

Over  hine  Bierge  faste. 
Tabe  sig  bag  Skovens  Krands. 

Men  hvad  suser  der?     O,  lad  os  standse! 

Her  dandse 

Elvens  Piger 
Paa  de  bratte  Trappestiger, 
Med  de  hvide  Hatte  paa. 
Nøkken  her  sin  gamle  Vise  brummer. 

Forstummer! 

Han  trommer. 
Nu  vil  han  sin  Harpe  slaae. 

O,  den  vilde  Dands  i  Hønefossen! 
Mod  Klodsen 
Styrter  Vandet, 

Oehlenschlåger.    XL  15 

Altid  eet  og  altid  andet. 

Nøkken  slaaer  dog  Hov'det  ei  til  Blods. 

Hist,  forvandlet  til  en  sølvblaa  Vove, 

Bag  Skove 

Eer  han,  sin  Fart  at  love, 
Som  en  velerfaren  Lods. 

Bi  dog  lidt  endnu,  saa  kommer  straxen 

Jo  Laxen. 

Som  en  Ræv  i  Rævesaxen 
Fanges  han  i  Kurven,  der  er  hængt 
Høit  paa  Klippestykker  over  Strømmen. 

I  Drømmen 

Iler  han  med  dristig  Svømmen. 
See!  der  har  han  sig  i  Kurven  slængt. 

Trætte  træde  vi  nu  ind  i  Stuen. 

Med  Gruen 

Skialdens  Miner 
Mørknes,  naar  han  bag  Gardiner 
Finder  Sengedynen  alt  for  blød, 
»Lille  Moer!  den  Dyne  maa  du  tage 

»Tilbage; 

»Heden  kan  vi  ei  fordrage.« 
See!  der  henter  Krogh  vort  eget  Brød. 

Dahl  ei  mindre  driftig  henter  Skinken. 

Med  Blinken 

Kniven  snitter. 
Derpaa  Hver  til  Leiet  hitter, 


DEN  NOBSKE  BONDEPIBE. 

Strækker  sig  saa  træt  paa  Halmen  hen. 
Næste  Morgen  vi  vor  Kaffe  drikke. 

Solens  Blikke 

Mangler  ikke; 
Den  er  os  en  trofast  Ven. 

Og  nu  afsted  paa  vor  Sommerflugt, 

Før  hisset  Skyen  os  indhenter. 

Den  sorte  Hue,  hvor  den  klæder  smukt 

De  ranke,  milde  norske  Gienter. 

Med  høie  Runddeel  den  yndigt  staaer, 

Og  hvælver  over  de  skilte  Haar. 

Hun  iler  glad 

Med  Dug  og  Fad, 
At  Giesten  ei  for  længe  venter. 

Selv  med  vi  bringe  vort  Flaskefoer. 
»Kom,  Ingeborg!  vil  du  ei  smage?« 
»Neil  skienk  et  Glas  til  vor  gamle  Moer! 
»Der!  gid  det  styrke  hendes  Dage!« 
Hun  bragte  Glasset  i  Kamret  ind, 
Men  kom  tilbage  med  Smiil  paa  Kind: 

»Hun  drikker  Vand; 

>Det  Stærke  kan 

>I  Hytten  Ingen  her  fordrage.« 

15* 

>Soni  Rosen  Ingeborg  drikker  Vand, 
»Og  selv  hun  som  en  Rose  trives. 
»Farvel!     Gud  skienke  dig  snart  en  Mand, 
>Saa  god  som  han  i  Bøigden  gives!« 
»Jeg  takker  dig  for  dit  Ønske  nu!« 
»Tak,  Ingeborg!  for  dit  kiære  Du. 

»Vi  sees  ei  meer; 

»Men  Skialden  seer 
»End  længe,  hvad  der  fra  ham  rives.« 


SANCT  OLAFS  JERTEGN. 

En  Skydsgut  her  jeg  træffer,  snild, 
Og  klog  paa  gamle  Sager; 
Ham  flittigt  jeg  udspørge  vil, 
Mens  jeg  paa  Veien  ager. 

Og  siig  mig  nu,  min  gode  Hans! 
Imedens  hen  vi  fare  — 
Thi  jeg  er  fremmed  hertillands; 
Du  meget  maa  forklare. 

Siig,  hvad  betyde  disse  Steen, 

Der  stande  der  saa  sære, 

Som  om  det  Mænd  med  Arm  og  Been 

Og  Hoved  kunde  være? 

»De  tykkes,  hvad  de  virk'lig  er.« 
Stands,  lad  os  lidet  holde! 
Saa  har  det  været  Mennesker? 
»Nei,  det  var  grimme  Trolde. 

»Dengang  Sanct  Olaf  leved  kiæk, 
»Og  vilde  christne  Riget, 
>Da  var  han  alle  Troldes  Skræk, 
»Og  blev  af  dem  bekriget. 

♦Thi  Kirkeklokkens  høie  Klang 
»Dem  skurred  fælt  i  Øre. 
»I  Bierget  under  Stenens  Gang 
»De  kunde  selv  den  høre. 

»Og  mon  du  ei  ved  Kleven  saae, 
»Strax  under  Klippens  Bue, 
»En  slig  forstenet  Qvinde  staae 
»Med  Skiørter  og  med  Hue? 

»Hun  voved  sig  til  Olaf  ud 
»Af  Fieldets  bratte  Side, 
»Da  for  at  bede  til  sin  Gud 
»Han  mon  til  Kirken  ride. 

»»Sanct  Olaf  med  det  røde  Skiæg!«« 
»Hun  qvad  i  Solens  Straale, 
»»Du  reed  for  nær  min  Kieldervæg, 
»»Det  kan  jeg  ikke  taale.«« 

»Men  Olaf  var  ei  længe  seen, 
»Lidt  Vand  han  monne  tage: 
»»Og  stat   du  der  i  Stok  og  Steen, 
»»Indtil  jeg  gaaer  tilbage!««  — 

>  Tilbage  kom  han  aldrig  der, 
»Nu  Qvinden  staaer  og  venter 
»Imellem  Fyrr  og  Granetræ'r, 
»Imellem  Ørn'  og  Glenter. 

»Og,  kiære  Herre!  rundt  omkring, 
»Hvor  du  dit  Øie  vender, 
»Hvor  du  opdager  sieldne  Ting, 
»Du  Olafs  Magt  erkiender. 

»I  hver  en  høi,  særdannet  Blok, 
»Du  har  paa  Veien  skuet, 
»Opdager  du  en  Troldeflok, 
*Som  Olaf  har  forkuet. 

»En  Kirke  bygged  han  af  Steen, 

»Og  Arbeidsfolket  hasted; 

»En  opbragt  Trold  sled  af  sit  Been, 

»Og  efter  Taarnet  kasted. 

»Men  Gubben,  starblind  paa  sin  Høi, 
»Slog  Benet,  det  uhyre, 
»Saa  over  Kirkens  Taam  det  fløi, 
»Og  plumped  i  en  Myre. 

»Og  der  end  ligger  Troldens  Laar. 
»Og  naar  ei  Stiernen  blinker, 
»Og  man  for  nær  ved  Sumpen  gaaer, 
»Man  mærker,  at  det  stinker. 

»Nu  klinge  Christi  Klokkers  Klang 
»Saa  herligt  over  Fieldet. 
»Paa  Taget  lyder  Droslens  Sang, 
»I  Dalen  Kildevældet. 


KONQSBEBG. 

»Og  hvert  et  Field,  og  hver  en  Dal, 
»Og  alle  grønne  Bakker 
»Sanet  Olaf  nu  i  Himlens  Sal 
»For  sin  Velgierning  takker.« 

Hav  Tak,  min  Ven,  som  dette  veed! 
Jeg  Priis  paa  Sagnet  sætter. 
Nu  kiøre  vi  til  Dalen  ned 
Fra  de  forsteente  Jetter. 

Her  aabner  altsaa  du  din  sorte  Strube, 
Udgarde-Lokes  frygtelige  Bolig? 
Her  bygge  travle  Dverge  deres  Kube? 

Skiøndt  aldrig  seet,  er  jeg  med  dig  fortrolig. 
Jeg  kiender  dig;  jeg  fulgte  Thor  i  Fieldet, 
Da  han  for  Hel  i  Hallen  traadte  rolig. 

Nu  jeg  forlader  Himlen,  Kildevældet, 

De  muntre  Bakker  med  de  grønne  Grene. 
Det  er  bestemt,  og  Dommen  er  alt  fældet. 

Her  borer  Gangen  sig  igiennem  Stene, 

Vel  halvt  en  Fierdingvei  dybt  under  Jorden, 
Nu  vandre  vi  fra  Livet  saa  alene. 

Her  skiller  ikke  sig  fra  Syden  Norden; 
Forfængligheden  med  sin  Farve  viger. 
Men  fiernt  jeg  hører  Skud,  som  af  en  Torden. 

En  Stemme  dybt  i  Hvælvingen  mig  siger: 
»Velkommen,  danske  Digter!  i  mit  Indre. 
»Her  Dagen  og  Forskielligheden  viger; 

»Men  Haabet  ei.     Det  lokker  ikke  mindre. 
»De  sorte  Biergmænd  kun  til  Fliden  spores 
»Af  Sølvets  Aarer,  som  i  Stenen  tindre. 

»Stig  i  den  Afgrund,  som  i  Bierget  bores! 
>0g  jeg  skal  vise  dig  den  hvide  Lilie, 
»Som  visner  ei;   og  sikkert  vil  du  mores.« 

Jeg  lyder,  hemmelige  Røst!  din  Villie. 
Nu  øiner  jeg  den  første  smalle  Stige, 
Og  træder  freidigt  over  tynde  Tilie. 

Jeg,  som  Aladdin,  staaer  i  Biergets  Rige. 
Nureddin!  vil  du,  jeg  skal  Lampen  hente? 
Du  vil  i  Mørket  dog  ei  fra  mig  vige? 

Du  vil  dog,  til  jeg  kommer  op,  mig  vente? 
Min  Hierne  fylder  sig  med  Phantasier, 
For  alle  gamle  Billeder  at  hente. 

Nu  tykkes  mig,  at  hele  Larmen  tier. 

De  grimme  Biergmænd  med  de  sorte  Masker 
Den  hemmelige  Ret  med  Blus  indvier, 


KONGSBEBØ. 

Som  Svende,  der  med  Døden  overrasker. 
Bort,  fæle  Billeder!  bort,  vilde  Tanker  I 
De  hente  jo  kun  Sølv  i  deres  Tasker. 

Jeg  stiger  dristigt  ned  ad  stærke  Planker. 
Af  syv  og  tredve  Stiger  Foden  iler  — 
Nu  staaer  jeg  der,  hvor  Haabet  kasted  Anker. 

I  Qvartsen  rigeligt  Sølvmalmet  smiler, 
En  Rigdom  er  i  norske  Fieldet  funden. 
Her  Verdens  Afgud  i  sin  Vugge  hviler. 

Man  henter  ham  som  Noer  fra  Klippebunden; 
Men  han  behandles  haardt:  med  Jern  og  Krudtet 
Udsprænges  han,  og  bringes  op  i  Lunden. 

Der  vorder  han  i  Stampeværket  sluttet. 

En  Skole,  som  gaaer  frem  ei  med  det  Gode, 
Thi  under  tunge  Pæl  han  bliver  puttet. 

Dog  føler  han  sig  der  ret  vel  til  Mode. 

Han  blinker  meer,  jo  meer  ham  Biælken  rammer, 
Og  Elvens  Bølger  Dyndet  af  ham  toede. 

Nu  altid  mere  stolt  hans  Øie  flammer; 
Som  han  opdrages  meer,  han  ogsaa  føler 
Sin  Adel  —  og  forlader  mørken  Kammer. 

Ham  Ilden  smelter,  og  ham  Luften  køler. 
Han  præges,  faaer  sit  kongelige  Vaaben,. 
Og  Jordens  Sværm  et  Hurra  til  ham  brøler. 

Den  hele  Verden  staaer  nu  for  ham  aaben. 
Dog  maa  han  vogte  sig,  at  ei  han  kommer 
Til  den,  som  ivrigst  var  i  Hurraraaben  — 

Jeg  mener  nemlig  i  en  Gierrigs  Lommer; 
Thi  da  han  vorder  levende  begravet, 
I  Kisten  sluttet  uden  Lov  og  Dommer. 

Og  hvis  for  Thee  han  sendes  over  Havet 
Til  China,  vil  han  dybt  i  Taarnet  finde 
Sit  Hvilested,  som  her  i  Klippen,  lavet. 

Men,  ak!  hvad  drømmer  jeg  dog  denne  Sinde? 
Jeg  staaer  i  Biergets  Dyb  —  og  skal  tilbage, 
Imens  saa  vide  mine  Tanker  rinde. 

En  liden  Stund  vil  jeg  i  Øie  tage 

Dog  denne  Hule  først.     Saa  dybt  ei  atter 
Jeg  kommer  sikkert  mine  Levedage  — 

Og  ei  i  Graven  selv;  min  Grav  omfatter 
Den  tynde  lille  Skorpe  nær  ved  Lyset, 
Bedækket  af  de  grønne  Blomstermatter. 

Men  her  betages  jeg  af  Undergyset 
I  Jordens  Indvold,  i  granitne  Hule. 
Dog  har  mig  Dybden  ei  fra  Bunden  kyset. 

Nu  skal  mig  længer  ei  Afgrunden  skiule, 
Jeg  maa  tilbage.     Himmel!  men  jeg  trættes. 
Hvorledes  kommer  man  af  denne  Kule? 

Kun  ved  at  Foden  over  Foden  sættes. 
Men  alle  disse  Stiger?     Knæet  bæver; 
Ved  ingen  Hielp  den  lange  Klavren  lettes. 

Dog  alt  som  meer  jeg  mig  af  Dybet  hæver, 
Tilbagekommer  Styrken,  kommer  Modet. 
Nu  staaer  jeg  fro  igien  i  Stollen  snever. 

Men  hedt  i  Aarerne  mig  koger  Blodet. 
En  Kaabe  vil  jeg  hurtigt  om  mig  kaste, 
Og  Huen  trykker  jeg  dybt  ned  paa  Ho'det. 

Nu  giennem  mørke  Gang  vi  atter  haste 

Til  Lyset.     Ak!  der  kommer  det,  det  blaaner 
Igiennem  Aabningen  af  Fieide  faste. 

Det  tykkes  mig,  som  flere  klare  Maaner 
Bestraalte  Jorden;  men  det  er  kun  Dagen, 
Hvis  rene  Glands  det  røde  Blus  forhaaner. 

Nu  trænges  ikke  meer  til  Fakkelstagen, 
Til  under  Hvælvingen  sin  Hals  at'bøie. 
Til  slig  en  Reise  giør  jeg  neppe  Magen. 

Men  ofte  skuer  jeg  med  Siælens  Øie, 
O  Kongsberg!  i  dit  frygtelige  Giemme 
Fra  grønne,  solbestraalte  Siællands  Høie, 

Og  glæder  mig  —  saa  sikker  og  saa  hiemme. 

KIRKEN  I  DRAMMEN. 

Selsom  rørt  jeg  blev  til  Mode, 
Da  jeg  ind  i  Kirken  kom. 
Atter  jeg  mig  træde  troede 
For  min  Barndoms  Helligdom. 
Jeg  ved  Norges  tierne  Bierg 
Troede  mig  paa  Fredriksberg. 
Giennem  Vindvet  skinte  Solen, 
Mens  jeg  sad  hos  Blom  i  Stolen. 

Mindet  paa  sin  Englevinge 
Da  besøgte  mig  forvist. 
Orgelet  jeg  hørte  klinge, 
Men  saae  ingen  Organist. 
Da,  min  salig  Fader!  du 
Venligt  stod  for  Skialdens  Hu. 
Følelsen  mig  overvælded, 
Du  var  hos  din  Søn  paa  Fieldet. 

Skibet,  som  nu  ikke  længer 
Findes  i  min  Kirke  der, 
End  i  Drammens  Kirke  hænger; 
J^i  j®g  saae  det  atter  nær, 
Som  i  Barndoms  glade  Dag, 
Vaie  med  det  danske  Flag: 
Hvide  Kors  —  et  venligt  Møde  - 
Uforandret  paa  det  Røde. 

Sikkert  aldrig  jeg  forglemmer 
Sangen  fra  det  norske  Ghor; 
Disse  klare  Drengestemmer 


TILBAGEBLIK. 

Med  den  varme  Kingos  Ord 
Til  den  skiønne  Melodi e, 
Som  giør  Siælen  hellig  fri, 
Gienklang  af  den  Kraftens-Ode: 
»Nu  vel  an!  vær  frisk  til  Mode.« 

Styrket  Kirken  jeg  forlader 
Ved  den  fromme  Talers  Kraft. 
Nu  Farvel,  Aand  af  min  Fader! 
Hvis  Besøg  min  Aand  har  havt. 
Snart  igien  ved  Vandringsstav 
Daglig  hilser  jeg  din  Grav. 
Hvis  du  leved,  var  tilstede  — 
Hvor  min  Fryd  dig  vilde  glæde! 

Naar  jeg  fra  min  lave  Dal 

Og  fra  Bakken  ved  Slottet  til  Søen  henskuer, 

I  den  muntre  Lindesal, 

Under  Grenenes  hvælvede  Buer  — 

Ha!  da  mindes  jeg  med  Lyst 

Hine  Klipper,  som  stolte,  som  vældige  stande, 

Trodse  Vind  med  blottet  Bryst, 

Hilse  Solen  med  skaldede  Pande. 

Ja,  da  mindes  jeg  det  Field, 

Hvor  jeg  mig  befandt  saa  vel; 

Hvor  jeg  under  Himlens  Blaa 
Stod  paa  Skrinten  og  Sletterne 

Naar  jeg  drikker  af  min  Bæk, 

Naar  jeg  smilende  drømmer  ved  rislende  Kilde, 

Ved  den  fulde  Rosenhæk  — 

O,  da  mindes  jeg  Fossene  vilde. 

Som  med  uophørligt  Brum, 

Medens  Regnbuen  hvælves  i  evige  Taage, 

Slaaer  et  steds  fornyet  Skum 

Giennem  Stenenes  kløftede  Kroge. 

O,  da  mindes  jeg  den  Flod, 

Hvorved  norske  Bonden  stod. 

Hvor  han  glædte  Skialdens  Hu 

Med  det  stolte,  fortrolige  Du.- 

Naar  jeg  sidder  i  min  Kreds 

Mellem  Venner  fra  Ungdommens  fagreste  Dage, 

Naar  jeg  skuer  der  tilfreds 

Paa  de  bortfløine  Timer  tilbage  — 

O,  da  glemmer  jeg  vist  ei 

For  den  Danske  den  Norske,   som  venligt  i  Møde 

Kom  mig  paa  min  Manddoms  Vei, 

Som  en  Yngling  i  Morgnen  hiin  røde. 

Hvad  jeg  søgte,  der  jeg  fandt, 

Dølen  Skialdens  Hierte  vandt. 

Iduns  Drik  af  Kampe-Field 

Viger  ikke,  Gastale!  dit  Væld. 

VED  MIN  CHARLOTTES  GRAV. 

Marts  1835. 


I  Herrens  Navn ! 

O,  Gud!  din  Villie  skee. 

Lindre  vil  du  mig  mit  tunge  Savn 

Og  min  dybe  Hiertevee. 

Snart  forestaaer 

En  ung  og  deilig  Vaar; 

Men  aldrig,  aldrig  meer 

Mit  elskte  Barn  jeg  seer. 

Ingen  yndig  Rose  rød 

Dufter  for  min  Lotte  sød; 

Thi  hun  er  i  Gravens  Skiød. 

Veninders  Flok 

Bandt  Hyacinther  blaae; 

I  din  Haand  og  ved  din  blonde  Lok 

Lagde  man  de  Blomster  smaae. 

De  fulgte  med 

Til  sidste  Hvilested; 

Dem  tidlig  Aaret  gav, 

De  sank  i  Ungdoms  Grav. 

Ak,  men  i  den  sorte  Jord 

Haabet  ei  med  Blomsten  foer; 

Hisset  er  en  evig  Flor. 

I  Gravens  Hiem 

Sank  ikke  hver  en  Blomst: 

Stiernelilien  tindrer  freidig  frem, 

Klar,  ved  Haabets  Atterkomst. 
Ja,  hulde  Siæl! 
Dig  bandt  ei  Kistens  Fiæl; 
Du  svæver,  salig  blid, 
En  himmelsk  Engel  hvid. 
Og  naar  Aftnen  stunder  til 
Tidt  du  mig  besøge  vil, 
Lytte  til  mit  Strængespil. 

Dit  Liv  var  kort, 

Saa  snelt  du  os  forlod. 

Ak!  den  bratte  Død  dig  kaldte  bort, 

Da  du  Livet  først  forstod: 

Da  Moder-Ro 

Dig  giorde  Sindet  fro; 

Da  huuslig  stille  Lyst 

Husvalede  dit  Bryst. 

Sidste  Juul  jeg  til  dig  kom 

I  din  Moder-Helligdom. 

Nu  staaer  Stuen  kold  og  tom. 

En  sielden  Aand, 

Som  vifted  i  dit  Siv, 

Yndigt  ledte  dig  ved  Kunstens  Haand 

Giennem  et  uroligt  Liv. 

En  herlig  Sti 

Dig  aabned  Poesie; 

Og,  Lotte  I  hvor  du  gik. 

Der  tonede  Musik. 

Selv  Terpsichore  til  Dands 

Laante  dig  sin  lette  Krands. 

Yndig  var  din  Ungdomsglands. 

Til  fierne  Land, 

Som  Gubber  tidt  ei  saae, 

Reiste  du  saa  ung  fra  Fædrestrand 

Over  Østersøen  blaa. 

I  fremmed  Stad 

Du  med  din  Fader  glad 

Begeistret,  henrykt  gik 

Med  videlystne  Blik. 

Kunsten  aabned  dig  sin  Skat. 

Ak!  nu  har  du  Alt  forladt 

I  den  ravnemørke  Nat. 

Dig  røved  ei  med  Ungdomsvaar 
En  grusom,  bitter  Skiebne  Livet; 
Nei,  venligt  Gaven  blev  dig  givet 
Af  mange  glade  Herrens  Aar. 
En  yndig  Vaar,  en  Sommer,  Høst 
Lod  Kunst  dig  og  Naturen  smage; 
Først  i  de  kolde  Vinterdage, 
Da  isned  Engelen  dit  Bryst. 

Som  yndig  Mø  saa  tidligt  alt 
Du  tro  dig  Kunstens  Datter  viste. 
Og  paa  den  store  Digters  Kiste 
Din  tunge  Veemodstaare  faldt. 

Oehlenscbl&ger.    XI.  16 

£i  kiendte  Danmark  ham  endnu, 
Men  du  ham,  Frederike!  kiendte: 
Da  Døden  ned  sin  Fakkel  vendte 
Mod  Danmarks  Ewald  —  sørged  du. 

• 

En  Sommer  skiøn  vi  sammen  kom 
Til  Oldtids  Grav,  hvor  stedse  Livet 
Er  Munterhedens  Farve  givet^: 
Til  det  udødelige  Rom. 
Med  dig  jeg  Gravene  besaae; 
Men  Sorgen  let  jeg  kunde  glemme 
Ved  Idas  klare  Sangfugl-Stemme, 
Hvor  Thorvalds  Marmordigte  staae. 

I  Danmark  atter  jeg  dig  fandt, 
I  Siølunds  grønne  Bøgelunde, 
Hvor  Aser  deres  Hiem  gienfunde, 
Hvor  Alferne  Violer  bandt. 
Der  bragte  jeg  dig  mine  Smaae, 
Der  elskede  du  min  Charlotte, 
Som  hviler  i  den  mørke  Grotte, 
Hvor  ogsaa  nu  din  Seng  skal  staae. 

• 

Sov  sødt,  du  Elskede!  sov  sødt! 
O,  saliggiorte  Aand!  forklaret  — 
Det  er  mit  Hierte  aabenbaret  — 
Du  har  alt  hist  Charlotte  mødt. 
Til  Camma  strax  hun  bragte  dig. 
I  Aftenrøden  eders  Vinge 
Skal  som  en  Æolsharpe  klinge, 
Naar  saligt  I  omsvæve  mig. 


DIGTEREN  FAA  KIBKEGAABDEN. 

Af  FYENSREISEN. 

Digtekrands. 
Forsommeren  1835. 

Du  smukke  grønne  Kirkegaard! 

Som  Dreng  jeg  spøgte  mellem  dine  Grave; 

Hvorfor  igien  i  denne  Vaar 

Besøger  jeg  saa  tidt  din  Have? 

Vel  længe  laae  her  flere  kiære  Døde; 

Men  Hiertet  lægtes,  det  holdt  op  at  bløde. 

Vil  ogsaa  denne  Vunde  læges  snart? 

Nei!  altid  vil  den  bløde,  som  en  Kilde  — 

Men  af  en  sund,  en  egen  Art, 

Thi  denne  Veemod  kan  ei  Kraften  spilde. 

Naar  jeg  min  Længsel  Taareoffret  bringer. 

Da  voxe  stærkere  mig  Siælens  Vinger, 

Og  hæve  mig  med  Kraft  i  Sky 

Til  skiønne  Syn,  hvorfor  ei  Aanden  gyser; 

Thi  alle  Tvivlens  Taager  flye, 

Naar  Hiertets  Stierne  klart  i  Natten  lyser. 

Og  ved  de  stærke  Glimt,  Begeistringsluer 

Hos  Gud  blandt  Engle  jeg  min  Lotte  skuer. 

Men,  ak!  min  Skiebne  var  dog  tung. 
Naar  slig  en  Siæl  den  skiønne  Jord  forlader, 
Saa  rigtbegavet,  elskehg  og  ung. 
Da  smeltes  Digteren,  naar  han  er  Fader, 

Da  planter  han  ved  Morgen-,  Aftenrøde 
Sin  Veemodslilie,  hvor  Glædesrosen  døde. 

Tidt  spørger  jeg:  Hvi  skal  du  leve  fort, 

Du,  som  alt  længe  glædte  dig  ved  Livet, 

Og  hun  —  den  Unge  —  maatte  bort, 

Kun  tre  og  tyve  Somre  givet? 

Den  fiirogtyvende  saa  venlig  kommer, 

Men  Lotte  nyder  meer  ei  nogen  venlig  Sommer. 

O,  I  Kiærminder  lyseblaae. 

Som  staae  i  Søndermarken  der  i  Klynge! 

Saa  hi mmelf arvede  jeg  eder  aldrig  saae. 

Kom,  lader  jer  i  Krands  om  Graven  slynge. 

Tidt  sang  hun  mig,  mens  Aftenstiernen  blinked: 

»Vergisz  mein  nicht,  wenn  dich  die  Freude  winket.- 

»O,  legt  mich  nicht  in's  dunkle  Grab,« 
Sang  ogsaa  yndigsødt  den  Dyrebare; 
»Nicht  unter  die  griine  Erd'  hinab!« 
Min  Taare  randt,  skiøndt  ei  jeg  f rygted  Fare. 
Ak,  alt  for  snart  ved  hendes  Dødningbaare 
Forstod  jeg  dig,  min  Anelse,  min  Taare! 

I  smalle  sorte  Kiste  lagt 

Al  Jordens  Liv  og  Lyst  hun  har  forsaget, 

Og  venter  i  den  hvide  Dragt 

At  vorde  Støv,  hvoraf  hun  jo  er  taget. 

Nei,  Smerte!  nei!  Det  Bedste  blev  ei  røvet; 

Ei  hendes  Aand  og  Siæl  tilhørte  Støvet. 


PINDSEFESTEN. 


241 


De  kom  fra  Gud,  de  gik  til  Gud. 

Ak  —  skal  jeg  dem  forklaret  hist  gienkiende? 

Lyksaliggiør  mig  Almagts  Bud? 

Naar  dette  Liv  er  endt     —  gienseer  jeg  hende? 

Bort,  feige  Tvivl,  som  ængsted  mine  Tanker! 

Mit  Ønske  I  bliv  et  Haab  — ■  mit  Haab !  et  Troens  Anker. 


PINDSEFESTEN. 


Hvad  lyder  høit  paa  første  Pindsemorgen  ? 
Der  er  et  mægtigt  Orgel  jo  i  Borgen. 
Her,  hvor  mit  Kammer  vender  ud  til  Gangen, 
Mig  møde  Psalmelyd  og  Kirkesangen. 

Skiønne  Toner, 

Velbekiendte, 

Himlens  Zoner 

Dem  udsendte 
Fra  Udødeligheds  Lande, 
Trøst  for  Jordens  Skyggestrande. 

Ja  —  Lyden  er  ei  Phantasiens  Foster; 
Thi  Slottet  var  i  gammel  Tid  et  Kloster, 
Og  derfor  Kirken,  som  man  den  har  funden, 
Endnu  med  Slottets  Gang  er  nær  forbunden. 

Ind  jeg  træder. 

Siæl  og  Øre 

Orglet  glæder. 

Jeg  kan  høre 
Tonerne,  som  blev  tilbage, 
Fra  min  Barndoms  første  Dage. 

Man  siger:  Intet  snelt,  som  Tonen,  svinder, 
At  det  gaaer  den,  som  Kilden,  der  bortrinder, 
At  det  gaaer  den,  som  Rosen  i  sin  Sommer: 
Den  visner  snarlig,  og  en  anden  kommer. 

Nei!  den  samme. 

Som  min  Flamme 

Først  antændte. 

Atter  vendte 
Uforandret  her  tilbage 
For  min  Trøst  og  for  min  Klage. 

Os  om  en  hellig  Biskop  Saxo  melder; 
Om  Tonen  det,  som  om  hans  Liigdragt  gielder 
Den  samme  Duft,  da  Seklet  var  henrundet. 
Som  i  hans  Hauge,  blev  i  Kisten  fundet. 

Saadan  høres 

Ogsaa  Klangen; 

Saa  hidføres 

Atter  Sangen; 
Lange  Taushed  ei  den  matter, 
Martsviolen  dufter  atter. 

Livsalig  Pindsefest!  igien  du  hyldes; 
Den  aandelige  Lyst  dig  ene  skyldes. 
Og  Siælens  Mai  saa  grønt,  paa  Englevinger, 
I  Kirkens  Skyggehvælvinger  udspringer. 

Kiærlighedens 

Roser  rødme 

Nu  med  Edens 

Bedste  Sødme. 
Som  en  Taare  Kilden  rinder, 
Frelser!  paa  dit  Livs  Kiærminder. 


AFTENVANDRING. 

Fra  den  Tid  Lotte  bares  bort  paa  Baaren, 
Er  Kirken  vorden  mig  saa  kiær,  som  Vaaren. 
Jeg  synes:  mig  den  Salige  besøger 
I  Herrens  Huus;  og  det  min  Tro  forøger. 

Hulde  Sommer! 

Ned  i  Vrimlen 

Englen  kommer 

Hist  fra  Himlen, 
Smiler  kiærlig  til  sin  Fader 
I  de  gamle  Stolestader. 


Hun  sidder  der,  hvor  Skyen  sig  udfolder. 
Som  Raphaels  Engel,  Nodebogen  holder. 
Saaledes  er  jeg  her  ei  længer  fremmed: 
Hvor  Kirken  er  og  Graven  —  der  er  Hiemmet. 

Jeg  vandrer  langs  ad  Aaens  Bred 
Fuglene  de  siunge  — 
Jeg  mindes  hendes  Hvilested, 
Hvor  hun  sover  ene. 

Skiøn  er  Somrens  Blomstersti  — 
Fuglene  de  siunge  — 
Lottes  Sommer  er  forbi. 
Hist  hun  sover  ene. 

Som  Rosen  rødmed  hendes  Kind  - 
Fuglene  de  siunge  — 
Den  blegned  i  den  skarpe  Vind; 
Nu  hun  sover  ene. 

Fagre  Ungdom  brat  forsvandt  — 
Fuglene  de  siunge  — 
Som  Aftenrødt  bag  Skovens  Kant. 
Nu  hun  sover  ene. 

Men  med  en  mere  deilig  Sang, 
End  Fuglene  de  siunge, 
Hun  glædte  mig  saa  mangen  Gang, 
Før  hun  slumred  ene. 

Mig  synes  ofte  til  min  Trøst  — 
Fuglene  de  siunge  — 
At  høre  hendes  klare  Røst, 
Skiøndt  hun  sover  ene. 

Hun  svæver  ofte  mig  som  Alf  — 
Fuglene  de  siunge  — 
Fylgie  fra  Valaskialf, 
Skiøndt  hun  sover  ene. 

Som  Melpomene  kommer  hun  — 
Fuglene  de  siunge  — 
Til  mig  i  min  Digterstund, 
Skiøndt  hun  sover  ene. 

Ophelia  hun  svømmer  nær  — 
Fuglene  de  siunge  — 
Ved  de  gamle  Piletræ'r, 
Skiøndt  hun  sover  ene. 

Som  muntre  Clårchen,  Lotte!  tidt  — 
Fuglene  de  siunge  — 
Staaer  du  for  mig  sødt  og  hlidt, 
Skiøndt  du  sover  ene. 

Som  blege  Thekla  synger  du  — 
Fuglene  de  siunge  — 
»Jeg  levet  har  og  elsket!  Nu, 
Nu  jeg  sover  ene.« 

Er  Døren  lukt,  og  Lyset  slukt  — 
Fuglene  de  siunge  — 
Da  er  den  glemt,  som  ude  er  lukt. 
Mens  hun  sover  ene. 

Men  aldrig  din  Erindrings  Lys  — 
Fuglene  de  siunge  — 
Mig  slukkes,  før  i  Dødens  Gys. 
Ei  du  sover  ene. 

DET  STORE  CRUCIFIX  I  SORØ. 

Noch  steht  in  wunderbarem  Glanze 
Der  heilige  Geliebte  hier. 
GerOhrt  von  seinem  Dornenkranze 
Und  selner  Treue  weinen  wir. 

Novalis. 

I  en  forfænglig  Sommeralder 
Var  Crucifixet  mig  imod; 
Jeg  raabte:  Smagen,  Modet  falder, 
Og  Skiønhed  flyer  for  levret  Blod. 
Hvor  herligt  dog  betvang  Hellener 
En  skummel,  fæl  Melancholie! 
Ei  kiender  slige  Sørgescener 
Den  nordiske  Mythologie. 

Og  Schiller  savned  græske  Guder, 
Goethe  foragted  Christnes  Gud. 
lisblomsten  stod  paa  Hyttens  Ruder, 
Og  Skialden  lød  —  et  Digterbud. 
De  Billeder  fra  Barndomsdage, 
Som  henrykt  han  i  Kirken  saae, 
I  Taager  traadte  de  tilbage. 
Han  vilde  kun  i  Solen  staae. 

Den  sandselige  Skiønhed  blændte 

Mit  Øie  med  letfærdig  Svig; 

Jeg  Crucifixet  Ryggen  vendte, 

Som  Retterstedet  med  et  Liig. 

Men  Høsten  kom,  med  den  kom  Sorgen, 

Og  Blomsten  svandt  paa  Skiebnens  Bud  — 

Da  raabte  jeg  med  Luther:  Borgen, 

Den  faste  Borg  er  ene  Gud! 


DET  STORE  CRUCIFIX  I   SORØ. 

Jeg  lærte  Lidelsen  at  kiende, 
Og  da  blev  Jesus  ret  mig  kiær, 
Jeg  vilde  ham  ei  Ryggen  vende, 
Jeg  følte  mig  ham  atter  nær. 
I  Smertens  Timer  han  mig  trøsted, 
Og  han  fornyede  min  Daab, 
Da  saligt  han  mig  fyldte  Brystet 
Med  det  guddommelige  Haab. 

Og  kiælen  ei,  og  ei  som  Daare 
Jeg  skiulte  for  mig  selv  —  min  Død. 
Og  jeg  foragted  ei  min  Taare; 
Den  Stærke  selv  bør  være  blød. 
Et  Field  er  ikke  Mandens  Styrke, 
Den  sande  Kraft  i  Hiertet  boer; 
Men  den,  som  ei  sin  Gud  kan  dyrke. 
Den  kan  ei  heller  være  stor. 

Ei  længer  jeg  for  Graven  gyste; 
Den  tyktes  mig  en  Helligdom. 
En  Straale  mig  i  Natten  lyste, 
Som  ei  fra  Solens  Lue  kom. 
Den  varmed  atter  isnet  Hierte, 
I  Ængstelser  den  skienkte  Trøst. 
Da  følte  jeg:  en  hellig  Smerte 
Forvandler  sig  til  hellig  Lyst. 

^g  ^^  J6g  min  Charlotte  smile 
Saa  saligt  efter  Døden  saae, 
Skiøndt  truffet  af  de  bittre  Pile, 
Da  kunde  Korset  jeg  forstaae. 

Da  jeg  forstod  den  Tornekrone, 
Der  har  i  Livet  tabt  sin  Glands, 
Men  hisset  i  en  bedre  Zone 
Udspringer  til  en  Rosenkrands. 

Men  skiøndt  jeg  rørt  mig  Korset  nærmer 
Med  barnlig  og  med  smeltet  Hu, 
Skal  jeg  dog  aldrig  vorde  Sværmer, 
Du  blide  Ghrist!  saa  lidt,  som  du; 
Ei  kaste  Stenen  paa  min  Broder. 
Naar  han  en  himmelsk  Fader  troer. 
Da  favner  han  vor  fælles  Moder 
Med  Kiærlighed  —  den  skiønne  Jord. 

Og  Jorden  aldrig  jeg  foragter 
Med  plumpt  og  daarligt  Barbari, 
Fordi  et  Maal  jeg  eftertragter. 
Som  findes  ei  paa  denne  Sti. 
Jeg  vil  ei  hulde  Billed  dadle. 
Fordi  det  lider  af  en  Rift; 
Men  Lidelsen  selv  vil  jeg  adle 
Til  Heltemod  og  til  Bedrift. 


CARL  HEGER. 

Januar  1836. 


Min  Melpomene  atter  mig 
Henvinker  fra  de  muntre  Glæder 
Til  Kirkegaardens  øde  Steder; 
Hun  bag  Cypressen  sætter  sig. 


CABL  HEGEB. 

Jeg  følger  min  Gudindes  Vink 
Med  Harpen  i  den  stille  Time, 
Da  Klokkerne  ved  Midnat  kime; 
Jeg  stemmer  den  ved  Stierneblink. 

I  Lykkelige,  som  er  vant 
De  røde  Roser  kun  at  plukke, 
Og  som  i  Elskovs  kiælne  Sukke 
Blot  eders  Sorg  og  Veemod  fandt! 
O,  glæder  jer  ved  Cithrens  Klang; 
Jeg  vil  ei  eders  Taarer  lokke. 
Og  I,  letsindigkolde  Flokke! 
Bortvender  Øret  fra  min  Sang. 

Men  du,  som  mistet  har  en  Ven, 
Den  du  i  Eensomhed  begræder 
Med  Stirren  paa  de  tomme  Steder, 
Hvor  aldrig  du  ham  seer  igien! 
Ved  grønne  Piil  med  Stammen  huul. 
Jeg  letter  dit  og  eget  Hierte. 
Naar  Sangen  tolker  Støvets  Smerte, 
Da  vor  der  Ormen  Sommerfugl. 

En  Psyche,  som  vor  egen  Siæl, 
Den  sig  mod  Evigheden  svinger 
Paa  Troskabs  og  paa  Haabets  Vinger; 
Og  Graven  blier  en  Milepæl, 
Et  venligt  Varsel  paa  vor  Sti, 
Men  som  ei  Pilegrimmen  skrækker, 
Thi  Runen  siger,  som  den  dækker: 
End  er  ei  Vandringen  forbi. 

»Hvem,  Sanger!  da  begræder  du?« 
Ak,  jeg  min  Ven  begræder  ikke; 
Min  Troskab  kun  i  Taareblikke 
Til  Himmelen  ham  følger  nu. 
Ulykkelig  var  ikke  han; 
Et  herligt  Liv  —  det  har  han  levet. 
Hans  Navn  har  Sandhedsgriflen  skrevet 
I  Jordeslægtens  Adelstand. 

Thi  Perle  var  han  i  sin  Tid. 

»Hvad  var  han?  Statsmand?  Kunstner?  Digter? 

»Helt?  kraftig  Borger?     Hvortil  sigter 

»Beundringen?  Hvad  var  hans  Id?« 

Han  var  en  Ven,  du  stærke  Mand! 

Han  elsked  som  sig  selv  sin  Næste, 

Han  var  en  Ven  i  Ordets  bedste, 

I  Ordets  skiønneste  Forstand. 

Ja,  Aandens  Kraft  paa  svage  Jord! 

Du  hører  til  dens  bedste  Skatte; 

Men  —  Siælen,  som  kan  Aanden  fatte^ 

Dens  Kraft  er  ikke  mindre  stor. 

Og  sieldnere  jeg  denne  veed; 

Thi  Egenkiærlighed  vil  handle, 

Men  til  Beundring  sig  forvandle. 

Det  kan  kun  reen  Uskyldighed. 

Den  christelige  Engledyd, 
Som  Kiærlighedens  Kraft  bevæger. 
Den  eied,  dyrked  min  Carl  Heger^ 
I  den  bestod  hans  Jordefryd. 


CABL  HEGKB. 

Og  derfor,  mens  en  Mindeblok 
Jeg  reiser  ham  i  Dødens  Have, 
Jeg  veed,  fra  Nordcap  indtil  Trave 
Begræder  ham  en  Venneflok. 

Naar  Normænd  kom  til  Bakkehuus 
I  vor  Forenings  skiønne  Dage, 
Og  naar  man  Afsked  skulde  tage 
Med  Sletten  ved  det  sidste  Kruus, 
Da  trykte  Heger  deres  Haand, 
Mens  Rahbek  Afskedsharpen  stemte. 
Ei  Rein,  og  Zetlitz,  Sagen  glemte 
Den  ædle  Danskes  Broderaand. 

Du  stolte  Bentzon!  naar  med  lil 
Du  kom,  med  Aandens  store  Gaver, 
Fra  dine  Penge,  dine  Slaver, 
Du  trængte  til  Carl  Hegers  Smiil. 
Du  lunefulde,  varme  Pram, 
Som  steds  paa  dine  Venner  skiendte, 
Mens  stærkere  kun  Flammen  brændte! 
Du  elsked  og  du  agted  ham. 

Du  ædle  Thomas,  som  ei  var 
En  vantro  Thomas,  thi  du  troede 
Paa  Adel,  som  i  Hytten  boede. 
Drak  Digter- Viin  af  ringe  Kar! 
I  Smidstrup  ved  din  Bondestak 
Sad  ofte  Carl  med  dig  saa  silde. 
Og  takked  dig  for  Høstens  Gilde; 
Og  du  var  stolt  af  denn^  Tak. 

Ja,  selv  ved  Tydsklands  fierae  Spree, 
Ved  Velsklands  mere  fierne  Tiber 
Dyb  Følelse  den  Broder  griber, 
Som  ei  skal  meer  sin  Broder  see. 
En  hellig  Vennetaare  flød, 
O  Steffens!  fra  dit  Digter-Øie, 
Og  over  Marmoret  sig  bøie 
Vil  Thorvald  ved  Carl  Hegers  Død. 

0  I,  som  mangen  Fredag  sad 

1  mangt  et  Aar  med  venligt  Øie, 
Min  ædle  Hauch!  og  du,  min  Boye! 
Med  ham  og  mig  —  Fiirkl øverblad ; 
Nu  aldrig  vi  beundre  meer 

Det  Lunes  Kraft,  hvormed  han  tåled, 

Og  —  smaat  som  Chodowieckis  —  maled 

Sit  Billed,  fuldt  af  Characteer. 

Den  sidste  Sommer,  som  var  din. 

Jeg  paa  en  fremmed  0  dig  favned. 

Ak!  ofte  vil  du  vorde  savnet 

Af  Laub  og  Birch  og  Seidelin. 

Hos  Christian  sad  jeg  med  min  Ven, 

Vi  vandred  ud,  naar  Dagen  heldte. 

Maaskee  gienseer  jeg  lille  Bælte, 

Men  aldrig  —  ak!  —  med  Carl  igien. 

Fleersidigt,  Carl!  var  dit  Genie, 
Ei  skabt  til  Jorden  at  berige, 
Det  var  det  imodtagelige, 
Som  styrker  med  sjn  Sympathie. 

En  Stierne  var  du  ikke  selv; 
Men  fra  det  Nære,  fra  det  Fieme 
Stod  Billedet  af  hver  en  Stierne 
Med  Blinken  speilet  i  din  Elv. 

Først  Skuepladsen  var  dig  kiær, 
Du  elsked  den  i  Ungdomsdage; 
Dit  skiønne  Ansigt  kunde  tage 
Let  Minen,  Trækket  af  Enhver. 
Paa  Fredensborg  hos  Rosing  nød 
Du  sielden  Fryd.     Du  saae  ham  træde 
Paa  Scenen  til  de  Danskes  Glæde, 
Og  du  begræd  hans  Kunstnerdød. 

Naar  Mynster  fra  de  Syge  kom, 
Og  følte  selv  sig  syg  at  være. 
Men  skiulte  det  for  sine  Kiære, 
Da  saae  han  sig  i  Hallen  om; 
Og  fandt  han  da  den  gamle  Ven, 
Da  smiilte  han,  glemt  var  hans  Møie, 
Thi  Blikket  i  dit  Venneøie 
Gav  ham  sin  Munterhed  igien. 

Hos  Clemens  sad  du  tidt,  og  lod 
Ham  grave  paa  sin  Kobberplade, 
Og  jubled,  naar  af  sorten  Flade 
Det  skiønne  Billed  tro  fremstod. 
Med  Holbøll  du  i  Haugen  gik, 
De  sieldne  Planters  fromme  Pleier; 
Og  ret  som  blaae  Forgietmigeier 
Da  blomstred  eders  egne  Blik. 

Oehlenschiager.   XI.  17 

Du  vakled  ei  ved  Tidens  Frist, 
Du  hylded  ikke  Modetonen, 
Du  æred  dybt  Religionen, 
Og  du  tilbad  den  høie  Christ. 
At  vorde  Christi  Tiener  —  o, 
Det  var  din  store,  bedste  Tanke! 
Men  modløst  monne  Hiertet  banke; 
Der  mangled  dig  Selvtillids-Tro. 

Elskværdige  Beskedenhed 
I  Ubeskedenhedens  Dage! 
Ei  med  sig  selv  til  Takke  tage! 
»Jeg  veed,  at  jeg  slet  Intet  veed,« 
Som  Socrates  du  sagde  from. 
Selv  hialp  du  Andre  med  at  lære, 
Der  længe  Kirkens  Hyrder  ere; 
Men  selv  du  blot  som  Lærling  kom. 

Jeg  end  den  ædle  Munter  seer. 

Da  han  paa  Bakkehuset  søgte 

Sin  Lærling,  og  med  Rahbek  spøgte: 

»Vi  kan  ham  ikke  lære  meer. 

»Han  nærmer  sig  sin  Manddoms  Aar, 

»Nu  maa  han  ikke  længer  tøve, 

»Aflægge  dristigt  os  sin  Prøve. 

»Jeg  ham  den  bedste  Lykke  spaaer.« 

Men,  Carl!  du  tog  i  Haugen  Flugt, 
Og  syntes  næsten,  det  var  værre, 
End  Adam,  nøgen  for  Vorherre, 
Da  nydt  var  den  forbudne  Frugt. 


CABL  HE6EB. 

Du  blev  ei  Præst.     Med  Siæl  og  Aand 
Discipel  til  din  Død  at  være, 
Det  var  din  Glæde,  var  din  Ære. 
Med  Biblen  døde  du  i  Haand. 

0  du,  som  foer  til  Themsen  hen. 
Men  kommer  snart  igien  til  Sundet; 
Du,  som  har  Gammel-Hellas  fundet, 
Du  finder  ei  en  gammel  Ven. 

Dit  Øie,  som  saa  venligt  leer. 

Men  vædes,  naar  en  Broder  sukker  — 

Iblandt  Etruskers  Askekrukker 

Ei  Brøndsted  finder  Heger  meer. 

Hans  Aske  hviler  selv  nu  hisl 
Paa  Fredriksberg  ved  Kirkemuren; 
Men  næste  Foraar  vil  Naturen 
Den  smykke  med  sin  Rosenqvist. 
Hans  Been  er  lagt  ved  Rahbeks  Been 
Og  ved  den  elskte  Gammas  Side; 
Og,  Lotte!   —  hisset  staaer  din  hvide, 
Din  lille  Marmor-Mindesteen. 

Huldt  var  dit  Liv,  min  Broder!  huldt! 
Du  ønsked  tidt  med  blide  Blikke 
Dig  landlig  Bo;  den  fik  du  ikke. 
Men  Gartner  blev  du  ligefuldt: 

1  Aandens  Hauge  Gartner  gik 

Du  der,  hvor  Christian  Viisdom  søger; 
Næst  Venner  meest  du  elskte  Bøger, 
Og  hvad  du  ønskte  dig,  du  fik. 

Og  mange  Traade  der  dig  bandt. 
Din  Adler  —  I  var  Ungdomsvenner; 
Din  Fyrste  fandt  en  ædel  Tiener, 
En  Ven  du  i  din  Fyrste  fandt. 
Og  han,  der  alt  som  Barn  var  din, 
Han  dig  den  sidste  Ære  viste: 
Han  stod  som  Biskop  ved  din  Kiste, 
Han  fældte  Taarer  ved  dit  Skriin. 

Ei  nævner  jeg  med  Navne  nu 
De  sørgende,  de  tause  Qvinder, 
Ak!  dine  Dages  troe  Veninder, 
Som  med  din  Død  bedrøved  du; 
En  dybtnedbøiet  Søster  dog 
Har  Mindesangen  ei  forgiettet. 
Og  hende  heller  ei,  som  fletted 
Dig  Krandsen  til  dit  Kistelaag. 

Saa  sov  da  vel!  Min  Harpe  lød 
Ei  her  som  Suk  fra  saaret  Hierte; 
Din  Afsked  volder  ingen  Smerte, 
Skiøndt  vel  vi  græde  ved  din  Død. 
O,  den  var  skiøn!  Sødt  sov  du  ind 
Med  Biblen  i  dit  stille  Kammer. 
Da  Døden  slukked  dine  Flammer, 
Stod  Haabet  i  det  sidste  Skin. 


TIL    MIN  VEN  PETER  OLUF  BRØNDSTED. 

TIL  MIN  VEN  PETER  OLUF  BRØNDSTED. 

Paa  hans  Fødselsdage 


Det  Baand,  som  knyttes  i  Livets  Vaar, 

Ei  let  sin  Styrke  mister; 

Bedst  mindes  vi  vor  Ungdoms  Aar, 

Erindringen  ei  brister. 

De  Blomster,  som  Baandet  sammenbandt. 

Af  dem  vel  visned  mange; 

Men  de  var  ikke  Tidens  Tant, 

I  Himlen  atter  de  Haugen  fandt 

Paa  Evighedens  Vange. 

Og  mange  Blomster  staae  endnu, 
Som  dengang  kun  var  Knopper; 
Ei  skue  vi  med  sorgfuld  Hu 
Paa  Tidens  visne  Stubber. 
Selv  bære  vi  Hiertet  i  vort  Bryst, 
Min  gamle  Ven!  med  Ungdomslyst, 
Skiøndt  Haarene  vel  graane; 
Med  sunde  Blik  vi  Livet  see, 
Endnu  i  Solskin  kan  vi  lee, 
Og  sværme  ved  Guds  Maane. 

Vi  fandt  hinanden  i  fremmed  Land 

Ved  Elbens  fierne  Kyster, 

Langt  fra  den  kiære  Fædrestrand. 

Germania  var  vor  Søster. 

Paa  Dresdens  lange  Marmorbro, 

Der,  Brøndsted!  ofte  stod  vi  To 

Og  saae  Naturen  virke 
I  Aftenglands,  i  Morgendunst; 
Og  Hallen  vinked  os  til  Kunst, 
Til  Sang  den  skiønne  Kirke. 

I  Weimar  hilste  vi  store  Skiald, 
Hvem  meer  ei  Jorden  eier. 
Vi  skued  Tydsklands  dybe  Fald 
Og  Heltens  stolte  Seier; 
I  Notre  Dame  vi  siden  saae 
Med  Scepter  ham  i  Purpur  gaae 
Med  Hertug  og  med  Greve. 
Paa  Sanct  Helena  nu  en  Steen 
Bedækker  slet  og  flad  hans  Been. 
Vi  mindes  ham,  vi  leve. 

Og  hist  bag  Alpernes  Kæmpemuur 
Vi  atter  os  gienfunde, 
Hvor  dobbelt  yppige  Natur 
Beriger  sine  Lunde. 
Hvor  Cicero,  hvor  Cæsar  gik. 
Der  stode  vi  med  Tankeblik; 
Og  hvor  ved  Arno  grundet 
Er  yndigskiønne  Blomsterstad, 
Der  skiltes  vi  saa  kiærligt  ad, 
Og  fandtes  igien  ved  Sundet. 

Men  længe  først,  min  ædle  Ven! 
Hver  fulgte  tro  sin  Muse: 
Du  fandt  Oldgrækenland  igien 
Bag  længst  nedfaldne  Huse; 

Og  jeg  i  Nordens  fierne  Kant 
Den  gamle  Bragis  Harpe  fandt. 
Den  havde  ligget  længe; 
Men  den  var  Gudens  eget  Værk, 
Endnu  den  var  saa  kæmpestærk, 
Jeg  gav  den  nye  Strænge. 

Og  nu  har  jeg  den  skiønne  Trøst, 

Hvor  Sundets  Vover  flyde, 

At  jeg  med  dig  kan  Livets  Høst 

Som  Livets  Foraar  nyde. 

Nu  i  den  kiære  Axelstad 

Os  Rummet  skiller  meer  ei  ad, 

Og  Kampen  veg  for  Freden. 

Og  Tiden  med  sin  plumpe  Haand 

£i  sønderslide  kan  de  Baand, 

Gud  bandt  for  Evigheden. 


HØSTPSALME. 


Bryd  høit  med  Lovsang  ud! 
Stem,  Hierte!  Mund  og  Tunge. 
Nu  takker  Alle  Gud, 
De  Gamle  med  de  Unge! 
Paa  Sletten  i  vort  Land 
Staaer  rige  Stak  ved  Stak. 
Hvad  Gud  giengives  kan, 
Er  Lovsang  kun  og  Tak. 

Hvor  Morgenlærken  sang, 
Ei  Leen  længe  tøver, 
Og  under  muntre  Klang 
Faldt  blomstersmykket  Kløver. 
Mon  en  Smaragd  saa  grøn 
I  Kongers  Krone  staaer? 
Vort  Arbeids  rige  Løn 
Gav  et  velsignet  Aar. 

Frem  spired  Ax  ved  Ax, 
Ei  brudt  af  Stormens  Harme; 
De  svulmed  kraftigt  strax 
I  Middagssolens  Varme. 
Rigt  dækte  de  vort  Muld, 
Huldt  smykte  de  vor  Egn; 
De  blev  til  Bondens  Guld 
I  herlig  Foraarsregn. 

Og  see  vor  Abildgaard 
Med  sine  Ædelstene! 
Rubin,  Topasen  staaer 
Bag  Løvets  tunge  Grene. 
Da  Markens  Leer  klang 
(Det  var  en  nyttig  Leg), 
Da  topped  sig  ved  Sang 
Utallig  Neg  ved  Neg. 

Men  glemmer  heller  ei 
En  bedre  Høst  at  finde! 
I  Hiertet  var  en  Mai, 
Som  aldrig  gaaer  af  Minde. 

Der  Himlens  Sædemand 
Nedkasted  —  skiær  og  reen  — 
Sin  allerbedste  Sæd, 
Og  den  faldt  ei  paa  Sfeen. 

Dens  Sommer  var  ei  kold; 
Ved  Salighedens  Kerte 
Tifold  og  hundredfold 
Den  spirer  i  vort  Hierte. 
Men  Hiertet  har  kun:  Ak! 
Og  Øiet  har  kun  Graad; 
Vi  bringe  dig  vor  Tak, 
O  Fader!  i  vor  Daad. 


CHRISTIANE. 


1. 
VED  HENDES  GRAV. 

Visselulle  nu,  Barnlil! 
Sov  nu  sødt,  og  sov  nu  længe, 
Skiøndt  din  Vugge  stander  stil, 
Uden  Duun  og  uden  Gænge. 

I  din  Sommers  første  Tid 

Storm  ei  hvined  over  Stubben; 

Morgenen  var  blaa  som  blid, 

Da  som  Blomst  du  sprang  af  Knoppen. 

Frisk  som  Rose  blussed  du 
I  din  Skiønheds  feire  Dage. 
Atter  vorder  ung  min  Hu, 
Naar  paa  dem  jeg  seer  tilbage. 

Da  med  os  hver  Hyttens  Giest 
Christianes  Fødsel  signed; 
I  den  muntre  Rosenfest 
Selv  hun  sine  Roser  ligned. 

Juli!  du  i  Aar  oprandt 

Ung,  som  før,  med  Rosenrøden  - 

Christiane  du  ei  fandt. 

Livet  skifted  om  med  Døden. 

Hulde  Roser  samme  Glands, 
Som  i  hendes  Ungdom,  viste; 
Men  de  skienkte  kun  en  Krands 
Til  den  Bleges  sorte  Kiste. 

Visselulle  da,  Barnlil! 
Som  nu  sødt,  og  sov  nu  længe, 
Skiøndt  din  Vugge  stander  stil, 
Uden  Duun  og  uden  Gænge. 

Som  Aladdin  staaer  din  Ven  — 
Halvt  Aarhundred  snelt  bortiihe  ■ 
Tænker  paa  den  Tid  igien. 
Da  til  første  Sang  du  smiilte. 

Stedse,  til  du  mig  forlod, 
Mine  Sange  var  dig  kiære; 
Ja,  din  Aand  min  Aand  forstod, 
Og  min  Ære  var  din  Ære. 


CHBISTIANE. 

Naar  jeg  nu  har  endt  en  Sang, 
Søger,  efter  gamle  Vane, 
Dig  —  da  lyder  Harpens  Klang 
Aldrig  meer  for  Christiane. 

Ved  din  Grav,  til  sorgfuldt  Sind, 
Harpen  toner  svagt  og  ene, 
Som  en  vildsom  Nattevind 
I  de  vaade  Vintergrene. 

Visselulle  da,  Barnlil! 
Sov  nu  sødt,  og  sov  nu  længe, 
Skiøndt  din  Vugge  stander  stil, 
Uden  Duun  og  uden  Gænge. 

2. 
PAA  EN  SKIØN  SOMMERDAG,  KORT  EFTER 

HENDES  DØD. 

Solen  skinner  ikke  meer  paa  dig. 
Meget  Solskin  ei  du  nød  i  Livet. 
Veemodsfuldt  erindres  du  af  mig. 
Du  til  Hustru  blev  af  Gud  mig  givet. 
Kiærligt  mindes  jeg  din  Ungdomsvaar  — 
Der,  som  Sommerfugl,  min  Tanke  sværmer, 
Levende  jeg  seer  den,  som  i  Gaar, 
Naar  sig  Mindet  atter  Siælen  nærmer. 

Du  var  kraftig,  du  var  sund  og  skiøn, 
Deilig  Rosenknop  i  Morgenrøden. 

Hvilken  Forskiel,  da  du  laae  i  Løn 
Bleg,  og  droges  ubevidst  med  Døden! 
End  som  Moder  kan  jeg  grandt  dig  see 
Med  de  Smaae  —  o,  hvilken  yndig  Scene! 
Gode  Gud!  beskyt  de  kiære  Tre; 
Christiane  slumrer  hos  den  Ene. 

End  jeg  seer  dig:  Intet  du  attraaer 
For  dig  selv,  du  lever  kun  for  Andre. 
Og  naar  Solen  høit  i  Zenith  staaer, 
»Kiærlighedens  Sti«  jeg  seer  dig  vandre. 
Søde  Urter  du  os  hente  vil, 
Du  ved  Bordet  vil  os  gierne  fryde; 
Men  du  selv  —  vi  faae  dig  ei  dertil, 
Vi  skal  nyde,  du  vil  Intet  nyde. 

Ak!  du  var  saa  ivrig  og  saa  tro. 
Men  du  vandred  ei  ad  Glædens  Bane. 
End  jeg  seer  dem  hist,  de  gamle  Skoe, 
Og  din  brune  Kaabe,  Morgiane! 
Din  Aladdin  var  jeg,  skiøndt  din  Mand; 
Og  igiennem  alle  Livets  Kampe 
Trøstede  dig  i  din  Ægtestand 
Poesiens  underfulde  Lampe. 

Denne  Verden  ei  du  ret  forstod, 

Derfor  ængsted  dig  for  megen  Smerte. 

Ivrig  var  du  —  men  du  var  saa  god, 

Naar  ei  spændt,  uroligt  var  dit  Hierte. 

Nu  er  Hiertet  roligt.     Du  er  glad 

Hos  din  Gud  —  din  Husbond  er  bedrøvet, 

Skiøndt  jeg  veed,  vi  kort  kun  skilles  ad; 
Salig  Aanden  svinger  sig  fra  Støvet. 

Følg  mig  som  en  Skytsaand  paa  min  Vei, 
Vift  i  mine  høstliggule  Blade, 
Smiil  i  Vaar  som  en  Forgietmigei ! 
Aldrig  du  din  Digter  maa  forlade. 
Giv  til  mangen  Sang  mig  Ud  og  Lyst, 
Lær  med  Jordens  Sorg  mig  at  forsone, 
Og  naar  Døden  isner  dette  Bryst  — 
Salige!  bring  mig  til  Naadens  Throne. 


DEN  HØIERE  HIEMVEE. 


I  Ungdoms  Blomsterdage, 

Da  mig  Nysgierrigheden 

Hendrog  at  skue  Sydens  fierne  Lande, 

Da  lød  saa  tidt  min  Klage 

For  et  forsvundet  Eden, 

Naar  ikke  meer  jeg  saae  de  danske  Strande. 

Veemoden  monne  blande 

Sig  tungt  i  Dan erskial dens  Harpetoner, 

Naar  Vestenvinden  spøgte, 

Naar  han  forgieves  søgte 

Sit  Lands  smaragdengrønne  Bøgekroner, 

Hvor  Bonden  Leen  hvæsser,  — 

Men  fandt  kun  Pinier,  Laurbær  og  Cypresser. 

Nu  boer  jeg  i  mit  Eden, 

Jeg  kommen  er  i  Havnen 

Af  elskte  Hiem;  men,  ak!  med  Taareblikke 

Henstirrer  jeg,  i  Favnen 

Af  Mindet  og  af  Freden, 

I  Paradiis  —  thi  Eva  er  der  ikke. 

De  blege  Blomster  nikke 

Paa  hendes  Grav  med  brudte  Stilk  i  Vinden; 

Thi  grusomt  Dødens  Engel 

Brød  hendes  Liliestængel, 

Og  mere  bleg  end  Lilien  blev  Kinden  — 

Og  Husbond,  Sønner,  Datter 

Forgieves  Christiane  kalder  atter. 

Dog  ikke  hun  alene 

Forsvandt,  —  saamange  Kiære, 

Og  slukt  med  dem  blev  mangen  herlig  Flamme. 

Og  luiter  nye  Grene 

Jeg  skuer  Træet  bære, 

Endskiøndt  endnu  det  er  den  gamle  Stamme. 

Vel  skiønne  Navne  bramme 

I  Træets  runkne  Bark  fra  svundne  Dage; 

Men  unge  Tiørnehække 

Hovmodigt  dem  vil  dække. 

Skal  jeg  til  deres  Forsvar  Staalet  drage? 

Ak,  taabelig  var  Striden; 

Hvor  kan  en  enkelt  Kæmper  standse  Tiden? 

Og  Tiden  skal  ei  standses. 

Den  rulle  skal  sin  Bølge, 

Og  Bølgerne  skal  komme,  skal  forsvinde. 


DEN  HØIEBE  HIEMVEE. 

Men  Tiderne  skal  sandses; 

Hvad  ei  de  kan  fordølge, 

Det  er:  det  Skiønnes  dyrebare  Minde. 

Og  hist  skal  jeg  gienfinde 

Hver  ærlig  Siæl,  som  kom  mig  varmt  i  Møde. 

De  ei  forviste  bleve; 

Nei,  atter  skal  jeg  leve 

I  ægte  Hiem  med  alle  kiære  Døde, 

Hvor  ei  Tidsbølgen  triller: 

Hos  Goethe,  Shakespeare,  Æschylos  og  Schiller. 

Men  dog  skal  ei  min  Længsel, 

Skiøndt  did  den  Haanden  strækker, 

I  Livets  Høst  og  Vinter  mig  forkue. 

Ei  Alderdom  er  Fængsel; 

Skiøndt  Sneen  Haaret  dækker. 

Kan  Hiertet  brænde  med  en  Ungdomslue. 

Kiækt  i  min  lille  Stue 

Vil  jeg,  som  i  min  Ungdom,  Harpen  røre. 

Og  mange  Danmarks  Sønner 

End  Hakons  Skiald  belønner 

Ved  gierne  paa  hans  Hierteqvad  at  høre. 

Ei  gamle  Træ  er  Stubbe; 

Homer  var  Digter,  skiøndt  han  var  en  Gubbe. 

Saa  vær,  mit  Barndoms  Hiem!  endnu  det  kiære, 
Endskiøndt  jeg  aner  gierne 
Lyksaligheden  hisset  i  det  Fierne. 

TIL  ENKEDRONNING 
MARIA  SOPHIA  FREDERIKKE, 

da  hun  i  Sommeren  1842  besøgte  Frederiksberg  igien. 


For  to  og  et  Halvhundred  Aar 
Gik  her  den  lille  Tiaars-Dreng 
Paa  Fredriksberg  i  Kongens  Gaard. 
Endnu  han  slog  ei  Harpens  Stræng; 
Men  høit  henrykte  Jordens  Grønt 
Og  Himlens  Blaa  hans  unge  Bryst, 
Og  alt,  hvad  der  var  stort  og  skiønt, 
Betragted  han  med  Digterlyst. 

Da  kom  i  Danmarks  friske  Mai 
En  ung  Fyrstinde  som  en  Fee. 
Den  Aften  Skialden  glemmer  ei, 
Da  først  han  hende  fik  at  see. 
Der  var  en  Fryd !     Han  mindes  godt 
De  Spillemænd  med  Fløite,  Bas; 
Forvandlet  blev  det  stille  Slot 
Ved  Feen  til  et  Feepalads. 

Men  det  var  ingen  hedensk  Fee, 
Hvis  Lune  trued  Støvets  Liv; 
I  Kirken  tidt  han  fik  at  see 
Med  Psalmebog  den  fromme  Viv. 
Hun  ved  sin  Fredriks  Side  sad; 
Hun  deelte  med  ham  Lykken  fro. 
Hun  for  hans  Held  til  Himlen  bad. 
Hun  fulgte  ham  til  Graven  tro. 


TIL  ENKEDBONNINQEN. 

Hvad  er  i  al  den  Tid  der  skeet, 
Fra  Skialden  saae  dig  første  Gang! 
Det  aned  ingen  Tids-Prophet, 
Det  rummer  ingen  Skialdesang. 
Nys  op  den  unge  Verden  stod 
Ved  Washingtons  og  Franklins  Aand; 
Og  Frankrig  vælted  sig  i  Blod, 
Da  sønderslidt  var  hvert  et  Baand. 

Den  store  Mand,  din  Fredriks  Ven, 
Sin  store  Rolle  spillet  har; 
Paa  Sanct  Helena  sov  han  hen, 
Europa  ham  for  snever  var. 
Og  Grækeren  —  Alfader!  styrk 
Hver  Siæl,  som  bønligt  til  dig  seer  — 
Og  Grækeren  blev  meer  ei  Tyrk; 
Gud  veed,  om  han  blier  Græker  meer. 

Og  Tidens  Bølger  vælted  sig 

Fra  Evighedens  dybe  Skiød, 

Og  Stormens  Haand  traf  ogsaa  dig, 

Og  mangt  et  Bolværk  sønderbrød. 

Men  trofast,  saligt  i  din  Gud, 

Dit  kongelige  Hierte  slog; 

Du  knælte  for  hans  Almagtsbud, 

Den  bittre  Kalk  du  lydig  tog. 

Men  Alderdommen  Honning  har, 
Saa  godt  som  Livets  unge  Vaar; 
Igien,  Maria  dyrebar! 
Med  rolig  Fryd  dit  Hierte  slaaer. 

Oehlenschlåger.   XI.  IB 

I  sund  Og  kraftig  Alderdom 
Du  seer  din  Carolina  fro, 
Nu  Vilhelmine  til  dig  kom; 
Du  glædes  ved  dem  begge  to. 

Paa  Slottet  med  »den  lyse  Fløi« 
Du  smiler  atter,  som  i  Fior; 
Og  —  nær  din  lille  Sommerhøi 
Tilfreds  din  gamle  Digter  boer. 
Du  yndte  tidt  hans  Ungdoms  Sang, 
Og  roste  ham,  naar  du  ham  saae; 
Du  vil  ei  heller  denne  Gang 
Det  lille  Skialdeqvad  forsmaae. 


TIL  MIN  MARIA  LOUISE. 

Paa  hendes  Fødselsdag,  den  3die  September  1842. 


r  or  første  Gang  i  fiir  og  tyve  Aar 

Jeg  ikke  paa  din  Fødselsdag  dig  seer. 

Med  Længsel  gamle  Skiald  sin  Harpe  slaaer 

Hvad  kan  han  meer? 
Men  Strængens  Lyd  til  fierne  Kyst  ei  naaer. 

Dog  —  Siælen  ei  behøver  Harpeklang; 
Thi  Datterhiertet  staaer  i  Sympathie 
Med  Faderhiertet,  og  den  Melodie, 

Som  Aanden  sang. 
Som  Himlen  os  har  lært,  den  høre  vi. 


TIL  MIN  MABIA  LOUISE. 

Den  høre  vi,  skiøndt  Havet  os  har  skilt 
Vel  hundred  Mile  med  sit  mægtige  Vand, 
Op  Fieldet  sine  Pyramider  stilt, 

Og  salten  Strand 
Sig  langstrakt  mellem  os  henbugter  vildt. 

Den  Due,  som  hvert  Sted  at  finde  veed, 
Hvis  Englevinge  trodser  længste  Vei  — 
Med  Brevet  om  sin  Hals  —  er  Kiærlighed; 

Den  tynges  ei 
Af  Bladets  himmelblaa  Forgietmigei. 


Skiøndt  kun  en  Due,  stærk  den  er,  som  Ørn. 
Hvad  Ørn?  en  Ørn  mod  den  er  saare  svag; 
Den  flyver,  hvor  det  bedste  Skib  blier  Vrag, 

Til  Fader,  Børn, 
Den  spørger  ei  om  Sommer-,  Vinterdag. 

Veltalende,  hvor  Tanken  vorder  stum; 

Thi  Tanken  standser  snart  for  Støvets  Aand, 

Men  Kiærligheden  kiender  intet  Baand 

I  Tid  og  Rum, 
Og  selv  i  Døden  har  den  Overhaand. 

Saa  flyv,  du  Helligaand!  flyv  til  den  Bo, 
Hvor  hun  som  Viv  og  Moder  Glæden  fandt; 
Hvor  hun  har  ikke  glemt  i  huuslig  Ro 

Den  Tid,  som  svandt. 
Og  dem,  som  tidligst  hendes  Hierte  vandt. 

MENNESKET. 

(Efter  Claudius.) 


Først  under  Hiertet  bærer 

Ham  underfuldt  en  Viv; 

Han  fødes,  han  begiærer, 

Men  Gaade  biler  hans  Liv; 

Han  nyder,  han  undværer 

I  Kiærlighed  og  Kiv; 

Han  hader,  elsker,  ærer, 

Alt  efter  Lunets  Bliv; 

Han  glædes,  Sorg  ham  tærer, 

Snart  haard,  snart  som  et  Siv; 

Han  tvivler,  haaber,  lærer. 

Og  bruger  Sværd  og  Kniv; 

Og  —  otteti  Aar  giærer 

Høit  denne  Tidsfordriv  — 

Saa  maa  han  Plads  hos  sine  Fædre  tage, 

Og  kommer  ei  tilbage. 


VAAREN. 


Man  siger,  at  Vaaren  er  Ungdommens  Ven, 
I  den  sig  kun  Skiønheder  samle; 
Men  dybt  i  mit  Hierte  jeg  føler,  at  den 
Fornemmelig  er  for  de  Gamle. 


VAAREN. 

Hvor  Ungdommen  blusser,  fra  Vinterens  lis 
Selv  Kulden  og  Mørket  maa  vige; 
Men  Elskeren  finder  kun  der  Paradiis, 
Hvor  henrykt  han  finder  sin  Pige. 

Hvad  er  vel  Kiærminder  mod  Øinenes  Blaa, 

Hvis  Blikke  saa  saligt  ham  saare? 

Hvad  ere  vel  Kildernes  Sølvbølger  smaae 

Mod  hendes  fortryllende  Taare? 

Hvad  er  selv  en  Rose  mod  purpume  Kind? 

Og  skiøndt  vel  en  Lilie  blænder, 

Hvad  er  selv  dens  Hvidhed  for  Elskerens  Sind 

Mod  Skiønhedens  Liliehænder? 

Er  Møen  tilstede,  kun  Møen  han  seer, 

Naturen  til  Nød  kun  han  ændser; 

Men  er  hun  forsvunden,  og  smiler  ei  meer. 

Da  føles  —  Tilværelsens  Grændser. 

Han  stirrer  i  Maanen,  og  drømmer,  at  den 

Nedsmiler  til  ham  i  hans  Fængsel, 

Og  at  den,  fortrolig  og  Elskerens  Ven, 

Begræder  hans  ømme  Forlængsel. 

Vi  Ældre,  hvis  Foraar  i  Livet  forsvandt, 

Som  sidde  tilbage  med  Bogen  — 

I  Vaaren  vi  Ungdom  og  Venner  gienfandt. 

Og  Lunden  os  lokker  af  Krogen. 

Ei  føle  vi  meer  os  forladt  og  forglemt  — 

Nei,  Verden  er  længer  ei  fremmed, 

Omgivningen  har  os  til  Munterhed  stemt. 

Og  lifligt  igien  er  os  Hiemmet. 

Der  staaer  han,  den  gamle,  den  trofaste  Ven, 

Den  herlige  Bøg,  saa  alene, 

Der  staaer  han,  og  favner  mig  kiærligt  igien 

Med  sine  fortrolige  Grene. 

Og  Fuglen  mig  qviddrer  den  selvsamme  Sang 

Af  Grétry  og  Schulz;  og  ved  Roden 

Slaaer  Kilden  sin  Harpe  med  selvsamme  Klang, 

Dens  Toner  ei  støie  paa  Moden. 

End  seer  jeg,  som  førend  Napoleons  Tid, 

I  Græsset  de  selvsamme  Stater; 

Saa  frodige,  friske,  skiøndt  fierne  fra  Strid, 

De  røde,  de  blaae  Kammerater. 

Naturen  mig  smiler  i  sød  Harmonie; 

Min  Ild  den,  min  Følelse  nærte, 

Og  lærer  endnu  mig  den  Philosophie, 

Som  den  i  min  Ungdom  mig  lærte. 

Nu  opstiger  Maanen.     Saa  herlig  den  staaer, 

^g  gyder  i  Hiertet  sin  Lindring. 

Den  vækker  ei  Haabet  om  —  hvad  der  forgaaer, 

Den  smiler  en  hellig  Erindring. 

Og  alle  de  Kiære  gienfødte  jeg  seer. 

O,  Vaar!  hvor  du  bortmaner  Sorgen. 

Nu  oprinder  Solen  —  jeg  tvivler  ei  meer 

Om  hellig  Opstandelses  Morgen. 


JENNY  LIND. 

JENNY  LIND. 

September  1845. 

Hvor  er  min  Melpomene  flygtet  hen? 
I  Hytten  stundom  hun  mig  end  besøger. 
I  Templet  muntert  kun  Thalia  spøger; 
Naar  seer  jeg  Melpomene  der  igien? 

Hvor  er  hun  dog?  hvor  er  hun  vandret  hen? 
En  Reise  lang  jeg  prøved,  for  at  finde 
Min  Siæls  trofaste,  kiæreste  Veninde; 
Men,  ak!  forgieves  vandred  hendes  Ven. 

Thi  overalt  faldt  en  prosaisk  Snee. 
Thalia  selv  kun  sielden  med  sin  Stemme 
Fik  Sværmen  til  sit  Øieblik  at  glemme; 
I  Speil  sig  Øieblikket  vilde  see. 

Det  egne  Gontrafei  kun  kaldtes  Sandt, 
Foragtet  blev  det  Skiønne  med  det  Store, 
Med  Smaating  vilde  Smaalighed  sig  more, 
Oldtidsbedriften  skieldtes:  Børnetant. 

Da  Rygtet  lød :  I  Frankers  store  Stad, 
Der  vil  du  sikkert  din  Gudinde  møde; 
Udødlighed  hun  vækker  fra  de  Døde, 
Og  hendes  ædle  Sorg  giør  Siælen  glad. 

Jeg  iled  did,  og  hurtig  var  min  Vei, 
Jeg  haabed  Melpomene  vist  at  finde. 

Det  var  en  ildfuld,  aandefuld  Jødinde  — 
Men,  ak!  min  Melpomene  var  det  ei. 

Og  stille  sad  jeg  med  bedrøvet  Sind; 
Eratos  Lyra  vakte  sødt  mig  atter: 
Jeg  Melpomene  fandt  i  Sangens  Datter, 
I  Nordens  Freia  —  det  var  Jenny  Lind» 

O,  I  som  klage:  Tiden  har  ei  Sands 
For  høie  Følelser;  som  Folket  laste! 
Seer  Taaren  flyde,  skuer  Folket  kaste 
For  hendes  Fod  den  velfortiente  Krands. 

Nei!  Harpen  hænger,  hvor  den  altid  hang 
Paa  Nordens  Eeg;  der  vil  den  funkle  længe. 
Det  gielder  kun  at  slaae  de  rette  Strænge. 
Ei  Melpomene  synger  Svanesang. 


MIT  FØDSELSSTED  PAA  VESTERBRO. 

November  1847. 


Du  ringe  Huusl  end  stander  du, 

Af  faa  tilbageblevet. 

For  bedre  Bygning  ei  endnu 

Nedrevet. 

Du  stander  ved  Alleens  Port; 

Og  —  er  den  sidste  Vandring  giort 

Bag  skyggefulde  Linde, 

Skal  hist  min  Grav  jeg  finde. 

Mit  Fødselshuus,  min  Kirkegaard  — 

Trægangen  mellem  begge! 

Det  kan  i  Høst  saa  lidt,  som  Vaar, 

Forskrække. 

Kort  er  den  længste  Livets  Vei; 

Min  fattig  var  paa  Glæder  ei. 

Huldt  møder  Kirkemuren 

Samlivet  og  Naturen. 

See  her!  i  denne  Runddeel  sad. 
Vakt  af  de  gamle  Skrifter, 
Den  unge  Skiald  og  nynned  glad 
Om  Auka-Thors  Bedrifter. 
Og  Freia  selv  i  kiækt  Forsøg 
Ham  laante  Altret  til  en  Spøg; 
Og  —  var  man  dadlelysten, 
Hos  hende  fandt  han  Trøsten. 

Og  her  —  den  Kirkegaard  saa  nær, 
Som  alt  for  snart  du  søgte  — 
Sophia!  hele  Kredsen  kiær, 
Du  spøgte; 

Og  som  en  Musa,  varmt  og  blidt, 
Begeistred  du  din  Broder  tidt. 
Her  hørte  Venner  mange 
Hans  Ungdoms  første  Sange. 

Du  kiære  Gang!  du  saae  mig  fro, 

Og  dybt  af  Sorg  bevæget; 

Men  om  jeg  græd,  og  om  jeg  loe, 

Du  qvæged. 

Saa  qvæg  endnu  mig  mangen  Vaar 

Med  sølvgraae,  som  med  sorte  Haar, 

Og  bring  paa  grønne  Blade 

Min  Sang  lil  din  Dryade! 


TIL  KONGEN. 


I  en  Kreds  af  Kunstnere,  som  han  hædrede  ved  sit 
Bord  den  2den  April  1848. 


Vor  Konge!  mellem  Danmarks  Sønner 
Du  sidder  end  paa  faste  Slot; 
Til  Himlen  stige  vore  Bønner 
For  dig,  du  ædle  Folkedrot! 
Snart  du  din  kiære  Stad  forlader. 
Og  stiller  dig  for  Troskabs  Hær; 
Retfærdighedens  hvasse  Sværd 
For  Landet  drager  Landets  Fader. 

Dig  hilser  Kriger,  hilser  Sanger, 
Dig  styrker  gamle  Nordens  Aand. 
Naar  Oprør  seer  dig  paa  din  Ganger, 
Da  falder  Sværdet  af  dets  Haand. 
Hvo  vel  mod  Kongen  sig  formaster? 


TIL  KONGEN. 

Og  kom  blot  Dansken  Een  mod  Ti  — 

Et  vildt,  et  stærblindt  Raseri 

Din  Ret,  dit  Kongeblik  kuldkaster. 

Men  rase  de,  sig  selv  til  Skamme, 

Dit  Blik  har  Ild  i  Hæren  vakt, 

Og  brænde  skal  den  danske  Flamme 

En  holsteensk  taabelig  Foragt. 

For  dig  skal  dine  Kæmper  stride, 

Som  Hrolfs  —  men  bedre  Skiebne  faae, 

Thi  Leirekæmperne  skal  slaae, 

Og  Frækhed  skal  i  Græsset  bide. 

Gud  signe  Kongen!  Danmarks  Qvinder  — 
Enhver,  som  føler  stort  og  skiønt  — 
Nu  skynder  eder:  Krandsen  binder 
Til  Frederik  af  Haabets  Grønt! 
Ei  Raseri  kan  Manddom  skrække. 
Snart  lønner  Seiren  Landets  Ven; 
Da,  Fredrik!  Danmark  skal  igien 
En  Krands  af  Egeløv  dig  række. 

I  Dag  for  halve  Secul  siden. 
Blev  Danmark  vakt  af  Stridens  Ild; 
Dit  Minde  svækker  aldrig  Tiden, 
Du  anden  Vaardag  i  April! 
Thi  gamle  Kæmpehøie  siunke  — 
Men  atter  tænder  denne  Dag, 
Til  Sværdslag,  til  Kartovers  Brag, 
Vor  Kraft  som  en  electrisk  Funke. 

Naar  Ydun  rækker  Ungersvenden  Frugt 
Af  gyldne  Skaal,  laer  han  ei  Harpen  hænge; 
Om  Livets  Foraarspoesie  da  smukt, 
Om  kiælen  Elskov  tone  Harpens  Strænge. 
Og  straaler  Solen  over  Mark  og  Vænge, 
Og  smiler  Maanen  giennem  dunkle  Skov, 
Da  siunger  han  Naturens  Priis  og  Lov 
Begeistret,  og  betænker  sig  ei  længe. 

Og  i  det  unge,  virkelige  Liv 
Besøger  ham  en  alderstegen  Gubbe, 
Men  ikke  svag,  som  Øieblikkets  Siv, 
Thi  friske  Skud  gaae  fra  den  gamle  Stubbe; 
Ja,  Spirer  selv  til  Fremtids  Roser  knoppe: 
Thi  det  er  Hedenold,  den  stærke  Mand, 
Der  aldrig  døer,  der  aldrig  blegne  kan. 

Og  naar  han  lærer  Skialden  Sangen  ret 
Med  skarpe  Blik  i  de  forsvundne  Dage, 
Da  voxer  Modet,  og  det  blier  ham  let, 
Med  Harpeklang  at  standse  matte  Klage. 
Thi  Tiden  iler  ikke,  som  en  Drage, 
Med  hæsligt  Vingeslag,  til  Livets  Skræk; 
Men  den  forfrisker  Viisdom,  som  en  Bæk, 
Hvis  bedste  Bølger  vende  kan  tilbage. 

Og  let  da  maner  Skialden  Helten  frem, 
Som  ei  er  død,  som  kun  i  Høien  sover. 
Og  drømmer  om:  igien  til  vante  Hiem 
At  seile  karsk  paa  Phantasiens  Vover. 

Den  samme  Himmel  end  sig  hvælver  over 
Det  gamle  Danmark,  Sol  har  samme  Glands, 
Og  Skovens  Eeg  endnu  den  samme  Krands; 
Thor  tordner  end  i  mægtige  Kartover. 

Og  blomstrer  Nutid  —  let  besynges  kan 
Af  Skialden  da  den  Ædle,  Vise,  Stærke, 
Der  hædret  har  det  elskte  Fædreland, 
Og  tiener  Evigheden  til  et  Mærke. 
Og  som  i  Marken  qviddrer  muntre  Lærke, 
Sig  svinger  Sangeren  til  fremmed  Egn; 
Thi  Digterhaugen  kiender  intet  Hegn, 
Dens  Blomster  voxe  selv  igiennem  Vandet, 
Igiennem  Sneen,  giennem  Flyvesandet. 

Men  —  reent  ud  talt  —  hvad  ei  er  Digter  let, 
For  Digter  er  Umulighed  at  øve. 
>Saa  siig  os  da:  hvad  gavner  Kunsten  slet, 
>0g  hvad  vil  Digteren  forgieves  prøve?«   — 
Gudinden  vi  til  Sangene  behøve. 
Som  styrker,  hvis  Veltalenhed  er  stor: 
Yduna  —  Musen  skienke  Skialden  Ord! 
Forgieves  uden  hendes  Hielp  han  stræber; 
Med  Blomsten  hun  berører  vore  Læber. 

Men  een  Gudinde,  som  nu  i  sin  Favn 
Mig  trykker  huldt;  som  kom  paa  Freias  Kærre; 
Taknemlighed  er  hendes  skiønne  Navn: 
Hun  ildner  mig  —  men  hun  er  stum  desværre. 
Og  derfor  er  jeg  ikke  Villiens  Herre; 

Og  derfor  stammer  jeg  ved  dette  Bord, 
Hvor  Danmarks  Ædle  lytte  til  mit  Ord. 
Men  min  Gudinde  vil  mig  ikke  saare, 
Hun  laaner  selv  den  Stammende  sin  Taare. 

Af  Hiertet  takker  jeg  i  Festens  Hal 
Min  Konge,  som  høimodigt  mig  belønner; 
Jer,  gamle  Venner  af  den  gamle  Skiald! 
Jer,  yngre  haabefulde  Danmarks  Sønner! 
Statsmand  og  Borger,  Kunstner!   —  Hør  mit  Kald» 
Hør,  Danmarks  Skytsaand!  mine  varme  Bønner: 
Lad  Hver  i  Kraft  og  Mod  og  Gierning  stige 
Til  Held  og  Hæder  for  vort  gamle  Rige. 

I  hædre  mig.     Jeg  nær  ved  Grændsen  staaer, 
Dog  end  af  Mathed  bugner  Gubben  ikke. 
Jeg  drikker  med,  et  Glas  jeg  ogsaa  faaer, 
Thi  det  er  ei  mit  Gravøl,  som  I  drikke. 
Ei  Tiden  har  min  Livskraft  mig  forødt. 
Tre,  fire  Huse  herfra  blev  jeg  født; 
Men  derfra  gaaer  —  vil  det  Naturens  Orden  — 
Endnu  en  smuk  Allee  til  Kirkegaarden. 

Og  nu  til  Fryd!  Europa  sande  maa: 
I  Danmark  flammer  ogsaa  Livets  Lue; 
Men  hvad  især  den  Danske  har,  som  Faa, 
Er  Munterhed,  som  ingen  Farer  kue. 
Mens  Skyerne  ved  Horizonten  staae, 
Han  feirer  Digterfest  i  glade  Stue; 
Han  pleier  Blomster  i  sin  lille  Have  — 
Og  dem  skal  ingen  Syndflod  os  begrave. 


VED  FESTEN  DEN  14.  NOVEMBEE  1849. 

Den  danske  Munterhed  er  Uskylds  Værk, 
Og  den  vil  ogsaa  sikkert  skille  Trætten; 
Den  danske  Landsoldat  er  god  og  stærk, 
Med  Munterhed  han  brugte  Bajonetten. 
Med  Munterhed  skal  Videnskab  og  Kunst 
Og  Borgerdaad  forjage  skumle  Dunst; 
Med  skumle  Dunst  forsvinde  vore  Sorger  — 
Gud  signe  Danmark,  Konge,  Kunstner,  Borger! 

Anmærkninger. 


Side  1,  Lin.  8.    Skaft,  Spyd. 

Side  1,  Lin.  10.  Om  Tyr,  den  unge  forvovne  Kampgud, 
kan  ses  26de  Sang  i  Nordens  Guder. 

Side  1,  Lin.  11.  Til  Ordet  Thegn  giver  Digteren  i 
første  Udgave  Anmærkningen:  »Helt«. 

Side  2,  Lin.  2.  I  9de  Bind,  Side  407  (Anm.  til  S.  321, 
L.  13-15)  er  denne  Linie  fejlagtig  anført:  »Hvo  blinkede  ved 
Synet«. 

Side  2,  Lin.  5.  Til  Svinefylket  har  første  Udgave 
Anmærkningen:  »En  Slagtorden  som  en  Svinetryne«. 

Side  2,  Lin.  13.  Til  Val  har  første  Udgave  Anmærk- 
ningen: »Den  døende  Helt,  der  gik  fra  Valpladsen  til  Valhal«. 
Egentlig  er  Valen  et  Kollektiv  og  betyder  de  i  Slaget 
faldne;  se  4de  Bind,  Anm.  til  S.  58,  L.  1  f.  n.,  og  S.  176, 
Lin.  2. 

Side  2,  Lin.  11  f.  n.  Hos  Saxo  er  Bruno  Odin  selv, 
som  i  Skikkelse  af  Haralds  tro  Kæmpe  afstedkommer  Striden 
med  Sigurd  Ring  og  volder  Haralds  Fald  i  Slaget. 

Side  3,  Lin.  13  f.  n.  For  sin  Kiækhed  i  Stedet  for: 
.  .  .  hans  Kiækhed;  denne  Sprogbrug  forekommer  oftere 
hos  Oehlenschlåger.  —  Hil  dur  hed  en  Kongedatter,  som 
ved  Trolddom  stadig  holdt  Kampen  mellem  sin  Mand  og  sin 
Fader  vedlige,  idet  hun  hver  Nat  vakte  de  faldne  til  Live. 

Side  3,  Lin.  12  f.  n.  Hlidskialf,  det  Odin  forbeholdte 
Sæde  i  Borgen  Valaskjalf,  fra  hvilket  han  kunde  overskue 
hele  Verden. 

Side  3,  Lin.  6  f.  n.  Dreng  betyder  her  efter  ældre 
Sprogbrug  Karl,  Krigsmand. 

Side  4,  Lin.  5.  Til  S  tak  al  giver  første  Udgave  den 
urigtige  Anmærkning:  »Staaende  Karl,  der  ei  lør  sidde 
med  de  Andre;  Stakkel«.  Ordet  Stakkel  kommer  af  Stav- 
karl (Stodder). 

Side  4,  Lin.  8.  Niffelqvalm,  den  giftige  Luft  i  det 
siangefyldte  Straifested  Niflheim. 

Side  4,  Lin.  3  f.  n.    Helte  sting,  Stik  af  Helte. 

Side  5,  Lin.  4-3  f.  n.    Stærkodders  Fader  hed  Storværk. 

Side  6,  Lin.  2.  S  kul  da,  en  af  Nornerne,  Skæbnegud- 
inderne. 

Side  6,  Lin.  14.    Hildurs  Mænd,  Kæmperne. 

Side  6,  Lin.  2  f.  n.  Vidar,  Odins  Søn,  kaldes  ellers 
den  tavse  As.  Maaske  det  er  for  Bogstavrimets  Skyld,  at 
han  indføres  her. 

Side  7,  Lin.  10  f.  n.   Brage,  Bragi,  Digtekunstens  Gud. 

Side  7,  Lin.  7  f.  n.   Søs  tren,  d.  e.  Ursine. 

Side  8,  Lin.  4.  lod  Odin  raabe,  d.  e.  lod  Odin  an- 
raabe. 

Side  8,  Lin.  8.  med  Klinger  slog  til  begge  Sider, 
d.  e.  med  een  Klinge  til  hver  Side;  sammenlign  Hrolf 
Krake,  5te  Sang:  »Åf  Guld  to  store  Ringe  Hrolf  bar  om 
hver  Arm«;  Ørvarodds  Saga,  18de  Kapitel:  >Til  hver  af 
Bierghvælvingens  Sider  vare  store  Aabninger«  og  adskillige 
lignende  Steder  hos  Oehlenschlåger. 

Side  8,  Lin.  5  f.  n.  Oehlenschlåger  skriver  stadig  Ad- 
jektivet voxne  i  Stedet  for  Participiet  voxede. 

Side  9,  Lin.  1.  Augustinus,  den  betydeligste  af  Kirke- 
fædrene, født  353,  død  430  i  Numidien. 

Side  9,  Lin.  6-5  f.  n.  I  Jesu  hellige  Bedrift,  ja 
selv  i  den  profane  Skrift,  d.  e.  i  Evangelierne,  ja  selv 
i  verdslige  Bøger. 

Side  13,  Lin.  1.  Om  Oehlenschlågers  Digte  til  Ewald 
se  10de  Bind,  Anm.  til  S.  30,  L.  1-16. 

Side  13,  Lin.  10.    Sprinkelværket,  Gitteret. 

Side  15,  Lin.  9.  Den  spartanske  Konge  Leonidas  fandt 
Aar  480  f.  Chr.  Heltedøden,  da  han  i  Spidsen  for  300  Mand 
i  Passet  Thermopylæ  modsatte  sig  Persernes  Indrykning  i 
Hellas. 

Side  16,  Lin.  7-8.  Nu  mejier  man,  at  Forholdet  mellem 
den  svenske  og  den  danske  Styrke  ved  Svarteraa  var  som 
2  til  1. 

Side  17,  Lin.  12  f.  n.  Filomee  skal  vel  minde  om 
F  i  1  o  m  e  1  e ,  Nattergalens  græske  Navn. 

Side  17,  Lin.  5  f.  n.  P hyllis,  sædvanligt  Pigenavn  i 
Hyrdeidyller. 

Side  18,  Lin.  4  f.  n.  Mogenrøden,  Trykfejl  for  Mor- 
genrøden. 

Side  19,  Lin.  13.  Cecrops  var  efter  Sagnet  Stifter  af 
den  attiske  Stat,  hvis  Borgere  han  lærte  Skibsfarten. 

Side  19,  Lin.  14.    B  ae  c  hus  drog  fra  Sted  til  Sted  og 
indførte  sin  Kultus;  han  kom  ogsaa  til  Indien. 
Oehlenschlåger.    XI.  19 

Side  19,  Lin.  16  f.  n.  Olymp,  et  Bjærg  i  Thessalien, 
ansaas  for  Gudernes  Bolig.  —  Apollo,  Digtekunstens  Gud. 

Side  19,  Lin.  14  f.  n.   Pegasus,  Digternes  bevingede  Hest. 

Side 20,  Lin.  5.   Hippogryphen,  Vingehesten,  Pegasus. 

Side  20,  Lin.  8.    Troglo  dy  ten,  Hulebeboeren. 

Side  20,  Lin.  12.  Qvalme  staar  vel  her  for  Kvalm, 
Dunst  og  Larm. 

Side  20,  Lin.  12-11  f.n.  Roland,  en  af  Karl  den  Stores 
berømte  Kæmper,  som  faldt  i  Pyrenæerdalen  Roncesvalles. 

Side  20,  Lin.  10  f.  n.  Horatius  C  o  cl  es  forsvarede  efter 
Sagnet  i  et  af  den  romerske  Republiks  første  Aar  den  yder- 
ste Ende  af  Tiberbroen  saa  godt  som  ene  mod  en  fremstor- 
mende Fjende,  indtil  Broen  var  bleven  afbrudt  bag  ham; 
da  styrtede  han  sig  i  Floden. 

Side  20,  Lin.  9  f.  n.  Colon,  det  spanske  Navn  for 
Kolumbus. 

Side  20,  Lin.  7  f.  n.  Svejtseren  Winkelried  skaffede 
i  Slaget  ved  Sempach  1386  sine  Landsmænd  Sejren,  idet 
han  banede  Vej  gennem  Fjendernes  Række  ved  at  omfatte 
saa  mange  af  deres  Landsespidser,  som  han  kunde,  og  bore 
dem  i  sit  Bryst. 

Side  20,  Lin.  6  f.  n.  Werther,  Hovedpersonen  i  Goethes 
Leiden  des  jungen  Werthers;  se  10de  Bind,  Anm.  til 
S.  87,  L.  3. 

Side  21,  Lin.  10.    Valaskialf,  en  Borg  i  Asgaard. 

Side  21,  Lin.  2  f.  n.  Tartarus,  hos  Grækerne  og  Ro- 
merne Underverdenen,  hvor  de  fordømte  straffedes  efter  Døden. 

Side  22,  Lin.  1.  Liineburgeren  J.  A.  Schulz  kom 
40  Aar  gammel  i  Aaret  1787  som  Kapelmester  til  København, 
hvor  han  hurtigt  opnaaede  stor  Anseelse  og  Yndest,  saavel 
ved  sin  dygtige  Embedsførelse  og  personlige  Elskværdighed 
som  ved  sine  Kompositioner,  af  hvilke  Sangene  i  Indtoget, 
Høstgildet  og  Peters  Bryllup  gjorde  dobbelt  Lykke  ved 
deres  afgjort  danske  Tone.  Sygelighed  nødte  allerede  1795 
Schulz  til  at  søge  sin  Afsked  og  fem  Aar  efter  døde  han. 

Side  22,  Lin.  2.  Leonardo  (eller  Lionardo)  Leo  (1701 
-1743),  italiensk  Komponist  og  Kapelmester.  Hans  Elev 
Pergolese  døde  1736,  kun  26  Aar  gammel. 

Side  22,  Lin.  3.     San  Pie  tro.  Peterskirken  i  Rom. 

Side  22,  Lin.  4.  Buonarotis  Hvælving,  Peterskirkens 
af  Michel  Angelo  Buonaroti  konstruerede  Kuppel. 

Side  22,  Lin.  9.  den  svulmede  mit  Bryst,  den  fik 
mit  Bryst  til  at  svulme.  Ordet  svulme  findes  hos  Oeh- 
lenschlåger  oftere  brugt  saaledes. 

Side  22,  Lin.  11.  Miserere,  en  katolsk  Kirkesang  til 
Tekst  af  Davids  51de  Psalme,  som  begynder:  Miserere  meij 
domine!  (forbarm  dig  over  mig,  o  Herre!). 

Side  22,  Lin.  13.  Dante,  født  1265,  død  1321,  Skaberen 
af  det  italienske  poetiske  Sprog  og  Forfatteren  af  det  dyb- 
sindige Digterværk  *La  divina  commedia<^.  —  ved  sit  store 
Orgel,  d.  e.  i  sit  alvorsfulde,  højtstemte  Digt. 

Side  22,  Lin.  8  f.  n.  Den  tvespaltede  Rod  af  Alrune- 
planten,  som  hører  til  Natskyggefamilien,  benyttedes  fordum 
til  alle  Slags  Trolddomskunster. 

Side  23,  Lin.  2.  Me  lp  om  ene,  en  af  de  ni  Muser,  Re- 
præsentant for  Tragedien. 

Side  23,  Lin.  5.  Christi  Død,  et  Oratorium  af  Schulz 
med  Tekst  af  Baggesen. 

Side  23,  Lin.  4  f.  n.  Af  de  ni  Muser,  Gudinderne  for 
Kunst  og  Videnskab  hos  de  gamle  Grækere  og  Romere, 
nævnes  i  dette  Digt  foruden  Tragediens  Muse  Melpomene 
ogsaa  Thalia,  Komediens  Muse,  Polyhymnia,  hvem  den 
religiøse  Poesi  var  helliget,  men  som  Oehlenschlåger  her 
synes  at  opfatte  som  Veltalenhedens  Muse,  da  han  nævner 
hende  i  Forbindelse  med  Forum,  Torvet,  særlig  Torvet  i 
Rom,  hvor  Rettergangssager  afgjordes,  endvidere  Terp  s  i- 
chore.  Dansens,  Euterpe,  den  lyriske  Poesis  Muse,  der 
fremstilledes  med  en  Dobbeltfløjte,  C  all  i  op  e,  Heltedigt- 
ningens, Urania,  Astronomiens,  og  Erato,  Elskovsdigtnin- 
gens  Muse. 

Side  23,  Lin.  1  f.  n.  Det  forældede  hugprud  betyder 
ædel,  højhjertet. 

Side  24,  Lin.  14  f.  n.    Hesperus,  Aftenstjernen. 

Side  24,  Lin.  8  f.  n.  Poylnymnia  er  en  Trykfejl  for 
Polyhymnia. 

Side  26,  Lin.  6.    Ildgierning,  Ugerning,  Misgerning. 

Side  26,  Lin.  14.  Blund  er  her,  ligesom  oftere  hos 
Oehlenschlåger,  brugt  i  den  forældede  Betydning:  Øjeblik; 
sammenlign  1ste  Bind,  S.  310,  L.  6,  og  4de  Bind,  S.  49,  L. 
13  f.  n. 

Side  26,  Lin.  14  f.  n.  og  flg.  Alle  Oehlenschlågers  Ud- 
gaver have  her:  Thi  Kronions  Ild  hos  Prometheus 
rant  o.  s.  v.  —  Kronion,  Jupiters  græske  Navn.  Titanen 
Prometheus  dannede  af  Ler  en  menneskelig  Skikkelse, 
som  han  gjorde  levende  ved  en  Gnist,  han  ranede  fra 
Olympen. 

Side  26,  Lin.  11  f.  n.  den  kalkede  Flint,  den  kalk- 
blandede Flintesten. 

Side  26,  Lin.  9  f.  n.     Spær,  Spyd. 

Side  27,  Lin.  10.  Du  viste  mig  først  Heltenes 
Bedrift.  I  sine  Erindringer,  I,  S.  32  (Udtoget,  S.  20) 
siger  Oehlenschlåger:  >I  Ewalds  Rolfs  Krage  aabnede  den 
nordiske  Saga  første  Gang  sine  Gravhøie  for  mig,  viste  mig 
sine  Askekrukker,  og  fremmanede  sine  Aander.« 

Side  28,  Lin.  8-9.  Helten  i  Cervantes's  Don  Quixote 
antager  (21de  Kapitel  eller  3dje  Bogs  7de  Kapitel)  et  Barber- 
bækken  for  Mambrinos  berømte  Guldhjælm,  som  gjorde 
den,  der  bar  den,  usaarlig.  Formen  Mambrim  har  Oeh- 
lenschlager  fra  Jomfru  Biehls  Oversættelse,  i  hvilken  han 
læste  Bogen.  —  foragted  Mambrims  Hielm  skal  ikke, 
saaledes  som  G.  Molbech  antager  i  sine  Studier  over 
Oehlenschlågers  Poesi,  1860,  S.  74-75,  udtrykke  Foragt 
for  Digterværket  Bon  Quiocote^  men  for  udskejende  romantisk 
Fantasteri.  —  Cervantes  har  ogsaa  forfattet  Noveller. 

Side  28,  Lin.  10  f.  n.  Gudinden  Athene  paatog  sig  flere 
Gange  Skikkelse  af  Odysseus's  Ven  Mentor,  som  under 
Faderens  Fraværelse  var  Lærer  og  Vejleder  for  Odysseus's 
Søn  Telemachos. 

Side  29,  Lin.  9.  maiklædt,  smykket  med  nysudsprunget 
Løv;  sammenlign  10de  Bind,  Anm.  til  S.  206,  L.  7. 

Side  29,  Lin.  8-4  f.  n.  Her  tales  om  Goethes  lyriske 
Digte,  Skuespillet  Gotz  von  Berlichingen,  Romanen 
Wilhelm  Meister,  det  episke  Digt  Hermann  und  Doro- 
thea og  Skuespillet  Iphigenia  auf  Tauris. 

Side  29,  Lin.  3  f.  n.  Meningen  med  denne  Linie  maa 
vel  være:  Dit  Venskab  med  Schiller  havde  en  var- 
mende, formildende  Indflydelse  paa  dig. 

Side  31,  Lin.  8.    et  Blomster  (forældet),  en  Blomst. 

Side  82,  Lin.  2-3.  Oehlenschlåger  havde  1804  oversat 
Petrarcas  Canzone  ved  Vaucluse-Kilden. 

Side  32,  Lin.  4.  Villa  Borghese,  en  stor  Villa  uden 
for  Rom,  nær  ved  Porta  del  Popolo. 

Side  32,  Lin.  8.  Æskulap,  Lægekunstens  Gud  hos  de 
gamle  Romere. 

Side  32,  Lin.  10-12.  Til  Minde  om  sin  uværdige  Hustru 
Faustina  lod  Kejser  Antoninus  Pius  i  Aaret  141  bygge 
et  Tempel,  i  hvis  Ruin  nu  Kirken  San  Lorenzo  in  Miranda 
er  indbygget.  —  Ruin e,  Germanisme  for  Ruin;  B.  G.  Niebuhr 
skriver  det  samme  i  Prosa  i  Molbechs  Athene,  8de  Bind, 
1817,  S.  26. 

Side  32,  Lin.  1  f.  n.  hadrianske  Rester.  Den  ro- 
merske Kejser  Hadrian  (117-138)  opførte  ved  Byen  Tibur  et 
pragtfuldt  Landslot,  hvoraf  der  endnu  er  betydelige  Levninger 
tilbage. 

Side  33,  Lin.  7.    hø  i.  Trykfejl  for  høie. 

Side  33,  Lin.  12.  Til  jer  falske  Søster  har  første 
Udgave  Anmærkningen:  »Kirsebærlaurbærtræet*.  Denne  i 
Orienten  og  Sydeuropa  voksende  Plante  indeholder  Blaasyre. 

Side  33,  Lin.  3  f.  n.  Den  mægtige  Gregor  den  Syvende 
var  Pave  1073-1085. 

Side  34,  Lin.  1-3.    Roms  Grundlægger  Ro  mul u  s   blev 

efter  Sagnet  opammet  af  en  Ulvinde.  Hans  Mænd  røvede 
Sabinerinder,  da  Staden  havde  Mangel  paa  Kvinder.  — 
Transteveranere,  Trasteverinere,  kaldes  Beboerne  af  den 
Del  af  Rom,  som  ligger  øst  for  Tiberen;  de  adskille  sig  i 
Sæder  og  Dialekt  fra  de  øvrige  Indbyggere  og  anse  sig  selv 
for  bedre  end  dem. 

Side  34,  Lin.  5.  Horats  og  Virgil,  berømte  romerske 
Digtere  paa  Augustus's  Tid.  Den  første  skrev  Satirer,  Breve 
og  Oder;  den  andens  Hovedværk  er  Heltedigtet  Æneiden. 

Side  34,  Lin.  7.  Mellem  Barbaren  Sylla  og  Tiber, 
d.  e.  i  Tiden  mellem  Aar  78  f.  Chr.,  da  den  voldsomme 
Diktator  Lucius  Cornelius  Sulla  (eller  Sylla)  døde,  og  Aar 
14  e.  Chr.,  da  Tiberius  blev  Kejser. 

Side  34,  Lin.  8.  Et  romersk  Lys,  en  Slags  Fyr- 
værkeri 

Side  34,  Lin.  10.  Tivoli,  Oldtidens  Tibur,  en  lille  By 
i  Nærheden  af  Rom. 

Side  34,  Lin.  11.  hans  Bad,  Horats'  Bad,  en  Ruin,  som 
uden  historisk  Hjemmel  bærer  dette  Navn. 

Side  84,  Lin.  11  f.  n.  og  flg.  I  Tivoli  findes  nogle  Ruiner, 
som  have  været  ansete  for  Levninger  af  et  Landsted,  som 
under  Kejser  August  ejedes  af  den  for  sin  Gavmildhed  mod 
Digtere  berømte,  indflydelsesrige  Mæcen  as. 

Side  34,  Lin.  3  f.  n.  og  flg.  Skal  Skialden  synge 
her  .  .  .  Dødsfaren  o.  s.  v.  Se  Oehlenschlågers  Erin- 
dringer, II,  S.  200-201  (Udtoget,  S.  285-286). 

Side  35,  Lin.  3.  Efter  græsk-romersk  Mytologi  opholdt 
der  sig  i  Sumpen  Lerna  en  uhyre  Vandslange,  Hydra,  som 
blev  dræbt  af  Hercules. 

Side  35,  Lin.  8  f.  n.  Orcus,  hos  de  gamle  Romere 
Navn  paa  Underverdenen. 

Side  35,  Lin.  2f.  n.  Haven  Este,  Haven  ved  Villa 
d'Este  i  Tivoli. 

Side  36,  Lin.  2.  Den  berømte  italienske  Digter  Ariosts 
Hovedværk  Den  rasende  Roland  blev  første  Gang  trykt 
1516. 

Side  36,  Lin.  9-7  f.  n.  Her  og  flere  Steder  i  det  følgende 
maa  det  erindres,  at  Oehlenschlåger  ankom  til  Rom,  kort 
før  Napoleon  den  17de  Maj  1809  ophævede  Kirkestaten  og 
indlemmede  dens  Lande  i  den  franske  Stat;  se  Oehlen- 
schlågers Erindringer,  II,  S.  198-199. 

Side  36,  Lin.  6  f.  n.  Svime  (forældet),  Besvimelse, 
Afmagt. 

Side  37,  Lin.  12.  Formue  (med  Tonen  paa  næstsidste 
Stavelse),  Magt. 

Side  38,  Lin.  1.  M  ise  reret;  se  ovenfor,  Anm.  til  S. 
22,  L.  11. 

Side  38,  Lin.  4.  Colossæum,  det  gamle  Roms  største 
og  pragtfuldeste  Amfiteater,  du  en  uhyre  Ruin,  i  hvilken  en 
lille  Kirke  er  indbygget. 

Side  88,  Lin.  10  f.  n.  Vestalen,  d.  e.  Vestalinden,  en 
af  Præstinderne  i  Templet  for  de  gamle  Romeres  kyske  Arne- 
gudinde Vesta.  —  Stik  ham  til  Døde;  ham,  d.  e.  den  i 
Kamplegen  saarede  Gladiator,  som  bad  Tilskuerne  om,  at 
hans  Liv  maatte  blive  skaanet. 

Side  39,  Lin.  4-8.  Efter  at  Napoleon  havde  ophævet 
Kirkestaten,  var  Paven  bleven  ført  til  Frankrig.  —  Det  ita- 
lienske loggia  betyder  en  aaben  Hal,  der  beskytter  mod 
Regn  og  Sol.  Rafaels  Loger  ere  saadanne  Haller  i  Vati- 
kanet, dekorerede  af  den  store  Maler.  —  San  Sisto,  det 
sixtinske  Kapel,  til  hvis,  af  Michel  Angelo  malede.  Lofts- 
dekoration  Propheterne  høre. 

Side  39,  Lin.  12  f.  n.  Det  italienske  stanza  betyder 
blandt  andet  Opholdssted,  Beboelsesrum  og  anvendes  særlig 
om  de  af  Rafael  dekorerede  Værelser  i  Vatikanet.  —  Nedenfor 
(Lin.  7  f.  n.)  nævnes  tre  af  de  berømteste  af  de  Billeder, 
som  findes  i  disse  Værelser. 

Side  40,  Lin.  6.  Pantheon,  et  prægtigt  Oldtidstempel, 
ombygget  til  Kirke. 

Side  40,  Lin.  11.  Vincenzo  Camuccini,  italiensk 
Historiemaler,  født  1773,  død  1844. 

Side  40,  Lin.  10  f.  n.  Den  tyske  Maler  Gottlieb 
Schick  dannede  sig  efter  Slesvigeren  Carstens;  han  var 
kun  31  Aar  gammel,  da  han  døde  1811. 

Side  40,  Lin.  9  f.  n.  Den  tyske  Billedhugger  Dannecker 
er  især  bekendt  ved  sin  Ariadne  siddende  paa  en  Panter. 

Side  40,  Lin.  3  f.  n.  til  S.  41,  Lin.  3.  De  tyske  Malere 
Franz  og  Johann  Riepenhausen,  hos  hvem  Oehlenschlåger 
i  Rom  boede  tillige  med  Thorvaldsen,  vare  Brødre  og  ar- 
bejdede altid  i  Fællesskab.  De  gjorde  sig  fortjente  ved  at 
aftegne  slet  belyste  Billeder  i  Peterskirken  og  stikke  dem  i 
Kobber.  De  tegnede  et  Sortkridtsportræt  af  Oehlenschlåger, 
»meget  ligt«  siger  Digteren  i  sine  Erindringer,  og  forærede 
ham  Tegningen,  efter  hvilken  det  bekendte  Kobberstik  af  A. 
Flint  i  Nyerups  Idunna  1812  blev  gjort.  —  som  længe 
Væggen  smyk  te,  som  længe  havde  smykket  Væggen. 

Side  41,  Lin.  4.  J.  A.  Koch,  tysk  Landskabsmaler, 
Tegner  og  Raderer. 

Side  41,  Lin.  5.  Filologen  G.  Koés,  Brøndsteds  Svoger, 
Oehlenschlågers  Ven,  døde  1811  i  sit  32te  Aar  paa  en  Studie- 
rejse i  Grækenland. 

Side  41,  Lin.  7.    Membran,  Manuskript  paa  Pergament. 

Side 41,  Lin.  8.  Spindevæven,  Edderkoppen ;  sammen- 
lign 9de  Bind,  Anm.  til  S.  83,  L.  5. 

Side  41,  Lin.  6-1  f.  n.  Den  tyske  Digter  og  Maler  Frie- 
derich Muller,  født  1750,  levede  i  Rom  fra  1778  til  sin 
Død  1825. 

Side  42,  Lin.  1  til  Side  43.  Lin.  4.  Om  Oehlenschlågers 
Digte  til  Thorvaldsen  se  iOde  Bind,  Anm.  til  S.  237, 
L.  2-3. 

Side  42,  Lin.  8.  Den  italienske  Billedhugger  Canova, 
som  var  13  Aar  ældre  end  Thorvaldsen,  havde,  da  denne 
vandt  europæisk  Berømmelse,  i  en  halv  Snes  Aar  været 
anset  som  den  nyere  Tids  største  Kunstner  i  sit  Fag. 

Side  42,  Lin.  10.  den  mægtigste  Beskytter,  Paven, 
Pius  den  Syvende. 

Side 42,  Lin.  12  f.  n.  Sophokles,  græsk  Tragediedigter. 
—  Jean  Racine,  fransk  Tragediedigter. 

Side  42,  Lin.  5-4  f.  n.  Den  græske  Sagnhelt  Jason 
drog  til  Kolchis  og  hentede  det  gyldne  Vædderskind,  som 
vogtedes  af  en  Drage.  —  Adon*,  d.  e.  Adonis,  en  ung, 
udmærket  smuk  dødelig,  som  Venus  elskede,  men  mistede, 
da  han  paa  Jagten  blev  sønderreven  af  et  Vildsvin.  — 
Brise  is  var  ved  Erobringen  af  Staden  Lymessos  blevet  Akil- 
levs's  Slavinde  og  Elskede.  Agamemnon  bemægtigede  sig 
hende  og  blev  derved  Aarsag  i,  at  Akillevs  trak  sig  ud  af 
Kampen  mod  Troja,  indtil  han  fik  hende  tilbage.  —  Åres, 
Grækernes  Krigsgud.  —  Hebe,  Ungdommens  Gudinde,  Herak- 
les's  Hustru,  skænkede  Nektar  for  Guderne  ved  deres  Maaltider. 

Side  43,  Lin.  6-6.  Den  6te  December  1810  løb  Linie- 
skibet Phønix  af  Stabelen,  til  hvilket  for  en  Del  Levnin- 
gerne af  det  halv  færdige  Linieskib  vare  benyttede,  som 
Englænderne  1807  havde  væltet  og  sønderslaaet  paa  Holmen. 

Side  43,  Lin.  8.    bugner,  bøjer  sig. 

Side  44,  Lin.  14  f.  n.  Ifølge  nogle  Beretninger  fandt 
Horatius  Cocles  (se  ovenfor,  Anm.  til  S.  20,  L.  10)  sin 
Død  i  Tiberen,  ifølge  andre,  som  nu  anses  for  mere  paa- 
lidelige,  kom  han  levende  derfra. 

Side  45,  Lin.  11  f.  n.  Stærkodders  Svanesang 
hørte  oprindelig  til  Udkastet  til  Tragedien  Stærkodder, 
hvor  den  skulde  oplæses  af  Hasting,  men  blev  skudt  ud  af 
Stykket  og  kom  frem  som  et  selvstændigt  Digt. 

Side  45,  Lin.  4  f.  n.  Vikar  var  efter  Saxo  Konge  i 
Norge. 

Side  46,  Lin.  2.  Sember,  Ester,  to  Folkeslag  ved 
Østersøen. 

Side  46,  Lin.  6-10.  I  Saxos  6te  Bog  fortælles  der  om 
Kæmpen  Vi  s  in,  som  kunde  døve  Eggen  paa  alle  Vaaben 
blot  ved  at  se  paa  dem,  og  som  Stærkodder  overvandt,  idet 
han  omviklede  sit  Sværd  med  en  tynd  Hud. 

Side  46,  Lin.  11-13.   I  Myklegarden  vog  Danebarden 

ejiBrydie  stærk.  I  Saxos  6te  Bog  fortælles  der,  at  Stærk- 
odder i  Konstantinopel  (Myklagard)  overvandt  en  Kæmpe 
ved  Navn  Tanne,  der  havde  Ord  for  at  være  uovervindelig. 

—  Barde,  Skjald;  Stærkodder  var  sin  Tids  ypperste  Skjald. 

—  En  Brydie  (eller  Bryde)  var  en  Slags  Gaardbestyrer; 
Oehlenschlåger  synes  her  at  bruge  Ordet  i  Betydningen 
Kæmpe. 

Side  46,  Lin.  14-11  f.  n.  Ifølee  en  dansk  Krønike  fra 
det  13de  Å århundrede  sendte  Grækerne  et  Kobberbillede  af 
Stærkodder  til  Italien  med  det  Bud,  at  Italienerne  ikke  kunde 
modstaa  dem,  hvis  de  ikke  havde  Mase  til  Kæmpe. 

Side  46,  Lin.  10-5  f.  n.  Stærkodder  lod  sig  underkøbe 
og  myrdede  i  Badet  Kong  Olaf  den  Frækne. 

Side  47,  Lin.  9  f.  n.    Hela,  Hel,  Dødsgudinden. 

Side  47,  Lin.  3  f .  n.  Lotte,  Charlotte,  Oehlenschlågers 
ældste  Barn,  født  April  1811. 

Side  48,  Lin.  2.  J.  L.  Heibergs  i  1813  udkomne  Mari- 
onettheater  (se  Side  49,  Lin.  6f.  n.)  indeholdt  Don  Juan 
og  Pottemager  Walter. 

Side  48,  Lin.  4.  Bjærgkæden  Pin  dus  i  Grækenland 
blev  ligesom  Helikon  og  Parnas  betragtet  som  Musernes 
Sæde. 

Side  48,  Lin.  4  f.  n.  han  d.  e.  Digteren,  som  først 
nævnes  to  Linier  nedenfor;  sammenlign  S.  105,  L.  5-6,  og 
S.  145,  L.  2-1  f.  n. 

Side  49,  Lin.  8.  B  ar  o  q u  e ,  uregelmæssig,  sær,  besynderlig. 

Side  49,  Lin.  6  f.  n.  Til  hvem  dette  Digt  er  skrevet, 
kan  Udgiveren  ikke  oplyse;  Oehlenschlåger  lod  det  kun  een 
Gang  trykke,  i  Rahbeks  Dansk  Minerva  for  August  1816. 

Side  50,  Lin.  9-14.  Da  Skjolds  Søn  Gram  havde  er- 
faret, at  Kong  Sigtryg  kun  kunde  overvindes  med  Guld,  lod 
han  sin  Trækølle  beslaa  med  dette  Metal  og  dræbte  saa 
Sigtryg.  Grams  Søn  Hading  drog  paa  Krigstog  i  Austur- 
veg  (Østerleden,  de  østlige  Lande).  Han  antændte  den  faste 
Stad  Duna  ved  Hjælp  af  brændende  Svampe,  som  han  bandt 
under  Vingerne  paa  Fugle,  der  havde  aeres  Reder  under 
Byens  Tage.  Under  den  derved  opstaaede  Forvirring  indtog 
han  Staden  og  fangede  Kong  Han  du  an.  (Se  Saxos  1ste 
Bog.) 

Side  50,  Lin.  11  f.  n.    Hro,  Hroar. 

Side  51,  Lin.  11  f.  n.  Til  Lejre  knytte  sene  Sagn  Dyr- 
kelsen af  en  Gudinde  Hertha,  hvis  Navn  er  en  Forvansk- 
ning af  det  hos  den  romerske  Historieskriver  Tacitus  fore- 
kommende Nerthus,  der  er  Navnet  paa  en  Gudinde  hos  et 
nordtysk  Folk. 

Side  51,  Lin.  5  f.  n.  Denne  Cyklus,  som  i  anden  Ud- 
gave kaldtes  Mit  Hiem,  i  tredje  Frederiksbergdigtet, 

er  skreven  1816,  for  største  Delen  paa  Frederiksberg,  og 
udkom  i  Januar  1817  i  meget  lille  Oktav  med  en  Vignet  paa 
det  kobberstukne  Titelblad,  forestillende  et  Parti  af  Haven 
med  Slottet  og  Oksetemplet  i  Baggrunden.  Af  Samlingens 
11  Numre  ere  7  optagne  i  dette  Udvalg. 

Side  51,  Lin.  4  f.  n.  Til  Dronning  Maria  Sophia  Fre- 
derikke har  Oehlenschlåger  skrevet  mange  Digte,  af  hvilke 
man  i  det  følgende  vil  linde  et  fra  Oktober  1826  og  et  fra 
Sommeren  1842. 

Side  52,  Lin.  1.  I  dun  var  gift  med  Digtekunstens  Gud 
Bragi;  I  dun  s  Sønner,  Digterne. 

Side  52,  Lin.  11-12.  Skoven,  hegnet  for  dig,  Søn- 
dermarken, som  indtil  1840  var  aflukket  og  kun  tilgængelig 
for  Hoffet. 

Side  52,  Lin.  2  f.  n.  Nymfen  Daphne  blev  efter  græsk 
Mytologi  forvandlet  til  et  Laurbærtræ,  og  med  dets  Blade 
bekranses  Disrterne 

Side  53,  Lin.  14  og  flg.  Se  10de  Bind,  S.  239-240,  Digtet 
Hiemvee. 

Side  54,  Lin.  8.  Charlotte;  se  ovenfor,  Ånm.  til  S.  47, 
L.  8  f.  n. 

Side  54,  Lin.  14.  alle  Tre.  Oehlenschiågers  fjerde  og 
sidste  Barn  blev  først  født  to  Åar  senere. 

Side  54,  Lin.  1  f.  n.  Takker  kun  Floden  sin  hellige 
Kilde  i  Stedet  for  Takker  Floden  kun  sin  hellige 
Kilde,  har  Floden  kun  sin  hellige  Kilde  at  takke;  se  neden- 
for, S.  107,  L.  7-8,  samt  S.  154,  L.  12  f.  n.,  og  sammenlign 
10de  Bind,  Anm.  til  S.  284,  L.  9-12. 

Side  55,  Lin.  10.  Sanct  Januar  er  Neapels  Skyts- 
helgen. 

Side  56,  Lin.  13.  Af  de  i  denne  og  de  følgende  Strofer 
omtsdte  Malerier  høre  de  to  første  til  ni  lige  store  Kostume- 
billeder af  Andreas  Møller,  hvilke  nu  have  faaet  Plads  i 
Kristian  den  Syvendes  Palæ  paa  Amalienborg.  Loftsbilledet 
med  Gudernes  Taffel,  formodentlig  malet  af  Coffre,  sidder 
endnu  paa  sit  gamle  Sted.  Af  Stranover  var  der  paa  Slottet 
to  Malerier  med  Vindrueklaser;  deres  nuværende  Skæbne 
vides  ikke.  I  det  kongelige  Billedgalleris  Magasin  henstaar 
meget  beskadiget  den  daarlige  Kopi  af  Rubens's  Kristus  og 
Ægteskabsbrydersken ,  som  Oehlenschlåger  i  sine  Erin- 
dringer, I,  S.  18-19  (Udtoget  S.  11-18),  skænker  en  udførlig 
Omtale  og  tillægger  Lorenzen.  Sarpen  af  Pauelsen  findes 
nu  paa  Kronborg;  i  Kobberstik  af  Haas  forekommer  Billedet 
stundom.  Abildgaards  Hamlet,  som  i  Samtale  med  sin 
Moder  ser  Faderens  Aand,  er  nu  ogsaa  paa  Kronborg;  det 
træffes  undertiden  i  Kobberstik  af  Walter.  »Luen  fortærede 
Abildgaards   Luer«   dengang,    da    mange  af  hans  Arbejder 

brændte  tillige  med  Kristiansborg  Slot  1794.  Juels  Kristian 
den  Syvendes  Billede,  der  skulde  have  været  sendt  som 
Gave  til  Kejseren  af  Marokko  omtrent  1790,  men  ved  Efter- 
retningen om  Kejserens  Drab  blev  holdt  tilbage,  hænger 
paa  Rosenborg  Slot.  Pilos  Maleri  af  Frederik  den  Femte 
til  Hest  findes  nu  paa  Amalienborg.  Den  lille  Slotskirkes 
Altertavle,  forestillende  Nadveren,  af  Krogk  er  foræret  til 
Paulskirken  i  Nyboder. 

Side  B8,  Lin.  1  f.  n.  >lm  engen  Kreis  verengert  sich 
der  Sinn,«  siger  Schiller  i  sin  Prolog,  gesprochen  bei 
der  Wiederoffnung  der  Schaubuhne  in  Weimar  im 
October  1798.  I  en  i  dette  Udvalg  ikke  optagen  Prolog 
for  et  dramatisk  Selskab  fra  omtrent  1835  anfører  Oeh- 
lenschl&ger  den  samme  Sætning:  >Schiller  har  sagt,  at 
Mandens  Sind  snærper  i  snever  Kreds  sig  ind«. 

Side  59,  Lin.  8  f.  n.  det  sixtinske  Gapel;  se  oven- 
for, Anm.  til  S.  39,  L.  4-8. 

Side  60,  Lin.  6.    Kommaet  efter  denne  Linie  bortfalder. 

Side  61,  Lin.  6.  Var  for  Aladdin  en  uventet 
Lykke,  var  en  uventet  Lvkke  for  denne  Aladdin,  for  mig 
Lykkebarn.  I  sine  Erindringer,  I,  S.  220-221  (Udtoget  S. 
145)  sammenligner  Oehlenschlåger  sig  selv  med  Aladdin  og 
i  samme  Værk,  III,  S.  31-32  (Udtoget  S.  322-323)  kaldes 
han  af  Schimmelmann  og  sig  selv  ligefrem  Aladdin,  lige- 
som her. 

Side  61,  Lin.  7  f.  n.  De  her  og  i  de  to  følgende  Strofer 
antydede  Skrifters  Titler  kunne  efter  Tiden  (omkring  1790) 
og  efter  Ytringer  i  Erindringer  nøjagtig  bestemmes  eller 
dog  med  Sandsynlighed  nævnes.  Den  Udgave  af  Reineke 
Fos,  som  den  lille  Adam  har  haft,  er  rimeligvis  Speculum 
vitæ  Aulicæ,  eller  den  fordanskede  Reynifce  Foss, 
Hvori  underDyrenes  og  andre  forblummede  Navne 
moraliseres  over  det  Menneskelige  Levnet  i  Al- 
mindelighed og  Hof-Levnet  i  Særdeleshed  o.  s.  v. 
Kiøbenhavn  1747.  Hos  Glasing.  Rigtignok  kaldes  Udgaven 
i  Erindringer  >den  Thuraske«,  men  uden  Tvivl  kun  ved 
en  Hukommelsesfejl,  thi  en  saadan  Udgave  har  neppe  eks- 
isteret. —  Ewalds  Sørgespil  Rolf  Krage  læste  Drengen  i 
andet  Bind  af  hans  samtlige  Skrifter,  med  Kobbere  af 
Chodowiecki,  Kiøbenhavn  1782.  —  Dernæst  kommer  Gampes 
Robinson  den  Yngre,  til  behagelig  og  nyttig  Under- 
holdning for  Børn.  Oversat  af  det  Tydske  [ved  H.  G. 
Olsen],  1-2,  Kiøbenhavn  1784-1785.  Ordene  gyser  for 
Fredag  (S.  62,  L.  4)  maa  betyde:  gyser  paa  Fredags 
Vegne,  for  Fredags  Fare,  i  det  Øjeblik  da  han  er  lige 
ved  at  blive  slagtet  af  de  andre  Vilde.  —  »Felsenborgs 
Klipper«  er  Schnabels  Adskillige  Søfarendes  underlige 

Skiæboer,  isærÅlberti  Julii,  en  fødSachsers,  som 
i  sit  18de  Åar  ved  Skibbrud  selv  4de  blev  kastet 
ind  paa  en  gruelig  Klippe,  og  efter  sammes  Over- 
stigelse  fandt  det  allerskiønneste  Land,  hvor  han 
siden  havde  mange  meget  mærkelige  og  forunder- 
lige Hændelser,  og  endnu  i  Aaret  1728,  som  var 
hans  Alders  100de  Aar,  levede  frisk  og  sund.  For- 
fattet af  hans  Broder-Søns  Sønne-Søn  Monsr. 
Eberhard  Julius,  Til  Trykken  befordret  af  Gisander. 
Og  nu  af  Tydsk  paa  Dansk  oversat  af  P.  W.  Kiøbenhavn 
1761-1765.  1-4  Deel.  Saaledes  lyder  den  lange  Titel  paa 
Forbilledet  for  Oehlenschlågers  Roman  Øen  i  Sydhavet. 
—  »Scheherazades  Nat«  er  Tusinde  og  En  Nat,  Hvorudi 
Paa  en  fornøielig  Maade  fortælles  allehaande  selv- 
somme  Arabiske  Historier  og  forunderlige  Hæn- 
delser, saa  vel  som  behagelige  Elskovs  Begiven- 
heder, tillige  med  de  Østerlandske  Folkes  Cere- 
monier og  Sædvaner.  Først  af  det  Arabiske  Sprog  i  det 
Pranske  ved  Monsr.  Galland,  Medlem  af  det  Kongl.  Franske 
Academie,  Men  efter  manges  Begiering  paa  Dansk  oversat. 
Andet  forbedrede  Oplag.  Kiøbenhavn  1767,  1-3  Deel.  — 
>Brune  Mands  Skrifter«  er  Komiske  Romaner,  samlede 
af  Haandskrifter,  som  tilhøre  den  brune  Mand  og 
Forfatteren  af  Siegfried  von  Lindenberg  [J.  G. 
Muller].  Kiøbenhavn  1786-1793,  1-8.  Deel.  —  »Fablernes  Skat« 
maa  være  Esopi  Levnet  og  udvalde  Fabeler  med 
tydelige  Forklaringer,  nyttelige  Dyds  Lærdomme 
og  136  Figurer.  Nu  paa  nye  igien  efter  den  for- 
bedrede tydske  Edition  i  det  danske  Sprog  over- 
sat. Kiøbenhavn  1747.  —  Af  Uglspils  Historie  haves 
flere  Udgaver,  trykte  »i  dette  Aar«,  deriblandt  Underlig  og 
selsom  Historie  om  Tiile  Ugelspegel,  en  Bondes 
Søn,  barnfød  udi  det  Land  Brunszvig,  saare  kort- 
villig  at  læse.  Af  Tydsken  paa  Danske  udsat. 
Sidste  Gang  prentet  i  dette  Aar.  Med  Træsnit.  — 
Wessel  gjorde  den  unge  Oehlenschlager  Bekendtskab  med 
i  hans  samtlige  Skrifter,  Kiøbenhavn  1787,  1-2.  Deel, 
med  Digterens  Portræt.  —  Af  Fieldings  Tom  Jones  udkom 
1781  en  Oversættelse  i  fire  Bind,  som  haves  paa  det  store 
kongelige  Bibliotek.  —  Med  [Richardsons]  Claris  se  er 
enten  ment  en  Oversættelse  af  et  tysk  Udtog:  Historie 
om  den  dydige  Frøken  Clarisse  Harlove.  I  Dansk 
oversat.  Kiøbenhavn  1766,  eller  ogsaa  Miss  Clarisse 
Harlowes  Historie  i  en  Samling  af  Breve.  Oversat 
af  Engelsk.  Kiøbenhavn  1783,  1-8.  Deel.  Efter  Rimet  at 
dømme  synes  Oehlenschlager  at  have  udtalt  Navnet  som 
Clarise,  og  saaledes  skriver  han  det  ogsaa  i  Prometheus, 
6te  Bind,  S.  218. 

Side  64,  Lin.  7-8.  Heracies  (Hercules),  Grækernes 
kæmpestærke  Heros,  maatte  efter  et  Orakelbud  en  Tid  lang 
gøre  Slavetjeneste  hos  den  lydiske  Dronning  Omphale. 

Side  64,  Lin.  13.    Fibel,  ABC-Bog. 

Side  64,  Lin.  14.  Vangeliebog,  Evangelierne.  —  Af 
Hamborgeren  Hiibners  Bog  »To  Gange  to  og  halvtredsinds- 
tyve udvalgte  bibelske  Historier  af  det  gamle  og  nye  Testa- 
mente, Ungdommen  til  Bedste«  haves  i  dansk  Oversættelse 
Udgaver  lige  fra  1728  til  1796. 

Side  64,  Lin.  3  f.  n.  Det  paahvilede  Le  vi  terne  at 
understøtte  Præsterne  ved  Gudstjenesten.  En  Tuba  var  et 
stort  Messing-Blæseinstrument. 

Side  66,  Lin.  13.  Substitut,  Stedfortræder,  især  en 
Degns  Medhjælper. 

Side  66,  Lin.  1.  Trinitatis-Tiden,  Søndagene  efter 
Pinse  indtil  Kirkeaarets  Slutning. 

Side  66,  Lin.  7.    Litaniet,  Klagesangen,  Bodspsalmen. 

Side  66,  Lin.  8.  Denne  Bernt  er  B.  Winkler,  Oehlen- 
schlågers  Barndoms-Legekammerat;  han  blev  siden  Læge. 

Side  67,  Lin.  10-11.  I  et  Orgel  er  det  Register  (Cymbel), 
som  frembringer  Klokkespil,  forbundet  med  en  synlig  om- 
løbende Stjerne.  —  Tremulant  er  en  Indretning  paa  et 
Orgel,  hvorved  Tonen  bringes  til  at  skælve. 

Side  70,  Lin.  6-12.  Fra  Slotssiden  var  der  forhen  kun 
een  Indgang  til  Søndermarken,  igennem  en  lav  Laage. 
Den  grønne  Gang  i  Krogen  forsvandt  1860,  og  hvor  fra 
den  Tid  til  1890  det  store  stensatte  Bassin  fandtes,  saas 
tidligere  en  græsbevokset  Fordybning,  som  man  havde  villet 
gøre  til  en  Dam.  Den  der  udgravede  Jord  blev  brugt  til  at 
gøre  Smalle  bakken  ved  Slottet,  Udsigtsbakken  imod 
København,  mere  brat. 

Side  71,  Lin.  13.  I  Stedet  for  den  nuværende  ret  for- 
svarlige var  der  forhen  en  meget  smal  og  spinkel  Bro  ud 
for  det  norske  Hus  i  Søndermarken. 

Side  71,  Lin.  13  f.  n.    Nornen,  Skæbnegudinden. 

Side  72,  Lin.  5-6.  paa  Digterviis  vil  vel  sige  saa- 
ledes  som  Naturen  altid  gør  ved  Digterne. 

Side  72,  Lin.  1  f.  n.  til  Side  73,  Lin.  13  f.  n.  Sønder- 
marken havde  forhen  ligesom  Frederiksberg  Have  sit  kinesiske 
Lysthus  >med  brogede  Billeder  af  Mandariner  og  Damer 
med  Klumpfødder,  og  Klokker  paa  Taget,  som  bevægede  sig 
og  klang  for  Vinden«  (Erindringer,  I,  S.  14;  Udtoget  S.  8); 
men  det  forfaldt  efterhaanden  og  stod  i  en  Række  Aar  som 
et  bart  sort  Skur,  indtil  det  i  den  nyeste  Tid  har  faaet  en 
tarvelig  Udstyrelse  som  Lysthus. 

Side  73,  Lin.  4-1  f.  n.  Det  her  besungne  Lysthus  findes 
ikke  længer;  det  stod  dog  endnu  i  Tyverne,  men  uden  Spejl 
og  Konkylier. 

Side  74,  Lin.  11-12.  At  der  i  Valby,  en  Del  af  Hvidovre 
Sogn,  som  var  Anneks  til  FrederikslDerg,  ikke  residerede 
nogen  Præst,  skulde  man  synes  Oehlenschlager  maatte 
have  vidst. 

Side  74,  Lin.  13  til  Lin.  9  f.  n.  Se  10de  Bind,  Anm.  til 
S.  248,  L.  8-5  f.  n. 

Side  74,  Lin.  8  f.  n.  og  flg.  Hytten  med  den  mekaniske 
Eremitfigur  var  allerede  i  Tyverne  sporløst  forsvunden. 

Side  75,  Lin.  9-8  f.  n.  Flora,  Blomstergudinden,  Au- 
tumnus,  Høstguden  hos  Romerne. 

Side  77,  Lin.  3  f.  n.  Om  Oehlenschlågers  Moder  se 
10de  Bind,  Anm.  til  S.  1,  L.  1. 

Side  78,  Lin.  4.  strå  al  te;  Verbet  er  her  brugt  i  trans- 
itiv Betydning;  se  nedenfor,  L.  12:  indstrømte,  og  S.  83, 
L.  9  f.  n.,  og  sammenlign  2det  Bind,  S.  222,  L.  5-6;  3dje 
Bind,  S.  24,  L.  4  f.  n.;  9de  Bind,  S.  161,  L.  6  f.  n. 

Side  78,  Lin.  12-11  f.  n.  Oehlenschlagers  yngste  Søster 
var  født  med  Vand  i  Hovedet  og  laa  fem  Aar  hjælpeløs  i 
Vuggen,  inden  hun  døde. 

Side  78,  Lin.  9  f.  n.  Den  her  omtalte  Veninde  (af  Oeh- 
lenschlager, ikke  af  hans  Moder),  hvis  Navn  Amalia  anføres 
i  det  følgende,  var  en  Grevinde  Miinster,  Kronprinsesse 
Carolines  Hofmesterinde,  der  i  Sommeren  1814  havde  berøvet 
sig  selv  Livet;  se  Erindringer,  III,  S.  88-89. 

Side  80,  Lin.  2.  Stenen  paa  Oehlenschlagers  Grav  blev 
som  bekendt  en  liggende. 

Side  81,  Lin.  9  f.  n.  Hrymfaxe-Heste.  Hrimfaxe 
(Rimmanke)  hed  Nattens  Hest  hos  vore  Forfædre. 

Side  81,  Lin.  1  f.  n.  Oehlenschlager  bruger  gerne  bitte 
uden  Tilføjelse  af  lille  eller  smaa.  —  grønne  Skiæg 
d.  e.  Skimmel. 

Side  82,  Lin.  6.  William,  Hans  og  Lotte,  Oehlen- 
schlagers Børn. 

Side  83,  Lin.  10.  Ved  den  besungnes  Død  blev  Stats- 
ministeren Grev  Schimmelmann,  Oehlenschlagers  Mæcenas, 
anden  Gang  Enkemand.  Nordiske  Digte,  1807,  vare  dedi- 
cerede til  Greven  og  Grevinde  Charlotte,  Nordens  Guder, 
1819,  bleve  det  til  Greven.  Schimmelmanns  Gaard  i  Køben- 
havns Bredgade  (Koncertpalæet)  »med  sit  Gitter,  sin  Port«, 
i  den  nyeste  Tid  desværre  ikke  uforandret,  og  Kilden  udenfor 
Sølyst  ved  Bellevuebugten,  som  bærer  Navn  efter  Grevens 
første  Hustru  Emilie,  ere  alle  Københavnere  velbekendte. 
Ved  Schimmelmanns  Død  i  Februar  1831  skrev  Oehlen- 
schlager et  Digt,  som  ikke  er  optaget  i  nærværende  Udvalg. 

Side  84,  Lin.  3-4.     Se  ovenfor,  Anm.  til  S.  34,  L.  10. 

Side  84,  Lin.  9.  Macphersons  engelske  Behandling  af 
de  saakaldte  ossianske  Digte  gjorde  i  Schimmelmanns  Ung- 
dom umaadelig  Opsigt  baade  i  og  uden  for  England. 

Side  84,  Lin.  6  f.  n.  Led  og  ked  af  den  Larm  og  Strid, 
som  Baggesens  vedholdende  Angreb  og  Teaterdirektionens 
Forkastelse  af  det  omarbejdede  Freias  Alter  havde  for- 
voldt, begyndte  Oehlenschlftger  som  Mentor  for  en  ung 
Adelsmand  i  Slutningen  af  1816  en  ny  Udenlandsrejse,  fra 
hvilken  han  af  Længsel  efter  Hjemmet  allerede  vendte  til- 
bage i  September  1817. 

Side  85,  Lin.  10  f.  n.  Kommaet  efter  denne  Linie  bort- 
falder. 

side  86,  Lin.  1-4.  Se  10de  Bind,  S.  239-240,  Digtet 
Hiemvee. 

Side  87,  Lin.  10  f.  n.  og  flg.  Disse  Linier  bleve  trykte 
i  Adresse-Avisen  og  Dagen  uden  Oehlenschl ågers  Navn; 
men  de  bære  umiskendeligt  hans  Præg;  de  findes  blandt 
Oehlenschlågers  Efterladenskaber,  skrevne  med  hans  Hustrus 
Haand.  Oehlenschlågers  Søster  Soi)hia,  født  1782,  blev 
1802  gift  med  A.  S.  Ørsted.  Foruden  i  dette  og  det  følgende 
Nummer  besynges  hun  i  Julen  i  Paris  (10de  Bind,  S.  288), 
i  et  her  udeladt  Afsnit  af  Frederiksbergdigtet  og  i  Mit 
Fødselssted  (nærværende  Bind,  S.  277,  L.  8-3  f.  n.). 

Side  88,  Lin.  3  f.  n.  den  sprinklede  Port,  Gitter- 
porten. 

Side  89,  Lin.  1.  Den  som  Skuespiller  og  Shakespeare- 
oversætter udmærkede  Nordmand  P.  T.  Foersom,  Ungdomsven 
af  Oehlenschlåger,  døde  1817,  knap  40  Aar  gammel.  Por- 
trættet fremkom  i  Foersoms  Digte,  August  1818. 

Side  89,  Lin.  6-7.  Se  Oehlenschlågers  Correggio.  — 
Om  Coelestina  se  det  nævnte  Dramas  4de  Handling  (3dje 
Bind,  S.  230-236). 

Side  89,  Lin.  10.  For  den  ypperlige  Skuespiller,  Nord- 
manden Rosing,  født  1756,  havde  Oehlenschlåger  bestemt 
Hakon  Jarls  Rolle;  men  inden  Teatret  langt  om  længe  tos[ 
fat  paa  Tragediens  Indstudering,  var  Kunstnerens  Helbrea 
nedbrudt,  og  Rollen  maatte  gives  til  en  anden.  Efter  Februar 
1808  maatte  Rosing  paa  Grund  af  Gigtsvaghed  opgive  at 
betræde  Scenen,  hvor  han  siden  kun  viste  sig  ved  to  Fore- 
stillinger, 1812,  da  han  ved  en  Beneficeforestilling  for  ham 
siddende  fremsagde  en  Prolog  af  Oehlenschlåger,  og  1815, 
da  han  ligeledes  siddende  udførte  Audens,  ellers  altid  ude- 
ladte. Parti  i  HakonJarlog  efter  Stykket,  bestandig  siddende, 
fremsagde  en  ogsaa  af  Oehlenschlåger  forfattet  Epilog. 
Hverken  Prologen  eller  Epilogen  er  optagen  i  dette  Udvalg. 

Side  90,  Lin.  15-11  f.  n.  Kærlighed  til  den  fortræffelige 
Skuespillerinde  Jomfru  Olsen,  som  blev  Rosings  Hustru, 
bragte  ham  til  straks  efter  Studentereksamen  at  følge  den 
indre  Stemme,  som  kaldte  ham  til  Teatret. 

Side  90,  Lin.  4-2  f.  n.     Peter   Czar   i   Kratters   Pigen 

fra  Marienborg,  Grert  i  Sanders  Niels  Ebbesen,  Erik 
i  Baggesens  Erik  Eiegod,  Hother  i  Ewalds  Balders  Død 
og  Knud  Gyldenstjerne  i  Samsøes  Dyveke  hørte  til  Rosings 
bedste  Roller. 

Side  91,  Lin.  7-8.  Ålmaviva  i  Beaumarchais's  Komedie 
Figaros  Gifter  ro  aal;  Marinelli  i  Lessings  Emilia 
Galotti. 

Side  91,  Lin.  12-13.  Til  Straf  for  Ranet  af  den  himmelske 
Gnist  blev  Prometheus  af  Zeus  lænket  til  en  Klippe,  hvor 
en  Ørn  hakkede  i  hans  stadig  paa  ny  fremvoksende  Lever. 

Side  92,  Lin.  5.  HansHeger,  Assessor  i  Landsover- 
samt  Hof-  og  Stads-Retten,  var  Oehlenschlågers  Svigerfader. 
I  Digtet  sigtes  til,  at  Hegers  Gaard  paa  Nørregade  brændte 
under  Københavns  Bombardement.  Ved  hans  Død  et  halvt 
Åar  efter  Jubeldagen  skrev  Oehlenschlåger  et  Digt,  som 
findes  Side  106. 

Side  92,  Lin.  9.  Formen  Stubber  svarer  vel  til  den 
af  Oehlenschlåger  ofte  anvendte  Enkelttalsform  Stubbe  i 
Stedet  for  Stub.  For  øvrigt  har  Oehlenschlåger  Tilbøjelig- 
hed til  ogsaa  i  andre  Ord  at  anvende  Flertalsf ormer  paa  -er. 

Side  93,  Lin.  7.  The  mis,  Retfærdighedens  Gudinde 
hos  de  gamle  Grækere. 

Side  94,  Lin.  3.  Uskyldig  veg  du  de  vrede  Flam- 
mer, d.  e.  ..  .  for  de  vrede  Flammer;  sammenlign  S.  234, 
L.  2-1  f.  n.  Jduns  Drik  .  .  .  viger  ikke,  Castale!  dit 
Væld,  og  4de  Bind,  S.  74,  L.  15. 

Side  94,  Lin.  13  f.  n.  du  dem  ved,  Germanisme  for 
du  kan  dem,  forstaar  dem. 

Side  94,  Lin.  4  f.  n.  Oehlenschlåger  kalder  Heger  Vau- 
lundur  for  hans  Kunstfærdighed. 

Side  96,  Lin.  8  f.  n.  Oehlenschlåger  bruger  i  Vers 
undertiden  der'  i  Stedet  for  deres;  se  nedenfor,  S.  118,  L. 
1,  og  sammenlign  6te  Bind,  S.  43,  L.  11. 

Side  97,  Lin.  8.    usæl  (forældet),  ulykkelig. 

Side  98,  Lin.  8.  en  græsselig  Bautasteen,  den 
bekendte  Skamstøtte,  som  indtil  1840  stod  paa  det  nuværende 
Graabrødretorv  i  København. 

Side  98,  Lin.  13-16.  Noahs  Søn  C  ham  fandt  engang 
sin  Fader  liggende  beruset  og  blottet;  han  lod  ham  ligge 
saaledes  og  hentede  sine  Brødre,  som  med  mere  Ærefrygt 
nærmede  sig  Faderen  baglænds  og  dækkede  ham  til. 

Side  lOO,  Lin.  8.  Elefantordenen  bæres  i  et  himmel- 
blaat  Baand. 

Side  100,  Lin.  14.  Om  Dina  skrev  Oehlenschlåger 
22  Åar  efter  denne  Romance  en  Tragedie ;  se  9de  Bind,  S.  1. 

Side  100,  Lin.  12  f.  n.  Oehlenschlåger  skriver  næsten 
altid  q  vind  lig,  baade  i  Vers  og  Prosa. 

Side  101,  Lin.  9  f.  n.  Sin  den,  det  grumsede  Vand.  I 
2den  Sang  afHrolfKrake  kaldes  det  Søvand,  Svømmeren 
ufrivillig  faar  i  Munden,  den  uvelkomne  Slud. 

Side  101,  Lin.  6-4  f.  n.  Dette  Citat  af  Horats's  Oder 
(2den  Bogs  6te  Ode)  betyder  paa  Dansk:  Den  Krog  til- 
smiler mig  fremfor  alle  andre  paa  Jorden. 

Side  103,  Lin.  7-8.  Denne  Sang  blev  sungen  ved  en 
Fest  for  Thorvaldsen,  da  han  efter  23  Aars  Fraværelse  be- 
søgte sin  Fødeby.  Ved  samme  Fest  holdt  Oehlenschlager 
ogsaa  Talen,  der  udkom  trykt.  —  Om  Oehlenschlagers  Digte 
til  Thorvaldsen  se  10de  Bind,  Anm.  til  S.  237,  L.  2-3. 

Side  103,  Lin.  9-10.  Disse  Linier  sigte  til  Begyndelsen 
af  Storms  bekendte  Vise  om  Hr.  Zinklar.  —  Thorvald; 
saaledes  forkorter  Oehlenschlager  i  Vers  Thorvaldsens  Navn ; 
se  9de  Bind,  Anm.  til  S.  362,  L.  16  f.  n. 

Side  103,  Lin.  8  f.  n.    ysk  (forældet),  flink,  brav. 

Side  104,  Lin.  8.    saa  fage,  saa  hurtigt. 

Side  106,  Lin.  4.   Heimskringla  (Islandsk),  hele  Jorden. 

Side  106,  Lin.  6.    Fama,  hos  Romerne  Rygtets  Gudinde. 

Side  106,  Lin.  6-6  f.  n.  Da  Alexander  den  Store  fra 
sit  Tog  til  Indien  vendte  tilbage  til  Babylon,  som  han  havde 
udset  til  sit  Riges  Hovedstad,  blev  han  hædret  med  glim- 
rende Fester. 

Side  106,  Lin.  1.  Om  Hans  Heger  se  ovenfor  S.  92 
med  Anm. 

Side  108,  Lin.  6-6.  Etatsraad,  siden  Konferensraad 
Kirstein  var  Schimmelmanns  Sekretær,  og  hans  Hustru 
var  Datter  af  Tyskeren  J.A.  Cramer,  der  17S4  blev  indkaldt 
til  Danmark  som  tysk  Hofpræst,  under  sit  Ophold  her  (indtil 
1771)  paa  sit  Modersmaal  foruden  teologiske  Skrifter  udgav 
et  fortjenstligt  literært  Ugeskrift  Der  nordischeAufseher 
(1758-1761)  og  endte  som  Kansler  ved  Universitetet  i  Kiel. 

Side  109,  Lin.  11.  Luises  Sang,  Tyskeren  J.  H. 
Vosz's  idylliske  Digtning  Luise;  se  1ste  bind,  Anm.  til 
S.  57,  L.  4. 

Side  110,  Lin.  1.  Thomas  Thaarup,  født  1749,  For- 
fatter af  Syngespillene  Høstgildet  og  Peters  Bryllup, 
som  med  Musik  af  Schulz  ere  opførte  henholdsvis  66  og  31 
Gange  paa  Teatret,  tilbragte  sine  ældre  Dage  paa  sin  Gaard 
i  Smidstrup  og  blev  i  Juli  1821  jordet  paa  Hørsholms  Kirke- 

faard.  I  det  dramatisk-literære  Selskab,  blandt  hvis  Stiftere 
haarup  havde  været,  fremsagde  Oehlenschlager  dette  Digt 
ved  den  paafølgende  Sæsons  Begyndelse,  den  10de  Oktober. 
Om  Schulz  se  ovenfor,  Anm.  til  S.  22,  L.  1.  —  For  det 
dramatisk-literære  Selskab,  af  hvilket  Oehlenschlager  lige- 
som Thaarup  var  Æresmedlem,  skrev  Oehlenschlager 
foruden    nærværende    Digt    ogsaa    Prologer    til    Holbergs- 

festen  November  1822  og  til  Halvhundred aarsfesten  Novem- 
ber 1830,  hvilke  lindes  i  det  følgende,  og  desuden  ikke  faa 
andre  Sange,  Prologer  og  Epiloger. 

Side  110,  Lin.  7.  uden  Viv.  Thaarup  overlevede  sin 
Hustru,  dog  kun  et  Par  Aar. 

Side  111,  Lin.  4.  Pomona,  hos  Romerne  Gudinden 
for  Træfrugt. 

Side  111,  Lin.  13  f.  n.  Og  frelste  Brødres  dyre 
Liv.  Her  sigtes  til  det  i  Ewalds  Fiskerne  (1ste  Handlings 
5te  Optrin)  flere  Gange  gentagne  det  gielder  om  Menne- 
skers dyre  Liv. 

Side  113,  Lin.  7.  opdage  staar  her  i  den  forældede 
Betydning  aabenbare,  røbe. 

Side  116,  Lin.  7  f.  n.  Det  forældede  Lev  eller  Leve 
(Brød)  forekommer  i  det  Vers  af  den  gamle  Folkevise  om 
Niels  Ebbesen,  der  er  Spiren  til  nærværende  Digt: 

Saa  gjæsted  han  sig  en  Kjærling, 
Hun  havde  ikke  uden  to  Leve; 
Dem  gav  hun  Niels  Ebbesen, 
For  han  vog  den  kullede  Greve. 

Side  117,  Lin.  10.  Efter  denne  Linie  skal  der  staa 
Komma  og  ikke  Punktum. 

Side  117,  Lin.  7-5  f.  n.  Om  Oehlenschlågers  Sange, 
Prologer  og  Epiloger  for  det  dramatisk-literære  Selskab  se 
ovenfor,  Anm.  til  S.  110,  Lin.  1.  Under  Navn  af  Holbergs 
Skaal  blev  nærværende  Digt  den  paafølgende  28de  December 
brugt  som  Sang  ved  et  Festmaaltid  i  et  andet  dramatisk 
Selskab,  Thalia. 

Side  117,  Lin.  2  f.  n.   kort  for  os  (forældet),  kort  før  os. 

Side  118,  Lin.  1.  Det  første  danske  Teater  havde  Lokale 
i  Grønnegade. 

Side  118,  Lin.  3.  Hall  and  saa  s,  det  gamle  Navn  for 
Kongens  Nytorv. 

Side  118,  Lin.  11.  Af  N.K.Bredal  blev  der  (1758-1778) 
opført  8  Stykker,  og  af  Jomfru  Biehl  blev  der  (1756-1787) 
opført  11  Stykker. 

Side  118,  Lin.  14  f.  n.  men  Maaltid  Latter,  men 
et  Maaltid  Latter,  en  Portion  Latter. 

Side  118,  Lin.  12-9  f.  n.  Her  sigtes  til  Ewalds  De 
brutale  Klappere. 

Side  118,  Lin.  8-5  f.  n.  Her  sigtes  til  Wessels  Kiær- 
lighed uden  Strømper. 

Side  119,  Lin.  3.  Om  Iffland  og  Kotzebue  se  1ste 
Bind,  Anm.  til  S.  23,  L.  13  f.  n. 

Side  119,  Lin.  8.  Og  hylded  Thaarup  i  Halvor, 
Oehlenschlåger.   XI.  20 

d.  e i  Høstgildet  og  Peters  Bryllup;  i  disse  to 

Stykker  af  Thaarup  er  H alvor  en  af  Hovedpersonerne. 

Side  121,  Lin.  8  f.  n.  mi  sted  maa  vel  her  forstaas 
som  blev  befriet  for. 

Side  122,  Lin.  1.  Madame  Zinck,  født  Thomsen,  blev 
efter  sin  Debut  1808  snart  en  af  Teatrets  Støtter  og  Pub- 
likums Yndling,  især  i  naive  og  hjærtelige  Roller,  baade  i 
Skuespil  og  Syngespil;  hun  var  tillige  i  høj  Grad  afholdt  af 
sine  Kunstfæller.  Gift  med  Sangeren  G.  Zinck  blev  hun 
Moder  til  to  Døtre.  Men  ganske  uventet  døde  hun  den 
6te  April  1823,  kun  henimod  33  Aar  gammel,  af  en  Bryst- 
betændelse, Ugedagen  efter  at  have  assisteret  ved  en  Kirke- 
musik første  Paaskedag.  Som  Anine  i  Isouards  lyriske 
Tryllespil  Cendrillon  (Askepot)  havde  hun  især  gjort 
stormende  Lykke  lige  fra  dette  Syngespils  første  Opførelse  i 
1812.  Mindedigtets  Fremstilling  paa  Scenen  omtales  af 
Overskou  med  megen  Varme  i  hans  Teaterhistorie,  og  om 
dets  gribende  Virkning  kan  Udgiveren  [Liebenberg]  anføre 
et  andet  Vidnesbyrd,  den  medvirkende  Skuespillerinoe  Jomfru 
Jørgensens,  da  han,  kun  en  fire  eller  fem  Aar  efter,  i  Privat- 
livet engang  har  hørt  hende  fortælle  om  den  uforglemmelige 
halve  Times  Tid,  der  saa  det  tæt  besatte  Skuespilhus  svømme 
i  Taarer  paa  Tilskuerpladsen,  paa  Scenen,  imellem  Kulisserne, 
overalt,  saaledes  som  neppe  nogen  Sinde  før  eller  siden.  — 
Clorindes  og  Rosalias  Sang  er  ligefrem  udskreven  af  Synge- 
spilteksten, hvorimod  de  to  kortere  Sangstrofer  i  det  føl- 
gende gengive  denne  med  Forandringer  efter  Lejligheden. 

Side  123,  Lin.  2  f.  n.  A  lid  or  er  i  Syngestykket  en 
>stor  Astrolog«,  der  forklædt  som  en  gammel  Betler  (se  S. 
124,  L.  16)  kommer  til  de  to  onde  Søstre  (Clorinde  og 
Rosalia). 

Side  126,  Lin.  B.  Din  Krands  er  atter  sammen- 
bundet. Se  2den  Handling  af  Hagbarth  og  Signe  (4de 
Bind,  S.  184  og  190). 

Side  126,  Lin.  6.  Fanchon  er  Hovedpersonen  i  et 
Syngespil  af  samme  Navn,  der  hørte  til  den  Tids  Teater- 
repertoire  ligesom  de  andre  i  det  følgende  nævnte  Syngespil 
Joconde,  Paul  ogVirginie  samt  Den  lille  Rødhætte. 

Side  126,  Lin.  9.  Mai,  nys  udsprungne  Løvkviste;  se 
ovenfor  Anm.  til  S.  29,  L.  9. 

Side  126,  Lin.  15.  Pareen,  en  af  Skæbnegudinderne 
hos  Romerne. 

Side  126,  Lin.  8-7  f.  n.  Se  4de  Handling  af  Correggio 
(3dje  Bind,  S.  230-236). 

Side  126,  Lin.  6-5  f.  n.  Se  5te  Handling  af  Correggio 
(SdjeBind,  S.  250-254).  Laurettas  Rolle  var  bleven  spillet 
af  Madame  Zinck. 

Side  126,  Lin.  1  f.  n.  I  Claurens  Lystspil  Fugleskyd- 
n in  sen  medbringer  Elskeren,  uden  at  dette  for  Resten  har 
mindste  Betydning  for  Stykkets  Handlins,  et  Kalejdoskop 
(dengang  en  ny  Opfindelse),  som  han  lader  Elskerinden  se  i. 

Side  127,  Lin.  4.  I  det  svenske  Spektakelstykke  Her- 
mann von  Unna  (opført  her  66  Gange,  1803-1836,  i  en 
elendig  Oversættelse  af  Th.  Thaarup)  nærer  Kejserinden  en 
platonisk  Kærlighed  til  Hermann;  men  hun  undertrykker  sin 
Tilbøjelighed  saavel  af  ægteskabelig  Pligtfølelse  som  af 
Venskab  for  Ida,  der  elsker  Hermann  og  er  genelsket. 

Side  127,  Lin.  10.  I  Kotzebues  De  to  Brødre  tilveje- 
bringer Mally  Forsoning  mellem  sin  Fader  og  hans  Tvilling- 
broder. 

Side  127,  Lin.  16-13  f.  n.  I  den  Vise,  Vilhelm  synger  i 
Slutningen  af  Axel  og  Valborg,  hedder  det  (3dje  Bind, 
S.  116): 

Hiem  gik  Jomfru  Else, 
Hun  var  saa  sorrigfuld; 
Maanedsdag  derefter 
Lstae  hun  i  sorten  Muld. 

Side  127,  Lin.  11  f.  n.  I  Syngestykket  Sovedrikken, 
som  Oehlenschlåger  havde  oversat,  havde  Madame  Zinck 
spillet  Valentins  Elskerinde,  som  hedder  Rose. 

Side  128,  Lin.  2.  I  Høstgildet  spillede  Madame  Zincks 
Mand  Halvor. 

Side  128,  Lin.  13-12  f.  n.  I  Skuespillet  Salomons 
Dom  havde  den  afdøde  spillet  Barnets  sande  Moder  Leila 
(paa  Dansk:  Nat),  og  Barnets,  Syvaarsdrengen  Adonias  ikke 
ubetydelige  Parti  udførtes  paa  den  Tid  af  den  lille  Boline 
Margrethe  Abrahamson,  født  1810,  der  ikke  mange  Aar  efter 
som  Madame  Kragh  var  en  meget  yndet  Skuespillerinde  i 
Madame  Zincks  Rollefag,  indtil  hun  ligesom  denne  tidligt,  i 
sit  29de  Aar,  blev  bortreven  af  Døden. 

Side  129,  Lin.  1-3.  Den  31te  August  1823  var  Rahbeks 
Sølvbryllupsdag;  Forestillingen  fandt" Sted  ikke  længe  efter, 
uden  Tvivl  i  det  dramatiske  Selskab  Thalia.  —  Af  Oehlen- 
schlagers  mange  Digte  til  Rahbek  vil  man  nedenfor  finde 
Rahbeks  Jubelfest,  Juli  1825,  og  Prologen  Rahbeks 
Minde,  Maj  1830. 

Side  130,  Lin.  6  f.  n.  Prins  Christian,  senere  Kong 
Christian  den  Ottende,  viste  bestandig  Oehlenschlåger  megen 
Gunst  (uden  dog  at  gøre  noget  til  Forbedring  af  hans  for- 
trykte økonomiske  Stilling),  og  Digteren  nærede  en  varm 
Hengivenhed  for  ham  og  hans  anden  Hustru  Caroline  Amalie. 
Efter  1813  at  have  tilegnet  Prinsen  sine  Digtningers 
anden  Del  med  et  Poem  skrev  Oehlenschlåger  1815  Fyrste- 

parrets  Bryllupskantate  og  besang  Prinsens  Fødselsdag  samt 
fra  1822  af  hvert  Aar  baade  hans  og  Prinsessens  Fødselsdag 
og  flere  Festligheder  ligesom  1848  hans  Død.  Af  disse 
Snese  Digte  blev  kun  et  Mindretal  offentliggjort,  og  i  nær- 
værende Udvalg  finder  man  kun  dette  ene  Nummer.  Et  af 
de  utrykte  ender  saaledes: 

Du  veed,  at  kom  en  Fødselsdag, 
Og  Harpen  ved  din  Dør  forstummer  — 
Da  hviler  under  Tørvens  Lag 
Skioldungens  Skiald  i  Dødens  Slummer. 

Side  130,  Lin.  4-2  f.  n.  Siølunda  er  Sjælland,  som 
Gefion  pløjede  ud  af  Sverrig.  Oehlenschlåger  gør  her 
Gefion  til  Odins  Datter;  derom  melde  de  mytologiske 
Kilder  intet.  —  glædes  i  Stedet  for  glæder  sig;  seneden- 
for  S.  158,  L.  4:  kiedes;  S.  228,  L.  12:  mores,  samt  S.  270, 
L.  4,  og  S.  272,  L.  11;  sammenlign  8de  Bind,  Anm.  til  S.  20, 
L.  14. 

Side  131,  Lin.  1-2.  Prinsen  foretog  1819-1822  en  Uden- 
landsrejse. 

Side  131,  Lin.  11.  Herthe,  Sjælland;  se  ovenfor,  Anm. 
til  S.  51,  L.  11  f.  n. 

Side  131,  Lin.  3  f.  n.    Ægir,  Havets  Gud. 

Side  132,  Lin.  9f.  n.  Dødningedans  kaldes  i  Kunst- 
historien billedlige  Fremstillinger  af,  hvorledes  Døden,  sæd- 
vanlig personificeret  som  en  Benrad,  bortriver  Mennesket 
fra  Livets  Færd  i  alle  Aldre,  alle  Stænder,  under  alle  Kaar. 
Disse  Billedrækker  maledes  i  Middelalderen  paa  Kirker  og 
Kirkegaarde;  i  Basel,  i  Liibeck  og  i  Paris  findes  endnu 
Levninger  af  saadanne. 

Side  132,  Lin.  8  f.  n.  Romanen  Øen  i  Sydhavet, 
først  skreven  paa  Tysk,  udkom  paa  Dansk  1824-1825  i 
fire  Bind. 

Side  135,  Lin.  14.  Den  under  0  vandrende  Jomfru. 
Dette  Udtryk  er  vel  dannet  efter  den  i  Folkeviserne  hyppigt 
forekommende  Talemaade  at  ride  sig  under  0,  hvis 
Betydning  ikke  er  klar. 

Side  135,  Lin.  3  f.  n.    Bras  (forældet),  Brystsmykke. 

Side  136,  Lin.  4  f.  n.    Vandhose,  Skypumpe. 

Side  137,  Lin.  14  f.  n.  Overtroen  befolker  ikke  Havet 
men  kun  Søer  og  Floder  med  Nøkker. 

Side  138,  Lin.  12-10  f.  n.  Kommandør  P.  N.  Sølling 
kom  gentagne  Gange  til  Oehlenschlåger  med  Bøn  om  Sang- 
tekst til  Brug  ved  Koncerter,  som  af  et  musikalsk  Selskab 
bleve  givne  til  Fordel  for  det  i  1819  af  Sølling  stiftede  Hjem 
for  gamle  Sømænd,  Bombebøssen,  og  Digteren  skrev  1822 
for  ham  en  (her  ikke   optagen)  Sang,   som   han   varierede 

1823  og  ligeledes  1824.  Til  Koncerten  1825  digtede  han 
nærværende  nye  Sang,  som  ikke  blev  brugt,  fordi  det  i 
dens  tredje  Strofe  forekommende  Udtryk  om  Holmens  faste 
Stok  i  Nyboders  parallele  Gader  stødte  Sølling.  Koncerterne 
1825  og  1826  ble  ve  givne  uden  Bidrag  fra  Oehlenschlågers 
Haand,  og  i  Februar  1827  døde  Sølling,  over  hvem  Oehlen- 
schlager  da  skrev  det  herlige  Mindedigt,  der  findes  S.  169. 

Side  139,  Lin.  14.  faste  Stokken,  d.  e.  Holmens  faste 
Stok,  Flaadens  faste  Mandskab. 

Side  141,  L.  3.    Kommaet  efter  denne  Linie  bortfalder. 

Side  142,  Lin.  1-2.  Ved  Rahbeks  halvhundredaarige 
Studenterjubilæum  blev  han  gjort  til  Æresmedlem  af  Stu- 
denterforeningen. Se  for  øvrigt  ovenfor,  Anm.  til  S.  129, 
Lin.  1-3. 

Side  142,  Lin.  4  f.  n.  Minerva,  Romernes  Visdoms- 
gudinde.  Her  tænkes  vel  ogsaa  paa  Tidsskrifterne  Minerva 
og  Dansk  Minerva,  som  Rahbek  udgav,  dels  alene,  dels 
i  Forbindelse  méd  andre. 

Side  143,  Lin.  5.  Samsøe,  især  bekendt  som  Forfatter 
af  Sørgespillet  Dyveke.  —  Pram,  Forfatter  af  Idyllen 
Emilies  Kilde  og  Heltedigtet  Stærkodder,  stiftede 
sammen  med  Rahbek  Maanedsskriftet  Minerva. 

Side  143,  Lin.  14-13  f.  n.  Her  sigtes  til  den  Forkærlighed 
for  Skildringen  af  kvindelige  Karakterer,  som  Rahbek  har 
lagt  for  Dagen,  vel  især  i  sine  Fortællinger,  og  som  han 
selv  vedkender  sig  i  sine  Erindringer,  3dje  Del,  S.  27-28. 

Side  143,  Lin.  8-7  f.  n.  Her  sigtes  til  Rahbeks  Ugeskrift 
Tilskueren. 

Side  144,  Lin.  1.    Her  sigtes  til  Rahbeks  Drikkeviser. 

Side  144,  Lin.  9-10.  Grækeren  Anacreon  levede  i  det 
6te  Aarhundrede  før  Chr.  og  forfattede  yndige  Sange  om 
Vin  og  Kærlighed  indtil  sin  Død  i  en  Alder  af  85  Aar. 

Side  144,  Lin.  11-10  f.  n.  Denne  Hymne  blev  sungen 
til  Musik  af  den  tyveaarige  J.  P.  E.  Hartmann  ved  en  Kon- 
cert den  9de  November  1825  i  Garnisonskirken. 

Side  146,  Lin.  13.  Denne  Romance  blev,  før  den  endnu 
var  trykt,  fremsagt  af  Madame  Wexschall  Tden  senere  Fru 
Nielsen)  ved  hendes  første  Mands  Aftenunderholdning  den 
26de  Februar  1826. 

Side  147,  Lin.  7.  Oehlenschlåger  skriver  altid  en 
Vænge. 

Side  148,  Lin.  1.  runde  forældet  for  randt,  ligesom 
forsvunde  (L.  3)  for  forsvandt. 

Side  150,  Lin.  8  f.  n.    fristet,  prøvet. 

Side  151,  Lin.  10.  Neptunus,  hos  Romerne  Havets 
Gud,  afbildes  med  en  Trefork. 

Side  152,  Lin.  7.  En  Pi  as  ter  er  en  gammel  spansk 
Sølvmønt  af  henimod  4  Kroners  Værdi. 

Side  154,  Lin.  8.    bange  Mod,  bange  Sind. 

Side  154,  Lin.  11.  Larve,  Maske;  se  Ode  Bind,  Anm. 
til  S.  228,  L.  9  f.  n. 

Side  155,  Lin.  8.  berøver  staar  vel  her  i  den  forældede 
Betydning  plyndrer. 

Side  155,  Lin.  13  til  Lin.  9f.  n.  Auka-Thor,  Age-Thor. 
—  Karm,  Vogn.  —  Surtur,  i  den  nordiske  Mytologi  Ild- 
verdenens Vogter.  —  Niord,  Vindenes  Gud. 

Side  156,  Lin.  1-3.  Oehlenschlågers  Fader  var  født 
1748  og  døde  i  Maj  1827,  ved  hvilken  Lejlighed  Sønnen 
skrev  et  Digt,  som  findes  S.  174.  En  episodisk  Scene  i 
Syngespillet  Tordenskiold  (1820),  hvis  Handling  til  Dels 
foregaar  paa  Frederiksberg,  fremstiller  en  frederiksbergsk 
Slotsforvalter,  der  i  sin  Maade  at  ytre  sig  paa  ligner  Dig- 
terens Fader  paa  et  Haar. 

Side  157,  Lin.  8  f.  n.  Om  Oehlenschlågers  Søster 
Sophia  se  ovenfor,  Anm.  til  S.  87,  L.  10  f.  n.,  og  om  hans 
Moder  se  10de  Bind,  Anm.  til  S.  1,  L.  1. 

Side  158,  Lin.  1-3.  Frederik  den  Sjettes  Dronning,  Marie 
Sophie  Frederikke,  var  født  den  28de  Oktober  1767,  og 
hendes  Datter  Caroline,  var  født  samme  Dag  1793.  Om 
Oehlenschlågers  Digte  til  Dronningen  se  ovenfor,  Anm.  til 
S.  51,  L.  4  f.  n.  —  Naar  dette  Digt,  hvortil  der,  som  man 
ser  af  den  næstsidste  Strofe,  blev  komponeret  Musik,  kaldes 
en  Romance,  maa  Benævnelsen  vel  snarere  forstaas  efter 
Musikernes  end  efter  Æstetikernes  Sprogbrug. 

Side  159,  Lin.  6.  De  kiære  Piger,  Prinsesserne  Caro- 
line og  Vilhelmine. 

Side  159,  Lin.  9-14.  Straks  efter  at  Prins  Christian  (den 
Ottende)s  Søn,  Frederik  (den  Syvende),  i  Foraaret  1826  var 
bleven  forlovet  med  Prinsesse  Vilhelmine,  tiltraadte  han  en 
længere  Udenlandsrejse. 

Side  162,  Lin.  1-2.  I  Anledning  af  Teatrets  forestaaende 
Mindefest  for  den  i  Oktober  1826  afdøde  Baggesen  indsendte 
Oehlenschlåger  dette  Digt  tillige  med  følgende  Skrivelse  til 
Direktionen: 

»Fra  det  Øieblik  af  at  Døden  fuldkommen  forsonede 
mig  med  salig  Baggesen,  har  jeg  ogsaa  følet  Drift  til  at 
plante  en  Blomst  paa  hans  Grav;  hvad  jeg  for  det  Meste 
giorde,  naar  en  udmærket  Samtidig,  der  i  Livet  havde  rørt 
mit  Hierte,  forud  gik  til  Hvile. 

Jeg  indsender  derfor  medfølgende  Digt  til  den  kongelige 
Theaterdirection,  med  det  Ønske,  at  det  maa  blive  fremsagt 

som  Epilog  eller  Prolog  af  Hen  Nielsen  ved  den  Afdødes 
Fest,  hvis  Directionen  skulde  finde  det  passende. 

Ållerærbødigst 
Å.  Oehlenschlåger. 
Kiøbenhavn,  den  9de  Februar  1827.« 

Mindefesten  skulde  afholdes  den  15de  Februar  (Baggesens 
Fødselsdag)  og  bestaa  af  den  Afdødes  Opera  Erik  Eiegod 
og  en  dramatisk  Epilog  af  C.  J.  Boye;  men  da  Operaen 
forsinkedes  ved  Sygdom,  blev  Oehlenschlågers  Axel  og 
Valborg  valgt  i  Stedet,  og  da  saa  Oehlenschlågers  Minde- 
digt var  kommet  til,  blev  Boyes  Arbejde  brugt  som  Prolog 
foran  Tragedien  og  Mindedigtet  som  Epilog  fremsagt  af 
N.  P.  Nielsen. 

Side  162,  Lin.  5.  Til  Baggesens  Digt  Da  jeg  var  lille 
havde  Schulz  (se  ovenfor,  Anm.  til  S.  22,  L.  1)  komponeret 
en  forhen  meget  bekendt  Melodi. 

Side  162,  Lin.  8.  kalundborgske  Digt,  Baggesens 
komiske  Fortælling  Censurens  Oprindelse  eller  Kal- 
lundborgs  Krønike. 

Side  162,  Lin.  10.  Her  sigtes  til  Baggesens  Jeppe, 
et  Eventyr. 

Side  162,  Lin.  12-11  f.  n.  De  i  disse  Linier  forekommende 
Navne  ere  hentede  fra  forskellige  af  Baggesens  lyriske  Digte. 
Side  162,  Lin.  8  f.  n.    Her  sigtes  uden  Tvivl  til  Bagge- 
sens Selskabssang  De  Skiønnes  Skaal,  hvis  første  Strofe 
lyder: 

»Skaberen  skued  den  ny  skabte  Klode, 

Ufødte  Menneskers  Skiebner  han  saae. 
Og,  for  disses  Umildhed  at  bode, 

Mild  bød  han  Druer  opvoxe  derpaa; 
Men  end  han  et  Mørke  blandt  Tingene  fandt: 
*Bliv  Piger!«  saa  bød  han,  og  Mørket  forsvandt«. 

Side  162,  Lin.  7  f.  n.  Her  sigtes  maaske  til  Baggesens 
Slutnings-Sang,  der  begynder: 

»For  at  være  som  man  bør. 
Venner  maa  man  drikke«. 

Side  162,  Lin.  4-3  f.  n.  Her  sigtes  til  de  bekendte  Linier 
af  Baggesens  Til  mit  Fædreland. 

Sioe  162,  Lin.  2-1  f.  n.  Her  sigtes  til  Baggesens  Digt 
Citherspilleren,  som  begynder: 

»Jeg  vandrer  fra  By  og  til  By 
Paa  min  Fod,  jeg  savner  ei  Vinger; 
Med  munter  Sang  .  .  .« 

—  med   lunefulde   Mod,   med   spøgefulde   Sind.     Ordet 

lunefuld  i  denne  Betydning  brugtes  af  Fru  Gyllembourg, 
af  Goldschmidt,  og  endnu  af  Topsøe. 

Side  163,  Lin.  3.  Her  sigtes  til  Baggesens  Digt  Trøsten, 
der  begynder: 

»Vis  er  Døden,  salig  Slummer 
Venter  snarlig  Sorgens  Ven.« 

Side  163,  Lin.  11.  Denne  Romance  blev,  før  den  endnu 
var  trykt,  fremsagt  af  Madame  Wexschall  (den  senere  Fru 
Nielsen)  ved  hendes  Koncert  og  Deklamatorium  den  4de 
Marts  1827. 

Side  168,  Lin.  2  f.  n.  og  flg.  End  er  mig  Dannebrog 
forjette t  o.  s.  v.,  d.  e.  endnu  i  den  nærværende  Tid  er 
der  Udsigt  til  Ros,  Haab  om  at  prydes  med  Dannebrog,  at 
blive  »dekoreret«,  thi  den  ærekære  finder  alle  Vegne  selv 
sin  Vej;  men  oplever  jeg  end  ikke  denne  Ære  o.  s.  v.  — 
De  allerfleste  Nutidslæsere,  som  trække  paa  Skuldrene  ved 
denne  Slutningsstrofe,  vilde  have  set  den  med  andre  Øjne, 
hvis  de  havde  læst  den  halvhundrede  Aar  tidligere. 

Side  169,  Lin.  5.  Om  SøUing  se  ovenfor,  Anm.  til 
S.  138,  L.  12-10  f.  n.  Mindedigtet  blev  fremsagt  af  N.  P. 
Nielsen  ved  en  Koncert  den  Ilte  Marts  1827  til  Indtægt  for 
Bombebøssen. 

Side  169,  Lin.  7f.  n.  Disken  staar  her  i  den  forældede 
Betydning  Bordet. 

Side  169,  Lin.  1  f.  n.  I  sine  Erindringer,  IV,  S.  93 
(Udtoget  S.  444),  siger  Oehknschlåger:  »Sølling  giorde  sig 
fortient  ved  at  mdføre  de  lukkede  Lodsbaade  i  Norge,  hvor- 
ved aarligt  mange  Menneskers  Liv  blev  reddet«. 

Side  170,  Lin.  9  f.  n.  Har  kappet  mit  Haab  fra  mit 
Anker.  Saaledes  lyder  Linien  i  Kiøbenhavnsposten, 
1827,  Nr.  21,  hvor  Digtet  først  blev  trykt,  og  i  Oehlen- 
schlågers  Digterværker,  V,  1836;  i  Digterværker,  XVI, 
1846  og  i  Pragtudgaven,  1852,  staar  der:  Har  kappet  mit 
Haab  fra  sit  Anker. 

Side  171,  Lin.  5.  Dette  Digt  blev,  før  det  endnu  var 
trykt,  fremsagt  af  N.  P.  Nielsen  ved  Sangeren  G.  Zincks 
Aftenunderholdning  den  18de  Marts  1827. 

Side  174,  Lin.  5.  Om  Oehlenschlågers  Fader  se  ovenfor, 
Anm.  til  S.  156,  L.  1-3. 

Side  177,  Lin.  4.  Berggelmer  var  Jætternes  Stamme- 
fader.  Oehlenschlåger  og  hans  Venner  kaldte  skæmtevis 
hans  Fader  med  dette  Navn  og  forstod  dermed  den  gamle 
paa  Bjærget. 

Side  178,  Lin.  12  f.  n.    Tidens  Segl,  Halvmaanen. 

Side  178,  Lin.  6-5  f.  n.  Tragedien  Carl  den  Store  er 
sandsynligvis  forfattet  1828  og  blev  i  1829-1830  opført  fem 

Gange.  Det  her  optagne  Digt,  hvis  Overskrift  hidrører  fra 
Udgiveren,  hører  til  en  Episode,  som  Oehlenschlåger  i  senere 
Udgaver  tog  ud  af  Stykket  og  gjorde  til  et  Efterspil  Holger 
Danske. 

Side  179,  Lin.  10.  Det  ildner  Blodet.  Saaledes  lyder 
Linien  i  alle  Oehlenschlågers  Udgaver;  man  skulde  snarere 
have  ventet  Den  (o:  Vinen)  ildner  Blodet.  I  Lin.  12  staar 
der  i  første  Udgave  (ligesom  her):  stvrker,  medens  Oeh- 
lenschlågers tre  senere  Udgaver  have:  kræver. 

Side  180,  Lin.  1-2.  Fru  Rahbek  døde  den  21de  Januar 
1829  i  en  Alder  af  53  Aar.  Om  Oehlenschlågers  Digte  til 
hende  se  10de  Bind,  Anm.  til  S.  228,  L.  9. 

Side  181,  Lin.  13-14.  Fru  Rahbek  ligesom  hendes  Fader 
dannede  mange  smukke  og  uopslidelige  Æsker  af  papier- 
mdché. 

Side  181,  Lin.  7  f.  n.  igien  maa  her  betyde  tilbage, 
til  overs. 

Side  182,  Lin.  12  f.  n.  Det  latinske  margarita  betyder 
Perle. 

Side  182,  Lin.  6-5  f.  n.  Den  lærde  Sjællands  Biskop 
Miinter,  født  1761,  døde  den  9de  April  1880. 

Side  183,  Lin.  4.    Atterkomst  (forældet^.  Genkomst. 

Side  184,  Lin.  10-9  f.  n.  den  gyldne  Sol  frembryder 
giennem  sin  kulsorte  Sky,  Citat  af  Kingos  Paaske- 
psalme:  »Som  den  gyldne  Sol  o.  s.  v.«. 

Side  184,  Lin.  1  f.  n.  Med  din  Ven  menes  vel  Oehlen- 
schlåger. 

Side  185,  Lin.  1-3.  Denne  Prolog  blev  fremsagt  ved 
Rahbeks  Mindefest  paa  det  kongelige  Theater;  efter  Prologen 
opførtes  Lessings  Emilia  Gal  otti.  Om  Oehlenschlågers 
Digte  til  Rahbek  se  ovenfor,  Anm.  til  S.  129,  L.  1-3. 

Side  186,  Lin.  10-11.  Philemon  og  Baucis  var  et 
Ægtepar  i  Frygien,  der  i  Oldtiden  var  bekendt  for  sin  til 
den  højeste  Alder  bevarede  gensidige  Kærlighed. 

Side  186,  Lin.  7.  Ordet  undseelig  maa  her  ligesom 
et  Par  andre  Steder  hos  Oehlenschlåger  imod  Nutidens 
Sprogbrug  læses  i  fire  Stavelser;  sammenlign  anseelig, 
5te  Bind,  Anm.  til  S.  71,  L.  11. 

Side  186,  Lin.  11-8  f.  n.  Rahbek  var  1801  bleven  ud- 
nævnt til  Løjtnant  k  la  suite  og  døde  som  Kaptajn  k  la 
suite  ved  det  omorganiserede  Studenterkorps;  derfor  fulgte 
Korpset  ham  til  Jorden  og  skød  en  Salve  over  Graven. 

Side  186,  Lin.  7  f.  n.  og  flg.  Rahbek,  hvis  første  større 
Arbejde  var  Breve  fra  en  gammel  Skuespiller  til  sin 
Søn,  udgivet  i  Bogform  1782,  nærede  hele  sit  Liv  en  levende 
Interesse  for  Teatret.  I  Aaret  1805  blev  han  Lærer  ved  den 
dramatiske  Skole  og   1809  Medlem  af  Teaterdirektionen,  en 

Post,  han  beklædte  til  sin  Død.   Han  hævdede  stadig  Teatrets 
Betydning  som  moraliserende  Institution. 

Side  187,  Lin.  9  f.  n.  Oehlenschlågers  ældste  Datter 
opholdt  sig  et  Aars  Tid  hos  Boghandler  Brockhaus  i  Leipzig, 
hvor  Faderen  hentede  hende  i  Sommeren  183L  Digtet  er 
skrevet  den  80te  September  1830  paa  den  sidste  Strofe  nær, 
som  er  tilføjet  efter  hendes  Død,  der  indtraf  den  12te  Marts 
1835.  Af  Faderens  Digte  til  hende  er  et  fra  Februar  1833 
forbigaaet  her;  men  fra  1835  vil  der  i  det  følgende  findes  flere, 
i  hvilke  hun  besynges. 

Side  187,  Lin.  8  f.  n.    taaligt,  taalmodigt. 

Side  188,  Lin.  7-5  f.  n.  Om  Oehlenschlågers  Prologer, 
Epiloger  og  Sange  for  det  dramatisk-literære  Selskab  se 
ovenfor,  Anm.  til  S.  110,  L.  1. 

Side  189,  Lin.  8.  Skiermer  i  Stedet  for  Skierme; 
sammenlign  6te  Bind,  Anm.  til  S.  64,  L.  8,  og  se  ovenfor, 
Anm.  til  S.  92,  L.  9. 

Side  191,  Lin.  12-13.  Paa  Koromandelkysten  i  Dekan 
havde  Danmark  fra  1620  til  1845  en  Koloni. 

Side  193,  Lin.  7  f.  n.  C  ab  o  tt,  død  1814,  var  Maler  og 
Lærer  ved  Kunstakademiet. 

Side  193,  Lin.  1  f.  n.  Om  Selskabets  Æresmedlem 
Thaarup  se  ovenfor,  Anm.  til  S.  110,  L.  1. 

Side  194,  Lin.  7.  Rottbøll,  død  1824,  var  Højesterets- 
advokat  og  Generalfiskal. 

Side  194,  Lin.  12.  Svada,  hos  Romerne  Gudinde  for 
^Veltalenhed 

Side  194,  Lin.  14.  M.  F.  Lie benberg,  død  1828, 
Æresmedlem  af  Selskabet,  Præst  paa  Frederiksberg,  siden 
Hofpræst  og  Konfessionarius,  havde  i  sin  Ungdom  taget 
megen  Del  i  Selskabets  sceniske  Virksomhed. 

Side  194,  Lin.  14  f.  n.  Nordmanden  Pavels,  død  1822 
som  Biskop  i  Bergen,  havde  opholdt  sig  i  København  1790- 
1793  og  1799-1805.  Om  hans  Sammenstød  med  Oehlen- 
schlåger  efter  hans  Anmeldelse  af  dennes  Digte  1803  se 
10de  Bind,  Anm.  til  S.  133,  L.  3-12. 

Side  194,  Lin.  9  f.  n.  Eegholm,  teologisk  Kandidat, 
udmærkede  sig  meget  paa  Selskabets  Scene  og  debuterede 
1799  i  en  Alder  af  35  Aar  paa  det  koneelige  Teater,  hvor 
han  derefter  med  meget  Bifald  spillede  baade  alvorlige  og 
komiske  Roller.  Han  var  Æresmedlem  af  Selskabet  og  døde 
allerede  1803. 

Side  194,  Lin.  2  f.  n.  Holbøll,  død  1829,  Gartner 
ved  den  botaniske  Have  i  København,  var  Æresmedlem  af 
Selskabet,  til  hvis  Mindefest  for  ham  Oehlenschl&ger  skrev 
et  i  dette  Udvalg  ikke  optaget  Digt.  Han  nævnes  i  10de 
Bind,  S.  245,  L.  9  f.  n. 

Side  195,  Lin.  5.  Lægen,  Professor  Ole  Hieronymus 
Mynster,  Oehlenschlagers  Ungdomsven,  var,  da  han  1818 
døde,  kun  46  Aar  gammel.  Oehlenschlåger  skrev  ved  hans 
Død  et  Digt,  som  ikke  er  optaget  i  dette  Udvalg. 

Side  195,  Lin.  16  og  flg.  Om  Oehlenschlagers  Digte  til 
Rahbek  og  hans  Hustru  se  ovenfor,  Anai.  til  S.  129,  L.  1-3, 
og  10de  Bind,  Anm.  til  S.  228,  L.  9. 

Side  196,  Lin.  11  f.  n.  Uskyldig,  ædel  Tidsfordriv 
stod  der  over  Fortæppet,  i  alt  Fald  medens  Teatret  var  i 
Store  Kongensgade. 

Side  196,  Lin.  3-2  f.  n.  Dette  Ønske  gik  ikke  i  Opfyl- 
delse. Selskahet,  hvis  Glansperiode  egentlig  allerede  sluttedes 
1825,  da  dets  første  Skuespiller  og  ivrigste  Dramaturg, 
Kammerraad  Th.  Thortsen  flygtede  for  mislig  Embedsførelse, 
sygnede  og  døde  hen,  længe  før  Oehlenschlagers  Tid  var 
omme. 

Side  197,  Lin.  1-2.  Den  blege  Ridder  fremkom  i 
Oehlenschlagers  Maanedsskrift  Prometheus  for  September- 
November  1832. 

Side  198,  Lin.  9.  med  Heimdals  Flammer,  d.  e. 
med  Guldtænder  ligesom  den  nordiske  Gud  Heimdal. 

Side  198,  Lin.  7  f.  n.  Det  maa  vel  betyde  det  at  føle 
Vemod,  da  Ordet  Vemod  hos  Oehlenschlåger  er  af  Fælles- 
køn, hvad  der  ogsaa  ses  af  den  foregaaende  Linie. 

Side  199,  Lin.  6f.  n.    Allegorie,  Lignelse,  Sindbillede. 

Side  200,  Lin.  6  f.  n.  Herbarium,  Samling  af  tørrede 
Planter. 

Side  201,  Lin.  1.  Portrættet,  malet  af  en  Dilettant  Faxøe, 
tilhører  nu  Oehlenschlagers  yngste  Datter,  Fru  Maria  Konow. 
Om  Oehlenschlagers  Fader  se  ovenfor,  Anm.  til  S.  156,  L.  1-3. 

Side  202,  Lin.  5-7.  Denne  Digtcyklus  udkom  i  December 
1833  med  en  raderet  Skizze  af  Krogkleven  af  Landskabs- 
maleren J.  P.  Møller  og  indeholdt  35  Numre,  af  hvilke  14 
her  ere  optagne. 

Side  202,  Lin.  8—7  f.  n.  Meningen  af  disse  Linier  maa 
vel  være:  Ganske  vist  er  det  kun  en  kort  Tid,  vi 
skulle  leve  adskilte,  men  Rummet  er  stort. 

Side  205,  Lin.  3-4.  Muskel  i  Stedet  for  Musling  er 
forældet.  —  Hier-Æg  ir.  Havguden. 

Side  206,  Lin.  10  f.  n.  Olaf,  Olaf  Tryggvesen.  —  diger 
(Islandsk),  tyk;  Bue  Digre  optræder  i  Oehlenschlagers 
Palnatoke 

Side  207,  Lin.  2  f.  n.  Edvard  Storm,  Forfatter  af 
Zinklars  Vise,  Inspektør  ved  Efterslægtsselskabets  Skole, 
døde  1794  i  en  Alder  af  45  Aar. 

Side  208,  Lin.  11.  Om  Oehlenschlagers  Historielærer 
Dichman  se  10de  Bind,  Anm.  til  S.  16,  L.  6  f.  n. 

Side  209,  Lin.  5-8.  Fiskerdrengen  Hottur,  Biarke. 
Vøggur,  Personer  i  Heltedigtet  Hrolf  Krake. 

Side  209,  Lin.  11.  ene,  forene. 

Side  209,  Lin.  12  f.  n.  Vigen,  Landet  ved  Kristiania- 
fjord  og  Skagerak. 

Side  210,  Lin.  10.  Bælte  i  Stedet  for  Bælt  findes 
ogsaa  S.  252,  L.  6  f.  n. 

Side  211,  Lin.  7.  giennem  i  Stedet  for  mellem; 
sammenlign  3dje  Bind,  S.  241,  L.  7,  og  6te  Bind,  S.  230, 
L.  4-3  f.  n  med  Anm. 

Side  211,  Lin.  7  f.  n.  Landskabsmaleren  J.  C.  Dahl, 
født  i  Bergen,  uddannet  ved  Kunstakademiet  i  København, 
levede  sin  meste  Tid  i  Dresden. 

Side  211,  Lin.  2  f.  n.  I  A.  Fayes  Norske  Folke-Sagn, 
2det  Oplag  1844,  hedder  det:  »Sagn  om  Kilder,  der  bære 
St.  Olafs  Navn  og  skylde  ham  Tilværelse,  findes  overalt  i 
Landet.« 

Side  212,  Lin.  10  f.  n.  Hejmdals  Gj allerhorn  kunde 
høres  over  hele  Jorden. 

Side  213,  Lin.  1.  til  Skialdens  Priis  maa  vel  betyde 
til  Genstand  for  Skjaldens  Pris. 

Side  214,  Lin.  8  f.  n.  Denne  Dahl  er  ikke  den  oven- 
nævnte norske  Maler,  men  den  danske,  i  Kristiania  bosatte 
Boghandler  Johan  Dahl,  der  fra  sin  tidlige  Ungdom  var  en 
tro  Ven  af  Oehlenschlåger  og  hans  Hus. 

Side  216,  Lin.  10.  I  Tidens  Begyndelse  dræbte  Aserne 
Kæmpen  Ymer,  og  af  hans  Blod  gjorde  de  Havet. 

Side  216,  Lin.  14.  Frei,  som  hos  Oehlenschlåger  sæd. 
vanlig  betyder  Freja,  er  her  Frejr,  Frugtbarhedens  Gud. 

Side  216,  Lin.  9  f.  n.  inskrænked,  Trykfejl  for  ind- 
skrænked. 

Side  216,  Lin.  4  f.  n.  Gullinbørste,  Frejrs  med  Guld- 
børster forsynede  Galt. 

Side  218,  Lin.  8.  Stolle,  en  (i  Regelen  vandret) 
Minegang. 

Side  222.  Lin.  5-4  f.  n.  En  Nordmand,  juridisk  Kandidat 
Krogh,  og  den  ovenfor  omtalte  Boghandler  Dahl  ledsagede 
Oehlenschlåger  paa  hans  Udflugt  i  Landet. 

Side  224,  Lin.  4.  Bøigden,  Bygden,  det  bebyggede 
Omraade. 

Side  226,  Lin.  12  f.  n.  starblind  eller  stærblind,  meget 
nærsynet  eller  svagsynet. 

Side  226,  Lin.  9  f.  n.  Til  Myre  giver  Oehlenschlåger 
Anmærkningen:  »Mose«. 

Side  228,  Lin.  30  f.  n.    Tilie,  Bræt. 

Side  232,  Lin.  9.  Amtmand  Blom  i  Drammen  havde 
indbudt  Oehlenschlåger  til  at  besøge  ham  i  hans  Hjem. 

Side  233,  Lin.  5.  Den  Psalme,  som  begynder:  Nu  vel 
an!  vær  frisk  til  Mode!  er  ikke  af  Kingo. 

Side  233,  Lin.  11  f.  n.  Versemaalet  i  Tilbageblik  er 
hentet  fra  Nordal  Bruns  »Boer  jeg  paa  det  høie  Field«. 

Side  234,  Lin.  2.  Oehlenschlåger  bruger  oftere  det  usæd- 
Tanlige  Skrint  i  Stedet  for  Skrænt. 

Side  234,  Lin.  2-1  f.  n.    Iduns  Drik  .  .  .  viger  ikke, 

Castale!   dit  Væld,   d.  e viger  ikke  for  dit  Væld; 

sammenlign  ovenfor,  Anm.  til  S.  94,  L.  3.  —  Castale, 
rettere  Castalia,  en  Kilde,  hvis  Vand  gjorde  den,  der  drak 
deraf,  fremsynet,  sammenblandes  tit  som  her  med  Hippokrene, 
den  af  Vingehesten  Pegasus  fremstampede  Kilde,  hvis  Vand 
gav  den,  der  drak  deraf,  Digterevne. 

Side  235,  Lin.  1-2.  Om  Oehlenschlågers  ældste  Datter, 
der  døde  den  25de  Marts  1835  som  Skuespiller  Phisters 
Hustru,  se  ovenfor,  Anm.  til  S.  187,  L.  9  f.  n. 

Side  237,  Lin.  12-13.  Denne  tyske  Digterinde  var  1765 
«om  spædt  Barn  kommen  til  Danmark  og  1783  bleven  gift 
med  den  rige,  ligesom  hun  tyskfødte,  Købmand  Constantin 
Brun;  hun  døde  samme  Dag  som  Oehlenschlågers  Datter 
Charlotte.  Der  foreligger  fem  her  ikke  optagne  Digte  til 
Fru  Brun  og  hendes  Hus. 

Side  238,  Lin.  6-7.  hvor  stedse  Livet  er  Munter- 
hedens Farve  givet;  sammenlign  nedenfor,  S.  240,  L.  6 
og  5te  Bind,  Anm.  til  S.  12,  L.  13  f.  n. 

Side  238,  Lin.  11.    Ida,  Datter  af  Fru  Brun. 

Side  238,  Lin.  12.    Thorvald,  Thorvaldsen. 

Side  238,  Lin.  14  f.  n.    gienfunde  (forældet),  genfandt. 

Side  238,  Lin.  4  f.  n.     Gamma,  Fru  Rahbek. 

Side  239,  Lin.  1-3.  Indbudt  af  Prins  Christian  (den 
Ottende),  som  var  Guvernør  i  Fyen,  foretog  Oehlenschlåger 
kort  efter  sin  Datter  Charlottes  Død  en  Rejse  til  denne  0 
og  skrev  sin  »Digtekrans«  Fyensreisen,  der  udkom  i 
December  1835.    Af  dens  53  Numre  ere  her  4  optagne. 

Side  240,  Lin.  13  f.  n.  Hertil  føjer  Oehlenschlåger  An- 
mærkningen: »Melodien  af  Mozart«,  og  til  L.  12  og  10  f.  n.: 
»Af  Uhland  og  Weber«. 

Side  241,  Lin.  9.    Borgen  er  Slottet  i  Odense. 

Side  242,  Lin.  11-14.  Dette  Jertegn  fortæller  Saxo  i  sin 
Krønikes  Ilte  Bog  om  den  i  Aaret  1076  afdøde  Biskop  Vil- 
helm i  Roskilde. 

Side  243,  Lin.  9  f.  n.  Dette  Digt  er  et  Sidestykke  til 
den  gamle  Folkevise  om  Ingerlille  og  Herr  Tord,  fra 
hvilken  Omkvædene  og  den  næstsidste  Strofe  ere  hentede; 
seNyerups  og  Rahbeks  Udvalgte  danske  Viser,  4de  Bind, 
1813,  S.  291-293. 

Side  244,  Lin.  6  f.  n.    De  gamle  Skandinaver  troede,  at 

ethvert  Menneske  havde  sin  Fy  1  gie  eller  Skytsaand,   som 
fulgte  ham  eller  hende  fra  Vuggen  til  Graven. 

Side  245,  Lin.  1.  Ophelia  i  Shakespeares  Hamlet 
bliver  vanvittig  og  drukner  sig. 

Side  245,  Lin.  5.  Clårchen,  Egmonts  elskede  i  Goethes 
Sørgespil  Egmont. 

Side  246,  Lin.  9.  Theklas  Sang  i  Schillers  Wallen- 
Stein  (Die  Piccolomini,  3dje  Akts  7de  Scene)  har  Oeh- 
lenschlåger  oversat  i  sit  Sancthansaftens-Spil,  se  1ste 
Bind,  S.  9. 

Side  246,  Lin.  15.  Schiller  savned  græske  Guder; 
se  hans  Digt  Die  G5tter  Griechenlands. 

Side  246,  Lin.  1  f.  n.  Her  sigtes  til  Luthers  Psalme 
Vor  Gud  han  er  saa  fast  en  Borg. 

Side  248,  Lin.  11.  Da  favner  han  vor  fælles  Moder. 
Saaledes  lyder  Linien  i  første  Udgave.  I  Oehlenschl agers 
anden  Udgave  (1846)  og  i  Pragtudgaven  (1862)  staar  der: 
Da  favner  ham  vor  fælles  Moder. 

Side  248,  Lin.  6  f.  n.  Til  sin  Svoger  Carl  Heger  skrev 
Oehlenschlåger  1807  et  Digt  med  Palnatoke;  se  ICyde  Bind, 
S.  271. 

Side  251,  Lin.  11-12.  Jonas  Rein,  Jens  Zetlitz,  Lyder 
Sagen,  norske  Poeter. 

Side  261,  Lin.  13.  Nordmanden  A.  B.  Bentzon  var 
fra  1799  Embedsmand  paa  de  danske  Øer  i  Vestindien  og 
1816-1825  Generalguvernør  der. 

Side  261,  Lin.  12  f.  n.  Digteren  Pram  (se  ovenfor, 
Anm.  til  S.  143,  L.  6)  var  født  i  Norge,  men  hans  Farfader 
var  dansk,  og  han  selv  kun  otte  Aar  gammel,  da  han  kom 
til  Danmark. 

Side  251,  Lin.  8  f.  n.  og  flg.  Om  Thomas  Thaarup 
se  ovenfor,  Anm.  til  S.  110,  L.  1.  —  du  troede  paa  Adel, 
som  i  Hytten  boede.  Her  sigtes  vel  nærmest  til  Høst- 
gildets 17de  Scene,  hvor  det  hedder:  »Adel  kan  en 
Bonde  være«. 

Side  252,  Lin.  1-8.  Steffens  var  dengang  Professor 
ved  Universitetet  i  Berlin,  og  Thorvaldsen  havde  endnu  ikke 
endt  sit  lange  Ophold  i  Rom. 

Side  252,  Lin.  11.  Digteren  Hauch  og  Literaten  A.  E. 
Boye. 

Side  252,  Lin.  14  f.  n.  Maleren  og  Kobberstikkeren 
Chodowiecki,  død  1801,  var  en  højt  anset  Kunstner, 
som  hyppigst  udførte  sine  Arbejder  en  miniature. 

Side  252,  Lin.  11-7  f.  n.  Den  fremmede  0  er  Fyen; 
se  ovenfor  Anm.  til  S.  239,  L.  1-3.  Carl  Heger  var  Biblio- 
tekar hos  Prins  Christian,  en  Post,  som  før  ham  havde 
været   beklædt   af  den   sidste   af  de  i  Lin.  9  f.  n.  nævnte 

f yenske  Præster,  Hieronimus  Lau b,  David  Birch,  og  Valen- 
tin Seidelin. 

Side  253,  Lin.  5-8.  Carl  Heger  havde  tidligere  taget 
Del  i  det  dramatisk-literære  Selskabs  sceniske  Præstationer. 

Side  253,  Lin.  9-12.  Om  Skuespilleren  M.  Rosing  og 
hans  sidste  ti  Aars  Sygdom  se  ovenfor,  Anm.  til  S.  89,  L.  10. 

Side  253,  Lin.  13.  Om  Lægen  O.  H.  Mynster  se  oven- 
for, Anm.  til  S.  195,  L.  5. 

Side  253,  Lin.  8  f.  n.  Den  ypperlige  Kobberstikker 
Clemens  var  22  Aar  ældre  end  Carl  Heger. 

Side  253,  Lin.  4  f.  n.  Om  Gartneren  Holbøll  se  oven- 
for, Anm.  til  S.  194,  L.  2  f.  n. 

Side  254,  Lin.  14  f.  n.  Der  længe  Kirkens  Hyrder 
ere,  der  længe  have  været  Kirkens  Hyrder. 

Side  254,  Lin.  12  f.  n.  Om  Biskop  Munter  se  ovenfor, 
S.  182,  L.  6-6  f.  n.  med  Anm. 

Side  255,  Lin.  5-12.  Om  Brøndsted  se  nedenfor,  Anm. 
til  S.  257,  L.  1-2. 

Side  255,  Lin.  11.  Til  Prins  Christians  Bibliotek  slut- 
tede sig  en  Vasesamling. 

Side  255,  Lin.  13  til  L.  9  f.  n.  Kirkemuren  er  Kirke- 
gaardsmuren;  sammenlign  ovenfor,  S.  195,  L.  10  f.  n.:  »Hvor 
Muren  ved  Alleen  staaer«.  Rahbeks,  Cammas  og  hendes 
Broder  Carls  fælles  Gravsted  findes  paa  Frederiksbergs 
gamle  Kirkegaards  anden  Afdeling  til  venstre.  Paa  Minde- 
stenen læses  følgende  Linier  af  Oehlenschlåger: 

Med  elskte  Viv  vor  Digter  hviler  her. 

De  deelte  troligt  Livets  Fryd  og  Kummer; 

Og  han,  som  var  dem  begge  kiær, 

Og  leved  dem  saa  længe  nær. 

Nu  deler  med  dem  Gravens  Slummer. 

(I  Erindringer  citeret  efter  Hukommelsen  lidt  afvigende.) 
Skraas  overfor  ved  den  modsatte  Mur  ligger  nu  Oehlen- 
schlåger med  sin  Hustru  og  ældste  Datter. 

Side  256,  Lin.  2.  Adler  var  fra  1814  Kabinetssekretær 
hos  Prins  Christian  og  beholdt  den  samme  Stilling  hos  ham 
som  Konge. 

Side  256,  Lin.  5-8.  Oehlenschlågers  Ven  fra  Ungdommen, 
J.  P.  Mynster. 

Side  256,  Lin.  10^9  f.  n.  Den,  »som  flettede  ham  Krand- 
sen  til  hans  Kistelaag«,  var  den  samme,  til  hvem  Oehlen- 
schlåger 1848  eller  1849  skrev  et  Digt:  »Til  min  ældste  Ven- 
inde Fru  C.  D.  Drewsen«  (Oehlenschlågers  Poetiske  Skrif- 
ter, 23de  Deel,  1861,  S.  179).  Hun  var  seks  Aar  yngre  end 
Carl  Heger,  hans  Morbroders  tredje  Hustru  og  efter  Sigende 
den  ufrivillige  Aarsag  til,  at  Nevøen  døde  ugift.  —  Enkelt- 

tallet  Krandsen  skal  vel  ikke  forstaas  bogstaveligt;  den 
har  formodentlig  været  den  største  blandt  nogle  faa.  Thi 
Kransene  ved  slige  Lejligheder  vare  for  et  halvt  Aarhun- 
drede  siden  hos  os  kua  enkelte  i  Sammenligning  med,  hvad 
de  nu  ere. 

Side  257,  Lin.  1-2.  Den  lærde  Brøndsted  var  kun  et 
Aar  yngre  end  Oehlenschlåger.  Digtet  skriver  sig  formodent- 
lig fra  1836.  To  andre  Digte  af  Oehlenschlåger  til  Brøndsted 
ere  ikke  optagne  her:  det  ene  paa  en  af  hans  sidste  Fødsels- 
dage (af  det  selv  samme  Indhold  som  nærværende,  men  i 
et  andet  Versemaal  og  meget  mat),  det  andet  ved  hans 
Jordefærd  i  Juli  1842. 

Side  258,  Lin.  5-6.    Den  store  Skiald,  Goethe. 

Side  258,  Lin.  12-13.  Som  bekendt  blev  Napoleons  Lig 
senere  (1840)  ført  til  Frankrig.  —  slet  staar  vel  her  i  den 
forældeae  Betydning  jævn,  glat. 

Side  258,  Lin.  13  f.  n.  Vi  atter  os  gienfunde. 
Baade  gienfunde  i  Stedet  for  genfandt  og  os  i  Stedet 
for  hinanden  ere  forældede ;  sammenlign  fandtes  (L.  6  f.  n.). 

Side  258,  Lin.  7  f.  n.  Den  yndigskiønne  Blomster- 
stad. Florens. 

Side  261,  Lin.  11  f.  n.  Christiane  Heger,  født  1782, 
forlovet  med  Oehlenschlåger  1800,  gift  med  ham  1810,  døde 
den  7de  Juli  1841.  Den  to  Gange  genkommende  første 
Strofe  og  flere  Steder  i  Digtet  Ved  hendes  Grav  hentyde 
til  Vuggevisen  i  4de  Akt  af  Aladdin. 

Side  264,  Lin.  9.  i  Zenith,  højest  paa  Himlen,  saa 
vidt  lige  over  vore  Hoveder,  som  Solen  kommer  hos  os. 

Side  264,  Lin.  10-11.  Langs  med  den  indvendige  Side 
af  St.  Jørgens  Sø  gik,  før  København  fik  sit  nuværende 
Vandværk,  en  lavtliggende,  skyggefuld  Spadserevej,  som 
kaldtes  Kærlighedsstien.  Ved  søde  Urter  menes  vistnok 
her  Asparges,  som  Husmødrene,  saalænge  (indtil  1850)  der 
ved  Byens  Porte  skulde  betales  Afgift  af  de  landlige  Pro- 
dukter, der  indførtes,  gerne  selv  hentede  hos  Forstædernes 
Gartnere  og  smuglede  ind. 

Side  267,  Lin.  5  f.  n.  Oehlenschlåger  skriver  ofte 
Stubbe  i  Stedet  for  Stub;  se  ovenfor,  Anm.  til  S.  92,  L.  9. 

Side  268,  Lin.  1-3.  Af  Oehlenschlågers  Digte  til  Frede- 
rik den  Sjettes  Dronning  findes  ovenfor  Tilegnelsen  af  Fre- 
deriksberg-Digtet (S.  51-52)  og  Huusalferne  (S.  158-161). 
Originalmanuskriptet  til  nærværende  Digt,  som  først  for  en 
halv  Snes  Aar  siden  kom  Udgiveren  [Liebenberg]  i  Hænde, 
er  her  helt  igennem  fulgt. 

Side  269,  Lin.  5  og  flg.  Her  sigtes  til  Nordamerikas 
Uafhængighedskrig,  den  franske  Revolution,  Napoleon  og 
den  græske  Frihedskrig. 


ANMÆRKNINGER.  317 

Side  270,  Lin.  5.  Slottet  med  den  lyse  Fløi  hentyder 
til  Fredriksberg  med  de  lysgule  Fløie  i  Tilegnelsen 
af  Frederiksberg-Digtet  (S.  52,  L.  8  f.  n.). 

Side  270,  Lin.  12-11  f.  n.  Oehlenschlågers  yngste  Datter 
blev  1840  gift  med  Nordmanden  W.  Konow.  Til  hendes 
Fødselsdag  1841,  1845  og  1847  findes  der  (her  ikke  optagne) 
Digte  af  Oehlenschlåger. 

Side  272,  Lin.  1-2.  Originalen  findes  i  Asmus  omnia 
sua  secum  portans,  oder  Såmmtliche  Werke  des 
Wandsbecker-Bothen,  4de  Del,  S.  177,  [1782]. 

Side  272,  Lin.  8  f.  n.  høit,  højst,  i  det  højeste;  se 
2det  Bind,  Anm.  til  S.  96,  L.  5. 

Side  273,  Lin.  2  f.  n.  Omgivningen  i  Stedet  for 
Omgivelserne  er  Oehlenschlågers  sædvanlige  Sprogbrug. 

Side  274,  Lin.  6.  Af  Grétry,  den  franske  Operettes 
egentlige  Skaber,  født  1741,  død  1813,  bleve  i  hans  Levetid 
omtrent  50  Stykker  opførte  i  Paris,  og  nogle  af  dem  spilles 
endnu.  Paa  vort  Teater  ere  14  af  dem  opførte,  ingen  efter 
1820.  —  Om  Schulz  se  ovenfor,  Anm.  til  S.  22,  L.  1. 

Side  274,  Lin.  8.  Dens  Toner  ei  støie  paa  Moden. 
Oehlenschlåger  udtaler  sig  oftere  mod  støjende  Musik.  I 
3dje  Akt  af  sit  aldrig  opførte  Syngespil  Overilelsen  lader 
han  en  taabelig  ung  Pige  synge  en  italiensk  Arie,  akkom- 
pagneret af  en  lige  overfor  boende  Kobbersmeds  Banken 
paa  en  stor  Brændevinskedel. 

Side  275,  Lin.  1.  Jenny  Lind,  berømt  Sangerinde, 
født  i  Stockholm. 

Side  275,  Lin.  10  f.  n.  Det  egne  Contrafei  kun 
kaldes  Sandt,  d.  e.  kun  sit  eget  Billed  kalder  man  sandt. 
Efter  almindelig  Sprogbrug  kan  det  egne  Contrafei  egent- 
lig kun  betyde  det  særegne,  besynderlige  Contrafej. 

Side  276,  Lin.  1.  Den  berømte  franske  tragiske  Skue- 
spillerinde Rachel,  født  1821,  død  1858.  —  aandefuld  i 
Stedet  for  aandfuld  forekommer  ogsaa  i  første  Scene  af 
Oehlenschlågers  De  italienske  Røvere.  Baggesen  skriver 
i  »Giengangeren«  aanderig  i  Stedet  for  a  and  ri  g. 

Side  276,  Lin.  4.  Erato,  den  lyriske,  særlig  den  ero- 
tiske Digtekunsts  Muse. 

Side  276,  Lin.  7-6  f.  n.  En  lille  Kreds  af  den  oehlen 
schlagerske  Muses  varmeste  Venner  (A.  P.  Berggreen,  Bona- 
paite  Borgen,  Nicolai  Krossing  og  et  Par  andre)  sendte 
Digteren  mod  Slutningen  af  hans  Liv  paa  hans  Fødselsdag 
en  af  Kredsen  foranstaltet  litograferet  Afbildning  af  hans 
Fødselssted.  Digtet  fandtes  iblandt  Oehlenschlågers  efter- 
ladte Papirer  uden  at  være  blevet  meddelt  hine  Givere.  I 
Efteraaret  1864  blev  det  uanselige  Hus  nedrevet  og  det  nu- 
værende høje  Nr.  75  A  derefter  opført.  Skraas  overfor  ved 
Oehlenschlåger.    XI.  21 

Indgangen  til  Alleen  stod  endnu  1847  en  høj  og  bred  Git- 
terport. 

Side  277,  Lin.  12  og  flg.  I  Somrene  1802  og  1803  boede 
Oehlenschlåger  sammen  med  Steffens  i  Runddelen  (den 
nærmeste  ved  København)  af  Alleen,  til  venstre  fra  Byen, 
midt  for,  i  et  lavt,  nu  helt  ombygget  Hus,  hvor  han  begyndte 
paa  at  skrive  Nordens  Guder  og  digtede  Freias  Alter, 
om  hvis  Skæbne  kan  ses  10de  Bind,  Anm.  til  S.  103,  L.  2. 
I  Aaret  1800  var  han  bleven  forlovet  med  sin  tilkommende 
Hustru. 

Side  277,  Lin.  8-3  f.  n.  Om  Oehlenschlågers  Søster  se 
ovenfor,  Anm.  til  S.  87,  L.  10  f.  n. 

Side  278,  Lin.  8.  En  Dryade  var  hos  Grækerne  et 
Træs  beskyttende  Nymfe,  som  levede  og  døde  med  det. 

Side  279,  Lin.  4-1  f.  n.  Hentydning  til  Slutningen  af 
Oehlenschlågers  Høitidssang  i  Anledning  af  den  2den 
April  1802;  se  10de  Bind,  S.  16,  L.  13-10  f.  n. 

Side  280,  Lin.  1.  Den  Dag  da  Oehlenschlåger  fyldte 
70  Aar,  afholdtes  en  Fest  for  ham  paa  Skydebanen.  Fest- 
komiteen bestod  af  J.  P.  E.  Hartmann,  H.  P.  Holst,  V.  Mar- 
strand  og  N.  P.  Nielsen.  Den  sidste  holdt  Hovedtalen,  som 
Oehlenschlåger  besvarede  med  Oplæsningen  af  dette  Digt. 
Kongen  havde  samme  Dag  sendt  ham  Storkorset. 

Side  280,  Lin.  2.  Ydun,  paa  næste  Side  (L.  8  f.  n.) 
kaldt  Yduna,  Idun,  som  vogtede  de  Æbler,  hvoraf  Guderne 
spiste  for  at  vedblive  at  være  unge. 


